
GRUODŽIO 10 D., KETVIRTADIENIS 


Nobelio premijos teikimo diena 


KATĖS SLAPYVARDŽIU žinoma moteris dabar juto visą ant 
dešinio peties kyburiuojančio ginklo svorį. Ant žemės numetusi 
cigaretę ji kilstelėjo suknią ir kaip reikiant patrynė nuorūką aukš- 
takulniu. 

„Pamėginkite ant jos aptikti DNR: 

Nobelio premijos teikimo iškilmės jau buvo įsisiūbavusios 
Rotušės pokylių salėse ir dabar truko tris valandas trisdešimt de- 
vynias minutes. Viduje vyko šokiai, sklindanti muzika ją pasiekė 
gatvės žvarboje. Jos taikinys pakilo nuo stalo Mėlynojoje salėje ir 
lipo laiptais Auksinės salės link. Ką tik į jos mobilųjį telefoną atė- 
jusioje teksto žinutėje buvo kiek tokiomis aplinkybėmis įmanoma 
tiksliau nurodyta taikinio pozicija. 

Ji atsiduso, nudilginta viduje sukirbėjusio dirgulio, ir paragino 
save liautis. Šis darbas reikalavo susikaupimo. Vietos egzistenci- 
niam nerimui ar pasvarstymams apie kitokio pobūdžio darbą ne- 


buvo. Viršų turėjo imti esminis išlikimo instinktas. 

Ji prisivertė susikoncentruoti į artimiausią ateitį, iki šleikštulio 
mintyse atkaltą įvykių seką ir buvo įsitikinusi, kad darbą atliks sė- 
kmingai. : 

Grakščiai ir lengvai žengė pirmuosius kruopščiai apgalvotus 
žingsnius, kylant laiptais ploni batelių padai leido justi pabarstytą 
druską ir žvirgždą. Temperatūra buvo nukritusi žemiau nulio ant 
žemės užtraukdama ledo lopinius, kurie nepaisant to, kad jų tikė- 
josi, kliudė. Šaltis vertė gūžtis, veidas išblyško, akys ašarojo. Nieko 
keisto, jei jos atrodys paraudusios. 

Savo postuose iš abiejų arkinio įėjimo į Stokholmo rotušę pu- 
sių, uniformuoti geltonomis liemenėmis, stovėjo po du policinin- 
kus. Ji pasitikrino savo amuniciją. 

Laikas pirmajam veiksmui: išblyškusi ir graži, sušalusi ir išdidi, 
rankoje mobilusis. Spektaklis prasideda! 

Jai žengus link arkinio įėjimo, jame staiga išniro linksmai nu- 
siteikusių puotautojų grupelė. Šaltame ore skambėjo jų skardūs 
balsai, aidėjo smarkus juokas. Jiems iš nugarų krintantis pastato 
fasado apšvietimas metė šešėlį ant linksmų veidų. 

Ji panarino žvilgsnį ir priartėjo prie pirmojo policininko 
triukšmaujančiai kompanijai sušukus kviesti taksi. Policininkui 
pabandžius ją pakalbinti, moteris apsimetė slystelėjusi ir suklupo. 
Policininkas, kaip tikras vyras, instinktyviai sugriebė ją už rankos. 
Sutrikusi Katė kažką nesuprantamai burbtelėjo, ištraukė savo šaltą 
ranką ir nužingsniavo pagrindinio įėjimo link — tai sudarė trisde- 
šimt tris apskaičiuotus žingsnius. 

„Kaip paprasta, - pamanė. - Tiesiog žemina mano orumą. 

Plytelėmis grįstas Rotušės kiemas buvo pilnas limuzinų tam- 


sintais stiklais, ji akies krašteliu iš karto surado apsaugininkus. Iš 

pastato plūdo žmonės, iš jų burnų veržėsi garas. Už mašinų ir sėdo 
blizgėjo juodas Melareno ežero vanduo. 

Katė suskubo prie antrojo plano punkto: Mėlynosios salės įėji- 
mos 

Tarpduryje kelią pastojo senyvas žmogus. Vyriškis pasislinko į 
šoną praleisdamas grupelę senyvų moteriškių, ėjusių jam už nuga- 
ros, todėl ji turėjo tvardytis ir drebėdama šaltyje palaukti, kol šios 
senienos išgužės lauk. Kai laikydama rankoje mobilųjį prasibrovė 
prie rūbinės, vienas įkaušęs ponas leptelėjo kažką įžūlaus, tačiau 
ji nekreipė dėmesio ir palikusi jį įkandin savęs perėjo prie trečiojo 


veiksmo. 


Anika Bengtzon pakilo nuo penkiasdešimtuoju numeriu pažy- 
mėto stalo, jos kėdę prilaikė šalia per vakarienę sėdėjęs kaimynas, 
vyresnysis žurnalo Science redaktorius. Ji pajuto lengvą silpnumą ko- 
jose. Šalis jau buvo benuslystantis ant žemės, tačiau spėjo jį sugrieb- 
ti ties liemeniu. Čia buvo daugybė žmonių, daugybė besisukančių 
spalvų. Akies krašteliu Anika pastebėjo pro jos stalą praskubėjusį 
nuolatinį Švedijos akademijos sekretorių. O, koks jis buvo žavus! 

— Buvo be galo malonu, - pabučiuodamas jai ranką, prieš išnyk- 
damas minioje pasakė redaktorius. Anika mandagiai nusišypsojo. 
Galbūt jis buvo kiek nusiminęs, kad ji atsisakė kartu pašokti. 

Pasitaisiusi šalį žvilgtelėjo, kiek valandų. Sugrįžti į redakciją dar 
nereikėjo. Pro jos akis praslinko finansininkas Andersas Volas su 
žmona, kita kryptimi praėjo Švedijos televizijos vadovas. 

Tada Anika pajuto kažką priartėjus už nugaros - atsisukusi pa- 
matė kito pagrindinio vakarinių naujienų laikraščio redaktorių. 

— Keliomis žvaigždutėmis vertintumėte užkandį? - gerokai per 


arti prie jos ausies priartėjęs tyliai paklausė jis. 

— Keturiomis kaukolėmis sukryžiuotais kaulais, - atsakė Ani- 
ka nepasitraukdama ir likdama stovėti toje pačioje vietoje, jos 
apnuogintas petys prisiglaudė prie jo švarko. - Kiek taškų gauna 
princesės Madlenos iškirptė? 

— Du melionus, - atsakė Bosė. - Vyruko, gavusio apdovanoji- 
mą už nuopelnus medicinoje, kalba? 

— Aštuonias migdomųjų piliules... 

— Ar malonėtumėte;? 

Jis išraiškingai nusilenkė. Anika skubriai apsižvalgė aplink, no- 
rėdama įsitikinti, ar netoliese nėra vyriškio iš Science. Tada link- 
telėjo. Paskubomis savo elegantišką vakarinę rankinę įsimetė į di- 
desnę ir persimetė ją per petį. 

Mėgstamiausias senelės šalis nuslydo ties rankų apačia, sušiugž- 
dėjus sijonui Bosė paėmė jos ranką ir palydėjo link laiptų, vedan- 
čių į Auksinę salę. Jie elegantiškai žengė tarsi praplaukdami pro 
stalus, gėles bei krištolines taures. Anika paragavo vyno tik tiek, 
kad galėtų apie jį bent ką nors parašyti (nors skaitytojų atžvilgiu 
tai nesąžininga, kadangi apie vyną iš tiesų ji nieko nenutuokė). 
Nežiūrint į tai, ji jautėsi lengvai apsvaigusi, pėdose telkėsi šioks 
toks silpnumas. Moteris paėmė Bosės ranką jiems ėmus kilti laip- 
tais, o kita ranka prisilaikė sijoną. 

— Aš tuoj parklupsiu, - samurmėjo ji. — Parvirsiu, nusiridensiu 
žemyn ir dar numindysiu kojas kokiam nors svarbiam politikui. 

— Nuo šių laiptų dar niekas nenusirito, - nuramino Bosė. - 
Juos statant, architektas Ragnaras Estbergas liepė savo žmonai ap- 
sivilkti vakarine suknia ir laipioti jais visą savaitę. Architektas laip- 
tus suprojektavo taip, kad niekas niekada nuo jų nenusiristų. Nuo 
tada šie laiptai visada buvo absoliučiai patikimi, tačiau jo žmona 


neiškentė ir pareikalavo skyrybų. 

Anika nusijuokė. 

Netrukus jai reikės išeiti iš šio vakarėlio ir sugrįžti į redakciją. 
Netrukus jos nuostabi ilga suknia tarsi burtų lazdele pamojus pa- 
virs H8cM marškinėliais bei poliesterio sijonu, turinčiu pakanka- 
mai statinės elektros energijos, kad visai neblogai atliktų dulkių 
siurblio darbą. 

— Veltis į tokius eksperimentus - tikra beprotybė, - pasakė ji. 

Bosė paėmė ją už rankos ir žengiant paskutinėmis laiprų pa- 
kopomis vedė panašiai, kaip ką tik karalienę chemijos premijos 
laureatas. 

Jie pasirodė ilgame balkone virš Mėlynosios salės, tada turėjo 
prasibrauti pro aplink gėrimų stalą, prie pat įėjimo į Auksinę salę, 
susibūrusius žmones. 

— Vieną taurę atsisveikinimui? — paklausė Bosė, tačiau ji pa- 
purtė galvą. 

— Vieną šokį, - pasakė ji, - tada turėsiu išeiti. 

Jie įžengė į Auksinę salę - įstabią pokylių menę, ant kurios sie- 
nų puikavosi meno kūriniai, grynu auksu dekoruotos mozaikos. 
Grojo orkestras, tačiau Anika muzikos negirdėjo - viskas tarsi su- 
siliejo į vieną garsų jūrą. Svarbiausia, kad ji buvo čia, ir sukantis 


auksinių mozaikų apsuptyje, ją apkabinęs laikė Bosė. 


Skliautinės lubos, kalkakmenio grindys — moteris, žinoma 
Katės slapyvardžiu, jau buvo viduje. Šiugždėjo šilkas, aptempda- 
mas pripildytus pilvus, į paraudusius kaklus trynėsi kaklaraiščiai. 
Į puošnių vakarinių apdarų jūrą ji įsiliejo nepastebėta, nebuvo 
jokio reikalo dairytis. Per pastaruosius mėnesius ji čia lankėsi ne 
vienoje gido vedamoje ekskursijoje trimis skirtingomis kalbomis ir 


apvaikštinėjo visas Rotušės sales bei galerijas. Katė padarė daugy- 

bę nuotraukų ir kruopščiai išstudijavo visą teritoriją, išbandė kie- 
kvieną, netgi nesėkmingą, pabėgimo scenarijų, tiksliai žinojo savo 
žingsnio ilgį ir numatė, kurioje vietoje galės atgauti kvapą. 

Turėjo pripažinti, jog tai buvo įspūdingas pastatas. Labiausiai 
jai imponavo statinio architektūra. 

Dvylika žingsnių iki Mėlynosios salės. 

Ji sustojo po šešiomis smailiomis koridoriaus su kolonomis 
žvaigždėmis ir pabandė susikaupti prieš žengdama į svaiginančią 
salės erdvę, šiek tiek asimetrišką 1 526 kvadratinių metrų salę, ku- 
rioje po vakarienės ant marmurinio grindinio būriavosi svečiai, 
nuo tūkstančių taurių kibirkščiavo šviesa. Karališkoji pora jau 
buvo išvykusi, o kartu su ja ir apsaugos personalas. Katė leido sau 
akimirką viską apmąstyti ir pamanė, kad mieliau būtų dalyvavu- 
si vakarienės iškilmėse nei imtųsi vykdyti savo darbą. Vakarienės 
tema buvo Šiaurės vėjai, nors tai galbūt ir neskambėjo itin malo- 
niai, jai patiko jos pateikimas. 

„Velnias, - pamanė, - turiu įgyti kitą profesiją. 

„Na gerai. Pereiname prie ketvirtojo veiksmo. Pasuku į dešinę, 
įtraukiu pečius, greitas žvilgsnis. 

Ji pajudėjo nuo granitinių kolonų ir pasuko laiptų link - savo 
aukštakulniais turėjo žengti dešimt žingsnių. Dabar jau aiškiai gir- 
dėjo iš Auksinės salės sklindančią muziką. 

Vos po akimirkos prieš ją išdygo vyras, murmėdamas kažką ne- 
suprantamo. Ji sustojo ir žengtelėjo porą žingsnių į šalį. Tas šuns- 
nukis pastojo jai kelią, todėl buvo priversta pro jį prasibrauti ir nu- 
skubėti viršun keturiasdešimt du laiptelius, kiekvienas kurių buvo 
trylikos centimetrų aukščio ir trisdešimt devynių gylio. 

Praėjus ilgąjį Mėlynosios salės balkoną, už septynerių durų 


laukė Auksinė salė, septynerios durys vedė prie puikiųjų jos meno 

kūrinių: Melareno ežero karalienės mozaikos bei šventojo Eriko 
atvaizdo. 

Dabar ji per žmonių jūrą yrėsi sklandžiau, sušilusi greitai skro- 
dė vieną įėjimą po kito, kol pasiekė paskutinį. Muzika skambėjo 
vis garsiau, pasikeitė tonacija - kūrinys ėjo į pabaigą, o ji jau buvo 
įsimaišiusi tarp šokančių iškilmių dalyvių. Dabar buvo itin svarbu 
neprarasti susitelkimo. Pirmą kartą per visą šios užduoties vykdy- 
mo laiką ją užliejo pažįstamas pojūčius pagalandantis virpuliukas, 
užvaldantis pasitenkinimo jausmas. Akyse sumirgėjo milijonai 
mozaikos dalelių, kurios tarsi susmigo galvoje; ji apsidairė: šone, 
netoli baisuoklės Melareno ežero karalienės esantys muzikantai 
artėjo prie crescendo. Jos akys akylai nužvelgė drabužius, žmones, 
savo taikinį ji turėjo rasti dabar. 

„O štai ir jis. 

„Štai čia pereiname prie penkto ir šešto veiksmo; svaigus šokio 
sūkurys. Cha!“ 

Dabar liko devyniasdešimt sekundžių. Savo sėbrui ji paskubo- 
mis išsiuntė žinutę, kilstelėjusi dešinę ranką atsisegė mažytę ranki- 
nę, vidun įmetė mobilųjį ir užčiuopė pistoletą. 

Tuo momentu atsitrenkė į kažką besijuokiantį, šokusį jai iš 
kairės: „Velniai griebtų!“ Akimirką iš po kojų ėmė slysti žemė, ji 
prarado pusiausvyrą ir po dar vieno neplanuoto žingsnio pajuto, 
kaip batelio kulnas sminga į kažką minkšto, o alkūnė niūkteli į 
kažkieno šonkaulius, tada pasigirdo staigi skausmo aimana. 

Viskas įvyko taip netikėtai, kad ji pažvelgė aukštyn ir dėbtelėjo 
į gausiu makiažo sluoksniu nuteptas akis, iš kurių veržėsi pasipik- 
tinimas bei skausmas. 

„Šūdas! Velnias!“ 


Katė greitai nusisuko ir ėmėsi baigiamųjų veiksmų. 

Ginklas jos rankoje buvo sunkus ir kietas. Tai buvo geras jausmas, 
ir pagaliau ką tik sugrįžęs susitelkimas ištirpdė visus aplink sklan- 
džiusius garsus — ji buvo rami ir susikaupusi. Kilstelėjusi rankinę 
link šokančios poros ir nusitaikiusi į vyro koją, iššovė pirmą šūvį. Jis 
vos girdėjosi, atatranka gera. Vyras susmuko ant kelių, palikdamas 
moterį be priedangos. Katė pakėlė savo rankinę, nusitaikė į moters 
širdį ir paleido antrąjį šūvį. 

Ranka paleido ginklą, sudrėksta rankinė vėl kyburiavo ant dirže- 
lio; savo žvilgsnį ji sutelkė į 4žuolines duris - aštuoni žingsniai iki jų 
ženklino kitą veiksmą: vienas, du, trys, keturi, penki, šeši (dabar pa- 
sigirdo riksmai), septyni, aštuoni: „atlikta“. Be trikdžių atidarė du- 
ris. Šios už jos tyliai užsivėrė: „Keturi žingsniai iki tarnybinio lifto, 
du aukštai žemyn, tada trys žingsniai žemyn iki tarnybinio įėjimo: 

Įtampa kiek atslūgo, ėmė atlėgti beprotiška skuba. 

„Dar ne, velniai griebtų, - piktai sudrausmino save. - Dar ne 
laikas atsipalaiduoti: 

Išėjus į pietinę arkadą šaltis tiesiog stingdė. Devyniasdešimt aš- 
tuoni slidūs, šalčio varstomi žingsniai link vandens — dar reikėjo 
įveikti šimto metrų atstumą. 

Apsaugininkai lauke tarsi suakmenėjo nuo juos pasiekusios ži- 
nios ir visi lyg vienas pakėlė rankas prie ausies, - „velnias“. Ji tikėjosi, 
jog pavyks išsinešdinti kiek toliau, kol jiems paaiškės, kas nutiko. 
Užsidarius tarnybinio įėjimo durims rankinėje čiupo už ginklo. Išė- 
jimą link vandens saugojo trys apsaugininkai; kaip ir planavo, vieną 
po kito juos pašovė, ketinusi tik nukenksminti, nebūtinai nužu- 
dyti. 

— Atleiskite, vyrukai, - tarė sau, - nieko asmeniško. 

Jai už nugaros iš kažkur atskriejusi kulka kabino granitinę ko- 


loną, atskeldama akmens nuolaužą, rėžusią jai į skruostą, netikėtai 

persmelkęs skausmas privertė gūžtelti. Ji staigiai pasilenkė, nusi- 
movė batus ir pasileido bėgti. 

Grįžtantis klausos jautrumas leido pagauti galingo vandenyje 
kriokiančio motoro garsą. 

Išnirusi iš šešėlio metėsi į dešinę per sodus, po kojomis šiugž- 
dant sustirusiai žolei, į pėdas smeigiančiai tarsi adatos. Rankose 
gniaužiant pistoletą ir pagriebtus suknelės kraštus, už nugaros iš 
kažkur it strėlės skriejo laidomi šūviai. 

Prie Rotušės atšovusios valties motoras staiga užgeso. 

Granitiniais laiptais lekiant žemyn, odą gėlė ledinis šaltis. 

Nerangiai įgriuvus į valtį, purslodamos per kraštus, besiveržda- 
mos į korpusą, daužėsi Melareno ežero bangos. 

Finalinį triumfą kaipmat užgožė įkyriai veriantis skausmas. Jos 
skruostą velniškai dirgino prasiveržęs kraujavimas. „Kad tik nelik- 
tų rando“ Šaltis nepaliaujamai talžė. 

Kai tik Rotušė liko už nugaros, tolumoje, nusivilkdama vakari- 


nę suknią ji suvokė, kad pametė vieną batelį. 


Detektyvo inspektoriaus Antono Abrahamsono trijų mėnesių 
kūdikį kankino pilvuko diegliai. Vaikelis dieną ir naktį nepaliau- 
jamai verkė jau aštuonias savaites. Jis sa žmona nebežinojo, ko 
griebtis. Antonas bent jau galėjo atsiriboti išeidamas į darbą, ta- 
čiau jo žmona galimybės nors kiek nuo to pailsėti neturėjo. An- 
tonas bergždžiai stengėsi ją paguosti telefonu: „Na, turi juk kada 
nors liautis, brangioji. Ar jis atsirūgo? Ar bandei lašiukų?“ 

Netikėtas skambutis iš Valstybės saugumo departamento An- 
toną pasiekė tuomet, kai jo žmona iš nevilties pradėjo kūkčioti. 

— Grįšiu namo kiek galėdamas greičiau, - baigdamas pokalbį 


savo į neviltį puolusią žmoną ramino Antonas Abrahamsonas, 

keiksnodamas šį skubų iškvietimą. Tokią jo reakciją buvo galima 
paaiškinti faktu, kad šis skambutis buvo ne iš apsaugos ar kokio 
nors kito jiems priklausančio skyriaus, o iš reguliariosios polici- 
jos. 

Tai reiškė, kad reguliariosios policijos pajėgos, kurių pirminė 
pareiga buvo prižiūrėti eismo saugumą ir nusikaltimo vietas ap- 
saugoti nuo pašalinių smalsuolių, su saugumo klausimais tvarkėsi 
geriau nei pati Saugumo policija. 

Tokią išvadą Antonas Abrahamsonas padarė pirmiausia. 

Antroji jam toptelėjo jau akimirką vėliau: 

„Kažkam dėl to kaip reikiant klius: 

Trečioji jo kūną privertė nueiti pagaugais: 


„Velnias, jie jau čia. 


„Reikia skambinti į žurnalą, - susivokė Anika. 

Ji gulėjo pargriuvusi šokių aikštelėje, nuogomis rankomis lietė 
šaltą marmurinį grindinį. Priešais ją vyras vėmė, kitas buvo užlipęs 
ant rankos. Ji ištraukė ją nepajusdama jokio skausmo. Kažkur ne- 
toliese, iš dešinės, šaukė moteris, jai per galvą prabraukdavo sukne- 
lių palankai. Nutrūkusi pakibo nebaigta nata, riksmų vakuumas 
sustingo Mėlynojoje salėje nuaidėdamas visoje Rotušėje nusiritu- 
sia ledine banga. 

„Kur mano rankinė?“ - susivokusi pabandė atsistoti, bet kaž- 
kam stuktelėjus į galvą, vėl susmuko. 

Po akimirkos šalia buvę žmonės kažkur dingo, ją pakėlė kaž- 
koks tamsiai pilką kostiumą vilkintis vyriškis ir pasodino nugara į 
salę. Anika dabar žvelgė į tamsias ąžuolines duris. 

„Turiu susisiekti su Jansonu“, - pagalvojo ir apsižvalgė savo 


rankinės. Paliko ją prie varinių durų, vedančių į Trijų karūnų salę, 

bet dabar Anika matė tik akyse šmėžuojančius žmones ir tamsiai 
pilkais kostiumais vilkinčius vyrus. 

Nusmelkus pažįstamai nerimo bangai ji pajuto, kaip ima virpė- 
ti keliai, tačiau jai pavyko užgniaužti virpulį bandant save įtikinti, 
kad pavojus jau nebegresia. Prisivertusi kelis kartus giliai įkvėpti, 
pabandė blaiviai įvertinti situaciją. 

Nieko pakeisti nebegalėjo. 

Nuo tolimesniosios sienos į ją padrąsinančiai žvelgė mozaikinė 
fhgūra, aplink veidą vijosi išdrikusios garbanos. Apkūni moteris 
juoda nėriniuota suknele pakėlė akis ir čia pat, šalia jos, nualpo. 
Kažkoks jaunas vyras šaukė taip stipriai, kad kaklo venos išsprogo 
tarsi guminės virvės. Įkaušęs senyvas vyriškis iš rankų paleido alaus 
stiklinę, ši duždama ant grindų pabėrė šukes. 

„Kažin kur yra Bosė?“ — svarstė ji. 

Jos pulsas sulėtėjo, triukšmo uždanga galvoje pamažu ėmė 
trūkinėti, ji vėl galėjo išskirti žodžius bei frazes. Anika girdėjo 
šūksnius bei nurodymus, daugiausia sklindančius iš vyrų tamsiai 
pilkais kostiumais. Plieniniais balsais jie kalbėjo į ausis apraizgiu- 
sią telefoninės įrangos sistemą, kuri nuo burnos laideliais leidosi 
žemyn į kišenes bei kelnių pamušalus. 

— Tarnybinis liftas per mažas, ratukiniai neštuvai netilps - tu- 
rėsime išnešti per paradinį bokšto įėjimą. 

Ji viską girdėjo, tačiau nežinojo, kas kalbėjo. 

— Pastatas saugus, baigėm. Taip, atskyrėme liudininkus ir dabar 
tvarkome banketines sales. 

„Turiu pasiimti savo rankinę“, - vėl prisiminė Anika. 

— Turiu pasiimti rankinę, - balsu ištarė ji, tačiau niekas neišgir- 


do. - Ar galiu atgauti savo rankinę? Man ratkta mobiliojo. 


LIZA MARKLUND 


Ji apsidairė. Dabar žmonių virtinė judėjo lėtai tarsi skruzdėlės 
prieš pirmąją šalną. Iš Trijų karūnų salės stumdama ratukinius neš- 
tuvus skubėjo moteris baltais drabužiais, už jos bėgo vyras su kitais 
neštuvais, apsikarstę stetoskopais bei deguonies kaukėmis, nešini 
lašelinėmis pralėkė dar keli vyrai. Kitur Auksinėje salėje Nobelio 
iškilmių svečiai lyg suakmenėjusi siena stovėjo pabalusiais veidais, 
kuriuose tarsi skylės juodavo jų burnos. Stojo kurtinanti tyla. Ani- 
ka nugirdo tylaus žmonių baltais drabužiais pokalbio nuotrupą, 
tada ant ratukinių neštuvų buvo paguldyti kūnai, ir tik tuomet 
Anika pastebėjo salėje visiems šokant kritusį vyrą - jis dejavo. Mo- 
teris gulėjo visiškai nejudėdama. 

Po akimirkos juos išvežė. 

Vėl užliejo ausį draskantis triukšmas, Anika dar kartą pamė- 
gino. Prasibrovus pro du kostiumuotus vyrus jai pavyko pasiim- 
ti savo rankinę. Bandant rankinėje sugraibyti mobilųjį, vienas jų 
stvėrė jai už rankos. 

— Niekur neisite, - perdėtai griežtai tarė, kai ji išsilaisvino iš jo 
gniaužtų. 

Anika puolė skambinti tiesiogine Jansono linija į redakciją, ta- 
čiau sulaukė trijų trumpų signalų. 

Linija užimta. 

— Kas per velniava?.. 

— Nagi, junkite, atsiliepk, Jansonai, atsiliepk. 

Pypt, pypt, pypt. Linija užimta. 

— Sujunkite, atsiliepk, Jansonai, atsiliepk. 

Linija užimta. 

Anika apsidairė, bandydama susirasti pagalbos. Niekas jos ne- 
pastebėjo. 


— Jūsų vardas. 

Priešais ją stovėjo džinsuotas vyras su bloknotu ir rašikliu ran- 
kose. 

— Atsiprašau? — sukluso Anika. 

— Kriminalinių tyrimų skyrius, ar galite pasakyti savo vardą? 
Mes bandome išsiaiškinti, kas įvyko. Ar ką nors matėte? 

— Nežinau, - žvilgtelėjusi į jau patamsėjusį ir džiūti ėmusį krau- 
ją ant marmurinio grindinio atsakė Anika. 

„Gerai, kad nesirodo angelai, - tada mintyse šmėstelėjo jai, — 
ačiū Dievui, gerai, kad bent nėra angelų: 

Ją nukrėtė drebulys suvokus, kad pametė šalį, geriausią senelės 
šalį, kuris jos pečius gaubė tada, kai ji dirbo ūkvede ministro pir- 
mininko Harpsundo užmiesčio dvare. Dabar jis gulėjo ant grindų 
šalia ryškaus kraujo klano. 

„Sausasis valymas, - pagalvojo Anika. - Tikiuosi, kad padės“ 

— Mano vardas Anika Bengtzon, - atsakė ji policijos pareigū- 
nui. - Dirbu Evening Post ir rašau apie Nobelio premijos teikimo 
renginį. Kas nutiko? 

— Ar girdėjote šūvius? 

- Šūvius? 

Anika papurtė galvą. 

— Ar pastebėjote ką nors įrartina, kas galėtų būti susiję su šū- 
viais? 

— Aš šokau, - pasakė ji, - buvo pilna žmonių. Kažkas į mane 
atsitrenkė, tačiau nieko įtartino, ne... 

— Atsitrenkė? Kas į jus atsitrenkė? 

— Moteris, ji bandė prasibrauti pro šokėjus ir užmynė man ant 
kojos. 

— Gerai, - pasakė policininkas, kažką užsirašydamas blokno- 


te. - Palaukite čia, tuoj kas nors ateis jūsų apklausti. 


= 


LIZA MARKLUND 


— Aš negaliu laukti, - pasakė Anika. - Turiu parašyti straipsnį. 
Koks jūsų vardas? Ar galiu jus cituoti? 

Džinsus vilkintis vyras prie jos prisiartino tiek, kad jai teko pri- 
sispausti prie sienos. 

- Jūs lauksite čia, — tarė jis, - kol aš sugrįšiu. 

— Jokiu būdu, - kone į falcetą pereinančiu balsu ginčijosi Ani- 
ka. 

Policijos pareigūnas sunkiai atsiduso ir nusitempė ją į Trijų ka- 
rūnų salę. 

„Mano straipsnis, - niekaip negalėjo nurimti. - Kaip, po vel- 


nių, aš iš viso to išsisuksiu?“ 


Vyriausiasis redaktorius Andersas Šiumanas buvo ką tik pato- 
giai įsitaisęs ant sofos savo svetainėje kartu su žmona ir ruošėsi 
žiūrėti Almodovaro filmą, tačiau paskambino naktinės pamainos 
redaktorius. 

— Per Nobelio premijos teikimo iškilmes įvyko susišaudymas, — 
pranešė Jansonas. - Šauta bent į penkis asmenis, nežinome, ar kas 
iš jų liko gyvas. 

Andersas Šiumanas pažiūrėjo į savo žmoną, dabar jau be reika- 
lo bandančią nuotolinio valdymo pulteliu įjungti reikiamus sub- 
titrus. 

— Apvalus mygtukas, - patarė jis tuo metu, kai nuskambėjo 
naktinės pamainos redaktoriaus žodžiai. 

— Anika Bengtzon ir Ulfas Olsonas iš fotografų skyriaus ten, 
tęsė Jansonas. - Man nepavyko su jais susisiekti, tinklas 42/žžęs. 
Per didelė apkrova. 

— Gali pakartoti? - žmonai parodydamas sustabdyti filmą pa- 


prašė Siumanas. 

— Per didelė mobiliojo tinklo apkrova: tuo pačiu metu iš Ro- 
tušės bando skambinti tūkstantis trys šimtai žmonių, sistema ne- 
atlaikė. 

— Kas nušauti? Nobelio renginio metu?! 

Jo žmona išpūtė akis, jai iš rankų iškrito nuotolinio valdymo 
pultelis. 

— Kai kurie nukentėję - apsaugos darbuotojai, dėl kitų dar ne- 
žinome. Greitosios pagalbos automobiliai su kaukiančiomis sire- 
nomis link Šv. Jurgio ligoninės pajudėjo vos prieš kelias minutes. 

— Velnias! — atsitiesdamas pasakė Šiumanas. - Kada tai įvyko? 

Jis žvilgtelėjo į laikrodį, rodantį 22:57 val. 

— Prieš dešimt minučių, daugiausia penkiolika. 

— Ar kas nors mirė? - paklausė jo žmona, bet jis nutildė ją. 

— Tai tikra beprotybė, - pasakė jis. - Ką daro policija? Ar ką 
nors sulaikė? Kur buvo šaudoma? Ar Mėlynojoje salėje? Kur buvo 
karalius su karaliene? Ar jie ten neturi normalios suknistos apsau- 
gos? 

Žmona bandydama jį nuraminti paglostė nugarą. 

— Policija užtvėrė visą Rotušės teritoriją, —- pasakojo Janso- 
nas, — niekas negali ten patekti ar išvažiuoti. Jie visus apklausia ir 
pradės išleisti maždaug po pusvalandžio. Pasiuntėme savo žmones 
apklausti įvykį mačiusių liudininkų. Nežinome, ar jie ką nors su- 
laikė, bet, be jokios abejonės, vis dar ieško, ką galėtų apklausti. 

— Kaip situacija kitose miesto vietose? 

— Sustabdytas traukinių eismas, užtverti pagrindiniai keliai, 
ber iš Arlandos oro uosto lėktuvai vis dar kyla. Šį vakarą nedaug 
skrydžių beliko. Mūsų žmonės vyksta į Centrinę stotį, pagrindi- 


nius greitkelius ir visus pagrindinius taškus. 

Žmona pakštelėjo jam į skruostą, tada atsistojo ir išėjo iš kam- 
bario. Pedro Almodovaro moterų istorijos buvo nustumtos neapi- 
brėžtam laikui, ore pakibo nerimas. 

- Ar policija ką nors sako? — paklausė Andersas Šiumanas. - Te- 
rorizmas, ekstremistai, kokios užuominos apie grasinimus? 

- Jie pranešė, kad surengs spaudos konferenciją, bet ne anksčiau 
kaip 1:00 nakties. 

Kažkas kažką šūktelėjo ir Jansonas minutei dingo. 

- Žinote, - sugrįžęs prie telefono pasakė jis, — čia užvirė tikra 
velniava. Man reikia greitų sprendimų: kiek papildomų puslapių 
galime pridėti? Ar galime kai kuriuos pranešimus užlaikyti? Kam, 
jūsų manymu, galime pavesti pagrindinį straipsnį ? 

Vyriausiojo redaktoriaus svetainėje nusileido slogi tamsa; stik- 
le jis matė savo atspindį ir girdėjo, kaip žmona virtuvėje paleidžia 
čiaupą. 

„Pradedu senti, - šmėstelėjo jam. — Verčiau vakarą leisčiau su 
Antonijumi Banderasu bei Karmen Maura: 

— Tuojau atvykstu, - pasakė vyriausiasis redaktorius. 

Jansonas nieko neatsakęs padėjo ragelį. 

Jo žmona stovėjo prie stalo ir plikė arbatą; pajutusi savo vyro 
rankas sau ant pečių, atsisuko ir pabučiavo. 

— Kas nužudytas? - paklausė ji. 

— Nežinau, - sušnabždėjo jis. 

— Sugrįžęs pažadink mane, - paprašė ji. 


Jis linktelėjo ir stovėdamas už nugaros lūpomis palietė jos kaklą. 


Moteris Katė perjungė pavarą ir atsargiai padidino greitį. Ne- 
didelis motociklas padrąsinančiai riaumojo, priekinės šviesos žvy- 


ruota danga brėžė kelią. 

„Velniškai lengvas darbelis: 

Ji puikiai žinojo, kad bet koks pranašumo jausmas nežadėjo 
nieko gero, jis tik didino neatsargumo tikimybę. 

Tačiau šiuo atveju daugiau sunkumų numatyta nebuvo. Visa 
kita buvo juokų darbas. 

Pati užduotis jai buvo pristatyta kaip iššūkis, bet būtent tai ją 
ir domino. Po pirmųjų pabandymų ji jau žinojo, kaip tai bus pa- 
prasta, tačiau šio momento savo užsakovui nieku gyvu neketino 
atskleisti. Derybos vyko pripažįstant, kad darbas itin pavojingas 
ir sudėtingas, todėl tai, be jokios abejonės, turėjo didelės įrakos 
užmokesčiui. 

„Na, gerai, - pagalvojo ji. - Norėjai, kad jis būtų atliktas ne- 
priekaištingai. Ką gi, tikiuosi liksi patenkintas: 

Ji užvažiavo ant siauro dviračių tako. Šalmą perbraukė medžio 
šaka — čia buvo tamsu, nors akin pirštu durk. Stokholmas paprastai 
apibūdinamas kaip didmiestis, metropolis, galintis pasigirti žaiža- 
ruojančiu naktiniu gyvenimu bei puikiai funkcionuojančia apsau- 
gos sistema, nors tai buvo juokingai išpūstas reikalas. Viskas už 
miesto centro labiau priminė padrikus miškingus laukus. Galbūt 
ją ir jos bendrą motociklais pasukant į skirtingas puses pastebėjo 
porelė, vedžiojusi šunį, bet daugiau ji nematė nė gyvos dvasios. 

„Didmiestis“, — pravažiuodama pro apleistą stovyklavietę su 
panieka prunkštelėjo sau mintyse. 

Moteris vis bandė pramankštinti pečius, nes vis dar stiro iš šal- 
čio. Nešildė ir neplonas švarkas, o pasivėžinimas kateriu vakarine 
suknele ją visai surietė į ragą. 

Dabar tos niekam tikusios šilkinės drapanos nugrimzdo eže- 
ro dugne kartu su rankine ir aštuoniomis plytomis. Viskas buvo 


surišta į tinklo gniužulą, kad vanduo galėtų iš visų medžiagų per 


LIZA MARKLUND 


keletą valandų išskalauti bet kokius biologinius įkalčius. Ji vis dar 
turėjo ginklą ir vieną batelį bei mobilųjį telefoną. Jais atsikratyti 
planavo kur nors vidury Baltijos. 

Moterį tik kankino mintis apie kitą batelį. 

Ant jo buvo likę pirštų atspaudų, tuo ji neabejojo. Nuo batelių 
ji nuvalė visus įkalčius ruošdamasi darbui, tačiau prieš pat paskuti- 
nį etapą vieną nusiėmusi laikė rankose. 

Vienas Dievas težino, kur jį pametė. 

Priešais išniro šviesos ir moteris atkreipė dėmesį, kad važiuo- 
jant palei pakrantę, tai buvo vienintelė apgyvendinta gatvė. Ji iš- 
metė nelemtą batelį iš galvos ir sulėtinusi greitį išsuko iš keliuko 
šlaitu nuriedėdama į platesnį kelią. Tarp tankiai stovinčių namų 
žibėjo gatvės šviesos. Motociklu nuriedėjo nuokalne ir nuzvim- 
bė toliau palei krantą. Prie prieplaukos sukinėjosi keli jaunuoliai, 
kurie į ją abejingai dėbtelėję toliau kikendami ir žarstydami žvyrą 
užsiėmė savais reikalais. 

Ji žinojo, kad viskas, ką jie pamatė, buvo vienas jiems nežino- 
mos lyties nedideliu motociklu pravažiavęs tamsius džinsus vil- 
kintis asmuo šalmo antveidžio uždengtu veidu, neišdavęs jokių 
įsimintinų ypatybių, nieko, kas galėtų įstrigti atmintyje. 

Gatvė pasibaigė ir ji, skubriai žvilgtelėjusi į laikrodį, vėl birbė 
praretėjusiu miškeliu. 

Dėl šalnos vieną kitą minutę atsiliko nuo planuoto laiko. Vaka- 
rą, kai numatė kelionei reikiamą laiką, lijo, bet slidu nebuvo. 

Morteris švelniai padidino greitį ir vos po akimirkos kai kas nu- 
tiko. 

Slystelėjusios padangos prarado sukibimą su žeme ir ji pajuto, 
kad krinta nuo motociklo. Pirmasis smūgis teko kairiajai kojai, 


kuri kiek žemiau kelio trakštelėjo kaip degtukas. Po to smūgis į 

petį iš karto jį išnarino, tada, galvai trenkiantis į žemę ir pajutus 
duslų bumbtelėjimą, šmėstelėjo mintis: „Neturiu tam laiko“ 

Kai atsikvošėjo, gulėjo ant žemės veidu žemyn. 

„Kas atsitiko?“ 

Skausmas pulsavo visoje kairėje kūno pusėje nuo pat galvos iki 
kojų pirštų galiukų. Kažkur už jos vis dar burzgė motociklas, jo 
šviesos blizgino į medžius. 

Ji sudejavo. „Visiškas šūdas. Ką dabar daryti?“ 

Nusiėmusi šalmą, skruostą prispaudusi prie įšalusios žemės, 
davė sau kelias sskundes pamąstyti. 

Bent jau motociklas veikia: ji jautė žeme vibruojantį motorą. 
Jos būklė buvo kiek prastesnė. Lūžusi koja ir suknežintas petys. 
Atsargiai pabandė pajudinti dešinę kūno pusę. 

Atrodė, su ja viskas buvo gerai. 

Katė atsisėdo, kairė ranka lyg kokia pliauska kabarojo šone. 
Sąnarys buvo išniręs; ji matė, kaip tai nutinka kitiems, bet pati 
niekada nebuvo to patyrusi. Koją skrodė nepakeliamas skausmas: 
jautė į odą po kairiuoju keliu įsirėžusį kaulą. 

Moteris pasistūmė atgal, kol po savimi pajuto nedidelio me- 
džio kamieną, ir vėl suaimanavo. 

Galimų jai likusių pasirinkimų sąrašas susitraukė velniškai 
greitai. 

Pasinaudodama dešiniąja kūno puse, pabandė atsitiesti ir gerai 
apskaičiuotu judesiu metėsi į priekį leisdama pečiui atsitrenkti į 
medžio kamieną. 

„O šūdas!“ 

Skausmas, kai petys įsmuko atgal į savo vietą, buvo nepakelia- 


mas - kad nenualptų, sveikąja ranka turėjo įsitverti į medį. 

Suėmusi save į rankas, pabandė sulenkti kairiosios plaštakos 
pirštus, atsargiai pajudino visą ranką ir tuomet suvokė, kad ji atsi- 
statė. Tačiau nieko negalėjo padaryti dėl kojos. 

Iš lėto pasilenkė į priekį ir sugriebė šalmą. Atsargiai užsiropštė 
ant motociklo ir sukaupusi visas jėgas jį pakėlė. Dėdama koją ant 
pedalo turėjo sukąsti lūpas. Skausmas privertė apsipilti prakaitu, 
kai bandė atsisėsti ant sėdynės. 

Akimirką nesuvokė, į kurią pusę turėtų pasukti. Miškas iš abie- 
jų pusių atrodė vienodas, ji nežinojo, iš kur atvažiavo. 

„Šūdas, šūdas, šūdas!“ 

Pažvelgusi į laikrodį pamatė, kad atsilieka trylika minučių. 

Jos bendras Turėje prišvartuotame kateryje turėjo palaukti 
pusvalandį, tada ji nurodė jam plaukti į Ventspilį. 

Baimė lyg durklas smeigė jai krūtinę. 

„Negi šis suknistas darbas kažkokiame Šiaurės ašigalyje bus pa- 
skutinis?“ 

Katė užsidėjo šalmą, nusileido antveidį ir užvedė motociklą. 
Pasukusi važiavo, jos manymu, pietų kryptimi, kairysis kelias buvo 


išsišovęs neaiškiu kampu. 


Anika apsunkusiu žingsniu kėblino paskui policijos pareigūną 
vingiuojančiais miesto Rotušės pasažais, paskui pasiekė ilgą ko- 
ridorių. Jo gilumoje įžiūrėjo ant sunkių lubų sijų kybančius sie- 
tynus, tačiau niekas tvyrančioje prieblandoje, šešėliuose ir tyloje 
dėmesio netraukė. 

Suirzusi ji greitu žingsniu priėjo prie policijos pareigūno. 

— Kiek visa tai truks? - žvilgtelėjusi į laikrodį paklausė ji. 

— Tuojau pažiūrėsime, ar čia patekom, - stabteldamas pasakė 


pareigūnas. Jis suėmė jai už rankos lyg būtų kokia įtariamoji ir ga- 

lėtų nuo jo sprukti. Anika iš jo gniaužtų išsilaisvino, kai pareigū- 
nas pabeldė į duris, ant kurių buvo užrašyta „Brovalos salė“. 

— Jei norėčiau pabėgti, seniai būčiau tai padariusi, - burbėjo ji. 

Viduje sėdėjo du pareigūnai, vilkintys paprastus drabužius, su 
jais kartu — reporterė, kurią Anika žinojo esant iš televizijos žinių 
tarnybos. Ji pasikūkčiodama verkė, net pečiai kilnojosi. Vienas pa- 
reigūnų taip piktai subliovė, kad Aniką lydintis pareigūnas skubė- 
damas uždaryti duris kone susitrenkė nosį. 

— Ne ta salė, - pasakė jis paraudusiais ausų kraštais. 

Tylėdami jie nuėjo toliau, praėjo pro pilkas duris pilkoje sie- 
noje, tada pro platų įėjimą pateko į patalpą, kurioje vyko kita ap- 
klausa, joje dalyvavo Švedijos akademijos narys. Anika negirdėjo, 
kas buvo kalbama, bet pastebėjo, kad policijos pareigūnas kažką 
užsirašinėjo, o akademikas nervingai pirštais brūžino kėdės, ant 
kurios sėdėjo, koją. 

„Iuriu įsiminti, - pagalvojo ji. - Vėliau turėsiu viską apibūdin- 
ti. 

Ji pastebėjo, kad sceną stebi susirūpinęs Ragnaro Estbergo, Ro- 
tušės architekto, bronzinis biustas. 

„Ar bent galėjote įsivaizduoti, kad kas nors panašaus kada nors 
galėtų įvykti jūsų pastate?“ - svarstė Anika, kai ją dar kartą sustab- 
dė drėgnas policijos pareigūno delnas. 

— Ar galite čia minutėlę palaukti? 

— O ar turiu pasirinkimą? - nusisukdama pasakė Anika. 

Čia buvo šviesiau. Į akis krito tam tikros detalės: marmuriniai 
biustai virš durų, bronziniai durų vyriai bei rankenos, įmantrūs 
sietynai. 

— Ei, man reikia laiko parašyti savo straipsnį, - pasakė ji, bet 


pareigūnas jau buvo nusliūkinęs koridoriumi. 

Atsivėrė durys ir kažkoks iš už jų pasirodęs žmogus pašaukė ją 
vardu. Tarpduryje pasiliejo šviesa, krintanti ant paveikslo kitoje 
koridoriaus pusėje. Tylėdama ji įėjo vidun. 

— Įėjusi uždarykite duris. 

Balsas privertė ją stabtelti. 

— Turėjau numanyti, kad būsi čia, - tarė ji. 

Detektyvas inspektorius Kju buvo nesiskutęs, išėjęs iš veido, 
bruožai pasikeitę. 

— Paprašiau, kad galėčiau tavęs imtis pats, - sėsdamas masyvaus 
ąžuolinio stalo gale paaiškino jis. - Prisėsk. 

Jis parodė Anikai sėstis iš kairės, įjungė magnetofoną ir įsipylė 
stiklinę vandens. 

— Anikos Bengtzon, laikraščio Evening Post korespondentės, 
kurios gimimo data ir pilnas vardas bus nurodyti vėliau, apklausa 
bus vedama Kju ir vyks Mažojoje Stokholmo rotušės pasitarimų 
salėje ketvirtadienį, gruodžio 10 d. ..: 

Akimirką jis sustojo atsikvėpti ir ranka persibraukė per plaukus. 
Anika atsargiai įsitaisė kėdėje juodu rėmu raudonos odos apmu- 
šalais ir žvilgtelėjo į aliejinės tapybos paveikslą masyviu rėmu, iš 
kurio į ją žvelgė ponai rimtais veidais. 

— 23 val. 21 min., - toliau tęsė jis. - Šį vakarą apie 22:45 Mė- 
lynojoje salėje pamatėte kažką besielgiant įtartinai, taip? 

Anika paleido rankinę ant žemės ir klausydama, kaip kažkur 
kitame pasaulyje, Stokholmo centre, darda ūžiančių mašinų srau- 
tas, sugniaužė rankas. 

— Nežinau, ar ji elgėsi įtartinai, - pasakė Anika. 

— Ar galite apibūdinti, kas įvyko? - paklausė detektyvas ins- 


pektorius. 

— Nieko ypatingo, - dabar jau kiek pakeltu balsu pasakė Ani- 
ka. - Neturiu laiko čia sėdėti ir apie šį bei tą postringauti. Nepaste- 
bėjau absoliučiai nieko keisto, aš šokau, praeidama mane užkliudė 
kažkokia mergina. Nematau jokio reikalo čia sėdėti, kai visa re- 
dakcija laukia manęs ir mano straipsnio... 

Detektyvas inspektorius palinko į priekį ir spragteldamas iš- 
jungė magnetofoną. 

— O dabar paklausyk manęs, skambių antraščių besivaikanti 
boba, - drėbtelėjo jis palinkdamas artyn, apsiniaukiančiomis aki- 
mis. - Dabar ne laikas demonstruoti savo ego. Tu pasakysi man, ką 
matei, tiksliai, kaip prisimeni - štai čia ir dabar. Praėjo tik pusė va- 
landos, o tu buvai viena iš tų, kurie stovėjo arčiausiai įvykio centro. 

Kurį laiką ji žvelgė jam tiesiai į akis, paskui nukreipė žvilgsnį į 
sunkias knygas odiniais viršeliais, dulkančias tamsaus ąžuolo len- 
tynose. Tada linktelėjo. 

„Ar jis ką tik ją pavadino skambių antraščių besivaikančia 
boba?“ 

— Išsamiau tave apklausime vėliau, - tyliai, dabar jau kiek drau- 
giškesniu ir labiau pavargusiu balsu paaiškino Kju. - Dabar mums 
reikia apibūdinimo. Pradėkime nuo chronologijos, nuo momen- 
to, kada tą asmenį pamatei, o tai, kas svarbu, palik spręsti mums. 

Jis vėl įjungė magnetofoną. Anika atsikrenkštė ir pabandė at- 
palaiduoti pečių juostą. 

— Moteris, — pasakė ji, - tai buvo moteris. Ji stumtelėjo mane 
alkūne, o tada užmynė ant kojos. 

— Kaip ta moteris atrodė? 

Salė su savo sunkiais aliejinės tapybos paveikslais ir tamsaus 
ąžuolo knygų lentynomis, rodės, tarsi tuoj ant jos užgrius. Ranka 


užsidengusi akis giliai atsiduso. 

— Nežinau, - pasakė ji. 

Suskambo jos mobilusis telefonas - iš jo sklindantis garsas pri- 
vertė susikaupti. Tylėdami jie palaukė, kol jis nutils. 

— Na gerai, pabandykime kitaip, - prakalbo Kju, mobiliajam 
telefonui pagaliau nutilus. - Kur buvote, kai ji stumtelėjo jus? 

Anika prisiminė muziką, visą prabangą, pakilią nuotaiką, tam- 
są ir šurmulį. 

— Aš šokau šokių aikštelėje. Ne toje Auksinės salės pusėje, kur 
grojo orkestras, bet kitoje. 

— Su kuo šokote? 

Ją užliejo sumišimas ir gėda, Anika nudelbė akis į rankas. 

— Jo vardas Bosė, jis korespondentas, dirba pas mūsų konku- 
rentus. 

— Blondinas, gerai sudėtas? 

Vis dar nubedusi akis žemyn ir raustančiais skruostais Anika 
linktelėjo. 

— Ar galėtumėte atsakyti žodžiais? 

— Taip, — kiek perdėtai garsiai ištarė Anika ir atsitiesė. - Taip, 
teisingai. 

— Arjis galėjo ką nors pastebėti ? 

— Taip, matyt, nors nemanau, kad ji užmynė ir jam. 

— Ir kas nutiko vėliau? 

„Kas vėliau? Daugiau nieko. Visiškai nieko, tai viskas, ką ji 
matė. 

— Nežinau, - pasakė ji. - Aš nuo jos nusisukau ir daugiau nieko 
nemačiau. 

— O ar ką nors išgirdote? 

„Visą aplinkinį klegesį? Muziką? Savo pačios alsavimą?“ 

— Tik kelis pžf. 

— Pūf? 

— Pūf. Duslius garsus, tarsi kelis ore paptelėjusius oro tumu- 
lus. Atsisukusi pamačiau ant kelių besusmunkantį vyrą. Prieš tai 
jis šoko su moterimi, kuri dabar sumišusi stebėjo, kaip jis tiesiog 
krinta; moteris pažiūrėjo į mane, o tada nuleido akis sau į krūtinę, 
aš taip pat pažvelgiau į ją ir pamačiau, jog ji kraujuoja - kraujas 
plūste plūdo, tada ji vėl pažvelgė į mane ir susmuko ant grindų, 
visi ėmė klykti... 

— Kada pasigirdo antrasis pf? 

Anika pažiūrėjo į Kju. 

— Antrasis? 

— Jūs sakėte „keli p4/“. 

— Iš tiesų? Nežinau. Buvo vienas, tada toji moteris į mane pa- 
žiūrėjo ir pasigirdo antrasis — taip, jų buvo du, manau, taip... 

— Ar toli buvote nuo šios poros, kai jie nugriuvo? 

Anika kelias sekundes pagalvojo. 

— Gal per maždaug du su puse metro. 

— Arjiems nukritus matėte jus stumtelėjusią moterį ? 

„Ar tikrai? Ar ji matė moterį? Ar ji matė jos suknelės pernešė- 
les?“ 

— Suknelės petnešėlės, - pasakė Anika. - Jos suknios petnešė- 
lės buvo siauros. Arba tai buvo siauras rankinės dirželis. 

Kju linktelėjo ir kažką pasižymėjo bloknote. 

Anika pirštų galais suspaudė savo akių vokus ir naršydama at- 
mintyje šmėkščiojančius vaizdinius bei nuotaikas pabandė dar ką 
nors prisiminti. 

Bosės ranka, per suknelę liesdama nugarą, svilino kūną, Bosė 
ją taip stipriai laikė prie savęs, kad ties pilvu ji jautė jo kietumą, 


jos ranka lietė jo kaklą... štai ką ji jautė, štai ką atsiminė. Muzika 

buvo tarsi kruopščiai išlyginta, nuobodi prijuostė, reikalinga tik 
jiems pasislėpti, kad galėtų vienas kitą laikyti spindinčioje auksi- 
nėje šviesoje. 

— Man stuktelėjo į šoną, - dvejodama pasakė ji. - Ir kažkas už- 
mynė ant kojos. Nežinau, kas įvyko pirmiau. 

Vėl ėmė skambėti jos telefonas. 

- Išjunkite jį, - liepė Kju ir ji išjungė signalą. 

Žinoma, tai buvo Jansonas. 

— Ar jums užmynė tyčia? 

Ji padėjo savo nutildytą mobilųjį telefoną ir nustebusi pažvel- 
gė. 

— Be jokios abejonės, ne. Šalia mūsų kažkoks stambus vyras 
bandė šokti bugivugį ir atsitrenkė į tą moterį, todėl ji ir stuktelėjo 
man. 

Kju akyse kažkas pasikeitė, tarsi sužibo susidomėjimo kibirkš- 
tėlė. 

— Arji ką nors atsitrenkdama į jus pasakė? 

Anika žvilgtelėjo žemyn į knygų lentyną, į oda įrištą 1964 
metų tarybos protokolų knygą taip, kaip tada pažiūrėjo į tą mote- 
rį - moterį, vilkinčią suknelę su petnešėlėmis. 

— Ji kažko ieškojo savo rankinėje, - pasakė Anika. - Rankinės 
dirželis buvo trumpokas, todėl turėjo kiek kilstelti ranką bandy- 
dama ten kažką sugraibyti, štai taip... 

Ji šiek tiek pakėlė savo dešinę ranką ir parodė, kaip kažko ieško 
įsivaizduojamoje vakarinėje rankinėje. 

— Kokios spalvos buvo rankinė? 

— Sidabro, - atsakė ji pati save nustebindama ir nė kiek nedve- 
jodama. - Ji buvo matinės sidabro spalvos. Forma kaip voko, pa- 


našaus į tokį, kokiame gauname sąskaitas už elektrą ar panašiai. 

— Kąji iš rankinės išsiėmė? 

Anika nukreipė žvilgsnį nuo 1964 metų protokolų vis bandy- 
dama ką nors prisiminti. 

„Nieko, tik kojos skausmas. 

— Man skaudėjo, - pasakojo Anika. - Aš net suaimanavau. 
Tada ji pažvelgė į mane. 

Anika dvejojančiai palinksėjo. 

— Taip, — toliau tęsė tarsi bandydama save įtikinti, - ji į mane 

— Ar ką nors pasakė? 

Anikos žvilgsnis klajojo nublizgintu stalo paviršiumi. 

— Jos akys buvo geltonos, - pasakė ji. - Visiškai šaltos, geltonos 
akys, beveik aukso spalvos. 

— Geltonos? 

— Taip, aukso geltonumo. 

— Kaip ji buvo apsirengusi? 

Anika vėl užsimerkė ir išgirdo ritmingą muzikos gaudesį, prieš 
ją iškilo pernešėlė. Ji buvo raudonos kraujo spalvos, o galbūt tai 
buvo kraujuojančios moters suknelė? Ar tai buvo kraujas? O gal 
petnešėlė buvo balta, galbūt sniego baltumo petnešėlė ant įdegu- 
sio kūno, o gal pečiai buvo blyškūs, o petnešėlė tamsi 2 

— Nežinau, - sutrikusi atsakė ji. - Mano atmintyje viskas juoda 
ir balta, o tada viskas keičiasi, lyg fotojuostos negatyvai ar kas nors 
panašaus, tiesą sakant, aš nežinau... 

— Geltonos akys... ar tai galėjo būti kontaktiniai lęšiai ? 

„Kontaktiniai lęšiai? Na taip, žinoma, tai galėjo būti lęšiai, o 
gal jie buvo ne geltoni, o žali?" 

Ėmė vibruoti Kju mobilusis telefonas ir pasigirdo „Eurovizi- 


jos“ atstovės iš Graikijos daina „My Number One“, laimėjusi prieš 

telėjo: „turiu atsiliepti“. Jis išjungė magnetofoną ir kalbėdamas 
nuėjo prie uždarų durų. 

Jis vis kalbėjo ir kalbėjo, balsas tai pagarsėdavo, tai vėl pricil- 
davo. Anika atsistojo ir panoro kur nors dingti - ją patraukė per 
langų plyšius srūvantis miesto triukšmas. Lėtai iškvėpdama į šaltą 
lango stiklą akimirką ji pradangino vaizdą, tada jis vėl sugrįžo: ji 
vėl galėjo matyti Hantverkargataną - gatvę, kurioje gyveno, o už 
jos - Stokholmo Klaros rajoną, pro šalį pradundančius traukinius 
bei seną Serafeno sveikatos centrą kairėje. 

Jos sveikatos centras! Jos gydytojai, su kuriais matėsi dar šį rytą, 
kai atvyko su Kaliu, kuriam - dar viena ausies infekcija. 

Taip arti, kitoje tikrovėje, vos keturi kvartalai nuo namų. 

Ji pajuto, kaip užspaudžia gerklę... „O Dieve, nenoriu nė paju- 
dėti. 

— Nustatytos aukos, - pasakė Kju, vėl sugrąžindamas ją atgal. — 
Galbūt jas atpažintumėte? 

Virpančiomis kojomis ji sugrįžo į kėdę, klestelėjo ant jos krašto 
ir atsikrenkštė. 

— Vyras buvo vienas premijos laureatų, - pasakė ji. - Man atro- 
do, medicinos. Neprisimenu jo vardo, bet pasižymėjau užrašuose. 

Ji pasilenkė prie savo rankinės parodydama, kad gali tuoj pat 
surasti. Pusiaukelėje detektyvas inspektorius ją sustabdė. 

— Aronas Viselis, - pasakė detektyvas. - Izraelietis, kuriam pre- 
mija atiteko kartu su amerikiečiu Carlzu Vatsonu. O moteris? 

Anika papurtė galvą. 

— Jos niekada nebuvau mačiusi. 


Kju ranka pasitrynė akis. 


AAS 


NOBELIO TESTAMENTAS 


- Viselis šiuo metu operuojamas Šv. Gorano ligoninėje. Mote- 
ris - Karolina ton Bering, Karolinskos instituto Nobelio komite- 
to pirmininkė. Ji mirė šokių aikštelėje beveik iš karto. 

Iš Anikos rankų išgaravo visa šiluma, į pirštus ir visą kūną smel- 
kėsi šaltis, sustingdydamas sąnarius. Ji lėtai pasitaisė už nugaros 
nuslydusį šalį ir vėl užsitraukė jį ant pečių. 

„Jos akys... mirdama ji žiūrėjo į mane: 

— Dabar turiu eiti, - pasakė ji. - Labai apgailestauju, tačiau tu- 
riu begalę darbo. 

— Negali apie tai rašyti, - sunkiai atsilošdamas kėdėje pareiš- 
kė Kju. - Tavo pateiktas moters aprašas atitinka mėginančios pa- 
sprukti žudikės apibūdinimą. Esi viena pagrindinių liudininkų, 
todėl draudžiu atskleisti bet kokias šio įvykio detales, draudimas 
įsigalioja dabar. 

Anika buvo bepakylanti nuo kėdės, bet dabar ją blokštelėjo at- 
gal. 

— Araš sulaikoma? - paklausė ji. 

— Nekvailiok, - atsistodamas ir rankoje gniauždamas mobilųjį 
telefoną atsakė Kju. 

— Draudimas atskleisti detales galimas tik suėmimo metu, — 
pasakė Anika. — Jei aš nesuimama ir niekas nebuvo sulaikytas, 
kaip gali man taikyti tokį draudimą? 

— Nesi tokia jau gudri, kaip manai, - pasakė Kju. - Egzistuoja 
ir kita draudimo atskleisti detales forma, taikoma pagal Teismo 
proceso įstatymo dvidešimt trečiojo skyriaus dešimtosios dalies 
paskutinį skirsnį. Jame kalbama apie pagrindinių liudininkų pa- 
rodymus, jį gali pritaikyti tyrimui vadovaujantis asmuo įvykus 


rimtam nusikaltimui. 

- Žodžio laisvę gina Konstitucija, - atšovė Anika, - o tai dar 
svarbiau. Be to, tu tyrimui nevadovauji - tokio nusikaltimo kaip 
šis atveju vadovavimo teisė tenka prokurorui. 

— Ne, ir vėl klysti. Vadovauti šiam tyrimui dar niekas nepaskir- 
tas, todėl jam vadovauju aš. 

Įpykusi Anika atsistojo ir palinko virš stalo. 

— Negali man uždrausti kalbėti apie tai, ką mačiau! - pakeltu 
balsu pasakė ji. - Mano galvoje sudėliotas visas straipsnis, galiu 
driokstelti velnioniškai gerą liudininko pasakojimą, nesunkiai 
pripilti tris dvigubus lapus, gal ir keturis - savo akimis mačiau vyk- 
domą žmogžudystę, mačiau, kaip miršta auka... 

Kju puolė prie jos kone prisiliesdamas veidu. 

— Dėl Dievo, liaukis! - suriko jis. - Gausi tokią baudą, kad ne- 
suprasi, kas, po galais, šovė į galvą, jei tai padarysi. Sėskis! 

Anika nutilo ir dusliai klestelėjo. Kju nusisukęs mobiliajame 
surinko numerį. Ji tylėdama sėdėjo viršuje kabančių didžiulių por- 
tretų apsuptyje, kol Kju kalbėjo telefonu ir piktai kažkam dalijo 
griežtus nurodymus. 

— Jei nieko negaliu rašyti, atsiduriu neįsivaizduojamai keblioje 
situacijoje, — prabilo Anika. 

— Ir mano širdis dėl to srūva krauju, - ironizavo Kju. 

— Ką pasakys mano vadovai? — neatlyžo Anika. - Ką pasakytų 
tavo viršininkas, jei atsisakytum tirti nusikaltimą dėl to, kad aš tau 
pasakiau, jog to daryti negali, nes turiu apie tave rašyti? 

Kju giliai atsidusdamas atsisėdo. 

— Apgailestauju, — pasakė jis, mesdamas kiek prasikaltusio 
žmogaus žvilgsnį, tada akimirką parylėjęs pasakė: - Paklausk ma- 


nęs ko nors ir galbūt aš tau atsakysiu. 

— Kodėl? - sukluso Anika. 

— Kadangi apie tai tu vis tiek negali rašyti, - pasakė jis pirmą 
kartą nusišypsodamas. 

Ji kiek pagalvojo. 

— Kodėl niekas negirdėjo šūvių? - paklausė ji. 

— Tu sakei, kad juos girdėjai. 

— Tai tik buvo duslūs pžį. 

— Begarsis pistoletas tilptų į tavo apibūdintą stačiakampio for- 
mos rankinę. Nieko nepameni apie jos išvaizdą? Jos plaukus, dra- 
bužius? 

„Akis, tik akis ir suknelės pernešėles: 

— Greičiausiai ji buvo ilgaplaukė, priešingu atveju, aš atsimin- 
čiau, bet nemanau, kad galėčiau iš to ką nors išskirti. Manau, jie 
buvo tamsūs. Nemanau, kad buvo palaidi, gal kaip nors surišti? 
O jos suknelė... greičiausiai vilkėjo ilgą vakarinę suknią. Nieko iš- 
skirtinio nepastebėjau, todėl manau, kad ji greičiausiai atrodė kaip 
visos kitos. Ar žinai, kaip žudikė pateko į Auksinę salę? 

Kju peržvelgė savo užrašus. 

— Tikriname, ar ji galėjo būti svečių sąraše, bet to dar nežino- 
me. Kiti liudininkai teigia manantys, kad tai galėjo būti vyras, per- 
sirengęs moterimi. K4 manai apie tai? 

— Vyras? — prunkštelėjo Anika. - Tai buvo mergina, - pasakė 
ji 

— Kaip gali būti tokia tikra? 

Anika pažvelgė į 1964 metų protokolus. 

- Žvelgdama į mane ji pakėlė akis, vadinasi, turėjo būti už mane 
žemesnė. Kiek vyrų gali būti tokio žemo ūgio? Be to, ji vikriai ir 
grakščiai judėjo. 


— O vyrai to nedaro? 

— Tik ne su tokiais aukštakulniais. Tam, kaip ėjo ji, prireiktų 
labai daug praktikos. 

— Ar matei jos aukštakulnius? 

Anika pakilo ir ant peties užsimetė rankinę. 

— Ne, bet man vienas jų ant dešinės kojos paliko nubrozdini- 
mą. Gal galėčiau tau vėliau šį vakarą paskambinti ? 

— Ir kur dabar manai eisianti ? 

Anika nenoriai stabtelėjo - ją dusino nepaisant to, kad patal- 
poje netrūko oro. 

— Į redakciją. Turiu ten nueiti ir su jais pakalbėti. Nebent gali 
man ir dirbti uždrausti? 

— Turi nueiti į Nacionalinį kriminalistinių tyrimų biuro Foto- 
robotų sudarymo skyrių ir apibūdinti žudiką. 

Anika skėstelėjo rankomis. 

— Tu turbūt išprotėjai? Mane spaudžia terminas, jis baigiasi už 
kelių valandų. Jansonas turbūt jau plaukus nuo galvos raunasi. 

Kju priėjo prie jos ir visiškos nevilties iškreiptu veidu pasakė: 

— Prašau tavęs. 

Atsivėrus durims pro jas į Mažąją pasitarimų salę įėjo unifor- 
muotas pareigūnas. Akimirką jai pasirodė, kad tai buvo tas pats 
vyras, palydėjęs ją į apklausą, tačiau ne - panašus, tačiau kitas, ti- 
piškas plačiapetis, Švedijos policijos akademiją baigęs studentas. 

Ji stabtelėjo tarpduryje ir atsisukusi pažiūrėjo į inspektorių. 

— Ar tu tikrai pavadinai mane skambių antraščių besivaikančia 
boba? - paklausė ji. 

Išlydėdamas ją detektyvas pamojo nė nepakeldamas akių. 


Anika nėrė pro duris pradumdama pro stuomeningą savo pa- 


lydovą ir pasiraususi rankinėje bei susiradusi mobiliojo laisvųjų 

rankų įrangos laidą iš dugno išsitraukė telefoną. Jaunas policijos 
pareigūnas, rodės, tuoj paprieštaraus, bet ji nudelbė akis į korido- 
riaus galą ir nužingsniavo nesiteikusi nė pažiūrėti į jį. 

— Kur, po velniais, prapuolei? — puolė Jansonas nespėjus jai nė 

— Buvau apklausiama, - per milimetrą nuo burnos laikydama 
mikrofoną tyliai atsakė ji. — Aš iš arti mačiau ir susidūriau su žudi- 
ku, jie mano, kad tai jis užmynė man ant kojos. 

Skausmas apie save priminė kiekviename žingsnyje. 

— Puiku, ruošim aštunto ir devinto atverstinį. Ką dar turime? 

— Ei, — prabilo už jos stovintis policininkas, - su kuo kalbate? 

Ji pabandė nuo jo atitrūkti, bet prie pat įėjimo į didelę salę 
užkliuvo už suknios kraštų ir iš ausies pametė ausinę. Ant žemės 
nuslydo šalis, plūstelėjęs šaltas skersvėjis prie odos prigludo kaip 
drėgnas audeklas. Kūnu perbėgo drebulys, Anika apsidairė: Aka- 
demijos studentą pakeitė du prieš ją nugaromis stovintys prižiūrė- 
tojai baltais švarkais. 

— Anika? - pasigirdo Jansono balsas, kai tik ji atgal įsidėjo au- 
sines. 

— Nieko negaliu rašyti. Kju man uždraudė atskleisti bet kokią 
informaciją. Greičiausiai man kaltinimai galėtų būti pareikšti jau 
vien už tai, kad su tavimi apie žudiką kalbu. Turiu eiti į Kungs- 
holmsgaraną tolimesnei apklausai. 

— Nagi, pasidėk mobilųjį. 

Anika atsisukusi pažiūrėjo į policijos pareigūną. 

— Klausykite, - pasakė ji. - Kalbėsiu šiuo suknistu telefonu 
tiek, kiek reikės. Jei jums nepatinka, galite mane areštuoti. 

Ji nusisuko nuo besikandžiojančio šaltuko ir žingsniavo to- 

— Terminas „areštuoti“ Švedijos teisėsaugos sistemoje tokioje 
situacijoje kaip ši netaikomas, - pacikslino policininkas. 

— Paskambink laikraščio teisininkams ir tiksliai išsiaiškink, ką 
aš galiu ir ko negaliu sakyti, - į mobilųjį pasakė Anika. - Kaip ten 
reikalai? Ar dar ko nors trūksta? 

Ji girdėjo, kaip Jansonas susivelia plaukus - ji jautėsi ne ką ge- 
riau ir troško, kad galėtų kaip nors sušvelninti situaciją. 

— Visko. Visi savo interneto svetainėse jau turi tekstą ir nuo- 
traukas, o mes — tik pagrindinės naujienų agentūros medžiagą. 
Kada galėsi sugrįžti? 

— Nežinau, bet būsiu, kai tik galėsiu. Kiek pavyko sužinoti Ol- 
sonui? 

Jansonas tyliai, bet sunkiai atsiduso. 

— Nieko. Jo manymu, ne tas ir kampas, ir apšvietimas prastas, 
taigi jis nieko nenufotografavo. 

— Turbūt juokauji, - pasakė Anika. 

Policininkas palaikė Anikai duris, pro kurias žengusi ji atsidūrė 
balkone virš Mėlynosios salės, visai šalia pirmojo įėjimo į Auksinę 
salę. 

— Nieko gero. Nieko iš jo turimos medžiagos panaudoti nega- 
lime. Iš esmės neturime jokio fotoreportažo. 

Anikai net rankos nusviro. 

Kaltė niekada netekdavo fotografui, ji visada guldavo ant ko- 
respondento pečių, o ypač dabar. Vos prieš tris savaites ji įkalbėjo 
vyriausiąjį redaktorių publikuoti straipsnį, atskleidusį, kad didžią- 
ją dalį laikraščio valdanti šeima buvo diktatoriški turto prievar- 
tautojai. 

— Ko tau reikia? - paklausė ji. 


— Bet ko su krauju ir policininkais... 

Anika baigė pokalbį ir smuko į kairę. Ji jau buvo Auksinėje sa- 
lėje nespėjus stuomeningam jos palydovui sureaguoti ir priversti 
sustoti. 

Visa pokylio salė buvo nutvieksta stiprių teismo medicinos 
ekspertų naudojamų lempų šviesos. Tolumoje, po begalviu Šv. 
Eriko atvaizdu - nesusipratimų dėl lubų aukščio, kilusių, kai salė 
buvo statoma, padarinys — šalia vietos, kur mirė moteris, pasilenkę 
dirbo du vyrai. 

Anika iškėlė savo mobilųjį, įjungė fotografavimo funkciją ir 
paspaudė komandą fotografuoti. Paėjėjo dar du žingsnius - /o/0- 
grafuoti, dar penkis - fotografuoti. 

Policijos pareigūnas čiupo jai už rankos, bet ji išsilaisvino. 

Pabėgėjusi dešimt žingsnių - fotografuoti, į ją tuojau pat nu- 
stebę sužiuro teismo medicinos ekspertizės specialistai - /otogra- 

fuoti. 

— Klausykit, tuojau pat išeinat, - panaudodamas jėgą ir ją kils- 
teldamas taip, kad akimirką prarado sąlytį su grindimis, pasakė 
policininkas ir išvesdino į balkoną nepaleisdamas tol, kol jie ne- 
pradėjo lipti laiptais. Po kojomis ji pajuto akmenines grindis ir 
staiga suvokė, kad stovėjo būtent toje vietoje, kurioje karališkosios 
šeimos nariai bei Nobelio premijos laureatai visada pozuodavo fo- 
tografams prieš elegantiškai nusileisdami ilgais, vienais garsiausių 
pasaulyje laiptų. 

„Jie jautėsi visiškai kitaip nei dabar aš“, - pamanė Anika, žvelg- 
dama į vakarienės, parengtos tūkstančiui trims šimtams svečių, 
likučius ir trupinius. Dar tą patį vakarą premijos laimėtojai žvelgė 
į kruopščiai padengtus stalus bei puošniai pasidabinusius svečius, 
žvilgančius krištolus bei porceliano indus auksiniais apvadais, de- 


koruotus gėlėmis ir trimitais. 

Dabar Mėlynoji salė tyliomis plytų sienomis visų apleista mer- 
dėjo tamsoje, kaip niekad ligi tol palikta likimo valiai. Pagrindinis 
stalas buvo nutvarkytas, bet ant jo vis dar liko lėkščių, ant išteprų 
stalriesių stingo maisto likučiai. Lėkštėse, taip pat ir ant grindų, 
voliojosi servetėlės, padrikos netvarkingai išstumdytos stovėjo, 
kai kur gulėjo, kėdės. 22:45 val. visas veiksmas Mėlynojoje salėje 
sustingo, laikas sustojo, kai kurie stalai taip ir liko nenudengri. 

— Kiek laiko Rotušė bus uždaryta? - paklausė Anika. 

— Kiek prireiks. Kur jūsų lauko drabužiai ? 

Rūbinėje juos pasitiko uniformuotas pareigūnas. Anikos striu- 
kę jis padavė nusivylimo, kad jam teko toks vaidmuo, persmelkta 
išraiška. 

— Aš taip pat turėjau krepšį su batais, - pasakė Anika. - Juodi 
ilgaauliai. 

Policininko nepasitenkinimas dar labiau išsikerojo jam nuėjus 
ieškoti jos krepšio. Anika nusisuko ir išsitraukė savo mobilųjį. Pa- 
reigūnui klaidžiojant tarp kabyklų, ji pasižymėjo Auksinėje salėje 
darytas nuotraukas ir paspaudė siųsti. 

Žinutei keliaujant per juodut juodutėlę žiemos naktį ir pasie- 
kiant Evening Post serverį, ji įsistebeilijo į bronzinius jūros kriau- 


klės formos koridoriaus šviestuvus. 

ANDERSAS ŠIUMANAS stovėjo savo kampiniame kabinete ir 
pro langą žiūrėjo į Rusijos ambasadą. Visa teritorija skendėjo tam- 
soje, tik įėjimas buvo ratu apšviestas blausios lempos, taip pat švie- 
sa sklido iš apsaugos būdelės, kurioje su šalčiu galynėjosi kareivis. 
Kartkartėmis jis išlįsdavo trumpam pasivaikščioti palei vidinius 
geležinius vartus, į šonus pamušdavo rankas stengdamasis sušilti 
ir vėl sugrįždavo vidun. 

„Kaip jis sutriktų, jei kas nors iš tikrųjų įvyktų, - pamanė vy- 
riausiasis redaktorius. - Taip ir liktų netekęs amo, jei kas nors 
privažiuotų automobiliu ir imtų šaudyti į ambasados pastatą ar 
perlipęs per tvorą atsidurtų priešais jį. Jam neliktų jokių šansų, ka- 
dangi įsibrovėlio pusėje būtų viskas, ko reikia: nustebimas, ryžtas 
ir žinojimas, koks bus kitas žingsnis. 

„Mes neįtikėtinai neapsaugoti, - pagalvojo Andersas Šiuma- 
nas. - Siaubingai pažeidžiami. Neįmanoma visą laiką būti pasiren- 
gusiems ir, niekada nepraleisti nė menkiausios detalės. Su ta pačia 
dilema susiduria visas pasaulis, ne tik Vakarai, ne tik demokratinės 


šalys: prie visų be išimčių kelią rasdavo nuožmūs nusikaltėliai. 

„Pinigai, valdžia, įtaka, - mąstė Šiumanas. — Pasaulis niekada 
nebuvo apsaugotas nuo žmonių, pasirengusių prisikasti prie šių tri- 
jų bet kokiomis priemonėmis, tačiau panašu, jog kuo toliau, tuo 
labiau viskas daroma grubiau ir tiesmukiau, viskas ritasi žemyn“ 

Sklandė gandas, kad Nobelio premijos laimėtojo žudikas yra 
moteris. Spaudos konferencijoje policija nieko nei patvirtino, nei 
paneigė, jie nepanoro užsiminti nei apie galimai gautus grasinimus, 
nei apie apsaugos išsidėstymą. Apsauga buvusi gera ir jie nežino, 
kur atsirado spraga. Viskas vyko pagal planą ir dar neaišku, kodėl 
jis nesuveikė. 

Palengva ėmė snigti, vienišos snaigės nedrąsiai leidosi ant žemės. 
Andersas Šiumanas pajuto, kaip nuo nuovargio ima perštėti akys — 
kelis kartus pamirksėjęs atsisėdo už stalo. Žvilgtelėjo į laikrodį. 

„Galbūt aš visai ne tuo turėčiau užsiimti, - šmėstelėjo jam. - Jei 
tai naujasis amžius, jei dabar viskas kitaip, jei jau ir mus pasiekė 
terorizmas ir nuo šiol pagrindinis susirūpinimo objektas yra kaip 
nuo jo apsisaugoti, gal man vertėtų savo vietą užleisti kitiems? Jei 
mus pasiekė terorizmas, tada žlugo asmens laisvė. Saugumas dabar 
bus pagrindinis argumentas pagrįsti vis daugiau ir daugiau apri- 
bojimų, viskas turės būti dar labiau sekama, laisvės principas taps 
visiškai pamintas. Galbūt šiame naujajame amžiuje reikalingi ir ki- 
tokie žurnalistai, kuriems greičiausiai prireiks ir kitokio vado“ 

Akimirką jis pasidavė savigailai. Laikraščio savininkai juo jau 
nebetikėjo ir Andersas nebesitikėjo gauti reikšmingesnių užduo- 


čių. 


— Anika jau čia, — per vidinio ryšio sistemą pranešė Jansonas. 
Jis paspaudė mygtuką ir pasilenkė atsakyti. 


— Gerai. Įleiskite ją pas mane. 

„Kas ją šįryt taip aprengė?" - pamanė Andersas, jai įžengus pro 
duris. Kaubojiški ilgaauliai, juoda dygsniuota striukė, didžiulis 
purvinas krepšys ir rožinis tiulio sijonas. Plaukus susikėlusi į viršų 
ji persmeigė juos rašikliu, kad laikytųsi. 

— Teisininkai patvirtino, kad Anika negali rašyti nei apie įvy- 
kusį šaudymą, nei apie tai, kas nutiko netrukus, - krisdamas į vie- 
ną savo kėdžių pasakė Jansonas. - Ji taip pat negali duoti inter- 
viu ar kokiu nors būdu šį įvykį komentuoti. Sulaužius draudimą 
atskleisti bet kokias detales nėra baudžiama pagal statutą, tačiau 
akivaizdu, jog tuomet gali būti taikomos didelės baudos, kad ir 
kokiais būdais jie tai atsektų... 

— Ką matėte? — paklausė Andersas Šiumanas. 

— Tą, ką tik ką girdėjote... - išbalusi, sušilusi ir sunerimusi atsa- 
kė Anika Bengtzon, taip pat klestelėdama į kėdę. 

Vyriausiasis redaktorius tuojau pat išbaidė jos vangumą ir nera- 
dusi savyje energijos nepaklusti Anika tarsi susigūžė nuo jo žvilgs- 
nio. 
žudiku, - pasakė ji. - Jokios abejonės, kad buvo nedaug žmonių, 
kurie... 

Persibraukdama per plaukus ji išsiėmė rašiklį, krisdami plaukai 
tarsi sunki užuolaida pridengė veidą. 

— Tris valandas išbuvau Nacionalinėje kriminalinių nusikalti- 
mų tyrimų būstinėje, bandydama sudėlioti tos merginos atvaizdą. 
Nelabai pavyko, bet policija sako, kad tai geriau nei rašytinis api- 
būdinimas... 

— Vadinasi, matėte žudiką? - paklausė vyriausiasis redaktorius 
pajutęs, kad ima jaudintis. - Pasirodo, šūvius paleido moteris. Ar 


jūs matėte ir patį nužudymo veiksmą? 

Korespondentė neryžtingai nudelbė akis žemyn. 

— Ji į mane pažiūrėjo, - sutikdama jo žvilgsnį ištarė Anika 
Bengtzon. - Mirdama ji į mane pažiūrėjo. 

— Karolina fon Bering? Jūs matėte, kaip ją nušovė? 

Impulsyviai ji vėl susikėlė į viršų plaukus ir susegė juos rašikliu. 
Atsakant Anikos akys klaidžiojo kažkur virš Rusijos ambasados 
stogo. 

— Ji į mane labai keistai pažiūrėjo, — vis dar žvelgdama pro lan- 
gą ir gniauždama rankas kalbėjo Anika Bengtzon. 

- Ir jūs niekuo negalite prisidėti? Turiu galvoje, nieko negalite 
duoti mums, savo darbdaviams? 

Anika pakėlė akis ir jose šmėstelėjo tamsus šešėlis. 

— Nieko, ką daro policija, aš nežinau, išskyrus tai, ką pati as- 
meniškai patyriau - jūs esate apie tai daug geriau informuotas nei 
aš. Drįstu manyti, kad karalienės Silvijos suknios spalva jau nėra 
tokia svarbi. 

Andersas Šiumanas užgniaužė savo susierzinimą ir kreipėsi į 
naktinės pamainos redaktorių. 

— Ar įmanoma tai kaip nors apeiti? 

— Anot teisininkų, ne. 

Nebegalėdamas išsėdėti vyriausiasis redaktorius atsistojo. 

— Būtent to aš ir bijojau, - pasakė jis pernelyg garsiai ir nesu- 
turėdamas emocinės įtampos plačiai skėstelėjo rankomis. - Tu- 
rime unikalią galimybę gauti pasakojimą iš pirmų lūpų, tačiau 
mūsų rankos surištos policijos. Terorizmo įstatymai jau veikia. Jie 
mums draudžia rašyti apie vieną ryškiausių visų laikų nusikalti- 
mą! Ir kokiu pagrindu? Dėl Dievo, juk gyvename demokratiškoje 
šalyje! 

Jansonas paskubomis dėbtelėjo į laikrodį, kaip visada susierzi- 
nęs dėl tokių emocinių protrūkių. 

— Teismo proceso įstatymo dvidešimt trečiasis skyrius, - pasa- 
kė Anika, - dešimtoji dalis, paskutinis skirsnis. Pagrindinių įvy- 
kius liudijusių asmenų pasakojimas gali būti apsaugomas tyrimui 
vadovaujančio asmens, kai įtariamas rimtas nusikaltimas. Tai labai 
senas įstatymas, skirtas užtikrinti, kad nebūtų pakenkta tyrimui. 

— Visada atsiranda priežasčių apriboti žodžio laisvę, - savo 
darbuotojams pamosavęs pirštu pasakė Šiumanas. — Šiaip ar taip, 
kaip jie galėjo leisti, kad įvyktų kas nors panašaus? Ar Rotušėje 
nebuvo apsaugos? 

Anika Bengtzon delnu pasitrynė akis. 

- Žinoma, kad buvo, tačiau Nobelio premijų teikimo banke- 
tas visada buvo laikomas ne itin didelę riziką saugumui keliančiu 
renginiu. Tokia pati apsauga taikoma jau daugybę metų. Policija 
bendradarbiauja su saugumo tarnybomis, organizatoriais bei Ro- 
tušės vadovybe - čia nieko neįprasto. 

— Policija budi prie durų, o Saugumo tarnyba pasirūpina atski- 
rų asmenų apsauga, — apibendrino Šiumanas. 

— Būtent, - pavargusiu balsu pritarė Anika. - Apsauginės 
užkardos aplink Rotušę niekada nebuvo labai patikimos. Daug 
svarbesnė užduotis saugoti Koncertų rūmus, kuriuose vyksta pati 
apdovanojimų ceremonija: tuomet jie uždaro visą teritoriją aplink 
centrinę Stokholmo Hotorget aikštę ir Kungsgatano gatvę... 

— O kaip dėl asmens sargybinių? - paklausė Šiumanas. - Kur, 
po galais, jie buvo? 

— Saugumo policija apie asmeninę apsaugą niekada nieko ne- 
komentuoja, - atsakė Anika, — tačiau asmenų apsaugos reglamen- 

vyriausybės bei karališkosios šeimos narius, taip pat ir svečius, at- 
vykstančius su valstybiniu vizitu ir panašiai, egzistuoja daugybė 
funkcijų... 

Andersas Šiumanas kilstelėjo ranką rodydamas koresponden- 
tei sustoti. 

— Aš kalbu apie visišką policijos fiasko! — riktelėjo jis. - Kaip 
tai galėjo nutikti? Noriu į tai atkreipti dėmesį. Policijai nepavyks 
iš viso šito išsisukti ėmus inkšti apie naują įstatymo pataisą... 

— Norite peržvelgti rytinį leidimą? —- nerangiai pasimuistęs kė- 
dėje paklausė Jansonas. 

Andersas Šiumanas vėl atsisėdo, jo veidas degė raudoniu. Jis 
pamojo naktinės pamainos redaktoriui pradėti. 

— Ne kažin kokias turime nusikaltimo įvykio nuotraukas, - pa- 
sakė Jansonas. - Juk žinote, Ulfas Olsonas, tikras idiotas, besivai- 
kantis renginių, kuriuose dalyvauja įžymybės, pripyškino penkis 
šimtus kadrų su princese Madlena ir nė vieno su užpuolimu. Jam 
net nešovė į galvą mintis nustatyti apertūrą ar tinkamai sufoku- 
suoti, o jis kaltina savo skaitmeninio fotoaparato skiriamąją gebą. 
Anikai pavyko padaryti kelis kadrus Auksinėje salėje, kai visa 
Rotušė buvo užtverta, bet jie padaryti mobiliuoju telefonu, todėl 
kokybė nekokia. Vieną pateikėme aštuntame puslapyje, dar kitą — 
devintame: du teismo medicinos ekspertizės specialistai dirba pa- 
linkę virš kraujo klano - tikrai sukrečiantis vaizdas. 

— Ką dar turime? — paklausė Šiumanas. 

- Stebime Švedijos televiziją, žiūrime, ar jie paleis dar netrans- 
liuotą medžiagą. Nuaidėjus šūviams jų kameros buvo Auksinės 
salės viduje, tačiau panašu, kad jos stovėjo šalia orkestro ne tame 
salės gale. Klausimas, kiek jos užfiksavo, ir ar jie apskritai ką nors 


paviešins. 

— Žinoma, kad ne, - pasakė Šiumanas. - Kam jiems tai dary- 
ti? 

— Na, čia juk ypatingas atvejis, - pasakė Jansonas. 

Kaip dūmų stulpas vyriausiąjį redaktorių persmelkė pyktis. 

— Kodėl? - paklausė jis. - Kuo ši žmogžudystė skiriasi nuo kitų, 
išskyrus tai, kad buvo įvykdyta viešai, o taip nedažnai nutinka? 

— Triguba žmogžudystė, - pasakė Jansonas. - Ką tik mirė an- 
trasis apsaugos darbuotojas, trečio būklė vis dar kritiška. Be to, ne- 
manau, kad kas nors tai galėtų laikyti įprasta žmogžudyste. 

— Mirę apsaugininkai greičiausiai turėjo šeimas ir vaikus, - pa- 
sakė Anika. 

Vyriausiasis redaktorius vėl atsistojo. 

— Vadinasi, šios žmogžudystės yra tokios išskirtinės, kad reikia 
naujo įstatymo? - paklausė jis. - Tokios ypatingos, kad staiga pri- 
reikia visiškai naujų etikos normų? 

Anika Bengtzon pažiūrėjo į laikrodį ir žvilgtelėjo į naktinės pa- 
mainos redaktorių. 

— Ką dar turime? — paklausė ji. 

— Rotušėje buvo ir laisvai samdomų fotografų, vadinasi, dau- 
giau medžiagos turi jie. Užtvertas visas suknistas miestas, todėl 
mes turime krūvas nuotraukų su rimtais policininkų veidais ir di- 
deliais cigarais dantyse. Dešimtame ir vienuoliktame puslapiuose 
vakarykštė policijos medžioklė. 

Andersas Šiumanas niekaip nenustygo vietoje, priėjęs prie lan- 
go atsistojo nugara į Rusijos ambasadą. 

— Ar policija artimiausiu metu tikisi ką nors suimti? - paklausė 
jis. 

— Karteris, kuriuo mergina pabėgo, rastas netoli Griondalio, jų 


manymu, ji spruko pietų kryptimi automobiliu link Sioderteljės. 

Greičiausiai veikė ne viena, turėjo pagalbininkų: kažkas vairavo 
katerį ir galbūt kartu buvo dar kas nors. 

Andersas Šiumanas paėmė rašiklį ir pasibaksnojo juo į nykščio 
nagą. 

— Kodėl pietų kryptimi? 

— Policija teigia, kad jie buvo kažkam panašaus pasirengę ir iš- 
dėstė užtvaras bemaž iš karto. Jei ji būtų pasukusi į šiaurę ar rytus, 
jau būtų pagauta, o vakaruose nėra nieko, išskyrus vandenį. Tu- 
rime grafinį jos pabėgimo kelio vaizdą su ganėtinai tiksliu laiku: 
policijos manymu, ji buvo Skerholmeno pietuose prieš 23:05 val., 
nes būtent tada pradėjo veikti užtvaros postai. 

Andersas pastebėjo, kad Anika įsispoksojo į rašiklį, todėl metė 
jį šalin. 

— Kaip dėl aukų nuotraukų? 

Nuo tada, kai vairavimo pažymėjimų išdavimo įstaigos ir pasų 
registravimo centro archyvai tapo nebeprieinami viešai, gauti aukų 
nuotraukas tapo vis sudėtingiau, dar viena rugsėjo 11 d., naujojo 
amžiaus, pasekmė. 

— Tiek fon Bering, tiek Viselis buvo vieši asmenys, todėl jų to- 
tografijų daug. Įsivaizduokit, Pelė iš tiesioginės transliacijos me- 
džiagos ištraukė kadrą, kuriame jie abu Mėlynojoje salėje sėdi šalia 
vienas kito už stalo, juokiasi ir kelia taures. Kokybė prastoka, bet 
tas vaizdas dabar atsidūrė šeštajame ir septintajame... Dar turime 
karališkąją šeimą ir jų reakciją: žinoma, jie nieko nematė, bet Berit 
pavyko, kad skambėtų kuo dramatiškiau. Nuaidėjus šūviams, jie 
sėdėjo Princo galerijoje ir šnekučiavosi su kai kuriais premijos lau- 
reatais. Jei įvertintume atstumą tarp žudiko ir karališkosios poros, 
jis būtų ne didesnis nei kelios dešimtys metrų, net jeigu pusė jo 


sudaro stora akmeninė siena... 

— Kaip dėl pirmojo puslapio? — pertraukė vyriausiasis redak- 
torius. 

- Laukiame, kol bus sudarytas fotorobotas, antraštė bus „Žu- 
diko veidas“ ar kas nors panašaus. 

Andersas Šiumanas pajuto, kad pavargusios jo smegenys viduje 
tarsi sprogsta ir susitraukdamos į mažytę raziną pakimba virš stu- 
buro. 

— Laukiame fotoroboto, kurį sudaryti padėjo mūsų korespon- 
dentė, tačiau negalime jo spausdinti, nes suknista policija pareiš- 
kia, kad negalime dirbi savo darbo ir informuoti visuomenės... 

Jis vėl susmuko kėdėje ir sugestikuliavo rankomis. 

— Dabar eikite ir pabaikite rengti numerį, - pasakė jis. - Prieš 
spausdinant noriu pamatyti pirmąjį puslapį. 

Abiem kolegoms stojantis ir renkantis daiktus, Andersas paki- 
lo ir nuėjo prie lango pažiūrėti, ką veikia rusų kareivis. 

Sargo būdelė buvo tuščia. 


Kareivio nebebuvo. 


Anika nuėjo į savo kabinetą ir užsirašė viską, ką galėjo atsimin- 
ti. Tiksliai pasižymėjo, kas nutiko taip, kaip prisiminė; šokį su 
Bose - taip pat. Nepraleido nė vienos detalės, nei ką sakė policija, 
nei to, ką matė bei jautė pati. 

Visa tai sugulė į prastoką, ganėtinai padriką tekstą, bet, šiaip 
ar taip, jis juk niekada nebus publikuojamas. Anika norėjo tarsi 
sutvirtinti savo atmintį - buvo susidūrusi su pakankamai daug 
nagrinėjamų bylų, todėl žinojo, jog liudininkai daug ką užmiršta. 
Prisiminimai laikui bėgant keičiasi, o ji norėjo turėti prieigą prie 
pirminės patirties. 

Tam, kad laikraščio serveryje neliktų teksto pėdsakų, ji rašė 
elektroniniame savo archyve internete - elektroninėje pašto dėžu- 
tėje adresu anika-bengtzon(Dbotmail.com. Čia paprastai saugoda- 
vo tekstus, prie kurių prireikdavo prieiti iš kitų kompiuterių, arba 
slaptą informaciją, apie kurią laikraštis nežinojo. 

Išjungusi kompiuterį keletą minučių parymojo, nužvelgė re- 
dakciją. Jos kūną varstė nuovargis, tačiau ji labai abejojo, ar šiąnakt 
galės užmigti. 

Anika pamatė su cigarete ir kavos puodeliu rūkomojo link ei- 
nantį Jansoną ir pagriebusi striukę nuskubėjo paskui jį. 

— Na, galiu pasakyti, kad jis buvo žiauriai šūdinos nuotaikos, — 
pažiūrėjęs į Aniką, su puodeliu rankose sėdinčią šalia, pasakė Jan- 
sonas. 

- Jis visada toks, kai šalia atsiduriu, - pasakė Anika nudelbusi 
akis į kavą. - Andersas įsiutęs dėl to, ką parašiau apie mūsų sa- 
vininkus ir Skandinavijos televiziją. Girdėjai, kad jis negavo Lai- 
kraščių leidėjų asociacijos pirmininko vietos? 

Jansonas užsidegė gal šimtąją tą vakarą cigaretę ir pūstelėjo 
dūmų į kavą. 

— Manau, kad reaguoji per daug asmeniškai. Galų gale, jis juk 
suaugęs žmogus, turintis galybę įvairiausių įsipareigojimų. Jei ims 
gaišti laiką ir jaudinsis dėl tokių dalykų, niekada nieko nepada- 
Lys. 

Anikos pirštus pro ploną plastikinę gėrimo puodelio sienelę 
pasiekė karštis, todėl atitraukė juos, kad nenusidegintų. 

- Pažįstu Šiumaną, - tyliai pasakė, - labiau nei mano daugelis. 
Žinau jo įsitikinimus ir, patikėk manimi, į tokius dalykus jis žiūri 
rimtai. Tai praeis, bet tik atsileidus tarybos pirmininkui. Duoki- 


me jam šešis mėnesius, galbūt tada susigrąžinsiu jo malonę. 

Jansonas garsiai siurbtelėjo. 

— Ką čia paistai? — gurkštelėjęs paklausė jis. — „Susigrąžinsiu 
malonę?“ Rašyti apie Nobelio premijų įteikimo banketą yra pres- 
tižinis reikalas! 

— Su Olsonu prie uodegos? Turbūt juokauji. Tokiu apdaru? 

Ji timptelėjo už savo rožinio poliesterio sijono, kuris apačio- 
je jau buvo įplyšęs. Anika pastebėjo, kad Jansonas į ją žiūri taip, 
kaip žiūrėjo ne kartą - lyg ji būtų koks neįprastas augalas ar keistas 
paukštis, bet ne piktai, galbūt labiau nustebęs, lyg būtų botanikas 
ar ornitologas. 

— Koks iš tikrųjų buvo jausmas? — giliai užsitraukęs cigaretės 
paklausė jis. 

Anika užsimerkė, pabandė atgaivinti atmintin nusėdusius pri- 
siminimus įėjus į Mėlynąją salę. 

— Įspūdis išties didžiulis. Daugybė šviesų, galybė žmonių. 
Ganėtinai apgailėtinas maistas, užkandžiai visai nevalgomi. Bet 
maistas šiltas, nevisiškai atšalęs, kaip visi visada sako... 

Ji atsisėdo prie to paties stalo kaip ir Bosė iš kito vakarinių nau- 
jienų laikraščio; jie šiek tiek pažinojo vienas kitą iš anksčiau, ypač 
iš tų dienų, kai rašė apie Mišelės Karlson nužudymą Ikstaholmo 
pilyje. Jie šnekučiavosi ir juokėsi, vienas kitą ragino pakelti tostą. 

— Ar tiesa, jog jie visada žurnalistus sodina už kolonos, kad jie 
nieko nematytų? 

Anika linktelėjo. 

— Tikra tiesa. Tris su puse valandos mes neturėjome žalio su- 
pratimo, kas vyksta kitame stalo gale. Turbūt daugiau galima pa- 
matyti per televizorių. Ką dar tau papasakoti? 

— Ar pati matei žmogžudystes? 

Ji giliai įkvėpė ir bandė surikiuoti mintis. 

— Tik tai, kas įvyko Auksinėje salėje - fon Bering buvo vienin- 
telė, ten mirusi. 

Ji nutilo, atmintyje šmėstelėjo žvilgsnis moters akyse ir visiškai 
nejudantis jos kūnas. 

— Mačiau, kaip ją nušauna, tada griuvau ant žemės netoli jos... 

Ji girdėjo bandantį prasiskverbti jos balsą ir tą keistą gerklėje su- 
burbuliavusį garsą, kvėptelėjimą... pabandė atmintyje jį nustumti 
gurkšteldama kavos. 

— Bet žudikės tą akimirką aš nemačiau, taip pat, kaip ir nema- 
čiau jos paleidžiant šūvius. 

Jansonas užsidegė dar vieną cigaretę. 

— Tai kaip tada galėjai padėti sudaryti fotorobotą? 

— Mes atsitrenkėme viena į kitą visai prieš jai šaunant — ji už- 
mynė man ant kojos. 

Anika pasidėjo plastikinį puodelį ant žemės ir nusimovė ilga- 
aulius. Per pėdkelnes matėsi penkių kronų monetos dydžio mėly- 
nai violetinis patinimas. 

— O, šūdas, - pasakė Jansonas. 

— Jie paleis nuotrauką jau ryte - galim lažintis. Turėtų pirmiau 
patikrinti kitų liudininkų apibūdinimus. 

— Kaip jie tai daro? Ar kas nors pagal apibūdinimą piešia? 

Anika pajuto, kaip pirmą kartą per visą vakarą atsipalaiduoja 
pečiai. 

— Dabar tai daroma skaitmeniniu būdu. Ateini į senąjį centri- 
nį policijos štabą Kungsholmene, atsisėdi paprastame kabinete, 
jame — trys kompiuteriai. Tuomet jie pradeda dirbti su asmeniu, 
turinčiu daugiausia informacijos, su tuo, kuris, jų manymu, matė 


daugiausia. Kai pasakoji viską, ką žinai, tik atvirkštine tvarka, iš- 

gyveni vėl ir vėl, taip iškeliamos naujos detalės. Kai apie ką nors 
pasakoji chronologiškai, bandai, kad viskas sutaptų, kad pasako- 
jimas judėtų į priekį... 

Ji juto, kad tai, ką pasakoja, virsta padriku vapaliojimu, tačiau 
nieko negalėjo padaryti: žodžiai virtosi kūliais tarsi būtų užgniauž- 
ti laikyti visą vakarą. Jansonas klausėsi, pritariamai linksėjo ir rūkė, 
ojai tai buvo savotiška terapija. 

— Teko penkiolikai minučių pasišalinti, o kai sugrįžau, specia- 
listas kompiuteryje jau turėjo atvaizdą, tuomet turėjau pakomen- 
tuoti, kas jame ne taip. Pasakiau, kad šukuosena, o tada jis nusijuo- 
kė ir pasakė, kad devynios iš dešimties moterų visada pradeda nuo 
šukuosenos. Aš vis turėjau sakyti, kas dar ne taip - štai todėl taip 
ilgai ir užtrukau... 

— Ojis sėdėjo ir piešė nosis? 

Anika gurkštelėjo kavos ir papurtė galvą. 

— Viską daro kompiuterinė programa, turinti keletą šimtų skir- 
tingų nosių, kurias galima stumdyti, didinti, mažinti. Tada akys, 
lūpos ir taip toliau... 

— Čia tai bent, - pasakė Jansonas. 

Ji suglamžė plastikinį puoduką ir žinojo, jog Jansonas klausinė- 
jo todėl, kad rūpinosi ja, o ne fotorobotu. 

- Ačiū, - tyliai ištarė. 

Staiga naktinės pamainos redaktorius peleninėje užgesino ci- 
garetę ir staigiu judesiu atsistojo. 

— Na, - pasakė jis, - kiekgi galima. 

Rūkomajame Anika pasiliko viena, žvelgė pro nikotinu už- 
blausintą langą ir stebėjo, kaip naujienų komanda renkasi antram 


raundui, dar vienam numeriui, naujai dienai. 

Staiga Tomas, pažadintas garso, kurio jau negalėjo prisiminti, 
miegamojo lubose pamatė sujudėjusius gatvės šviesų šešėlius. Ke- 
lias sekundes jis vis dar gulėjo, bandė susivokti, kur esantis. 

Lauke kažkas burzgė - autobusas, mašina ar dar kas - kažku- 
ris iš tų nuolat dirginančių miesto garsų. Siūbuojančios šviesos jo 
miegamąjį pavertė barža nerimastingoje, nuolat siūbuojančioje 
jūroje. Riaumojantys varikliai jo namus padarė kažkokia akustine 
kamera, urbanistinių garsų koncertų sale. Šis butas jam jau buvo 
įgrisęs ir kėlė šleikštulį, taip erzino, kad norėjosi šaukti. Kaip nuos- 
tabu būtų iš čia pabėgti! 

Staigiu judesiu jis nusisuko nuo raibuliuojančių šešėlių ir atsi- 
suko į Anikos lovos pusę. 

Ji buvo tuščia. 

Anika namo negrįžo. 

Sukilo nerimas - kas galėjo nutikti? Kodėl ji visada save stato 
į keblią padėtį? Juk rašyti apie Nobelio banketą neturėtų užimti 
visos nakties? Apie ką dar, be Silvijos kaklo vėrinio, galima rašyti? 

Jis vėl pažiūrėjo į lubas ir nurijo didelį oro gurkšnį. 

Šis jausmas jam buvo pažįstamas iki kaulų smegenų. Šiomis 
dienomis vis dažniau apimdavo pyktis, jį erzinantis tarsi į batą pa- 
puolęs akmenukas. Atrodė, ji visada pamiršta faktą, kad yra ište- 
kėjusi ir turi vaikų! 

Kaip tik tuo momentu Tomas išgirdo koridoriuje atsidaran- 
čias laukujes duris. Grindimis atsirito dvelktelėjęs švelnus vėjelis, 
kildamas laiptais plūstelėjęs žiemos šaltis persimaišė su centrinio 
šildymo oru. 


— Anika? 

Ji uždegė šviesą ir stovėdama ant pirštų galų įkišo nosį į mie- 
gamąjį. 

— Labas, - sušnabždėjo ji, - ar pažadinau tave? 

Jis atsigulė ant nugaros, užsitempė antklodę ir pabandė nusi- 
šypsoti. 

„Tai ne jos kaltė: 

— Ne, - pasakė jis. - Kur buvai? 

Ji atsisėdo jo lovos pusėje, vis dar vilkėdama savo apybaisę striu- 
kę. Atrodė labai keistai. 

— Ar negirdėjai vakarinių naujienų? 

"Tomas padaužė pagalves ir įsitaisė pusiau sėdomis. 

- Žiūrėjau sportą per trečią kanalą. 

— Nobelio banketo metu įvyko susišaudymas. Aš stovėjau šalia 
ir mačiau, kaip tai įvyko. Visą naktį praleidau su policija. 

Jis pažvelgė į ją taip, tarsi ji būtų kažkur toli toli. Jei ištiestų 
ranką - negalėtų jos paliesti, tiesiog nepasiektų. 

— Kaip galėjo įvykti kas nors panašaus? — abejingai paklausė 
jis. 

Iš savo apgailėtinos senos rankinės Anika ištraukė laikraštį, jį 
pasiekęs šviežiai spausdino popieriaus kvapas galutinai išbudino ir 
Tomas įsijungė šviesą. 

„ŽMOGŽUDYSTĖS NOBELIO PREMIJŲ TEIKIMO 
VAKARE - policijos medžioklė truko visą naktį“ 

„Visa Nobelio banketo užpuolimo istorija“ 

Netekęs žado jis paėmė laikraštį ir įsistebeilijo į tostą keliančių 
žmonių totografiją: tamsiaplaukė moteris ir beveik praplikęs vy- 
ras, besišypsantys, abu pasipuošę. 


— Jie nušovė medicinos premijos laureatą? 

Anika pasilenkė prie jo ir parodė į moterį. 

— Karolina fon Bering - ji nušauta. Ji buvo Karolinskos institu- 
to Nobelio komiteto pirmininkė. Mačiau ją mirštant. 

Anika nusimetė striukę, tyliai atsiduso ir pasirėmusi alkūnėmis 
palinko į priekį. Rodės, tarsi sušnopavo. 

Pagaliau jie kartu - jis turėjo galimybę ją paguosti. 

— Aniki, - sušiugždant suknelei prisitraukęs ją arčiau savęs 
kreipėsi Tomas. 

— Dabar viskas gerai, dabar tu su manimi. 

Ji atsitraukė, pasilenkė striukės ir atsistojusi nuėjo į koridorių. 

Jos tarp jųdviejų nustatytas atstumas Tomą vėl supykdė, sumišo 
nusivylimas ir kartėlis. 

- Šiandien skyriuje susitinku su Peru Kramniu, - jai įkandin 
specialiai perdėtai garsiai sušuko jis. - Man tai labai svarbi diena! 

Tomas girdėjo, kaip Anika greičiausiai atsidaro šaldytuvą ir 
kažko įsipila. 


Žmona nieko neatsakė. 


TEMA: Mirties šešėlyje 
KAM: Andrietai Alsel 


„Emilis, Emilis - jauniausias ir šviesiausiais iš visų Nobelio 
brolių plaukais, tas, kuris daugiausia šoka ir juokiasi. 

O, kaip Alfredas jį myli! 

Emilis, kuris ką tik išlaikė baigiamuosius egzaminus, 
Emilis, kuris ruošiasi studijuoti Technologijos institute, 
Emilis, kuris nori būti kaip vyriausias jo brolis, kuris nori 
būti kaip Alfredas. 

Laisvalaikiu jis padeda savo vyresnėliui broliui. Kaip jis 
darbuojasi ir koks jis protingas! Jis taip sparčiai tobulėja, 
kad jam buvo patikėta dirbti su nitroglicerinu, kuris bus 
panaudotas statant pagrindinę geležinkelio liniją šiaurinėje 
Stokholmo dalyje, naująjį geležinkelį, kuris bus naujojo 
amžiaus dalis. 

1864 m. rugsėjo 3 d., šeštadienio rytas: jis jau stovi 
aptvertame Alfredo laboratorijos kieme, distiliuoja gliceriną 


kartu su savo bendramoksliu C. E. Hercmanu, tykiame 

giedrame ore su rudens nata vėjyje beveik gali girdėti jų 
balsus. 

Galbūt Alfredas juos girdi. Galbūt didysis brolis, 
stovėdamas prie atviro lango pirmame pagrindinio pastato 
aukšte ir kalbėdamasis su inžinieriumi Blomu, klausosi jų 
juoko ir šnekučiavimosi. 

"Tada, pusę vienuolikos, Siodermalmas sudreba, subyra 
pamatai, Kungsholmene, kitoje Ridarfjerdeno pusėje, dūžta 
langai. Visoje sostinėje pasimato didžiulė geltona liepsna, 
greitai virstanti didžiuliu dūmų stulpu. 

Alfredą nubloškia pro langą driokstelėjusi sprogimo 
banga, sužalotu veidu jis griūna ant žemės. Stalius Niumanas, 
kaip tik tuo metu gatve ėjęs pro šalį, sudraskytas į skutelius. 
Trylikametis pasiuntinukas Hermanas Nordas bei 
devyniolikmetė Marija Nordkvist taip pat žūva. Emilio ir 
jo draugo Hercmano kūnai tokios siaubingos būklės, kad iš 
karto net neįmanoma pasakyti, kiek žmonių žuvo. 

Laboratorijos kompleksas visiškai suniokotas. Pos:a/ 
Paper laikraštyje lakoniškai rašoma: „Iš gamyklos neliko 
nieko, tik kelios apanglėjusios kur ne kur išsimėčiusios 
liekanos. Visų aplinkinių pastatų, netgi tų, kurie stovėjo 
kitoje sąsiaurio pusėje, išdužę ne tik langai, bet sulūžusios ir 
langų rėmų sąramos: 

Apie Nobelio sprogimą Stokholmo gyventojai kalbėjo 
dar kelis dešimtmečius. 

Pats Alfredas prie darbų sugrįžta jau kitą dieną. 

Jis niekada apie šį įvykį nekalba. Parašo šimtus laiškų, 


tačiau niekada juose nieko apie tai neužsimena. 

Jis lieka nevedęs. Nesusilaukia vaikų. Savo gyvenimo 
darbus palieka tiems, kurie veda žmoniją į priekį per taiką, 
išradimus ir literatūrą. 

Savo korespondencijoje jis rašo apie begalinį vienišumo 
jausmą, gilų beprasmybės jausmą ir graužiantį nerimą. 


Namuose jis nebūna, nuolat keliauja: 


ANIKA KLAIDŽIOJO ilgu koridoriumi, kurio galo nesimatė. 
Virš galvos siūbavo krištoliniai sietynai, stiklo detalės skimbčiojo 
ir cingčiojo, nors nesijautė jokio oro gūsio. 

Tolumoje, pačioje gilumoje, kur sienos, rodės, susilieja į vieną, 
ji pastebėjo vos įžvelgiamą blankią šviesą. 

Anika žinojo, kas tai. 

Ten Karolina. Karolina fon Bering, mirusi moteris — ji prie- 
šakyje laukė Anikos, bet Anika turėjo skubėti, ji turėjo bėgti, tai 
buvo gyvybiškai svarbu... ir staiga pūstelėjo vėjas, siaubingas prie- 
šinis vėjas, virš jos kaip reikiant įsiūbavęs sietynus, dabar jau ir 
žvangančius, ir barškančius, ir dindinčius. 

„Ateinu“, - pabandė išrėkti Anika, bet vėjas išplėšė jos žodžius 
ir metė kita kryptimi. 

„Turite paskubėti, - sušlamėjo vėjas, - nes aš mirštu: 

„Ne! - suklykė Anika. - Palaukite!“ 

Staiga Karolina atsidūrė priešais ją. Moteris gulėjo ant marmu- 
rinio grindinio ir žiūrėjo į Aniką, o ji su palengvėjimu puolė prie 
Karolinos ant kelių ir pasilenkė prie burnos paklausyti, tada pa- 
matė, kad moters krūtinė sužalota - ji matė ritmingus jos širdies 
susitraukimus ir su kiekvienu dūžiu srūvantį kraują. 

„Ne!“ - apimta panikos ir bandydama atsistoti suriko, bet ne- 


trukus pajuto, kad negali pajudėti: rankos buvo sunkios tarsi švi- 

nas, niekaip negalėjo jų pakelti. „Nenorėjau pavėluoti, aš visai to 
nenorėjau!“ 

Tada Anika staiga suvokė, kad prieš ją guli ne Karolina fon 
Bering, o Sofija Grenborg, buvusi jos vyro kolegė, ir tuojau pat 
siaubas virto džiugesiu. 

„Dabar tu mirk“, - visą kūną nuo pilvo iki pat pirštų galiukų 
užliejus pasitenkinimui pagalvojo ji. 

Tada staiga iš kažkur atsirado Tomas, jis klūpojo, apglėbęs ją, 
nors iš sudraskytos krūtinės plūdo kraujas, pradėjo mylėtis su 


mirštančia moterimi, o ši kvatojosi. 


Anika iškart pakirdo iš miego. Kambarys skendėjo pilkoje 
prieblandoje. Iš kampų vis dar landžiojo skardus Sofijos Grenborg 
juokas — aštrus ir šaltas tarsi ledo šukės. 

„Jos nebėra, Anika, - raminosi ji. — Ji niekada nebedrums 
mums ramybės. 

"Tomas nuvežė vaikus į darželį, ji siektelėjo ant grindų gulinčio 
telefono norėdama pažiūrėti, kiek valandų. Buvo 10:46 val. Ji mie- 
gojo tris su puse valandos. 

Anikai rengiantis sapno šleifas vilkosi tarsi nemalonus šešė- 
lis. Ji nepusryčiavo, verčiau paskambino Berit ir susitarė susitikti 
ankstyvų pietų. 

Ryte iškrito dar daugiau sniego, slopinančio bet kokius garsus. 
Be garso, tarsi beformis, į stotelę atslinko 62 numeriu pažymėtas 
nusakomas nemalonus jausmas iš sapno jai sekė iš paskos einant 
per autobusą ir kvėpavo tiesiai į nugarą praeinant pro kitus kelei- 


vius - pilkus ir apsiblaususius, nekreipiančius į ją jokio dėmesio. 

„Aš neegzistuoju, — pagalvojo ji. - Aš nematoma, įlipau į vai- 
duoklių autobusą, vežantį į pragarą“ Po dvylikos minučių Anika 
išlipo prie Rusijos ambasados. Berit nepamiršo pasiimti savo pietų 
kuponų, o Anika jausdamasi kalta ir vėl vieną pasiskolino. 

— Netrukus grąžinsiu tau skolą... 

Kolegė numojo ranka į šiuos jos patikinimus ir po pažastimi 
nešina naujausiais numeriais pasuko prie salotų baro. 

Skaitydamos jos knibinėjo maistą. 

Štai aukos: premijos laureatas, Nobelio komiteto pirmininkė ir 
trys apsaugos darbuotojai. Informacija apie tris pastaruosius buvo 
padrika: pilni jų vardai paaiškėjo tik naktį, taigi niekam nebuvo 
laiko susisiekti su jų šeimomis. 

— Turėsime visu tuo šią popietę tarpusavyje pasidalyti, - pasakė 
Berit, o Anika kažką pasižymėjo paraštėje. 

Premijos laureatas iš reanimacijos skyriaus buvo perkeltas į pa- 
prastą palacą. 

— Spėju, jam neteks dalytis palata su kokiu recidyvistu, - pasa- 
kė Anika versdama puslapį. 

— Jį saugo pusė Mosado“*, - pasakė Berit valgydama paskuti- 
nį nekaloringą „Wasa“ duoniuko kąsnį. - Jie galvas laužo niekaip 
negalėdami paaiškinti, kaip jis buvo pašautas. Žino, kad jam daug 
kartų buvo grasinta. 

Aronas Viselis ir Čarlzas Vatsonas - kamienines ląsteles tyri- 
nėjantys mokslininkai ir aktyvūs terapinio klonavimo šalininkai. 
Sprendimas juos apdovanoti Nobelio premija už nuopelnus medi- 
cinos srityje buvo prieštaringas. Jis paskatino katalikų bei radika- 


liųjų protestantų protesto bangą. 
* Mosadas (Mossad) - Izraelio specialiųjų užduočių ir žvalgybos institutas. 

— Ar domėjaisi ginčais, kilusiais paskelbus premiją? - paklausė 
Berit. 

— Nei taip, nei ne, - atsakė Anika pasmeigusi balandėlio ko- 
pūsto lapą. - Jie nori auginti embrionus savo kamieninėms ląste- 
lėms? 

— Taip, jie planuoja savo tyrime transplantuoti ląstelės bran- 
duolį, tokiu būdu gaunami embrionai grynai eksperimentiniais 
tikslais. Bušas bandė tokio pobūdžio tyrimus Jungtinėse Valstijose 
uždrausti visomis įmanomomis priemonėmis. Europoje jie prieš- 
tarauja tiek 1997 metų Europos konvencijai, tiek praeitų metų 
Europos komiteto rekomendacijoms. Šiuo metu tyrimai leidžiami 
tik Britanijoje, Belgijoje ir faktiškai čia, Švedijoje. 

— Ir tos religinės neramios sielos JAV tvirtina, kad tokiu būdu 
mėginama sukurti kažkokį monstrą Frankenšteiną ir kad moksli- 
ninkai bando vaidinti Dievą? 

— Ne tik jie, tokios nuomonės laikosi daugybė žmonių, tačiau 
jie tai išreiškia švelniau. Dalykai nėra tokie jau paprasti. 

Anika vėl pabaksnojo šakute į lėkštę. 

— Kąjie nusprendė dėl Vatsono, kito laureato? 

— Vakar naktį privačiu lėktuvu jis nuskraidintas į Jungtines 
Valstijas. Manau, kai tik bus galima, jie tą patį padarys ir su Vise- 
liu. 

Karolinos fon Bering gyvenimą ir karjerą greitai per naktį api- 
bendrino naktinės pamainos korespondentas, apie kurį jos nebu- 
vo girdėjusios. 

— Greičiausiai kas nors iš internetinės redakcijos. 

Straipsnis buvo lėkštas ir prastai parašytas. Jame rašoma, kad 
Nobelio komiteto pirmininkei buvo penkiasdešimt ketveri. Ji 


buvo pirmosios Nobelio premijos laureato medicinos srityje, „Vo- 

kietijos karo gydytojo, vokiečio Emilio Adolfo fon Beringo", gimi- 
naitė. 

Emilis Adolfas fon Beringas buvo imunizacijos teorijos propa- 
guotojas ir atrado modernų vakcinavimo nuo difterijos būdą seru- 
mu, todėl apdovanotas Nobelio premija už nuopelnus medicinos 
srityje 1901 metais. 

Jaunoji Karolina sekė savo protėvio pėdomis ir tapo imunologi- 
jos eksperte. Lemtingas posūkis jos karjeroje įvyko dar jaunystėje, 
kai ji pradėjo dirbti Karolinskos institute. Trisdešimt aštuonerių 
moteris tapo profesore ir buvo išrinkta į Nobelio asamblėją. Po 
trejų metų ji tapo viena iš šešių Nobelio komiteto, organizacijos, 
priimančios galutinį sprendimą skiriant premiją už nuopelnus me- 
dicinoje, mokslinių bendradarbių. Penkiasdešimt dvejų ji paskirta 
komiteto pirmininke, kuria išbuvo trejus pastaruosius metus. 

Ji buvo ištekėjusi antrą kartą ir vaikų neturėjo. 

Karališkieji rūmai išreiškė karališkosios šeimos užuojautą. Tai, 
ko gero, buvo viskas, ko žiniasklaida dabar iš šių sluoksnių galėjo 
tikėtis. 

— Iš esmės, apie izraelietį nėra jokios asmeninio gyvenimo intor- 
macijos, - pasakė Anika. - Ką žinome apie jį? 

— Nevedęs, vaikų neturi, dirba Briuselyje su amerikiečiais. Mano 
manymu, visai pasaulietiškas. 

— Gėjus? — duonos kąsniu valydama lėkštėje likusį padažą pa- 
klausė Anika. 

— Gali būti. Manau, kad jis ir Vatsonas yra pora. Jie kartu labai 
žavingai atrodo. 

Didžiąją dalį laikraščio užėmė nesėkmingos žudiko medžioklės 
ataskaita. Šmėžavo beveik vien policijos pareigūnai: ant tiltų, tune- 


liuose, šalia įvairiausių vandens telkinių. Fotorobotas buvo pateik- 

tas per visą puslapį pirmajame ir viduriniame laikraščio puslapiuose. 
Po nuotrauka nurodyta, kad jį pavyko sudaryti padedant „liudinin- 
kei, buvusiai nusikaltimo vietoje“, bet Anikos vardas nepaminėtas. 
Iš esmės, visi straipsniai apie policijos medžioklę parašyti korespon- 
dento Patriko Nilsono, kuris, kartu su Berit, dabar sudarė visą kri- 
minalinių nusikaltimų redakcijos skyrių. 

— Ar matei konkurentų darbą? - paklausė Berit. 

Anika paėmė kitą laikraštį ir paskubomis pervertė. 

Juose buvo beveik tokio paties pobūdžio straipsniai, panašios 
iliustracijos, išskyrus vieną dalyką: Bosės straipsnį. 

Anika pajuto, kad akimis perbėgant per jo rašytą tekstą nutvilkė 
raudonis. Straipsnis užėmė tris pilnus puslapius, kuriuose jis pateikė 
asmeninę savo įvykių Auksinėje salėje patirtį. Buvo iš tiesų jaudi- 
nantis, bet kartu ir nenukrypstantis nuo pagrindinės temos. Galėjai 
suprasti, kad jis žudiko nematė ir nepastebėjo, kada pašauta pora su- 
smuko. Nepaisant to, jam puikiai pavyko: perteikta salėje tvyrojusi 
atmosfera, visos jos šviesos, šokiai, tvankumas, kraujas ir riksmai. 

„Štai ji šoka su manimi, mes sukamės Auksinėje salėje stebint 
Melareno karalienei, mano glėbyje ji tokia lengva, kad aš noriu čia 
likti amžinai... 

Anika šį sakinį perskaitė tris kartus ir pajuto, kaip padažnėja jos 
pulsas. 

— Gal kavos? 

Ji linktelėjo. 

Susirinkusios laikraščius jos su puodeliais persikėlė ant sofos ka- 
vinės gale. 

— Kokia buvo apsauga prie įėjimo? — ant baltos servetėlės sta- 
tydama puodelį paklausė Berit. - Metalo detektoriai? Ar rankinės 


tikrinamos skeneriu? Ar svečiai patikrinami rankomis? 


Ta 


LIZA MARKLUND 


Anika prunkšteldama perlenkė ir padėjo laikraštį. 

— Nieko panašaus. Visi įėjome pro pagrindinį įėjimą, na žinai, 
iš Hantverkargatano gatvės, tada perėję per kiemą priėjome prie 
durų, pro kurias įėjęs patenki tiesiai į Mėlynąją salę. Turėjome prie 
jų palūkuriuoti eilėje kelias minutes ir parodyti pakvietimus, o 
tada - patenki į vidų. 

— Rimtai? — skeptiškai pasakė Berit. - Prašau, pasakyk, kad 
prie pakvietimų bent jau buvo kokia nors elektroninė žymena. 

Anika gurkštelėjo kavos ir papurtė galvą. 

— Atspausdinti juodu šriftu ant kreminės spalvos kortelių. Ži- 
nai, nemanau, kad jis tikslus, — tarė ji pirmajame puslapyje apžiū- 
rinėdama fotoroboto atvaizdą. - Tačiau negaliu pasakyti, kas su 
juo ne taip. 

— Matyt, gerai į ją įsižiūrėjai. 

— Apie dvi sekundes, - pasakė Anika. - Visų pirma, nemaniau, 
kad apskritai ką nors prisiminsiu, tačiau pareigūnas kriminalinių 
tyrimų skyriuje buvo visai neblogas savo srities specialistas. Jis su- 
gebėjo ištraukti iš manęs vaizdinius, kurių net nežinojau turėjusi. 

Anika pastukseno sau į galvą. 

— Tai turbūt buvo labai erzinanti patirtis, - nutarė Berit. 

Anika sudribusi atsilošė sofoje įsistebeilydama į didžiulę ant 
sienos kabančią gobeleno dekoraciją. 

- Žinai, iš pradžių maniau, kad tikrai susijuoksiu, — pasakė ji 
kiek prislopintu balsu. — Tai atrodė labai juokingai: seniokas svy- 
rinėjo į šonus - pamaniau, kad jis girtas. Ir tada - klyksmas, man 
atrodo, iš dešinės, staiga pasipylė dar daugiau riksmų, orkestras 
nustojo groti. Tarsi didžiulė banga jie nusirito į visas kitas sales... 

Berit palaukė kelias sekundes, kol Anika nustojo kalbėjusi. 


— Ką tuo metu veikė apsaugos žmonės? 

Pilkakostiumiai su laideliais ausyse. 

— Per vakarienę jie stovėjo balkone už Auksinės salės ir kori- 
doriuje su kolonomis iki pat kiemo. Prasidėjus šokiams, jie prasi- 
skirstė, daugelis buvo Princo galerijoje netoli karališkosios šeimos. 
Manau, daugiau jų buvo prie įėjimo. Šalia šokių aikštelės, ko gero, 
nebuvo nė vieno. Susmukus Karolinai, jie subėgo iš visų pusių, su- 
laikydami visus, buvusius arčiausiai. Mums uždrausta išeiti neap- 
klaustiems. 

— Vadinasi, matei, kai šovė į vyrą — ar taip pat matei, kai šovė į ją? 

Anika nubraukė plaukus atgal. 

— Nežinau, - atsakė ji. — Aš stebėjau, kai ta moteris suvokė, kad 
yra peršauta. Kraujas plūdo štai čia, iš krūtinės... 

Anika parodė ranka. 

— Ir tada nukritau - kažkas mane pastūmė ir atsidūriau ant 
grindų visai šalia Karolinos. Šalia jos buvęs vyras laikė rankas jai 
virš krūtinės, pro jo pirštus sruvo kraujas, toks skaisčiai raudonas, 
purslojantis... 

Akimirką ji užsidengė rankomis akis, bandydama nustumti iš- 
kilusį vaizdą. 

— O Dieve, kaip siaubinga, - pasakė Berit. - Nemanai, kad tau 
vertėtų su kuo nors apie tai pakalbėti? 

— Su kuo, užsirašyti į grupinę terapiją? — atsitiesdama paklausė 
Anika. - Nemanau. 

— O kodėl ne? Daugeliui žmonių padeda. 

— Tik ne man, - atsakė Anika, po kelių sekundžių suskambo 
jos telefonas. 

Tai buvo Spaikas, naujienų redakcijos viršininkas. 

— Ar šiandien planavai pasirodyti, o gal atostogauji? 

— Aš dirbu, - atšovė Anika. 

— Puiku. Tuomet jau žinai, kas nutiko. 

Anikos kūnu perbėgo šaltis. 

— Apie ką jūs? 

— Teroristinė grupė „Naujasis džihadas“ prisiėmė atsakomybę 


už Nobelio vakaro žmogžudystes. 


Redakcija buvo beveik tuščia. Anika Bengtzon ir Berit Hamrin 
iš laikraščio valgyklos atlėkė rankose gniauždamos krepšius ir pal- 
tus. Patrikas Nilsonas sėdėjo prie pagrindinio naujienų redakcijos 
stalo ir skaitė telegramas, Spaikas kalbėjo telefonu gestikuliuoda- 
mas Picture Pelle nuotraukos virš stalo fone. 

Andersas Šiumanas nuo pečių nusibraukęs sniegą nusiėmė vil- 
nonį paltą ir numetė jį ant tuščios kabineto kėdės. 

— Peržvelkime viską dar kartą, - tarė jis stebėdamasis, koks pa- 
vargęs buvo jo balsas. - Tokio pobūdžio nusikaltimo Švedijoje 
nėra įvykę. Tai reiškia, kad turime jausti etikos ribas ir labai ati- 
džiai sekti, ar nepažeidžiami Švedijos įstatymai. 

Jis nužvelgė atvirą redakcijos patalpą. Niekas iš kolegų nemie- 
gojo daugiau nei kelias valandas, todėl skųstis tiesiog negalėjo sau 
leisti. 

„Naujasis amžius“, - sunkiai klesteldamas ant sofos pagalvojo 
Andersas. 

Spaikas padėjo telefoną ir griebė pluoštą spausdintos medžia- 
gos. 

— „Naujasis džihadas“, - pasakė jis. - Musulmonų teroristinė 
organizacija, veikianti iš Vokietijos. Saugumo policija ko nors pa- 
našaus ir laukė. Prieš pusvalandį teroristai iš serverio Berlyne iš- 
platino pareiškimą, kuriuo prisiima atsakomybę už „žydų fašisto 


ir sionisto Arono Viselio, bedievio, nusipelniusio mirties, nužu- 

dymą . Atrodo, jie ganėtinai išradinga šutvė, o atsižvelgiant į tai, 
ką jiems iki šiol pavyko padaryti, tai yra grupuotė, su kuria dar teks 
suvedinėti sąskaitas ateityje. Patrikas susisiekė su terorizmo eks- 
pertu Ranstorpu; mėginame dėlioti bendrą vaizdą iš ankstesnių jų 
įvykdytų atakų ir išsiaiškinti, ar jie gali būti susiję su „al Oaeda“. 

— Išskyrus vieną detalę, - pasakė Anika Bengtzon. 

Anika ir Berit Hamrin buvo savo striukes užmetusios ant šla- 
pio vilnonio jo palto ir atsisėdusios ant laisvų kėdžių prie naujienų 
redakcijos stalo. 

— Ką? - sukluso Patrikas. 

— Viselis nemirė, - pasakė Berit. 

Spaikas pametė savo minties seką ir nustebęs bei pasipiktinęs 
dėbtelėjo į jas. 

— Taip, bet dėl Dievo, - tarė jis, — tai tik detalės. 

— Tik ne Viseliui, - pasakė Anika, - galiu tau garantuoti. 

Šiumanas juos sekė akies kraštu ir nusprendė nesikišti. 

Spaikas sumosikavo rankomis. 

— Ką aš žinau? Galbūt jie žinutę parašė prieš užpuolimą ir pas- 
kui negalėjo nieko pakeisti. Jiems juk iš tikrųjų pavyko įvykdyti 
savo planą - patekti vidun ir nušauti. 

— Pries, - pasakė Berit. - Prieš įvykdant užpuolimą? 

Spaikas atrodė apimtas pasitenkinimo savimi. 

— Būtent. Policija 14:00 val. rengia spaudos konferenciją, pa- 
maniau, Patrikas galėtų jos imtis, jei nėra užsiėmęs kuo kitu. Ką 
manai, Patrikai? 

Patrikas Nilsonas spragtelėjo pele uždarydamas naujienų agen- 
tūros svetainę ir garsiai nusižiovavo. 

— Na, - pasakė jis, - rengiausi imtis Ranstorpo ir patikrinti 


savo šaltinius Nacionaliniame gynybos koledže. 

— Gerai, Anika, imkitės spaudos konferencijos, - nutarė Spai- 
kas pasirengęs užsiimti savais reikalais. 

— Na, - pamėgdžiojo jį Anika, - ketinau imtis fon Bering ir 
patikrinti savo šaltinius Karolinskos institute. 

Berit pradėjo kikenti, o Andersas Šiumanas susierzino. 

- Tai kas nors gali dalyvauti spaudos konferencijoje, ar ne? — 
pernelyg garsiai paklausė. 

— Aš galiu, - pasakė Berit tramdydama juoką. 

- Ar ketiname pasikalbėti su šeima? — paklausė Šiumanas. — 
Karolina fon Bering turbūt turi šeimą. Vyrą, vaikų, tėvus? 

— Atsakymo į šį klausimą dar neturiu, - pareiškė Patrikas. 

Spaikas kiek įmanydamas stengėsi išdalyti likusį darbą, tačiau, 
kaip visada, ko imsis ir ko ne sprendė patys korespondentai. 

„Šiam laikraščiui reikia daugiau disciplinos, - pamanė Ander- 
sas Šiumanas. — Ši organizacija nebeveikia, jai reikia kapitalinio 
remonto. Ateityje jau niekada nebebus taip, kaip buvo: 

- Ėmęsi darbų, pagalvokite ir apie internetinį leidimą, - pasakė 
jis pasiruošusiems judėti kolegoms. — Toliau nėra jokių terminų, 
tik pastovus informacijos atnaujinimas. Nepamirškite, tai - ko- 
mandinis darbas! Anika, ar galiu jus sutrukdyti minutę? 

Korespondentė stabtelėjo glėbyje laikydama drabužius, popie- 
rius ir užrašus. 

— Mane? - sukluso ji. 

Jis priėjo kiek arčiau, kad negirdėtų kiti. 

— Ar vis dar teigiate, kad negalite rašyti apie tai, ką matėte? 

Ji buvo perbalusi, paakiai pajuodę. 

— Aš nieko neteigiu, - pasakė ji, - laikraščio teisininkas teigia. 


Atrodo, jis mano, kad verta laikytis Švedijos įstatymų. 

Susivėlusiais plaukais, išdrikusiais ant liaunos nugaros, ji nusi- 
gręžė ir pasuko kampinės savo darbavietės link. 

Andersas pajuto gerklę deginantį apmaudą. Galvoje šmėstelėjo 
mintis, kurios nebegalėjo sustabdyti: 


„Turiu jos atsikratyti. 


Anika dusliu dunkstelėjimu uždarė stiklines savo darbavietės 
duris. Šiumanas tapo nepakenčiamas. Praeitą naktį jis visai prara- 
do pusiausvyrą, o dabar visą atsakomybę užkrauna Spaikui, turin- 
čiam prasčiausią nuovoką visoje Švedijoje. „Dėkui Dievui, Spaiku 
labai lengva manipuliuoti: 

„Turiu laikytis nuošaliau“, - įjungdama kompiuterį pagalvojo 
ji 

Berit ėmėsi spaudos konferencijos policijos štabe ir ketino li- 
goninėje aplankyti sužeistą apsaugos darbuotoją. Jis buvo atgavęs 
sąmonę ir pasirengęs papasakoti savo istorijos versiją. 

„Dar vienas, ištroškęs išgarsėti, - pagalvojo Anika tuoj pat su- 
sigriebusi, kad galbūt nedera taip manyti. 

Kitų dviejų apsaugininkų šeimos bendradarbiauti su laikraščiu 
atsisakė. Berit jau buvo apsilankiusi su gėlėmis ir perdavė užuojau- 
tą, tačiau nė vieno tai nedomino. Laikraščio medicinos korespon- 
dentas ketino susirasti Viselį, kuris vis dar buvo prastos būklės. 
Sjolanderis JAV domėjosi dešiniųjų pažiūrų pamišėliais krikščio- 
nimis, o Patrikas ir keli kiti internetinės svetainės darbuotojai pa- 
laikė ryšį su policija bei tyrėjų komanda. 

Informacijos apie Karoliną fon Bering ji pradėjo ieškoti laikraš- 
čio archyvuose, tada internete. 

„Atsižvelgiant į tai, kad buvo tokia įtakinga moteris, ji veikė 


labai anonimiškai“, - pagalvojo Anika. 

Niekada nedirbo niekur kitur už Karolinskos instituto ribų. 
Niekada nepasirodydavo žiniasklaidoje, nebent tik tada, kai tai 
būdavo susiję su jos darbu. Tik trumpi pranešimai apie paaukš- 
tinimus, glaustos citatos prie paskelbtų premijų medicinos srityje 
laureatų. 

Tik per pastarąsias keletą savaičių jos vardas atsidūrė šalia ne- 
mažai prieštarų susilaukusios informacijos: fakto, kad tų metų 
premija apdovanoti Viselis ir Vatsonas. 

Ji tuoj pat peržvelgė ginče apie kamieninių ląstelių tyrimą do- 
minuojančius pasisakymus. 

Kai kurie teigė, kad Karolinskos institutas buvo tikra velnio 
irštva — čia viskas korumpuota, šališka ir visiškai amoralu. Vienoje 
Amerikos interneto svetainėje Anika rado fon Bering karikatūrą, 
kurioje ji su ragais ir uodega, o kitoje Alfredas Nobelis pavaizduo- 
tas kaip monstras Frankenšteinas, o po ja užrašas: Ar šito nori ko- 
mitetas“ 

Žinoma, buvo ir kitokių, uoliai šį pasirinkimą ginančių tyrėjų, 
apsišaukėlių didvyrių, kovojančių už siekius išnaikinti visas žmo- 
nių ligas, straipsnių. 

Didysis klausimas buvo toks, ar priimtina panaudoti dirbtinio 
apvaisinimo procese likusius kiaušinėlius ir perdirbus kamienines 
ląsteles jas panaudoti tyrimams. Ši technika, žinoma terapinio 
klonavimo terminu, mokslininkų buvo panaudota sukuriant avį 
Doli. 

Garsiausias kamieninių ląstelių tyrimo šalininkas JAV buvo 
dabar jau miręs kino žvaigždė, Supermeną vaidinęs aktorius Kris- 
toteris Rivas, kuris nukritęs nuo žirgo susilaužė kaklą. Kartu su 
septyniais mokslininkais jis iškėlė ieškinį prezidentui Džordžui V. 
Bušui už tai, kad šis uždraudė kamieninių ląstelių tyrimą. Iki pat 

savo gyvenimo pabaigos Rivas tikėjosi, kad bus atrasta kas nors, 
kas jam padės vėl vaikščioti. 

Anika peržiūrėjo gausybę informacijos internete ir nusistebėjo, 
kaip anksčiau viso to nebuvo radusi. 

Aptiko ilgą straipsnį apie knygą, pavadinimu „Erika ir geneti- 
kos technologija: filosofinės ir religinės genetikos technologijos 
perspektyvos, kamieninių ląstelių tyrimas ir klonavimas“, kuris 
padėjo išsiaiškinti, kad stipriausias pasipriešinimas tyrimui kilo iš 
karalikų bei protestantų grupių. Vakarietiška kultūra tapo tokia 
individualizuota, kad į embrionus buvo žiūrima kaip į turinčius 
Žmogaus teises. 

Kita vertus, judaizmui, rodės, itin didelių prieštarų žmogaus 
embrionų modifikacijos nekėlė. Atrodė, jog galimybė išsaugoti 
gyvenimus buvo daug svarbesnė nei embriono žmogaus teisės. 
Žmonės buvo tarsi Dievo pagalbininkai, talkinantys patobuli- 
nant jo kūrinius, o mūsų pareiga vesti vaisius, daugintis, papildyti 
žemę ir joje tvarkytis. O jei tai padaryti padeda genetiniai tyrimai, 
puiku. 

Pasirodo, netgi islame manoma, jog kamieninių ląstelių tyri- 
mas visiškai priimtinas. Dauguma religijos autoritetų tokiems ty- 
rimams pritarė, jei tai pasitarnavo žmonijai. Jų suvokimu, embrio- 
nas visiškai tampa žmogumi, kai įgauna sielą, o tai įvyksta praėjus 
120 dienų nuo pastojimo. 

"Taigi, jei į viską buvo įsivėlusi „al Oaeda“, jų motyvacija nebuvo 
susijusi su tuo, ką Viselis testavo savo mėgintuvėliuose, sugrįžda- 
ma prie Karolinos fon Bering nusprendė Anika. 

Mirusios moters pavardė buvo telefoninės knygos direktorijo- 


je, prie jos pateikti trys skirtingi numeriai. Ji įrašyta šalia savo vyro 

Knuto Hjalmarsono. Nurodytas namų adresas Lerkstane, Stok- 
holmo Estermalmo rajone. Visai prestižinė miesto vieta. 

Anika pabandė paskambinti visais trimis numeriais. Pirmuo- 
ju ji buvo peradresuota į išjungtą mobilųjį telefoną, „Telia“ tinklo 
anoniminių žinučių tarnybą. Antrasis pasiekė faksą. Trečiajame 
signalas skambėjo dvidešimt kartų ir niekas taip ir neatsiliepė. 

Ji padėjo telefoną ir atsiduso — iš viso to straipsnio nesukurp- 
si. Žvilgtelėjo į laikrodį - buvo dvylika trisdešimt. Vėliausiai iki 
penkių Anika turėjo pasiimti vaikus. Taip pat dar turėjo nueiti 
apsipirkti - dabar buvo jos eilė gaminti. Buvo penktadienis, o tai 
reiškė, kad viskas turi būti kiek ypatingiau nei įprastą dieną. Anika 


vėl atsiduso, paėmė telefoną ir išsikvietė taksi. 


Atšalo dar labiau. Sniegas nebedribo taip gausiai, snaigės tru- 
putėlį praretėjo. Sukdamosi kylančiame vėjyje žmonėms jos ža- 
dino drebuliuką, ragino statytis apykakles ir užsimesti gobtuvus. 
Slenkanti pilkai juoda jų masė klampojo per sniego pliurzą. Anika 
atsilošė ir nenorėdama jų matyti užsimerkė. 

Ji leido tikrovei pamažu išblankti, automobiliui zigzagais irian- 
tis per miesto eismą, atsirėmusi į sėdynės galvos atlošą nugrimzdo 
į slogų snaudulį. Burna atsivėrė, ji migtelėjo ir prasnūduriavo visą 
kelią važiuojant Eriksgatano bei Torsgatano gatvėmis, link Karo- 
linskos instituto Solnoje, už miesto ribų. 

Staigus posūkis į universiteto miestelį ją, sėdinčią ant galinės 
sėdynės, krestelėjo ir moteris iš karto pabudo. Sumokėjusi, apsun- 
kusiomis kojomis ir kiek apsnūdusi priėjo prie žemo rudai raudo- 
nų plytų dviejų aukštų pastato stačiakampiais langais. 

Nobelio forumas, numeris pirmas, Nobelio kelias. 


Anika priėjo ir paspaudė vidinio telefoninio ryšio mygtuką. 

Pastatas atrodė vėsus ir apleistas, lyg ko nors būtų gedima. Ani- 
ka patraukė Nobelio biuro link ir jau ketino pasibelsti, tačiau stai- 
gajas atidarė susivėlusi moteris nuo verkimo paraudusiu veidu. 

— Ko norėjote? 

Ji buvo žema ir kresna, raudonais chna dažytais plaukais, vilkė- 
jo balta palaidine ir šviesiomis kelnėmis. 

Aniką apėmė tas pats nemalonus jausmas, aplankydavęs, kai 
reikėdavo susitikti su belaike mirtimi mirusių asmenų giminėmis 
ir kolegomis. 

— Norėjau užduoti keletą klausimų apie Karoliną fon Bering, - 
prabilo ji staiga pajutusi, kad neturi kur dėti rankų. 

Moteris šnarpštelėjo ir metė skeptišką žvilgsnį. 

— Kodėl? Kokių klausimų? 

Anika padėjo savo krepšį ant grindų ir ištiesė ranką. 

— Anika Bengtzon, - prisistatė, tada skubriai pridūrė: — Aš iš 
laikraščio Evening Post. Na, turbūt suprantate, mes norime apra- 
šyti praeito vakaro Nobelio banketo įvykius ir parašyti apie Karo- 
liną fon Bering. 

Dvejodama moteris paėmė jos ranką. 

— Suprantu, - pasakė ji. - Apie ką ketinate rašyti ? 

— Na, atrodo, kad ji buvo ganėtinai užsisklendusi asmeniniame 
gyvenime, - tarė Anika. — Žinoma, mes tai gerbsime, tačiau vis 
dėlto jos vaidmuo profesiniame gyvenime buvo labai viešas, todėl 
norėčiau daugiau sužinoti apie jos darbą ir Nobelio komiteto pir- 
mininkės vietą. 

— Kaip mane suradote? - paklausė moteris. 


Anika parodė į užrašą ant durų, skelbiantį „Nobelio biuras“. 

— Ne, ne, - tarė moteris, iš kelnių kišenės traukdama nosinę ir 
nusišnypšdama nosį. - Aš čia nedirbu. 

Ji vėl padavė Anikai ranką. 

- Birgita, — prisistatė, - Birgita Larsen. Aš dirbu Keri grupėje. 
Arba dirbau... greičiausiai taip. Grupė vis dar veikia, tik ji jau nebe 
Keri. Nežinau, kaip tiksliai pasakyti, tačiau drįstu manyti, kad jūs 
suprasite - juk dirbate su žodžiais, ar ne? 

Anika susimąstė, kaip geriau atsakyti, bet Birgitos Larsen tai 
jau nebedomino. 

— Štai čia dirba biuro darbuotojai, - pamodama sau per petį 
pasakė moteris, tada pradėjo eiti koridoriumi. - Asamblėją ir ko- 
mitetą sudaro savo profesinėse srityse aktyvūs profesoriai, dirban- 
tys visame miestelyje. Ką norite sužinoti ? 

Ji stabtelėjo ir pažiūrėjo į Aniką, lyg būtų ją ką tik pastebėjusi. 

— Aš tiesiog noriu pasikalbėti su kuo nors, pažinojusiu Karoli- 
ną, - pasakė Anika. - Kuo nors, kas man galėtų truputėlį papasa- 
koti, kokia ji buvo kaip žmogus, kaip kolega. 

Birgita Larsen nusisuko ir pradėjo eiti. 

— Na ką gi, - tarė ji. - Tuomet susiraskime kur prisėsti. 

Kaukšėdama moteris nužingsniavo koridoriumi, o Anika jaus- 
damasi keistai nerangiai bidzeno jai iš paskos. Ji vis dar juto trum- 
po prisnūdimo taksi poveikį ir niekaip negalėjo jo nusikracyti. 

Prie įėjimo Birgita Larsen staiga pasuko į kairę ir įėjo į nuo- 
bodžią konferencijų salę, kurioje stovėjo projektorius ir nedidelis 
televizorius ant ratukinio stalelio. 

— Ši salė naudojama nedideliems pasitarimams, pavyzdžiui, 
Nobelio komiteto susirinkimams. Šis meno kūrinys vadinasi „Vei- 
drodis“, - rodydama į juodus ir baltus kvadratus, kabančius ant 


rytinės patalpos sienos, paaiškino Birgita. 


VPS 


NOBELIO TESTAMENTAS 


Anika nužvelgė salę, jos dėmesį patraukė keistai viename dide- 
lės sienos kampe įstatytas langas. 

Jau temo, šviesa lauke buvo prisisodrinusi tamsiai pilkos spal- 
vos. 

— Jūs irgi dirbate Karolinskos institute? - paklausė Anika sės- 
damasi už apskrito konferencijų stalo. 

— Aš FBF - Fiziologijos ir biofizikos skyriaus - profesorė, — 
pastebėjusi sutrikusį Anikos žvilgsnį paaiškino ji. - Keri dirbo 
imunologijos srityje MEM - Medicinos epidemiologijos ir mole- 
kulinės biologijos skyriuje. 

— Ar gerai pažinojote Karoliną? - priešais save laikydama blo- 
knotą paklausė Anika. 

Profesorė atsistojo šalia televizoriaus, prie lango, ir žiūrėjo, kaip 
tirpsta iškritęs sniegas. 

— Mes tuo pačiu metu įgijome daktaro laipsnius, — pasakė 
ji. - Mūsų buvo keletas, kelios moterys, laipsnius gavusios tą patį 
mėnesį. Tais laikais, nors tik prieš dvidešimt penkerius metus, tai 
buvo neįprasta. 

Ji vėl atsisuko į Aniką. 

— Beprotiška, kai laikas lekia taip greitai, ar ne? 

Anika tylėdama linktelėjo. 

— Karolina, žinoma, buvo jauniausia, —- pasakė Birgita Lar- 
sen, - ji visada buvo... 

— Kiek suprantu, jai karjera klostėsi labai sėkmingai, - pasakė 
Anika. 

Birgita Larsen atsirėmė į mažą stalelį. 

— Sėkmingai, taip, viena vertus, galima pasakyti ir taip, - atsakė 


ji pavargusiu balsu. - Karolina buvo viena žymiausių imunologų 

Europoje pradedant devintojo XX amžiaus dešimtmečio pabaiga, 
nors čia, Švedijoje, jos žmonės tokia ir nelaikė. 

— Kokio pobūdžio tyrimus ji vykdė? 

— Didžiausias perversmas įvyko 1986 metų spalį žurnale Sci- 
ence pasirodžius jos straipsniui. Tada ji sulaukė audringo visos 
mokslininkų bendruomenės pripažinimo. Karolina toliau plėtojo 
ir tyrinėjo Hudo ir Tonegavos atradimą - imunoglobulino genų 
identifikaciją. 

Birgita Larsen pažiūrėjo į Aniką tikrindama, ar ji klausosi. Ani- 
ka to patvirtinti negalėjo. 

— Na žinote, T ląstelių receptoriai, - paaiškino moteris, - ku- 
riuos Tonegava atkakliai tyrė ir vėliau už tai gavo Nobelio premiją. 

Anika linktelėjo, nors neturėjo žalio supratimo apie ką kalba- 
ma, ir karštligiškai kažką žymėjosi savo užrašuose... budas tonega- 
va imunoglobulino t ląstelių recept... 

— Ir jūs likote geros draugės? 

Birgita Larsen pažvelgė į meno kūrinį „Veidrodis“ ir Anika pa- 
stebėjo, kad paburkusios jos akys vėl prisitvinko ašarų. 

— Visada, - pasakė ji vėl traukdama nosinę. - Manau, pažino- 
jau ją geriau nei bet kas kitas. 

Anika pažvelgė į savo užrašus ir žinojo, kad dabar kelio atgal 
nėra, ji turi eiti pirmyn, iš šios apsiašarojusios, šokiruotos moters 
turėjo išgauti kiek įmanoma daugiau informacijos. 

— Kokia ji buvo kaip žmogus? 

Birgita Larsen staiga nusijuokė. 

— Išdidi, - garsiai pasakė ji. - Karolina gimė Anderson pavarde, 
o fon Bering gavo iš pirmojo savo vyro. Ji išlaikė pavardę ir ištekėju- 
si už Knuto, juk suprantate, tokia pavardė kaip Hjalmarson medi- 


cinos pasaulyje neatvertų jai durų, o fon Bering jau visai kitas reika- 

las! Jai labai patiko, kad kai kurie galvojo, jog ji susijusi su senuoju 
Emiliu. Juk žinote apie jo serumo ir vakcinacijos atradimus? 

Anika linktelėjo - apie tai ji žinojo. 

— Aišku, ji neturėjo vaikų, bet tai jūs jau žinote, - toliau pasa- 
kojo moteris. - Keri nebuvo nusiteikusi prieš vaikus ir būtų buvusi 
laiminga jų turėdama, tačiau, šiaip ar taip, itin dėl to neišgyveno. 
Ar skamba keistai ? 

Prieš atsakydama Anika giliai atsiduso, tačiau profesorė tęsė 
toliau: 

— Keri gyveno dėl darbo, ji buvo tikra feministė. Visada siekė, 
kad jos aplinkoje esančios moterys būtų paaukštintos, nors apie 
tai garsiai nekalbėjo. Jei būtų kalbėjusi, niekada nebūtų paskirta 
komiteto pirmininke, juk suprantate, apie ką aš? 

Anika vėl linktelėjo. 

— Akivaizdu, kad kartais būdavo sunku užstoti moteris nega- 
lint atvirai kovoti, priešingu atveju, jį būtų rizikavusi savo postu. 
Ji labiau buvo pavyzdys nei kovotoja, manau, su tuo sutiktų dau- 
gelis... 

Birgita Larsen nutilo ir vėl pažvelgė pro langą. Dabar buvo vi- 
siškai tamsu. 

— Kaip Karolina reagavo į kritiką dėl sprendimo Nobelio pre- 
miją skirti Viseliui ir Vatsonui? 

Į šį klausimą moteris atsakė abejingai. 

— Būtent Keri pasistengė, kad už savo darbą jie būtų apdovano- 
ti. Ji žinojo, kad galiausiai nemalonumų neišvengs visa asamblėja, 
tačiau nepaisydama to, moteris savo tikslo siekė. 

— Ar manote, kad užpuolimas galėjo būti susijęs su premija? 

Birgita Larsen į Aniką dėbtelėjo jai dar nepažįstamu žvilgsniu. 


— Kąjūs kalbate? — paklausė ji persimainiusiu veidu. 

Anika staiga sumišo ir žioptelėjo. 

— Ar manote, kad tai paprasčiausias sutapimas? Kad Viselis 
buvo taikinys, o Karolina tiesiog atsidūrė netinkamoje vietoje ne- 
tinkamu laiku? 

Profesorė nervingai atsistojo ir įsistebeilijo į Aniką. 

— Nemanau, kad man patinka tai, ką jūs leidžiate suprasti, — 
griežtu tonu vėl akyse pasirodžius ašaroms nukirto ji. - Ar tęsite 
toliau? 

— Ką ne taip pasakiau? — sutrikusi paklausė Anika. - Ar jus 
nuliūdinau? 

— Prašau, išeikite iš čia. 

Anika susirinko daiktus. 

— Ačiū, kad skyrėte man laiko, - pasakė ji, bet moteris buvo 


nusisukusi ir įsmeigusi žvilgsnį į langą. 


Snigti visiškai nustojo, visa padengė dygus šerkšnas. 

Laukiant taksi Anikos kojos sustingo į ragą. 

— Evening Post redakcija, - pasakė vairuotojas, išgirdęs adre- 
są. - Žinote, manau, savo laikraštyje rašote nemažai šlamšto — 
vien tik realybės šou, nuogybės ir apsukrūs politikai, tas pats per 
tą patį. Niekada jo neskaitau. 

— Oiš kur žinote, kas jame rašoma? — pavargusiu balsu užklau- 
sė Anika iš krepšio traukdama savo mobilųjį telefoną. 

— Tiesiog žinau, taip pat jame pilna šlamšto apie musulmonus, 
prievartaujančius žmones ir viską iš eilės sprogdinančius... 

Pacs vyriškis buvo imigrantas, kalbėjo su stipriu akcentu. 

— Vakar spausdinome straipsnį, kuriame rašoma, jog daugelis 
musulmonų mokslininkų nori leisti kamieninių ląstelių tyrimus, 


kadangi Korane sakoma, jog tokie tyrimai pasitarnauja žmoni- 

jai, - sumelavo Anika. - Ar galite išjungti radiją? Man reikia pa- 
skambinti. 

Taksi vairuotojas išjungė barbančią radiją ir nieko nebesakė. 

— Kaip spaudos konferencija? - atsiliepus Berit paklausė Ani- 
ka. 

— Policija dirba su kolegomis Vokietijoje ir mano, kad jau grei- 
tai galės ką nors suimti, - atsakė Berit. - Spaikas buvo teisus sa- 
kydamas, kad jie kažko laukia. Taip pat jie sako, kad neapleidžia ir 
kitų tyrimo krypčių įvairiais frontais. O kaip tau sekėsi? 

— Gerai. Kalbėjausi su viena jos gedinčia darbo kolege. Apie tai 
trumpai parašysiu. Ką reiškia „įvairiais frontais“? 

— Kiek suprantu, jie domisi tik grupuotėmis, artimomis „al 
Oaeda“. Jų manymu, buvo taikytasi į izraelietį, o Karolinos mirtis 
buvo nelaimingas atsitikimas. 

Taksi važiavo Solnos keliu priešais Esinge greitkelį. Anika matė, 
kad eismas abiem kryptimis beveik nejuda, ir žvilgtelėjo į laikrodį. 
Penkiolika po trijų, penktadienio piko metas prasidėjo. 

— Ta „al Oaeda“ pasaka nepatikėjau nė minutės, - pasakė Ani- 
ka. - Jei „al Oaeda“ būtų planavusi atakas per Nobelio banketą, 
tai aukštai į orą būtų išlėkusi visa Rotušė. Jie niekada nevykdė už- 
puolimų, kuriuose nusitaikytų į atskirus asmenis, o tada pabėgtų, 
nušovę 176 f4 asmenį. 

Berit per telefoną atsiduso. 

- Žinau, - atsakė ji, — bet kas belieka? Jie prie to dirba, vadina- 
si, mes apie tai turime rašyti laikraštyje. 

— Galime rasti ką nors, kas mano, kad tai absurdas, - pasiūlė 
Anika. - Ką nors, galintį susieti su Hansu Holmeriu, priminti, 
kaip nukeliauta į lankas dėmesį nukreipus į kurdus, kai buvo nu- 


šautas Ulofas Palmė. 

Niekam ne paslaptis, kad Švedijos ministro pirmininko nužu- 
dymas niekada nebuvo išaiškintas iš esmės dėl to, kad tyrimui va- 
dovavęs asmuo visus metus praleido trindamas kėdę savo kabinete 
ir svaičiodamas apie skirtingas konspiracijos teorijas, susijusias su 
kurdų kovotojų už nepriklausomybę judėjimu, PKK. 

— Ir kiek tikėtina, kad panašus straipsnis bus spausdinamas? — 
pavargusiu tonu paklausė Berit. Anika žinojo, kad ji teisi. Laikraš- 
tis niekada nespausdintų straipsnio, aštriai kritikuojančio polici- 
ją - tai ją tik paskatintų kalbėtis su laikraščio konkurentais ir juos 
išstumti. 

— Susitiksime redakcijoje? - paklausė Anika. 

— Panašu, kad aš kiek užtruksiu - dabar važiuoju aplankyti ap- 
saugos darbuotojo. Ar dirbsi šį savaitgalį ? 

— Manęs niekas neprašė, - atsakė Anika. 

— Gerai. Tuomet nepersistenk, - pasakė Berit ir buvo beišjun- 
gianti telefoną. 

— Dar vienas dalykas, - suskubo Anika. - Kodėl kas nors būtų 
norėjęs nužudyti Karoliną fon Bering? 

- Tikėkimės, kad policijos „skirtingų frontų“ spektras pakan- 


kamai platus, kad šis klausimas būtų įtrauktas... 


Anika iš lopšelio-darželio Eleną pasiėmė pavėlavusi tik pen- 
kiolika minučių. Mažoji miegojo popietės miego, tai reiškė, kad 
užmigs tik labai vėlai. 

Kalis buvo savo darželyje gretimame pastate. Kai reikėjo vilktis 
paltą, jis susmuko ant grindų. 

— Noriu mirti! — raudojo jis, kai Anika paleido savo krepšį ant 
žemės ir atsisėdusi ant mažo suolelio užsitempė sūnų sau ant ke- 
lių. 


= 84. 


NOBELIO TESTAMENTAS 


— Juk žinai, kad tave myliu, mano nepaprastas berniuk, - sū- 
puodama jį sušnabždėjo į ausį. - Juk žinai, kad man esi svarbiau- 
sias pasaulyje. Kaip tau šiandien sekėsi ? 

— Visi kvailiai! - spiegė berniukas. - Visi kvailiai, o tu kvailiau- 
sia, noriu 722711! 

Pirmą kartą, kai jis tokiu būdu pareiškė apie savo nenorą gy- 
venti, Anika neteko žado ir nežinojo, ką daryti. Pokalbis su vaikų 
klinikos sesute ją apramino: ji pasakė, kad šešiamečiai išgyvena 
įžanginį etapą prieš brendimą, tada gali pasireikšti nuotaikų kaita, 
kartais įgaunanti ganėtinai dramatišką išraišką. 

Keturmetė Elena stovėjo tylėdama ir plačiai atmerkusi akis 
spoksojo į savo brolį. Anika prisitraukė dukrą arčiau savęs. 

— Ar nori eiti su manimi į parduotuvę? Galėtum išsirinkti ko- 
kių nori traškučių ir saldainių. 

Kalis šluostėsi ašaras ir raitėsi kaip kirmėliukas. 

— Aš noriu išsirinkti saldainių! - šaukė jis. - Ir dar noriu /i720- 
nado! 

Anika jį dar kartą suėmė ir tvirtai prisitraukė prie savęs. 

— O dabar nustok šaukęs, - garsokai pasakė. - Galėsi išsirinkti 
saldainių, o Elena išsirinks sau. Bet šiandien apseisi be limonado. 
— Noriu limonado! - bandydamas ištrūkti rėkė berniukas. 

— Kali, - bandydama nesurikti paaiškino Anika. - Kali, dabar 
turi nusiraminti arba nebus jokių saldainių. Ar klausaisi manęs? 
Ar pameni, kas buvo praeitą kartą? 

Berniukas jos rankose nuščiuvo, plačiai atsimerkė, kvėpavimas 
pasidarė ramesnis. 

— Negavau saldainių, - pasakė jis, virpindamas apatinę lūpą. 

— Teisingai, - pasakė Anika. - Bet šiandien saldainių gali gauti, 


jei nustosi šaukti ir nesiožiuosi dėl limonado. Gerai? 

Vaikas linktelėjo ir Anika pasisuko į dukrą. 

— Kaip tavo dienelė, brangute? - pabučiuodama jai į kaktą pa- 
klausė ji. 

— Mamyte, nupiešiau tau piešinį, - apsivijusi rankomis aplink 
Anikos kaklą pasakė ji. 

— Kaip miela, - sušnabždėjo Anika, pajutusi, kad akyse ima 


tvenktis nuovargio ašaros. 


Jie apsipirko parduotuvėje, esančioje ties Kungsholmsgatano 
ir Šėlegatano gatvių kampu, tik to padaryti tvarkingai nepavyko. 
Elena ant grindų išmetė savo saldainius ir jie iš karto buvo perva- 
žiuoti vežimo, o Kalį ištiko dar vienas priepuolis dėl to, kad nega- 
vo limonado. 

Anikos kaktoje sublizgėjo prakaito lašeliai, kai ji iš lifto į prieš- 
kambarį išvilko paskutinį pirkinių krepšį. 

— Jei įsijungsite televizorių, dar rodys jūsų laideles, - sušuko 
vaikams. 

Ji pakabino jų paltus ir prieškambaryje, po suoleliu, išrikiavo 
batus, tada nusinešė pirkinius į virtuvę ir iškraustė juos ant dar- 
bastalio. 

Velnias, pamiršo druskos. 

Nuskuto bulves, supjaustė svogūnus ir kiaulienos nugarinę. 
Užvirus bulvėms pakepino svogūnus, kol jie tapo skaidrūs, tada 
sudėjo juos į kepti orkaitėje skirtą indą. Kartu su lašinių gabalėliais 
pakepino mėsą, kadangi buvo pamiršusi druską, keptuvėje likusį 
sūrymą išnaudojo jame ištirpdydama šiek tiek grietinės padažo. 

Į namus grįžus Tomui, ji jau buvo padengusi stalą ir uždegusi 


žvakes. 

Jis įėjo į virtuvę, švarkas buvo atlapotas, kaklaraištis atlaisvin- 
tas. 

— Manau, jau turiu jį kišenėje, - pakštelėjęs Anikai pasakė jis. — 
Šis darbas tikrai man. Mano gyvenimo aprašymas be priekaištų, 
be to, dar asmeniniai ryšiai skyriuje... Nematau nieko, kas galėtų 
pasirodyti geriau už mane. O salotų nepadarei? 

Jis stovėjo prie stalo ir nužiūrinėjo, ką ji buvo pagaminusi. 

— Maniau, sutarėme, kad prie kiekvieno valgio turėsime kokių 
nors žalumynų, - pasisukdamas į ją pasakė jis. 

— Taip, žinoma, - pasakė Anika. 

„Man taip pat sekėsi tiesiog puikiai, - pagalvojo ji. - Buvau Ka- 
rolinskos institute ir kalbėjausi su aukos kolegomis. Policija netru- 
kus sulaikys Vokietijos teroristų grupuotę, be to, buvau apsipirkti 
ir pagaminau vakarienę: 

Garsiai ji pasakė: 

— Ar gali užmesti akį į vaikus, kol supjaustysiu salotas? 

Ašaroms dilginant gerklę Anika priėjo prie šaldytuvo. 


GRUODŽIO 12 D., ŠEŠTADIENIS 


DŽEMALAS ALI AHMEDAS pakirdo iš miego atsidūręs kurti- 
nančio triukšmo bei akinančios šviesos siautuly. Jis iš karto, visa 
savo esybe, suprato: tai buvo tiesioginis smūgis. Karas pasiekė ir 
jį, jo namas išlėkė į orą, o gal tai buvo jo tėvų namai, jo vaikystės 
namai kalnuose virš al Azrak aš Šamalio, jis girdėjo bliaunančius 
ožius ir griūvančias sijas. 

„Vaikai, — pagalvojo jis tiesdamas rankas į liepsnojančią švie- 
są, - o Alache, apsaugok mano mergaites, pasirūpink mano duk- 
terimis... 

Pabandęs atsistoti iš žemos sustumiamos lovos, jis bejėgiškai 
vertėsi ant grindų ir tik tada suvokė, kur esantis - „o, dėkoju, dan- 
gau, na žinoma, aš juk savo bute“. 

Ši jo nuostaba akimirką atleido panikos gniaužtus. „Kas, po ga- 
lais, vyksta jo namuose? Ir kur jo žmona?“ 

— Fatima, - suriko jis, tačiau dūmai gerklėje rakino balsą. 

Jį supo siaubinga akinanti šviesa, tirpdanti visus pojūčius. Po 
kambarį šliaužiojo gaudžiantis, bangomis pratrūkstantis triukš- 
mas, kuris, rodės, buvo nesibaigiantis. Nosyje jis juto siaubingą 


skausmą, akys ašarojo. 

— Džemalai, - kažkur iš kairės pusės sušuko jo žmona, - namas 
liepsnose! Gaisras, mes degame! 

„Tai ne gaisras, - pagalvojo jis. - Tai kažkas kita“ 

— Džemalai, - šaukė ji, panikos persmelktu astmininkės bal- 
su. — Mergaitės, Džemalai, gelbėk mergaites... 

Galynėdamasis su nepakeliama šviesa jis užmerkė akis ir su pi- 
žama prisliuogė prie svetainės durų. Žūtbūt turėjo ištraukti mer- 
gaites, kol nebuvo per vėlu! Judėti buvo sunku tarsi slogiausiame 
košmare. Jis pabandė pašaukti dukras, tačiau balsas gerklėje stri- 
go, nepavyko išleisti nė garso. Gaudydamas orą jis ėmė kūkčioti ir 
bandė atsiremti į durų rėmą. 

— Sabrina, - rėkė jis, — tėvelis ateina, - po akimirkos suvokė, 
kad durų rėmo nebebuvo, jose stovėjo tik beveidis tamsus siluetas 
su į jį nukreiptu automatiniu ginklu, o jis šaukė, staugė, maurojo, 
kol neatlaikė jo kūniškosios funkcijos ir pižamos kelnėse atsidūrė 


visas vidurių turinys. 


Tomas sėdėjo išskleidęs rytinį laikraštį ir demonstratyviai iš- 
kėlęs jį tarsi šydą, apsaugantį nuo viso aplinkinio pasaulio, įbedęs 
nosį skaitė sporto naujienas, tuo metu vaikai riejosi dėl sumušti- 
nio. Anika pabandė paskaityti naujienų skiltį, tačiau nesėkmingai, 
nes laikraštį turėjo mesti, kai Elena ant grindų paliejo šokoladinį 
pieną. 

- Žinote, ką, - prabilo Anika. - Galite kartu viską sutvarkyti, 
o tada eikite nusiprausti ir apsirengti. 

— Kodėl as turiu? - niurzgėjo Kalis. - Ji juk išpylė. 

— Popierius, - pasakė Anika paduodama jam kelis popierinio 
rankšluosčio skiautes. - Valote. Elena, štai popierius. Prašau, išva- 


lyk. 

— Nepamiršai, kad šiandien esame pakviesti karštam vynui? — 
iš po laikraščio paklausė Tomas. 

Vaikai išvalė balą ir popierius išmetė į šiukšlinę, Anika pasiėmė 
savo sumuštinį, puodelį kavos bei rytinį laikraštį ir nuėjo į svetai- 
nę. Ant kavos stalelio išsiskleidė laikraštį ir įsijungė televizorių. 

Per visą ekraną buvo matyti, kaip į kažkokį butą laksto visa ar- 
mija specialiosios policijos būrio pareigūnų. Vaizdas judėjo, girdė- 
josi didžiulis triukšmas, o tada ekranas pabalo. Kairiajame ekrano 
kampe pasirodė užrašas: BANDHAGENAS ŠĮRY T. 

— Kas čia dabar?.. - padėdama sumuštinį nusistebėjo Anika. — 
Tomai! Ar matei? 

Atsakymui gavo paleidžiamą dušą. 

Objektyviai šaltu balsu buvo pranešta, kad policijos Nacio- 
nalinės greitojo reagavimo pajėgos ėmėsi veiksmų ir šeštadienio 
rytą, 6:18 val., išlaužė nuomojamos nuosavybės Bandhagene du- 
ris. Specialiosios policijos būrio pareigūnai šturmavo butą ir vidu- 
je įtariamuosius teroristus rado miegančius. Vadeiva buvo rastas 
miegantis žemoje sustumiamoje lovoje svetainėje, o abi paauglės 
šeimos dukterys miegojo savo kambariuose. 

Ekrane pasirodžiusi moteris vienais naktiniais marškiniais 
buvo nuvesta į policijos automobilį. 

— Velnias, — išplėtusi akis žiūrėdama į ekraną pasibaisėjo Ani- 
ka. - Jie visai išprotėjo. Tik pažiūrėkit į šią moterį, ji net be apavo. 
Tomai! 

Žinių pranešėjas sugrįžo ir paaiškino, kad to ryto suėmimai 
buvo tiesiogiai susiję su Nobelio banketo užpuolimu, tačiau kaip, 
policija tiksliai dar nepasakė. Saugumo policija apie šią operaciją 


labai mažai ką tepranešė. 

Policija įrašė savo sėkmingą operaciją ir įrašą persiuntė Švedi- 
jos televizijai bei TV4 kanalui, kad būtų suspėta vėlyvosioms ryto 
naujienų suvestinėms. 

Vis dar valydamasis dantis į kambarį atėjo Tomas. 

— Kaš vykšta? - paklausė jis. 

— Eik ir išspjauk viską, - paliepė Anika ir Tomas nuėjo į vonią. 

Pasirodė iš anksto filmuota medžiaga, kurioje kažkas iš Saugu- 
mo policijos paaiškino, jog operacija vykdoma pagal Nacionalinės 
policijos reglamentavimą, kuriuo vadovaujamasi tokiose situacijo- 
se. 

— Bet kuri policijos įstaiga, jei jos jurisdikcijoje įvyksta teroris- 
tinis aktas ar manoma, kad jis gali įvykti, turi nedelsdama pranešti 
Nacionalinei policijos tarnybai, - pareiškė vyras iš Saugumo poli- 
cijos. 

— Vadinasi, šiuo atveju abejonių nebuvo? - su pagarba už kadro 
paklausė nematomas reporteris. 

— Visiškai jokių, — atsakė pareigūnas. - Kadangi kilo teroristi- 
nio akto grėsmė, be to, ir reglamento trečiojoje dalyje skelbiama, 
kad pagrindinė Nacionalinių greitojo reagavimo pajėgų padalinio 
užduotis yra „kovoti su terorizmo išpuoliais šalies viduje“, - abe- 
jonių nekilo. 

Baigdamas jis atkreipė dėmesį, kad įvykdyta operacija yra šimtu 
procentų sėkminga. 

Tada ekrane stambiu planu vėl pasirodė dramatiški vaizdai. 

Iš pradžių aklinoje tamsoje skendintis pastatas, vos matomas 
juodame nakties danguje. 

Tada antrajame aukšte sprogstanti smogiamoji granata, sukė- 
lusi didžiulį sprogimą, tvykstelėjusi priešais kameros objektyvą ir 


akimirkai nubalinusi vaizdą. Languose pasklido šešėliai, kamera 

drebėjo. Visu greičiu atzvygė ginkluotosios policijos mikroauto- 
busai, tada iš jų, garsiai riaumojančių, pasipylė specialiojo policijos 
būrio pareigūnai, laikydami paruoštus automatinius ginklus. 

Į kambarį įsliūkino Kalis ir įsitaisė šalia jos; nenukreipdama 
žvilgsnio nuo ekrano, Anika apkabino sūnų. 

— Ką veiki, mamyte? - paklausė berniukas pastebėjęs, kokia ji 
susikaupusi. 

— Policija suėmė šeimą užduoti jiems klausimus, - atsakė Ani- 
ka. 

— Ar ta šeima pavojinga, mamyt? 

Anika atsiduso. 

— Nežinau branguti, bet nemanau. Vienaip ar kitaip, tikrai ne 
mergaitės. Ką manai? Manai, kad jie atrodo pavojingi ? 

Buvo parodytos dvi vos ne pusnuogės antrankiais surakintos 
paauglės, grūdamos į atskirus policijos mikroautobusus. 

Berniukas papurtė galvą. 

— Manau, kad jos išsigandusios. 

Suskambo telefonas ir berniukas į tai sureagavo kaip į signalą 
išbėgti. 

Skambino Berit. 

— Ar girdėjai apie Bandhageną? - paklausė ji. 

— Taip, dabar rodo per televizorių, - atsakė Anika. - Tai koks 
tas ryšys su Nobelio vakaro nužudymais, apie kurį jie šneka? 

— Dėl to ir skambinu, - atsakė Berit. - Tu nieko negirdėjai ? 

— Aš? - nustebo Anika. - Aš ką tik atsikėliau. Ką sako polici- 
ja? 

— Vidinis policijos tyrimas. 

— One, - sunkiai atsiduso Anika. - Kažkas juos prispaudė pa- 


teikti rezultatus. 

— Turbūt, - pasakė Berit, - nebent toji motina atrodo kaip tik 
taip, kaip tavo padėtas sudaryti fotorobotas. Vaizdo medžiaga la- 
bai prastos kokybės, bet gal matei jos veidą? 

Anika giliai įkvėpė, bet paskui sustabdė save. 

Ką ji gali sakyti? Kiek jai leidžiama tvirtinti ar neigti ? 

— Fotoroboto atvaizdas buvo paviešintas, taigi gali matyti, kad 
ji visai nepanaši, - apdairiai atsakė ji. — Be to, nežinau, ar man 
apskritai galima ką nors sakyti. 

Berit tyliai atsiduso. 

— Čia išties slidus reikalas, — pasakė ji. - Suprantu, kad tu ke- 
blioje situacijoje, tačiau tai dar labiau viską apsunkina mums. Tu- 
rime aplink tave vaikščioti ant pirštų galiukų bandydami išgauti 
tai, ką tu jau Žinai. 

— Paklausyk, - atsitiesdama sofoje paprašė Anika. - Iš tikrųjų 
aš nežinau nieko, išskyrus tai, kad man šokant Auksinėje salėje toji 
moteris užmynė ant kojos. Policija man nieko nesakė apie Band- 
hageną ar Berlyną, neturiu nė menkiausios nuovokos, ką jie čia 
surezgė. Faktas, kad atsitiktinai ten buvau, negali manęs stabdyti 
dirbti prie šios istorijos. 

Ji girdėjo, kaip kitame ryšio gale Berit kažką sušiureno. 

— Žinau, - tyliai tarė ji. — Tačiau vis dėlto manau, kad tau šį sa- 
vaitgalį praverstų į visa tai pernelyg nesigilinti. Patrikas imasi po- 
licijos, aš viso kito, tad gal sutarkim, kad susitinkame pirmadienį? 

Akimirką ore suvibravo bežadė tyla. 

— Žinoma, - pasakė Anika. - Gerai. 

Pokalbį ji baigė apimta nenusakomo tuštumos jausmo. 

Kada paskutinį kartą kas nors jai skambino pasakyti, kad jai 


dirbti nereikia? 

— Kas čia buvo? - rankšluosčiu šluostydamas ką tik nusiskustą 
smakrą tarpduryje paklausė Tomas. 

— Beric iš laikraščio, ji... 

"Tomas išmetė iš rankų rankšluostį. 

— Kaip tai velniškai tipiška, - pakėlęs balsą pradėjo jis. - Tik 
susitark su tavimi išeiti susitikti su tėvais ir, žinoma, tu turi dirbti. 
Taip ir žinojau! 

— Tiesą sakant, man visai nereikia dirbti, - stodamasi atsakė 
Anika. Ji pakėlė Tomo numestą rankšluostį ir jam ištiesusi pa- 
stebėjo, kad ant jo buvo likę kraujo nuo skutimosi. Tomas nusi- 
suko, o ji liko stovėti žiūrėdama jam į nugarą, kol jis vėl išnyko 
vonioje. Anika taip prastovėjo kelias akimirkas, per kurias viduje 
sukilo gniaužiantys prieštaringi jausmai. Kaip ji norėjo atrasti su 
juo ryšį... Kaip ji nekentė besipučiančio jo pasitenkinimo savimi... 
Kaip ji nekentė minties apie jo santykius su ta menkysta kekše 
blondine iš Apygardos tarybos, Sofija Grenborg... 

Jie turėjo romaną, tačiau Anikai reikėjo liautis. 


„Viskas baigta, - raminosi ji. - Viskas vėl gerai: 


Karšto vyno vakarėlio su šešurais Vaksholme metu, kaip ji ir 
nuogąstavo, tvyrojo įtampa. Į amžiaus pradžios vilą prigužėjo 
linksmai nusiteikusių priemiesčio ponų, vilkinčių laisvalaikio 
švarkais ir avinčių gerai išblizgintais batais. Anika vaikščiojo pač- 
musi abu vaikus už rankų. Jie buvo papuošti, tvarkingai sušukuoti 
ir paklusnūs. Visuose tarpduriuose stoviniavo tiek žmonių, kad 
netrukus susidarė spūstys. Ji pajuto, kaip drėksta po krūtine ir 
vaikų rankos, netrukus jos taps tokios slidžios, kad ji negalės jų 


išlaikyti. 

Dauguma svečių priklausė priemiestyje veikiančiai verslo aso- 
ciacijai. Tomo tėvas buvo jos tarybos narys jau daugiau nei trisde- 
šimt metų. Pokalbiai sukosi apie turistus - kiek jų atvyksta, kaip 
pritraukti dar daugiau. Išreikštas ir nepasitenkinimas naujomis, va- 
saros mėnesiais pradėjusiomis veikti verslo įmonėmis, atimančio- 
mis klientus iš žmonių, kurie savo verslą vykdo ištisus metus. Pakal- 
bėta ir apie vykstanųį kalėdinį turgelį, kuris dar veiks kitą savaitę. 

Vienu momentu kalba pasisuko ir apie einamuosius įvykius. 

— Puikiai padirbėta, gerai, kad jie sugavo Nobelio banketo tero- 
ristus, - sakė mėlynplaukė moteris baltaplaukei, kai Anika praėjo 
pro šalį susiruošusi sužvejoti ko nors užkrimsti vaikams. 

— Ar galite įsivaizduoti, „al Oaeda“ Stokholme! - kalbėjo vie- 
nas vyras. — Kas žino, jie gali būti ir kur nors čia, Vaksholme! 

Irdamasi pro juos, ji laviravo su vaikais virtuvės link. 

— Taip, bet turiu pasakyti, kad Nobelio banketai visada yra ge- 
rokai pervertinami... Maistas visada būna atšalęs. 

Šiuos žodžius pasakė vienas jaunesnių svečių, apkūnus vyras, 
dirbęs tame pačiame banke, kaip ir pirmoji Tomo žmona. 

— Netiesa, — sustodama pasakė Anika. — Tai mitas, skleidžia- 
mas žmonių, kurie ten niekada nebuvo pakviesti. 

Pokalbis aplink ją nutrūko, į ją dėbsojo grupelė nustebusių 
vyrų. 

— Mat kaip, - tarė apkūnusis vyras, įsispoksodamas į juodus jos 
džinsus ir švarką, kuris jai buvo gerokai per laisvas. — Vadinasi, jūs 
žinote geriau? 

— Maistas šiltas. Nevalgomas, bet šiltas, - pasakė Anika ir nusi- 
tempė vaikus į virtuvę. 

Čia taip pat sukinėjosi knibždėlynas žmonių, dauguma jų buvo 


moterys, avinčios puošnius batelius ir vilkinčios tvarkingas sukne- 

les. Jos čiauškėjo, juokėsi, sukiojosi su vyno taurėmis, pripildyto- 
mis burgundišku vynu, skanaujamu paragavus privalomojo karšto 
prieskoninio vyno. 

— Anika, - kreipėsi jos anyta Doris. - Ar galėtum man padėti 
nunešti šiuos padėklus? Pati nusineščiau, bet žinai, kokie tie mano 
klubai... 

Šalia jos stovėjo Eleonora, buvusi Tomo žmona. Eleonora ir jos 
anyta ryšį palaikė ir po skyrybų, o tai, savaime suprantama, tik aš- 
trino Anikos nevisavertiškumo jausmą. 

— Pirma vaikai turi ko nors užkąsti, - pasakė Anika apsimes- 
dama, kad Eleonoros nemato. - Tada mielai aptarnausiu jūsų sve- 
čius. Ar galiu padaryti sumuštinių? 

Doris lūpos dar labiau pabalo. 

— Bet, brangioji, - nenusileido ji, - čia juk pilna maisto. 

Anika pažiūrėjo į padėklus, sudėtus ant darbastalio: vieno kąs- 
nio sumuštinukai su silke, krevetėmis ir moliuskais. 

Ji pasilenkė prie Kalio. 

— Ar nematei tėvelio? — tyliai paklausė, tačiau sūnus papurtė 
galvą. 

Anika paėmė vaikus už rankų ir vėl ėmė irtis pro žmonių jūrą. 

Kai pagaliau apačioje, vyno rūsyje, rado Tomą, jos nugara buvo 
lipni nuo prakaito. Jis stovėjo ir šnekučiavosi su Martinu, naujuo- 
ju Eleonoros vyru. 

Buvo panašu, kad Martinas mėgaujasi jo draugija, o Tomas at- 
rodė kiek įsitempęs ir apsvaigęs. 

— Problema ne ta, kad policija slapta seka kriminalines gru- 
puotes, - norėdamas pabrėžti savo argumento svarbą, pernelyg 
garsiai, šliūkšteldamas stipraus karšto prieskoninio vyno, pasakė 


jis. — Problema ta, kad jų veikla nėra reglamentuojama ir negali 

būti kontroliuojama, neturime įstatymų, nurodančių, kaip polici- 
ja turi elgtis su pertekliniu informacijos srautu... 

— Tomai, - bandydama atitraukti jo dėmesį paklausė Anika. — 
Vaikams reikia pavalgyti. Aš einu ko nors jiems nupirkti. 

— Apsimesti, kad mums nereikia jokio naujo įstatymo - tai lyg 
stručiui kišti galvą į smėlį... 

— Tomai! - pakartojo Anika. - Tomai, einu, parvešiu vaikus 
namo. Kaip manai, gal kas vėliau galėtų pametėti iki miesto? 

Nepatenkintas, kad jį kažkas pertraukė, Tomas atsisuko. 

— Kodėl? Kodėl tau reikia važiuoti? 

— Vaikams laikas valgyti. Jie nevalgys silkės ir moliuskų. 

Atsilošęs ir sukryžiavęs rankas turtingas verslininkas Martinas 
su pasimėgavimu stebėjo, kokius niekinius reikalus sprendžia vi- 
durinioji klasė. 

— Ar negali jiems duoti ko nors kitko, paprašyk, kad jiems pa- 
darytų sumuštinį ar dar ką. 

Tomui jos pasirodymas rūsyje akivaizdžiai buvo nemalonus. 
Anika nurijo pykčio piliulę ir užgniaužė buvimo nepakankamai 
tobula jausmą. 

— Tiek to, - pasakė ji. 


Nusisukusi ji nuėjo, paskui ją nutipeno ir vaikai. 


Pakeliui į Stokholmą E18 kelyje Anika sustojo prie 
„McDonalds“. Vaikai gavo po rinkinį „Happy Meal, pati valgyti 
prisiversti negalėjo. Jiems suvalgius didžiąją dalį savo mėsainių ir 
sulaužius plastikinius žaisliukus, išsiuntė juos žaisti į kamuoliukų 
baseiną. 

Anika nusipirko kavos ir šalia žaidimų erdvės atsisėdo pavarty- 
ti vakarinių laikraščių. 

Kitas laikraštis sugebėjo išleisti specialų priedą ir pirmajame 
puslapyje įdėjo nuotrauką, kurioje Bandhagene areštuojama šei- 
ma. Straipsnį parašė Bosė. Vesdama pirštu ji surado jo vardą, tada 
nepatogiai pasijutusi apsižvalgė aplink, ar niekas nematė. 

Evening Post ankstyvajame leidime nieko naujo nebuvo. Iliu- 
zijų, kad jos laikraštis pateiks geresnį vertinimą ar išreikš kitokią 
nuomonę apie pagrindines dienos naujienas, ji neturėjo: tam jiems 
tiesiog pritrūko laiko. 

Visais kitais atžvilgiais abu laikraščiai buvo ganėtinai panašūs, 
maždaug tokie, kokių ir buvo galima tikėtis. Abu buvo pasigavę 
Vokietijos terorizmo versiją ir už puolimą atsakinga nurodė „al 
Oaeda“. Abiejuose teigiama, kad numatytas taikinys buvęs Aro- 
nas Viselis, o Karolina fon Bering tiesiog nelaimėlė, pasipainiojusi 
kažkam po kojomis. Straipsnio apie Karolinos gyvenimą viršuje 
buvo autoriaus, Bosės, nuotrauka. 

„Jis rašo apie tokius pačius dalykus kaip ir aš“, - pagalvojo Ani- 
ka ir susigėdo dėl tokio savo sentimentalumo. 

Bosės laikraštis teigė, kad paieškos Vokietijoje artėjo link pa- 
baigos ankstyvą rytą, o Evening Post cituojami trys anonimiški 
šaltiniai, teigiantys, jog Berlyne praeitą vakarą sulaikyti trys vyrai. 

Abiejuose laikraščiuose apie šaudymą prie vandens pasisakė 
sužeistasis apsaugos darbuotojas, abiejose fotografijose jis atrodė 
visiškai vienodai. Informuota, kad Viselis išskraidintas iš šalies, 
bet nepasakyta kur. 

Trumpas Anikos straipsnis apie Karoliną fon Bering pateiktas 
dviem stulpeliais pačiame gale. 

Kitame laikraštyje įdėti du papildomi puslapiai su nieko gero 


nepasakančiais grafiniais paaiškinimais, komentarais bei analize. 

Vis dėlto Evening Post turėjo vieną dalyką, kurio nebuvo kita- 
me laikraštyje. 

Komentarų puslapiuose pasisakė profesorius Larsas Henris 
Svensonas iš Karolinskos instituto. Jis teigė, kad Nobelio komi- 
tetas nesilaikė etikos normų ir buvo korumpuota organizacija, ta- 
čiau jo argumentas buvo nenuoseklus ir kiek painus. 

„Karolinskos instituto veikla šiandien valdoma kai kurių pelno 
siekiančių kompanijų, — teigė profesorius. - Nobelio komitetas 
prioritetu renkasi ginčytiną tyrimą apie gyvybės kilmę. Nobelio 
premiją panaudoti pelno tikslais smerktina dėl daugelio priežas- 
čių, bet pirmiausia dėl to, kad tai prieštarauja paskutinei Alfredo 
Nobelio išreikštai valiai ir testamentui..: 

— Mamyte, jis į mane mėto kamuoliukus, - iš spalvotos kamuo- 
liukų jūros sušuko Elena. 

— Ir tu mesk atgal, - atsakė Anika ir skaitė toliau. 

„Faktas, kad Nobelio premija už nuopelnus medicinoje ap- 
dovanoti Vatsonas ir Viselis, tiesiog skandalingas. Karolina fon 
Bering buvo prieštaringai vertinamo kamieninių ląstelių tyrimo 
propaguotoja ir jos pastangomis pasiekta, kad šių metų premiją 
gautų Vatsonas ir Viselis. Jos motyvai verčia susimąstyti. Negali- 
me nepaisyti terapinio klonavimo ateities pasekmių polemikos. 
Negalima leisti, kad diskusija apie etiką ir žmogaus gyvenimo ver- 
tę nutiltų kartu su Karolina fon Bering“ 

„Ir kas galėjo sutikti spausdinti tokį savotišką straipsnį ? - svars- 
tė Anika. — Tai priartėja prie pavojingos ribos, kai miręs žmogus 
imamas šmeižti. 

Greičiausiai profesorius pabandė patekti į prestižiškesnius ry- 


tinių naujienų laikraščius, tuomet į kokį vakarinį, tada į dar kelis 

prieš ateidamas pas juos, bet iš tiesų būta labai svarių priežasčių, 
kodėl visi kiti jo komentarus atmetė. 

— Mamyte! - rėkė Kalis. - Ji mane muša! 

Anika susilankstė laikraščius ir įsidėjo juos į rankinę. 

— Gerai, - stodamasi pasakė ji. - Ar žinote, ką dabar darysime? 


Mes važiuosime apžiūrėti namo! 


Jau temo, kai ji automobiliu lėtai įvairavo į Vinterviksvegeno 
kelią Djursholme. Kelias buvo siauras, šaligatvio kraštuose - smė- 
lėtas. 

Ji sustojo prie kelkraščio, įjungė neutralią padėtį ir užtraukė 
rankinį stabdį. 

— Vaikai, kaip manote, ar bus smagu čia gyventi? — atsisukda- 
ma į galinę sėdynę paklausė ji. 

Vaikai pakėlė akis nuo savo elektroninių žaidimų ir suglumę 
spoksojo į iš tamsos išnirusį namą. 

— Ar čia yra sūpynės? - smalsavo Elena. 

— Turėsi savo nuosavas sūpynes, - atsakė Anika. - Ar norite 
eiti pažiūrėti? 

— Ar galime? - paklausė Kalis. 

Anika vėl žvilgtelėjo per priekinį langą. 

— Ne šiandien, - žvelgdama į modernų pastatą atsakė ji. 

„Vaizdas į jūrą, — pagalvojo ji. — Didelis sodas, obelys, visur 
ąžuolinis parketas, atviro išplanavimo virtuvė, valgomasis, abie- 
juose vonios kambariuose Viduržemio jūros mėlio plytelės, keturi 
miegamieji. 

Ji mintyse perbėgo per nuotraukas iš skelbimo internete, prisi- 


minė šviesų ir erdvų miegamąjį, atviras erdves. 

- Kodėl negalime eiti pažiūrėti? — paklausė Kalis. - Čia gyve- 
nę žmonės juk išsikraustė, ar ne? 

— Kali, mes dar nenusipirkome šio namo, - paaiškino Anika. — 
Todėl neturime raktų. Į namą eiti galime tik kartu su nekilnoja- 
mojo turto agentu, o jo dabar nėra. 

— Kur tėvelis? - paklausė Elena staiga pastebėjusi, kad Tomo su 
jais mašinoje nėra. 

— Tėvelis grįš vėliau, jis dar kiek pasibus pas senelius. 

Ji išjungė variklį, mašina nutilo, juos prarijo tamsa. 

— Mamyte, įjunk šviesą! - paprašė Elena, nes bijojo tamsos, ir 
Anika greitai įjungė automobilyje esančią šviesą. 

— Aš išlipsiu apsižvalgyti, - pasakė ji. - Ar norite kartu? 

Abu vaikai į tai nieko neatsakė ir sukišę nosis toliau žaidė savo 
kompiuterinius žaidimus. 

Anika atidarė automobilio dureles ir atsargiai išlipo ant įšalu- 
sios žvyruotos dangos. Nuo jūros pūtė vėjas, ir nors vandens ne- 
matė, pajuto drėgnumą. „Vaizdas į jūrą, nurodytas skelbime, iš 
tikrųjų apsiribojo mažyčiu jos ruoželiu, kurį galima pamatyti tik 
iš vieno viršutinio aukšto miegamojo, tačiau tai buvo nesvarbu. 

Ji užtrenkė dureles ir nuėjo prie vartų. 

Vos prieš tris savaites demaskavo seną maoistų tinklą Liuleo ir 
atsitiktinai senoje elektros skirstymo dėžėje rado didelį krepšį su 
eurų banknotais. Pavertus Švedijos kronomis, šią sumą sudarė 128 
milijonai. Kitų metų balandį ji gaus dešimtadalį tos sumos kaip 
atlygį už tai, kad juos atidavė. Taigi turėjo gauti 12,8 milijonus 
kronų. 

Praktiškai naujai pastatytą namą Djursholme ramioje, tykioje 
vietoje tik už 6,9 milijonus ji rado dar prieš pinigams nugulant jos 
kišenėje. 


— 101 — 


LIZA MARKLUND 


Jį gavo už šešis su puse. Niekas daugiau nepasiūlė. 

Sutartis turėjo būti pasirašyta gegužės 1 d., kai bus išmokėtas 
atlygis. Butą Hantverkargatano gatvėje jie parduosiantys šį pava- 
sarį; ji jau buvo susitikusi su nekilnojamojo turto agentu ir jis įver- 
tino butą. Jie už jį galėjo gauti iki trijų su puse milijono. 

„Gal galėtum nusipirkti jachtą?“ — susirangiusi Tomui ant ke- 
lių paklaususi Anika. 

Jis pabučiavo jai plaukus ir žnybtelėjo spenelį. 

„O gal eikime trumpam prigulti?“ — sušnabždėjo jis, tačiau 
Anika ištrūko iš jo glėbio. 

Ji negalėjo, nenorėjo. Kiekvieną kartą jam užsinorėjus sekso, 
Anika matydavo jį su Sofija Grenborg, besibučiuojantį viešumoje 
prie universalinės parduotuvės „NK“. Būtent ten juos ir užtiko. 
Ji vis įsivaizduodavo jų prakaitu išpiltus kūnus, ekstazės apimtus 
veidus. 

— Mamyte, - per durų plyšį pasakė Elena. - Noriu pi pi. 

Anika apsisuko ir sugrįžo į mašiną. 

— Eikš, padėsiu tau, - pasakė Anika mergaitę keldama nuo au- 
tomobilio sėdynės. 

Pažvelgdama į dangų, medžių viršūnes ir pastatus, ji dairėsi tin- 
kamos vietos. Dangus buvo giedras, viena po kitos žiebėsi žvaigž- 
dės. Juos gaubė gili, juoda tamsa. 

Namas, jos namas, stovėjo kampiniame sklype šalia sankryžos. 
Jį supo įvairaus stiliaus namai pradedant didžiulėmis aristokratiš- 
komis praėjusio amžiaus pradžios vilomis, baigiant dideliais plyti- 
niais šeštojo dešimtmečio pastatais milžiniškais langais ir erdviais 
pusrūsiais. Languose pradėjo rastis šviesos, žibančios tarsi kačių 
akys tamsoje. Pro nuogus medžius ji galėjo įžiūrėti gretimą namą; 


sklypai čia buvo dideli, atskirti gyvatvorėmis ir tvoromis. 

Staiga jai toptelėjo mintis, kad jos namas buvo vienintelis sta- 
tytas naujai. Be to, jis šiose apylinkėse buvo ir mažiausias - užėmė 
190 kvadratinių metrų. 

—- Mamyte, kur man daryti pi pi? 

Anika apėjo aplink automobilį. 

— Tupk čia, niekas nematys. 

Dukrai nusismaukus pėdkelnes ir ruošiantis tūpti šalia kelio, 
Anika išgirdo artėjantį automobilio variklio burzgimą. Jis garsėjo, 
automobilis važiavo greitai. 

Tada iš tamsos išniro šviesos, užliejusios ją ir jos automobilį. 
Tai buvo mersedesas įjungtomis tolimosiomis šviesomis. Instink- 
tyviai ji kilstelėjo ranką prie akių apsisaugodama nuo apakinimo, 
bet automobilis jas išjungė. 

Jis įsuko į įvažiavimą, kuris turėjo būti jos įvažiavimas, ir per 
žolę prariedėjo pro namą į kitą sklypą. 

— Nieko sau... ir kas gi čia? — svarstė Anika žengdama kelis 
žingsnius link vartų. 

— Mamyte, jau baigiau, - pasakė už jos stovinti dukra. 

— Eik į mašiną, aš tuoj grįšiu, - pasakė Anika eidama įvažiavi- 
mo link. 

Liko ratų vėžės, vedančios link namo, o tada nueinančios į skir- 
tingas puses. 

Akimis sekdama žymes, ji apšerkšnijusia veja žengė kelis žings- 
nius. Giliausios ir labiausiai įsirėžusios žymės vedė ten, kur merse- 
desas ką tik pradingo. Ji matė krūmuose žibančias mašinos stab- 
džių šviesas ir girdėjo, kaip variklis nucilo. 

Iš automobilio išlipo aukštas kresnas vyriškis su kepure ir už- 
rakino dureles. Pakėlęs akis, atrodė, pažiūrėjo tiesiai į ją, tuomet ji 
instinktyviai pasitraukė į šešėlį. 

„Jis tik trumpina kelią per sodą, kol namas tuščias. Koks tin- 
ginys. 

Vyras kruopščiai nusivalė nuo batų sniegą ir įėjo į namą — 
įmantrią praėjusio amžiaus pradžios vilą su kyšančiais smailiais 
bokšteliais. 

"Tada ji vėl pažiūrėjo į žolę tamsoje bandydama sekti kitomis 
provėžomis. Jos vedė į kitas valdas, kitus namus. 

— Mamyte, kada važiuosime? 

Kalio balse nuskambėjęs nekantrumas nutraukė akivaizdžią iš- 
vadą apie vėžes jai dar nebaigus išsirutulioti. 

— Tuojau ateinu, - sušuko ji ir pasuko link kelio. 

Anikai einant link automobilio, prie jos artėjo moteris su šu- 
niu. 

— Laba, - blausiai šyptelėjusi pasisveikino. 

— Labas, - atsakė Anika jausdama, kad visa sustiro iš šalčio. 

— Nežinote, ar jis jau parduotas? - linkteldama galva link namo 
paklausė moteris. 

— Taip, parduotas, - atsakė Anika, - aš jį pirkau. 

Šuniui trukčiojant pavadį moteris kiek nustebusi sustojo. 

— Kaip miela, - pasakė ji nusitraukdama pirštinę ir tiesdama 
ranką. - Eba Romanova, gyvenu štai ten. 

Ji pamojo ranka, kuria laikė pavadį, parodydama į namą neto- 
liese, ir Anika pamatė dar vieną didžiulę vilą su veranda ir vasar- 
namiu sode. 

— O čia Franceskas, - pasakė ji paplekšnodama šunį. 

— Mes persikelsime ne anksčiau kaip gegužę, - paaiškino Ani- 
ka atidariusi dureles. 

— O, - pasakė Eba Romanova, - nuostabu, gegužę čia labai 


gražu. Tikiuosi, būsite čia laiminga... 

Anika žengė žingsnį link moters ir pamojo į namą, prie kurio 
privažiavo mersedesas. 

— Gal žinote, kas ten gyvena? 

Eba Romanova nusekė jos žvilgsnį. 

— Taip, Vilhelmas Hopkinsas, Vilų savininkų asociacijos pir- 
mininkas. 

Ji pakraipė veidą. 

- Jis kiek keistokas, - nusijuokdama pridūrė ji. 

Anika negalėjo jai nepritarti. 

— Na ką gi, greitai jus pamatysiu, - pasakė moteris užsimauda- 
ma pirštinę ir nueidama keliu. 

Anika kilstelėjo ranką jai pavymui norėdama sustabdyti - buvo 
dar vienas jai rūpėjęs dalykas. Bet moteris atsidarė vartus ir už jų 
pradingo, o Anika taip ir neuždavė klausimo: 


— Kodėl mano kieme pilna provėžų? 


Eismo srautas miesto link judėjo vangiai. Ji nerado, kur pasta- 
tyti mašinos aplink Hantverkargatano gatvę, ir ieškodama dau- 
giau ar mažiau leistinos vietos atsidūrė prie Rotušės. Vaikai buvo 
pavargę ir sušalę, todėl Anika nusprendė sėsti į 3 autobusą ir dvi 
stoteles iki namų pavažiuoti. 

Moteris pažvelgė į dangų. Mieste beveik niekada žvaigždžių 
nesimatė. Nestodavo tikra tyla ir nenusileisdavo visiška tamsa. 

„Man tai patinka, - pagalvojo ji. - Malonu, kai niekada nesi 
viena. 

Jos žvilgsnis sustojo ties pagrindiniu Rotušės įėjimu, dabar gal 
dvidešimt metrų nuo jos. Sunkūs vartai buvo užrakinti; neaišku, 
kiek laiko bus uždarytos banketų salės. 


„Vos prieš dvi dienas“, - nupurtė mintis. 

Į namus jie parsirado kaip tik laiku kasdien rodomai advento 
meto laidelei vaikams. 

Anika nuėjo į virtuvę ir paskambino Tomui - signalas buvo 
geras, tačiau jis neatsiliepė. Ji padengė stalą ir iš šaldytuvo ištraukė 
maisto likučius - vakarykštės kiaulienos nugarinės ir šiek tiek nuo 
ketvirtadienio likusio dešrelių befstrogeno. 

Jai dedant befstrogeną į mikrobangų krosnelę, suskambo durų 
skambutis. 

Anika pagalvojo, kad Tomas bus pamiršęs raktus, ir nuėjo prie 
atsakiklio, tačiau tai buvo Ana Snaphanė, geriausia jos draugė. 

— O Dieve, nekenčiu kraustymosi, - sudribusi ant suolelio ko- 
ridoriuje pasiskundė Ana. - Negaliu patikėti, kad turiu tiek daug 
rakandų, juk aš tokia antimaterialistė. 

— Na na... - pasakė Anika žvilgteldama į savo draugės „Arma- 
ni“ džinsus ir „Donna Karan“ marškinėlius. 

- Ei, „ne nanakink“ manęs, - atsakė Ana. - Jau beveik viską 
išpakavau. Ar žinojai, kad turiu aštuonias sūrio pjaustykles, argi 
ne absurdas? Ir pilnas dėžes vinilinių plokštelių... Beje, spėju, tu 
nenorėtum pažiūrėti, gal ko nors nori? Na, gerai... 

Anikai apgailestaujamai skėstelėjus rankomis, ji atsiduso. 

— Na taip, tu niekada nebuvai pamišusi dėl muzikos, argi ne 
taip? — pasakė Ana. 

— Ar Miranda su Mehmetu? - eidama atgal į virtuvę, kur jau 
pypsėjo mikrobangų krosnelė, paklausė Anika. 

Ana iš karto nieko neatsakė. Ji nusekė Anikai iš paskos ir sukry- 
žiavusi rankas atsirėmė į indaplovę. 

— Taip, žaidžiam laimingą šeimą su juo ir jo nėščia sužadėti- 
ne, — tyliai pasakė ji. 

Anika parodė į dešreles. 

— Ar nori valgyti? — paklausė ji. 

— Ne, bet, po šimts, mielai išgerčiau didelį butelį raudonojo, - 
pasakė ji. 

Pamačiusi, kad Anika tarsi suakmenėjo, ėmė juoktis. 

— Juokauju, - nuramino ji. - Nesiruošiu daugiau to daryti. 
Galų gale juk daviau pažadą. 

— Ar patinka butas? - paklausė Anika pildama į ąsotį vandenį. 

— Dėl „patinka“ dar nesu tikra, - atsakė Ana. - Žinoma, gerai 
gyventi šalia Mehmeto, arčiau Mirandos, bet nemanau, kad 277 
nouveau yra mano stilius. 

Anika išpylė ąsotyje esantį vandenį ir vėl pripildė jį šviežio, 
šaltesnio vandens. Jos skruostai degė ir kažkodėl ji jautėsi kvailai. 
Ana Snaphanė į miestą persikraustė tam, kad jos dukra galėtų būti 
arčiau savo tėvo ir kad lankytų tą pačią mokyklą, bendrautų su 
tais pačiais draugais. Kai Anikai staiga lyg iš dangaus nukrito to- 
kie pinigai, buvo savaime suprantama pasiūlyti Anai neprocentinę 
paskolą, kad galėtų susitvarkyti gyvenimą. Paaiškėjus, kad pinigai 
nepasirodys iki gegužės, Ana visai pasiuto. Ji turėjo kraustytis — 
tiesiog dabar, jos svajonių butas dabar buvo pardavinėjamas ir ji 
neturėjo, kur gyventi. 

Anika už ją laidavo trumpalaikei paskolai, kol bus išmokėtas 
jos atlygis. Vis dėlto dabar Ana buvo bepradedanti galvoti, kad vi- 
sas šis sumanymas buvo vieni nepatogumai. 

— Ar girdėjai ką nors apie „TV Scandinavia“? - paklausė Anika 
norėdama pakeisti temą. 

Ana prunkštelėjo. 

— Buvę mano darbdaviai pareiškė, kad neišmokės man išeitinės 
kompensacijos - tai viskas, ką iš jų girdėjau. Jei prieštarauju šiam 


sprendimui, mielai galiu pateikti ieškinį Naujojo Džersio teis- 

muose. Taigi, žiū, pamaniau, ką čia man padarius, gal griebti savo 
privatų lėktuvą ir ten nulėkti... 

Ji garsiai atsiduso. 

— Man jau užtenka to, kad čia vos sukrapštau mėnesiniam vie- 
šojo transporto bilietui... 

— Vaikai, - sušuko Anika į svetainę. - Valgyt! 

— Svarsčiau apie dėstytojavimą, - užsiropšdama ant virtuvės 
darbastalio pasakė Ana. - Manau, man pavyktų ką nors gero su- 
regzti apie tai, kaip susitvarkyti gyvenimą ir panašiai, lyderystės 
savybėms vystyti ir visam tam šlamštui dabar yra velniškai gera 
rinka. Ką manai? 

— Nepamenu, ar sakei norinti ko nors užkąsti? - paklausė Ani- 
ka. - Mes sėdame valgyti. 

— Dešrelių? Ne, ačiū. 

- Jei nori, galiu paruošti salotų, - pasiūlė Anika. 

Suniurzgusi Ana pasimuistė ant darbastalio. 

— Tik pasakyk, ką manai apie mano idėją! 

— Nagi, ateikit, kol neatšalo, - svetainės link sušuko Anika. — 
Na, dėstytojavimas skamba neblogai, bet apie ką kalbėtum? 

- Žinoma, apie save! - pasakė Ana mosteldama rankomis. — 
Kaip įveikiau alkoholizmą, kaip išsikapsčiau iš dugno, kai netekau 
vadovės pareigų televizijos kanale, kaip sugebu išlaikyti artimus 
santykius su savo buvusiu vyru, kol jis užsiėmęs savo naujos šeimos 
gerove. 

Į virtuvę atėję vaikai užsliuogė ant kėdžių. 

— Dešrerių frogenas, skanumėlis, - pasakė Elena. 

— Jis vadinasi strogenas, - pasakė Kalis. — Ir jis toks pat puikus 


kaip ir Nobelio banketas, taip, mamyte? 

Anika nusišypsojo sūnui, o Ana susidomėjusi kilstelėjo anta- 
kius. 

— Na, žinoma, kaipgi, tu įsivėlei į visa tai, ar ne? —- paklausė 
ji. - Varge vargeli, ir tau reikia rašyti apie visas tas nesąmones — 
negalėjai atsisakyti ? 

— Nebuvo taip jau blogai, - pasakė Anika. - Kol... na, žinai. 

Ji nutilo ir šakute parodė į vaikus. 

— Kaip manai, - paklausė Ana. - Ar sugebėčiau kaip nors užsi- 
dirbti pragyvenimui ? 

— Žinoma, - atsakė Anika. — Tai specializuota sritis, bet tau 
tikrai sektųsi dėstytojauti. Įdomu klausytis tavo pasakojamų isto- 
rijų. Manau, po tavo kurso daugelis žmonių pasijustų tvirčiau. 

Ana plačiai išsišiepė ir stryktelėjo nuo darbastalio. 

— Būtent taip ir manau, — pasakė ji. - Klausyk, gal turi laisvus 
penkis šimtus, kuriuos galėtum paskolinti? Visas tas kraustymasis 
ir visa kita tiek kainuoja, kad jaučiu, jog man tikrai reikia į kiną. 

— Į kiną? - sukluso Anika. 

— Dabar nebegaliu išgerti, tai ką man dar daryti? 

— Ne, manau, tikrai nieko, - pasakė Anika stodamasi nuo sta- 
lo. - Palauk, aš tuoj. 

Iš piniginės ištraukusi paskutinius savo penkis šimtus ji padavė 
Anai nerimaudama, kad Tomas pasius, jog likus dvylikai dienų iki 
Kalėdų ji neturi grynųjų. 

— Tu tikras auksas, - pasakė Ana ir šokio žingsneliu nulingavo 
į koridorių. 

Anika išgirdo, kaip jos draugė už savęs užtrenkia duris, ir kūnu 
nubėgo keistas, nemielas šiurpuliukas. 


"Tomas vis nekėlė telefono. 


GRUODŽIO 14 D., PIRMADIENIS 


LĖKTUVAS BROMOS ORO UOSTE nusileido pirmadienio rytą 
5:32 val. Tai buvo nedidelis „Raytheon Hawker 800 XP“, regis- 
tracijos numeriu N168BĘ, nuo šešių iki aštuonių keleivių galintis 
gabenti privatus reaktyvinis lėktuvas. 

Šį žvarboką, dar žvaigždžių nušviestą rytą lėktuvu keliavo tik 
vienas keleivis. Jo vardas buvo Džemalas Ali Ahmedas, keturias- 
dešimt septynerių metų dviejų vaikų tėvas, gyvenantis Stokholmo 
pietinėje dalyje esančiame Bandhageno rajone. 

Atitinkamų valdžios organų įgaliojimu įtariamojo teroristo 
perdavime dalyvavo Švedijos saugumo policijos pareigūnas Anto- 
nas Abrahamsonas kartu su dviem savo kolegomis. Kalinį jie įkišo 
į kamerą oro uosto terminale. Jis nesipriešino ir buvo siaubingai 
pavargęs. 

Antonas Abrahamsonas jau buvo išėjęs į lauką ir laukė lėktu- 
vo. 

— Einu pasikalbėti su jankiais, - savo pavaldiniams pasakė jis. 

Tai buvo pirmas kartas, kai jis vadovavo tokio pobūdžio ope- 
racijai. 

„Nieko keista, kad jie pasirinko mane“, - pamanė jis patrepsė- 
damas, kad palaikytų geresnę kraujo cirkuliaciją pėdose. 

Jis šiame procese dalyvavo nuo pat pradžios, nuo pirmojo iš- 
kvietimo iš Rotušės, iki paties reido bute. Todėl, atrodė, visiškai 
logiška, kad šią užduotį vykdys iki pat galo. 

Dėl visos šios situacijos jį apėmė keistas nerimas, nors tam 
pagrindo, rodės, visai nebuvo. Švedijos policija su užsienio poli- 
cijos organais bendradarbiavo kasdien, tai buvo įprasta praktika. 
Vyriausybė dėl perdavimo buvo nusprendusi išvakarėse ir viskas 
buvo parengta. Žinoma, vertėjo pripažinti, jog tai buvo padaryta 
labai skubotai - paprastai tokie dalykai būdavo sprendžiami per 
įprastus posėdžius ketvirtadienio ryte — tačiau tokie sprendimai 
galėjo būti priimami ir kuriuo nors kitu metu. Emociškai jį dirgi- 
no pati situacija. 

Jam patiko tamsoje skendintis oro uostas, ankstyva valanda, 
aiški užduotis. Amerikiečiai pažadėjo atvykti ir tą teroristą paimti 
bei pristatyti į Jordaniją. Niekas dėl to neprieštaravo žinodami, 
kad jankiai vis tiek pro čia skrenda, be to, tai padėjo sutaupyti mo- 
kesčių mokėtojų pinigus. Dar buvo numaryta rizika, kad kalinys 
gali bandyti bėgti, nors jam ir nebuvo nurodyta, kaip konkrečiai, 
bet visa tai šį reikalą pavertė neatidėliotinai skubiu. 

Turbūt prie bendro pasitenkinimo jausmo prisidėjo mintyse 
vis iškylantys teroristo suėmimo momentai. Antonas Abraham- 
sonas stovėjo laiptinėje, kai specialusis puolimo būrys įsiveržė pro 
duris ir įmetė granatą - jis pats pajuto smūgį ir akimirką buvo pa- 
ralyžiuotas šoko, nors ir stovėjo toli nuo sprogmens. Pats teroris- 
tas, matyt, sugebėjo iš kambario pasprukti nepaisant granatos, tai 
įrodė tam tikrą profesionalią parengtį bei stulbinančią motyvaci- 


ją. Kitaip tariant, išties kietas riešutėlis. 

Antonas Abrahamsonas pagalvojo, kad bus gera jo atsikratyti, 
ir akimirką jo galvoje šmėstelėjo nuo verksmo apkvaitusio jo kū- 
dikio veidas. 

Pavažiavęs žeme lėktuvas tuojau pat sustojo priešais blankiai 
apšviestą terminalo pastatą. Antonas Abrahamsonas instinktyviai 
atsitraukė atgal. Lėktuvo varikliai riaumojo taip stipriai, kad dar- 
dėjo pastato langai. 

Oras buvo persisunkęs ledinio šalčio ir aviacijos kuro. Jis kiek 
stipriau treptelėjo kojomis norėdamas vėl suaktyvinti kraujotaką. 
Dabar pasijuto tarsi vienišas karys. Oro uostas buvo ką tik atsida- 
ręs, bet įprasti skrydžiai turėjo prasidėti tik po kelių valandų. 

"Tada link jo pasuko kresnas švariai nusiskutęs vyras, vilkintis 
patvaraus audinio striuke su gobtuvu ir avintis tvirtais batais. 

— Sveiki, - sušuko vyras paspausdamas jam ranką. 

Lėktuvo varikliai pagaliau kiek nurimo ir buvo galima susikal- 
bėti. 

Vyras prisistatė esantis Džordžas ir paaiškino, kad tarnauja 
Amerikos valstybinėje tarnyboje. Jo akys buvo šviesios ir draugiš- 
kos. 

— Mes iš tiesų džiaugiamės galėdami bendradarbiauti ir šią 
problemą išspręsti taip efektyviai, - paprasta, kaimiška neskubia 
tarsena pasakė vyras. 

Antonas plačiai nusišypsojo ir pasakė kažką panašaus. 

— Tai, žinoma, ne kokio krovinio gabenimas, - pasakė ameri- 
kietis. - Turime kelis vyrukus iš CŽV, kad skrendant užmestų akį. 
Kol būsime ore, nenorime rizikuoti. 

Antonas Abrahamsonas nuo šalčio kelis kartus sumirksėjo ir 


linktelėjo. Gerai, vadinasi, viskas gerai. Skrydžio metu atsakingas 

pilotas, be to, galioja tarptautinės aviacijos taisyklės, todėl dėl nie- 
ko, kas gali atsitikti lėktuve, jam nereikia sukti galvos. 

— Mūsų Žmonės savo pačių saugumo sumetimais, savaime su- 
prantama, bus užsidėję gobtuvus. 

Antonas vėl linktelėjo. 

— Ir, žinoma, kalinys turi pereiti mūsų patikros procedūrą, ti- 
kiuosi, jūs suprantate. 

Dabar Antonui šis pokalbis, nepaisant visų patikinimų ir pa- 
aiškinimų, ėmė kelti nerimą. 

— Na, - pasakė jis, - mūsų gydytojai šį žmogų jau apžiūrėjo, 
galiu jus patikinti, kad... 

— Na, taip jau yra, - ramiai toliau aiškino amerikietis. - Mes 
iš tiesų būtume dėkingi, jei suteiktumėte galimybę mums patiems 
įsitikinti, gerai ? 

Antonas Abrahamsonas prasižiojo, tačiau tuoj pat užsičiaupė. 

— Suprantu, - galiausiai pasakė jis. - Tuomet turėsiu dalyvauti 
patikros metu. 

— Ne, - draugiškai atsakė amerikietis. - Lėktuvui nusileidus, 
atsakomybė perėjo mums. Maniau, jums aišku. 

Dabar Antonas pajuto akstiną paprieštarauti. 

— Aš atstovauju Švedijos policijai, - kiek garsiau pasakė jis. — 
Dabar esame Švedijos teritorijoje ir už bet kokius oficialius veiks- 
mus čia atsakinga Švedijos policija. 

Amerikietis atrodė kiek apstulbęs. 

— Na taip, žinoma, - sutiko jis, - aišku. Be jokios abejonės, vis- 
kas bus atlikta teisiškai ir deramai. 

Jis žengė žingsnį pirmyn ir kumštelėjo Antonui į petį. 


— Viskas bus gerai, - pasakė jis. - Eime? 

Niekaip negalėdamas atsikratyti sukirbėjusio nerimo, Antonas 
Abrahamsonas nupėdino paskui amerikietį į terminalą. 

Jie įėjo pro vienus iš vartų ir pasuko tiesiai patalpos, kuri buvo 
perleista Saugumo policijos dispozicijai, link. 

Viduje jie laikė Džemalą Ali Ahmedą, kalinį surakintomis 
rankomis ir kojomis. Čia jis išbuvo didžiąją nakties dalį, jo veidas 
buvo papilkėjęs. Viduje, prie durų, snaudė du Antono kolegos. 

— Gerai, - atsisukdamas pasakė Džordžas. - Patikrinkite jį. 

Į patalpą įkandin Antono įėjo grupelė gobtuvus užsimetusių 
vyrų. Jie vilkėjo specialius drabužius, veidus buvo užsidengę kau- 
kėmis ir nešėsi įvairiausios įrangos. 

Antonas Abrahamsonas jau žiojosi prieštarauti, bet Džordžas 
ramiai pasivedė jį į šoną. 

— Tai teužtruks minutę, - šypsodamasis tarstelėjo amerikietis. 

Antono Abrahamsono kolegos kartu su savo viršininku buvo 
palydėti į kampą. Tylėdami jie stebėjo, kaip du kaukėti vyrai pa- 
statė kalinį ant kojų. Džemalas Ali Ahmedas, kuris jų besiartinan- 
čių nematė, sureagavo instinktyviai mesdamasis atgal prie sienos 
ir šaukdamas. 

— Ant žemės, - nurodė Džordžas. 

— Ar nieko nesiimsite? — paklausė Antono vienas jo pareigū- 
nų. 

— Ir ką būtent siūlytumėte daryti? - atsakė Antonas. 

Kalinys buvo prispaustas prie žemės, paklaikęs jo žvilgsnis susi- 
tiko su Antono žvilgsniu. 

— Padėkite man! - švediškai suriko vyras. - Prašau, padėkite 
man! 


CZV agentai nutraukė kalinio batus šiam spardantis ir rėkiant. 

Jam rangantis kaip kirminui jį laikė trys agentai. Nuplėšė drabu- 
žius, kojines ir kelnes, švarką, apatinius ir marškinius. 

— Patikrinkite ertmes, - paliepė Džordžas ir vyrai kalinį vėl 
pastatė ant kojų. Jo akys buvo pasruvusios krauju, veidu varvėjo 
seilės. Agentai nuplėšė jo drabužių likučius, kol jis šaltoje kame- 
roje stovėjo visiškai nuogas, surakintomis rankomis ir kojomis. 
Jiems bandant praverti jo burną Džemalas kūkčiojo ir šnarpštė, vi- 
sas liesas kūnas drebėjo. Jie pabaksnodami apžiūrėjo burną, švietė 
prožektoriais ir kišo kažkokius daiktus į ausis, pakėlė sėklides ir 
apžiūrėjo genitalijas. Kai vienas jų įstūmė pirštą į analinę angą, jis 
net sustaugė. 

Antonas Abrahamsonas pažvelgė į savo kolegas. 

— Manau, laikas vykti namo ir rengti savo ataskaitą, - pasakė 
jis. 

Tuomet Švedijos saugumo policija iš patalpos išėjo. 


Jiems uždarius duris buvo nukirstas kalinio riksmo aidas. 


Anika pro darželio vartus su savo vaikais žengė nešina pilnais 
krepšiais blizgučių, papuošimų, elfų aprangomis ir šafraninių Liu- 
cijos bandelių šventei. Liucijos iškilmės turėjo prasidėti tik popie- 
tę, po dienos, tačiau argi tai svarbu? Vaikai repetavo ištisas savaites 
ir dabar buvo pasiruošę didžiajam pasirodymui. 

Pagrindinėje darželio patalpoje buvo tvanku ir pilna žmonių. 
Elena atsargiai, iš lėto išsitraukė savo mėgstamiausius pliušinius 
žaislus, katinėlį Rudį ir zuikutį, taip pat išsiėmė elektrinių žvaku- 
čių karūną ir pasidėjo ją ant savo lentynos. Anikai ritosi prakaitas, 
ji žvilgtelėjo į laikrodį. Nelankstus jos darbo grafikas reiškė, kad iš 


darbo ji vėliausiai turės išeiti be penkiolikos keturios, jei nori su- 

spėti į Liucijos iškilmes. Tomas jau buvo pareiškęs, kad dalyvauti 
negalės. Skyriuje jis turėjo susitikti su Peru Kramniu ir paprašė jo 
netrukdyti. 

Pagaliau Elena baigė dėlioti savo daiktus ir galėjo būti atiduota 
darželio darbuotojų, kurios dabar dengė stalus pusryčiams, glo- 
bai. 

- Ji jau pavalgė, - paaiškino Anika ir nuvedė Kalį į šalimais 
esantį darželį. 

Atsidūręs viduje, iš karto, kaip visada, kartu su kitais berniu- 
kais pasileido į siautulio kamuolį. Visą rytą jis garsiai reiškė savo 
nepasitenkinimą, kad reikės būti elfu, o ne vampyru. Anika jam 
paaiškino, kad per Liucijos dienos iškilmes tai niekaip netiks ir po 
ilgo unkštimo bei zirzenimo Kalis galiausiai sutiko. 

Sekmadienis praėjo ramiai ir tingiai. Tomas, iš Vaksholmo 
sugrįžęs po vidurnakčio, buvo pagiringas ir didžiąją dalį dienos 
praleido sėdėdamas prie kompiuterio. Anika su vaikais pradėjo 
ruoštis Kalėdoms, jai pavyko išsiskalbti ir šiek tiek pašniukštinėti 
apie profesorių Larsą Henrį Svensoną bei jo ryšius su Karolinskos 
institutu. 

Vakarienei jie užsisakė picų. 

Dabar ji paliko vaikus ir išlėkė. 

Uždariusi darželio duris Anika visada pajusdavo didžiulį pa- 
lengvėjimą. Priešaky jos laukė nepertraukiamos susikaupimo va- 
landos, ji galės atsiduoti darbui iki 15:45 val. Danguje rodėsi sau- 
lė - panašu, jog lauke šalta, diena giedra. 

Paskubomis rankinėje susirado mobilųjį telefoną ir paskambi- 
no Spaikui tiesiogine jo redakcijos linija. Jis atsiliepė įprastu su- 
niurnėjimu. 

— Po pusės valandos vyks spaudos konferencija Valenbergo au- 
ditorijoje, Nobelio forume, Karolinskos institute, - pasakė Ani- 
ka. - Ar manai, kad turime apie tai parašyti ? 

Spaikas sunkiai atsiduso ir atrodė, kad tuo metu dedasi pluoš- 
telį kramtomojo tabako. 

— Juk mūsų tai labai nedomina, ar ne? 

— Greičiausiai jie ką nors praneš, - samprotavo Anika. - Ma- 
nau, kad Nobelis ir Karolinskos institutas šiuo metu mums yra 
pakankamai įdomios temos, bet ką aš išmanau... 

Spaikas sušiugždeno kažkokius popierius. 

— Pakankamai įdomios šiandien mums netinka, - pasakė jis. — 
Nuvažiuok ten ir pasirūpink, kad nieko nepraleistume, bet nema- 
nyk, kad iš to parašysi romaną. 

Jis padėjo ragelį nelaukęs jos atsakymo. 

Anika įsėdo į pirmuoju numeriu pažymėtą autobusą ties Fle- 
minggatano ir Šlėgarano kampu ir pavažiavo juo iki Šv. Eriko ga- 
tvės, kurioje sulaukė trečiojo numerio autobuso, vežančio iki Ka- 
rolinskos ligoninės. 

Prie įvažiavimo Nobelio kelias buvo nusėtas automobilių ir 
žmonių. 

Visur sukiojosi ir į apykakles kalbėjo daugybė pilkakostiumių, 
šiandien vilkinčių tamsius paltus. Anika prasibrovė iki pirmuoju 
numeriu pažymėto Nobelio kelio pastato - to paties, kuriame lan- 
kėsi penktadienį. 

— Prašome akreditaciją, - paprašė tamsiai pilką kostiumą vil- 
kintis vyras su laideliais ausyje. 

—- Mm, - nežinojusi, kad reikės akreditacijos, saumikčiojo Ani- 
ka. 


— Ji su manimi, - staiga išgirdo balsą už savęs ir atsisuko. 

Rodydamas savo spaudos konferencijos dalyvio kortelę ir užpil- 
dytus reikiamus dokumentus, šalia stovėjo Bosė iš kiro vakarinių 
naujienų laikraščio. Ant kaktos buvo užsitraukęs vilnonę kepurę 
ir aplink kaklą apsivyniojęs megztą šaliką. Jo akys buvo vaiskiai 
mėlynos. Anika pajuto virpuliuką pilve ir sumišusi šyptelėjo. 

„Štai ji šoka su manimi, mes sukamės Auksinėje salėje stebint 
Melareno karalienei, mano glėbyje ji tokia lengva, kad aš noriu čia 
likti amžinai... 

— Prastokai pasiruošusi? —- sušnabždėjo Bosė, prie ausų kyšojo 
šviesių jo plaukų kuokštai. 

Anika tyliai nusijuokė - jai nebeliko nieko kita, nors šioje si- 
tuacijoje nieko juokingo ir nebuvo. 


— Eime? - pasakė Bosė pasiūlydamas savo parankę. 


Jie ėjo ilgu koridoriumi, palei kurį išsirikiavusios stovėjo kolo- 
nos, grindis siekiantys langai leido gausiai lietis rytmečio šviesai. 
Sienoje priešais juodavo durys, dengiančios paslaptingus kamba- 
rius. Ta pačia kryptimi kaip ir jie žingsniavo nedidelė grupelė aka- 
demikų bei žurnalistų. 

— Nieko neparašėte apie banketą, — žvilgreldamas į ją pasakė 
Bosė. 

— Tam turiu savų priežasčių, — atsakė ji. 

Jis sustojo ir įdėmiai į ją pažiūrėjo. 

— Ar tiesa, kad padėjote jiems sudaryti fotorobotą? 

Anika pajuto, kad jos akys pasidarė didelės, todėl stabtelėjo 
įkvėpti. 

— Nieko apie tai nerašysiu, - patikino Bosė, - tiesiog nerima- 
vau dėl jūsų. Ar turite su kuo pasikalbėti ? 


Ji linktelėjo, žengtelėjo į šoną ir jie nuėjo toliau. 

— Visada galite pasikalbėti su manimi, - kalbėjo jis. - Aš nieka- 
da neatskleidžiu savo šaltinių. 

Jie priėjo prie dar vieno patikrinimo punkto ir turėjo pereiti 
pro skenavimo aparatą prieš su visu srautu įliūliuodami į audito- 
riją. 

Valenbergo auditorija buvo pačiame pirmojo aukšto gale. Visi 
suėjo pro neproporcingai siaurą tarpdurį ir atsidūrė raudonojoje 
salėje, kurioje puslankiu priešais nedidelę pakylą stovėjo apie dvi- 
dešimt kėdžių eilių. Salėje susirinko keli šimtai žmonių, tačiau iki 
pilnos jai dar nemažai trūko. 

Anika ir Bosė atsisėdo visiems atokiau, už nugarų. Jų kojos 
buvo kiek per arti, tačiau nė vienas iš jų nepajudėjo. Anika pajuto, 
kaip nuo prisilietimo jos kūną užlieja šilumos banga. 

— Ar ką nors girdėjote apie tyrimą? - pasilenkdama dar arčiau 
pašnibždomis paklausė ji. 

— Kaceris, kuriuo jie paspruko, buvo pavogtas Nackoje rugpjū- 
tį, - paliesdamas jos ranką tyliai atsakė Bosė. 

Anika lyg nudilginta nusisuko išsigandusi savo pačios reakci- 
jos. Velnias, ji juk buvo pasirengusi su šiuo vyru šokti į lovą kad ir 
tą pačią minutę. 

Ji patraukė koją ir susikaupusi stebėjo, kas vyksta aplink, ban- 
dydama išsiaiškinti, kas buvo kiti žurnalistai. Anika atpažino 
mokslo redaktorių iš vieno prestižinio rytinio laikraščio ir įtarė, 
kad panašaus kalibro buvo ir kiti. 

Ant pakylos rinkosi grupelė žmonių, kurie akivaizdžiai nebuvo 
žurnalistai. Spaudos konferencijoje korespondentai visada būna 
neperprantami: jie niekada tiek, kiek anieji nesišnabžda ir nesi- 


šnekučiuoja, niekada savo kūno kalba neišduoda jokios emocijos. 

— Kas jie? — parodydamas, bet jos nepaliesdamas patylomis 
paklausė Bosė tuo momentu, kai Anika toje grupelėje atpažino 
Birgitos Larsen chna raudonumo plaukus. 

— Mokslininkai, - šnipštelėjo ji, - galbūt Nobelio asamblėjos 
ar komiteto nariai. Moteris dryžuotu švarku yra profesorė. Su ja 
buvau susitikusi. 

Kai kurie mokslininkai staiga nutraukę pokalbius sukišo galvas 
dėl kažko pasitarti. Anika pastebėjo, kad kai kurie nuo jų buvo 
nusisukę ir palaikė atstumą. 

„Kažin apie ką jie šnabždasi?“ — pagalvojo ji. 

Pamažu kėdžių eilės aplink juos pildėsi, susėdo žiniasklaidos 
atstovai, instituto darbuotojai bei studentai. Kai durys buvo už- 
darytos ir spaudos konferenciją buvo galima pradėti, salė buvo 
puspilnė. 

Ant pakylos, scenoje, stovėjo didelis besišypsančios Karolinos 
fon Bering portretas, šalia jos padėtas didžiulis gėlių vainikas. 
Anika pažiūrėjo į mirusios moters akis ir atpažino jos žvilgsnį. Ša- 
lia portreto stovėjo konferencijos stalas su kėdėmis, mikrofonais ir 
kortelėmis su vardais, už jo sėdėjo trys vyrai. 

— Na ką gi, - prašneko pirmasis švelniai pabaksnodamas į savo 
mikrofoną, - jei visi pasiruošę, galime pradėti. 

Jis buvo stambiausias iš vyrų, beveik nutukęs, vilkėjo juodą 
kostiumą ir ryškiai raudoną kaklaraištį. Priešais jį padėta kortelė 
skelbė, kad tai Nobelio komiteto vicepirmininkas profesorius Sio- 
renas Hamarstenas. Jo rankos buvo mažos ir neįprastai baltos, lyg 
turėtų pigmentacijos sutrikimą, nuo kurio, buvo kalbama, kentėjo 
Maiklas Džeksonas. 

— Norėčiau visus pasveikinti atvykus į šią spaudos konferen- 


ciją, kurioje mes turime paskelbti kai ką ypač jaudinančio ir įdo- 

maus, - pasakė Siorenas Hamarstenas. - Tačiau pirmiau norėčiau 
kelis žodžius tarti mūsų neseniai Anapilin iškeliavusiai pirminin- 
kei atminti. 

Jis pasisuko į portretą. Šalia jo sėdintis vyras, ant kurio kortelės 
buvo parašyta, jog jis Ernstas Eriksonas, MEM vadovas, išsitraukė 
nosinę ir tyliai pūstelėjo nosį. 

Anikos manymu, MEM buvo Medicinos epidemiologijos ir 
molekulinės biologijos skyrius. Būtent jame ir dirbo Karolina fon 
Bering. 

— Brangi Karolina, - kiek nuo emocijų įsitempusiu balsu pra- 
kalbo Siorenas Hamarstenas. - Visada liksi mūsų širdyse, mūsų 
tyrimuose ir mūsų istorijoje. Vadovavai visam institutui siekdama 
didesnio jo pripažinimo ir puikiai pasitarnavai kaip paskutinio- 
sios Alfredo Nobelio valios bei testamento sergėtoja... 

— Šventvagystė! — staiga sušuko vienas pirmoje eilėje sėdintis 
vyras, ir visa salė sukruto pamatyti, kas jis toks. 

Siorenas Hamarstenas pabandė jį ignoruoti. 

- Ir nesvarbu, kaip mums šiandien sunku, - kalbėjo jis, - mūsų 
pareiga žvelgti į priekį. Būtent to būtų norėjusi pati Karolina. Dėl 
šios priežasties visi turime dirbti ateičiai, palaikyti Alfredo Nobe- 
lio dvasią, kaip ir būtų dariusi Karolina... 

— Jūs išduodate Nobelio atminimą! — vėl suriko vyras iš pirmos 
eilės. - Apsimetate esantys Dievai ir Nobelio testamentu pasinau- 
dojate pateisindami savo egoistines ambicijas. 

Siorenas Hamarstenas pasilenkė arčiau mikrofono, nukreipto- 
se į jį šviesose sublizgėjo jo plikė. 

— Larsai Henri, - kreipėsi jis. - Jei negalite savo prieštaravimų 


pasilaikyti sau, būsiu priverstas jus paprašyti palikti šias patalpas. 

Triukšmaujantis vyras atsakė atsistodamas. Jis pagrūmojo 
kumščiu scenai, balsą kilstelėdamas iki falceto: 

— Nemezidė! Turite saugotis! Nemezidė jau kirto pirmąjį smū- 
gį ir ji tai padarys dar kartą! 

- Ir ką gi mes čia turime? - paklausė Bosė ir Anika atsakydama 
pasilenkė prie jo. 

— Manau, jo vardas yra Larsas Henris Svensonas - jis yra pro- 
fesorius ir Nobelio asamblėjos narys. Jis mums šeštadienį pateikė 
savo ganėtinai painią nuomonę. 

— Dievo bausmė! - šaukė Larsas Henris Svensonas. - Nemezi- 
dė, jūs iš tiesų jos prašotės! 

— Apsauga, - į mikrofoną pasakė Siorenas Hamarstenas. - Ar 
galima apsaugą į Valenbergo salę... 

Siauros durys atsivėrė ir į salę subėgo būrelis vyrų tamsiais kos- 
tiumais. 

Trečiasis ant pakylos sėdintis vyras, negalėdamas nuslėpti savo 
pasitenkinimo šypsnio, atsilošė kėdėje. Greičiausiai tai buvo Ber- 
nardas Torelas, kompanijos „Medi-Tec Group“ vadovas - jis buvo 
gerokai jaunesnis už kitus šalia sėdinčius vyrus. Jam galėjo būti gal 
kiek daugiau kaip keturiasdešimt ir jis iš visų gerokai išsiskyrė: buvo 
įdegęs, puikios fizinės formos, vilkėjo tamsų itališką kostiumą. 

— Nobelio testamentas yra neliečiamas! - toliau rėkė Larsas 
Henris Svensonas. - Tačiau mes nuolat jį laužome. Ir Nemezidę, 
ir paskutiniąją jo valią, mes giliai nustūmę... 

Visi salėje stebėjo, kaip vyrai tamsiais kostiumais išvesdina 
triukšmaujantį profesorių. Durims užsidarius stojo tiršta tyla. 

— Turiu jūsų atsiprašyti, - pagaliau prakaituodamas prakalbo 
Siorenas Hamarstenas, priešais save sunerdamas savo mažas baltas 


rankas. - Karolinos mirtis mus visus paveikė skirtingai. 

— Ką, po galais, jis turėjo omeny? - sušnabždėjo Anika, atsisu- 
kusi ir pažiūrėjusi į duris, pro kurias ką tik išėjo vyras. 

— Neturiu žalio supratimo, - atsakė Bosė. 

— Su didžiausiu malonumu noriu pristatyti vienus įrakingiau- 
sių pasaulio farmacinės pramonės asmenų: štai daktaras Bernar- 
das Torelas, farmacinės kompanijos „Medi-Tec“ vadovas, pas mus 
atskridęs iš centrinės įmonės būstinės Kalifornijoje, - pasakė Sio- 
renas Hamarstenas. 

Vyras, sėdintis šalia jo, Ernstas Eriksonas, demonstratyviai su- 
kryžiavęs rankas ant krūtinės, atsilošė kėdėje. Bernardas Torelas 
geranoriškai palinksėjo susirinkusiems, nuo ko Siorenas Hamars- 
tenas iš pasitenkinimo atrodė net prisimerkė. 

— Šiandien mums malonu pranešti, kad „Medi-Tec“ ką tik ta- 
po Karolinskos instituto partneriu, - pasakė Siorenas Hamars- 
tenas. — Tai be galo svarbi ir daug naudos suteiksianti programa, 
kuri bus vykdoma keletą metų. Pone Bernardai? 

Profesorius atsilošė parodydamas, kad dabar gali kalbėti jau- 
nesnysis vyras. 

— Norėčiau pradėti pasakydamas, - giliu, melodingu balsu 
prakalbo Bernardas Torelas, - kad mane labai paveikė Karolinos 
mirtis. 

Ankstesnioji jo patenkinta povyza buvo dingusi. 

— Karolina buvo mano pirmoji patarėja akademiniame pasau- 
lyje ir apie geresnę savo darbinio gyvenimo pradžią aš net nesva- 
jojau. Visada būsiu nuoširdžiai dėkingas Karolinskos institutui už 
savo mokslinės karjeros pamatus. 

Atrodė, Sioreną Hamarsteną šie žodžiai iš tiesų sujaudino, o 
Ernstas Eriksonas atrodė toks persimainęs, jog, rodės, jam kūnas 


pagaugais eina. 

— Ką jie sumanė? - sušnabždėjo Bosė. 

— Mano paries profesinio gyvenimo faktai bei asmeninės re- 
komendacijos, žinoma, prisidėjo prie sprendimo, kad „Medi-Tec“ 
šiam tyrimų projektui partneriu pasirinktų šį institutą, tačiau tai 
jokiu būdu nebuvo lemiamas veiksnys, - padarydamas dramatišką 
pauzę kalbėjo Bernardas Torelas. 

Salėje stojo visiška tyla. Bernardas Torelas kažką sušnabždėjo 
Siorenui Hamarstenui ir Anikai pasirodė, kad visi žurnalistai ne- 
jučia palinko arčiau pakylos. 

- Šimtas milijonų dolerių, - neutraliu tonu toliau kalbėjo Ber- 
nardas Torelas. - „Medi-Tec“ nusprendė Karolinskos institutui 
skirti šimtą milijonų dolerių. Šimtą milijonų dolerių, kurie bus 
panaudoti ateities imuninės sistemos, tarpląstelinės sąveikos me- 
diatorių, jų reakcijų bei kitų struktūrų tyrimams. 

Aplink juos kilo karštligiškas suabruzdimas, ypač tarp dviejų ty- 
rėjų grupelių, sėdinčių pirmose eilėse. Niurnėjimas išaugo iki ne- 
pakeliamo lygio ir žmonės ėmė stotis iš savo vietų. Jokio emocinio 
atsako neparodė tik reporteriai. 

— "Trys ketvirtadaliai milijardo kronų, - Bosei sušnabždėjo 
Anika. - Ar šiame kontekste tai daug, ar mažai? 

— Manau, kad daug, - tyliai atsakė Bosė. 

Siorenas Hamarstenas paprašė tylos ir tada dar kartą prakalbo. 

— Kaip MEM vadovui, šiam projektui ateinančius metus vado- 
vauti teks Ernstui Eriksonui, - pranešė jis. - Ernstai? 

Ernstas Eriksonas buvo liesas, žilas žmogus paburkusiomis ir 
paraudusiomis akimis. Kostiumas kabojo ant perkarusio jo kūno. 
Jis pasilenkė prie mikrofono. 

— Mūsų asociacijos įstatai skelbia, - prakalbo jis, — jog turime 


priimti mums siūlomą finansavimą. 

Jis nutilo ir nužvelgė sėdinčiuosius salėje, tada pasimuistęs kė- 
dėje prisitraukė arčiau mikrofono. Anika galėjo įžiūrėti, kaip virpa 
jo smakras. 

— Norėčiau pasinaudoti proga, - tęsė jis, - ir užprotestuoti ko- 
mercijos bei pelno siekimo motyvą, kuris Karolinskos instituto 
veikloje tapo vis labiau dominuojančiu veiksniu... 

— Ernstai! - griežtai pasakė Siorenas Hamarstenas. - Tam čia 
ne laikas ir ne vieta... 

— Prašau parylėti! — savo juodai apsirengusį kolegą nutraukė 
žilas vyras, jo balsas tapo stebėtinai tvirtas. — Puikiai žinote, kad 
negalime apsimesti, jog ši problema neegzistuoja. Tai ne tik verčia 
suabejoti mūsų tyrimų savarankiškumu, bet ir paverčia mus kalti- 
nimų šališkumu taikiniu, kai kalbame apie Nobelio premiją... 

Du vyrai priekinėje eilėje dar kartą atsistojo ir ėmė šaukti Erns- 
tui ant pakylos. 

— Apsauga! — vėl į mikrofoną suriko Siorenas Hamarstenas. — 
Apsaugą į Valenbergo salę! 

Ernstas Eriksonas taip pat atsistojo, kalbėdami, šaukdami ir 
gestikuliuodami iš pirmųjų eilių pakilo abi grupės mokslininkų. 

— Koks apgailėtinas cirkas, - pasakė Bosė. - Ar kada nors teko 
matyti ką nors panašaus? 

Į salę antrą kartą įbėgo kostiumuoti vyrai, bet šį kartą jie paky- 
los nepasiekė. Jiems kelią pastojo Birgita Larsen dryžuotu švarku 
ir rodydama bei kažką aiškindama pakalbėjo su vyriausiuoju kos- 
tiumuotuoju, tada jie apsisuko ir išėjo. 

— Vos kas - jie ir straksi, - pasakė Anika. - Iš karto užsiplieskia 
ir ima spirgėti. 

— Tai Nemezidė, - pasakė Bosė. - Juos vaikosi Nemezidė. 

— Jiems turėtų kinkos drebėti, - pratarė Anika. - Vieno jų jau 


nebėra tarp gyvųjų. 


Katė į burną susigrūdo medžiagos gniužulą ir sukando jį taip 
stipriai, kad beveik užsirakino žandikaulis. Skausmas susilaužius 
koją ant to prakeikto kelio į Šiaurės ašigalį buvo niekis. Lūžis pra- 
dėjo gyti neteisingai, ir alkoholikas šundaktaris, o gal koks mecha- 
nikas, kurį iš kažkur iškniso jos sėbras, buvo priverstas ją dar kartą 
sulaužyti. 

— Dabar ištiesiu koją ir prieš sugipsuodamas atstatysiu į reikia- 
mą padėtį, - paaiškino, vėl vapėdamas tuo savo apgailestaujančiu 
balsu. — Man labai gaila, kad neturiu skausmą malšinančių vais- 
tų... 

Ji gulėjo ant stalo apskretusioje jo virtuvėje Jūrmalos pakrašty- 
je, keturiasdešimt septyni kilometrai nuo Rygos oro uosto. Namas 
buvo neįtikėtinai baisus ir aptriušęs. Ji taip niekada ir nesuprato, 
kodėl tie sumauti Rytų europiečiai buvo tokie liurbiai ir negalėjo 
kaip reikiant pasirūpinti savo namais. Be to, jis buvo iškrypęs, vėjo 
varstomas, o šalta buvo kaip šaldytuve. Virtuvės lange iš vidaus 
šerkšnu išpaišyti nuostabiausi ornamentai. 

— Na štai, - pasakė gydytojas ir Katė iškošė į skarmalą burnoje: 
o šūdas prakeiktas! 

Jos kaklu ritosi prakaito rutuliukai, orą ji traukė taip stipriai, 
kad šnervės prilipdavo prie nosies kremzlės. 

Jos bendras valė jai kaktą murzinu skuduru, o ji iš pasibjaurėji- 
mo vis sukiojo galvą. „Sumautas diletantas, - pagalvojo, - manęs 
pusantros valandos pralaukė Turėje, nors aiškiai pasakiau, kad va- 


rytų po trisdešimties minučių.“ 

Katė nepakentė dirbti su neprofesionalais, tai buvo paskutinis 
reikalas. 

— Einu paruošti gipso, - pasakė gydytojas paimdamas tą patį 
skudurą, kurį jos pagalbininkas naudojo veidui valyti. „Šlykštūs 
sumauti komunistai saviveiklininkai: 

— Blogiausia jau praeityje, - su užuojauta pasakė jos bendras ir 
paėmė ją už rankos, kurią ji iš karto atitraukė ir išspjovė iš burnos 
skudurą. 

„Taip, man taip“, - pagalvojo Katė. 

— Automobilis laukia lauke, - pasakė jis. - Automatinė pavarų 
dėžė, kaip ir sakei. Naudojau latvišką kreditinę kortelę. 

— Idiotas, - iškošė Katė, - sakiau tau mokėti grynaisiais. 

— Žinau, - pasakė jis, - bet tada būčiau turėjęs automobilį grą- 
žinti čia, atgal į Jūrmalą, o mokėdami kreditine galėsime ją palikti 
oro uoste. 

- Idiotiškos komunistinės taisyklės, - iškošė Katė. - Kur rak- 
teliai ? 

— Turiu juos čia, - pasakė jis, paplekšnodamas per dešinę kel- 
nių kišenę. - Bet šį vakarą išvykti negali, turi palaukti, kol sustings 
gipsas. Prie durų stovi du ramentai. 

Šundaktaris grįžo rankoje laikydamas aprūdijusį kibirą. 

— Pasistengsiu labai atsargiai, — pasakė jis ir ėmė gipsuoti jos 
ištinusią, pamėlynavusią koją. 

O Dieve, kaip lėtai jis tai darė! Krapštinėjo, knibinėjo, vyniojo 
ir nervingai taisė. Katė kiekvieną kartą jam palietus sudejuodavo. 

Ji užmerkė akis, galva vis dar sukosi. 

Persikėlimas nedideliu kateriu buvo tiesiog siaubingas. Pakai- 


tomis ir snigo, ir lijo, pūtė vėjas, katerio priekį plovė bangos. Katė 

jau manė, kad jie nuskęs, tačiau nebuvo jėgų pradėti bijoti. Kojos 
skausmas tai atjungdavo, tai vėl sugrąžindavo sąmonę. 

Kaip motociklu atvažiavo iki Turės, ji faktiškai neprisiminė, o 
tai visoje šioje apgailėtinoje istorijoje buvo vienintelis geras daly- 
kas. 

Kelią Katė rado kaip visada: smegenis užprogramavo įsiminti 
sunumeruotus stulpelius taip gerai, kad viskas pavyko netgi bū- 
nant pusiau be sąmonės. 

- Štai, baigta, — pranešė gydytojas, susirinkdamas įrankius. — 
Dabar tereikia, kad sustingtų. 

Jos bendras mokėjo valdyti plaukiančias transporto priemones, 
todėl ji pasirinko būtent jį. Katė turėjo pripažinti, jog greičiausiai 
dėl to jiems ir pavyko per Baltijos jūrą perplaukti nenuskendus, 
tačiau jis buvo beviltiškas prireikus rasti normalius gydytojus, ga- 
linčius po savo darbo laiko padirbėti privačiai. Šis išsiplepėtų vos 
išėjęs pro duris. 

— Kada jis sustings? — paklausė nepatenkinta, kad jos balsas 
tapo toks silpnas. 

-— Priklausys nuo to, kaip paveiks karštis ir drėgmė, - pasakė 
gydytojas į rankšluostį šluostydamasis rankas. - Tačiau tau neri- 
mauti nėra ko. Gali čia ilsėtis, kol sustings. 

— Ar gali man padėti? - paprašė ji savo bendro. Jis iš karto pri- 
bėgo ir padėjo jai atsisėsti. - Prašau paduoti man rankinę. 

Ji ištiesė dešinę ranką ir sugavo savo Cbane! rankinę už ranke- 
nų. Pajuto joje esančio ginklo svorį. 

— Ir dar norėčiau vandens, - abu vyrai pasisuko link kriauklės 


tenkinti kuklų jos prašymą. 

Tada Katė išsitraukė vis dar nutildymo režimu nustatytą gin- 
klą ir šovė gydytojui į stuburą. Jis susmuko į priekį, galva įkrito į 
kriauklę. 

Jos bendras apstulbęs atsisuko ir ji šovė jam į tarpuakį. 

— Sumautas saviveiklininkas, - pasakė ji. 

Pirmiausia pagalvojo, kad ginklu reikia atsikratyti, tačiau ga- 
liausiai įsidėjo jį atgal į rankinę. 

„Gerai, baigta: 

Apsižvalgiusi aplink, palietė gipsą. Jis buvo visiškai minkštas. 

„Kiek dar man čia reikės sėdėti su šiomis dviem dvokiančiomis 
bombomis?“ 

— Na gerai, tiek to, - garsiai ištarė ir atsistojo. 

Ji nustriksėjo prie savo bendro, pasirausė jo kelnių kišenėje ir iš- 
sitraukė automobilio raktelius bei mobilųjį telefoną. Paskubomis 
apgraibė kitas kišenes: kairiosios pusės vidinėje švarko kišenėje jis 
turėjo tik piniginę, kurioje buvo jo pasas ir kreditinės kortelės. Ži- 
noma, suklastotas, bet koks skirtumas. 

Ji įsimetė piniginę ir telefoną į savo Chanel rankinę ir nustrik- 
sėjo iki laukujų durų. Skausmas buvo siaubingas, gipsas jau defor- 
mavosi. Ji griebė ramentus, atsidarė duris ir metėsi lauk. 

Staiga suvibravo jos rankinė. 

Ją persmelkė išgąstis. „O kas dabar?“ 

Netvirtai svirinėdama ant savo sveikosios kojos (na, daugiau ar 
mažiau sveikos kojos), pusiaukelėje sustojo, išsitraukė to šunsnu- 
kio telefoną ir pažiūrėjo į ekraną. I naujas pranešimas. 

Jau prieš paspausdama skaityti Katė žinojo, kad tai reiškia kom- 


plikacijas. 

Andersas Šiumanas buvo gerokai sunerimęs. Kiekvieną kartą 
iškilus kokiai nors sensacingai naujienai, bematant išryškėdavo 
įvairių žiniasklaidos priemonių stipriosios ir silpnosios pusės. 

Jis vaikščiojo aplink savo stalą kramsnodamas tušinuko galiu- 
ką. 

Kalbant apie Nobelio banketo nužudymus, Evening Post istori- 
ją pateikė santykinai gerai iš žurnalistinės prizmės, nors jiems būtų 
labai pravertusi liudininkės Anikos Bengtzon versija apie įvykius 
Auksinėje salėje. Vis dėlto žvelgiant tiesai į akis, jie iš esmės nuo 
visos likusios žiniasklaidos taip atsiliko, kad net graudu. Žinoma, 
Evening Post turėjo savo interneto svetainę ir net buvo pateikusi 
tam tikrus vaizdo įrašus, kartkartėmis įdėdavo ir garso medžiagos, 
tačiau niekam tai buvo neįdomu. Niekam nerūpėjo. Šiumanas 
niekada nemanė, kad internetas tik greitai praeisianti mada - toks 
naivus jis nebuvo — tačiau ir jo svarbos pakankamai neįvertino. 
Nobelio vakaro nužudymai privertė tai suvokti. Apklausa atsklei- 
dė, kad 56 proc. švedų naujienas apie Nobelio vakaro nužudymus 
sužinojo iš interneto. 

Jis apsitvarkė popierius ir nervingai priėjo prie lango pažiūrėti, 
ką veikia sargas prie ambasados vartų. Kaip įprastai, prie jų stovėjo 
vienas kareivis, galbūt tai buvo tas pats asmuo. Šiaip ar taip, nela- 
bai buvo galima atskirti, kadangi jis atrodė beveik taip pat, kaip 
ir visi kiti — ta pati kailinė kepurė ir nuobodulio paženklinta iš- 
raiška. Jaunas vyras susiraukė priešais saulę apžiūrėdamas lėtai prie 
pagrindinio Evening Post pastato įėjimo sustojantį limuziną. 

- Jis atvyko, jau apačioje, — per vidinę telefono ryšio sistemą 
pranešė sekretorė. 


„Žinau, - pagalvojo vyriausiasis redaktorius, - pats jį matau“ 

Tarybos pirmininkas Hermanas Venergrenas atsargiai lipo iš 
automobilio, susirūpinęs savo gerai nušveistais batais. 

„Verčiau jau jis susidomėtų mano pasiūlymu, - pagalvojo Šiu- 
manas, - priešingu atveju, man reikės išmokti žaisti golfą“ 

Pirmininkas, po kelių minučių atėjęs į biurą, atrodė labai susi- 
kaupęs. 

— Koks apgailėtinas reikalas, - pasakė jis. - Nobelio banketas 
šioje šalyje yra vienas iš nedaugelio rimtesnių renginių. Ar jau ra- 
dote žudiką? 

— Dar gaudome, — pasakė Šiumanas ir sustabdė save, kad ne- 
bėgtų paimti jo palto. Vietoj to jis pasiėmė šūsnį popierių ir pa- 
kvietė pirmininką prisėsti prie konferencijų stalo. 

— Nesuprantu, kas tokio svarbaus, - ant sofos pasidėdamas 
savo odinį portfelį ir šilkinį šaliką paklausė Hermanas Venergre- 
nas. - Kodėl negalėjote palaukti iki kito tarybos posėdžio? 

— Sudariau pasiūlymą, kaip efektyviau vykdyti naujienų apdo- 
sėsdamasis pasakė Šiumanas. 

Venergrenui sėdantis priešais jį, jis padarė ryškią pauzę. 

— Tai pasiūlymas, įtraukiantis viską nuo technologijų bei per- 
sonalo požiūrio iki infrastruktūros ir panašiai, — toliau tęsė Šiu- 
manas. 

Hermanas Venergrenas tylėjo, tik jo išraiška išdavė, kad į tai 
jis žiūri labai skeptiškai, Andersui Šiumanui ant stalo priešais jį 
dedant pirmąjį lapą. 

— Būkime atviri, - pasakė Šiumanas jausdamas, kaip ima drėkti 
rankos. - Nuo tada, kai publikaciją perkėlėme iš popietės į rytą, 
galutinis laikraščio terminas tapo keliomis valandomis ankstesnis. 


Televizijos naujienos turi daug daugiau transliacijų, o tai reiškia, 

kad tie patys reporteriai per trumpesnį laiką gali pateikti dau- 
giau pranešimų. Internete informaciją galima paskelbti kiekvieną 
akimirką. Tai nesuteikia didesnio pasirinkimo, veikiau visiškai 
atvirkščiai. Mažiau laiko apmąstymui reiškia, kad visi laikosi to- 
kios pačios nuomonės, tik pateikia ją šiek tiek skirtingai. 

— Hm, - pažvelgdamas į laikrodį burbtelėjo Hermanas Vener- 
grenas. 

Andersas Šiumanas prisivertė kiek pristabdyti - jis žinojo, kad 
viskas skambėjo kiek karštligiškai. 

— Rimtoji žiniasklaida, — toliau tęsė jis, — visada susitelkia į 
technologijas, teisę, ekonomiką ir politiką. Tai tradiciškai yra vy- 
riškos temos. Jų pateikiamas požiūris visada buvo viešosios erdvės 
dalimi ir laikoma patikimu, rimtu dalyku. Tai žiniasklaidos grieti- 
nėlė: rytiniai laikraščiai, Švedijos televizijos naujienos ir naciona- 
linio radijo žinios. 

Jis atsilošė ir pabandė atpalaiduoti pečius. 

- Bulvarinis žurnalizmas, kuriam mes, be abejonės, ir atstovau- 
jame, Švedijoje dažniausiai aptinkamas vakariniuose laikraščiuo- 
se. Iš esmės mums užtenka susitelkti ties asmeniniais, neoficialiais 
dalykais, tuo, kas laikoma moteriškomis temomis. Istorijos centre 
čia sukasi vienas pagrindinis asmuo ir naujienos atskleidžiamos 
per jo jausmus bei patirtį. 

- Ir ką visa tai turi bendro? — dabar dar labiau susipainiojęs 
paklausė tarybos pirmininkas. 

- Kiekvieno nusikaltimo ar katastrofos atveju, — aiškino Šiu- 
manas, — žmonėms be galo svarbu įžvelgti asmenų, apie kuriuos 
rašoma, reakcijas. Jie turi pajusti giminių nusiminimą, pažvelgti į 
destruktyviąsias nusižengėlių motyvacijas. Užsienio žiniasklaidoje 


būtent televizija užsiima tokia „asmenine“ žurnalistika, o čia, Šve- 

dijoje, tą rimtąją kryptį didžiąja dalimi renkasi naujienų transliuo- 
tojai. Būtent čia ir vieta įsiterpti mūsų naujiems sumanymams. 

— Nevisiškai jus suprantu, - susirūpinusiai bėgiojančiu žvilgs- 
niu tarė Hermanas Venergrenas. - Ar sakote, kad turime tapti mo- 
teriškesni ? 

Šiumanas vėl pasilenkė į priekį ir nuleido balsą. 

— Švedijoje šiandien tai yra vienintelė neišnaudota žiniasklai- 
dos niša, - pasakė jis rašikliu pabaksnodamas į atspausdintus la- 
pus. - Bulvarinių naujienų televizija su asmeniškumo prieskoniu. 

— Televizija? - pakartojo Venergrenas. 

— Būtent, - pasakė Andersas Šiumanas. — Televizija yra nie- 
kam tikusi priemonė faktams pateikti, tačiau nuostabi perteikti 
emociją, dramą, žmones, artumą, viską, kam monopoliją visą lai- 
ką turėjo vakariniai laikraščiai. Kai tik kas nors rimtai imsis kurti 
bulvarinę televiziją plačiajai auditorijai, kaipmat nušluostys nosis 
visiems konkurentams. 

Venergrenas sužiuro nuostabos kupina išraiška. 

— Tačiau pagrindiniai mūsų akcininkai, šeima, turi daugybę te- 
levizijos kanalų. Kodėl niekas iki šiol to nepadarė? - išplėsdamas 
akis paklausė jis. 

— Iki šiol koją kišo technologiniai apribojimai ir transliavimo 
licencijos, - pasakė vyriausiasis redaktorius. - Tai visada buvo 
pernelyg brangu ir neatitiko nuostatų. Tačiau dabar bet koks pa- 
sipriešinimas iš esmės yra išankstinio nusistatymo ar pasenusių 
tradicijų klausimas. 

Dabar jis padėjo antrą popieriaus lapą. 

— Šiandien kliūčių nebėra, — tęsė jis. - Dabar svarbiausia būti 
pirmiems ir griebtis iniciatyvos, o tuomet galėsime pasirūpinti 


tikslia forma ir prioritetais. 

— Visa tai skamba labai pasakiškai, - pasakė Hermanas Vener- 
grenas, — bet nelabai realiai. Kur konkrečiai visam tam būtų fizi- 
nės erdvės? 

Andersas Šiumanas pajuto, kaip atsipalaiduoja jo pečių juosta, 
jis negalėjo nenusišypsoti. 

- Štai čia metas pakalbėti apie infrastruktūrą ir technologiją, - 
pasakė jis. 

— Bet koks siūlymas kur nors keltis yra nesvarstytinas, - pasakė 
Venergrenas. - Negalime sau leisti nieko panašaus. 

Anderso Šiumano šypsena dar labiau praplatėjo. 


— Apie tai labai daug mąsčiau, - pasakė jis, — ir turiu idėją. 


Redakcijoje pasirodžius Anikai, Spaikas sėdėjo ir valgė bananą. 

— Ar buvo kas nors verto rašyti? — paklausė jis praėjus jai pro 
jo stalą. 

- Artu ištikrųjų valgai ne tik picą? - nustebusi paklausė Anika 
spoksodama į vaisių. 

Naujienų skyriaus vado veide nušvito šypsena. 

— Nagi, ar pasirodė pats karalius? Ar buvo kas nors iš konku- 
rentų? 

Ji nutaisė susikaupusią išraišką ir pasistengė atsakyti abejingai. 

— Tas vyrukas, Bosė, buvo ten, - pasakė ji, - bet karalius at- 
vykti negalėjo. Ten kilo tikras chaosas. Karolinskos institutas ty- 
rimams gavo šimtą milijonų dolerių, tačiau, pasirodo, jie dėl visko 
nesutaria. Visi nusiminę dėl savo Nobelio komiteto pirmininkės 
mirties. 

— Gerai, - pasakė Spaikas. - Tiek to. Turime tiek daug ketur- 
spalvių skelbimų, kad abejoju, ar karaliui liktų vietos, net jei jis 


išeitų pas Abraomą. 

Anika nuėjo į savo kabinetą, užsidarė stiklines duris, į krūvą 
sumetė drabužius ir įsijungė kompiuterį. Kol pasileidinėjo pro- 
gramos, ji perėjo per stalčius ieškodama ko nors valgomo, tačiau 
bergždžiai. 

Kas jai pasidarė? Ji kaip pasiutusi Airtavo su pagrindinių kon- 
kurentų korespondentu, pačiu netinkamiausiu asmeniu, kokį tik 
galėtų pasirinkti, jau pamirštant tai, kad ji ištekėjusi, turi du vaikus 
ir ruošiasi pirkti namą Djursholme. 

„Mintys dar ne išdavystė, - pagalvoji ji. - Kol nieko nedarau. 
Aš nebūsiu kaip Tomas“ 

Ir vėl prieš akis iškilo toji moteris, Sofija Grenborg - šviesia- 
plaukė, visa išsipusčiusi, tokia miela ir visų gerbiama, jaunesnė jo 
šaltos kaip žuvis buvusios žmonos Eleonoros versija. 

Per daug negalvodama, ji įvedė Sofijos Grenborg vardą į paieš- 
kos laukelį „Google“, „Yahoo“ ir „Eniro News“ ir sulaukė visai įdo- 
mių rezultatų. 

„Nauji iššūkiai buvo pavadinta viena Grafystės tarybos svetai- 
nės skiltis, kurioje pateikiama vietinė informacija. Anika atidžiai 
perskaitė paskutinį pranešimą: 

„Naująja kelių eismo saugumo departamento sekretore taps 
buvusi projekto vadovė Sofija Grenborg. Pastaruoju metu Sofija 
dirbo kongreso grupės koordinatore: 

„Atrodo, tai iš tiesų bus įdomus iššūkis, - teigė Sofija. - Visada 
esu atvira naujai patirčiai ir labai dėkoju už vadovybės pasitikėji- 
mą manimi. 

Anika šiuos žodžius perskaitė du kartus. Ar kalbėjo su ironija, 
ar ji iš tikrųjų tokia banali? Nedidelėje nuotraukoje Sofija šypso- 
josi dirbtine šypsena. 


„Dek pragare, kale“, - pagalvojo Anika. 


— 135 — 


LIZA MARKLUND 


Ji išjungė puslapį ir pabandė rasti informacijos apie tai, kokio- 
mis pinigų sumomis disponuoja akademinis pasaulis. 

„Per daug įsiplieskiu, - pagalvojo Anika. - Turiu atsikratyti 
savo pykčio priepuolių. Nenoriu, kad ji toliau man nuodytų gyve- 
nimą. Jos nėra, daugiau ji mūsų netrukdys: 

Paaiškėjo, kad Švedijos universitetai ir koledžai už vadinamuo- 
sius užsakomuosius tyrimus per praeitus metus gavo 1,6 milijar- 
dus kronų. Paskaičiavus per penkerius metus, „Medi-Tec“ dotaci- 
jos sudarė apie šimtą penkiasdešimt milijonų per metus. Tai buvo 
nemaža suma, tačiau ne stebuklas. Iš archyvų paaiškėjo, kad Ka- 
rolinskos institutas iš privačių asmenų gavo šimtą penkiasdešimt 
milijonų paramos. 

Faktas, kad finansavimą jiems suteikia viena kompanija, taip 
pat nebuvo keistas. Ji perskaitė, kad 43 proc. visų jų tyrimams skir- 
tų dotacijų suteikė Švedijos ir užsienio kompanijos. 

Anika nusprendė, kad Evening Post ši informacija nesudomins. 

— Arjau valgei? - per vidinę telefono ryšio sistemą Anikos pa- 


klausė Berit ir ši nudžiugusi net pašoko. 


Jos įsitaisė bendroje darbuotojų poilsio zonoje su kava ir su- 
muštiniais su sūriu. 

— Kažkas ten ne taip su tuo „Naujuoju džihadu“, - pildamasi 
pieno į plastmasinį savo puodelį pasakė Berit. - Užvakar patikimas 
šaltinis man pasakė, kad Vokietijos saugumo policija jau penkta- 
dienį suėmė tris jaunus vyrus, tačiau oficialaus to patvirtinimo 
niekur negaliu rasti. Tik kalbėjausi su vieno iš tų vyrukų seserimi, 
uoliai tvirtinančia, kad policija įsiveržė ir jos brolį išsitempė penk- 
tadienio popietę ketvirtą valandą. 

Anika pasimaišė kavą. 

— Ir kas čia keisto? — paklausė ji. 

— Niekas nepasirengęs pranešti, kad iš tikrųjų kažkas buvo 
suimti, - pasakė Berit. — Policija teigia nieko nežinanti. Suimtie- 
siems vyrams kaltinimai nepareikšti, ir jie nei Stokholme, nei Ber- 
lyne nebuvo sulaikyti kardomajam kalinimui. Tiesiog tarsi į žemę 
prasmego. 

- Jie juk turi kur nors būti, - pasakė Anika atsikąsdama sumuš- 
tinio. — Ir kaip tai susiję su Bandhagenu? 

Berit palinko į priekį. 

— Na, žinai, - pradėjo ji, — čia tu kaip pirštu į akį palietei bjaurų 
dalyką. Tėvas taip pat dingo, kaip ir tie jauni vyrai Berlyne. Mama 
su mergaitėmis buvo paleistos, tačiau tėvo — jokių pėdsakų nuo 
tada, kai jį ištempė iš savo buto. 

— Ar kalbėjaisi su mama? 

Berit kramtydama papurtė galvą. 

— Jos kažkur kitur. Pavyko pagauti jauniausios mergaitės mo- 
kytoją, šis pasirodė visai plepus. Mergaitė yra devynerių, krepšinio 
komandos kapitonė. Jos vyresnioji sesuo mokosi antrus ar trečius 
metus koledže, kur studijuoja tiksliuosius mokslus, pasirodo, ji be 
galo gabi, na, praktiškai genijus. 

— Iš kur jie atvykę? - paklausė Anika. 

— Mokytojas mano, kad iš Jordanijos, o galbūt iš Sirijos. Jie čia 
atsikraustė, kai vyresnioji mergaitė dar buvo maža, o krepšinio ko- 
mandos kapitonė gimė jau čia. Mama gavo nuolatinį leidimą gy- 
venti, tačiau tėvas dėl neaiškių priežasčių ne. Jie dviejų kambarių 
bute Bandhagene gyveno trylika metų. Tėvai turėjo raktų gamy- 
bos ir avalynės taisymo verslą kažkur metro stotyje. 

— Jie apibūdinami kaip išties pavojingi žmonės, - pasakė Ani- 

— Na taip, tikrai, — pritarė Berit. — Jų pašto dėžutėje palikau 
jiems raštelį ir žinutę autoatsakiklyje namuose bei taisykloje, taigi 
bus matyti, ar jie susisieks. 

Kurį laiką moterys sėdėjo tylėdamos ir žiaumojo savo sumuš- 
tinius. Anikai tyla pasirodė per daug slegianti, bet ji pamanė, kad 
gal per daug išsigalvoja. Ar Berit vis dar buvo nepatenkinta, kad ji 
turi niekam nežinomos informacijos? 

— Nieko negirdėjau apie žmogžudystės tyrimą, - neatlaikiusi 
tylos prabilo ji. - Ar žinai, kaip jiems sekasi? Ar jie žino, kaip ta 
mergina pateko į banketą? 

— Na, jos nebuvo svečių sąraše, bent tiek tikrai aišku. Jie ne- 
mano, kad prieš nužudydama ji ilgėliau užsibuvo Mėlynojoje ar 
Ausinėje salėje. Taigi greičiausiai žudikė į pastatą tą vakarą įėjo po 
pusės vienuoliktos, tačiau policija nežino, kaip. 

Anika išgėrė savo kavą. 

— Ar jie žino, kaip ji pabėgo? 

— Per krovininį liftą, paskui per tarnybinį įėjimą. Liftas nevei- 
kia be kortelės ar specialaus kodo, tačiau kadangi tai buvo Nobelio 
banketo vakaras, dėl visos sumaišties keli liftai buvo palikti atviri — 
kitaip viskas strigrų. Apie tai rytoj rašysiu straipsnį. 

— Ar rastas atpirkimo ožys? 

— Dar ne, - atsakė Berit. - Iki šiol jie vieni kitus dangsto. 

Anika atsistojo ir paėmusi kavinuką papildė abiejų puodukus. 

— Girdėjau, kad kateris, kuriuo jie pabėgo, Nackoje buvo pa- 
vogtas rugpjūtį, - pasakė ji. - Ar ką nors daugiau apie tai žinai? 

Berit susimąsčiusi papurtė galvą. 

— Vieno dalyko niekaip nesuprantu, - pasakė ji. — Katerį jie 
rado Griondalyje ir mano, kad žudikas nuvažiavo pietų kryptimi 


automobiliu. 

— Nair? - pasakė Anika. 

— Važiuojant į pietus nuo Griondalio nėra sankryžos. Jei va- 
žiuoji pietų kryptimi, norėdamas patekti į greitkelį, turi prava- 
žiuoti visą kelią iki pat Nibodo sankryžos, o tai tikrai bjaurus ke- 
lias. Užtruktų mažiausiai penkiomis minutėmis ilgiau. 

Anika išgėrė antrą puodelį kavos. 

- Jei alternatyva buvo važiuoti šiaurės kryptimi, žinoma, Nibo- 
do sankryža atrodo suprantamesnis pasirinkimas, - samprotavo 
ji 

Berit nustūmė savo sumuštinio likučius. 

— Bet jei ji važiavo automobiliu pietų kryptimi, kodėl nepaliko 
katerio Stora Esingene? Tuomet vandens kelias būtų trumpesnis 
ir ji būtų galėjusi patekti tiesiai į greitkelį. Štai šito aš nesuprantu. 
Na gerai, o ką tu šiandien nuveikei? 

— Buvau Karolinskoj, - atsakė Anika. - Nieko ten nepešiau. 
Ai, tiesa, ar kada nors esi girdėjusi apie Bernardą Torelą? 

Akimirką ji padvejojo, ar sakyti ką nors apie Bosę, bet nuspren- 
dė verčiau patylėti. 

Berit vėl pasiėmė likusį sumuštinį ir kelias minutes apie kažką 
mąstydama jį kramtė. 

— Och, netikiu, kad jis pagamintas per pastarąsias kelias die- 
nas, - pratarė bandydama nustumti kąsnį. - Torelas? Turi kokių 
nors ryšių su Simonu Torelu? 

Anika truktelėjo pečiais ir nebesikankino su savo sumuštiniu. 

— Simonas Torelas, - mąsliai pasakė Berit plėšdama paskutinius 
duonos gabalėlius. - Ar tau šis vardas negirdėtas? Jis buvo rizikos 
kapitalo valdytojas, aštuntajame dešimtmetyje tikras verslo ryklys, 
bene pirmasis gerai iš to prisiplėšęs pinigo. Jis ir jo žmona žuvo 


autoavarijoje Alpėse, jei gerai pamenu. Iš tiesų tragiška istorija. 


= 139— 


LIZA MARKLUND 


— Šis vyrukas yra farmacinės kompanijos Jungtinėse Valstijose 
vadovas, - pasakė Anika. 

Berit servetėle nusivalė pirštus ir ištuštino puodelį. 

— Ar rytojui ką nors rašai? — atsistodama paklausė ji. 

— Spaikas nesusidomėjo, - stodamasi iš paskos atsakė Anika. 

— Ar matei, kiek turime erdvės? - paklausė Berit. - Sprendžiant 
iš to, kiek Evening Post pridėta reklaminių skelbimų, Kalėdinė 
prekyba parduotuvėse sumuš naujus rekordus. 

— Dar vienas dalykas, - pasakė Anika. - Ar žinai, kas yra Ne- 
mezidė? 

Berit į šiukšlių dėžę išmetė savo puodelį, sumuštinio likučius 
ir servetėles. 

— Nemezidė, - pasakė ji, - yra graikų griežto teisingumo ir 
keršto deivė. Kodėl klausi ? 


— Ai, šiaip, - numykė Anika. 


TEMA: Meilės kaina 
KAM: Andrietai Alsel 


„Berta Kinski į Paryžių atvyksta 1876 m. gegužės pradžioje 
dirbti Alfredo sekretore. Jiems susitikus, šiai Austrijos 
grafaitei trisdešimt dveji, ji graži, neištekėjusi, be galo protinga 
ir — labai neturtinga. 

Jie susitinka prie rytinio traukinio ir Alfredo taksi 
nuvažiuoja pusryčiauti į viešbutį „Grand Hotel“. Berta, 
vėliau tapusi tarptautinio pripažinimo sulaukusia rašytoja, 
apibūdina kelionę: „Saulės spinduliai žaidė trykštančiuose 
Rond Point tontanuose ir kibino žybtelėti gatvės žibintus bei 
nesuskaičiuojamos galybės transporto priemonių pakinktus: 

Jie kalbasi apie pasaulį ir žmones, aktualijas bei 
amžinuosius klausimus, Alfredas net galėjo pasakoti apie 
savo eksperimentus, ir ji tai suprato. Jie kalbasi apie meną ir 
gyvenimą, taiką. 

Alfredas susirūpinęs, kaip gali pasitarnauti jo išradimai. 

Jis nėra karingas žmogus, veikiau atvirkščiai! Vyras mano, 


jog karo menas yra ankstyvojoje stadijoje, kad kova ginklais 

neišvengiamai artėja. Jo išvados užbėga įvykiams už akių 
dešimtmečius: kai ginklavimosi varžybos pasieks viršūnę, 
baimė privers žmones gyventi taikiai. 

Kartu jie turi savaitę. Vieną savaitę „Grand Hotel“ 
viešbutyje, Paryžiuje. Alfredas rado tai, ko daugiau niekada 
neras. Jis suvokia kone iš karto: tai unikalu, štai ji! Jis atvirai 
klausia, ar jos širdis laisva. 

Moteris atsako nuoširdžiai: yra vyras, kilmingas jaunuolis, 
už kurio ištekėti jai neleista. Ji esanti per daug neturtinga ir 
sena, tačiau jos širdis priklausanti tik jam. 

Alfredas išeina: palieka ją viešbutyje, o sugrįžęs jos 
neberanda. Moteris pardavė paskutinį savo deimantų vėrinį 
viešbučio sąskaitai apmokėti. 

Ji pabėgo į Rusiją kartu su tuo jaunuoliu. Išteka už 
Arturo fon Sutnerio 1876 m. birželio 12 d. ir devynerius 
metus praleidžia tremtyje, gyvendama Kaukazo kalnuose, 
Megrelijoje. Moteris tampa rašytoja ir kovos už taiką 
aktyviste, tačiau niekada nepamiršta praeities. Berta visą 
gyvenimą palaiko ryšį su Alfredu Nobeliu, tačiau didžiąja 
dalimi tik laiškais. Po 1876 m. vasaros, siaubingosios 1876 m. 
vasaros, jie kelis kartus susitinka. 

O Alfredas, gyvendamas savo bute Paryžiuje, be galo 
kankinasi! Kaip jis sielojasi savo didžiuliame name Malakovo 
prospekte, kaip skausmingai jis suvokia savo gyvenimo 
tuštumą. 1876 m. vasarą, visiškai netekęs vilties, giliausioje nei 
bet kada duobėje, jis gėlių krautuvėlėje Badene prie Vienos 
prieš save išvysta moterį. Jos vardas Sofija Hes - ji jauna (tik 
dvidešimties), našlaitė ir viema (visai kaip ir jis), daili ir jam, 
nors ir nežymiai, primena Bertą. 

Galbūt Sofija galės tapti tokia kaip ji. Galbūt Alfredas 
Sofiją sugebės paversti tikra pasaulinio lygio dama. Galbūt 
ji sugebės tapti grafaite, galinčia aptarinėti didžiuosius 
gyvenimo klausimus. 

O kaip Alfredas stengiasi! Jis ją moko, rengia, ginkluoja. 
Galbūt ją ir myli, nes padovanoja vilą Bad Išlyje ir didelius 
apartamentus Paryžiuje (netoli nuo savųjų). O galbūt jis 
tiesiog ją savinasi, perka tai, ko negali turėti. 

Iš tikrųjų Sofija ne tokia jau ir jauna. Jai ne dvidešimt, jai 
beveik trisdešimt. Ji ne našlaitė, jos tėvas, Heinrichas, yra 
gyvas. 

Ji tiesiog vieniša... viena savo didžiuliuose Ylavos 
prospekto apartamentuose Paryžiuje - viena ir 
nuobodžiaujanti. 

Alfredas toks nwobodus. Jis nieko neveikia, tik vis 
reikalauja ko nors naujo. Keliauja po savo gamyklas ir 
rašo neįsivaizduojamo ilgumo laiškus apie projektus ir 
eksperimentus, teisinius keblumus ir dinamito kompanijas, 
o Sofija tik žiovauja; ji atsako savo vaikiška rašysena ir jam 
papasakoja vietinius gandus bei paprašo pinigų. 

Brangiausias Alfredai, kada suvoksi, kad esi mulkinamas? 

Kada gi pagaliau suprasi, kad tėvas Heinrichas gyvas? 
Kada Sofija sugrįš į Vieną ir pasivadins ponia Nobel? Kai 
prisipažins, kad laukiasi kito vyro vaiko? 

Jos koketiška įžanga kartojasi metų metais: 

„Mano brangiausias Alfredai! 

Nė žodelio iš tavęs negirdėjau jau ilgą laiką. Aš labai 
susirūpinusi, kadangi man sekasi prastai ir neturiu ramybės... 


Neturiu už ką gyventi ir šiandien esu priversta užstatyti 

paskutinę savo segę. Taip blogai dar niekada negyvenau. Aš 
visai žlugusi. O dar vargšas vaikelis - koks likimas laukia jo? 

Nuoširdžiausi linkėjimai ir bučinukai nuo tavo Sofijos“. 

Ir ką skaitydamas šiuos žodžius didelėmis raitytomis 
raidėmis galvojo pramonės magnatas? Kaip jai, šiai mergaitei, 
kuri niekada netapo dama, pavyksta taip už nosies vedžioti ? 
Kas tokio slypi meilikaujančiame jos tone, kas jį įtikina vėl ir 
vėl siųsti pinigus? 

Alfredai, Alfredai, kodėl leidžiatės išnaudojamas? 

„Mano brangiausias Alfredai! 

Negaliu rasti buto, nes visi jie kaštuoja labai brangiai... aš 
žlugusi. Kaip krūtinę slegia, kad turiu žiemą gyventi viešbučio 
kambarėlyje su mažu vaiku, galėdama sau leisti tik apgailėtiną 
maistą... Ar leistumei man pasivadinti tavo pavarde? Ar 
galėtum atsiųsti kokį pinigėlį? Tu vienintelis, ką turiu šiame 
pasaulyje. 

Siunčiu širdingus bučinukus, 

Tavo mylimoji amžinai, 

Sofija“. 

Trys milijonai kronų - štai tiek jis siunčia kiekvienais 
metais! 

Koks nepaprastai išalkęs jis turėjo būti, koks stulbinamai 
vienišas ir visų apleistas. 


Kiek daug jis sumoka, o kiek mažai gauna“ 


GRUODŽIO 15 D.. ANTRADIENIS 


ANDERSAS ŠIUMANAS nesmarkiai pasibeldė į stiklines Anikos 
darbavietės duris. Korespondentė nustebusi pakėlė akis nuo skai- 
tyto laikraščio ir pamojo jam įeiti. 

— Kuo galiu jums padėti? - paklausė atsistodama nuimti rūbų, 
kuriuos buvo numetusi ant vienintelės laisvos kėdės. 

Šiumanas už savęs užvėrė stumdomąsias duris ir nutaisė išraiš- 
ką, kuri, jo nuovoka, buvo nuoširdi ir neutrali. 

— Norėjau sužinoti, kokia situacija tarp to draudimo atskleisti 
informaciją ir jūsų darbo, - pedagogiškai bei draugiškai paklausė. — 
Jūsų manymu, kaip tai veikia? Ar jaučiate kokių nepatogumų? 

Anika Bengtzon vėl atsisėdo, giliai atsiduso ir į šiukšlinę nu- 
metė pusiau nuvalgytą Liucijos bandelę. Ji persibraukė plaukus ir 
atkuto tarsi po snaudulio. 

— Nematau jokių problemų, - pasakė ji, - tačiau susidariau 
įspūdį, jog tai kelia didelį apmaudą Berit ir kitiems. Jie mano, jog 
aš slepiu neįsivaizduojamą kiekį informacijos, ir vaikšto apie mane 
ant pirštų galiukų, nors iš tiesų nėra jokio reikalo. 


Vyriausiasis redaktorius atsisėdo ir palinksėjo. 

— Taip, man taip pat susidaro panašus įspūdis, - pritarė jis, — 
manau, kad tai labai nevykusi situacija. Žinau, kad negalite man 
pasakyti, tačiau vis tiek paklausiu: ar žinote ką nors, ko mums ne- 
pasakėte? Bet ką, kas galėtų mus bent kiek sudominti? 

Anika į jį pažvelgė savo stipriai padažytomis akimis. Jos žvilgs- 
nis priversdavo Andersą sutrikti, tarsi Anika apie jį žinotų ką nors, 
ko neturėtų žinoti. 

Kelias minutes taip ir žiūrėjo į jį tylėdama. 

— Du dalykai, - pagaliau prakalbo. - Yra du dalykai, ką paste- 
bėjau, bet nesu sakiusi. Mano nuomone, jie mūsų laikraščiui nieko 
nepridėtų, tačiau viešai dar nebuvo paskelbti. Manau, taip yra dėl 
su tyrimu susijusių priežasčių. 

— Nesiruošiu klausti, kas tai, - pasakė Šiumanas, — tačiau kol 
yra mums nežinomos informacijos, situacija komplikuojasi. 

- Jos akys, - pasakė Anika Bengtzon. - Jos akys buvo geltonos. 
Esu visiškai tuo įsitikinusi, kadangi niekada nemačiau tokių ne- 
įprastos spalvos akių. Tačiau tai niekur nepaminėta. Fotoroboto 
akys - žalios. 

Nustebintas parodyto pasitikėjimo, vyriausiasis redaktorius 
linktelėjo. Jis nusprendė kelias sekundes parylėti. 

— Ir dar jos rankinė, - pasakė korespondentė. - Ji turėjo pailgą, 
stačiakampio formos sidabrinės spalvos vakarinę rankinę su siau- 
ru dirželiu. Inspektorius Kju man sakė, kad į tokią rankinę tilprų 
nedidelis tylaus režimo ginklas. 

Jis vėl linktelėjo. 

— Tai ir yra tie du dalykai? - paklausė jis. 

— Tai ir yra tie du dalykai, - patvirtino Bengtzon. 

- Ir visai nevertėjo dėl to tiek nerimauti, - nusišypsodamas pa- 


sakė Andersas Siumanas. 

Korespondentė vėl atsiduso ir paėmė nepraplėštą šokolado ba- 
tonėlį. 

Vyriausiasis redaktorius nusprendė atversti visas kortas. 

— Žinote, - pasakė jis stengdamasis kalbėti natūraliai, - ma- 
nau, kad visiems bus geriau, jei jūs, vykstant šiam tyrimui, kiek 
pailsėtumėte. 

Anika Bengtzon visa sustingo ir net neprakandusi padėjo šo- 
kolado batonėlį. 

— Ką norite tuo pasakyti? — atsargiai paklausė ji. 

— Tai reiškia, kad jums esant redakcijoje tvyro nemaloni atmos- 
fera: kolegos nerimauja, kad neįvarytų jūsų į bėdą, jie vengia kon- 
takto su policija nuogąstaudami, kad nepasirodytų, jog jūs jiems 
ką nors pasakėte. Jei atvirai, tai varžo mūsų veiksmus ir gadina 
santykius su kolegomis. 

Korespondentė žvilgtelėjo į šokolado batonėlį paliesdama si- 
dabrinį jo įpakavimą. 

— Jūs visa tai labai tvarkingai sustygavote, - nepakeldama akių 
pasakė Anika. 

— Apie ką jūs? - paklausė jis, bet iš karto prikando liežuvį, nes 
puikiai suprato, ką ji nori pasakyti. 

Anika nusijuokė, tada atsilošė kėdėje ir pažiūrėjo jam į akis. 

- Žinau, kad pykstate, — pasakė ji. - Jūs negavote Laikraščių 
leidėjų asociacijos vado kėdės ir manote, kad tai mano kaltė. 

Ji vėl nusijuokė. 

— Ką gi aš čia bandau apmulkinti? - pasakė ji. - Tai 64v0 mano 
kaltė: aš jus priverčiau spausdinti straipsnį, atskleidusį, jog mūsų 
laikraščio savininkai yra veidmainių šunsnukių gauja. Puikiai su- 
prantu, kad jie įsiutę atšaukė jūsų paskyrimą. Ar jūs mane atlei- 


džiare? 

- Visiškai ne, - atsakė Andersas Šiumanas pajutęs keistą palen- 
gvėjimą, jog ji suvokė situacijos rimtumą. — Aš rimtai žiūriu į drau- 
dimą atskleisti informaciją. Jūsų pozicija tarp kolegų nepakeliama. 
Su visu kitu, taip pat ir su esamais savininkais dar galiu tvarkytis. Iš 
tiesų per daug atgarsių likusioje žiniasklaidos dalyje tai nesukėlė... 

— Na, žinoma, ne, - pasakė Anika Bengtzon. - Jie tik apsidžiau- 
gė, kad neliko „TV Skandinavijos“. 

Vyriausiasis redaktorius truktelėjo pečiais. 

— Buvo nutarta, kad demokratija išgyvens ir be dar vieno ame- 
rikietiško komercinio kabelinio kanalo. Noriu, kad pasiimtumėte 
atostogų, kol viskas nurims terorizmo fronte. 

— Ne šiaip atostogų, - pasakė korespondentė. - O visiškai ap- 
mokamų atostogų. Su galimybe prieiti prie archyvų bei duomenų 
bazių su savu slaptažodžiu, kad galėčiau dirbti iš namų savo kom- 
piuteriu. Dešimt nemokamų taksi kiekvieną mėnesį. 

Andersas Šiumanas pajuto grynai fizinį palengvėjimą — viskas 
pavyko daug lengviau, nei jis tikėjosi. 

— Pilnas atlyginimas ir slaptažodis, — patvirtino jis, — bet ne 
taksi. 

Ji gūžtelėjo pečiais ir atsilaužė plytelę šokolado. 


— Ar galiu išeiti dabar pac? 


Anika sustingusi sėdėjo vyriausiajam redaktoriui išeinant iš sti- 
klinio kabineto ir už savęs užstumiant duris. 

„Šūdas, - pagalvojo ji. - Nemaniau, kad jis iš tiesų tai padarys. 
Nemaniau, kad išdrįs mane išmesti lauk, apkartinti ir taip nepavy- 
dėtiną padėtį. 

Ji atsisėdo atgal į kėdę apimta lėtai besiskleidžiančio pojūčio, 
kad gali tuojau nukristi, aplankė įprastas artėjančio panikos prie- 

puolio jausmas, lydimas angelų choro, tačiau nieko nenutiko - ji 
nenualpo, o angelai tylėjo. 

„Iš tiesų bus visai malonu kurį laiką pabėgti nuo šios vietos“, — 
pamanė, tik tuomet iš karto užgriuvo didžiulė širdgėla pasigedus 
pasitikėjimo, kurį suteikia konteksto turėjimas, esminis jausmas, 
jog kažkam priklausai. 

„Galiu rasti kitus namus“, - pagalvojo pajutusi, jog tuoj pra- 
virks. Anika susiėmė, į seną servetėlę išsišnypštė nosį ir dar kartą 
pabandė savigailą nustumti į šoną. 

Atsisėdo prie kompiuterio ir pradėjo peržiūrinėti rinkmenas 
bei aplankus. Viską, ko, manė, galėtų prireikti, ji persisiuntė į savo 
archyvą internete adresu annika-bengtzon(dbotmail.com. 

- Ko norėjo Šiumanas? — Pro duris galvą kyštelėjo Berit. 

— Jis mane išsiunčia namo neribotam laikui, - pasakė Anika 
giliai įkvėpdama. - Nori, kad grįžčiau tik pasibaigus visai tai tero- 
rizmo istorijai. 

Berit įžengė į kabinetą ir uždarė duris. 

— Ar pasakė kodėl? 

— Visi jūs manote, kad dirbant šalia manęs kyla daug nepatogu- 
mų, — paaiškino Anika stengdamasi, kad tai nenuskambėtų kan- 
džiai. 

— Čia tik pasiteisinimas, — pasakė Berit, - ir tu tai žinai. Kokias 
sąlygas gavai? 

Anika dar kartą įkvėpė nežymiai sukūkčiodama. 

— Išeinu visiškai apmokamų atostogų su galimybe prieiti prie 
archyvų. Žinai ką? 

Ji vangiai šyptelėjo. 

— Tai ne taip jau blogai, kaip gali pagalvoti. Aš nieko prieš tu- 


rėti truputėlį laisvo laiko. Pavasarį mes persikeliame į Djursholmą, 

todėl dabar galbūt galėsiu pradėti pakuotis, viską apsitvarkyti ir 
ramiai panagrinėti informaciją. Juk tai nėra blogai, ar ne? 

Berit irgi nusišypsojo. 

- Žinoma, kad ne, - pasakė ji. 

— Ir žinai, kas dar? - pridūrė Anika. - Tie pinigai visai nepro- 
šal. Žinau, kad iš esmės galiu daugiau nebedirbti. Vis pagalvoju 
apie idėją išeiti iš darbo ir pradėti daryti ką nors visiškai naujo. 
Universitete studijuoti teisę, o galbūt rusų kalbą. 

Berit buvo vienintelė, žinojusi tikslų Anikos atlygį. Tikslios su- 
mos nežinojo net Tomas ar Ana Snaphanė. 

— Tau reikės kuo nors užsiimti, - pasakė Berit, - juk, priešingu 
atvėju, išeisi iš proto. 

— Pasirodo, greičiausiai ir Tomas gaus naują darbą, - pasakė Ani- 
ka, - taigi ateityje turbūt jį matysiu dar rečiau. Jis pastaruoju metu 
toks savimi patenkintas, toks pasipūtęs, kad, rodos, tuojau sprogs... 

— Kodėl? - paklausė Berit imdama gabalėlį Anikos šokolado. 

— Turbūt žinai, kad jis kartu su Grafystės tarybų asociacija ir 
Teisingumo departamentu dirbo prie projekto, kurio tikslas — iš- 
siaiškinti, kiek apsaugoti politikai. Dabar jie svarsto, kad jis gal- 
būt prisijungs prie komandos, departamentui rengiančios naują 
įstatymą, kuriuo bus kontroliuojamas telefoninių pokalbių pasi- 
klausymas bei kitos pasiklausymo technologijos. Nežinau, ar tai 
pasitvirtins, tačiau jis jau dabar visiems mūsų pažįstamiems suka 
galvą istorijomis apie tai, koks šis naujas įstatymas reikšmingas. Jei 
tik būtum girdėjusi Tomo kalbas šį šeštadienį jo tėvų namuose... 

Berit palingavo. 

- Šis naujas įstatymas turi visus nešvaraus reikalo požymius. Ar 
prieš išeidama namo paskutinį kartą šiais metais nenorėtum kartu 


papietauti ? 

— Tik noriu pasitikrinti, ar viską turiu... 
persisiuntė kai kurias bendras pastabas apie vieną seną žmogžu- 
dystės bylą ir išjungė kompiuterį. Perėjo per savo stalo stalčius ir 
nusprendė, kad nieko neims. 

Atsistojusi pasiėmė rankinę ir paltą. 


— Gerai, šįkart aš vaišinu. 


Vyriausybinės įstaigos durys Rosenbade dunksojo uždarytos 
ir šaltos. Tomas atsargiai truktelėjo už žalvarinės jų rankenos, 
puoštos trimis reljefinėmis karūnomis, tačiau durys nepajudėjo. 
Jis apsižvalgė, ar niekas nemato, tada patraukė kaip reikiant ir jos 
plačiai atsilapojo. 

— Ups, - garsiai pats sau pasakė ir supratęs, kaip kvailai skamba, 
įėjo į valstybinį pastatą. 

Jo batai buvo purvini ir ant baltų marmurinių grindų paliko 
rudai pilkas žymes. Prieš eidamas pro dvikryptes duris, nesėkmin- 
gai pabandė jas pavalyti. Balto marmuro laiptai vedė į baltą fojė, 
po skliautinėmis lubomis girdėjosi gergždžiantys jo žingsniai. Šir- 
dis daužėsi kulnuose, rankos buvo šaltos ir drėgnos. 

Septynerius metus jis vis praeidavo pro Vyriausybės pastatą pa- 
keliui į darbą Vietinių tarybų asociacijoje Hornsgatano gatvėje. 
Septynerius metus jis nužiūrinėjo šį blankiai oranžinės spalvos 
fasadą, leisdamas pasvajoti, koks jausmas būtų čia dirbti, eiti į dar- 
bą solidžiuose Ferdinando Bobergo 277 nouveau stiliaus rūmuose, 
koks jausmas būti mažu sraigteliu valdžios aparate. 

Iš tiesų viduje jis niekada nebuvo lankęsis. Rengiant projektą 
apie politikų saugumą, susitikimai vykdavo Grafystės tarybų aso- 


ciacijoje, Vietinių tarybų asociacijoje arba kokiame nors bare. Tei- 

singumo departamento atstovas Peras Kramnis mieliausiai rinkda- 
vosi pastarąjį. 

Dabar negalėdamas užgniaužti susižavėjimo Tomas apsidairė: 
baltos grindys su mozaikinėmis trikampėmis granito detalėmis, iš 
kairės prie sienos stovinčios keturios statulos, marmuro kolonos, 
skliautinės lubos. 

Prie apsaugos posto stalo stovėjo du kombinezonus vilkintys 
darbininkai, kurie akivaizdžiai dėl kažko ginčijosi, išskyrus juos, 
fojė buvo tuščia. Tomas nuėjo ir atsistojo už jų, suformuodamas 
nedidelę eilę, ir žvilgtelėjo į laikrodį. Puiku. Reikia ateiti laiku — 
negalima pasirodyti nei pernelyg nekantraujančiu, nei abejingu. 

— Neturite leidimo, - pasakė apsaugos darbuotoja, per nedidelį 
plyšį stiklinės pertvaros apačioje atiduodama vyrų tapatybės kor- 
teles. 

— "Tai turėtų būti kažkoks nesusipratimas, — pasakė vienas jų. — 
Mes čia turime atlikti darbą. 

Apsaugoje dirbo moteris, vilkinti tvarkingą kostiumą ir kakla- 
raištį. 

— Niekuo negaliu jums pagelbėti, - atžariai pasakė ji. - Jūsų var- 
dų sąraše nėra. Neturite leidimo. 

— Atleiskite, - prabilo "Tomas, - gal galite mane įleisti ? 

Ji atidžiai į jį pažiūrėjo. 

"Tomas iš piniginės išsitraukė vairuotojo pažymėjimą ir padavė 
per langelį, tuo metu moteris skambino darbininkų viršininkui. 

— Aš susitinku su Peru Kramniu iš Teisingumo, - paaiškino jis 
jausdamas svilinančius darbininkų žvilgsnius sau į nugarą. 

Ji barkštelėjo kompiuterio klaviatūroje ir pakėlė telefono ragelį. 


— Tiesiai laiptais į viršų, - pasakė ji ir atsisuko į darbininkus. 

Eidamas pro duris, vedančias į vyriausybės biurus, Tomas pa- 
bandė nutaisyti atsipalaidavusio ir savimi pasitikinčio žmogaus lai- 
kyseną. Jis paspaudė arčiausiai esančio lifto mygtuką ir pakėlęs akis 
pamatė ministro pirmininko pavaduotoją. 

— Laba diena, - pasisveikino pavaduotojas. - Jums į dešinę ar į 
kairę? 

— Atleiskite? — sukluso Tomas suabejojęs, ar teisingai jį išgirdo. 

— Dešinė ar kairė? — pakartojo ministro pirmininko pavaduo- 
tojas. 

—- Hm, - numykė Tomas, - man reikėtų į viršų. 

— Tuo atveju siūlau kairę. Stovite prie krovininio lifto. Jis stoja 
kas pusė aukšto, kaip Džono Malkovičiaus galvoje. 

Žmogus, pasižymintis tuo, kad kalba, kas šauna į galvą, kai 
mano, kad niekas jo nesiklauso, džiugiai jam nusišypsojo ir palaikė 
dešiniojo lifto duris. 

— Po jūsų. 

„Kas čia vyksta?“ — pagalvojo Tomas. 

Kramnis jį pasitiko prie šešto aukšto durų. 

— Užeikite, užeikite, - paragino ministro pavaduotojo asisten- 
tas, entuziastingai spausdamas Tomui ranką. — Sveiki atvykę! Ar 
esate čia buvęs? 

- Tik trumpai, - atsakė Tomas. 

— Gerai, tuojau turėsime trumpą ekskursiją valdžios koridoriais, 
o tada parodysiu, kur dirbsite, ką manote? 

Nesulaukęs atsakymo Peras Kramnis apsisuko ir atrakino duris, 
už kurių buvo kabinetai. Vis dar apsivilkęs storu žieminiu paltu, 
Tomas stipriai prakaitavo ir mielai būtų jį nusivilkęs. 

— Teisingumo departamente yra šešiolika skyrių, taip pat teisės 


sekretoriatas bei sostinės kanceliarija, - aiškino Peras Kramnis. — 

Didžiausias jų yra PO - skyrius, sprendžiantis reikalus su policija 
ir bendro pobūdžio kovos su nusikalstamumu klausimus. Jam pri- 
klausote jūs ir aš. Nusimeskite paltą, nes visai sukaisite. 

Su palengvėjimu Tomas nusivilko paltą. Persimetė jį per ranką 
ir nuskubėjo paskui naująjį savo kolegą. 

— Štai čia dirba ministras, generalinio direktorato teisės klau- 
simams nariai, spaudos sekretorius ir politiniai patarėjai, - ne- 
žymiai gestikuliuodamas jiems einant baltai dažytu koridoriumi 
toliau kalbėjo jis. 

Grindų kilimas buvo šviesiai pilkas ir storas kaip čiužinys. Jis 
sugėrė kiekvieną garsą, aplink tvyrojo tyla ir švara. Jiems praei- 
nant pro kabinetus, Tomas girdėjo, kaip prie savo stalų parimę, 
susikaupę darbuotojai pažemintais balsais veda argumentuotas 
diskusijas. 

— Štai, pavyzdžiui, čia, - sustodamas prie vienų pravertų durų 
pasakė Kramnis. Nuleidęs balsą jis parodė į už jų sėdinčią iki pusės 
matomą telefonu kalbančią moterį. 

— Teisės reikalų generalinė direktorė iš LS, baudžiamoji ju- 
risdikcija. Žiauriai kieta mergina, pastaruoju metu ji daug dirba 
prie seksualinės prievartos klausimų ir visų prievartos aukų vaikų 
kompensacijos problemų, na, įsivaizduojate... Nuolatinis ministro 
padėjėjas, — ne, štai čia, - yra atsakingas už teisines procedūras, 
teismus, policiją ir visa kita, kas su tuo susiję. Jis turėjo spręsti visus 
saugumo tarnybos transporto reidų klausimus... 

Tomas išsitiesė pajusdamas, kaip sprandu nusirita valdžios pra- 
kaito lašeliai. 

— Mėlynasis kabinetas, - rodydamas į kampą pasakė Peras 
Kramnis. - Pirmadieniais yra departamentų ataskaitos diena ir 


jame vyksta mūsų pasitarimai. Kiekvienas skyrius trumpai prista- 

to savo veiklą ministrui. Visos kanceliarijos pelės tam tikru metu, 
šiaip ar taip, turi čia atsidurti. 

— O kur mano kabinetas? - paklausė Tomas persimesdamas 
paltą ant kitos rankos. 

Peras Kramnis nusijuokė. 

— Ne čia, būsite su manimi ketvirtame aukšte, - pasakė jis ir 
užsuko už kampo. 

Priešais nusidriekė dar vienas koridorius su panašiomis balto- 
mis durimis ir pilku kilimu. Trimis eilėmis ant vienos sienos ka- 
bojo įvairių laikotarpių teisingumo ministrų portretai. Čia balsai 
buvo garsesni, kažkas juokėsi, skambėjo pietų meto muzikinė ra- 
dijo žinių pradžios melodija. 

- Štai čia ministro pirmininko kabinetas, - pasakė Peras Kram- 
nis sustodamas prie durų dešinėje. Jis žvilgtelėjo į laikrodį. 

— Dabar jis ministrų kabineto posėdyje: jie posėdžiauja kie- 
kvieną dieną tarp dvyliktos ir pirmos. Paprastai jam neprivalu da- 
lyvauti - kiekvienam kvorumui pakanka penkių ministrų - tačiau 
šiandien turėjo vykti balsavimas, todėl greičiausiai jis jam vado- 
vaus. Tokio dalyko nepraleisi... Jo sekretorius dirba patalpose už 
jo kabineto. 

Tomas įkišo galvą ir apžvelgė teisingumo ministro valdas. Tai 
jam priminė nedidelį butą, kurio prieangyje buvo sekretoriaus ka- 
binetas, už jo - beveik niekuo neišsiskiriantis kitas kabinetas su 
moderniais lengvų konstrukcijų baldais, paveikslu ant sienos, sta- 
lu, nukrautu dokumentais, kompiuteriu, žema lentyna su bylomis 
ir vaikų nuotraukomis. Kabineto langai buvo priešais Parlamento 
pastatą bei Norstriomo vandenis, kurie žvelgiant iš viršaus dabar 


buvo pilki kaip švinas. 

— Už kabineto yra nedidelis miegamasis ir vonia, — pasakė 
Kramnis. - Teisingumo ministras tikras „Sudoku“ vikruolis, mes 
manome, kad jis čia sėdi ir juos sprendžia. Eime toliau? 

Vyras pamojo link durų kairėje. 

— Spaudos sekretorė. Jei ministras išmetamas, ji taip pat išeina, 
kartu su ministro pavaduotoju ir politikos patarėjais. Tuomet at- 
eina prižiūrėtojas, nuo durų nusuka visas lenteles su pavardėmis ir 
baigta. 

— Apie kokį žmonių skaičių kalbame? - paklausė Tomas. 

— Kokius, paskirtuosius ministro komandos narius? Nedaug, 
šešis ar septynis. Ne daugiau. Visi likusieji ištikimai tarnaujame 
tam šeimininkui, kurį turime. Ar esate alkanas? 

"Tomas papurtė galvą. 

— Puiku. Ar susipažinote su Karina, planavimo skyriaus vado- 
ve? Ji buvo atsakinga už jūsų apsilankymo laiko paskyrimą. Pasi- 
sveikinkime su ministro padėjėju. 

Kramnis praėjo pro dar kelerias duris. 

— Džimai? Ar turi minutėlę susipažinti su naujuoju mūsų pasi- 
klausymo technologijų taikymo konsultantu? 

Koridoriuje pasirodė džinsus ir languotus smėlio spalvos marš- 
kinius vilkintis susivėlęs Valstybės teisingumo departamento mi- 
nistro padėjėjas. 

— Sveiki, — pasisveikino jis plačiai nusišypsodamas. — Sveikinu 
prisijungus prie komandos. Kada pradedate? 

Jie paspaudė vienas kitam ranką. 

— Po Naujųjų metų, - pasakė Tomas pagaliau slūgstant įtam- 
pai. 

— Pasiklausymo technologijų taikymas — tikras minų laukas, — 


pradėjo Džimis Haleniusas. - Turėsite labai rinktis žodžius, jei 

norime, kad šį kartą mums pavyktų išlaviruoti valstybės aparate. 
Kokia dienotvarkė? 

Šis paskutinis klausimas buvo skirtas Perui Kramniui. 

— Pirminis šešių mėnesių tyrimas, - pasakė skyriaus vadovas. - 
Tada konsultacijos su Įstatymų leidybos taryba šį rudenį bei vy- 
riausybės pasiūlymas kitų metų vasarį. 

— Vadinasi, naujasis įstatymas bus parengtas liepos 1 d., per 
aštuoniolika mėnesių, - apibendrino Džimis Haleniusas. - Kiek 
kitoks nei jūsų žmonos darbo tempas. Ji dirba viename laikraščių, 
ar ne? 

"Tomas akimirką negalėjo sugraibyti žodžių ir paraudo. Iš kur, 
po velnių, Valstybės teisingumo departamento ministro padėjėjas 
žino, kas yra Anika? 

— Mano geriausias draugas kartą pirko iš jos automobilį, - pa- 
tenkintas paaiškino Džimis Haleniusas. - Turbūt prieš maždaug 
devynerius ar dešimt metų. Važiuoja kaip bitė - tada pasakė ji. Ir iš 
tiesų automobilis buvo geras, kol subyrėjo. 

— Mar kaip, - pratarė Tomas nežinodamas, kur dėti rankas. 

— Gal einame apžiūrėti jūsų kabineto? — pasiūlė Peras Kram- 
nis. 

„Jis akivaizdžiai nemėgsta likti pokalbio nuošalyje“, - pagalvo- 
jo Tomas ir dar kartą paspaudė ministro padėjėjui ranką. 

Koridoriais atgal jie ėjo tylėdami, vėl praėjo pro stiklines duris 
ir pasuko link lifto. 

— Kur jūsų kabinetas? - paklausė Tomas. 

— Už trijų nuo jūsiškio. Ar galite spustelti ketvirtą? 

Jie atsidūrė panašiai išplanuotoje erdvėje kaip ir šeštajame 


aukšte, viskas atrodė panašu, išskyrus valdžios pojūtį. Cia buvo 

daugiau žurnalinių stovų, ant sienų - skelbimų lentų, koridoriuje 
kabojo didelis spalvingas gobeleno paveikslas. 

Tomo kabineto langai žiūrėjo į Fredsgatano gatvę, prie Dro- 
tingatano gatvės kampo. Jis buvo pakankamo dydžio, tačiau gana 
tamsus. 

Tomas pasilenkė prie lango ir apžvelgė teritoriją. Tegelbakeno 
sankryžos nesimatė. Eidamas gatve jis niekada nežiūrėjo į šį lan- 
84 

- Ar žinote, kaip viskas vyksta? - išsitraukdamas kėdę paklausė 
Kramnis. - Jūs rengsite departamento siūlymą, kuris vėliau bus 
nusiųstas aptarimui. Visi turi teisę pareikšti savo nuomonę ir mes 
jau žinome, ką dauguma atsakys. Policija ir prokurorai, taip pat 
teisingumo kancleris pritars, tačiau ombudsmenas prieštaraus. 
Taip pat nepritars Teisininkų federacija — jie visada viskam prieš- 
tarauja, taip pat ir institucijos, nagrinėjančios nusikaltimų aukų 
klausimus, o moterų paramos skyriai greičiausiai pritars. 

— Ir tada prasideda darbas įvairiuose skyriuose, - pasakė To- 
mas. 

— Būtent. Jūs išklausote Dievo, Dievo tetos ir visų kitų, tada 
viską sudedate į krūvą kartu su skyriaus vadovu, tai yra manimi. 
Tada mes einame pas teisinių reikalų generalinį direktorių, kuris 
pasakys „pamąstykite apie štai tą, aną“, viską pristatome Haleniu- 
sui ir jam davus žalią šviesą turime pirmadienį pasirodyti Mėly- 
najame kabinete. Tuomet laikas ministrui pateikti, su kokiomis 
kliūtimis susidurta. 

— Ir kokių kliūčių tokiu atveju gali būti? - paklausė Tomas. 

— Greičiausiai tai bus keli pakeitimai, — atsakė Peras Kram- 


nis, — susiję su tokiais dalykais kaip reikalingas įtarimo lygmuo, 

kokiems nusikaltimams bus taikoma, suderinimas su įstatymais 
kitose šalyse ir tuomet galbūt trukmė. 

Jis žaismingai patapšnojo Tomui per petį. 

— Velnias, pamatysite, - pasakė jis, - tai bus niekų reikalas. 


Tomas nusišypsojo ir nurijo oro gurkšnį. 


Anika iš laikraščio redakcijos išėjo lengvai svaigstančia galva, 
jos kojos beveik nesiekė žemės. Šiandien buvo ne taip šalta, gaivi- 
no vėjas. Kažkodėl iškilo senas pirmosios vasaros atostogų dienos 
prisiminimas, pirmoji nuostaba, rodės, niekada nesibaigsiančios 
jos gyvenimo dienos, kai ji senelės pieva pasileido link Hošiono 
ežero, kulnus ir blauzdas dreskiant žolynams bei krūmokšniams. 

„Neatsisuksiu, - nusprendė ji. - Tikrai neatsisuksiu ir nepa- 
žvelgsiu į tas duris. Galbūt pro jas daugiau nebevaikščiosiu, todėl 
noriu prisiminti tokias, kokios jos buvo tada, kai dar čia priklau- 
siau, kai man dar čia buvo vietos... 

Ji sustojo ir krestelėjo galva norėdama nusipurtyti kimbantį 
sentimentalumą. 

Lėtai, netvirtais žingsniais pėdino link autobuso stotelės; po 
kojomis buvo klastingai slidu. Kitas autobusas turėjo atvykti už 
trylikos minučių. Ji pasvarstė, ar eiti namo pėsčiomis, ar verčiau 
atsisėdus palaukti. Tačiau skubėti nebuvo kur. 

Anika atsisėdo ant medinio suoliuko ir išsitraukė mobilųjį te- 
lefoną. 

„Kam skambinti?“ 

"Tomo telefonas buvo išjungtas. 

Ana Snaphanė neatsiliepė. 

Kelias sekundes padvejojusi, paskambino tiesiogine detektyvo 


inspektoriaus Kju linija. 

Jis atsiliepė. 

— Laba diena, čia skambių antraščių besivaikanti boba, - prisi- 
statė Anika. - Mane išsiuntė pasodininkauti. Jūsų draudimas at- 
skleisti informaciją man prišaukė visiškai apmokamas atostogas. 

— Sveikinu, - pasakė Kju. — Ar atsiųsti tortą? 

— Ne, - atsakė Anika, - bet pamaniau, gal galiu kokį atnešti 
tau. Ar šią popietę būsi? 

— Tai būsiu, tai išvažiuosiu. Man nepatinka marcipaniniai. 

Autobusas atvažiavo keliomis minutėmis anksčiau. 

— Gerai, - pasakė Anika. — Atsinešiu marcipaninio. 

Ji įlipo, parodė savo mėnesinį bilietą ir atsisėdo autobuso gale. 

Kitoje pusėje pro langą driekėsi visiškai bespalvis Rolambshovo 
parkas. Už jo vos įžiūrimi rūke tyvuliavo Ridarfjerdeno vandenys. 

Anika pagalvojo, kad tai šlykštus metų laikas. Kol viskas išgra- 
žės, turės praeiti ne vienas mėnuo. 

Ji išlipo prie Šv. Eriko akių klinikos Eleminggatano gatvėje ir 
Polhemsgatano gatve nuėjo link centrinės policijos nuovados. 
Greičiausiai Kju buvo kažką paminėjęs priimamojo sekretorei, 
kadangi ją iš karto įleido ir palydėjo tiesiai į jo kabinetą, iš kurio 
matėsi Kungsholmsgatano gatvė. 

— O kur tortas? —- mosteldamas į kėdę priešais stalą paklausė 
inspektorius. 

— Velnias, - nusivilkdama paltą pasakė Anika, - pamiršau. 
Kaip sekasi? 

— Vaje, mūsų mažiausiajai ausies infekcija, bet visa kita gerai, — 
pasakė jis. - Kaip tu? 

— Tu juk neturi dukters, - sėsdamasi atsakė Anika. 

Jis nustebęs pažvelgė. 


— Na taip, tu teisi. 

— Na matai, - pasakė Anika. - Viską žinau, tik nieko nesakau. 

- Ir dabar dėl mano kaltės tu atleista. 

— Būtent, - atsakė Anika. - Taigi pamaniau, galėtumei man 
papasakoti, ar buvo verta. 

— Tikrai cylėsi? O dangau, taip, žinoma, kad verta. 

Inspektorius atsistojo ir Anika pamatė jo rausvas gabardino 
kelnes. 

— Tu tikras europietiškos popkultūros mėgėjas, ar ne? - nu- 
stebusi pareiškė ji. — Ar taip pat esi „Eurovizijos“ gerbėjų klubo 
narys? 

— Aš komisijos narys, - pasakė jis. - Pieno, cukraus? 

Ji linktelėjo ir apsidairė inspektoriaus kabinete šiam išėjus į ko- 
ridorių atnešti kavos. Besaikis havajietiškų marškinėlių ir trankios 
europietiškos popmuzikos pomėgis jo darbo vietoje nepaliko jo- 
kių pėdsakų. 

Nuo to laiko, kai pirmą kartą sutiko Kju, praėjo bene dešimt 
metų. Tada jis vadovavo striptizo šokėjos Džozefinos Liljeberg — 
jaunos merginos, svajojusios tapti žurnaliste - nužudymo tyrimui. 
Ji buvo rasta pasmaugta prie vieno paminklo žydų kapinėse Kru- 
nubergo parke. Per visus tuos metus jie dažnai apsikeisdavo gausy- 
be informacijos, tačiau ne visada abipusiškai naudingos. Jis keletą 
kartų jai yra pasakęs, kad nutraukia ryšius, tačiau tai niekada ilgai 
netrukdavo. Anika puikiai žinojo kodėl. 

Kju reikėjo turėti savo sakyklą žiniasklaidoje. Jis žinojo, kad 
Anika beveik visada, jei tik išties norėdavo, galėdavo savo straips- 
nius prakišti, o tai reiškė, kad jis gali įterpti bet kokią tyrimui rei- 
kalingą informaciją palyginti patikimu būdu. 

— Štai, tik nesakyk, kad neplušam iš peties, - pasakė jis priešais 


ją ant stalo dėdamas kavą, kurios pakeliui sugebėjo šiek tiek išlieti. 

— Galtik ne šiame biure, - pasakė Anika, - tačiau esu tikra, kad 
taip yra ne visada. 

Detektyvas inspektorius Kju atsiduso, įsmuko į savo kėdę ir už- 
sikėlė kojas ant stalo. 

— Taip, - pasakė jis, — tu teisi. Trečdalis policijos pareigūnų 
išnarplioja kone visus nusikaltimus, o kiti beveik nieko neveikia. 
Čia didžiulė problema - faktas, kad jauni policininkai, baigę aka- 
demiją, šiais laikais yra daug protingesni nei jų viršininkai. 

Anika papūtė kavą. Ji buvo svilinančiai karšta, o skonis - kaip 
deguto. 

— Ką turi omeny? - paklausė ji. 

— Senais laikais būdavo labai sunku surinkti pilną kursą, todėl 
priimdavo beveik visus. Šiandien priimamas vienas norintis iš de- 
šimties, todėl policijos pareigūnais tampa tik elitas. Tai reiškia, kad 
standartai policijos pajėgose yra labai nevienodi. Jauni pareigūnai 
yra talentingi ir labai motyvuoti, o seniai yra lėtesni ir silpnesni. 

— Ir šios problemos sprendimas yra uždaryti visas policijos 
nuovadas priemiesčiuose bei kaimo vietovėse? - paklausė Anika. 

- Žinai, - atsakė Kju, — problemų kyla ne dėl to, kad visoje Šve- 
dijoje uždarome policijos nuovadas, jų kelia tos, kurios dar veikia. 

— Nejaugi? — nusistebėjo Anika. 

— Jos dirba kas antrą antradienį nuo dešimtos iki dvyliktos, o 
visą likusį laiką personalas sėdi ir geriausiu atveju sprendžia kry- 
žiažodžius. Akivaizdu, kad protingiausia būtų tokias nuovadas 
uždaryti ir prasčiausius pareigūnus pakeisti gabesniais žmonėmis. 

— Ir tuomet sugebėsite išspręsti tokias bylas kaip Nobelio ban- 
keto žmogžudystės? - susidomėjo Anika. 


— Mes turime resursų, — atsakė Kju. 

- Žinau, - pasakė Anika. — „Naujasis džihadas“ ir šeima iš Ban- 
hageno. 

— Su Nobelio žmogžudystėmis tai neturi nieko bendra, - tarė 
Kju. - Dabar daugmaž žinome, kas įvyko. 

Anika žiojosi kažką sakyti, bet iš karto užsičiaupė. 

— Rimtai? - sukluso ji. 

— Žinome, kad žudikas per paradines duris įėjo 22:41 val. Tuo 
metu vakarienė jau buvo pasibaigusi, o šokiai neseniai prasidėję; 
pirmieji svečiai jau buvo beišvykstantys ir išėjo per kiemą. 

— Tada viskas buvo ganėtinai chaotiška, - pasakė Anika. — 
Aptarnaujantis personalas nurinkinėjo stalus, aplink stoviniavo, 
sukiojosi žmonės, vieni ėjo į tualetą, kiti link Auksinės salės, kur 
grojo muzika... kaip ji pateko vidun? Ar turėjo pakvietimą? 

— Manau, greičiausiai ji paskaitė Evening Post, - pasakė Kju. — 
Juk jūs viską labai gražiai aprašėte. 

Anika tą akimirką nieko neprisiminė. 

— Ką turi galvoje? 

— „Kaip aš patekau į Nobelio banketą . Tai pasirodė prieš ke- 
lerius metus, greičiausiai tau tik pradėjus ten dirbti. Viena tavo 
kolegių apsivilko vakarine suknia, įsispyrė į aukštakulnius ir pro 
apsaugą prasmuko apie 22:30 val. pasakiusi „O dievulėliau, kaip 
šalta!“ Ji neturėjo nieko panašaus į pakvietimą, tačiau nepaisant 
to, sugebėjo prasibrauti iki karališkosios šeimos nesustabdyta. 
Kiek pamenu, jūs per visą vidurinį puslapį išspausdinote jos, šo- 
kančios su ministru pirmininku, nuotrauką. 

Anika nevykusiai pabandė nusišypsoti. 

— A, tas Nobelio banketas, - tarstelėjo ji. 

— Maždaug taip darė ir žudikė. Mes manome, kad ji dėl viso 


pikto turėjo suklastorą kvietimą, tačiau niekas jos neprašė jo ro- 

dyti. Prie pagrindinio įėjimo stovėję pareigūnai ją prisimena: ji 
stovėjo Hantverkargatano gatvėje, rūkė ir rankose knibinėjo mo- 
bilųjį telefoną prie pat įėjimo į kiemą. Baigusi maigyti telefoną, 
tačiau laikydama jį rankose sugrįžo vidun, ant peties kabėjo mažy- 
tė vakarinė rankinė. Pareigūnai pastebėjo, kad ji sustirusi iš šalčio, 
todėl pamanė, kad išėjo paskambinti ir parūkyti ir dabar sugrįžo 
atgal. 

- Ir jie nestabdė jos. 

— Vienas apsaugininkų jai slystelėjus padavė ranką. Ji nepakel- 
dama akių angliškai burbtelėjo „ačiū“. Apsaugininkas sakė, kad jos 
ranka buvo labai šalta. 

— Iš kur jie žino, kad tai buvo ji? 

— Jie atpažino fotoroboto atvaizdą. 

— Ar jie prisimena, ką ji vilkėjo? 

— Visi apsaugininkai ją labai gerai atsimena. Deja, visų versijos 
nesutampa. Vienas sako, kad ji vilkėjo raudoną suknią, kiti, kad 
pilką ar smėlio spalvos. Kai kurie teigia, kad ji turėjo šalį, kiti, kad 
jos pečiai buvo nuogi. Manome, kad jie maišo ją su keliomis mote- 
rimis, kurios, jai pasirodžius, kaip tik buvo kieme. 

— Suknelė buvo su petnešėlėmis, - pasakė Anika. - Tuo esu įsi- 
tikinusi šimtu procentų. Sakei, kad ji rūkė. Ar numetė nuorūką? 

— Ją sutrynė užšalusioje šunų balutėje. Kitas epizodas hole su 
kolonomis tarp įėjimo ir Mėlynosios salės yra labiau miglotas. Ji 
kilo laiptais, vedančiais į tarybos posėdžių sales ir Auksinę salę. 
Ją sustabdė ir pakvietė šokiui vienas savo ir kaimyno taurę vyno 
išmaukęs vyriškis. Žudikė apsimetė, kad jo nepastebi, ir pabandė 
pro jį praciti nieko neatsakydama. Vyras pasiuto ir bandė ją vytis, 
tačiau ji jau buvo pradingusi minioje. Jis susisiekė pamatęs foto- 


robotą. 

— Ar gali būti, kad jis nori iš nieko ką nors is/aužti? 

— Įmanoma, tačiau ta moteris tuo metu turėjo būti kur nors 
netoliese, todėl manome, kad jis sako tiesą. Vis dėlto nežinome, 
pro kurias duris ji įėjo į Auksinę salę, nežinome, ar greitai susirado 
savo aukas ir apskritai kodėl į jas šovė. 

— Ar žinote, kokį ginklą naudojo? 

— Greičiausiai „Walther 7.65“, ganėtinai paplitusį belgų gamy- 
bos ginklą. Niekas nematė, kaip iš rankinės išsiėmė pistoletą, to- 
dėl negalime būti tikri. Dar kavos? 

Anika pabandė prisiminti pakėlusią alkūnę ir laikančią ranką 
savo rankinėje moterį. 

- Ji taip jo ir neišsiėmė? — pasakė Anika. — Šovė per rankinę? 

- Panašu. Šaudmenys buvo izraelietiški, naudotos pusiau ap- 
vilktos minkštanosės kulkos. Einu dar kavos. 

Kju nuleido kojas ant žemės ir atsistojo. 

— Dumdumas, sprogstamosios kulkos? — paklausė Anika. — 
Maniau, kad jos uždraustos. 

— Vargiai, - atsakė Kju. - Jas netgi šiandien naudoja Švedijos 
policija. Pasirodo, policijos profsąjunga mano, kad efektyviau 
naudoti ypač sunkiai sužalojančius šaudmenis. Iš tikrųjų „WAalc- 
her 7.65" buvo mūsų tarnybiniai ginklai, tačiau dauguma pareigū- 
nų nemokėjo tinkamai jais naudotis. Dabar naudojame devynių 
milimetrų ginklus: jie daug galingesni ir jais galima žmogų nušau- 
ti net jeigu šauni ir nelabai taikliai. 

— Tačiau žudikė šovė taikliai, - pastebėjo Anika bandydama 
grįžti prie temos. 

— Būtent, - pasakė Kju. - Ji taikėsi į širdį ir peršovė aortą. —- Aš 


einu, 0 tu metu supjaustyk tortą. 

Jis vėl dingo koridoriuje, Anika liko skendėti savo mintyse. 
Kaip su visu tuo susijusi Karolina fon Bering? Ir kaip visos žmog- 
žudystės susijusios su Aronu Viseliu? 

Kankinama minčių ji atsistojo ir nuėjo prie lango. Į kitą ga- 
tvės pusę krypavo eilė už rankų susikibusių darželinukų, vilkinčių 
kombinezonais ir vilnonėmis kepurėmis. Jų auklėtojos ėjo iš prie- 
kio ir galo ir linksmai juos ragino. Spalvingoji procesija lėtai nu- 
lingavo link Krunubergo parko, mosuojamos vaikų rankos išdavė, 
kad jie dainuoja. 

Kažkodėl po miestą kėblinėjančių darželinukų grupelės Ani- 
kai visada sukeldavo verksmingą nuotaiką. Štai ir vėl ji pro trečio 
aukšto langą stebėdama vaikus praskydo, gerklėje pakibo guzas: 
„Nagi, kas iš jūsų visų išeis? Kaip susitvarkysite su gyvenimu?“ 

Jie buvo tokie mažiukai, tačiau jiems padėjo suaugusieji, sau- 
gojo juos nuo mašinų ir visokių kitų pavojų. O Dievulėliau, ji juk 
nenorėjo kraustytis iš Kungsholmeno, nenorėjo palikti miesto, čia 
buvo jos vieta - ką, po galais, sugalvojo; keltis į priemiesčio idilę? 

— Nieko nebus, - pasakė Kju. — Aš irgi taip stovėjau ir ban- 
džiau prisišaukti orų dievus, bet šnipštas. Blogas ryšys ar dar kas. 

Anika užmerkė akis ir leido vaikams išnykti, tada atsisuko ir 
atsimerkė pasiruošusi išvysti ryškiai rausvas detektyvo inspekto- 
riaus kelnes. 

— Kodėl fon Bering? - paklausė ji. - Kodėl Viselis? Ar ji juos 
pasirinko atsitiktinai, ar būtent į juos ir taikėsi? 

Kju atsisėdo. 

— Ką manai, Einšteine? Kodėl jai reikėjo prieš šaunant pereiti 
per visą pastatą? 

Anika taip pat prisėdo. 

— Taigi ji įėjo pro pagrindinį įėjimą 22:41 val. 

— Būtent. 

— Atėjo iš Hantverkargatano gatvės, perėjo kiemą, tada Mėlynąją 
salę, vėliau pateko į Auksinę, susirado aukas ir jas nušovė - ir viskas 
per keturias minutes. 

Kju gurkštelėjo kavos ir linktelėjo, kojas vėl užsikeldamas ant 
stalo. 

— Vadinasi, ji tiksliai žinojo, ką ketina nušauti ir kur jie buvo, — 
nusprendė Anika. 

— Teisingai. 

— Kaip, po velnių, ji galėjo žinoti? 

— Ji gavo teksto žinutę, kurioje nurodyta, kur yra aukos, - paga- 
liau pasakė jis nenuleisdamas nuo jos akių. — Iš kažko, kas taip pat 
buvo bankete. Bent jau taip manome. 

Anika pajuto, kaip ant sprando pašiurpsta oda. 

— Iš kur žinote? - paklausė ji. 

Jis vėl kelias sekundes sėdėjo tylėdamas ir tyrinėdamas ją akimis. 

— Teksto žinutė, - tyliai tarė jis. - Teksto žinutė buvo išsiųsta iš 
tam tikros mobiliojo ryšio bazinės stoties iš vieno išankstinio mo- 
kėjimo ryšio tinklo telefono į kitą. Joje buvo žodžiai „šoka netoli 
Šv. Eriko“. Abu telefonai veikė „Telia“ tinkle, abu buvo tuo pačiu 
metu pirkti Centrinėje stotyje šių metų rugpjūčio mėnesį. Pirkti 
grynaisiais, ne kredito ar debeto kortele. Kadangi Centrine stoti- 
mi kasdien naudojasi apie šimtą tūkstančių žmonių, pirkėjo atsekti 
neįmanoma. 

Anika apsilaižė lūpas ir pasimuistė kėdėje. 

— Iš kur žinote, kokios žinutės buvo išsiųstos? — paklausė ji. — Ir iš 
kokio numerio bei kada? Kaip galite žinoti, kas joje buvo parašyta? 


Kju pirštais pabaksnojo puodelį. 

— Net nemaniau, kad tai techniškai galimas dalykas, - atsilošda- 
ma pasakė ji. - Sekti kiekvieną pokalbį ir teksto žinutę? 

— Žinoma, kad galima, - pasakė Kju. - Už ką gi tinklams mo- 
kama? 

— Rimtai? — nusistebėjo ji. 

Anika kelias sekundes pamąstė. 

— Jiems sumokama, - garsiai mąstė ji, - už žinojimą, kas skam- 
bino ir kiek kartų, tačiau jie nežino, kas buvo sakoma ar rašoma 
teksto žinutėse. Tai juk neįmanoma. Šios detalės nesaugomos. 

— Teisingai, - pasakė Kju. — Ir ką tau tai sako? 

Ji kelias sekundes pagalvojo. 

- Jūs radote telefoną. 

Kju pakreipė galvą į šoną ir nusišypsojo. 

— Valio! Šiukšliadėžėje autobusų stotelėje už pagrindinio įėji- 
mo, priešais Serafeno sveikatos centrą. Nebuvo jokių pirštų atspau- 
dų, tik muilo, naudoto Rotušėje, žymės. SIM kortelė buvo ištrinta, 
tačiau Nackoje garaže turime tokius vyrukus, kurie panašius daly- 
kus gali atkurti. 

— Kaip Knutbio žmogžudystėje*? - pasitikslino Anika. 

— Kaip Knutbio žmogžudystėje. Taigi, ką reiškia teksto žinutė? 

Anika pažiūrėjo į Kju ir susimąstė. 

— Bendras, - pasakė ji. - Ji turėjo pagalbininką, buvusį Rotu- 
šėje. 

Kju linktelėjo ir baigė gerti kavą. 

* Knurbio žmogžudystė buvo žmogžudystė bei pasikėsinimas nužudyti, įvykdy- 
tas Švedijoje, Knurbio kaimelyje, į rytus nuo Upsalos, 2004 m. sausio 10 d. Ši byla 
taip liūdnai pagarsėjo, kad ją imta naudoti beletristikoje kaip sensacingo nusikal- 

timo pavyzdį, kuriam bent jau Švedijoje nereikėjo jokių paaiškinimų. Frazė imta 


vartoti įvairiuose kontekstuose, net ir nieko bendro neturinčiuose su nusikalti- 
mais. (Cia įr toliau, jei nepažymėta kitaip, vert. past.) 

— Taip, teisingai, bent jau vienas ar dar kas nors iš išorės — as- 
muo, vairavęs katerį. Tačiau kas tie žmonės, nežinome. Turime įta- 
riamųjų sąrašą, tačiau jokių galutinių išvadų. 

Anika dėbsojo į Kju, jai sukosi galva. 

— Sakei, telefonai buvo pirkti rugpjūtį, ar ne? Prieš tris mėne- 
sius? 

— Tuo pačiu metu, kai pavogtas kateris, su kuriuo pabėgta. Tai 
leidžia daryti išvadą, kad ji tiksliai žinojo, ką daro. 

— Tuomet ji nušovė reikiamą asmenį: Ji nesitaikė į Viselį ir fon 
Bering neužkabino per klaidą? 

Kju atsistojo ir priėjo prie lango, tada atsisuko veidu į kabinetą. 

— Greičiausiai ne. 

Anika pajuto, kaip ši informacija kirto jai į paširdžius. 

— Taip ir žinojau, - pasakė ji dar kartą prisiminusi Karolinos 
akis. - Žinojau, kad taikinys buvo ji, Karolina taip pat žinojo. 

Anika vėl pažiūrėjo į Kju. 

— Ar Karolinai grasinta? Ar yra kas nors, kas būtų norėjęs jos 
atsikratyti ? 

— Kol kas niekas neišlindo. 

— Kas nors turi būti, - su užsidegimu pasakė Anika. — Turite 
kapstyti giliau. Karolina savo paskutinėmis gyvenimo akimirko- 
mis neatrodė nustebusi, tai mačiau jos akyse. 

Kju atsisuko ir mąsliai į ją sužiuro. 

— Taip sakai tu, - tarė jis. - Ar yra dar kas nors, dėl ko vertėtų 
susimąstyti ? 

Anika nusisuko nuo detektyvo inspektoriaus ir įsispoksojo pro 
langą. Vadinasi, Karolina buvo žudiko taikinys, kažkas iš tiesų no- 
rėjo ja atsikratyti. 


— Kas nutiko, kai buvo paleisti šūviai? - paklausė ji. 

Kju vėl atsisėdo, dėbtelėjo į kavos puodelį ir pamatęs, kad jis 
tuščias, metė į šiukšliadėžę. 

— Tam klausimui turime daugiau liudininkų, tačiau ne tiek, 
kiek galbūt įsivaizduoji. Žinome, kad ji spruko pasinaudodama 
lifru tarnybiniame įėjime, vedančiame į Auksinę salę. O nuo ten 
iki vandens yra mažiau nei šimtas metrų. 

Kju atsistojo, atidarė vieną stalčių ir ištraukė didelį suvyniotą 
žemėlapį. 

— Pažiūrėk, - tarė jis. - Už Liljeholmeno palei Melareno ežerą 
iki Sioderteljės apstatytų vietų nėra, išskyrus štai šį nedidelį ke- 
liuką - Petersbergsvegeną Melarhiojdene. Turime liudininką, ma- 
čiusį du asmenis, sėdančius ant nedidelių motociklų Griondalyje. 
Jei norėjo, jie galėjo visą kelią nuo Stokholmo centro iki Baltijos 
važiuoti niekieno nepastebėti. Mano manymu, būtent taip ir nu- 
tiko. 

— Tai neįmanoma, - paprieštaravo Anika. - Kad ir kur beva- 
žiuotum, visada pasitaiko žmonių. 

— Stokholme velniškai daug žalumos, - pasakė Kju. - Pakran- 
tės apsauga ir aplinkosaugos fašistai tuo pasirūpino. Ar nutuoki, 
kiek Švedijoje turime pakrantės linijos? Užtektinai apsukti aplink 
Žemę devynis su puse karto ir vis tiek ant jos neleidžia nieko sta- 
tyti. 

Anika pabandė šį argumentą suvokti. 

— Tuomet kas tai padarė? Kokia nors grupuotė? Ko jie siekė? 

Detektyvas inspektorius vėl atsisėdo ir šį kartą, atrodė, susikau- 
pė, surimtėjo. 

— Turime vieną įtariamąjį, - pasakė jis. - Nustatėme vieno as- 
mens tapatybę, kuri sutampa. Tai padaryti padėjo tavo suteikta 


informacija. 

Anika sumirksėjo. 

— Juokauji? 

— Akys, - pasakė Kju. - Jos auksinės geltonos spalvos akys. 
Mums pagelbėjo CŽV. Ji amerikietė, profesionali samdoma žudi- 
kė, brangiai kainuojanti ir velniškai talentinga. 

Anika pajuto įtampą gerklėje, jai tapo sunkiau kvėpuoti. 

— Koks jos vardas? — paklausė suplonėjusiu balsu. 

— Ji naudoja visą sąrašą tapatybių bei tautybių, tačiau CŽV ži- 
noma slapyvardžiu. Dėl savo akių. Ji žinoma Katės slapyvardžiu. 

— Katė? - sukluso Anika. 

— Štai taip, — stodamasis tarė Kju. — Ir aš tau viską pasakoju tik 
dėl to, kad suvoktum, kodėl taip svarbu cylėti. 

— Akys? - pasakė Anika. 

— Tai mums buvo lemtinga detalė, - pasakė Kju, - tačiau tur- 
būt pati supranti, kad ši informacija neturi paplisti už šių sienų. 

— Kodėl? - paklausė Anika. - Didžioji dalis viso to nekelia di- 
delių prieštarų. Be to, kad ir kiek stengtumeisi, kas nors neišven- 
giamai nutekės. 

— Tik ne tai, - pasakė Kju. 

— "Taip, ir tai, - nenorėjo sutikti Anika. - Viskas galiausiai nu- 
teka. Tai tik laiko klausimas. 

- Jei kas nors išlįs į viešumą, - pasakė Kju, - vadinasi, išplepėsi 
tu. Mes saugome informaciją labai siaurame rate, kadangi viskas 
susiję ne tik su mumis ir Nobelio žmogžudystėmis. 

Anika leido tam, ką jis ką tik pasakė, susidėlioti galvoje. 

— Laukiare kitų apsaugos tarnybų, — tarė ji. - Dirbate su užsie- 
nio policija nagrinėdami kitus nusikaltimus, kitas žmogžudystes. 
Kur? 


Kju atrodė patenkintas. 

— JAV, Kolumbija, Prancūzija ir kitomis. 

— Turite dar kažką, - suprato Anika. - Ką? 

— Mes sugebėjome jos pirštų atspaudus susieti su tapatybe. Iki 
šio dar niekas to nesugebėjo, tai pirmas toks atvejis. 

— Kaip? - sulaikiusi kvapą paklausė Anika. 

Kju nesulaikė šypsenos. 

— Ant laiptų, prie vandens, ji pametė savo batelį, - pasakė jis. — 
Ar gali tuo patikėti ? 

— Mirties pelenė, - ištarė Anika. 

— Drįstu teigti, kad prieš akis jau matai antraštę, - pasakė Kju. 

Jis suvyniojo žemėlapį ir padėjo jį atgal į stalčių. 

— Kada galėsiu viską panaudoti? 

— Viskam savas laikas, - pasukęs link durų pasakė Kju. - Jei 
pakankamai privalgei marcipaninio torto, gal galėtum virtuvė- 
je suplauti indus, nes turiu savo superginklą užtaisyti dumdumo 
kulkomis ir eiti gaudyti blogiukų. Nenoriu atsidurti tarp tų dviejų 
trečdalių šmikių, kurie nieko nedaro. 

Jis stabtelėjo tarpduryje. 

- Ir dar: mes ne tik leidžiame, kad CŽV mums pagelbėtų, 
pasakė jis. - Mes turime ir savų problemų, kurias reikia spręsti Čia, 
namuose. 

— Nes nežinai, kas ją užsakė, - pasakė Anika. 

— Būtent. 

Ji atsistojo, apsivilko paltą, ant peties užsimetė rankinę ir išėjo 
namo. Stabtelėjusi dar atsisuko. 

— Kompetentingas spėjimas? 

Kju jiems išėjus užvėrė duris. 


— Na, bent viena aišku, tai tikrai ne „Naujasis džihadas“. 


ANTRA DALIS 


Gegužė 


GEGUZĖS 22 D., ŠEŠTADIENIS 


JOHANAS ISAKSONAS perbraukė kortele per elektroninį skai- 
tytuvą. Palaukė kliktelėjimo, parodančio, kad durys atrakintos, ir 
patraukė už sunkių durų. 

Laboratorijos koridoriuje jis skubriai žvilgtelėjo į dešinę pasiti- 
krinti savo dokumentų skyrelį. Akimirką stabtelėjo prie virš stalo 
kabančios skelbimų lentos, kurioje buvo iškabintos žinutės, pri- 
menančios apie vidines taisykles: 

Asmens tapatybės kortelės turi būti visada matomos FBF terito- 
rijoje. 

Vidinei korespondencijai naudokite vokus su spalviniu žymėji- 
mu! 

Sugedus įrangai, skambinkite... 

Naujų skelbimų nėra. Dauguma jų čia kabo nuo tada, kai prieš 
ketverius metus pabaigęs magistro studijas jis pradėjo dirbti šia- 
me skyriuje. Faktas, kad naujienų nebuvo, jam leido jaustis kiek 
ramiau. 

Jo skyrelyje buvo du aplinkraščiai: vienas apie naują kavinės 
vasaros darbo laiką, o kitas - priminimas, kad anglies dvideginio 
cilindrai gali būti keičiami tik tarp 8:00 ir 9:00 val. ryto nuo pir- 
madienio iki penktadienio. Jis greitai peržvelgė popierius keliuose 
kolegų skyreliuose, kuriuose buvo tie patys lapai. 

Tada atsipūtė. 

Jokių bendrų pasiūlymų, jokių pavienių pakvietimų greitai šiek 
tiek užsidirbti, nieko, kas galėtų pasirodyti tinkama visiems, bet iš 
tikrųjų nusitaikyta į jį. 

Jokių skelbimų: Pasišlymas padirbėti padavėju Nobelio banke- 
te! Norite papildomai užsidirbti? Padėkite 72ums viename sumany- 
me ir kaupkite pinigus! Skambinkite... 

Jis ir paskambino. Iš tikrųjų metėsi tiesiai prie telefono. Gavęs 
šį darbą buvo toks patenkintas, kad pamanė, jog greičiausiai dėl 
tos vietelės kovojo daugelis. Tik vėliau suprato, kad šio skelbimo 
kopija paplatinta nebuvo. Šis pasiūlymas buvo skirtas būtent jam. 

Iš kur jie žinojo, kad jis gali dirbti padavėju? 

Johanas pasitrynė smakrą ir jį išpylė prakaitas. 

Šį šeštadienio vakarą jis buvo čia, o ne Agnesės vakarėlyje. Jaus- 
mas buvo geras. Jis buvo apleidęs savo tyrimą, tačiau dabar viskas 
turėjo baigtis. Nusprendęs policijai viską paaiškinti anoniminia- 
me laiške jis pasijuto daug geriau. 

Johanas pasuko link ankšto savo kabineto. Buvo tamsu, kori- 
doriuje tvyrojo rūgštus, panašus į senos E. coli bakterijos kvapas. 

Jis pagalvojo, kad reikia pravėdinti. 

Praėjo pro patalpą su įranga, DNR sekimo ir matavimo ma- 
šinas bei centrifugas dešinėje, bakterijų laboratoriją kairėje, ku- 
rios dabar buvo apleistos. Sustojęs prie sandėliavimo patalpos už 


kopijavimo aparato, ištraukė padėklą su petri lėkštelėmis ir disti- 

liavimo kolbomis. Sudvejojo ties lentyna, kurioje buvo sudėti de- 
šimties milimetrų mėgintuvėliai, bet tuomet prisiminė, kad jų jau 
pasiėmė. Tada nuėjo ir pasiėmė padėklą sterilizuorų adatų. Surin- 
ko kodą, atrakinantį jo patalpų duris, ir pasidėjo reikmenis, tada 
stabtelėjęs prie durų sukluso. 

Kažkur kaukė signalizacija. Tai priminė anglies dvideginio 
patalpos signalą, kuris įsijungdavo, kai inkubatoriuje per žemai 
nukrisdavo procentinis dujų kiekis ir reikėdavo iš A cilindro per- 
jungti B. Visoje laboratorijoje buvo problemų su pelėsiu, visą pa- 
vasarį vis žūdavo ląstelės, todėl ir dabar kokio nors vargšo mišrūno 
ląstelės galėjo uždusti, jei niekas jų neišgelbės. 

Johanas už nugaros leido užsitrenkti durims ir pajudėjo link 
sklidančio garso. Signalizacija kaukė dar garsiau jam priėjus prie 
koridoriaus galo. Šalia slėgio kameros, vedančios į vieną iš ląstelių 
laboratorijų, stovėjo liekna, baltą chalatą vilkinti, plaukus į palaidą 
kuodą susirišusi mergina ir atrodė pasimetusi. 

— Ar reikia pagalbos? - paklausė jis ir mergina net šoktelėjo. 

— O velnias! - angliškai, į jį su siaubu dėbreldama sušuko ji. — 
Man vos infarkto neįvarei. Ar gali šį daiktą išjungti ? 

Akivaizdu, kad ji buvo amerikietė. 

— Tai anglies dvideginio laboratorijos signalizacija, - irgi an- 
gliškai atsakė jis. - Ar bandei pakeisti cilindrą? 

— Ar jų yra daugiau nei du? - paklausė atidarydama duris ir 
įleisdama jį į slėgio kamerą. 

Jis nuėjo prie laboratorijos durų dešinėje esančios įrangos ir pa- 
tikrino slėgio matuoklį. Abu cilindrai buvo tušti - kažkas pamiršo 
pakeisti rezervinį vamzdį. Vyras papurtė galvą. 

— Nėra dujų. Cilindrus galima gauti tik paskambinus tarp aš- 


tuonių ir devynių ryto. Košmaras. Man labai gaila. 

Atrodė, kad mergina tuojau pat apsipils ašaromis. 

— Ber, - pasakė ji, - kas bus su mano ląstelėmis? Praeitą savaitę 
gavau naują partiją, dar tos problemos dėl pelėsio ir visa kita — aš 
aklavietėje. Anglies dvideginio inkubatoriuje jau tik 1,1 proc. — 
jos neatlaikys iki pirmadienio. Ką man reikės daryti ? 

Stovinti prieš jį savo gremėzdiškomis medinėmis klumpėmis ir 
nevykusiais akiniais ji atrodė tokia sugniuždyta, kad Johanas paju- 
to pareigą pasilikti ir jai padėti. 

— Ar patikrinai, gal yra papildomų dujų kurioje nors kitoje la- 
boratorijoje? - paklausė jis. 

Jos veidą dar labiau iškreipė siaubas. 

— Bet juk to daryti negalima? — paklausė ji. 

Jis nusišypsojo ir buvo beuždedantis jai ant peties ranką, bet 
susitvardė. 

— Na, - pasakė jis, - gali pasiskolinti rezervinį cilindrą iš mano 
laboratorijos. Aš gretimame koridoriuje, dešinėje. 

— "Tu rimtai? — atkuto ji nusiimdama akinius, ir dabar Johanas 
pamatė, kad ji iš tiesų buvo labai daili. Dešinio skruosto viršuje 
buvo raudonas randelis, kurio forma priminė mažą paukštelį. 

- Žinoma, - pasakė jis. - Padėsiu atsinešti. Ar gali man jį pa- 
duoti? 

Jis parodė į didelį veržliaraktį, gulintį ant radiatoriaus už dujų 
cilindrų, čia paliktą būtent tokiems atvejams. 

Mergina prisispietusi sekė koridoriumi jam iš paskos ir dide- 
lėmis akimis stebėjo, kaip jis uždaro vožtuvą, savo laboratorijoje 
iš vietos atsuka vieną iš dujų cilindrų ir įkelia jį į nedidelį rankinį 
vežimėlį. 

- Jie išties sunkūs, - lyg teisindamasis tarstelėjo Johanas, paju- 


dėjęs su pakrautu cilindru. 


== LEB = 


NOBELIO TESTAMENTAS 


Jį pastatyti į reikiamą padėtį jos laboratorijoje užtruko mažiau 
nei tris minutes. 

Dėdamas veržliaraktį atgal ant radiatoriaus, įvertino visą laiko, 
praleisto krapštantis prie savo mopedo, naudą. 

Inkubatoriuje anglies dvideginio lygiui pakilus iki signalizacijai 
išsijungti reikiamo laiko, ji kone šokinėjo iš džiaugsmo. 

— Kaip man atsidėkoti? — paklausė ji. - Ar galiu pasiūlyti vaka- 
rienę? 

Kiek sutrikęs Johanas Isaksonas nusijuokė. 

- Šįvakar turiu dirbti, — pasakė jis, - nepyk. 

— O gal tada vieną alaus? - pasiūlė ji. - Prašau, aš čia jau praktiš- 
kai baigiau, nagi, išgerk su manimi bent vieną cerveza". 

Ji pakreipė galvą ir suplazdeno blakstienomis. 

Johanas, dabar jau labiau atsipalaidavęs, vėl nusijuokė. 

— Na, manau, vienas bokalas alaus tikrai nepakenks, - pasakė jis. 

Ji suplojo rankomis ir mosikuojantis kuodui kelis kartus pašoko. 

— Puiku! Palauk, aš tuoj nueisiu ir paimsiu... 

Ji dingo savo laboratorijoje ir išlindo su dviem „Budweiser“ alaus 
buteliukais. 

— Tikiuosi, tau patinka jankių alus, - paklausė ji nusivilkdama la- 
boratorijos chalarą. Ji įdavė jam butelius ir pati nusimetusi klumpes 
apsiavė odinius ilgaaulius aukštakulnius. 

— „Cilla“, - perskaitė jis užrašą ant klumpių merginai dedant jas 
šalia slėgio kameros. — Ar čia tavo vardas? 

Ji paėmė iš jo alų ir nusišypsojo. 

— Baik tu, ne, - atsakė mergina ištiesusi ranką. - Aš Dženet. 


Jis paspaudė jai ranką ir taip pat nusišypsojo. 
* Alus (:sp.) 

— Johanas, - prisistatė jis. - Kur nori prisėsti ? 

Dženet nuėjo prie stalo koridoriaus gale. Johanas pastebėjo, 
kad ji kaire koja šiek tiek šlubčiojo. Prie stalo Dženet arkimšo abu 
butelius ir vieną padavė jam. 

— Para mi bėroe*, - pasakė ji iškeldama alaus buteliuką. 

Alų jis gėrė atsargiais, mažais gurkšneliais. Jis buvo kartus, kiek 
rūgštelėjęs, todėl Johanas negalėjo nesusiraukti. 

— Kas? - susirūpino ji. - Tau nepatinka? 

Jis krenkštelėjo. 

— Ne, geras alus, - pasakė jis. - Tiesiog nelabai prie tokio pra- 
tęs... Kalbi ispaniškai ? 

Dženet nerangiai kilstelėjo pečius ir nusijuokė. 

— Mano šeima iš Meksikos, - pasakė ji. - Aš pirmoji mūsų šei- 
moje studijavau universitete - jiems tai labai daug reiškia. 

Johanas supratingai linktelėjo, pamanydamas, kad Dženet tu- 
rėtų būti protinga mergina. 

— Kai man buvo penkeri, mes plaukėme per Rio Grandę, kiek į 
vakarus nuo Chuareso. 

Jo akys išdidėjo. Kai kuriems žmonėms labai daug tenka iškęs- 
ti. 

— Mane pagavo ant spygliuotos vielos, skirtos sustabdyti tokius 
kaip mes ir neleisti pasiekti amerikietiškosios svajonės, - pasakė 
ji parodydama į skruostą ir kairę koją. - Niekada visiškai taip ir 
neatsigavau. 

— Ar skauda? - paklausė jis. 

Ji liūdnai pažvelgė. 

— Tik čia, - pasakė ji pridėdama ranką prie širdies. 

* Už mano didvyrį. (isp.) 

— Ar ilgiesi savo šeimos? 

Liūdnai šyptelėjusi palinksėjo. 

— Belieka tik savo širdgėlą skandinti. 

Dženet skambtelėjo savo buteliu į jo. 

— Na, iki dugno, - paragino ji ir savąjį įveikė vienu gurkšniu. 

Johanas giliai įkvėpė ir pasekė jos pavyzdžiu sunkiai išmaukda- 
mas kelis gurkšnius. Alus jam iš esmės nepatiko, o šis buvo ypač 
šlykštus. 

— Ar nori dar vieną? - paklausė mergina, tačiau jis suskubo iš- 
kelti ranką ir sustabdyti ją. 

Ji vėl pakreipė galvą. 

— Žinai, yra vienas nedidelis dalykas, gal galėtum man pagelbė- 
ti? - paklausė Dženet. - Mano mėginiai yra ant viršutinės šaldy- 
mo kameros lentynos ir net pasilipusi ant kėdės negaliu jų pasiek- 
ti. Ar galėtum padėti? 

Jis nusišypsojo — mergina išties buvo miela. 

- Žinai, - pasakė Johanas, - tavo akys labai gražios. 

Mergina nusišypsojo, skruostuose pasirodė duobutės. 

— Ačiū tau, - atsakė ji. — Ir tu labai žavus. 

Raukydamasis Johanas pribaigė alų. 

— Mano mėginiai... - priminė ji rodydama link šaldymo kame- 
ros durų. 

Jis nuėjo prie prietaisų valdymo skydo, viduje įjungė šviesą ir 
patikrino termostatą: -27 *C. 

— Kurjie? — paklausė jis. 

— Pačiame gale, ant viršutinės lentynos, - atidarydama jam du- 
ris paaiškino Dženet. 

Jis įėjo vidun ir iš karto nusipurtė iš šalčio. Čia iš tiesų tvyrojo 
ledinis šaltis. 

Tarpai tarp lentynų buvo siauri ir ankšti. Jos buvo nukraūtos 
mikroskopų objektiniais stikleliais, mėginių dėžėmis, ilgomis už- 
šaldytos ląstelinės medžiagos eilėmis. Jausdamasis keistokai, jis 
apžiūrinėdamas skaitė žymenis. 

— Kas, sakei, turi būti parašyta ant mėginių? - paklausė jis, ta- 
čiau tą akimirką durys užsitrenkė. 

— Dženet? - riktelėjo jis. 

Lubose porą kartų sumirksėjusios kliktelėjo Auorescencinės 
lempos ir staiga stojo tamsa. 

— Dženet! - į tamsą sušuko jis. - Durys užsitrenkė! 

Jis ištiesė rankas bandydamas aplink save apsigraibyti ir nustū- 
mė užčiuoptą stiklinę distiliavimo kolbą, kuri nukritusi sudužo. 
Apsigrabaliodamas susirado kelią prie durų ir paspausdamas pa- 
leido pavojaus signalą. 

Nieko. 

Jis paspaudė dar kartą, šįkart stipriau. 

— Dženet! 

Pabandė duris stumti visu kūnu. Jos nepajudėjo. Jis rėkė, vis 
šaukė ir šaukė, kol galiausiai nutilo. 

Katė atsiduso ir timptelėjo dryžuotą geltonai baltą chalatą su 
elastiniais rankogaliais. Užsegimas trynėsi į sprandą. „Cilla“ klum- 
pės buvo per didelės ir vaikštant klapsėjo. Ji pasitaisė netikrus savo 
akinius tamsiais rėmeliais ir patikrinusi laiką vėl atsiduso. 

Laboratorijos mokslo žiurke jai būti jau atsibodo, nuo šio vai- 
dmens ir apdarų jau bloga darėsi. 

Dar penkiolika minučių. 

Katė žvilgtelėjo pro priešdujinės kameros langelį, niūrus kori- 
dorius už jos buvo tuščias. Sodrėjo pavasario vakaro sutemos, šešė- 


liais jau neištįsdamos ilguose laboratorijų pastato koridoriuose. 

Dieve, kaip visa tai buvo įgrisę! Jai nedelsiant reikėjo surūkyti 
cigaretę! 

Giliai įkvėpė, užmerkė akis ir prisivertė susikoncentruoti į li- 
kusią įvykių seką. Šiame sumautame darbe svarbiausia buvo laiko 
sekimas ir laukimas; pastarasis, be menkiausios abejonės, buvo sil- 
pniausia jos vieta. 

Jai šleikštulį kėlė šis miestas ir visas tas reikalas. Iš esmės ją vis- 
kas sumautame Šiaurės ašigalyje erzino. Bent jau paskutinis dar- 
belis buvo kiek smagėlesnis, o šis - tikra nuobodybė. Prieštaringos 
emocijos, kurias kėlė ši šalis, nebuvo sąlygojamos vien tik rando 
ant skruosto ir kojos skausmo. Kažkas slypėjo architektūros bei 
gamtovaizdžio atšiaurume, žmonių naivume, viltingose jų išraiš- 
kose. 

„Kokia savimi patenkinta tauta, - pagalvojo. - Silpnapročių 
gauja, į supantį pasaulį žvelgianti per lėkšto meilumo miglą. Tik 
paklausykite: jei visi būtų tokie mieli kaip mes, žemėje įsivyrautų 
taika, aleliuja - suknisti šunsnukiai, idiotai. 

Puskvailis vėpla šaldytuve ne išimtis. Jis negalėjo užsičiaupti 
ir tik pažiūrėkite, kas iš to išėjo. Kokia laimė, kad prigriebė savo 
bendro mobilųjį telefoną! Saugumo sumetimais laikė jį įjungtą ir 
įkrautą - intuityvus atsargumas labai pasiteisino. 

Jaunasis liurbis pirmąją žinutę atsiuntė jai vos baigus tvarkyti 
nupušusį šundaktarį jo komunistinėje irštvoje. Teksto žinutė buvo 
siųsta iš privataus šito vėplos numerio, buvo trumpa ir greičiausiai 
atsiųsta supanikavus: „Paskambinkite man! Noriu pasikalbėti!“ 

Žinoma, ji neatsakė, tačiau spėjo, kad telefone buvo pasirinkęs 
nustatymą, informuojantį, kada žinutė perskaityta, nes kitoje pa- 


rašė: „Žinau, kad perskaitėt. Žinau, ką padarėte. Paskambinkite!" 

Kitos žinutės laukimas tapo tam tikra pramoga. Žinoma, ji nie- 
ko taip ir neatsakydavo, leido jam sėdėti ir spirgėti savo sumautame 
iglu. 

Tačiau antradienį pasidarė nebelinksma. 

„Gerai, kaip norite. Aš einu į policiją. 

Katė susimetė daiktus ir iš buto išvyko pasirinkusi tinkamiausią 
laiką, atidžiai užrakino duris ir pasuko link oro uosto. Tą patį vakarą 
ji apieškojo studento kambarį. Jo kompiuteryje buvo pradėtas rašyti 
anoniminis laiškas, kuriame paaiškinta, ką padarė pars liurbis, kiek 
jam buvo už tai sumokėta, ką padarė jos bendras (o kaip beviltiškai 
nerangiai!) bei informacija apie jo naudojamą telefono numerį. 

Dokumentą ji paliko kaip buvus. Vaikino kambaryje nebuvo nei 
plačiajuosčio interneto ryšio, nei modemo, todėl jis negalėjo nau- 
dotis internetu. Tą liurbį akylai stebėjo visą likusią savaitę. Johanas 
neišsiuntė jokio laiško — Katė apsireiškė laiku. 

Giliai atsidususi Katė nušlubčiojo prie anglies dvideginio cilin- 
drų, pastatytų prie laboratorijos durų dešinėje pusėje. Skausmas 
kairiajame kelyje plyksteldavo kiekvieną kartą jai ką nors pakeliant. 
Kaulas buvo sugijęs kreivai, kadangi šunsnukis komunistas šundak- 
taris buvo beviltiškas. 

Ji svarstė, ar kas nors pastebės, kad abu normalūs cilindrai tušti. 
Greičiausiai — juk mokslininkai buvo apgailėtinai smulkmeniški 
su savo brangiaisiais mėginiais. Vaikščiodama laboratorijos pasta- 
te, stumdama valytojos vežimą ji kuo puikiausiai įsitikino, kokie jie 
blusinėtojai. Jie būtinai pastebės cilindrus ir ims apie juos kalbėti, 
tačiau ne apie čia buvusią šluostančią bei dezinfekuojančią valytoją. 
Niekas nepastebi valytojų — niekas vėliau negalės jos apibūdinti. 

Ji atidarė duris į koridorių ir paklausė. Niekas, išskyrus tą liurbį, 


dirbti laboratorijoje nesiruošė nei tą vakarą, nei naktį, tačiau atsar- 


— 184 — 


NOBELIO TESTAMENTAS 


ga gėdos nedaro. Koridoriuje vis dar jautėsi dujų kvapas, o tai buvo 
negerai, tačiau dėl to ji nieko negalėjo padaryti. Anglies dvideginis 
nebuvo labai pavojingas — tai buvo patikrinusi — tačiau ji buvo iš- 
tuštinusi dviejų pilnų cilindrų turinį, vadinasi, orui išsivalyti pri- 
reiks kelių valandų. 

Moteris pažiūrėjo į laikrodį ir vėl atsiduso. 

„Galiausiai jis sugebėjo pabaigti visą butelį, tačiau koks vyras 
gali nemėgti alaus? Na gerai, dėl chemikalų jo skonis buvo šlykšto- 
kas, to nepaneigsi, tačiau jis nebuvo toks jau bjaurus, kad ištroškęs 
jaunas vyras dėl to imtų nosį raukyti: 

Iš tiesų, velniškai keista, kad turėjo tokiu būdu taisyti kitų klai- 
das. To liurbio ji nenusamdė, ji įsitikinusi, kad aiškiai pasakė; tai 
buvo jos bendro klaida, suknistas saviveiklininkas. 

„Na gerai, didelės žalos nepridaryta, tai irgi reikėjo vertinti. 

Katė vėl pažiūrėjo į laikrodį. 

Valanda ir penkiasdešimt trys minutės. 

Turėtų užtekti. Šalčio ir vaistų kombinacija galėtų per porą va- 
landų ir dramblį nužudyti. Laikas imtis telefono ir studentų rezi- 
dencijoje ištrinti kompiuterio turinį. 

Nusivilko apsauginį chalatą, nusiėmė akinius ir sudėjo juos į 
maišą kartu su tuščiais alaus buteliais. Latekso pirštinių nenusimo- 
vė: visus paviršius, prie kurių lietėsi plikomis rankomis, jau buvo 
nuvaliusi ir dar kartą to daryti nesiruošė. 

Greitai užsisegusi ilgaaulius ir apsivilkusi džinsinį švarkelį nuėjo 
į liurbio kabinetą, peržiūrėjo jo daiktus ir susirado mobilųjį telefo- 
ną. Tada paliko praviras duris taip, kaip ir jas rado. 

Galiausiai išsiėmė raktą ir sugrįžo į šaldymo kamerą. Kelias se- 
kundes paklausė už durų, nors žinojo, kad už jų nieko neišgirs. 


Tada įkišo į spyną raktą ir pasuko. 


GEGUŽĖS 26 D.. TREČIADIENIS 


ANIKA EINA TAKU per mišką. Švelniame vėjelyje šviečiant sau- 
lei kone karšta, ji žingsniuoja palengva, supa pažįstama aplinka. 
Keliukas veda į Likebu, jos senelės namelį miške prie Hultšeno 
ežero. 

Staiga ji pastebi priešais einančią šviesiaplaukę moterį pažo šu- 
kuosena, judančią lėtai, rodos, tarp pušų tarsi plaukiančią. Ji vilki 
baltą suknią plačiomis rankovėmis, kurios tokios ilgos, kad beveik 
liečia žemę. 

Tuomet moteris nusijuokia, juokas aidi tarsi paukščio giesmė, 
ir Aniką pagauna toks stiprus suvokimas, kad jai kone ima trūkti 
oro. 

„Pirma ji atima mano vyrą, o dabar nori pasiglemžti ir mano 
senelę!“ 

Anika klykdama pasileidžia paskui Sofiją Grenborg, jos riksmas 
nuaidi visame miške - štai, jau tuoj, tuojau ją pasivysianti. Tuomet 
Anika suvokia, kad rankoje laiko pistoletą, „Walther 7.65“, užtai- 
sytą izraelietiškomis minkštanosėmis kulkomis. 


„Tu kale!“ - šaukia Anika. 

Sofija lėtai atsisuka, ir Anika pamato, kad pistoletas jos rankoje 
visai ne pistoletas, o tik metalinis vamzdis, kuriuo ji užmušė Sve- 
ną; ji pakelia vamzdį ir juo vožia taip stipriai, kad burnoje pajunta 
kraujo skonį. 

Kai vamzdis trenkiasi į moters smilkinį, ji atsitokėja, kad tai 
visai ne Sofija Grenborg - tai Karolina fon Bering, ir ji ne moteris, 


o angelas ilgais baltais sparnais, beveik liečiančiais žemę. 


Anika iš miego pakirdo nesusivokdama, kur esanti. Ant lovos 
sruvo saulės spinduliai, nuo karščio paralai buvo sudrėkę prakaitu. 
Už lango lyg prisuktas čiulbėjo kažkoks paukštis, garsiai suaima- 
navusi ji užsitraukė ant galvos pagalvę, norėdama tikrovę išjungti. 

Ji gulėjo jų namų Djursholme miegamajame. Na, žinoma. 

Sunkiai atsidususi pakilo iš sudrėkusių patalų. Tomas jau išė- 
jęs — ji tai žinojo nė nepažvelgusi į jo lovos pusę. Kiekvieną rytą jis 
į darbą išeidavo prieš septynias: oficialus paaiškinimas — noras iš- 
vengti spūsčių. Tikroji priežastis buvo ta, kad meilė nuostabiajam 
savo darbui pranoko meilę šeimai. Bent jau taip ji pagalvodavo 
tamsesnėmis savo gyvenimo akimirkomis. 

Anika apsigaubė kasdienį frotinį chalatą ir nusileido žemyn į 
virtuvę ruošti pusryčių vaikams. Srūvančioje saulės šviesoje bliz- 
gėjo parketas, vyšnia už lango buvo apsipylusi žiedais. Ji atsistojo 
prie lango ir įsistebeilijusi žiūrėjo į nedidelį medelį. 

Pagalvojo, kad šis namas visai nepaprastas. „Turėčiau būti lai- 
minga. Juk pagaliau radau namus: 

Ji nurijo guzą gerklėje ir į mikrobangų krosnelę įdėjo du puo- 
delius pieno kakavai. Paskrudino duonos ir užtepė riešutų sviesto. 
Tada supjaustė bananą, skiltelėmis padalijo du apelsinus ir viską 


sudėjo į dvi lėkštes. Pašilus pienui keturis kartus supypsėjo mi- 

krobangų krosnelė ir Anika suirzusi truktelėjo už durelių — vis- 
kas kėlė pernelyg daug triukšmo. Paukščiai už miegamojo lango, 
namų apyvokos prietaisai. Jos mikrobangų krosnelė bute mieste 
supypsėdavo tik tris kartus, ji prie to buvo pripratusi. O dabar ke- 


turi... 


Anika padėjo lėkštes ir kakavą ant stalo ir nuėjo žadinti Elenos 
bei Kalio. 

Įtaisyti vaikus į naujus darželius buvo tikras vargas. Visų pirma 
taryba sukėlė tikrą sumaištį ir pasakė, kad jie galės pradėti lanky- 
ti darželį tik rudenį, tačiau labai pasistengusi, paieškojusi ir pasi- 
telkusi šiokį tokį spaudimą, Anika surado privatų mielai daugiau 
naujų vaikų priimant darželį, kuriame buvo ir darželinukų, ir 
šešiamečių grupė, taigi į jį pateko abu vaikai. Grupės jame buvo 
didelės — daug didesnės nei mieste, tačiau, kita vertus, jame buvo 
daug daugiau erdvės. Kalbant apie pačius vaikus, priemiestyje jie 
labai nesiskyrė nuo miesto vaikų Kungsholmene. Jie buvo linkę 
saugoti savo teritoriją ir lengvai naujokų neprisileisdavo. Ypač 
sunku buvo Kaliui: niekas iš berniukų nenorėjo su juo žaisti. Ta- 
čiau didžiausias skirtumas buvo tas, kad čia nebuvo imigrantų. 

Ji nuvežė vaikus į darželį savo naujuoju visureigiu, kiek mažes- 
niu automobiliu nei monstras, kurio buvo užsigeidęs Tomas. Kaip 
visada, vaikai ginčijosi, kas sėdės priekyje, bet rietenos pasibaigė 
abiem atsidūrus ant galinės sėdynės. Kalis visą kelią tyliai tiek įsi- 
verkšleno, kad ėmė drebėti, o Anikai į širdį smilktelėjo nerimas. 

— Ei, kaip tu, Kali-Bali? — paklausė ji žiūrėdama per galinį vei- 
drodėlį. 


— Nevadink manęs taip, kvaila karve! 

Anika staigiai paspaudė stabdžius ir sustojo šalikelėje. Auto- 
mobiliui sustojus, ji atsisuko ir griežtai dėbtelėjo į savo sūnų. 

— Kaip tu mane pavadinai? 
jie taip staigiai sustojo. 

— "Tu pirma pradėjai, - paniuręs atšovė jis. 

— Atsiprašau, jei įžeidžiau pavadindama Kaliu-Baliu, bet visa- 
da tave taip vadinu. Jei nori, kad liaučiausi, tada, žinoma, daugiau 
taip tavęs nebevadinsiu. 

— Tu pirma pradėjai, - vėl piktai pasakė berniukas sumosikavęs 
ranka priešais ją. 

Ji pagriebė jo sugniaužtą kumštį. 

— Oaržinai, koks yra skirtumas? Aš nenorėjau tavęs įskaudinti, 
o tu mane pavadinai kvaila karve tam, kad supykdytum ir nuliū- 
dintum, ar ne? 

Kalis nudelbė žvilgsnį žemyn ir spyrė į sėdynę priešais. 

— Nustok spardęsis ir pažiūrėk į mane, - liepė Anika kiek įma- 
noma išlaikydama ramų balsą. - Mes vieni kitų taip nevadiname. 
Dabar manęs atsiprašysi ir niekada daugiau nebevadinsi kvaila 
karve - ar aišku? 

Berniukas pakėlė gailias akis ir linktelėjo. Jis vėl beveik verkė. 

— Atleisk, mamyte, - ištarė berniukas. 

— Nagi, branguti! - atsisegdama diržą atsakė ji. - Eikš čia... 

Ji pro sėdynes prisitraukė berniuką prie savęs, pasisodino ant 
kelių ir sūpavo ramindama, švelniai pūsdama jam į plaukus. 

- Štai taip, - šnabždėjo ji, - tu mano geriausias mažas berniu- 
kas pasaulyje, juk žinai. Myliu tave labiau nei bet kurį kitą mažą 
berniuką visame pasaulyje. Ar žinai, kaip tave myliu? 


— Iki pat žvaigždžių? - sukluso jis susirangydamas jos glėbyje. 

— Daug daugiau, iki pat angelų! Nagi, šiandien tavęs laukia pui- 
ki dienelė, girdi mane? Dainuosi ir žaisi futbolą, skaniai valgysi ir 
gražiai elgsiesi su kitais berniukais, ar ne taip? 

Prisispaudęs jai prie krūtinės, jis linktelėjo. 

— Ar dabar galiu sėdėti priekyje? 

— Ne, ne, mažuti, eik į galą. 

Gerokai per arti pro juos pralėkė moteris ir susierzinusi papyp- 
sėjo. Anika jai parodė vidurinį pirštą. 

— Niekada nieko nevadinsiu kvaila mū mū, - pasakė Elena. 

Kai galiausiai ji išlaukusi, nusiraminusi ir sugrįžusi į normalią 
būseną vaikus pristatė į jų grupes, pasijuto visiškai išsunkta. Anika 
atsirėmė į savo automobilį ir su nenusakomu skausmu širdyje žvel- 
gė į darželį. Aplink žemą vieno aukšto pastatą dideliais langais, 
pro kuriuos sruvo šviesa, plytėjo didelė gaiviai žalia veja su spal- 
vingomis žaidimų aikštelėmis ir laipynėmis, vėjas palengva sūpavo 
sūpynes, prie vartų stovėjo keli triračiai. Saulė švietė pavasariškai 
nedrąsiai, lauke tvyrojo dirvožemio ir žolės kvapas, jos viduje pul- 
savo nerimas. 

Kokią bauginančią atsakomybę ji prisiėmė tą dieną, kai į šį pa- 
saulį atsivedė vaikus. Kaip ji galinti užtikrinti, kad jų gyvenimai 
būtų nusisekę? Jie jau buvo pasaulio, prie kurio ji neturėjo jokios 
prieigos, dalis: jie jau lipdė savus likimus. Galbūt jau mezgėsi bū- 
simosios jų traumos, o jos galimybės padėti jų išvengti buvo labai 
menkos. 

Ką ji galėtų padaryti, jei kas nors iš bendraamžių blogai su jais 
pasielgtų? Kas, jei koks nors nesusivokęs šunsnukis nuspręstų pa- 
sinaudoti turima įtaka ir statusu? O jei kas nors pasinaudotų ne- 


paprastu jų tikėjimu gyvenimu? 

Aišku, kad taip jiems ir nutiks; tai patyrė ji pati ir greičiausiai 
daugelis kirų žmonių. Tam tikri momentai buvo velniškai siau- 
bingi - ji su tuo kovoja jau trisdešimt trejus metus ir vis dar negali 
užčiuopti, kuriame taške visas tas mėšlas prasidėjo. 

„Galbūt man depresija, - staiga šovė mintis, kurios ji tuoj pat 
susigėdo. 

„Velnias, kokia aš išlepus“, - pagalvojo. 

Anika galėjo būti namuose visą pavasarį gaudama pilną atlygi- 
nimą, ramiai sau pakuotis daiktus ir tvarkytis senajame bute, vėl 
pradėjo bėgioti krosą ir lankyti sporto salę. Kiek žmonių gali sau 
leisti tokią prabangą? 

Prieš kelias savaites, gegužės 1 d., jai, kaip ir žadėta, dar buvo 
išmokėtas atlygis už pinigų radybas. Iš tiesų, ji nepatikėjo tuo tol, 
kol nestovėjo prie banko su kvitu rankose: į jos sąskaitą pervesta 
12,8 milijonai kronų. 

Juk iš tikrųjų šiuo džiugiu momentu reikėtų mėgautis, o ji tik 
nerimavo. O dar tas jos visiškai nevykęs pokalbis su Tomu anądien 
gatvėje. 

— Turime pinigus investuoti, - pasakė jis. — Turiu keletą senų 
draugų, konsultuojančių investavimo klausimais — jie galėtų pa- 
sidomėti, kaip gauti geriausius dividendus. Šią popietę jiems pa- 
skambinsiu. 

— Ką turi galvoje „geriausius dividendus“? - atsakiusi Anika. — 
Kuria prasme? Ar kalbi apie ginklų eksportą, vaikų darbą, ar... 

— Nebūk juokinga, - pasakė Tomas. 

— „nebent yra kas nors dar pelningiau? Gal kokios apgailėti- 
nos gamyklos, kur darbuotojai laikomi surakinti grandinėmis ir 
pasmerkti myriop, jei kiltų koks gaisras? 


Tomas pasiėmė savo portfelį ir pradėjo eiti link taksi. 

Anika nuskubėjo iš paskos, norėdama jį apkabinti taip, kaip 
tada Kalį. 

- Pinigai neatsiranda iš niekur, - jam pavymui šaukė ji. — Vi- 
sada kas nors juos uždirba, bet kokie pinigai, kuriuos gauni kam 
nors laiku šnipštelėjus, yra kažkieno sunkaus darbo rezulratas. 
Argi to nesupranti? 

— Tai tik sentimentalios vapalionės, - atšovė Tomas šokdamas į 
taksi ir užtrenkęs duris nuriedėjo į savo suknistą darbą. 

Jam namas nelabai patiko. 

Buvo geriau nei jų butas mieste, bet jam trūko „klasikinio sti- 
liaus“. 

„O, kokia tobula klasika dvelkia tavo septintojo dešimtmečio 
namas Vaksholme“, - atšovusi tada Anika. 

Ji užsidengė ranka akis prisiminusi, kaip jie vienas su kitu el- 
gėsi. 

„Iuriu juk kažkada jaustis laiminga, - pagalvojo. - Turiu suim- 
ti save į rankas: 

„Susirasiu veiklos, net jeigu tai ir nebus darbas. Būsiu malo- 
ni kaimynams ir nustosiu fantazuoti, kaip nužudau Sofiją Gren- 
borg: 

Ji sėdo į savo visureigį ir nuvažiavo link Vinterviksvegeno. 

Namas stūksojo kampiniame sklype, nušviestas švytinčios ryto 
saulės — puikusis jos namas, jos pačios namas. 

Sustojo ten, iš kur į jį galėtų pažiūrėti kitų žmonių akimis. 

Šiose apylinkėse jis niekuo neišsiskyrė, tačiau buvo pastatytas iš 
geriausių medžiagų ir gerai suprojektuotas. Sklypas anksčiau buvo 
bendro naudojimo žemė, tačiau taryba ją pardavė, kai reikėjo įmo- 
kėti šiek tiek papildomų pinigų. Buvo apmaudu, kad aplink namą 


nebuvo senų medžių, tačiau ankstesnieji savininkai buvo pasodinę 

vaismedžių ir mažų ąžuoliukų, kurie po kelerių metų visai gražiai 
atrodys. 

Prie namo kairėje pusėje buvo nedidelis akmenimis dekoruotas 
gėlynas. Didžiąją dienos dalį jis būdavo pavėsyje, išskyrus ankstyvą 
rytą, todėl Anika buvo pradėjusi svarstyti, kokiems augalams čia 
būtų gera augti. Tačiau iš esmės aplinka nelabai pasidavė gamtos 
bendrystei. Prieš namą buvo nedidelė gėlių lysvė, nors grožio iš jos 
maža, tačiau akį labiausiai čia rėžė veja. Ji buvo išraižyta kaimynų 
automobilių ratų vėžių - kai namas buvo tuščias, jie taip trumpin- 
davo kelią. Jau vien apie tai pagalvojusi Anika pamėlynuodavo iš 
pykčio. Ji neturėjo nė menkiausios nuovokos, kaip ją sutvarkyti — 
gal vertėjo ant jos užversti keletą sunkvežimių naujos žemės? Ar 
visą plotą padengti žvyruota skaldos danga? 

Anika išjungė variklį ir išlipo iš automobilio. Gavę pinigus, jie 
nusipirko naujus automobilius. Ji turėjo pripažinti, kad savuoju 
buvo išties patenkinta. 

— Labas rytas! 

Anika atsisukusi pamatė link jos palengva atbėgančią moterį. 
Šalia jos be pasaito risnojo šuo. Moteris stabtelėjo prie Anikos. 
Ant kaktos ji ryšėjo juostą, vilkėjo dygsniuotą striukę ir buvo sti- 
priai suprakaitavusi. 

— Vadinasi, persikraustėte, — plačiai nusišypsodama šūktelėjo 
ji 

Dabar Anika ją atpažino: tai buvo moteris, gyvenusi įstrižai 
priešais juos. Ta pati, kurią, vedžiojančią šunį, sutiko žiemą. 

- Taip, jau apsigyvenome, - nusišypsodama patvirtino Anika 
prisiminusi savo pasiryžimą būti maloni kaimynams. 

— Sveiki atvykę. Ar jums čia patinka? 

Anika kiek sutrikusi nusijuokė. 

— Na, kol kas nežinau, tik neseniai viską išsipakavome... 

— Žinau, ką turite galvoje, - pasakė moteris. - Aš čia persi- 
krausčiau prieš penkerius metus ir vis dar randu neiškraustytų dė- 
žių. Ir kam laikome tiek nereikalingų daiktų? Jei man jų neprireikė 
penkerius metus, kam, po galais, juos apskritai pirkau? 

Anika nesusilaikė nenusijuokusi. 

— Tikra tiesa, - atsakė bandydama prisiminti, koks tos moters 
vardas. „Eva? Ema?“ 

— Gal norėtumėte užeiti puodelio arbatos? - paklausė mote- 
ris. - Arba kavos? Aš gyvenu... 

- Žinau, - pasakė Anika. - Aš pamenu. Kava skamba puikiai, 
ačiū. 

„Eba, jos vardas Eba Romanova. Taigi greičiausiai ji turi užsie- 
nietiškų šaknų. Dar ir šuns vardas skamba kažkaip itališkai: 

Anika pasilenkė ir jį patapšnojo. 

— Frančeskas, ar ne? - pasitikslino ji. 

Eba Romanova linktelėjo ir pakasė šuniui paausį. 

— Tik man reikia į dušą, - pasakė ji. - Už penkiolikos minu- 
čių. 

Ji nubėgo Vinterviksvegeno keliu, stabtelėjusi prie savo vartų 
juos atsidarė ir dingo žalumoje. 

Anika liko stovėti kur buvusi ir žvalgėsi aplink. Žiemą aplinki- 
nius namus galima matyti beveik netrukdomai, tačiau dabar juos 
slėpė gyvatvorės ir lapija. Ji tegalėjo matyti tamsų Ebos namo fasa- 
dą ir verandą su vasarnamiu. 

„Tai ką, po galais, reikės daryti su veja?“ — svarstė ji, kai jos akys 
sugrįžo prie savo pačios žemės plotelio. 

— Ką čia, manai, daranti? 


Ji net pašoko už nugaros išgirdusi piktą balsą. 

Už jos stovėjo į klubus rankas įrėmęs kresnas, į ją arogantiškai 
bei priešiškai dėbsantis vyras alaus pilvuku ir kepure. 

— Ką? - apstulbusi pasakė Anika. - Ką padariau? 

— "Tu blokuoji eismą! Niekas negali pravažiuoti, jei savo tanką 


palieki vidury kelio. 


— Bet čia nėra draudžiamojo ženklo statyti automobilį, - pa- 
sakė ji. 

Vyras žengė kelis žingsnius link jos, įspūdingas jo pilvas leido 
eiti tik išsiskėtus, šleivomis pėdomis. Jo akys buvo mažos ir gilios, 
veidas kaip reikiant įraudęs. 

- Patrauk mašiną! - subliovė jis. - Čia tau ne automobilių sto- 
vėjimo aikštelė, kaip dar aiškiau pasakyti: čia me aikštelė! 

- Atleiskite, - mirkčiodama teisinosi Anika. - Nemačiau jokių 
ženklų... 

— Patrauksi automobilį tuojau pat, nes čia tokia tvarka. Tai 
sena tradicija. 

Kelis kartus jis sulenkdamas pirštus sugniaužė kumščius. 

- Gerai, gerai. Velniai griebtų... - prararė Anika. 

Ji sėdo į automobilį, užvedė jį ir nuriedėjo iki įvažiavimo prie 
savo namo. 

— Dabar patenkintas? - pasakė vėl išlipdama. 

Anika tiesiog apstulbo pamačiusi, kad vyras eina per jos veją. 
Spardydamas žemę jis žingsniavo paskui įspaustas vėžes, kol pra- 
dingo kaimyniniame sklype. 

„Vyras su mersedesu, - prisiminė Anika. - Gyvenamųjų namų 


savininkų asociacijos pirmininkas. 

Eba Romanova vilkėjo juodus džinsus ir baltą palaidinę. Ji 
buvo pasidažiusi blakstienas ir rausvu lūpdažiu - lūpas. 

- Užeikit, — pakvietė atlapodama duris. - Žiūriu, sutikote Vil- 
helmą? 

— Ar matėte, ką jis padarė? - paklausė Anika. - Jis į savo namus 
nurėpliojo tiesiai per mano veją. 

— Girdėjau jūsų pokalbį, - pasakė Eba. - Jis labai įniršta, kai 
kas nors pastato automobilį ant jo kelio. Jis tame name gimė, to- 
dėl leidžia sau manyti, jog jam priklauso visa apylinkė. Be to, yra 
užkietėjęs rasistas tų, kurie savo šaknų Djursholme negali atsekti 
bent septynias kartas, atžvilgiu. 

Anika pabandė nusijuokti. 

— Tai jis ir jūsų nemėgsta? 

— Mane jis toleruoja, nes įsikalė sau į galvą, kad aš turėčiau tu- 
rėti giminystės ryšių su viena karališkąja Rusijos šeima. Nors netu- 
riu. Sakėte kavos, ar ne? Prisėskit, kol paruošiu. 

Ji mostelėjo link aukštų dvigubų durų, tada pradingo virtuvėje. 
Iš pradžių kiek priblokšta, Anika apsižvalgė koridoriuje. Namas 
buvo didžiulis, lubos siekė daugiau nei tris metrus. Kaip jai pasi- 
rodė, namo interjeras nelabai ką skyrėsi nuo Žiemos rūmų Sankt 
Peterburge stiliaus. Visi baldai buvo nuostabaus antikvaro, sienas 
puošė paveikslai sunkiais rėmais. 

Dvigubos durys vedė į didelę biblioteką, Anika atsargiai žengė 
storais kilimais. Sienoje jai iš dešinės buvo atviras žmogaus ūgio 
židinys - kažką panašaus Anika buvo mačiusi tik senuose britų 
filmuose. Sofos buvo rudos ar sodriai raudonos spalvos, su daugy- 
be įvairių raštų ir medžiagų pagalvėlių. Sienose įtaisytos lentynos, 


greičiausiai pagamintos iš kokio nors egzotiško ir dabar turbūt 

uždrausto naudoti medžio, buvo nukrautos daugybe šiuolaikiškų 
knygų. Jos akys užkliuvo už Osos Nilsonės knygos „Kas jūsų gy- 
venime priima sprendimus“. Knyga buvo puiki, pati ją buvo skai- 
čiusi. 

Čia taip pat buvo romanų, trilerių bei negrožinės literatūros 
anglų kalba, viena lentyna paskirta rusiškiems romanams rusų kal- 
ba. Dauguma jų buvo odiniais viršeliais, Anika perbraukė per jų 
kirilica užrašytas nugarėles. 

- Pieno, cukraus? - iš virtuvės sušuko Eba. 

— Šiek tiek pieno, - arsakė Anika. 

Kambaryje, ant tolimesniosios sienos, įstiklintas kabėjo tik vie- 
nas mažas, tamsus paveikslas. Anika priėjo arčiau ir įsižiūrėjo. 

Dažai atrodė seni, vos įžiūrimi, matėsi įtrūkimai. Nutapyta 
prislėgta jauna moteris su giliu liūdesiu akyse. Ji žvelgė sau per 
petį, tiesiai į paveikslą stebinčio žmogaus akis. Lūpos nežymiai 
pravertos. Ji buvo dar visai vaikas. 

— Kas ji? - paklausė Anika, kai abiejose rankose laikydama po 
puodelį į kambarį įėjo Eba. 

— Beatričė Čenči, — atsakė Eba pažiūrėdama į paveikslą. - Jai 
buvo įvykdyta mirties bausmė Romoje 1599 metų rugsėjo 11 die- 
ną. Nukirsta galva. 

Eba padavė puodelį Anikai. 

— Truputis pieno, be cukraus... 

Anika paėmė kavą nenuleisdama nuo merginos veido akių. 

— Ji nužudė savo tėvą. Popiežius Klemensas VIII ją nuteisė 
mirties bausme. Šis paveikslas originalus, antikvarinis ir, žinoma, 
vargu ar tokioje aplinkoje jam tinkamiausia vieta, tačiau jei gerai 
įsižiūrėtum, pamatytum, kad stikliniame įdėkle yra sensoriai ir 


termostatai, palaikantys temperatūrą bei drėgmę. 

— Namas nuostabus, - pasakė Anika sėsdamasi ant sofos prie- 
šais Ebą. — Ar čia gyvenate viena? 

Moteris pasipūtė kavą ir atsargiai gurkštelėjo. 

— Tik aš su Frančesku, - pasakė ji. - Ar manote, kad prastas 
skonis? 

Anika kone paspringo kava. 

— Ne, visai ne, tiesiog... neįprastas. Žinote, aš panašius namus 
tesu mačiusi tik filmuose. 

Eba nusišypsojo. 

— Didžiąją dalį baldų paveldėjau, - pasakė ji. - Jie anksčiau pri- 
klausė mano mamai. Dabar ji mirusi. Alzheimeris. 

— Man labai gaila, - burbtelėjo Anika. - Ar seniai? 

— Prieš penkerius metus, prieš tai, kai nusipirkau šį namą. Ma- 
mai jis būtų patikęs. Praturtėjau vos jai mirus. 

Anika gurkšnojo kavą ir nežinojo, ką atsakyti. „Na gerai, pra- 
turtėjai, puiku, aš taip pat praturtėjau. Ar apie tai čia, priemies- 
čiuose, kalbama prie kavos?“ 

— Pardaviau savo verslą, - toliau pasakojo Eba. - Tiksliau, bu- 
vau išmesta iš verslo, kurį pati padėjau sukurti. Taigi staiga atsira- 
do daug pinigų, kurių bent jau tuo metu nesitikėjau... Bet geriau 
jūs papasakokite, kaip leidžiate savo dienas. Kaip suprantu, turite 
vaikų? 

Anika padėjo puodelį ant įmantraus marmurinio stalo pavir- 
šiaus. Iš tiesų buvo keista čia sėdėti. Persikrausčiusi ji gavo labai 
skirtingus kaimynus. 

- Turiu du, - pasakė ji. - Kalis ir Elena. Šešerių ir ketverių. Il- 
gus metus gyvenome mieste, bet sugalvojome, kad būtų neblogai 
persikraustyti prieš vaikams pradedant lankyti mokyklą. Aš žur- 


nalistė, o mano vyras dirba Teisingumo departamente... 

Ji nucilo ir pristabdė save susirūpinusi, kad pasirodys arogantiš- 
ka. Jau gana buvo ir to, kad Tomas ėjo ir visiems, ką tik sutikdavo, 
išsijuosęs gyrėsi, kur dirba. 

— Koks buvo jūsų verslas? — staiga paklausė Anika norėdama 
pakeisti temą. 

— Biotechnologijų kompanija, - atsakė Eba. - Aš studijavau 
mediciną, o po baigimo pasinėriau į tyrimus. Mokydamasi ma- 
gistrantūroje atradau visiškai naują farmakologinę medžiagą, kuri 
pagerina vakcinos veikimą. Ją sumaišiusi su karvių raupų bakterio- 
fagu, sulaukiau fantastiškų rezultatų. Patentą turėjau jau baigusi 
doktorantūrą. 

— Oho, - tepratarė Anika nesugalvojusi nieko protingiau at- 
sakyti. 

— Mano sužadėtinis tuo metu mokėsi Ekonomikos mokykloje, 
taigi kurti verslą buvo jo idėja, kompanija vadinosi „ADVA Bio“, 
ar teko apie tokią girdėti ? 

Anika papurtė galvą. 

— Kaip tik tuo metu ėmė plisti SARS, Pietryčių Azijoje paukš- 
čių gripu apsirgo pirmieji žmonės, taigi viskas, susiję su vakcino- 
mis, buvo išties ant bangos, - tęsė Eba. - Mano sužadėtinis ir jo 
draugas metė mokslus ir pradėjo derybas su įvairiomis tarptau- 
tinėmis korporacijomis dėl patento teisių. Pirmasis pasiūlymas 
buvo dešimt milijonų dolerių, antrasis - penkiasdešimt. Maždaug 
tuo pat metu vaikinai suprato, kad manęs jiems nebereikia. Anot 
jų, aš nieko apčiuopiamo kompanijai nebeduodu. Tuo metu kom- 
panija buvo vertinama septyniasdešimt penkiais milijonais dole- 
rių, daugiau nei pusė milijardo švediškų kronų. Jie mane išsipirko 
už 185 milijonus kronų. 


Anika net atsilošė. O ji galvojo, kad yra turtinga... 

— Ar likote patenkinta šiuo išpirkimu? - paklausė ji. 

Eba kreivai šyptelėjo. 

— Nelabai galėjau rinktis, - atsakė. — Tačiau dabar, žvelgdama 
atgal, nelabai dėl to išgyvenu. Po savaitės, kai gavau pinigus, buvę 
mano verslo partneriai nuskrido į JAV susitarti dėl sąlygų su tarp- 
tautine farmacijos kompanija. Ji vadinosi „Xarna“. Jau pirmą vaka- 
rą jie prigėrė tiek šampano, kad mano sužadėtinis, tiksliau buvęs 
sužadėtinis, užmigo ant sofos kompanijos Inovacijų ir tyrimų sky- 
riuje. Bet ne tai blogiausia. Blogiausia, kad jo partneris neužmigo, 
o sėdėjo ir kalbėjosi su tyrėjais bei vadovybe, didžiuodamasis gyrė 
patentą ir pasakojo, kaip veikia mano atradimas tol, kol iš esmės 
ant stalo išmetė visas kortas. Jau kitą dieną jiems buvo parodytos 
durys, ir jie liko be skatiko kišenėje. 

— Juokaujat! - sušuko Anika. 

Eba gūžtelėjo pečiais. 

— Ši tarprautinė korporacija surado alternatyvų būdą, kaip pa- 
siekti tokius pačius rezultatus, o tai „ADVA Bio“ ir mano patentą 
pavertė iš esmės beverčiais. „ADVA Bio“ bankrutavo ir liko sko- 
linga ketvirtadalį milijardo kronų. 

— Velnias, - tepratarė Anika. 

— Juokiasi tas, kas juokiasi paskutinis... - nusišypsodama pasa- 
kė Eba. - Dar kavos? 

— Taip, prašyčiau, — neatsisakė Anika, ir Eba atsistojusi nusine- 
šė abu puodelius į virtuvę. 

Anika sėdėjo ant didžiulės sofos su lengvu zvimbesiu ausyse 
ir nepaaiškinamu jausmu, kad jai į akis pučiama migla. Ar pirmą 
kartą susitikus kas nors pasakotų tokią istoriją? Ir akivaizdu, kad 
Eba tai pasakoja ne pirmą kartą, tačiau kodėl taip greitai, gerai net 


nepažindama Anikos? 

Anika pagalvojo, kad visi šie įvykiai moteriai turėjo neduoti ra- 
mybės. Apie tai ji greičiausiai galvojo kasdien, tai buvo tarsi neiš- 
gydyta trauma, iš jos galvos dingstanti tik jai atsipalaidavus, išėjus 
pabėgioti ar galbūt maudantis duše. 

Anika pagalvojo, kaip svarbu yra turėti savo aplinką, vietą, ku- 
riai priklausai. 

Eba pasirodė su puodeliais kavos ir vaisių lėkšte. Jos rausvose 
lūpose žydėjo šypsena. 

— Kuo užsiimate šiuo metu? — pasidomėjo Anika, kai šeimi- 
ninkė atsisėdo ant sofos ir sužiuro į vaisių lėkštę. 

— Atlieku ląstelių signalinių trajektorijų tyrimus, - paimdama 
obuolį pasakė Eba. - Karolinskos institutui paaukojau penkioli- 
ka milijonų projektui, kuriame tiriamos Alzheimerio priežastys, 
finansuoti su sąlyga, kad tyrimui vadovausiu pati. Nedidelė mūsų 
komanda jau dirba trejus metus. 

— Oho, - pasakė Anika. - Ar jau pavyko ką nors nustatyti ? 

— Tik tai, kad paciento smegenyse pastebimas pusiausvyros su- 
trikimas, — paaiškino Eba atsikąsdama obuolio. - Dėl neaiškios 
priežasties tokių žmonių smegenyse atsiranda per daug hipertos- 
foruotų baltymų, o tai reiškia, kad baltymai ima ląstelių viduje 
telktis formuodami raizginius, taip prasideda viena pirmųjų šios 
ligos stadijų. Bandome išsiaiškinti, kas sukelia pusiausvyros sutri- 
kimus ir kaip juos pristabdyti arba panaikinti. 

— Būtų puiku, jei jums pavyktų tai padaryti, - pasakė Anika. 

— Taip, tikrai, - pritarė Eba. - Ar kada nors matėte, kaip gęs- 
ta Alzheimeriu sergančio žmogaus gyvybė? Tai siaubinga. Mama 
kalbėjo septyniomis kalbomis šalia gimtosios rusų. Visas jas ga- 
liausiai pamiršo, o kartu nebesuvokė ir laiko bei erdvės, ji prarado 


viską, kas sudaro asmenybės esmę. Viliuosi, kad pavyks surasti šią 

trūkstamą dėlionės dalį, galiausiai padėsiančią šios ligos atsikra- 
tyti. 

— Na, tai gerokai nutolę nuo to, kuo užsiėmėte anksčiau, - tarė 
Anika. 

— Ne taip toli, kaip galėtumėte pamanyti, - atsakė Eba. - Eg- 
zistuoja viena teorija, pagal kurią Alzheimeris išsivysto dėl užde- 
gimo. Žinome, kad čia svarbūs tam tikri imuninės sistemos citoki- 
nai, o signalinės ląstelių trajektorijos yra tokios pačios... 

Ji nutilo ir nudelbė žvilgsnį. 

— Ar Alzheimerio liga paveldima? - paklausė Anika. 

— Tik apie penki procentai; daugelis atvejų priklauso nuo kaž- 
ko kito. Žinoma, svarbiausias tikslas yra surasti vakciną ir taip už- 
kirsti kelią ligai atsirasti, organizmui duoti ko nors, kas neleistų 
kauptis baltymams, ir panaikinti šį disbalansą. 

— Ar manote, kad jums pavyks? 

Ji gūžtelėjo pečiais. 

— Arba pavyks, arba tai padarys kas nors kitas. Pirmasis tai at- 
radęs taps labai turtingas. Jau vien Karolinskos institute tuo pačiu 
tikslu vykdomi dar du kiti projektai. 

— Tokiu būdu gaunamas privatus finansavimas konkretiems ty- 
rimų projektams darosi vis dažnesnė praktika, ar ne? — paklausė 
Anika suvokusi, kad Eba atsakė į jos klausimą apie tai, ar jiems 
pavyko ką nors rasti. 

— "Tai labai dažna praktika, - atsakė Eba. - Jau vien mano sky- 
riuje daugelis projektų remiami išorinio finansavimo. Vieno itin 
stambaus sulaukėme praeitą žiemą iš vienos amerikiečių farma- 
cinės kompanijos, siekiančios surasti vakciną nuo vienos ateities 
antibiotikams atsparios bakterijų rūšies. 


— Tai jūsų senoji sritis, ar ne? - paklausė Anika. 

Eba pasivalė lūpų kampus blyškiai melsva servetėle. Anika joje 
pamatė likusias lūpdažio žymes. 
— Taip, - atsakė Eba, - tam tikra prasme, taip. Jie bando per- 


prasti mechanizmus, veikiančius viruso mutaciją, siekiant ją kon- 


troliuoti. 
— „Medi-Tech“, - ištarė Anika. 
Eba kilstelėjo antakius. 


— Tai didžiulė kompanija, vykdanti tyrimus įvairiose skirtingo- 
se srityse. Žinote ją? 

— Dalyvavau spaudos konferencijoje, - pasakė Anika. - Ten 
buvo ir jos vadovas, pristatęs projektą; jis švedas. 

— Bernardas Torelas, - pasakė Eba ir Anika pritariamai linkte- 
lėjo - taip, toks buvo jo vardas. 

— Visai jaunas, - pridūrė Anika. - Ir patrauklus. 

— Ir visai nemalonus, - papildė Eba. - Nežinau kodėl, bet ne- 
pasitikiu juo. Ar spaudos konferencijoje ėmėte iš jo interviu? 

Anika liūdnai nusijuokė. 

— Interviu iš nieko neėmiau jau šešis mėnesius. Buvau priversta 
išeiti visiškai apmokamų atostogų. Rytoj susitinku su vyriausiuoju 
redaktoriumi - manau, kad jis bandys man pasiūlyti išeitinę kom- 
pensaciją. 

— Ar norite išeiti iš darbo? — paklausė ji. 

— Nežinau, - atsakė Anika nudelbusi akis į savo rankas. - Aš 
taip pat netikėtai gavau šiokių tokių pinigų, todėl neprivalau dirb- 
ti, bent jau dabar, tačiau nežinau... 

— Labai gerai pagalvokit, - patarė Eba, — prieš sutikdama su 
išeitine kompensacija. Gali būti sunku jaustis nebereikalinga. 


„Taip, - pagalvojo Anika, - tai jau teko patirti. 

— Būtų šaunu kurį laiką užsiimti kuo nors kitu, - garsiai svarstė 
ji. - Galbūt studijuoti ar įkurti savo verslą ir tapti laisvai samdo- 
ma. 

— Visada gerai turėti pasirinkimą, - pasakė Eba. - Kur dirba- 
te? 

„Ir dar gerai apie viską atvirai pakalbėti, - pamanė Anika. — 
Arbajai patinku, arba ne: 

— Evening Post laikraštyje, - atsakė ji. - Daugiausia rašau apie 
kriminalinius nusikaltimus ir bausmes. Kartais sulaukiu ir šiek 
tiek įvairovės — įžymybės, politiniai skandalai, kitokio pobūdžio 
smurtas. Beje, paskutinis mano darbas buvo Nobelio banketas, 
kuris šįkart buvo kiek kitoks. 

— Šrai iš kur jus pažinau, - pasakė Eba. — Visada skaitau vaka- 
rines naujienas. Su jomis užaugau. Mama mėgdavo skaityti gelto- 
nąją spaudą - jai patiko faktas, kad ji tokia nepadailinta. Mama 
užaugo su Pravda — matai, ji ištrūko tik, kai jai buvo dvidešimt. 

— Kaip? - paklausė Anika. 

— Ji kirto Suomijos Karelijos sieną. Pasienio apsauga į ją šovė, 
tačiau, jos manymu, jie specialiai į ją nepataikė. Tokia buvo mama, 
visada pasitikėdavo žmonėmis, negalvodavo apie juos blogai... Ar 
esat patenkinta savo darbu? 

— Kartais, - nuoširdžiai prisipažino Anika. 

— Niekada negalvojote rašyti apie akademinį pasaulį? — pasi- 
domėjo Eba. - Žinoma, ir apie pačius tyrimus, bet tuomet reika- 
lingas ir daug akylesnis žvilgsnis į pačias institucijas, jų finansavi- 
mą bei naudojamus metodus. 

— Ką turite galvoje? — paklausė Anika pajutusi, jog pokalbis 


ima ją dominti. 

— Kai kurie žmonės, siekdami savo tikslų, gali padaryti bet ką, 
pasakė Eba, jos akys aptemo. - Jie kitus šnipinėja, vagia rezultatus, 
jų atradimus publikuoja kaip savus. Kai kuriose institucijose tai 
pasiekė tokį lygį, kad kiekvienas savo medžiagą, išėjęs iš kabineto, 
užrakina. 

— Neįtikėtina, - pasakė Anika. 

— Kodėl gi, viską galima suprasti, - atsakė Eba. - Ant kortos 
pastatyta labai daug. Imkime kad ir praeitos žiemos projektą — 
trys ketvirtadaliai milijardo kronų, bet žiniasklaidoje apie tai nė 
neužsiminta. 

— Man susidarė įspūdis, kad tame kontekste tai nebuvo labai 
dideli pinigai. 

— Taip, - atsakė Eba, - ir būtent tai turiu galvoje. Jeigu atidžiau 
pažvelgsi į mokslo institucijas, galima apie labai daug ką rašyti. 

— Ne tokia jau bloga mintis, - pasakė Anika sužiurusi į laikro- 
dį. - Pagalvosiu apie tai. 

— Prašykite, jei reikės kokios pagalbos, - pasakė Eba stodamasi 
nuo sofos. — Šią popietę ketinu eiti į laboratoriją. Gal norite kada 
užsukti ir apsižvalgyti ? 

Anika paėmė puodelį ir atsistojo. 

— Mielai, - pasakė ji. - Dėkoju už kavą... 

Jos nuėjo į didžiulę senovišku stiliumi įrengtą virtuvę, ant sienų 
kabėjo didelės spintelės, viduryje stovėjo puikus didelis stalas. 

— Leiskite man, - paimdama puodelius tarė Eba ir nuėjo prie 
indaplovės. 

Stabtelėjusi pusiaukelėje ji atsisuko į Aniką. 

— Palaukite, - staiga tarė ji, - jei buvote Nobelio bankete, vadi- 
nasi, matėte, kas nutiko? 

Anika delnu pasitrynė kaktą. 

— Į mane mirdama žiūrėjo Karolina fon Bering, - atsakė ji. — 
Aš sapnuoju ją kelis kartus per savaitę. Tai jau darosi nelabai ma- 
lonu. 


Eba nusisuko ir įdėjo puodelius į indaplovę. 


Andersas Šiumanas stovėjo už stiklinės sienos ir žvelgė į redak- 
ciją. 

Iš tikrųjų jam kuklus naujasis jo biuras buvo mielesnis nei senas 
erdvus kampinis kabinetas su vaizdu į Rusijos ambasadą praktiškai 
visais atžvilgiais. Bet geriausia buvo tai, kad dabar jis galėjo stebėti 
darbinę aplinką, ateinančius ir išeinančius darbuotojus, melsvą iš 
kompiuterių sklindančią šviesą tamsiomis naktimis, vaizdą to, kas 
bent jau atspindėjo tikrovę, ar bet kuriuo atveju buvo komerciškai 
gyvybinga. 

Vienintelis dalykas, kurio pasigesdavo, buvo apsaugininkas 
prie ambasados vartų. 

„Tačiau šis vyrukas turėtų būti tikrai patenkintas“, - pagalvojo 
vyriausiasis redaktorius stebėdamas, kaip per redakciją žirglioja 
tarybos pirmininkas Hermanas Venergrenas. 

— Na, kiek ankštoka, — Šiumanui atidarius duris į savo ankštą 
kabinetą įvertino Venergrenas. Šiumanas taip ir nesuprato, ar pir- 
mininkas turėjo galvoje redakciją, jo kabinetą ar savo paries apsi- 
tempusį švarką. 

— Turbūt bus geriausia, jei prisėstume kavinėje, - pasiūlė An- 
dersas Šiumanas. —- Dabar nebeturiu laisvų kėdžių. Tačiau štai, 
leiskite pakabinti jūsų švarką... 

— Hmm, - paduodamas vyriausiajam redaktoriui savo švarką 
ir šaliką tepratarė Hermanas Venergrenas. - Kaip suprantu, jūs čia 


laiko veltui negaištate. 

Pirmininkas neatrodė ypač patenkintas pokyčių laikraštyje 
tempu. 

— Ėmėmės eksperimentinės iniciatyvos su televizija bei radi- 
ju, - pasakė Šiumanas. — Beje, visiškai pertvarkyta internetinė sve- 
tainė. Pamanėme, kad svarbu viską padaryti kiek įmanoma grei- 
čiau, tarybai pateikti ką nors, kuo galėtų grįsti savo sprendimus. 

„Vartoju karališkąjį „mes“, — susiprato Šiumanas ir nusprendė 
tęsti. 

— Taigi, ar tik šis pokyčių tempas nėra būdas užbėgti už akių 
tarybos sprendimams? — nepatenkintas paklausė Venergrenas. — 
Juk pagaliau daug sunkiau pasakyti „ne“ tam, kas jau paleista ir 
veikia. 

Šiumanas išsitraukė projektų ir kitų dokumentų aplanką. 

— Turiu pasakyti, - kalbėjo jis, - jog reorganizacija įvyko daug 
sklandžiau, nei kas nors galėjo tikėtis. Kadangi kiekvienas skyrius, 
įskaitant ir vadovybę, gavo mažiau erdvės, nei profsąjunga, nei 
darbuotojų forumas neprieštaravo. 

- Švediškas mentalitetas, - pasakė Venergrenas. — Tol, kol kas 
nors nelieka už borto, viskas gerai. 

- Būtent, - pritarė Šiumanas išeidamas iš kabineto ir pasives- 
damas pirmininką į dešinę, o paskui nulydėdamas siauru korido- 
riumi. — Jei galiu jums parodyti, dabar visa sporto redakcija telpa 
sename mano biure... 

Jie stabtelėjo prie atvirų durų į buvusias vyriausiojo redakto- 
riaus valdas ir pirmininkas įkišo kaklą apsižvalgyti. 

— Nuostabu, - pripažino jis, - kad tokioje mažoje erdvėje suge- 
bate sukišti tiek daug kompiuterių. 

- Ir viskas puiku, - eidamas toliau kalbėjo Andersas Šiuma- 


nas. - Kairėje panaikinome visus asmeninius kabinetus ir čia įkur- 

dinome rinkodaros skyrių. Tai davė netikėtų teigiamų rezultatų — 
rinkodaros ir reklamos skyriai ėmė daug geriau bendradarbiauti. 

— Kam šios patalpos buvo naudojamos iki tol? 

— Čia dirbdavo dieninės pamainos reporteriai, - pasakė An- 
dersas Šiumanas. - Juos aprūpinome nešiojamaisiais kompiute- 
riais ir skatiname kiek įmanoma dirbti iš namų. Visi jie tuo labai 
patenkinti. 

— Hmm, - burbtelėjo Venergrenas. - Asmeniškai aš darbuoto- 
jus verčiau pageidaučiau matyti. 

Iš naujienų redakcijos atėjo Spaikas, atrodė, kad su kažkokiu 
reikalu. 

— Rytoj turi pasirodyti Parlamento ombudsmeno pranešimas 
apie saugumo problemas, iškilusias per Nobelio banketą, - prane- 
šė jis. - Kas galėtų šiandien tuo pasirūpinti ? 

Šiumanas susierzino, kad buvo pertrauktas, ir dar labiau niršo 
dėl to, kad pastebėjo, jog negali to nuslėpti. 

— Kreipkis į ką nori, - pasakė jis, - didelio skirtumo nėra. 

— Jau pakalbėjau su keliais vaikinais iš internetinės redakcijos 
skyriaus, — tarė Spaikas. - Atrodo, jie nežino, kas yra Parlamento 
ombudsmenas. 

Vyriausiasis redaktorius vengė tarybos pirmininko žvilgsnio ir 
tenorėjo, kad Spaikas kuo greičiau dingtų. 

— Pasirūpink tuo, - paliepė jis ir pasisuko link Hermano Ve- 
nergreno. - Štai čia, - rodydamas pradėjo pasakoti, - seniau buvo 
poilsio zona. Dabar čia įkurdinome planavimo ir reklamos sky- 
rius. Iš čia nesimato buhalterijos, ji dabar kairiajame kampe. Dar- 
buotojų kambarį perdarėme į televizijos studiją, o vietoj kance- 


liarijos įsikūrė kontrolinės įrangos studija. Iš esmės mums pavyko 

visą transliacijų operatyvinį skyrių įkurdinti erdvėje, kuri prieš tai 
buvo visai neišnaudota... 

Hermanas Venergrenas į vyriausiąjį redaktorių pažvelgė kiek 
išvargusiu žvilgsniu. 

— Tiesą pasakius, erdvės išnaudojimo klausimai manęs nelabai 
domina, - prisipažino jis. - Ir kodėl neturime redaktoriaus, galin- 
čio išspręsti klausimą dėl ombudsmeno pranešimo? 

Andersas Šiumanas lyg norėjo atsikrenkšti, bet susilaikė. 

- Jei tik galėčiau... 

Jis ištiesė ranką ir parodė kelią į naujai įrengtą kavinę - nedide- 
lę patalpą šalia lifto, kurioje stovėjo kavos aparatas ir sumuštinių 
automatas. Kampe sėdėjo keli mobiliaisiais kalbantys darbuoto- 
jai. Šiumanas jiems abiem paėmė kavos ir padėjo puodelius ant ne- 
labai stabilaus staliuko. Jis atsivertė savo aplanką su dokumentais 
bei sutartimis ir juos pasklaidydamas peržiūrėjo. 

— Šiuo metu vyksta derybos su keliomis skirtingomis komerci- 
nio radijo stotimis: esame numatę pasiūlyti radijo žinias ir galbūt 
keletą pokalbių laidų. Interneto svetainė sukurta taip, kad viską, 
ką transliuojame, būtų galima publikuoti internete. Čia įžvelgia- 
me didžiulį potencialą ateičiai: televizija per plačiajuostį tinklą. 

Hermanas Venergrenas nusiėmė akinius. 

— Tik neturite redaktoriaus, sugebančio paskambinti Parla- 
mento ombudsmenui? 

— Skaitmeninės televizijos tinklas bus integruotas internete, — 
toliau pasakojo Andersas Šiumanas dėdamasis, kad Venergreno 
pastabos negirdėjo. — Tai tik laiko klausimas. Visa tai paveiks vi- 
sus, esančius šiame versle. Kaip vyriausybė reaguos į visišką laisvę, 
kurią naujovės suteiks visiems, dirbantiems šioje srityje? Ką tai 


reikš visoms priežiūros institucijoms? Kaip su mokesčiais, rekla- 


=209-> 


LIZA MARKLUND 


ma? Reikės apsvarstyti labai daug dalykų. Tačiau mes unikalūs 
tuo, kad radome elementarų būdą išnaudoti prieš tai žiniasklaidos 
neatrastą rinką. Kitaip tariant, bulvarines naujienas pateikti tele- 
vizijoje. 

Tarybos pirmininkas vėl užsidėjo akinius ir kelias sekundes su- 
simąstė. 

— Jei konkrečiau, - paklausė jis, - apie ką mes kalbame? Gyva 
amerikietiškų automobilių gaudynių transliacija ir panašiai? 

— Automobilių gaudynės, taip, žinoma, - patvirtino Šiuma- 
nas. - Išsamūs interviu su įvairiomis asmenybėmis, slaptos kame- 
ros užfiksuota medžiaga apie svarbius asmenis, skandalai ir nelai- 
mingi atsitikimai. Įvairios nelaimės ir gaisrai, verkiantys vaikai, 
besislapstantys politikai, neištikimos įžymybės. Žinoma, užkulisi- 
nė medžiaga iš tokių stambių renginių kaip „Eurovizija“. Vis dėlto 
tvirtinu, kad unikalus šios naujos iniciatyvos veiksnys yra asmeni- 
nis priėjimas. Žmonės, pasakojantys savo istorijas, asmeninę savo 
didelių ir ne tiek reikšmingų įvykių patirtį. 

— Supratau, - pasakė Venergrenas ir atsiduso. - Jau dabar gir- 
džiu, kokie bus mūsų savininkų prieštaravimai. Dar daugiau žur- 
nalistinio šlamšto dabar mažiausiai kas nori. 

— Ne, - suskubo paprieštarauti Andersas Šiumanas. - Jie nori 
bent šimto milijonų, padengsiančių finansines negandas, kurias 
sukėlė mūsų nevykėlis iliustracijų prifarširuotas rytinis laikraštu- 
kas. 

— Galbūt, — pripažino pirmininkas, —- turėtumėte atsargiau 
rinktis žodžius. Kaip ir galite įsivaizduoti, šiuo metu jūs nesate 
mėgstamiausiųjų asmenų sąraše. 

- Tai man labai aiškiai leido suprasti, - nukirto Šiumanas no- 


rėdamas nuslėpti savo akivaizdžiai juntamą kartėlį. 

Hermanas Venergrenas vėl nusiėmė akinius ir pasilenkė. Šiu- 
manas galėjo matyti poras ant jo nosies. 

— Suprantu, - pasakė jis, - kad esate nusivylęs dėl asmens, pa- 
rašiusio apie „IV Scandinavia“. Šeimai paaiškinau, kad neturėjo- 
te kito pasirinkimo. Jei būtumėte pasakęs ne, ji šią istoriją būtų 
nunešusi kur nors kitur. Dabar bent jau turėjome galimybę savo 
rankose laikyti leidybos procesą ir įgyti moralinio pranašumo. 

Jam acsilošiant kiek brakštelėjo švarkas. 

— Beje, kaip ten su ja baigėsi? Šiomis dienomis laikraštyje ne- 
bemacau jos vardo. 

- Ji atostogauja, — atsakė Šiumanas nusprendęs neminėti tokių 
detalių, kaip užmokestis ir kitos sąlygos. 

— Puiku, - stodamasis pasakė Venergrenas. - Ar yra pagrindo 
tikėtis, kad ir toliau atostogaus? 

Jei Šiumanas Venergreno nepažinotų, būtų galėjęs prisekti, kad 
jo lūpose pamatė šypseną, tačiau greičiausiai tai buvo krintanti 
šviesa. Hermanas Venergrenas niekada nesišypsojo. 

— Ketinu tuo pasirūpinti, - pasakė Andersas Šiumanas. 

— Ir raskite, kas gali paskambinti Parlamento ombudsmenui, — 


priminė Hermanas Venergrenas. 


Anika stovėjo virtuvėje ir skuto bulves, kai išgirdo atsidaran- 
čias ir vėl užsidarančias duris. 

— Labas, - per petį šūktelėjo ji. 

Tyla. 

Ji ant metalinės plautuvės padėklo padėjo bulvių skutiklį ir su- 
kluso. 

— Tomai? - kiek garsiau tarstelėjo ji. - Ar tai tu? 


Vėl nieko. 

Anika apsisuko ir staiga sunerimusi žengė kelis žingsnius link 
durų. 

— Kas čia? - paklausė ji. - Sveiki? 

Spintos po laiptais durys buvo pravertos ir girdėjosi barškan- 
čios pakabos. Anika pribėgo, atlapojo duris ir viduje pamatė susi- 
lenkusią ir kažko ant grindų ieškančią šviesiaplaukę moterį. 

Tik po kelių sekundžių Anika susivokė, kad tai Ana Snaphanė. 
ji su palengvėjimu nusijuokė ir pajuto, kaip atsipalaiduoja pečiai. 

— Velniai griebrų! - sušuko. - Kaip reikiant man įvarei baimės. 
Ką, po galais, čia veiki? 

Anika į ją sužiuro. 

— Labas, kaimo mergiote. Pamaniau, kol nepamiršau, pasikui- 
siu ir susirasiu tuos batus, kuriuos man žadėjai paskolinti. Ar jie 
čia, ar miegamajame? 

— Kokie, aukštakulniai? - paklausė Anika. - Bet aš tau juos jau 
atidaviau, kai ėjai į „Laukinį arklį. 

„Tai turėjo būti apytiksliai prieš daugiau nei šešis mėnesius, — 
mintimis permetė Anika. - Tuo metu Ana dar gėrė“ 

Ana sustojo ir susimąstė. 

— Velnias, jau davei, - pasakė ji. - Tu teisi. Dar tą patį vakarą 
nulūžo abu kulniukai, juos išmečiau, taip, šitaip ir buvo. „Laukinis 
arklys“ tikras tvartas. Niekada ten neik! 

Ji atsikėlė ir nusibraukė nematomas dulkes. 

— Ar galiu tada pasiskolinti šiuos? — paprašė ji laikydama Ani- 
kos neseniai „NK“ pirktus kaubojiškus batus. 

Anikos veide šypsena išblėso. 

— Tiesą pasakius, jų dar neturėjau progos net užsimauti, - pa- 


sakė ji. 

— Gerai, tada pamiršk, - numykė Ana mesdama batus ant grin- 
dų. | 

— Ne ne, paimk juos, - paragino Anika. - Man jų nereikia, kai 
visą laiką čia būnu... 
tus. 

— Kokia tu nuostabi, — šypsodamasi tarė ji. - Žinai, tarp pas- 
kaitų turiu persirengti. Negaliu atrodyti taip pat vieną pasirodymą 
po kito - žiniasklaida tuomet imtų iš manęs šaipytis. 

— Šie tokie gražūs. Labai šaunu, kad mūsų tas pat dydis. 

— Ar nori pasilikti vakarienės? — pasiūlė Anika grįždama prie 
plautuvės. - Gaminsiu didkepsnį su bulvių apkepėle bei česnakine 
duona. 

— Tu iš tiesų nesuvoki, kaip veikia glikemijos indeksas, ar ne? — 
pasakė Ana vaikštinėdama po atvirą pirmojo aukšto erdvę, kurią 
sudarė virtuvė, valgomasis bei svetainė. 

— Na, ką pasakysi? - dar kartą paklausė Anika. 

— Ačiū, ne, - atsakė Ana. - Bandau maitintis šiek tiek sveikiau. 
Turiu numesti svorio. Mano agentas nori padaryti fotografijų pla- 
karams, o fotoaparatas prideda maždaug penkis kilogramus, ar 
žinojai? 

— Ar įmanoma? - paklausė Anika imdama virtuvinį kombainą 
bulvėms pjaustyti. — Jei tiesa, tada kažkas negerai su fotoobjekty- 
vu - jis gerai neperteikia vaizdo ar kas nors panašaus. Ar paduo- 
tum grietinėlę? 

- Kokia neteisybė, - skundėsi Ana. - Tu tokia liekna, nors ir 
kiekvieną dieną valgai panašius valgius. Tai kurgi didvyris, apsau- 


gosiantis mus nuo terorizmo? 

— Žinoma, kovos lauke, - atsakė Anika. - Pagalvojau, kad jis 
sugrįžo vietoj tavęs... Kur Miranda? Ar ji pas Mehmetą? 
netoliese nėra vaikų, o tada priėjo prie Anikos. 

— Ar nieko negirdėjai apie Sofiją Grenborg:? - tyliai paklausė. 

Anika prie kombaino, pilno bulvių, pritvirtino piltuvėlį ir įjun- 
gė ji. 

— Kodėl turėčiau? - suriko per kombaino keliamą triukšmą. 

Ana paėmė žalią bulvę ir gūžtelėjusi atsikando jos. 

— Tada gal dar ką nors susirado, - sušuko ji. - Jie jau kai prade- 
da, tai ir važiuoja toliau... 

Pjaustyklės dugne kaupėsi griežinėliai bulvių ir Anika ją iš- 
jungusi visą turinį suvertė į orkaitės indą. Jai beriant prieskonius, 
kapotus svogūnus ir česnakus, viską padengiant tarkuotu sūru ir 
užpilant grietinėle spengė tyla. 

— Aš tik nerimauju, kad vėl neliktum įskaudinta, - tyliai paaiš- 
kino Ana. - Beje, kaip tavo angelai, ar nesirodo? Ar buvai su kuo 
nors dėl jų pasikalbėti? 

— Angelai? - paklausė Anika į orkaitę dėdama indą. 

— Tau reikia kokios nors terapijos, - pasakė Ana Snaphanė. — 
Patikėk manimi, tai daro stebuklus. Aš išmokau pasaulį macyti 
visiškai naujai, dabar savo įsisenėjusios elgsenos modelį matau vi- 
siškai kitoje šviesoje. Ar galėtum minutėlę prisėsti? Tu net nepa- 
sakei, ką manai apie mano paskaitą? 

Anika nusiplovė rankas, nusišluostė jas į virtuvinį rankšluostį 
ir nuėjusi atsisėdo ant vienos iš sofų. 
pažadėjau, bet pastaroji savaitė buvo beprotiška, vaikai pradėjo 


lankyti naują darželį ir... 

Ana pasiduodama emocijoms mostelėjo rankomis. 

— Žinau, - pasakė Anika, - kad pažadėjau, ir padėsiu tau para- 
šyti, ber nežinojau, kad ketinai pas mane pasirodyti būtent šian- 
dien. 

— Vis dėlto, ką manai apie tai, ką parašiau? 

Pasijutusi labai nepatogiai, Anika apsižvalgė virtuvėje. 

— Manau, parašei gerai, - pasakė ji, - bet labai primena pasku- 
tinę versiją. 

— Taip ir žinojau! - triumfuodama sušuko Ana. - Jie tik tuščiai 
kažką mykia toje niekam tikusioje agentūroje! 

— Ber ar jie nenorėjo, kad pateiktum ką nors visiškai naujo? — 
paklausė Anika. - Kad sulauktum daugiau užsakymų? Jei taip, 
manau, reikės viską pradėti iš naujo. Pasirink kokią nors kitokią 
temą - juk turi tiek daug patirčių... 

Ana dėbtelėjo į Aniką. 

— Ką nori tuo pasakyti, daugiau užsakymų? Manai, kad aš ne- 
turiu paklausos? 

— Ne, ne tai, - patikino Anika, - ne tai norėjau pasakyti, bet 
pamaniau, kad agentūra sakė... 

— Nepradėk dar ir tu! Būtų puiku kartais turėti bent vieną 
Žmogų 5440 pusėje! 

— Užeisiu pas tave kitą savaitę ir galėsime kartu tai padaryti, — 
greitai susakė Anika. - Kada tu laisva? 

Ana kelias sekundes susimąsčiusi tylėjo. 

— Kitą savaitę iš tiesų esu užsiėmusi, - pasakė ji. - Bet galbūt 
tiktų antradienio popietė. 

— Gerai, — sutiko Anika. - Aš pas tave ateisiu. Kaip šiaip reika- 
lai? Ar patinka butas? 

Ana pažiūrėjo į lubas. 

— Vakar vakare buvo gyventojų bendrijos susirinkimas, - pa- 
sakė ji. —- Vynas, užkandėlės, visoks šlamštas. Turime naują pir- 
mininką, fon Dumkopfą iš trečio aukšto, kuris vandeniu glotniai 
šukuojasi plaukus ir ryši šilkinį kaklaraištį. Rimtai, žmonės tame 
name tokie pasipūtę, net varo iš proto. Turėtų būti ne ką geriau 
nei čia. 

Anika pajuto, kaip įsirempia kaklas. 

— Neseniai buvau kavos pas vieną kaimynę kitoje kelio pusė- 
je, - pasakojo ji. - Mergina tokio paties amžiaus kaip mes, už mi- 
lijonus pardavė savo biotechnologijų kompaniją ir dabar atlieka su 
Alzheimerio liga susijusius tyrimus Karolinskoje... 

— O dangau, štai čia tai pasaka! — sušuko Ana. - Gali sėdėti 
ir sekti savo banko sąskaitas. Labai malonu, kad leidžiate mums, 
purviniems miesčionims, čia atšliaužti ir pakvėpuoti savo nuosta- 
biu, tyru oru. 

Ji šaižiai nusikvatojo, Anika liko apstulbusi. 

— Turiu baigti gaminti, - pakildama pasakė. 

— Gal turi kokį krepšelį? - imdama batus paklausė Ana. 

Anika iš vieno virtuvės stalčiaus ištraukė plastikinį maišelį. 

— „Nordens ICA“, Djursholmas, - ant maišelio perskaitė 
Ana. - Kas nutiko, Anik? Negi po visų tų metų apleidai bendruo- 
menę? 

Anika atsisuko į Aną ir sukryžiavusi rankas atsirėmė į darbas- 
talį. 

— Kodėl su manimi taip bjauriai elgiesi? — tyliai paklausė, o 
Anos juokas nutilo. | 

— Bjauriai? — nusistebėjo Ana. - Ką turi galvoje? Nagi, turi 
būti atvira, jei draugystė tvirta. Dažnai aiškinu, kokia svarbi yra 


savikritika ir nesivaikymas būti dėmesio centre. 

Anika pajuto, kaip jos veidas maino spalvą. 

— Ne tai norėjau pasakyti, - tęsė ji. - Mielai būčiau likusi mies- 
te, bet taip geriau vaikams prieš jiems pradedant lankyti moky- 
klą... 

— Manau, turėtum rimčiau pateisinti savo sprendimą, - pasakė 
Ana. - Jus niekas tavęs nevertė persikraustyti į vietą, kur daugiau- 
sia milijonierių ir taikomi žemiausi šalyje mokesčiai. Ar tikrai tai 
padarei dėl kažko kito, ar tik norėjai patenkinti savus poreikius? 

Anika žiojosi ką nors atsakyti, bet nerado žodžių. 

Tą akimirką suskambo durų skambutis. 

— Patrauk automobilį! — piktai subliovė vyriškas balsas už 
durų. - Negalima automobilio statyti ant gatvės — ar taip sunku 
suprasti ? 

— O ne, - apimta siaubo pratarė Anika. - Kur pastatei auto- 
mobilį ? 

Ana Snaphanė išpūtė akis. 

— Už namo, kodėl klausi? 

— Šis kelias jums ne automobilių stovėjimo aikštelė! — rėkė Vil- 
helmas Hopkinsas. — Atidarykite duris! 

— Prašau, - sulaikiusi kvapą pasakė Anika, - ar gali patraukti 
savo mašiną? Tai mūsų kaimynas - jis pasiunta, jei kas nors užsta- 
to kelią. 

— Tačiau aš niekam nieko neužstatau, — išplėtusi akis gynėsi 
Ana. - Aš pastačiau prie pat kelkraščio... 

Durų skambutis nesiliovė skambėjęs, vyras nepaliaudamas jį 
spaudė. Anika pribėgo prie durų ir atidarė jas. 

Vilhelmo Hopkinso masyvios apimtys užpildė bene visą tarp- 
durį. 


— Jei taip ir toliau tęsis, aš kviesiu policiją! - sumaurojo jis. 

— Tai mano draugė, - pasakė Anika. - Ji jau ruošiasi išvykti. 

— Čia kažkoks beprotnamis, — burbtelėjo Ana prasibraudama 
pro Aniką ir paniekinamai dėbteldama į vyriškį. - Kaip tu čia iš- 
kenti? 

Maišelis, kuriame buvo nauji Anikos batai, užsikabino už durų 
rankenos, Ana jį atkabino ir nužygiavo link savo automobilio. 

Vyras per Anikos verandą žengė kelis žingsnius pirmyn. 

— Aš labai atsiprašau, — pasakė atsitraukdama. — Tai mano 
draugė - ji nežinojo... 

— Visi jūs vienodi, - šiurkščiu balsu leptelėjo vyras. - Labai ge- 
rai žinau, koks jūs žmogus. 

Anika sumirksėjo. 

— Koks?.. 

- Jūs viena tų, kurie čia persikrausto, kad ką nors pakeistų. No- 
rite viską keisti, bet mums tai nepatinka. Mums visai nepatinka. 

Vyras į ją spoksojo kelias sekundes. 

Tada apsisuko ir išėjęs pro duris nužygiavo per sumaitotą veją 


link savo namo. 


TEMA: Didžiausia baimė 
KAM: Andrietai Alsel 


Koks visų apleistas jis jaučiasi, koks bejėgis ir 
pažeidžiamas! Likus dešimčiai metų iki savo mirties, Alfredas 
Nobelis Sofijai Hes rašė: 

„Kai lieki vienas kaip pirštas, tau penkiasdešimt ketveri ir 
vienintelis žmogus, reiškiantis draugiškumą, yra samdomas 
tarnas, apninka juodžiausios mintys... 

Didžiausia jo baimė yra ne mirtis, bet vienišas kelias link 
jos - visų pamirštam gulėti mirties patale. 

Jis nerimauja dėl savo laidotuvių ir to, kas bus po jų. 
Svarbiausia, jis nenori būti palaidotas po žeme. 

Savo broliui Robertui rašo: 

„Net kremavimas man atrodo per lėtas. Noriu būti įmestas 
į sieros rūgštį. Tada viskas baigta per maždaug minutę... 

Žinoma, jis turėjo draugų, nors neretai jie buvo jo 
darbuotojai. Taip, jis turi giminaičių, bet jie taip pat dirba 


jo kompanijose. Sofija Hes ištekėjo už jojimo meistro Kapio 

fon Kapivaro (ir dabar ji kartu su vyru rašo prašydami dar 
pinigų). 

Anglijoje jis turi du draugus - Frederiką Abelį ir Džeimsą 
Devarą. Jie dirba jo Britanijos kompanijoje. Alfredas gerai 
jiems moka. 

Jis gauna pranešimą apie naują patentą: kažkas Anglijoje 
užregistravo atradimą, kuris yra lygiai toks pat kaip jo 
atrastas balistitas. 

Kažkas pavogė jo darbą. 

Frederikas Abelis ir Džeimsas Devaras. 

Alfredas atsisako tuo patikėti. Jis atsisako! Jis nesutinka 
kreiptis į teismą, nenori prieš juos, savo draugus, panaudoti 
įstatymo, tačiau pasirinkimo neturi. Teismų procesai 
užsitęsia metų metus ir galiausiai Alfredas pralaimi. 

Tuo metu jam gyventi likę apie metus. 

1896 m. gruodžio 7 d. jis sėdi už savo darbo stalo viloje 
San Reme Italijoje ir rašo laiškus, visada rašo laiškus. Jis dėsto 
juose apie parako pavyzdžių gabenimą iš „Bofors“, „jie ypač 
geri, o tuomet susmunka, tiesiog susmunka. 

Šalia jo nėra nei draugų, nei giminaičių, nei kolegų. 
Tarnai nuneša jį į miegamąjį, kur gydytojas italas 
diagnozuoja stiprų insultą. 

Alfredas bando kalbėti. Jis kažką sako savo patarnautojui, 
bet atmintis pažeista. Šis kosmopolitas džentelmenas, laisvai 
kalbėjęs rusiškai, prancūziškai, angliškai ir vokiškai, tegali 
prisiminti tik savo vaikystės švedų kalbą. 

Jis išgyvena tris dienas. 


Tris dienas paralyžiuotas guli lovoje bandydamas kalbėti. 

Jo samdiniai supranta tik vieną žodį, vienintelį žodį - 
telegrama. Taigi jie pasiunčia žinią jo kolegoms į tolimąją 
Švediją, bet ji pasiekia per vėlai. 

Alfredas miršta antrą valandą nakties gruodžio 10 d. 
būtent taip, kaip labiausiai bijojo: visiškai vienas, be 


Žmogaus, galinčio suprasti paskutinius jo žodžius. 


GEGUŽĖS 27 D., ANTRADIENIS 


VISU SMARKUMU prapliupo lietus. Jo užklupta Anika pasislėpė 
darželio žaidimų aikštelės dviračių pastogėje ir dabar stebeilijo į 
prieš akis stojusią vandens sieną. Automobilis stovėjo ant kelio už 
dešimties metrų, nuo jo skyrė visas vandenynas. 

„Daugiau negaliu, - pagalvojo ji. - Taip tęstis nebegali: 

Ją vargino nesiliaujantis maudimas krūtinėje. Anika pabandė 
giliai įkvėpti ir ranka pasimasažuoti krūtinę įtampai numalšinti. 

Vaikai buvo saugūs ir sėdėjo grupelėse savo klasėse. Juos supo 
draamžiai, kurie norėjo būti kartu. 

„Negaliu ilgiau čia stovėti, - pagalvojo ji. - Visi į mane ims 
šnairuoti svarstydami, kas man, ko čia stoviu šnopuodama, kaip tai 
atrodo vaikams. Pažiūrėkite į tą juokingą moterį, stypsinčią po dvi- 
račių pastoge — ar ten tik ne Kalio ir Elenos mama? Kali, kodėl tavo 
mama tokia keista? Elena, kodėl ji ten stovi? Ar ji neturi darbo?“ 

„O taip, - pagalvojo ji, - darbą ji turi, tik jai neleidžia jo dirbti, 
ji nepageidaujama: 

Staiga pasidarė sunku net atsistoti. Ji atsirėmė į dviračių stovą. 


Nuo žemės atsimušdami lietaus lašai taškėsi ant nugaros. 

Persikraustymas padėjo užsimiršti, bet dabar gyvenimą užgo- 
žė rutina: kasdienybė, laukimas, kantrybė, rūpinimasis buitimi. Ji 
žiūrėjo į lietų ir, rodės, tuoj pravirks. 

„Turiu rasti kuo užsiimti, —- pagalvojo, - privalau į gyvenimą 
įnešti prasmės. 

„Ber kaip tuomet vaikai?“ 

Priblokšta savo nerūpestingumo, ji pajudėjo. „Kokia savanau- 
dė gali būti ši trisdešimt trejų moteris?“ 

„Juk turiu pareigų, - pagalvojo, - viskas priklauso nuo manęs, 
turiu susitvarkyti: 

Rankinėje suzvimbė - ji gavo žinutę. 

Iš gilumos išsikrapščiusi telefoną, paspaudė skaityti. 

„Sveika Anika! Ar pas tave lyja? Tikiuosi, persikraustei sėkmin- 
gai. Gal kitą savaitę kavos?“ Pasirašyta: „Sušlapęs ir vienišas: 

Viduje suplazdeno ir visu kūnu nuvilnijo šilumos banga, staiga 
kiek atpalaidavusi krūtinę suspaudusią įtampą. 

Bosė. 

Anika negalėjo susivaldyti nenusijuokusi. Jis niekada nepasi- 
davė, nepradingdavo. Kad ir kokioje neviltyje ji būtų atsidūrusi — 
jam tai nesvarbu. Jos kolegos iš laikraščio niekada nesusisiekdavo, 
išskyrus Berit ir labai retai Jansoną, tačiau ji rūpėjo vienam iš jų 
konkurentų korespondentų. 

„Galbūc, - atrašė. - Šiandien susitinku su JUO, nežinau, ko JIS 
nori. Galbūt netrukus turėsiu marias laiko..“ Ir pasirašė: „Niekada 
nevėlu pasiduoti 

Anika įmetė telefoną atgal į rankinę ir atsistojusi nuo kelnių 
kiek nusipurtė lietų. Tada rankinę persimetė per petį, susitelkė ir 


movė link automobilio. 

Jai bandant sugraibyti raktelius, suskambo telefonas. Jis vis ne- 
siliovė, lietus rado kelią po jos apykakle, nubėgo kaklu per nuga- 
rą. 

— Klausau? - suriko bandydama atrakinti automobilį, tuo pačiu 
metu laikydama telefoną ir ties alkūne balansuodama rankine. 

— Tu gal prie Niagaros krioklių? - paklausė Kju. 

Atsirakinus centriniam užraktui blykstelėjo automobilio švie- 
sos. Anika atlapojo vairuotojo dureles, bet ant žemės išmetė ran- 
kinę, iš kurios pabiro daiktai. 

— Velniop, - nusikeikė vos suvaldydama ašaras. 

— Man taip pat malonu tave girdėti, - pasakė Kju. - Turiu vie- 
ną portretą, noriu tau jį parodyti. 

Anika pasilenkė iš balos susirinkti iškritusius daiktus: „Filofax“ 
užrašinę, piniginę, lūpų balzamą, pakelį vaistų nuo galvos skaus- 
mo ir pusę pakelio tamponų. 

— Nežinojau, kad pradėjai tapyti, - tarė Anika ant priekinės 
keleivio sėdynės mesdama savo permirkusią rankinę. 

O juk buvo sau pažadėjusi niekada nelipti į mašiną murzina. 

— Tai vyras, - pasakė Kju. - Noriu, kad į jį pažiūrėtum, gal at- 
pažinsi. 

Anika įsitaisė vairuotojo sėdynėje, užtrenkė duris ir giliai atsi- 
kvėpė. 

— O Dieve, tas lietus, - atsiduso atlošdama galvą į atramą. 

- Šioje Kungsholmeno dalyje nelyja, - pasakė Kju. — Tiesą 
pasakius, čia, Kungsholmene, niekada nelyja. Per kiek laiko atva- 


Žiuotum:? 


Eismo srautas jau turėjo būti kiek atlėgęs, bet dėl lietaus jis vis 


dar link Stokholmo judėjo lėtai ir sunkiai. 

„Neverta nervintis, - nusprendė Anika. - Tik sukelsi sau be- 
reikalingą stresą ir mirsi nuo širdies smūgio“ Ji susirado lengvą 
muziką grojančią radijo stotį 104.7 dažniu ir pagalvojo apie Bosę. 

Redakcijoje turėjo būti tik popiet. 

Andersas Šiumanas atsiuntė elektroninį laišką, kuriame nuro- 
dė, kad nori su ja susitikti trečią valandą, širdis jai alpo jau vien 
nuo minties. 

„Na, jei jis nori man pasiūlyti išeitinę kompensaciją, tegul ruo- 
šia didelį čekį“, - pagalvojo. 

Anika pabandė apie skaičius pamąstyti racionaliai: už kiek ji 
parduotų savo darbą? Už kiek sutiktų išeiti iš ten, kur paaukojo 
tiek daug laiko ir pastangų? 

Eba Romanova gavo 185 milijonus. Ir pasirodo, net tai nesu- 
teikė jai sielos ramybės. Greičiausiai dalykai, kurie gyvenimui su- 
teikė prasmę, neįkainojami. 

„Dieve, - pagalvojo Anika, — greičiau ateitų trečia valanda ir 
viskas būtų baigta. 

Staiga prisiminė, ką maždaug prieš savaitę per televiziją pasakė 
viena amerikietė milijonierė: „Tie, kurie sako, kad laimės už pini- 
gus nenusipirksi, nežino, kur jos galima nusipirkti. 


Automobilis priešais pajudėjo du metrus pirmyn. 


— O velnias, tu visa peršlapusi, - tarė Kju jai įžengus. - Na kaip, 
jau persikraustėte į priemiestį ? 

— Arčiausiai rasti vietą automobiliui pavyko Pipersgatano ga- 
tvėje, - pasakė Anika. - Mums pakalbėjus, Kungsholmene turėjo 
įvykti rimti klimato pokyčiai. | 


+ .2285— 


LIZA MARKLUND 


— O taip, tik pažvelk, - atsakė jis. - Eik nusišluostyti - gadini 
mano persiškus kilimus. 

— Kur nuotrauka? - įsmukdama į krėslą paklausė Anika. 

Kju padavė jai apytiksliai dvidešimt penkerių vyriškio, stovin- 
čio prie didelės jachtos, fotografiją. Tamsūs jo plaukai buvo suvelti 
vėjo, akys vaiskiai mėlynos, jis buvo įdegęs ir maloniai šypsojosi. 
Anika vos susilaikė jam nenusišypsojusi. 

— Mielas, — tarė ji. 

— Ar pažįsti jį? 

Ji atidžiai įsižiūrėjo į fotografiją. Joje vyras matėsi tik iki pusės, 
dėl to buvo sunku spręsti apie jo ūgį ir laikyseną. 

— Nežinau, - atsakė. - Nemanau. 

Anika prisimerkė ir fotografiją prisitraukė arčiau. 

Ar kada nors jį matė? Ar jis jai pažįstamas? Ar prisimintų jį, jei 
netikėtai sutiktų? 

Tada pasidėjo fotografiją ant kelių. 

— Spėju, kad tai susiję su Nobelio banketu. 

Kju atsiduso. 

— Puiku, pradėkime žaidimą „Dvidešimt klausimų“, - tarė jis. — 
Ar galėtum prisiminti, kur šį vaikiną esi mačiusi? 

Anika vėl paėmė fotografiją. 

— Ne, - kiek pagalvojusi atsakė. - Niekada nesu jo mačiusi. 

Ji padėjo fotografiją ant stalo. 

— Atleisk, - atsiprašė Anika. - Jis negyvas, ar ne? 

— Mirtinai sušalęs, - atsakė Kju paimdamas nuotrauką. - Buvo 
rastas negyvas šaldymo patalpoje, viename Karolinskos instituto 
laboratorijų pastatų pirmadienio rytą. 

Anikai nubėgo šiurpuliukas. 


— Mirtinai sušalęs? 

Jos galvoje šmėstelėjo vaizdas: apledėjusi kompresorinė gele- 
žies rūdos geležinkelio gale, nuo šalčio mirštantys žmonės. 

— Argi tai įmanoma? — paklausė ji. 

— Nežinome, - padėdamas nuotrauką atgal ant stalo pasakė 
Kju. - Nusikaltimo pėdsakų nėra, todėl oficialaus preliminariojo 
tyrimo dar nepradėjome. Durys buvo neužrakintos ir veikė avari- 
nis atjungimo mechanizmas. 

— "Tai kaip galėjo įvykti kas nors panašaus? - prislopintu balsu 
pasiteiravo Anika. - Kokia buvo temperatūra? Ar ilgai jis ten iš- 
buvo? Kodėl negalėjo ištrūkti? 

Ji prisiminė kompresorinės šaltį, kaip jis peraugdavo į degini- 
mą, tarsi raižantį peiliu. 

— Jis susijęs su Nobelio banketu, ar ne? - paklausė Anika. — 
Kaip? 

— Laikas, - stodamasis pasakė Kju. - Norime jums padėkoti už 
tai, kad atsakėte į dvidešimt klausimų. Labai dėkojame, kad atvy- 
kote. 

Atsistojusi Anika po savęs ant grindų bei kėdės paliko vandens 
balutes. 

— Kuojis vardu? - paklausė ji. 

— Johanas Isaksonas, - atsakė Kju. 

Johanas Isaksonas. Visas gyvenimas dar buvo prieš akis. 

— Palauk, — stabtelėjusi tarė Anika. - Jeigu jis rastas šaldymo 
patalpoje, greičiausiai buvo Karolinskos institute praktiką atlie- 
kantis studentas arba tyrėjas. Taigi arba laimėjo studentiškoje lo- 
terijoje, arba buvo padavėjas... 

Ji įsistebeilijo į Kju veido išraišką. 

— Padavėjas, - ištarė Anika. - Jis dirbo bankete. Ar Johanas ga- 


lėjo būti jų žmogus? Žmogus, atsiuntęs teksto žinutę „šoka netoli 

Šv. Eriko“? Kas verčia tave taip manyti? Ką jis padarė, kad manai, 
jog yra į tai įsivėlęs? 

Kju atsiduso. 

— Galbūt ir niekaip nesusijęs. Neaišku, ar žinojo, kam informa- 
cija bus panaudota. 

— Tai jis po žmogžudysčių ėmė keistai elgtis? — paklausė Ani- 
ka. - Pasijuto kaltas, elgėsi neracionaliai? Kiti studentai jį vos ga- 
lėjo atpažinti? Greičiausiai jau būsi patikrinęs visas tekstines žinu- 
tes ir skambučius bei dar dievai žino ką. Tikrinai daugybę nekaltų 
žmonių visą pavasarį bandydamas išsiaiškinti, koks ryšys tarp to jų 
pasamdyto žmogaus ir Katės, bet turbūt nieko neradai? Štai kodėl 
klausi, ar aš mačiau juos kartu? 

— "Tas vaikinas mokėsi pavyzdingai, - pasakė Kju. - Tačiau po 
tų įvykių savo tyrimą apleido. Skrodimas parodė, kad prieš mirtį iš- 
naudojo visas galimybes, turėjo rėkti kaip pamišęs. Iš jo balso stygų 
buvo belikę drebezgai. Ir vis dėlto nėra nusikaltimo įrodymų. 

Anika sužiuro į Kju. 

— Katė? - paklausė ji. 

— Niekas nežino, ar ji taip dirba, - atsakė Kju. 

— O kaip ji paprastai dirba? 

— Tu per ilgai nedirbi, - pasakė jis. - Jau nelabai gaudaisi, ar ne? 

— Nagi, liaukis, - paprašė Anika. 

Kju atsiduso. 

- Viskas, ką žinome, kad ji Jūrmaloje, Latvijoje, praėjus ketu- 
rioms dienoms nuo Nobelio banketo, nušovė du vyrus: gydytoją ir 
vieną amerikietį, buvusį jūrų pėstininką. 

Po kelių sekundžių Kju atidžiai į ją pažiūrėjo. 


— Ir iš kur žinote? 

Anika nenukreipdama žvilgsnio mintyse mikliai dėliojo versi- 
jas. 

— Ginklas, - pasakė ji. - Atitiko kulkos ir ginklas, taip pat ir pirš- 
tų atspaudai nuo batelio, kurį radote ant laiptų. Tuos pačius pirštų 
atspaudus aptikote ir nusikaltimo vietoje Latvijoje. 

— Beveik, - pasakė Kju. - Juos rado mūsų kolegos Latvijoje. Jų 
toje vietoje buvo visur. Ar turi kokią nors versiją, kodėl? 

— Kodėl ji juos nušovė ir kodėl buvo tokia neatsargi? Kažkas ne- 
pavyko. Sakei, kad vienas iš aukų buvo gydytojas? Ji buvo sužeista. 

— Prie kūnų buvo rastas sukietėjusio gipso kibiras, — pasakė 
Kju. — Na, atsiprašysiu, manau, laikas kviesti kitą žaidimo dalyvį. 

Anika stabtelėjo tarpduryje. 

— Kiek apie tai galiu rašyti? — paklausė ji. 

— Maniau, kad tau karantinas. 

- Jei pasiseks, šiandien mane įleis atgal, - atsakė Anika. 

„Arba būsiu išspirta visai, - pamanė ji. 

— Atėjus laikui pranešiu, - pasakė jis. - Turime demaskuoti Ka- 
tės klientą. 

— Kąapie jį žinote? — ant peties užsimesdama savo purviną ranki- 
nę paklausė Anika. - Be fakto, kad jis prieina prie didelių pinigų? 


— Jeigu tai jis, - pasakė Kju jai prieš nosį užtrenkdamas duris. 


Išėjusi iš lifto, ji įžengė į redakciją ir atsidūrė visiškai naujame pa- 
saulyje. 

Nebebuvo nei naujienų redakcijos stalo, nei sporto skyriaus, o 
virtuvėlėje stovėjo trys televizijos kameros, sienos dabar buvo už- 
dengtos mėlynu audiniu. 

Akimirką ji stabtelėjo susigaudyti ir susiorientuoti, į kurią pusę 


eiti. Berit jai apie pokyčius buvo užsiminusi, tačiau Anika nemanė, 

kad jie bus tokie drastiški. Nepažįstamų veidų jūroje tegalėjo su- 
rasti naujienų skyrių, kur seniau dirbo nuomonių skilties perso- 
nalas. Pramogų ir kultūros skyriai buvo įkurdinti šalia vienas kito, 
kur kažkada sėdėjo informacinių technologijų specialistai. Naujas 
pasaulis, naujasis amžius. 

„Tikiuosi, Šiumanas žino, ką daro“, - pamanė Anika eidama 
link savo skyriaus tolimajame redakcijos gale. 

Nebekarojo nuo neatmenamų laikų pakabintos smėlio spalvos 
užuolaidos. Dabar stiklinės sienos buvo uždengtos tokiu pačiu 
mėlynu audiniu, kaip ir virtuvėlės sienos. Virš stumdomųjų durų 
pakabintas žybsintis ženklas su žodžiais „tiesioginis eteris“, todėl ji 
kelias sekundes stabtelėjo prieš atsidarydama duris ir įeidama. 

Ten, kur anksčiau buvo jos stalas, dabar stovėjo didžiulis sky- 
das su šimtais valdymo jungiklių ir žybsinčių švieselių. Ant aukš- 
tos baro kėdės sėdinti mergina su auskaru nosyje ir didžiulėmis 
ausinėmis kalbėjo į mikrofoną ir perjungė du jungiklius. Į Aniką 
dėbtelėjusi tuščiu žvilgsniu, ji į mikrofoną toliau greitakalbe bėrė 
žodžius pranešdama apie Esinge greitkelyje nutikusią avariją. 

Lyg įbesta Anika sustojo ir stebėjo, kaip mergina čiauška, tada 
jungia vieną mygtukų ir pasigirsta Madonos daina. 

— Ką čia veikiate? — paklausė merginos Anika. 

— Kaip suprasti? — sukluso mergina nusiimdama ausines. — 
Vedu tiesioginę laidą. Ko norėjote? 

— Tai buvo mano darbo kambarys, - pasakė Anika. 

— A, turite galvoje viduramžiais, ar kaip? 

Ji vėl užsimaukšlino ausines, nusisuko ir pradėjo tarškinti kla- 
viatūrą. Anika žengė žingsnį į priekį ir pamatė ekrane šmėkščio- 
jantį dainų sąrašą. 


Galiausiai išėjo iš patalpos atsargiai uždariusi duris. 

Berit sėdėjo įnikusi į nešiojamąjį kompiuterį prie seniau bu- 
vusios raštinės reikmenų patalpos. Anika atpažino seną jos doku- 
mentų spintą bei lentyną su senomis teismų bylomis ir kita me- 
džiaga. 

— Tau leidžia pasilikti savo baldus? - paklausė ji ir Berit sužiuro 
pro skaitymo akinius. 

— Anika! - sušuko nusiimdama akinius. - Kaip malonu tave 
matyti! Ar jau visam sugrįžai ? 

— Nežinau, - atsakė Anika prisitraukdama kėdę. - Trečią va- 
landą susitinku su Šiumanu. 

Sėsdamasi ji apsidairė. 

— Oho, ši vieta iš tiesų stipriai pasikeitė, — tarė ji. - Mano sena- 
jame kabinete per radiją kalba mergina. 

Berit atsiduso. 

— Tu tik džiaukis, kad praleidai visą šį cirką, — pasakė ji. - Čia 
buvo toks chaosas, kad norėjau bėgti namo ir pasislėpti. Bet dabar, 
rodos, viskas nusistovėjo, bent jau kalbant apie kraustymąsi. 

— Kas nutiko kriminalinių nusikaltimų skyriui? — pasiteiravo 
Anika tiesdama kaklą pažiūrėti, kur seniau buvo Berit stalas. 

— Dabar ten internetinė redakcija, - pasakė Berit. - O krimi- 
nalistai dabar tik aš su Patriku. Tu sėdi ant jo kėdės. Dabar sukio- 
jamės čia, bet mums leidžiama, kiek norime, dirbti ir iš namų. 

— Skamba neblogai, - pasakė Anika, tada parodė į Berit stalą. — 
Neblogas nešiojamasis kompiuteris. 

— A, taip, - atsakė Berit. - Taigi, dabar neturime vilktis į darbą, 
o laikraštis neturi mums visiems parūpinti darbo vietų. Kaip tavo 


reikalai? 

— Tiesą pasakius, nieko gero, - pasakė Anika susikūprinda- 
ma. — Nerimauju dėl to, ką pasakys Šiumanas. Nenoriu, kad mane 
išspirtų. Juk negali parduoti savo viso gyvenimo ambicijų, kad ir 
kiek pinigų tau siūlo. Turiu kuo nors užsiimti. 

Berit į ją mąsliai pažvelgė. 

— Visai tikiu, kad galima su Andersu Šiumanu normaliai pasi- 
šnekėti, - pasakė ji. - Ir nenusileisk! Atmink, kad iš karto nepriva- 
lai atsakyti. Kad ir ką jis pasiūlys, pareisi namo ir viską apmąstysi. 

Anika linktelėjo ir staiga vėl pajuto pravirksianti. 

— Kaip jau bus, taip, - pasakė sulaikydama ašaras. — Kaip tau 
sekasi? Ar sužinojai ką nors įdomesnio? 

Berit pasilenkė ir paėmė kelis lapus. 

— O taip, palauk, kol išgirsi, - pasakė ji. - Ar turi laiko? 

— Aš laisva iki 14:59, - atsakė Anika. 

— Bandhagenas, - pasakė Berit. - Kelis kartus buvau nuvykusi 
susitikti su ta moterimi ir mergaitėmis. Ši istorija kuo toliau, tuo 
labiau keistesnė. 

Daugiabučių namai, tamsa, apšviesti kadrai, šešėliai languose, 
specialiojo policijos būrio pareigūnai. Anika linksėjo. 

— Ar tėvas vis dar dingęs? 

— Jis sulaikytas ir yra kalėjime netoli Amano, - pasakė Berit. — 
Manyta, kad šią šeimą ir Nobelio banketo žmogžudystes sieja koks 
nors ryšys, tačiau jis absurdiškai menkas. Štai... 

Berit vėl užsidėjo akinius ir pasklaidė lapus. 

— Ar pameni „Naująjį džihadą ? 

— Vyrukus, kurių ieškota Berlyne? - pasitikslino Anika. 

- Būtent. Šeimos iš Bandhageno motina, Fatima Ahmed, yra 


jauniausiojo iš jų pusseserė. Prieš penkerius metus, kai vaikinui 

buvo keturiolika, jis čia tris savaites atostogavo ir gyveno kartu su 
Ahmedo šeima. 

Berit pamosavo vienu lapu. 

— Tai prašymas vizai išduoti, kai šeima pasikvietė vaikiną ap- 
lankyti Švediją. Ne Europos gyventojai dažnai turėdavo pateikti 
įrodymą, kad turi pas ką apsistoti. Tai vienintelis oficialus doku- 
mentas Europoje, kuris juos sieja, taigi greičiausiai reidas bute juo 
ir buvo paremtas. 

Berit padėjo šį dokumentą ir paėmė kitą. 

— Šrai laiškas, kuriame sakoma, kad tėvo, Džemalo, laikinas lei- 
dimas gyventi Švedijoje nebegalioja ir jis nebus atnaujintas. 

— Arjie gali tai nuspręsti be pilnos procedūros? - paklausė Ani- 
ka. - Rimtai nepasigilinę? Juk tokį sprendimą galima apeliuoti? 

— Geri klausimai. Tik nėra atsakymų, - atsakė Berit. 

— O kaip dėl jo žmonos ir mergaičių? Ar jos irgi išvaromos? 

— Fatima ir Dilan, vyresnioji duktė, turi nuolatinius leidimus 
gyventi šalyje, taigi jos saugios. Jaunėlė Sabrina yra Švedijos pilie- 
tė, kadangi čia gimė. 

— Tai kodėl tuomet nuolatinio leidimo gyventi negali turėti 
tėvas? 

— Grynas formalumas, - pasakė Berit. - Norint gauti nuolatinį 
leidimą gyventi, ketinant pasilikti, negalima iš Švedijos būti išvy- 
kus daugiau nei dešimt mėnesių. Džemalas kurį laiką gyveno Jor- 
danijoje padėdamas savo senyviems tėvams — jie turi nedidelį ūkį 
kažkur al Azrak aš Šamalyje. Vienu metu jis buvo išvykęs metus 
ir du mėnesius, nors tai buvo prieš keletą mėnesių. Jis buvo vienas 
pirmųjų eilėje nuolatiniam leidimui gyventi gauti ir būtų jį gavęs 


šių metų pradžioje, jei nebūtų suimtas ir išmestas. 

— Ber kodėl jis kalėjime? — paklausė Anika. - Juk akivaizdu, 
kad niekas daugiau nebetiki tomis nesąmonėmis apie „Naująjį dži- 
hadą ? 

— Nebūk tuo tokia tikra, - atsakė Berit. - Per pastaruosius šešis 
mėnesius taip ir neišgirdau nė šnipšt apie jokią kitą teoriją. 

— Ber juk policija apie „Naująjį džihadą“ nepatikėjo nė akimir- 
kos, - pasakė Anika. 

Ji prisitraukė kėdę arčiau Berit stalo ir pasilenkė. 

— Yra štai taip, — pasakė ji. - Moteris, šovusi į Viselį, fon Bering 
ir apsaugos darbuotojus prieplaukoje, yra amerikietė samdyta žu- 
dikė, žinoma Katės slapyvardžiu. Ji pabėgo motociklu Melareno 
ežero takais ir kateriu pateko į Latviją. Jos bendras, plaukęs kare- 
riu jai bėgant iš Rotušės, greičiausiai buvęs amerikiečių jūrų pės- 
tininkas. 

Berit išplėtė akis. 

— Katė yra labai gera ir labai brangi, - pasakė Anika. — Tas, kas 
ją pasamdė, turi labai daug pinigų. 

— Bet juk turėjo padaryti kokių klaidų, - sušnabždėjo Berit, 
kitaip kaip dabar turėtume tiek informacijos. 

— Taip, keletą, - sušnabždėjo Anika. - Pirmiausia ant laiptų 
prie vandens pametė vieną batelį, ant kurio buvo pirštų atspaudai. 
Tada kažkas nepavyko bandant pabėgti. Gali būti, kad susilaužė 
koją ar dar ką nors, nes ją gydė kažkoks daktaras Jūrmaloje, prie 
Rygos. Vėliau ji daktarą ir savo bendrą nušovė. 

— Mirties pelenė, - pasakė Berit. 

Anika nusišypsojo. 

— Kaip, po galais, jiems pavyko viską išlaikyti paslaptyje? — 


svarstė Berit. — Ir kodėl Kju apie tai papasakojo tau? 

— Nacionalinė kriminalinių nusikaltimų ir Saugumo policija 
bendradarbiavo su įvairiomis policijos įstaigomis bei saugumo 
tarnybomis užsienyje, - paaiškino Anika, - todėl spaudimas tai 
išlaikyti paslaptyje buvo didesnis nei jų noras, kad kokios nors de- 
talės nutekėtų. Viską papasakoti man buvo išties rimtas reikalas, 
kadangi jis sugebėjo priversti mane tylėti. Na, turiu galvoje, aš juk 
nė žodžio neištariau šešis mėnesius! Nebūčiau cylėjusi, jei jis visą 
informaciją nuo manęs būtų slėpęs. 

— Bet dabar tu man pasakoji... 

— Mano lojalumas tyrimui buvo nepriekaištingas, - atsakė Ani- 
ka, — ir Kju tai žino. Tačiau dabar nežinau, kas vyksta. Nežinau, ar 
po kelių valandų vis dar turėsiu darbą. Jei jame liksiu, tada bus me- 
tas apie tai parašyti. O jei mane atleis, mielai viską perduosiu tau. 

— Labai ačiū, - pasakė Berit su staiga išlindusia nuovargio gai- 
dele. 

Ji atsilošė ir grybštelėjo sau viršunosę. 

— Ar policija tuo tvirtai įsitikinusi? — paklausė Berit. - Ar jie 
tik spėlioja, ar viskas paremta faktais? 

— Liudininkų parodymais, - atsakė Anika. - Jie turi pirštų at- 
spaudus, turi tarptautinių policijos institucijų paramą ir dar ats- 
kirą istoriją su mobiliaisiais telefonais. Jie tikrino teksto žinutes, 
numerius, naudotus skambinant kitiems numeriams... 

— Apie tai galėtume ilgai kalbėtis, - pasakė Berit siekdama pa- 
imti dar vieną aplanką. - Telefoninio ryšio sekimas ir pasiklau- 
symo technologijos yra ypač įdomūs Teisingumo departamento 
naujojo įstatymo aspektai. 

— Spėk, ką apie tai galvoja mano vyras, - pasakė Anika. 

— Klausyk, - tarė Berit, skaitydama iš vienos bylos. - „Iermi- 


nas „dalyvavimas“ bus suvokiamas platesne prasme ne tik kalbant 


= 289 


LIZA MARKLUND 


apie tuos įtariamuosius, kurių veiksmai baustini pagal įstatymą. 
Tai reiškia, kad asmuo nebūtinai turi būti įtariamas padaręs nusi- 
kaltimą, kad jis ar ji būtų laikomas potencialiu nusikaltėliu. Taigi 
pakanka įtarti, kad jis gali prisidėti prie kriminalinės veikos. 

Ji paleido lapą sau ant kelių. 

— Ir tai reiškia? - sukluso Anika. 

— Ateityje bus įmanoma terorizmo įstatymą sulaužyti ir nieko 
nepadarius, - paaiškino Berit. - Planavimas ar rengimasis pada- 
ryti nusikaltimą jau yra prieš įstatymą, o nuo šiol bus įmanoma 
pripažinti kaltu dėl terorizmo vien dėl to, kad asmuo gali būti įra- 
riamas planavęs nusikaltimą kažkada ateityje. 

— Ber tai visiška beprotybė, - tarė Anika suvokdama, kad šie 
jos žodžiai skamba itin skeptiškai. 

„Ar tuo visą laiką Tomas užsiiminėja darbe?“ 

— Tai juk tik prietarai, - pasakė Berit. - Saugumo policija gali 
sėdėti ir slapta klausyti bandydama išsiaiškinti, ar žmonės turi blo- 
gų minčių, ir ar jie galėtų - žinoma, visiškai objektyviai — turėti 
blogų ketinimų ateityje. 

— Bet gal tai būtina? - netvirtai pagalvojo Anika bandydama 
apginti žmones, priimančius sprendimus. - Galbūt tai reikia pa- 
daryti, kad būtų apsaugota demokratija? 

— Demokratija? — nusistebėjo Berit. - O kokios tos dabartinės 
grėsmės demokratijai ? 

— Na, - pradėjo Anika, - terorizmas, „al Oaeda“ - jie nori par- 
klupdyti demokratiją... 

— Tikrai? - paklausė Berit. - Jie teigia, kad atakos buvo kerštas 
už amerikiečių kariuomenės buvimą Viduriniuosiuose Rytuose, 
už JAV karus, apie milijoną žuvusių irakiečių ir Amerikos užsis- 


pyrėlišką Izraelio okupacijos politikos paramą. Jie pasirinko tai- 

kinius, simbolizuojančius aukščiausią JAV pasaulinę finansinę bei 
karinę galią: Pentagoną ir Pasaulio prekybos centrą. 

— Tačiau tikroji jų motyvacija buvo neapykanta vakarietiškai 
demokratijai bei išsilaisvinusių Vakarų moterų statusui... - nedrą- 
siai dėstė Anika. 

— Tai dabar demokratija turi būti ginama ją swva7žant? - šiau- 
šėsi Berit. — Jauti, kaip kvailai skamba? 

— Kodėl apie tai nieko neparašei laikraštyje? — tyliai paklausė 
Anika. 

Berit kelias akimirkas sėdėjo ir tylėjo. 

— Bandžiau, - galiausiai prakalbo. - Straipsnis buvo atmestas. 
Pasirodo, jis buvo pernelyg šališkas. 

Berit atsistojo. 

— Gerai, - tarė, — eime papietauti. Bent jau kavinė vis dar čia ir 
maistas nepasikeitęs. Jie šildydavo tą patį maistą nuo tada, kai tu... 

Berit nukando sakinį ir sutrikusi nutilo. 

— Nuo tada, kai išėjau? — šypsodamasi paklausė Anika. - Ne- 
sijaudink. Aš apsisprendžiau. Su tuo susitvarkiau, taigi nelaukiu, 
kol nukris virš manęs pakibęs Damoklo kardas. 

— Aš vis dėlto manau, kad turi reikalauti kiek įmanoma dau- 
giau pinigų, - pasakė Berit. 


Anika tvirčiau suspaudė rankinės rankeną. 


Katė atrakino laukujes savo buto duris, stabtelėjo ir kelias se- 
kundes pasiklausė: tolumoje švokštė greitkelio eismas, pypsėjo 
atbula eiga važiuojantis sunkvežimis, kažkur skardėjo baseine žai- 
džiančių vaikų juokas. 

Viskas normalu. 


Ji atvėrė duris ir žengė ant marmurinių grindų. 

Ši vietelė jai buvo mieliausia. 

Iš pasitenkinimo nusišypsojusi, ant grindų numetė nedidelį la- 
gaminėlį. 

Visas butas buvo baltas. Baltos marmurinės grindys, baltos sie- 
nos, balta į pietus išeinanti terasa su fone mėlynuojančia Vidurže- 
mio jūra. Visi baldai buvo balti arba blankios smėlio spalvos. Kai 
nedirbo, ji mėgo deramai pailsėti. 

Šis būstas buvo vienas iš keturių jos per įvairias kompanijas įsigy- 
tų butų Ispanijos pakrantėje. Kai nebuvo išvykusi ir nesiruošė dar- 
bams, ji juose pakaitomis apsistodavo. Tris kartus per metus agen- 
tūrai leisdavo juos išnuomoti, kad kaimynams susuktų galvas, kas iš 
tiesų jų šeimininkas, ir jie nepanorėtų su ja artimiau susipažinti. 

Nors, šiaip ar taip, niekas niekada ir nepanoro su ja susipažinti. 

Kosta del Solis puikiai atitiko jos reikalavimus. 

Mažas Puerto Banuso uostas viliojo žmones iš viso pasaulio, 
daugybė jų mynė siauras Marbeljos gatveles aplink Apelsinų aikštę, 
taigi jai niekada nereikėjo nerimauti, kad atkreips kieno nors dėme- 
sį. Tarp savo butų ji galėjo keliauti visiškai nepatraukdama dėmesio. 
Pakrantėje išsirikiavę dešimtys tūkstančių apartamentų mėnesių 
mėnesius stovėdavo tušti, kol galiausiai išsiilgę saulės ir golfo juo- 
se teikdavosi pasirodyti turtingi jų savininkai šiaurės europiečiai. 
Naujai pastatytuose kompleksuose, tokiuose kaip šis, niekas nese- 
kė, kas ką veikia. 

Ji dėjosi draudimo agente, kaimynų klausimu tai buvo geriau- 
sias darbas. Visi greitai atsitraukdavo jai užsiminus, kuo užsiima, 
įsibaiminę, kad gali bandyti jiems įsiūlyti kokį nors nereikalingą 
draudimo polisą. 

Kitas šios vietovės privalumas buvo geras susisiekimas. Malago- 


je buvo nedidelis vietinis oro uostas, galintis pasiūlyti tiesioginius 

skrydžius į visus didžiuosius šiaurės pusrutulio miestus. Vos po pus- 
valandžio kelionės laivu ji jau galėjo atsidurti Šiaurės Afrikoje (gie- 
drą dieną ji galėjo iš savo miegamojo lango matyti Atlaso kalnus), 
dviejų valandų kelias automobiliu skyrė nuo Portugalijos ir ketu- 
riasdešimt penkios minutės - nuo Britanijos Gibraltaro sąsiaurio. 

Jos beveik niekada nekankino namų ilgesys. 

Mama visada zirzdavo sugrįžti namo Padėkos dienos kalakutui, 
tačiau šiomis dienomis ji būti JAV vengė kiek galėdama. Žinoma, 
atkrito pasų kontrolės punktai su pirštų atspaudais ir fotografijo- 
mis, ypač dabar, kai ji sumautame Šiaurės ašigaly pametė tą suknistą 
batelį. Prieš tai į tėvynę grįždavo vandens keliu, paprastai persikelda- 
vo Ontarijo ežeru per Torontą ir keliaudavo per aplinkinius Bafalo 
miškus. Nuo ten jau buvo netoli jos mamos namai šalia Bostono. 

Katė žinojo, kad nuvilia motiną, tačiau su tuo šiai senai moteriš- 
kei reikėjo susitaikyti. Juk bent jau jos brolis ir sesuo tikri šaunuo- 
liai: brolis buvo smegenų chirurgas, o mažoji sesuo operos daini- 
ninkė. Operos dainininkė! 

„Kam kilo tokios idiotiškos karjeros mintis?“ — prunkštelėjusi 
pagalvojo Katė. 

Palikusi nedidelį ant žemės numestą lagaminą, ji nuėjo į miega- 
mąjį ir atitraukė elektriniu prietaisu valdomą lango uždangą. Kokia 
palaima pagaliau ištrūkti iš tos prakeiktos šiaurės. Katė pagalvo- 
jo, kad visai nenuostabu, jog tiek daug jų čia pridygsta kiekvieną 
žiemą. 

Išėjo į miegamojo terasą jausdama pasitenkinimą pakeliui čia sau 
duotu pažadu: daugiau niekada. Daugiau jokių darbų tarp aisber- 
gų. Vienaip ar kitaip, jos klientas buvo tikras nevykėlis, ir ji tokiems 
žmonėms dirbti nenorėjo. Tai galėjo kelti pavojų, net jeigu tik jos 


agentas nutuokė, kas ji tokia ir kaip su ja susisiekti. 


2898 — 


LIZA MARKLUND 


Visą minutę ji gėrėjosi atsiveriančiu vaizdu, mėgavosi giliu 
dangaus mėliu, gėrė eukaliptų ir gardenijų kvapus. Jos terasos tu- 
rėklais vijosi ryškiai rožinė bugenvilija, teniso kortuose alyvinius 
žiedus jau buvo pradėjęs barstyti palisandramedis. 

Su pasitenkinimu atsiduso — taip gera buvo kiek atsikvėpti. 

Niūniuodama nuėjo į prieangį ir iš lagamino išsiėmusi nešioja- 
mąjį kompiuterį prisijungė prie pokalbių svetainės „Laimingosios 
namų šeimininkės“. 

Visas jos kūnas suakmenėjo pamačius agento paliktą žinutę. 

„O mėšlas, tik nesakyk, kad kažkas dar negerai. 

Tačiau žinia buvo gera. 

Klientas buvo patenkintas ir turėjo dar vieną darbą. 

Ji nusijuokė - kaip tipiška. Kartą paragavus jos darbo, sunku 
atsispirti. Apskritai tai, žinoma, buvo gera žinia, tačiau tik ne šį 
kartą. 

„Niekada daugiau“, - pasakė ji sau ir atsijungė. 

Katė buvo profesionalė, ir jei kas nors atliekant darbą nepavyk- 
davo pagal planą, ji po savęs susitvarkydavo - ir be jokių išimčių. 
Pavyzdžiui, kad ir tas liurbis šaldiklyje. Visai nuobodus darbelis, 
bec atliktas puikiai. Katė tam vyrukui davė laiko pagalvoti apie 
savo nuodėmes ir pajusti šiek tiek sąžinės graužaties tuo pačiu 
įpiršdama išvadą, jog tai buvo nelaimingas atsitikimas. 

Katė nusimovė batus ir išėjo į saulę. 

Tas nevykėlis turės rasti ką nors kitą. Arba kodėl gi neprisiėmus 


atsakomybės ir nesusitvarkius pačiam be išorinės pagalbos? 


Anika įkvėpusi nurijo oro gurkšnį ir rankinės rankeną gniaužė 


taip stipriai, kad ji sudrėko. 

Nors ir apsisprendė, ši situacija dabar buvo daug nemalonesnė 
nei įsivaizdavo. 

Ji negalėjo savo likimo palikti įtakingo vyriausiojo redakto- 
riaus, manipuliuojamo diktatoriškos kapitalistų tarybos, rankose. 
Pati turėjo nuspręsti, kuo užsiimti, o tam reikėjo laiko. 

Žinoma, pirmoje vietoje buvo vaikai ir Tomas. Jai nelabai se- 
kėsi kaip reikiant pasirūpinti nė vienu iš jų. Tačiau, kad pavyktų, 
reikėjo kai ko daugiau nei namo ir sodo - reikėjo rasti, kuo rimtai 
užsiimti. 

Kvaila būtų atsisakyti pinigų, tai buvo akivaizdu. Palikti Eve- 
ning Post be padorios išeitinės išmokos būtų neprotinga. 

„Bent dvejų metų atlyginimas, - pamanė. - Idealiausiai trejų. 
Ir noriu pasilikti kompiuterį. 

Tai vargu ar būtų problema - jos kompiuteris buvo tikra senie- 
na. 

Pagaliau vyriausiasis redaktorius atvėrė nedidelio savo kabine- 
to, esančio už kultūros skyriaus, duris. 

— Užeikite, - pakvietė Andersas Šiumanas. — Čia ankštoka, bet 
galite sėsti į mano kėdę. Aš prisėsiu ant stalo. 

Jis uždarė duris. 

— K3 manote? - bandydamas nutaisyti nerūpestingą toną pa- 
klausė Andersas. - Nemaži pokyčiai, ar ne? 

— Sunku parikėti, kad tai ta pati vieta, - sumurmėjo Anika iš- 
džiūvusia burna. 

— Ko norėtumėte atsigerti? Kavos, vandens? 

— Ne, dėkui, - greitai susakė Anika, - nieko nenoriu. 

Ji įsmuko į jo kėdę. 

Vyriausiasis redaktorius įsitaisė ant po stalą paskleistų popie- 


rių, rankas pasidėjo ant kelių ir pažvelgė į ją. 

— Aš nemažai galvojau, - giliai įkvėpdama pradėjo Anika. - Iš 
tiesų daug mąsčiau. Apie savo darbą, apie savo ateitį čia, laikrašty- 
je, apie tai, ką galėčiau veikti ateityje. 

Andersas Šiumanas ant stalo įsitaisė patogiau ir smalsiai į ją su- 
žiuro. 

— Suprantu, - atsakė. — Ir kokias padarėte išvadas? 

— Su savo ambicijomis reikia elgtis atsargiai, — tarė Anika. — 
Nemanau, kad jas galima įvertinti kaina. Viena mano kaimynė... 

Prikąsdama lūpą nutilo. 

— Mano darbas man yra be galo svarbus, - tęsė ji. - Galbūt ne 
pats faktas, kad dirbu, bet veikiau tai, kaip išnaudoju savo laiką. 
Svarbu, kur leidžiu laiką ir kuo domiuosi, o tam padaryti reikalin- 
gi pinigai, o jeigu neturi darbo... 

Šiumanui suraukus antakius, ji sustojo ir kostelėjo. 

- Turiu galvoje tai, - toliau kalbėjo, - kad pinigai tėra tik pini- 
gai, tačiau tuo pat metu visi turime gyventi. Žmonės pasirengę dėl 
pinigų padaryti kone bet ką. 

Vyriausiasis redaktorius mąsliai palinksėjo. 

— Taip, tai tiesa, - pasakė jis. 

— Aš nevirtau apgailėtina materialiste, — pasakė ji. — Visai ne, 
tačiau simbolinės pinigų vertės ignoruoti negaliu kaip ir to, ką jie, 
nepaisant visko, reiškia. 

Andersas suraukė antakius lyg nelabai suprastų, apie ką ji kal- 
ba. 

— Taigi tiek norėjau pasakyti, - tyliai tarė Anika. 

— Ar buvote susisiekusi su Nobelio žmogžudysčių tyrėjų ko- 
manda? — paklausė vyriausiasis redaktorius. 

Priblokšta tokio klausimo Anika sumirksėjo. 

— Na, taip, — atsakė ji, - kodėl klausiate? 

— Ko jie ten trypčioja vietoje? Nieko nevyksta! Jie ką, nieko 
nepasimokė iš Palmės bylos? 

— Man susidarė įspūdis, kad jie vis dar bando kažką išsiaiškin- 
ti, - atsakė Anika, — tačiau šį kartą mėgina visus taškus sudėti iki 
galo. Nenuteka jokia informacija. 

— Pastaruoju metu nemažai mąsčiau apie rimtą žurnalistiką, — 
pasakė Andersas Šiumanas. - Rimtą kapstymą, ką darėte jūs. Ži- 
nojimą, kaip tvarkytis su Parlamento ombudsmeno pranešimu. 
Toks žinojimas čia, laikraštyje, jau nykstančioji rūšis. 

Anika suglumusi pažiūrėjo į savo viršininką. 

— Kokį pranešimą turite galvoje? Pasidomėjimą apie Nobelio 
banketo apsaugą? 

— Manau, atėjo laikas jums sugrįžti ir imtis darbo, - pasakė Šiu- 
manas. - Ką manote? Ar būtų įmanoma, ar jūsų turima informa- 
cija apie žudiką vis dar pernelyg delikatus reikalas? 

Anikos galvoje stojo tuštuma. 

— Sugrįžti? O kaip... kaip jūs tai įsivaizduojate? — paklausė ji. 

Šiumanas atsistojo ir priėjo prie savo lentynos. 

— Siūlau jums sugrįžti į darbą birželio 1 d., - pasilenkęs jis ėmė 
kažko ieškoti apatiniame spintos stalčiuje. - Bus antradienis. Ar 
tinka? 

Ji spoksojo į savo viršininką jausdama, kaip lyg kortų namelis 
griūva visi jos argumentai. 

Sugrįžti ir dirbti, lyg niekur nieko? Lyg ji nebūtų šešis mėnesius 
išmesta, atskirta nuo bet kokio grupės tapatumo jausmo, lyg nebū- 
tų atimta jos vieta pasaulyje? 

— Taip, žinoma, - pati save išgirdo Anika. - Antradienį. Taip, 


antradienis tinka. 

Andersas Šiumanas atsitiesė ir atsisuko, nosis buvo paraudusi, 
plaukai susivėlę. 

— Štai, — pasakė jis ant stalo dėdamas krepšį su nauju nešioja- 
muoju kompiuteriu. - Nuo dabar jūs viena iš dieninės pamainos 
korespondentų: savo darbo valandas ir vietą pasirenkate pati, ta- 
čiau turite būti naujienų redakcijos žinioje. Negalite pradėti bas- 
tytis po pasaulį mums nežinant, kur esate ir kuo užsiimate. 

— Gerai, - imdama kompiuterį atsakė Anika. Jis buvo toks pat 
kaip Berit. 

— Jei norite sėdėti ir dirbti čia, stalais už nuomonių skilties re- 
dakcijos bent jau kol kas gali naudotis dieninės pamainos kores- 
pondentai. Dar turime patikrinti, kaip jais naudojamasi. 

Jis parodė į kompiuterį. 

— Būtų gerai, jei peržiūrėtumėte, ar veikia visos įdiegtos progra- 
mos - šie nauji mechanizmai turi galybę įžanginių problemų... 

Anika įjungė kompiuterį; buvo suprogramuotas naudotis jai 
asmeniškai. 

Andersas Šiumanas vėl prisėdo ant stalo krašto. 

— Tuomet pageidaučiau Nobelio istorijos atnaujinimo, - pasa- 
kė jis. - Minėjote, kad vis dar palaikote ryšį su tyrėjais. Ar dar ką 
nors girdėjote? Ką nors, apie ką būtų galima parašyti? 

Anikos pirštai bėgiojo klaviatūra. 

— Turiu pasižiūrėti, - šypsodamasi pažvelgė į savo viršininką. — 
Galiu pažiūrėti, ką turiu atsidėjusi. 

Vyriausiasis redaktorius prieš ją stovėjo kiek nerangiai. 

— Pastaruoju metu veikiau labai ryžtingai, - pasakė jis. - Tai 
laikraščiui padarė didesnį poveikį nei įsivaizdavau. Kartais... 


Andersas sustojo ir nusisuko. 


— Ką? - paklausė Anika. 

Kelias sekundes stovėjo tylėdamas, lyg dvejotų, ar tęsti toliau. 

— Kartais apninka jausmas, kad dėl to kažkur pakeliui pame- 
tėme laikraščio sielą, - pasakė jis. - Kad kuriame daugybę naujų 
nišų, bet pamirštame, dėl ko. 


— Nueisiu ir patikrinsiu, ar veikia kompiuteris, - tarė Anika. 


Ji nuėjo prie laikinų stalų už nuomonių skilties redakcijos ir pa- 
bandė prisijungti prie belaidžio laikraščio tinklo. Po kelių sekun- 
džių ekrane pasirodė pagrindinis Evening Post puslapis. Jis veikė! 

Išsekinta susidariusios įtampos, kurios nė nesuvokė esant, ji įsi- 
taisė dulkinoje biuro kėdėje. 

Priklausyti. Vieta būti. Antradienį, jau kitą antradienį... 

„Turėjau nuspręsti kovoti, - pamanė ji. - Kaip aš galėjau pagal- 
voti apie pasidavimą, atsisakyti visko, ką turiu, parduoti, ką pasie- 
kiau?“ 

Ji atsikrenkštė ir išsitiesė, tada paspaudinėjo klaviatūrą. Nuėjo į 
„Google“, puslapis atsidarė akimirksniu. 

Koks puikus kompiuteris, ypač palyginus su seniena namuose. 

Anika paspaudė a/naujinti ir pasvarstė, ko paieškojus. 

Karolina ton Bering, ieskoti. 

Išmetė septyniolika tūkstančių rezultatų - daug daugiau nei jai 
esant gyvai. 

Anika pagalvojo, kad būdama gyva ir įtakinga Karolina nebu- 
vo labai reikalinga. O štai dabar, kaip žmogžudystės auka, tapo 
labai įdomi. 

Didžioji dalis paieškos rezultatų buvo pranešimai įvairiuose 
laikraščiuose, tačiau buvo ir kitokių, naujesnių temų. Karolinos 
atminimui puslapius buvo sukūrę įvairios moterų organizacijos 


bei tyrimų grupės, atskirą skiltį jos darbui atminti buvo atidaręs ir 

Nobelio komitetas. Taip pat buvo diskusijų grupė, tačiau patekti į 
ją reikėjo leidimo ir slaptažodžio. 

Anika naršė toliau ir paieškos lauke įvedė Nobelio komitetas. 

Išmetė dešimt tūkstančių aštuonis šimtus rezultatų, daugiausia 
jų buvo susiję su naujienomis. „Nobelio komitetas užkabino širšių 
lizdą“, skelbė viena antraštė, nurodydama į Norvegijos Nobelio 
komiteto sprendimą prieš keletą metų Taikos premiją skirti JT or- 
ganizacijai, Tarptautinei atominės energijos agentūrai. 

Jai už akių užkliuvo dar vienas, sąraše toliau esantis paieškos re- 
zultatas. Jis buvo diskusijų grupės, parašytas kažko, pasivadinusio 
„nepriklausomas Piteris“. 

„Šiandien sužinojau apie sprendimą Karolinskos instituto 
Nobelio komiteto pirmininku po fon Bering paskirti profesorių 
Ernstą Eriksoną: koks kilo sąmyšis! - skaitė Anika. - Vieni manė, 
kad akivaizdu, jog perimti šias pareigas turėtų vicepirmininkas 
Siorenas Hamarstenas, kiti galvojo, kad fon Bering darbus turėtų 
tęsti Ernstas. Žinome, kuo viskas baigėsi: laimėjo Ernstas. Dabar 
laukiame tolimesnių pranešimų. Tikras titanų susidūrimas... 

Anika prisiminė vyrus spaudos konferencijoje. Vadinasi, val- 
džioje neramumai. Ir kas, po galais, tas „nepriklausomas Piteris“? 

Ji suveda „nepriklausomas Piteris“, ieškoti. 

Septyniasdešimt trys tūkstančiai šeši šimtai rezultatų. 

„nepriklausomas Piteris“ ir „Nobelis“, ieškoti. 

Trys šimtai devyniasdešimt du rezultatai, tarp jų — puslapis 
apie vaikiškas knygas. Ji paslankioja sąrašu, bet neranda nieko, kas 
galėtų jai atsakyti, kas yra Piteris. 

Suveda „Alfredas Nobelis“, ieskoti. 

Beveik pusantro milijono rezultatų. Pasirenka vieną pirmųjų, 


adresu www.nobelprie.org, ir spusteli nuorodą kairiojoje skiltyje, 

kad prieitų prie straipsnių apie išradėją archyvų. Čia buvo faktai 
apie ankstyvuosius (skurdžius) jo gyvenimo metus, jo išsimoks- 
linimą (privatūs mokytojai), jo išradimus (daugybę, pavojingų ir 
genialių). Čia taip pat buvo straipsnis apie jo meilę literatūrai bei 
skurdžius mėginimus šioje srityje. Alfredas Nobelis parašė pjesę 
teatrui, istoriją apie jauną merginą, kuri buvo kraujomaišos auka. 
Sakyta, jog ji parašyta prastai, todėl taip ir liko nepastatyta. Pjesė 
vadinosi „Nemezidė“ ir joje pasakojama apie jauną merginą, nužu- 
džiusią savo tėvą. Jos vardas buvo Beatričė Čenči. Už savo nusikal- 
timą ji buvo nuteista mirties bausme nukirsdinant galvą Romoje 
1599 m. rugsėjo 11 d... 

Anika nustojo skaityti. 

„Beatričė Čenči? Ir ve/ ta dara?“ 

Ji pabandė prisiminti, kaip atrodė Beatričė Čenči. Tai buvo vai- 
kiškos išvaizdos moteris neįtikėtinai liūdnomis akimis žvelgianti 
sau per petį, įdėmiai žiūrinti į tą, kuris į ją pažvelgia - ta nuo Ebos 
Romanovos bibliotekos sienos. 

— Tai štai kur tu. Na, pasakok, kaip viskas? 

Link jos žirgliojo Berit. 

— Na, - pradėjo Anika. - Hmm, viskas puikiai. 

— Kas nutiko? - smalsiai į Anikos naują nešiojamąjį kompiute- 
rį sužiurusi paklausė Berit. 

— Aš lieku, - negalėdama sulaikyti šypsenos paskelbė Anika. — 
Oficialiai pradedu nuo birželio 1 d. 

— Puiku! - pasakė Berit. - Gal jau gavai kokį darbelį, ar pakal- 
bėsime pirmadienį popiet ir aptarsime planus? 

Anika susiraukė, pažiūrėjo į laikrodį ir išjungė kompiuterį. 

— Aš nedirbsiu kriminalistikos skyriuje — tiesiogiai dirbu nau- 
jienų redakcijai, - paaiškino, - Šiumanas tai labai aiškiai pasakė, 

o savivaliauti negaliu. Turėsiu būti viena Spaiko vergių ir daryti, 
kas liepta. 

— Na ką, gerai, - pasakė Berit, - netrukus pamatysime. 

Anika įdėjo nešiojamąjį kompiuterį atgal į dėklą ir užsegė už- 
trauktuką. 

— Berit, - kreipėsi Anika, - ar žinojai, kad Alfredas Nobelis 
prieš mirtį parašė pjesę apie kraujomaišą? 

Berit stabtelėjo. | 

— Pjesę apie kraujomaišą? Ką, turi galvoje tikrą pjesę teatro 
spektakliui ? 

— Keturių dalių tragediją, - paaiškino Anika. 

— Ne, tikrai nežinojau, — atsakė Berit. - Keista, kad niekada 
apie ją negirdėjome. Manai, tai tiesa? 

— Ji buvo pavadinta „Nemezidė“, - pasakė Anika, - tai pjesė 
apie jauną moterį, kuri nužudo savo tėvą. Pasirodo, buvo toks rea- 
liai gyvenęs asmuo - jos vardas Beatričė Čenči... 

— Drįstu spėti, kad jos istorija laimingai nesibaigė, - garsiai pa- 
galvojo Berit. - Ar gali būti, kad Nemezidė už tai ją nubaudė? 

Anika persimetė per petį kompiuterio rankinę ir pasiėmė sa- 
vąją. 

— Bingo, - pasakė ji. 

— Turi būti atsargi, jei pradedi įsijausti į Dievo vaidmenį, - pa- 
modama tarė Berit. 

Nors Anika neįžvelgė jokio ryšio, galvoje iškilo Sofija Gren- 
borg. 


"Tomas išėjo iš Rosenbado ir lengvai pastūmė žalvarinę durų 


rankeną. Šios atsilapojo greitai ir tyliai. Jis išsiskleidė skėtį. 

Vis dar lijo. Pasišokinėdami lašai priplakė keletą centimetrų 
virš žemės pakilus; rūkanos kilimą. Kelias akimirkas sustojęs žiū- 
rėjo į šį reiškinį, jausdamas keistą pasitenkinimą. 

Diena buvo gera, išties gera. Pirmą kartą pasijuto tvirtai sto- 
vintis ant žemės, iš tiesų savo rogėse. Formalioji dalis artėjo link 
pabaigos, jam nereikėjo pasilikti po instruktažo pirmadienį, tačiau 
šią popietę buvo leista suprasti, kad pasiliks. Tomas bandė prisi- 
skambinti Anikai, bet jos telefonas buvo išjungtas. 

„Dabar ji pamatys, - pamanė jis. - Ji niekada nuoširdžiai neti- 
kėjo, kad aš galiu tai padaryti, o dabar turės pripažinti, kad klydo. 

Anikai šis projektas nekėlė jokio entuziazmo. Kartais Tomas 
pagalvodavo, kad žmona pavydi, kad negali priprasti prie minties, 
jog jo karjera pralenkė jos. Anika norėjo jaustis svarbi, o kai jai pri- 
mestos priverstinės atostogos sutapo su jo svajonių darbu, kentėjo 
jų santuoka. Kelis kartus, parodžiusi bent šiokį tokį susidomėjimą 
jo darbu, užversdavo jį kalnu piktų klausimų, kurie kėlė tik nuo- 
vargį ir nusivylimą. Naują vyriausybės siūlomą įstatymą kvestiona- 
vo daugelis apžvalgininkų — visų jų komentarus jis buvo skaitęs ir 
padarė išvadą, kad jie buvo labai supainioti. Žmonės piktinosi dėl 
egzistuojančių įstatymų, peikė simpoziumus, tyrimus ir šio reikalo 
perdavimą Įstatymų leidžiamajai tarybai. Viskas buvo gerokai su- 
narpliota. Jis pažinojo Aniką ir jos nuoširdų tikėjimą teisingumu. 
Galbūt jos iškelti klausimai ir buvo rimti, tačiau tai dar nereiškė, 
kad ji teisi. 

Tomas giliai įkvėpė ir žengė į lietų. Ristele pabėgėjo Fredsgara- 
no gatve, paskui pro Užsienio reikalų ministeriją link Malmtorgs- 
gatano gatvės. 

Šį rytą automobilį pastatyti turėjo daugiaaukštėje stovėjimo 


aikštelėje prie Brunkebergstorgo aikštės. Paprastai pavykdavo pi- 

gesnę vietą rasti vienoje aplinkinių gatvių, bet šiandien visos jos 
buvo užimtos. 

Kai pagaliau pasiekė stovėjimo aikštelę, buvo permirkęs iki pat 
kelių. 

Automobilį buvo pastatęs žemiausiame aukšte, todėl išmeta- 
mųjų dujų debesis buvo toks tirštas, kad jis stengėsi kiek įmanoma 
ilgiau nekvėpuoti. 

Jo susitikimas su teisės reikalų generaline direktore praėjo 
sklandžiai. Ji buvo atidi ir padrąsinanti, turėjo vos kelis klausimus 
ir tiesiog nurodė, kad kalbant apie oficialias parlamento posėdžių 
ataskaitas, ministras greičiausiai pageidaus labai aiškių pastabų. 

Jo užduotis buvo parengti siūlymą naujam įstatymui apie pa- 
siklausymo technologijas, be to, jis turėjo nuspręsti, kas bus da- 
roma su visa pertekline informacija, gauta nusikaltėlių stebėjimo 
operacijų metu. Kas, jeigu narkotikų prekeivis Džonis pasakytų: 
„Vakar pardaviau penkiasdešimt kilų žavo70 Olei, tada sumušiau 
žmoną ? 

Arba, kitas scenarijus: „Rytoj parduosiu Olei penkiasdešimt 
kilų žavoro, tada sunusiu žmoną. 

Tomas turėjo nuspręsti, kaip policija turėtų reaguoti į viską, ką 
sužino apie tai, kas tiesiogiai nesusiję su narkotikų prekyba. 

Asmeniškai jis manė, kad viską suprato labai teisingai. 

Pirmuoju atveju Džonis jau bus pardavęs narkotikus ir sumušęs 
savo žmoną, taigi galės būti patrauktas baudžiamojon atsakomy- 
bėn už narkotikus, bet ne fizinį smurtą. 

Antruoju atveju, kur dar neįvyko nei narkotikų pardavimo 
aktas, nei fizinė prievarta, policijai bus leidžiama įsikišti siekiant 
užkirsti kelią prievartai. Kaip, be jokios abejonės, sutiktų daugelis, 


kitaip pasielgti būtų nemoralu ir neprotinga. 

"Tačiau ne visi — tuo jis neabejojo. 

Kritiką Tomas priėmė labai rimtai. 

Automobilių eismas miesto centre buvo siaubingas. Pasiekti 
greitkelį, vedantį link Norteljės, prireikė keturiasdešimt penkių 
minučių. Kai išsuko prie Danderiudo bažnyčios, jau buvo pusė 
septynių. 

Kitą rytą Tomas turėjo susitikti su ministro padėjėju Džimiu 
Haleniusu ir viską aptarti. Jei ministro padėjėjas manys, jog viskas 
gerai, pirmadienį įvyks pasitarimas. 

Jis to nekantriai laukė. Visi valstybės tarnautojai, rodės, mano, 
kad pristatymai ministrui Mėlynajame kabinete yra labai ypatingi. 

Su ministru jis buvo kalbėjęsis tik kartą. 

Ministras vieną dieną po pietų atėjo į Tomo kabinetą ketvirta- 
me aukšte ir pasiteiravo, kaip šiam sekasi. Departamente sklandė 
gandas, kad ministras, skirtingai nei jo pirmtakas, retkarčiais mėg- 
davo pasidomėti savo pavaldinių darbu. Tomas buvo be galo nu- 
stebęs ir aiškindamas situaciją nervingai grabinėjo dokumentus. 

— Atminkite, baruose ir bordeliuose taip pat yra nekaltų žmo- 
nių, - pasakė ministras, kai Tomas nustojo kalbėjęs. - Ne visi, ten 
dirbantys, yra nusikaltėliai, todėl jiems nepatiks būti stebimiems. 
Pažeistume jų Žmogaus teises, o tai yra svariausias argumentas 
prieš šį įstatymą. 

"Tomas patikino visa tai žinantis. 

Ministras tuomet pakilo ir prieš išeidamas dar stabtelėjo tarp- 
duryje. 

— Vienas pirmųjų mano kaip teisininko darbų buvo pasiklausy- 
mo byla, - daugiau sau nei Tomui pasakė jis. - Aš atstovavau kur- 
dams, kurių buvo pasiklausoma Ebės Karlsono istorijoje. Kiek pa- 


menu, viso teismo proceso metu neuždaviau nė vieno klausimo. 

Tai pasakęs ministras išėjo. 

"Tomas važiavo toliau ir įsukęs į Vinterviksvegeną užriedėjo ant 
įvažiavimo prie savo namo. 

Pasiėmęs portfelį ir nesivargindamas imti skėčio, nėrė link 
namų durų. 

Nuo televizoriaus atskuodė vaikai, pirmas lyg tykantis leopar- 
das arkiūtino Kalis, tada atstriksėjo po pažastimi savo katinėlį Ru- 
dį ir zuikutį pasikišusi Elena. 

— Labas, brangučiai, - pasilenkdamas pagauti juos abu pa- 
sisveikino Tomas, o šie, spygaudami iš džiaugsmo, bučiavo jį ir 
glaustėsi. 

— Tėveli, tėveli, žinai, mes iš dėžučių pastatėme mašiną, tikrą 
mašiną su ratu, ir dar tėveli, tėveli, šiandien padariau salotų, tėve- 
li, tėveli, tėveli, matai, Rudžiui va čia truputėlį praplyšo, ar galėsi 
pataisyti ? 

Jis nebegalėjo jų išlaikyti, todėl atsisėdo ant žemės. 

— Atsargiai, - sudrausmino jis, - leiskite nusiimti švarką. 

Bet jie nekreipdami dėmesio ant jo užgriuvo, kuteno pilvą, vis 
„tėveli, tėveli, pro jo kostiumo kelnes nuo prieangio grindų ėmė 
sunktis lietaus vanduo ir purvas. 

- Ei, gerai, — garsiai tarė jis, - ar dabar galiu atsistoti?.. 

Tada vaikai padėjo jam atsistoti — Kalis, visai kaip jo mama, ir 
Elena, labai panaši į jį, kai buvo jos amžiaus, bandė jį pakelti, kol 
jis atsistojo ir galėjo nusivalyti purvą. 

— Ar gera buvo dienelė? — pasiteiravo Tomas. - Ką gero nuvei- 
kėte mokyklėlėje? 

— Darželyje, - pataisė Kalis. - Padariau mašiną iš dėžučių, juk 
sakiau. Ir aš atėjau žaisti su kitais, nes mokytoja sakė, kad visi gali 


žaisti... 

Staiga akys prisipildė ašarų, o apatinė lūpa atsikišo. Tomas pa- 
šiaušė tamsius jo plaukus. 

- Žinoma, galėjai žaisti su kitais, - pasakė jis. - Juk tu tikras 
ralistas. O kaip tau, Vinterviksvegeno princese Elenyt? Ką šian- 
dien nuveikei? 

Jis pakėlė savo mergaitę su pliušiniais žaislais, o ši ėmė spygauti. 

— Tėveli, kuteni mane... 

Tomas paleido mergaitę ant žemės ir ji nubėgo link televizo- 
riaus, iš jo pasklidus „Tomo ir Džerio“ melodijai. 

Vyras giliai atsikvėpė, atsirišo batus ir su palengvėjimu juos nu- 
simovė. Pakėlęs portfelį, kad nesipainiotų po kojomis prie durų, 
nunešė jį į viršų ir padėjo šalia darbo stalo. Buvo puiku vėl turėti 
savo darbo kambarį - jau buvo pamiršęs, kad ilgą laiką tai laikė 
savaime suprantamu dalyku ir nevertino. Jis girdėjo, kaip apačioje 
indais barškina Anika, kiek pastovėjęs greitai įsijungė kompiuterį 
ir prisijungė prie elektroninio pašto. Pirmadienį, paskutinę savo 
darbo dieną, jis buvo pakvietęs kelis kolegas ir norėjo pasitikrinti, 
ar visi atsakė. 

Kramnis, žinoma, niekada nepraleisdavo vakarėlių, sutiko atei- 
ti ir du kiti vadovai iš to paties aukšto kartu su savo partnerėmis. 

Tada dar Haleniusas, ministro padėjėjas. 

Jis perskaitė dar kartą. Taip, Haleniusas parašė, kad norėtų 
ateiti, nors Tomas jį buvo pakvietęs vien iš mandagumo. Užėjus 
Haleniusui, Tomas vakarėlį aptarinėjo su keliais kitais kolegomis, 
taigi buvo nepatogu jo nepakviesti. Tomas pamanė, kad jis atsi- 
sakys. Politikai, o ypač ministro padėjėjas, paprastai su valstybės 
tarnautojais nesibičiuliaudavo. 


Gerai, vadinasi, jų bus aštuoni. Galbūt vaikai galės pavalgyti 
kiek anksčiau - puiku! 

Tomas nusivilko ir pakabino kostiumą. Švarko nugara ir kairė 
kelnių klešnė buvo suteptos purvu - velnias! Turės paprašyti Ani- 
kos nuvežti jį į valyklą. 

Į skalbinių dėžę įmetęs marškinius, išsitraukė džinsus ir sporti- 
nius marškinėlius ilgomis rankovėmis. 

Anika dirbo prie plautuvės ir jam pasirodžius virtuvėje stovėjo 
nusisukusi nugara. 

— Labas, - sušnabždėjo uždėdamas rankas jai ant pečių ir pūs- 
damas į nugarą. - Ir kaip mano brangioji mergytė? 

Jam prisilietus Anika pastiro ir į dubenį paleido indų šepetėlį. 

— Gerai, - atsakė Anika. - Mes jau pavalgėme. Vaikai buvo to- 
kie alkani, kad tavęs nesulaukėme. 

Tomas per ją siektelėjo ir iš vienos lėkščių ant džiovyklės paėmė 
paliktą pusiau apgraužtą morką. 

— Atleisk, — atsiprašė. - Siaubingos spūstys. 

— Žinau, — atsakė. — Šiandien buvau redakcijoje, susitikau su 
Šiumanu. 

— Ir kaip? — energingai kramtydamas morką paklausė Tomas. 

— Gerai, - atsakė ji. - Pradedu dirbti antradienį. 

Dabar įtampa sustingdė jį. Jis nustojo čiaumoti staiga suvokęs 
pasekmes. 

- Štai kaip, — tarė jis. - Nemanai, kad prieš tai reikėjo pasitarti 
su manimi? 

— Apie ką? - karingai paklausė Anika. — Apie tai, ar turiu lei- 
dimą išeiti iš namų? 

— Nebūk juokinga, - atsakė Tomas. 

— Bet kuriuo atveju, juk tavo darbas greitai baigiasi, ar ne? — 


paklausė ji. - Juk tai buvo šešių mėnesių paskyrimas? 

— Jis pratęstas, — atsakė jis. — Šiandien apie tai sužinojau. 

Anika metė pašluostę ant džiovyklės taip stipriai, kad ši net 
pliūkštelėjo. 

— O apie tai mums nereikėjo pašnekėti? Reikia kalbėtis tik apie 
mane ir mano darbą? 

Tomas nuo darbastalio pasiėmė stiklinę, praskalavo ją ir iš čiau- 
po įsipylė vandens. 

— Gerai, — tarė jis. - Pradėsime nuo manęs. Apie ką nori kal- 
bėri? 

Anika atsisuko ir atsirėmė į indaplovę. 

— Kodėl toks reikalingas tas naujasis terorizmo įstatymas, prie 
kurio dirbai? 

Tomas atsiduso. 

— Maniau, pasikalbėsime apie paprastesnius darbo klausimus, 
pasakė jis. 

— Kodėl Švedijai reikia būti šio pasiklausymo šlamšto priešaky- 
je? - klausė Anika. - Kodėl Europos Sąjungoje mes turime brukti 
tokius dalykus? 

— Jie mano, kad aš puikiai padirbėjau, - paaiškino jis, — ir nori, 
kad pasilikčiau departamente. O gal manai, kad turėčiau iš ten iš- 
eiti? 

— Tu tiesiog išsisukinėji nuo bet kokios kritikos, - tarė Anika. 

"Tomas persibraukė per plaukus ir jie dabar styrojo. 

— Reikalas toks, - kalbėjo jis, - kad visos Šiaurės šalys šį įsta- 
tymą jau turi. Mes atsiliekame penkiolika metų, kadangi ankstes- 
nieji socialdemokratų ministrai niekada nenorėjo visos tos peklos, 
kuri užverda kiekvieną kartą, kai kas nors bando šiuos klausimus 
iškelti. 

— Kaip tuomet ES? - paklausė Anika. - Praeitą savaitę per Ži- 
nias sakė, kad Švedija spaudžia tinklo paslaugų teikėjus įsipareigo- 
ti saugoti bet kokią per jų tinklus siunčiamą informaciją. 

— Tai jau kitas klausimas, - tarė Tomas. — Visa informacija jau 
ir taip saugoma, ir mes norime, kad taip būtų ir toliau. Mes sie- 
kiame, kad būtų reguliuojamas jos panaudojimas ir kainos. Šiuo 
metu tai derybų klausimas kiekvieną kartą, kai policija nori iš tin- 
klų gauti kokią nors informaciją. Manai, kad tai geresnė sistema? 

— Ką turi galvoje sakydamas „derybų klausimas? 

— Policija sako: galime išspręsti šią prievartavimo bylą, jei rasi- 
me, kas skambino iš tokio ir tokio mobiliojo telefono tam tikru 
metu. Tinklo paslaugų tiekėjai atsako: 25 000 kronų. Policija tada 
sako: galime duoti 15 000. Tinklas: ne, bent dvidešimt. 

— Netikiu, - nusistebėjo Anika. 

— Realybė tokia, kad Švedijos policija pastaruoju metu tapo 
daug geresnė derybininkė, - paaiškino Tomas. - Iš tinklo tiekėjų 
gaunamos informacijos kaina nuo septyniasdešimties nusmuko 
iki keturiolikos milijonų. 

Anika prikando apatinę lūpą, stovėjo atsirėmusi ant vienos ko- 
jos ir Tomas jau žinojo, kad ji apie kažką labai mąsto. 

— Teroristai paprastai žudo, grobia, vykdo sabotažą bei kitaip 
kenkia visuomenei, ar ne? - pagaliau prakalbo. - Juk jau yra įsta- 
tymai, taikomi šiems nusikaltimams, nebent aš neteisingai infor- 
muota? 

Tomas tylėdamas atsigėrė vandens. 

— Nežinau, kaip tu gali save pakęsti, - šaižiai pasakė ji. - Kaip 
gali pateisinti tai, ką darai? Tai mums reikia atskirų įstatymų tero- 


ristams, kokie čia paistalai ? 

— Čia visa esmė yra ketinimas, - tarė Tomas ant virtuvės stalo 
padėdamas stiklinę. - Svarbus dalykas yra nusikaltimo tikslas, ar 
jis kelia grėsmę visai sistemai. Skirtingus nusikaltimo tikslus reikia 
vertinti skirtingai. Jei siekiama ne susprogdinti kokį nors pastatą, 
o beprasmiškai įbauginti žmones, tuomet kalbame apie terorizmą. 
Arba apie kokią nors kitą organizuoto nusikalstamumo formą, 
pavyzdžiui, baikerių gaujos, tarptautiniai narkotikų sindikatai ar 
grupuotės, kontrabanda gabenančios ginklus ar žmones. 

— Baikerių gaujos nėra teroristai, ar ne? 

— Jų nusikalstama veikla vis dėlto gali būti susijusi su baimės 
visuomenėje skleidimu ar jos destabilizavimu. Juk svarbiausia yra 
surinkti įkalčius! Nereikia klausytis smulkių vagišių ar nekontro- 
liuojamų vaikigalių, jie vis tiek anksčiau ar vėliau įklius. 

Tomas skėstelėjo rankomis suvokdamas, kad siekia, jog Anika 
juo patikėtų. 

— Kalbame apie narkotikų mafijos struktūras ir baikerių gaujas, 
žmones, prieš kuriuos niekas nedrįsta stoti liudyti. O tai reiškia, 
kad mums reikia techninių įrodymų, turime pasiklausyti, ką jie 
susirinkę aptaria, turime klausytis jų telefoninių pokalbių. Dėl 
Dievo meilės, juk kalbame apie nacionalinį saugumą! 

Rankas stipriai apsivijusi aplink savo kūną, ji žvelgė į jį ir atrodė 
tokia maža, prislėgta bei kaulėta. Staiga Tomas pasijuto visiškai iš- 
sunktas, tiesiog panoro ją apkabinti ir pamiršti visą likusį pasaulį. 

— Berit man šiandien parodė įstatymo siūlymą, - tarė ji. 

— Tikrai? - susmukdamas kėdėje sukluso Tomas. - Kokio įsta- 
tymo? 

— To, kuriame sakoma, kad Saugumo policija turi turėti teisę 


klausytis, ko tik nori, - paaiškino Anika. - Tai visiška beprotybė! 

— Tai ne naujas įstatymas, - pasakė jis. — Tai tik esamo įstatymo 
pataisa, ir dar neaišku, ar ji bus patvirtinta, tačiau visa tai susiję su 
bandymu užkirsti kelią... 

— Būtent, - blykstelėjusi akimis atkirto Anika. - Jei Saugumo 
policija ims suiminėti žmones dar prieš jiems nusprendžiant imtis 
ko nors neteisėto, tuomet tai jau tikrai prevencinis veiksmas. 

— Visa tai tiesiog, - monotonišku tonu tęsė Tomas, - mažas 
įstatymo pakeitimas, ir jis gali būti taikomas dviem konkrečiais 
atvejais, kai policija sieks užkirsti kelią... 

— Tai tarsi viduramžių raganų teismai. Įmeti įtariamą moterį į 
upę, ir jei ji neišsikapsto ir paskęsta, vadinasi, buvo nekalta, o jei 
neskęsta, ištraukiama ir sudeginama ant gėdos stulpo! 

Tarp jų stojo tyla, užpildanti virtuvę ir šliaužianti žemyn į pus- 
rūsius. 

— Ar nori sužinoti, kokie tie atvejai, o gal man net nesivargin- 
ti? - paklausė Tomas. 

Ji dar stipriau rankomis apsivijo sau per liemenį ir nudelbusi 
žvilgsnį žiūrėjo į grindis. 

— Tarkime, du vyrai atvyksta ir paprašo politinio prieglobs- 
čio, — pradėjo Tomas. - Tačiau policija sužino, kad iš tikrųjų jie 
čia rengia ataką. Ji žino, kad taikomasi į Malmės musulmonų ben- 
druomenę, tačiau nežino, kur tiksliai, kada ir net kas yra konkre- 
tus jų taikinys. Įstatymo siūlymas, apie kurį kalbėjai tu, reikštų, 
kad tokiu atveju policija turėtų galimybę klausytis jų telefoninių 
pokalbių. Šiandien tai leidžiama tik tokiu atveju, jeigu žinoma, 
kas yra taikinys. Siūloma, kad tam būtų pasipriešinta anksčiau, o 
ne sėdėti ir laukti didžiojo „bum“. 

Ji nieko neatsakė. 

— Antrasis atvejis, - toliau kalbėjo jis, — taip pat susijęs su iš- 
ankstiniu atakų sustabdymu. Mes kalbame apie telefoninių pokal- 
bių pasiklausymą, o ne suėmimą. Jei „Pragaro angelai“ turi stoti 
prieš teismą ir policija sužino, kad rengiamasi ką nors nužudyti — 
prokurorą, teisėją, policijos pareigūną — tuomet jai bus leidžiama 
pasiklausyti telefoninių pokalbių ir išardyti jų sąmokslą. Jei siekia- 
ma sutrukdyti bylos nagrinėjimui, tai bus laikoma grėsme sistemai 
ir leidžiama taikyti naująjį įstatymą. 

Jis girdimai nurijo oro gurkšnį. 

— Tačiau tu ir tavo sąžininguoliai draugužiai turbūt pasirūpins, 
kad jis niekada nebūtų patvirtintas. 

"Tomas atsistojo parversdamas kėdę. 

— Tuomet turėsime sėdėti ir grąžydami rankas žiūrėti į lubas, 
kol bus susprogdinta dar viena teroristų bomba, ir jau tada įstaty- 
mas parlamente atsidurs taip greitai, kad nė nemirktelėsi. Ir žinai 
ką? Kai tai nutiks, tu, Berit ir visi kiti ims šaukti: „Kodėl nieko 
nedarėte?“, „Kodėl nereagavote į tarimą informaciją? Atsistarydin- 
kite, tuojau pat atsistatydinkite! 

Jis trenkė durimis ir nuėjo prie nedidelės akmeninės atodangos 
sodo kampe. Lietui barbenant į nugarą, rankose panarino galvą ir 


kramtė žandą tol, kol burnoje pajuto kraujo skonį. 


PENKTADIENIS, GEGUŽĖS 28 D. 


ANIKA SĖDĖJO ant lovos ir žvelgė pro pravirą langą. Lyti nusto- 
jo, tačiau dangus dar buvo švininis. Vėjas pliekė ir draskė šakas, ant 
stiebo plaikstėsi vėliava prie Ebos namo. 

Naktį ji vėl sapnavo košmarus. Seniai jau nebuvo tiek daug ir 
taip dažnai jų sapnavusi. Pirmus metus po Sveno mirties jie ją kan- 
kino beveik kiekvieną naktį, bet sutikus Tomą tapo daug retesni. 
Po tos nakties tunelyje po Olimpiniu stadionu jie vėl padažnėjo, 
tada pasirodė angelai. Angelai iš sapnų, giedantys jai net nemie- 
gant. Dabar jie laikėsi atokiau, tačiau kartais juos pajusdavo tykan- 
čius šešėliuose ar besislepiančius pakampėse. 

Karolina fon Bering šią naktį vėl mirė, vėl Anikos šaukėsi ne- 
pavaldžios laikui nei erdvei jos akys, tačiau ji nieko negirdėjo — 
žodžiai buvo tiek iškraipyti, kad nesuprato, ką Karolina norėjo 
pasakyti. 

Anika atsistojo ir nuo veido nusibraukė plaukus, tada paklojo 
lovą. Užmetė lovatiesę ir sulygino kampus. 

"Tomas savo purviną kostiumą buvo pasikabinęs ant jos spintos 


durų ir jai staiga krūtinėje dilgtelėjo pykčio geluonis. Greičiausiai 

pamanė, kad kažkokiu stebuklingu būdu po kelių dienų jis išlygin- 
tas tvarkingai kabės jo spintoje plastikiniame valyklos maiše. 

Kad ir kaip stengtųsi, niekada neįtikdavo. 

Vakar jis pažadėjo, kad sugrįš namo laiku vakarienei. Pažadėjo 
pažaisti su vaikais ir pataisyti Kalio dviračio padangą. 

Vietoj to pakilo tiesiai į sumautą savo darbo kambarį ir kiūtojo 
prie kompiuterio. Tada malonėjo valandą vėliau nei sutarta nusi- 
leisti į virtuvę tikėdamasis rasti padėtą lėkštę šilto maisto. 

Tomas niekada jos nesiklausė, niekada nepaisė jos nuomonės ar 
ambicijų. Nepadėjo net tai, kad nusipirko namą Djursholme, tai 
nepadėjo, niekas nepadėjo... 

Anika delnu trenkė į sieną taip stipriai, kad iš skausmo sudrėko 
akys. 

— Ai, - sugriebusi už riešo sudejavo. 

Neskubėdama nusileido į virtuvę ir nusiramino. Sutvarkė pus- 
ryčių likučius, nuvalė granito darbastalį, išsitraukė dulkių siurblį ir 
vakarienės ruošimo dar marios laiko. 

Tada išsitraukė švarką ir išėjo į vėtrą. Veja prašyte prašėsi jos 
dėmesio, rudose vėžėse telkšojo vanduo, tačiau ji atsuko nugarą ir 
išėjo į kelią. 

Ebos raudonas Vo/vo stovėjo prie namo, todėl Anika priėjo ir 
palipo laipteliais link durų. | 

„Gal čia nepriimta taip tiesiog ateiti ir skambinti kaimynams į 
duris?“ 

Ji nurijo oro gurkšnį ir paspaudė skambutį, už storų sienų išgirs- 
dama jo aidą. 

Praėjo beveik minutė, kol Eba atidarė kartu su Frančesku, džiugiai 


vizginančiu uodega ir bandančiu pro jos tarpukojį prakišti nosį. 

— O, labas! - pasisveikino gerokai nustebusi. — Tai tu! Užeik... 

— Ačiū, — pasakė Anika įėjusi į prieangį. - Nenoriu trukdyti, 
tačiau norėčiau kai ko paprašyti... 

Eba nusišypsojo. Šiandien ji vilkėjo pilką švarkelį ir tamsiai pil- 
kas laisvas kelnes. 

— Taip? 

Anika atsikrenkštė. 

— Ar leistum man dar kartą pažiūrėti į tavo paveikslą, tą nukirs- 
dintą merginą? 

Eba buvo gerokai nustebinta. 

- Žinoma, prašau, - pasakė pamodama ranka link bibliote- 
kos. - Netrukus turėsiu eiti į laboratoriją, bet prašom... 

Anika nusimovė batus ir greitai nuėjo į kambarį su didžiuliu 
židiniu, be garso link paveikslo tipeno storais kilimais. 

Fone buvo persimaišę įvairūs rudi atspalviai, o vaikiškas mer- 
ginos veidas labai išblyškęs, šviesiai rausvos lūpos kiek pravertos. 
Ant plaukų buvo apvyniotas baltas turbanas, aplink kaklą vijosi 
šviesiai rusvos garbanos, besidriekiančios nugara. Ji buvo įvilkta į 
kažkokį baltą ir betormį rūbą, akivaizdžiai jai per didelį. 

Eba atėjo ir atsistojo šalia Anikos, dabar jos kartu žiūrėjo į švie- 
siai rusvas vaikiško veido akis. 

- Beatričė Čenči, - ištarė Anika. — Apie ją vakar skaičiau inter- 
nete, būtent apie ją Alfredas Nobelis parašė pjesę. 

— Vargšė Beatričė, - užuojautos kupinu žvilgsniu žvelgdama į 
paveikslą pasakė Eba. - Jauna mergina tais laikais negalėjo laimėti 
prieš vyrus ir bažnyčią. Ji buvo pasmerkta. 

— Tai ji iš tikrųjų egzistavo? - pasidomėjo Anika. 

— Taip, - pasakė Eba. - Jos likimas žmones domina jau ne vie- 


ną šimtmetį. Alfredas Nobelis nebuvo pirmasis apie ją rašęs didis 

žmogus. Persis Šelis 1819 m. parašė pjesę baltosiomis eilėmis, o 
Aleksandras Diuma savo epiniame romane „Garsūs pasaulio nusi- 
kaltimai“ paskyrė jai visą skyrių. Kodėl klausi? 

— Kas ji buvo? - paklausė Anika. - Ir kas jai atsitiko? 

— Beatričė buvo turtingo ir kilmingo žmogaus Frančesko Čen- 
či duktė. 

— Ir jį nužudė? 

Eba linktelėjo. 

— Su savo brolių ir pamotės palaiminimu. Teisme paaiškėjo, 
kad jos tėvas buvo žiauriausias tironas. Jis Beatričę ir jos pamotę 
užrakindavo pilyje prie Riečio miesto ir kankindavo įvairiausiais 
būdais. 

— Bet teisme tai nieko nereiškė? 

— Frančeskas buvo turtingas žmogus; popiežius manė, kad jei 
bus atsikratyta Beatričės, bus galima prikišti nagus prie šeimos 
turtų. Taigi ji buvo nukirsdinta ant Šv. Andželo tilto per Tiberį, 
Vatikano pakrašty. Pažiūrėti susirinko didžiulė minia. Ji tapo ne- 
teisingo teismo aukos simboliu, kone šventąja. 

— Tačiau ne bažnyčios akyse, - pridūrė Anika. 

Eba nusišypsojo. 

- Žinoma, kad ne. Kaip tavo darbas? 

— Pradedu antradienį, - nusišypsojusi pasakė Anika. - Turiu 
pripažinti, kad esu labai patenkinta. Turiu kuo nors užsiimti šalia 
kojinių dėliojimo. 

— Suprantu, - pasukusi link durų tarė Eba. - Ar pamąstei apie 
tai, ką kalbėjome: mesti visą tą smurtą ir verčiau pasigilinti į moks- 
linių tyrimų pasaulį? 


Anika stebėjo, kaip jai einant švytuoja plaukai. 

— Kiek žinau, mokslinių tyrimų pasaulyje to smurto kartais 
gali pasitaikyti visai nemažai, - pastebėjo ji. - Ar pažinojote Jo- 
haną Isaksoną? 

Eba stabtelėjo ir lėtai atsisuko. Ji dėmesingai pažiūrėjo į Aniką. 

— Isaksoną? - sukluso ji. - Ar kalbi apie vaikiną, užsitrenkusį 
vienoje šaldymo patalpų? 

Anika linktelėjo. 

— Žinau, kas jis buvo - jo laboratorija buvo tame pačiame de- 
partamente. Jo tyrimų sritis buvo ganėtinai artima manajai: jis gi- 
linosi į neurodegeneracines ligas - Parkinsoną, manau. Vienaip 
ar kitaip, jis, kaip ir aš, tyrinėjo ir signalinius ląstelių kelius bei 
baltymus. Kodėl klausi? 

Anika atsikvėpė, jau buvo beatsakanti, bet kažkodėl persigal- 
vojo. 

— Aš... nelabai seniai, praeitą žiemą, irgi buvau užsitrenkusi pa- 
talpoje, kurioje buvo -20 *C, - pasakė ji. - Mūsų buvo keletas — 
vienas vyras numirė... 

Ji nudelbė žvilgsnį nesuprasdama, kodėl nuslėpė, kad dėl Joha- 
no Isaksono mirties buvo iškviesta į policiją. 

— Ar norėtum nuvažiuoti ir pažiūrėti? - paklausė Eba Roma- 
nova. - Tuomet galėtum susidaryti vaizdą, ar verta apie tai rašyti. 

— Artu nieko prieš? - pasiteiravo Anika. 

- Žinoma, kad ne, - atsakė Eba, - tačiau kadangi neturi oficia- 
laus leidimo, turėsi eiti inkognito. Ar tau reikia ką nors pasiimti, 


ar galime vykti iš karto? 


Jos Volvo buvo universalas, kad gale būtų vietos Frančeskui. Jis 
akivaizdžiai buvo pratęs važiuoti. Kai jam nebuvo leista vykti kar- 


tu, šuo garsiai užprotestavo. 

Automobilis vis dar kvepėjo kaip naujas, jautėsi tik drėgno šuns 
kvapas. Eba vairavo ramiai ir atsargiai, pravažiavo Norteljės gatve, 
tada pasuko į greitkelį per Berghamrą. 

— Tyrimų pasaulis keistokas, — tarė ji. - Labai džiaugiuosi, kad 
nuo jo esu kiek atitrūkusi - nereikia kovoti dėl dotacijų ar sta- 
tuso. 

Pro automobilio langus lėkė pilki viadukai. 

— Kuo jis keistas? — paklausė Anika. 

— Tiek daug kandidatų ir tiek mažai išrinktųjų, - paaiškino 
Eba. - Turiu du draugus, kurie turėtų tapti profesoriais, tačiau jų 
paskyrimas vis atidėliojamas, atsiranda vis daugiau iššūkių — iki 
tokio lygio, kad jiems pasiseks, jei bus paskirti prieš pensiją. Ar 
žurnalistikoje irgi taip? 

- Ne visai, - atsakė Anika. - Didžioji dalis Švedijos žiniasklai- 
dos yra privačioje nuosavybėje, išskyrus profesinių sąjungų ir pa- 
našių organizacijų leidžiamus laikraščius. Tada yra Švedijos televi- 
zija bei radijas. Taigi savininkai nusprendžia, kas gauna geriausius 
darbus. Paprastai jie renkasi tuos, kurie reikalingiausi verslui, ir 
prisiderina prie tarybos bei vadovybės. 

— Suprantama, - pasakė Eba. - Panašiai ir pas mus. Nors jūsų 
darbas, žinoma, daug viešesnis. Pas mus nenutrūkstamai sklando 
gandai, spekuliacijos ir įvairios povandeninės srovės apie tai, kas 
ką daro. 

— Ar ši sritis labai konkurencinga? - pasidomėjo Anika. 

— Dar ir kaip! - atsakė Eba. - Kai pradėjau savo magistro stu- 
dijas, tai buvo pirmas dalykas, ką patarė mano mokslinio darbo va- 
dovas: prieš palikdama stalą, visada užversk lapus. Niekada neleisk 
niekam skaityti, ką dirbi. Niekada niekam nepasakok, ką pasiekei 


ir ką ketini daryti. Įrarinėjimo ir slaptumo mastai čia absurdiški. 

— Bet kaip tai viską apsunkina... - samprotavo Anika. - Tačiau 
kuo nors pasitikėti vis dėlto gali? 

— Tik savo mokslinio darbo vadovu, - atsakė Eba, - nors ir 
tai gali prišaukti bėdų. Pažįstu mokslinio darbo vadovų, kurie yra 
pavogę savo studentų doktorantų darbus ir juos publikavę kaip sa- 
vus. Kita vertus, žinau ir atvirkštinių pavyzdžių - studentų, kurie 
vogė savo mokslinio darbo vadovų darbus. 

— Velnias, - nusikeikė Anika. - O aš maniau, kad istorijų nu- 
gvelbimas būdingas tik mūsų sričiai. 

Jos pravažiavo Nobelio keliu, kairėje palikdamos Nobelio foru- 
mą ir įvažiuodamos į universiteto teritoriją. Paskui įriedėjo į siau- 
ras gatveles tarp raudonų plytų pastatų. 

— Štai čia mums vykdavo paskaitos, — parodė Eba į didelį pas- 
tatą fon Eulerso kelio kampe. 

Anika pažiūrėjo į trijų aukštų plytinį pastatą šeštojo XX am- 
žiaus dešimtmečio langais. 

Jos pasuko kairėn, tada dešinėn, ir priešais subolavo modernus 
baltas plieninių rėmų konstrukcijos pastatas. Eba prie pagrindinio 
įėjimo turėjo savo automobilio stovėjimo vietą. 

— Šis pastatas pastatytas nelabai seniai? — pakėlusi akis į bliz- 
gantųį fasadą paklausė Anika. 

Eba užtrenkė automobilio dureles ir užrakino jas. 

— Kartais kairė nežino, ką daro dešinė, - atsakė ji. - Politikai 
stato naujus pastatus ir griauna senuosius — viską vienu metu. Ar 
girdėjai, kad jie nori už penkis milijardus nugriauti visą ligoninę 
ir jos vietoje pastatyti naują? Gali įeiti, neužrakinta, tada eik link 
laiptų. Leisimės du aukštus žemyn. 

Pastatas buvo šviesus ir erdvus. Laiptai buvo su atvirais tarpais 


ir ėjo per visus aukštus, todėl vestibiulis atrodė daug didesnis nei 

buvo iš tikrųjų. Žemyn platūs ąžuoliniai laiptai vedė į didelę atvi- 
rą erdvę, kavinę, dar aukštu žemiau laiptai dingo ties eile sunkių 
durų kodiniais užraktais. 

— Pirmos iš dešinės, - nurodė Eba. 

Anika sustojo šone pirmą eiti praleisdama mokslininkę. Ši per- 
braukė kortele per durų skaitytuvą ir tyliai kliktelėjusios jos atsi- 
darė. 

— Mano kabinetas yra tiesiai, tada į dešinę. Aš tik pasitikrinsiu, 
ar gavau kokių pranešimų... 

Eba sustojo prie pagrindinio įėjimo esančios korespondencijos 
rūšiavimo spintos. Skelbimų lenta buvo nusagstyta įprastais pra- 
nešimais apie tai, kad tapatybės korteles laikyti aiškiai matomoje 
vietoje, naudoti vokų dešinėje pusėje esančius brūkšninius kodus 
bei nurodyta, kokiais telefonais skambinti iškilus problemoms bei 
gedimams. 

— Ar dėl manęs, dėl to, kad aš čia, neprisidarysi bėdos? - prislo- 
pintu balsu paklausė Anika. 

Eba peržiūrinėjo krūvelę vokų. 

- Vargu, — nepakėlusi akių atsakė ji. - Čia ateina ir išeina tiek 
daug žmonių, kad niekas tavęs nepastebės. 

Ji atgal į savo skyrelį padėjo visus vokus, išskyrus vieną. 

— Tik makulatūra ir nieko daugiau, - tarė vieną voką įsikišda- 
ma į rankinę. 

Koridorius buvo ankštokas ir tamsus, nors sienos buvo baltos, 
o grindys šviesiai pilkos. Anika priešais tolumoje matė sklindančią 
dienos šviesą, tačiau koridoriaus ji nepasiekė. 

— Gal tau šiek tiek papasakoti, kuo čia užsiimame? — per petį 
žvilgteldama į Aniką paklausė Eba. 


Nesulaukdama pritarimo,-atidarė pirmas duris kairėje. 


= 2B1— 


LIZA MARKLUND 


— Čia centrifugų patalpa, - parodė ji, Anika jos klausėsi — taip, 
ji žinojo, kaip atrodo centrifugos. Jos buvo kaip skalbimo mašinos, 
tik didesnės. 

— Kam jas naudojate? - paklausė Anika. 

— Centrifugų galią naudojame atskirti medžiagas nuo terpės, 
kurioje jos patalpintos, - paaiškino Eba. - Tarkime, noriu iš tir- 
palo išgauti tam tikrą baltymą. Viską dedu į centrifugą ir baltymai 
susitelks dugne. 

Anika apžiūrinėjo mašinas. 

— Sunkiausi elementai atsiduria dugne? - pasiteiravo ji. 

— Būtent. Labai praverčia, kai, tarkime, reikia išsiaiškinti, kas 
yra ląstelių bei membranų viduje. 

Staiga atsidarė durys ir į patalpą įėjo apvalaina moteriškė ryš- 
kiais chna dažytais plaukais. Anika iš karto atpažino Birgitą Lar- 
sen, profesorę, Karolinos fon Bering bičiulę. 

— Eba, - kreipėsi moteris mokslininkei paduodama polistireno 
dėžutę. - Ar būtum tokia maloni ir nusiųstum ją? Labai dėkoju. 
Priminkite, kad lieku skolinga pietus. Beje, kurjeriams turime pra- 
nešti apie tuos dingusius antikūnus — ar jau kreipėtės? 

Ji paskubomis pasisukiojo siaurame praėjime nesulaukdama at- 
sakymo, praėjo pro pat Aniką, bet panašu, kad jos nė nepastebėjo. 

— Taip, pirmadienį, - atsakė Eba. 

Jos ėjo toliau ir praėjo pro didelį kopijavimo aparatą, aplink kurį 
buvo pridėta polistireno dėžių. 

— Kai viską siųsime, - paaiškino Eba, - didžiąją dalį reikės pa- 
kuoti į sausą ledą vėsumui išlaikyti. Pasirūpinsiu, kad šis būtų iš- 
siųstas. 

Kažkur Anikai už nugaros atsidarė durys ir koridoriuje pasipy- 


lė vyriški balsai bei juokas. Ji atsisuko ir pamatė iš už kampo išsu- 

kančius ir siauru koridoriumi nueinančius tris kostiumuotus vyrus. 
Atrodė, jie nieko aplink nematė ir garsiai kalbėjo angliškai. Anika 
atpažino vyriškį viduryje, tačiau negalėjo prisiminti, kur jį buvo su- 
tikusi. 

— Palauk čia, - nurodė Elba pradingdama mažame kambaryje. 

Po trisdešimties sekundžių ji sugrįžo jau be paketo. 

— Mūsų profesorė nelabai susivokia, kad turime žmones, kurie 
tokius darbus atlieka už mus, - paaiškino ji. 

Anika stovėjo koridoriuje ir stebėjo, kaip dingsta triukšmingi 
vyrai. 

— Kas šie vyriškiai ? 

Ji parodė į duris, už kurių jie pranyko. 

— Bernardas Torelas ir jo gerbėjų klubas, - pasakė Eba. - Jie čia 
jau visą savaitę. Štai mano kabinetas. 

Ji surinko keturių skaičių kodą durims atidaryti ir įleido Aniką 
į mažiausią kada nors jos matytą kabinetuką. Vos septyniuose kva- 
dratiniuose metruose buvo įsprausti trys kompiuteriais ir krūvomis 
popierių nukrauti stalai. 

— Maniau, kad tik aš dirbu visiškose kišenėse! - sušuko Anika. 

„Bernardas Torelas, - pagalvojo ji, - amerikiečių farmacinės 
kompanijos vadovas, praeitą žiemą dalyvavęs spaudos konferenci- 
joje Nobelio forume: 

— Kaip suprantu, čia seniau buvo rūkomasis, - pasakė Eba, — 
tai bent jau gera ventiliacija. Ar norėtum pamatyti mano laborato- 
riją? 

— Turi atskirą? — paklausė Anika pamažu dėliodamasi vaizdą 
apie tyrimų pasaulį. 

— Ja dalijuosi su kitais septyniais asmenimis. Į kairę, tada pirmas 


koridorius kairėje. 

Anika leido Ebai eiti pirmai ir jai iš paskos sekė jausdamasi kiek 
klaustrofobiškai. Koridorius ją spaudė iš visų pusių — iš viršaus, 
apačios ir šonų. Reikėjo pripažinti, kad čia buvo kiek šviesiau, vi- 
sos laboratorijų durys turėjo apvalius langelius, tačiau jausmas, jog 
esi kažkur uždarytas, veikė dar labiau. Galbūt dėl knygų lentynų, 
kompiuterių ir spausdintuvų, kurių buvo prisprausta tarp kabine- 
tų, išrikiuotų mėgintuvėlių, petri lėkštelių ir kolbų. Visur buvo 
prikabinėta plakatų ir skelbimų. Ant kai kurių laboratorijų durų 
kabėjo tvarkaraščiai su rezervacijos laiku. 

— Čia slėgio kamera, — parodė Eba. — Prieš eidama į ląstelių la- 
boratoriją turėsi persiauti batus ir apsirengti apsauginį rūbą. Štai, 
imk - užsisega nugaroje. 

Anika paėmė dryžuotą geltonai baltą chalatą, kuris jai priminė 
chirurgų aprangą, matytą greitosios pagalbos skyriuose. Jis buvo 
ilgomis rankovėmis su priglundančiais elastiniais rankogaliais. 
Lentynoje dešinėje durų pusėje, šalia poros didelių dujų kanistrų, 
buvo išrikiuotos baltos medinės klumpės. 

— Kurias galiu paimti? - paklausė Anika skaitydama virš batų 
esančius užrašus su vardais. 

— Nesvarbu, - tarė Eba. 

Jos įėjo į laboratoriją. 

Prie traukos spintos palinkusi stovėjo azijietė moteris ir susi- 
telkusi kažką iš didelės pipetės lašino į mėgintuvėlį. Ji vilkėjo tokį 
patį apsauginį rūbą ir mūvėjo riešus dengiančias pirštines. 

- Čia dirba daug kinų, - pasakė Eba ir pasisveikino su moteri- 
mi. Ši nieko neatsakė. 

— Kąjji daro? - pasiteiravo Anika. 

— Nežinau, - skubriai žvilgtelėjusi į ją atsakė Eba. - Ji labai įsi- 


tempusi, manau, ruošia ląsteles bandymui antikūnais aptikti balty- 

mus. Antikūnai brangūs, stambesnis eksperimentas gali kainuoti 
iki šešiasdešimties tūkstančių kronų. O dabar dar kažkur pasimetė 
viena siunta... 

Ji priėjo prie Anikos arčiau ir kiek cyliau pasakė: 

— Niekada neklausinėjame, kas ką daro, - paaiškino. - Ir nie- 
kam nepasakojame, kuo užsiimame patys. Geriausia į savo tyrimus 
nieko nepainioti. 

Eba atsitraukė ir tęsė įprastu balsu. 

— Mano ląstelės inkubatoriuje. 

Ji atidarė kažką, kas atrodė kaip įprastas šaldytuvas, bet viduje 
buvo ne šalta, o šilta. 

— Joms gyvuoti reikalinga 37 *“C temperatūra. Įdėsi truputėlį 
maistingos medžiagos ir penkių procentų anglies dvideginio — ir 
jos darys beveik tai, ką nori. Žinoma, nebent kas nors nutiktų. 

— Pavyzdžiui, kas? - susidomėjo Anika. 

— Tai gali būti ir toks paprastas dalykas, kaip atliekant eksperi- 
mentą per klaidą paimtas ne tas buteliukas, - paaiškino Eba. - Yra 
nemažai būdų, kaip galima viską sugadinti, pavyzdžiui, sumaišant 
skirtingas auginimo kultūras. Juk yra labai daug beveik vienodai 
atrodančių buteliukų. 

Ji uždarė inkubatoriaus dureles ir priėjo prie didelio kibiro su 
dangčiu. 

— Štai čia ląsteles laikau, kai jų nenaudoju, — pasakė atsuk- 
dama dangtį ir nuimdama izoliacinę medžiagą. - Tai skystas azo- 
tas, -196 *C. 

Iš talpos pasklido baltas dūmas ir Anika instinktyviai atsitraukė. 

— Kalbant apie šaltį, - pradėjo Anika, - ar galėčiau pamatyti 
šaldymo patalpą? 

Eba padėjo atgal polistireno talpą ir užsuko dangtį. 

- Žinoma, - tarė ji. - Kitos durys kitame koridoriuje. Vėl turė- 
sime eiti per slėgio kamerą. 

Šaldymo patalpa buvo tolimiausiame koridoriaus dalies, į kurią 
visai nepateko natūrali šviesa, kampe. Koridoriuje nuo durų krin- 
tantys šešėliai ant sienų paišė keistus vaizdinius. 

— Kaip matai, šviesa ir temperatūra reguliuojama iš čia, - pa- 
aiškino Eba parodydama į didelį kontrolinį skydą durų dešinėje. 
Ekranėlyje buvo nurodyta -25 *C temperatūra. 

— Kąjjis čia darė? - paklausė Anika. 

- Manau, norėjo kažką pasiimti, - pasakė Eba. - Čia laikome 
daugelį mėginių, taip pat ir nebereikalingus dalykus, tokius kaip 
kraujo atliekos ir panašiai. Galime trumpam užeiti, tačiau turiu 
perspėti, kad ten iš tiesų šalta. 

Ji įjungė šviesą ir atidarė duris. Į jas plūstelėjęs šaltis Aniką pri- 
vertė žioptelėti. 

— Manau, geriau paliksiu duris atviras, - pasakė Eba. 

Paralpa buvo labai siaura, iš abiejų pusių apstatyta lentynomis. 
Lubas siekė išrikiuoti buteliukai, kolbos ir dėžės, rodės, išnaudotas 
kiekvienas erdvės plyšelis. 

— Kaip, po galais, jis čia galėjo įstrigti ir mirtinai sušalti? — pa- 
klausė Anika tvardydamasi dėl vėl lendančios klaustrofobijos. 

— Avarinis durų atidarymo mechanizmas pastaruoju metu šiek 
tiek streikuoja — kartą ir pati vos neužsitrenkiau, - pasakė Eba. - 
Kalbama, kad jis buvo paveiktas alkoholio ar dar ko, taigi ir nuo- 
voka nebuvo pati aštriausia. 

Anika apsidairė ir pajuto, kad jai tuoj reikės iš čia ištrūkti. 

— Ber juk čia yra avarinis signalas, - tarė rodydama į prie grindų 
esantį mygtuką patalpos gilumoje. - Kodėl jis nepaspaudė jo? Ir 
kodėl nesišaukė pagalbos, kad kas nors išgirstų ir atrakintų? 

- Šeštadienio vakarą jis čia buvo vienas. Laboratorija buvo už- 
sakyta tik jo vieno. 

Anika pažiūrėjo į Ebą ir negalėjo susivaldyti nepaklaususi: 

— Iš kur žinai? 

Eba stabtelėjusi į ją kelias sekundes ramiai ir abejingai pažiū- 
rėjo. 

— Užsakymo tvarkaraštis kabo ant slėgio kameros durų, - užti- 
krintai pasakė. — Visi jį mato. Gal eikime? 

Anika greitai išėjo į koridorių ir tyliai, pajutusi palengvėjimą, 
atsikvėpė, kai durys už jų užsidarė. Netrukus už jų koridoriuje kilo 
sujudimas. Eba greitai pasitraukė į šoną, pro jas pralėkus vyriškiui 
pilku megztiniu. 

— Birgita! — riaumojo jis vardui nuaidint koridoriumi. 

— Velnias, - nusikeikė Anika, - kas, po galais, atsitiko? 

Vyriškis sustojo prie vienos laboratorijos ir įsistebeilijo pro ap- 
valų durų langelį. 

- Birgita! — rėkė jis. - Tu, prakeikta kolaborante! Žinau, kad 
kažkur esi! 

Birgita Larsen išlindo iš tolimesnės koridoriaus patalpos, ran- 
kose laikydama kitą polistireno dėžutę. 

— Dėl Dievo, Larsai Henri, — tarė ji, - kokį siaubingą keliate 
triukšmą. Ko norėjote? 

Anika atpažino vyrą: tai buvo profesorius, praeitą žiemą para- 
šęs tą miglotą straipsnį Evening Post ir vėliau išprašytas iš audrin- 
gosios spaudos konferencijos. 

Birgita Larsen praėjo pro nirštantį vyriškį ir vėl priėjo prie 
Ebos. 

— Štai šį ten pat, brangioji. Kada, jūsų manymu, ką nors sužino- 


sime dėl prašymo? 

— Nemanykite, kad iš viso to išsisuksite! - pražygiuodamas pro 
raudonplaukę moterį ir mosuodamas kažkokiais atspausdintais 
lapais šaukė vyras. - Noriu pasiaiškinimo. 

Eba abejingai paėmė dėžę. 

— Brangus mano kolega! - pažvelgdama į vyriškį, kuris buvo 
bent keliais sprindžiais aukštesnis, tarė Birgita Larsen. - Ko taip 
nirštate? 

— Ką tik gavau elektroninį laišką iš „PubMed“ ir pamačiau štai 
šį, - riaumojo jis. - Mus citavo Journal of Biological Chemistry, o 
jums nė į galvą nešovė mintis paminėti manęs! 

Anika nustebusi vedžiojo žvilgsnį tai į vieną, tai į kitą. 

— Hmm, - tyliai tarė Eba, - užgauta savimeilė, o manęs neap- 
leidžia jausmas, kad čia kalta aš... 

— Betgi Larsai Henri, - atsiliepė Birgita Larsen, - čia ne mano 
reikalas, ir jūs tai žinote. Kas ten nutiko? 

— Kaip straipsnio autorė nurodyta mano studentė doktorantė, 
o ne aš, jos darbo vadovas! Kaip galėjo taip nutikti ? 

Eba įdavė Anikai polistireno dėžę ir priėjo prie vyriškio. 

— Tai buvo mano sprendimas, - tarė ji. - Aš nusprendžiau, kad 
jūs prie šio tyrimo neprisidėjote, todėl ir nėra reikalo jūsų nuro- 
dyti. 

- Ir viskas dėl to, kad buvau išspirtas iš asamblėjos! - šaukė vy- 
ras, stovėdamas priešas Ebą. — Jūs visi nepraleidžiate progos mane 
pažeminti, tačiau saugokitės! 

— Aš jūsų iš Nobelio asamblėjos neišprašiau, - ramiai dėstė 
Eba. - Tiesiog nusprendžiau, kad jūs per pastaruosius keturis mė- 
nesius čia beveik nesirodėte. 

Vyro akys susirado Aniką. 


— Arjūs už tai atsakinga? - šnopuodamas paklausė. 

— Ji korespondentė iš Evening Post, - nepažvelgdama į Aniką 
susakė Birgita Larsen. - Nė nenutuokiu, ką ji čia veikia, tačiau no- 
rėsiu sužinoti iš karto, kai liausitės šūkavęs. 

Larsas Henris Anikai ir Ebai prieš nosis atkišo atspausdintus 
lapus. 

— Turėtumėte pasisaugoti, - pasakė jis. - Visi jūs nepaisote Ne- 
mezidės, tačiau atminkite! Atminkite, kad perspėjau! 

Tada nužygiavo link pagrindinių durų ir dingo už jų. 

— Kas čia vyksta? - paklausė Anika jam dingus. 

Ji vis dar laikė didelę dėžę, tačiau Eba netrukus ją paėmė. 

— Aš tuoj, - tarstelėjo ir dingo už artimiausio kampo. 

— Manėte, kad jūsų neatpažinau? Žinoma, kad pažinau. Ką čia 
veikiate? 

Anika labai atidžiai pažvelgė į moterį, jos akys buvo skaidrios 
ir vaiskios. 

— Karolina nenustebo, kai į ją buvo šauta, - pasakė Anika. - Aš 
liu to pamiršti, sapnuoju ją naktimis. 

Ją pačią nustebino jos susijaudinimas. 

Birgita Larsen stovėjo ir gana ramiai žiūrėjo į Aniką. 

— Ką sapnuojate? - labai tyliai paklausė ji. 

— Karolina bando man kažką pasakyti, - pritildydama balsą pa- 
sakė Anika. - Ji nori kažką pasakyti, bet aš negaliu suprasti. Kas, 
jūsų manymu, tai galėtų būti? Kas? 

Ji pajuto, kaip akyse ėmė tvenktis ašaros, prikando lūpą. O Die- 
ve, kokia tapo verksnė. 

- Eime užvalgyti, - pasiūlė Birgita Larsen ir apsisukusi nuėjo 


koridoriumi. - Sulauk Ebos ir eisime į „Juodąją lapę“. 

Jos išėjo pro pagrindinį įėjimą pasitinkant ūkanotai saulės švie- 
sai. Vejos aplink buvo prisisodrinusios viltingai gaivios žalumos, 
medžiuose kyburiavo neprasiskleidę lapeliai. Eba ir Birgita toliau 
kalbėjo apie pasimetusią antikūnų siuntą ir aptarinėjo, ko imtis 
kreipiantis kompensacijos. Anika ėjo joms iš paskos žvalgydamasi 
aplink. 

Aplinka buvo maloni, priminė filmus apie JAV šiaurės rytinės 
dalies prestižinių universitetų miestelius. Siauri takeliai, masyvūs 
pastatai, daug žalumos. 

Fakulteto klubas „Juodoji lapė“ buvo teritorijos pakraštyje, 
Nobelio kelio 6A numeriu pažymėtame pastate netoli nuo Nobe- 
lio forumo, kuriame Anika susitiko su Bose. 

Staiga jai toptelėjo, kad ji neparašė, kada kitą savaitę galėtų su- 
sitikti kavos. 

Pavasarį jie keletą kartų buvo susitikę, ramiai pasėdėjo tai vie- 
noje, tai kitoje kavinukėje visiškai nekaltai, nenuskambėjus nė vie- 
nam neprideramam žodžiui. 

Ar ji norėjo tai tęsti? Ar apskritai norėjo su juo susitikti? Ar 
norėjo ko nors daugiau? 

To Anika nežinojo ir buvo pasiklydusi emocijose: sumišusiuo- 
se lūkesčiuose, gėdoje, jaudulyje, džiaugsme ir nerime. 

— Gerbiamas Larsas Henris, - tarė Birgita Larsen. - Jis pasidarė 
labai jau dirglus. 

Ji kilo granito laiptais, vedančiais prie sunkių varinių fakulteto 
klubo durų. Atidariusi palaikė, kad galėtų įeiti Eba su Anika. 

- Jis visada buvo pasipūtęs, - toliau kalbėjo, - bet prieš kelerius 


metus skandalo vien dėl tokio menkaverčio tyrimo pripažinimo 

nebūtų kėlęs. Bet vis dėlto, Eba, kodėl jo neįtraukėte? Parašėte 
mano vardą. Argi sunku buvo pridėti ir jo? 

Eba ištempė kaklą, nuo ko jis pasidarė nenatūraliai ilgas. 

— Tai buvo grynai principo reikalas, - pasakė ji. - Jo studentė 
Cila bandė jį pagauti visą pavasarį, bet jis su ja taip ir nesusisiekė. 
Cila buvo praradusi viltį. Tam tikru metu turi prisiimti atsakomy- 
bę už savo veiksmus, net jeigu esi apgailėtinas senas profesorius... 

Birgita pamojo tvarkingai apsirengusiam padavėjui. 

— Ar turite staliuką trims? Puiku! Prie lango? Ai, gerai, nieko 
tokio. Tuomet galime atsisėsti ir prie kampinio, ką manote, mer- 
ginos?.. 

— Taip, Larsą Henrį pašalinti iš asamblėjos buvo labai sunku, - 
pasakė ji, — tačiau, šiaip ar taip, pavyko. Suprantu, kad jis dėl to 
jaučiasi kiek įsižeidęs. Jo vietoje aš irgi taip jausčiausi. 

Ji pasitrynė rankas. 

— Tačiau kam sukti galvą dėl to, jei buvau paaukštinta, o ne 
išspirta. Nagi, pažiūrėkime, aš imsiu upėtakį - jis visada neblogas. 
Ir prašau didelį silpno alaus! 

— Kas su ta Nemezide, kurios jis taip įsikandęs? - taip pat pasi- 
rinkdama upėtakį paklausė Anika. 

- Ji iš graikų mitologijos, - paaiškino Eba. - Graikų religija turi 
gausybę idėjų apie nusikaltimą ir bausmę, priežastis ir pasekmes, 
neteisybę bei arpildą. Iš esmės manau, jog Larso Henrio reakci- 
ja pagrįsta skepriškumu Darvino evoliucijos teorijai. Jis priklau- 
so mažumai, manančiai, jog moksle labiau turėtų būti gerbiamas 
Dievas, vadinamiesiems kreacionistams. 

— Ai ai ai, — atsiduso Birgita. 

— Kreacionizmo šalininkai teigia, kad visata atsirado taip, kaip 
aprašoma Pradžios knygoje. Jie nori, kad susikūrimo istorija būtų 
laikoma tokia pat svaria pažiūrų sistema kaip Darvino evoliucijos 
teorija tiek švietime, tiek moksle. 

— Kaip turbūt galima pripažinti, sunku į juos žvelgti rimtai, 
kilsteldama antakius pasakė Birgita. 

— Sakėte, buvote paaukštinta? - pasidomėjo Anika. 

— Perkelta iš asamblėjos į komitetą užimti Karolinos vietą, — 
atsakė Birgita Larsen. - Suprantate, ką tai reiškia? 

Anika papurtė galvą. 

— Asamblėjos užduotis yra kiekvienais metais išrinkti, kas gau- 
na Nobelio premiją medicinos srityje. Ji turi penkiasdešimt narių, 
visi jie yra Karolinskos institute dirbantys profesoriai. Komitetas 
yra asamblėjos vykdomoji taryba, kurią sudaro penki nariai bei 
pirmininkas ir vicepirmininkas. Visi žino, kad sprendimus priima 
komitetas. 

— Ar visi sutarė, kas turėtų užimti Karolinos postą? - prisimin- 
dama interneto „nepriklausomą Piterį ' pasiteiravo Anika. 

Kai tik padavėjas atnešė maistą, Birgita gerai mauktelėjo savo 
alaus. 

— Norėjome ko nors, kas galėtų darbus tęsti tiek Karolinos, tiek 
Nobelio dvasia, - pasakė ji. - Nenorėjome, kad būtų koks nors 
prisitaikėlis, kurį gali lengvai palenkti cie, kurie siūlo daugiau pi- 
nigų. 

— Stipriai pasakyta, - pakomentavo Eba rakinėdama žuvies 
kaulus. 

— Ir teisingai, - pasakė Birgita. - Siorenas Hamarstenas tiesiog 


nesutvertas rodyti moralinę lyderystę. Pajurome nuoširdų palen- 

gvėjimą, kai vadžias perėmė Ernstas. Papasakokite mums, Anika 
Bengtzon, ką ten kalbėjote apie Karoliną? Ji kalba sapnuose? 

Anika padėjo savo peilį bei šakutę ir nudelbė žvilgsnį į lėkštę. 

— Žinau, kad skamba kvailai, - pasakė ji, - bet negaliu užmiršti 
mas, tarsi ji ž/20jo, tarsi suprato - buvo nepakeliamai sunku žiūrėti ir 
nieko negalėti padaryti... 

Anika pajuto besitvenkiančias ašaras ir nustebusi pamatė, kad 
pravirko ir Birgita Larsen. Profesorė garsiai sušnopavo ir servetėle 
pasivalė nosį. 

— O, kad būčiau žinojusi, - pasakė ji. - Jei Karolina būtų kam 
nors ką nors patikėjusi, tai būčiau buvusi aš. 

Valydamasi nosį ji pažvelgė į Ebą ir Aniką. 

— Nenoriu būti arogantiška, - paaiškino, - tačiau su manimi ji 
kalbėdavosi. Nė nenutuokiu, ką ji būtų norėjusi pasakyti. 

Birgita šiek tiek pasimuistė, persibraukė ranka per plaukus, gurkš- 
telėjo alaus ir pažiūrėjo į Aniką. 

— Ji juk nieko nepasakė? - paklausė Birgita. - Nė vieno žodžio? 
Nieko, ką išgirdai, bet nesupratai ? 

Kramtydama žuvį įdėmiai ryškiomis savo akimis sužiuro į Aniką. 

— Ne, - atsakė Anika. - Karolina mirė per kelias sekundes. Ji nė 
nežioptelėjo. 

Anika paėmė įrankius ir pažiūrėjo į savo lėkštę. 

Birgita Larsen buvo tikra lapė. 


Sėdėdamos automobilyje, Eba ir Anika pakeliui namo tylėjo. 
Abiem iš galvų kažkodėl neišėjo Birgita Larsen, sunku apibūdinti, 
bet neapleido jausmas, tarsi ji būtų sėdėjusi galinėje sėdynėje. 


— Iš kur ji tave atpažino? - galiausiai paklausė Eba. 

Anika nusibraukė plaukus. 

— Aš ėmiau iš jos interviu apie Karoliną kitą dieną po jos mir- 
ties, - paaiškino. — Ji buvo gerokai sukrėsta, tai yra visiškai natūra- 
lu, bet galiausiai pasidarė agresyvoka. 

— Birgita yra labai keistas žmogus, - pasakė Eba. - Niekada 
iš tiesų nežinai, ką ji galvoja. Gali pasirodyti sutrikusi ir abejinga 
vienu momentu, o kitu - jau kandi ir susitelkusi. 

Anika linktelėjo, tai ji taip pat pastebėjo. 

— Ari tikrai pažinojo Karoliną fon Bering taip gerai, kaip sa- 
kosi ? 

Eba parodė dešinį posūkį ir ties Danderiudo bažnyčia išsuko iš 
greitkelio. 

— Manau, kad taip, jas dažnai buvo galima matyti kartu „JJ“. 
Moterų ten nėra labai daug, todėl manau, natūralu, kad jos laikėsi 
viena kitos. 

„JJ? 

— „Jons Jakob“, darbuotojų kavinė. Jos kartu rengdavo semina- 
rus, kiek nutolusius nuo medicinos srities. Apie lyderystę, lygybę 
ir panašiai. Greičiausiai buvo gana artimos. 

Eba pažvelgė į Aniką. 

— Na, ką manai? Ar verta ką nors parašyti apie mokslinių tyri- 
mų pasaulį? 

Sušaldyti tyrėjai, rėksmingi skandalai koridoriuose, milijardi- 
nės dotacijos. 

Anika linktelėjo. 

- Žinoma. 

Jos atvažiavo į Djursholmą, saulė švietė dar labiau, išryškėjo 
spalvos. Anika gėrėdamasi nužiūrinėjo puošnias vilas ir negalėjo 


patikėti, kad čia gyvena! 


= 280 


NOBELIO TESTAMENTAS 


— Ar kada nors pagalvoji, kaip tau pasisekė? - paklausė ji Ebos. 

Eba parodė posūkį ir pasuko, akivaizdžiai susimąsčiusi apie at- 
sakymą. 

— Kartais, - tarė. - Kai kas susiklostė palankiai, tačiau ne viskas 
ėjosi kaip per sviestą. Mama man nepaliko nieko, išskyrus baldus 
ir knygas, taigi viską įsigijau sunkiu darbu. Niekas nieko neduoda 
už dyką, ir kuo aukščiau atsiduri, tuo ir kaina aukštesnė. 

Volvo įsuko į Vinterviksvegeno kelią. Subolavo Anikos namas, 
dabar nutviekstas popietės saulės. 

— Žinai, apie ką negaliu nustoti galvojusi? — pasisukdama ir vėl 
pažiūrėdama į Ebą pradėjo ji. - Ar sugalvoji bent vieną Karolinos 
nužudymo priežastį? Kas galėjo norėti jos mirties? Ar turi kokį 
nors paaiškinimą, nors kokį motyvą? 

Eba įsuko į savo įvažiavimą ir išjungė variklį. Automobilio sa- 
lonas prisipildė tylos. 

— Galbūt, - atsakė Eba, - kaina taip iškyla, kad jos jau nebega- 
lima mokėti. Galbūt taip nutiko Karolinai. 

Ji atsidarė automobilio dureles ir išlipo. 

Iš šuns būdos prie alyvų krūmų pradėjo loti Frančeskas. 

Anika perėjo per kelią link savo namo apimta keisto jausmo: 
jos kūną tarsi nešiojo į šonus. Neapleido Karolina, kažkur virš jos 
plevėsavo Birgita, tyliai už nugaros tipeno Eba. 

Kas nutiko su moterimis akademiniame pasaulyje? Jų erdvė, 
rodės, traukėsi, ribos brėžiamos ryškiau, jų teritorija darėsi svar- 
besnė. 

Tik 4 proc. moterų, baigusių doktorantūros studijas, tampa 
profesorėmis, palyginti su 8 proc. vyrų. Pavyko tiek Birgitai, tiek 
Karolinai, jos pasiekė šias aukštumas, Karolina - netgi pačią vir- 
šūnę. 

Tai turėjo būti susiję. 

Turėjo būti reikšminga. 

Anika apėjo vandeniu telkšančias provėžas ir pasuko prie 
durų. 

Akies krašteliu ji pagavo kažką judant ir pažiūrėjo link akme- 
ninės atodangos. 

Ir štai išvydo duobę jos vejoje kasantį Vilhelmą Hopkinsą. Jis 
buvo atsukęs nugarą, šalia į žemę įstatytas geležinis kuolas. Kastu- 
vą spaudė visu svoriu, jo geležtė smigo į šlapią žemę. 

Anika iš pradžių negalėdama parikėti savo akimis stovėjo tarsi 
įbesta. 

Jos kaimynas kažką kasė jos sode? 

— Ką, po galais, manote darantis? — paklausė arkutusi ir auto- 
matiškai puolė link kresno vyro ištaiginga ševeliūra. 

Vyras jos tarsi nematė ir toliau smeigė kastuvą į veją ištraukda- 
mas geležinį kuolą. 

- Ar visai galvos netekote? — šaukė Anika griebdama už geleži- 
nio kuolo. - Jūs ateinate ir kasinėjate mano žemę: 

Vyras truktelėjo kuolą link savęs su tokia jėga, kad žengrtelėjo 
kelis žingsnius atgal, veidas užsiplieskė raudoniu, akys sužaižara- 
vo. 

— Čia visada stovėdavo vidurvasario stulpas, — šiurkščiai rėžė 
jis. - Kiekvienais metais nuo pat mano vaikystės mes švęsdavome 
čia, būtent šioje vietoje, o dabar ž4 man sakai, kad ši tradicija turi 
būti paminta! 

— Bet taryba šią žemę jau seniai pardavė, - gestikuliuodama 
rankomis įrodinėjo Anika. - Dabar mes čia gyvename, čia mūsų 
namai! Negalite ateiti ir kasinėti veją vien dėl to, kad kasinėjote 


būdamas vaiku. Tai visiška kvailystė! 

Kaimynas žengė platų žingsnį link jos taip greitai ir agresyviai, 
kad Anika žengtelėjo į šoną suklupdama iškastoje duobėje. 

— Mes čia švenčiame vidurvasario šventę, — tarė jis pabrėžda- 
mas kiekvieną žodį. - Visi mes, patinka jums tai, ar ne. Niekas 
mūsų neklausė, ar gali parduoti bendrą mūsų žemę. - Vyras pakėlė 
kastuvą, geležinį kuolą ir atsuko jai nugarą. 

— Tai kodėl jos nenusipirkote, jei taip norite? - paklausė Ani- 
ka. 

Senis greitai atsisuko. 

— Ji buvo mano! - subliovė jis. - Kodėl turiu dar už ją mokė- 
ti? 

Hopkinsas vėl nusisuko ir nusvirduliavo per veją. 

Anika liko stovėti kur stovėjusi ir spoksojo į jį. Tik jam išnykus 
iš akių už namo, pajuto, kad visa dreba. Jos pulsas kakle plakė taip 
stipriai, kad sunku buvo kvėpuoti. Tylomis žengė kelis žingsnius 
paskui jį, protas buvo tarsi aptemęs. 

Argi taip gali būti? Nejau kas nors gali taip elgtis? 

Anika nuėjo iki namo kampo ir sustojusi nužvelgė padangų 
įrėžtas vėžes, besibaigiančias ties kaimyno gyvatvore. 

Tuo metu suburzgė variklis ir netrukus tiesiai jai į akis suspigi- 
no pusapvalės šviesos. 

Vilhelmas Hopkinsas užvedė savo mersedesą, pagreitino ir už- 
riedėjo tiesiai ant jos vejos. Iš po ratų purslodamas tiško vėžėse 
telkšojęs vanduo. 

Nepaisydamas Anikos jis pro ją pravažiavo taip arti, kad drumz- 
linas vanduo užtiško jai iki pusės šlaunų. 

„Aš jį užmušiu, - niršo Anika užpakalinėms šviesoms išnyks- 


tant už jos vartų stulpų ir vėliau pradingstant gatvėje. 


TEMA: Nusivylimas 
KAM: Andrietai Alsel 


1889 metų vasarą Alfredas Nobelis parengė pirmąją savo 
testamento dalį. Jis apie savo planus papasakojo Sofijai Hes: 

„Abejoju, ar kas nors manęs pasiges. Ašara nenuriedės net 
mano kalytei Belai. Vis dėlto nežiūrint į tai, ją, ko gero, bus 
galima laikyti nuoširdžiausiu sutvėrimu, nes jai juk nerūpi 
mano paliktas auksas. Tačiau brangieji individai greičiausiai 
šiuo klausimu liks nusivylę. Pasimėgaudamas bandau 
įsivaizduoti išsprogintas jų akis ir visą keiksnojimą, kurį 
sukels tušti aruodai. 

Alfredai, Alfredai - Sofija ne tas žmogus, kuriuo galima 
pasitikėti! Kada gi pagaliau tai suprasite? 

Sofija skundžiasi ir bėdoja dėl testamento ne kartą dar 
Alfredui gyvam esant. 

Testamentą perrašo ir savo valią jis keičia tris kartus. Tris 
kartus jis viską pats perrašo. Jam nepatinka teisininkai, juos 


jis vadina įkyriais parazitais. 

Alfredas nori rašyti iš širdies, taigi taip ir padaro: 1895 m. 
lapkričio 27 d. jis parašo galutinį savo testamento variantą. 

Dokumentas mažiau nei keturių puslapių, rašytas ranka 
švedų kalba. Trijuose jų išdėstoma tai, ką gaus koks brangus 
individas ir mažiau nei viename rašoma apie naujas premijas, 
kurias jis norėtų įsteigti ir kurias didžiuliai jo turtai ūnansuos. 

Testamentas atiduodamas saugoti Stokholmo „Enskilda“ 
bankui. Jis nelygiai parašytas kampuota rašysena su 
pastabomis paraštėse. Arplėšiamas 1896 m. gruodžio 15 d., 
praėjus penkioms dienoms po Alfredo mirties, ir niekam nėra 
pagrindo džiūgauti. 

Niekam, nė vienam. 

Iš tiesų visai priešingai: visi nusivylę. Jo giminaičiai 
priblokšti, pasijuto kone apmulkinti. Savo brolio vaikams 
jis palieka milijoną kronų, vieną milijoną kronų, tuo metu 
tai svaiginanti, didžiulė suma, tačiau jie nori daugiau, 
žymiai daugiau, todėl kreipiasi į teismą ir galiausiai laimi: jie 
užtvindomi pinigais, plaukiančiais iš paveldėto turto ištisus 
pusantrų metų. 

Nuo savo dėdės kapo nueina sukandę dantis, skaičiuodami 
naguose gniaužiamus banknotus. 

Nusivylęs būsimas arkivyskupas Natanas Sioderblomas. Jis 
pasakė kalbą prie Alfredo karsto San Reme ir vis tiek negauna 
ligoninės, kurios tikėjosi. 

Šiek tiek nusivylęs lieka net Švedijos karalius Oskaras 
II, manęs, kad pageidavimas įsteigti premijas, kuriomis 
bus apdovanojami ne tik švedai, bet ir užsieniečiai, yra 


nepatriotiškas. 

Būsimasis ministras pirmininkas Hjalmaras Brancingas, 
vyriausiasis laikraščio Zbe Socia/ Democrat redaktorius, tokią 
dovaną vadina didžiausiu nesusipratimu. 

Tačiau Alfredas viską buvo pergalvojęs ir apmąstęs. Jis nori, 
kad būtų teikiamos penkios premijos, penki apdovanojimai, 
atspindintys jo gyvenimo darbą ir aistrą: fizikos, chemijos, 
medicinos, literatūros ir - galbūt išskirtiniausias - taikos. 

Čia paminėtos ir jo moterys; nors ir labai skirtingai, į 
testamentą įtrauktos abi svarbiausios jo gyvenime moterys. 

Štai vėl ji - jo taip ir nepasiektoji. Jis nemini jos vardu, 
tačiau suteikia jai didžiausią savo dovaną: ateityje Norvegijos 
parlamentas turės apdovanoti „asmenį, labiausiai nusipelniusį 
ar skatinusį tautų brolystę, panaikinant ar mažinant 
nuolatines kariuomenes bei rengiant bei skatinant taikos 
kongresus“. 

Berta Kinski, ištekėjusi už fon Sutnerio, gražioji grafaitė 
iš Paryžiaus „Grand Hotel“ viešbučio, pagarsėjusi savo 
rengiamais taikos kongresais, tampa antrąja moterimi visoje 
istorijoje, kuriai skiriama Nobelio premija (Taikos premija jai 
įteikta 1905 m.; pirmoji buvo Marija Kiuri, apdovanota už 
nuopelnus fizikoje 1903 m.). 

Sofija Hes (dabar ponia Kapi fon Kapivar) minima vardu 
ir tarp visų nusivylusiųjų ji jaučiasi bene labiausiai nuskriausta. 
Testamentu jai skiriama pusę milijono kronų atitinkanti 
suma, išmokama kiekvienus metus visą likusį gyvenimą, bet 
Sofija nori daugiau, ji nori žyz2/ai daugiau ir rankose laiko 
stipriausią kozirį. Iš tikrųjų jų turi du šimtus aštuoniolika — 


jai Alfredo per visus tuos metus siųstus laiškus. Ji kreipiasi į 

testamento vykdytoją Ragnarą Solmaną, pataikauja, maldauja 
ir bando palenkti meilikavimu. Sofija turi tiek daug skolų, jai 
jos tokia našta, ji negalinti dėl jų net kvėpuoti - argi negalima 
jų padengti paliktu turtu? 

Nieko nepešusi griebiasi grasinimų. 

Du šimtai aštuoniolika laiškų. Natūralu, kad ji nenori, 
kad koks nors prašalaitis juos perskaitytų, tai būtų gėdinga, ji 
tikrai to nenorinti, atsižvelgiant į gerą velionio pono Nobelio 
vardą... 

Sofija nori milijono, milijoną kronų atitinkančios sumos. 

Grynaisiais. Priešingu atveju, parduosianti laiškus, 
skandalinguosius laiškus parduosianti tam, kas už juos bus 
pasirengęs mokėti daugiausia. 

Solmanas sumoka. 

Šantažas suveikė. 

Taip ir baigiasi ilgus metus trukęs Sofijos Hes ryšys su 
Alfredu Nobeliu. 


Ji sugeba juo pasinaudoti netgi po jo mirties. 


ŠEŠTADIENIS, GEGUŽES 29 D. 


KATĖ PASIRĄŽĖ SAULUTĖJE, leisdama rankšluosčiui sugerti 
chloruoto baseino vandens lašelius. Aplink ją nesustodami zujo 
klegancys vaikai, vienas kitą gainiojantys ir šūkaujantys savo ma- 
nieringa privačios mokyklos anglų kalba (ji įsivaizdavo, kaip juos 
tvarkingomis uniformomis krakmolytomis apykaklėmis, nubliz- 
gintais Land Rover automobiliais į mokyklą veža saulės nugairin- 
tos jų mamos). 

Šiame komplekse jau per daug pastovių gyventojų — netrukus 
reikės pasiieškoti kitos vietos. 

Katė tvirčiau ant nosies užsistūmė saulės akinius ir pasiėmė 
savo Cosmopolitan: „Kaip būti seksualesnei, lieknesnei ir turtin- 
gesnei . 

Per galvą sujudindamas saulės akinius bumbtelėjo paplūdimio 
kamuolys. Ji suriko, atsisėdo ir apsidairė. 

Kamuolys gulėjo šalia, o prieš ją persigandę stovėjo du rubui- 
liai britai. 

Katė nusišypsojo. 


— Ar tai jūsų kamuolys? 

Jie tylėdami kinktelėjo galvą ir žiūrėjo į ją didelėmis akimis. 

— Štai, pasiimkite, — pasakė mesdama jį jiems. — Tačiau žiūrė- 
kite, kad į nieką daugiau nepataikytumėte. Kas žino, kas nors gali 
kaip reikiant supykti. 

Vaikai dar kartą linktelėjo, vienas jų pagriebė kamuolį ir nulin- 
gavo, tačiau antrasis, mažesnysis, nejudėjo. 

— Iš kur esate? - paklausė jis. 

Katė, ką tik pasitaisiusi akinius ir atsilošusi šezlonge, dar kartą 
atsisėdo. 

— Aš iš Amerikos, - pasakė ji. - Geriausios šalies pasaulyje. 
Daug geresnės už Ispaniją ar Angliją. 

Tada atsilošė ir demonstratyviai iškėlė žurnalą. 

Paprastai suveikdavo. Arogantiškieji amerikiečiai buvo di- 
džiausias pasipūtusių europiečių košmaras. 

Bet mažius nė nejudėjo. 

— Kodėl tuomet ten negyvenate? 

Ji nuleido žurnalą. Vaikas iš tikrųjų erzino: išblyškęs, strazda- 
notas, rusvas ir akivaizdu, kad kvailas kaip bato aulas. 

- Žinai ką, - tarė stodamasi ir pasiimdama savo žurnalą bei 
rankšluostį, - labai gera mintis, labai ačiū. 

Numetusi šypsnį vaikigaliui pasuko link įėjimo, esančio toliau- 
siai nuo jos pačios buto. Nėra reikalo visam baseinui žinoti, kur ji 
gyvena. 

— Kas tavo kojai? — jai įkandin šaukė vaikis, tačiau Katė apsi- 
metė negirdinti. 

Apartamentuose buvo vėsu ir šviesu. Ji vonioje džiūti pakabino 
rankšluostį (baltą, žinoma), o žurnalą viršeliu į viršų įmetė į pintą 
krepšį šalia drobinės sofos. Jos maudymosi kostiumėlis buvo šla- 


pias ir vėsus, karštyje maloniai vėsino pilvą. Ji niekada nevilkėjo 

bikinio. Didžiulis randas ant krūtinės buvo pernelyg pastebimas, 
o tokius dalykus žmonės paprastai įsimindavo. Širdies operacija — 
kelis kartus pasakiusi, kai kažkas pamatęs paklausė. Tačiau laisvai 
galėjo pasakyti ir tiesą, kadangi niekas paprastai po tokių klausi- 
mų ilgai negyvendavo. „Susižalojimas darbe: kartą, jau seniai bu- 
vau, peršauta, tačiau tai jau užmiršta ir seniai palaidota. 

Katė nuėjo į miegamąjį, įsijungė kompiuterį ir prigriebusi naują 
rankšluostį pasidėjo ant kėdės, kad nesušlaptų sėdynė. Prisijungė 
prie „Laimingųjų namų šeimininkių" ir pasitikrino, ar nėra kokios 
žinios iš agento. 

Jos laukė viena nauja žinutė. 

„Užvirė tikras šūdas. Ištrink standųjį diską. Venk įprastų susibū- 
rimo vietų. Tave atpažinęs asmuo: Bengtzon, Anika, Stokholmas, 
Švedija. DAUGIAU NEBESINAUDOK ŠIA SVETAINE“ 

Žinutė palikta 9:13 Centrinės Europos laiku, toje pačioje zo- 
noje kaip ir jos, vadinasi, prieš dvidešimt minučių. 

Katė perskaitė žinutę dar tris kartus. 

Tada išjungė kompiuterį, atsidarė stalčių ir pasiėmė nedidelį at- 
suktuvą. Ji atsuko kompiuterio korpusą ir išėmė standųjį diską. Jis 
buvo pilkas, dydis ir forma priminė cigarečių pakelį. Operatyvioji 
atmintis gali likti: visa informacija joje išsitrins, kai kompiuteris 
bus išjungtas. Tada pasiėmusi standųjį diską išėjo iš miegamojo ir 
nuėjo į vonią. Paskubomis nusimetė maudymosi kostiumėlį, už- 
sitraukė tamsius džinsus ir mėlynus marškinėlius. Vis dar šlapius 
plaukus susirišo į arklio uodegą ir ant marškinėlių krašto pasika- 
bino saulės akinius. 

Tai ji visada ir įtarė — kad jos agentas irgi buvo netašytas idio- 


tas. 

„Ištrink standųjį diską, - lyg tai pagelbėrų! Viską galima at- 
kurti, o tada jie gautų elektroninius laiškus, interneto puslapius, 
pokalbių svetaines, IP adresus ten, šen ir, po velnių, kur tik nori. 
„Ištrink standųjį diską? Pabučiuok man į subinę: 

Katė įsimetė standųjį diską į rankinę ir nuo stalelio prieangyje 
čiupo automobilio raktelius. Dėl pirštų atspaudų nesijaudino — 
tai jau buvo pracitas etapas. 

Neatsisukdama už savęs užtrenkė duris - niekada nesigręžiok. 
Verčiau susitelk į ateitį, susidėliok ateities taikinius. 


Bengtzon, Anika, Stokholmas, Švedija. 


Anika pabudo nurvieksta saulės spindulių. Ji buvo suprakai- 
tavusi, plaukai prilipę prie kaklo ir pečių. Užsimerkusi dar mi- 
nutėlę kitą pagulėjo įsiklausydama, kas vyksta namuose. Kažkur 
buvo įjungtas radijas, per P1 kažkas garsiai čiauškėjo, dar girdėjosi 
šnarinamas laikraštis. Taip pat sklido prislopinti vaikų keliamo 
triukšmo garsai. Anika spėjo, kad tai jos vaikų. 

Reikėjo keltis. 

Reikėjo suimti save į rankas. 

Jai reikia nuvažiuoti į IKEA ir nusipirkti normalius roletus. 

Ji prisivertė išsiridenti iš lovos ir nupėdinti į vonią. Tomas kaž- 
ką švilpiniavo apačioje, garsas skrodė jai galvą. 

Savaitgalį, visą savaitgalį jie turėjo praleisti kartu negalėdami 
pasislėpti už savo darbų. 

Anika užsitraukė džinsus, užsimetė bluzoną ir nusileido į vir- 
tuvę. 

— Labas rytas, - pasisveikino Tomas nepakeldamas akių nuo 
laikraščio. - Kavinuke yra kavos. 


Ji nuėjo prie darbastalio ir prisipylė didelį puodą. 

— Nežinau, ką darysime su Vilhelmu Hopkinsu, - pasakė ji. — 
Jei jis nesiliaus mano sodo naudoti kaip savo asmeninės žaidimų 
aikštelės, aš pridarysiu kokių nors kvailysčių. 

— Tai dabar tai jau /av0 sodas? Maniau, kad čia gyvename kar- 
tu? — vartydamas laikraštį tarstelėjo Tomas vis dar nepakeldamas 
akių. Jis buvo apsivilkęs sportinį kostiumą ir sportbačius. 

Anika atsisėdo priešais savo vyrą ir ranka uždengė jo skaitomą 
straipsnį. 

— Jis negali ir toliau naudoti 72254 sodo kampui nukirsti kie- 
kvieną kartą sėsdamasis prie vairo — pagal įstatymą tai jau savi- 
valė. 

"Tomas ištraukė laikraštį ir išsikėlė jį prieš nosį. 

— Pirmadienio vakarą pas mus į svečius vakarienės ateina šeši 
žmonės, — pareiškė jis. - Laronas ir Alrhinas su žmonomis ir 
Kramnis bei Haleniusas. 

— Rausti duobes vejoje dėl to, kad čia visada buvo švenčiama 
vidurvasario šventė, yra visiškas nesusipratimas, - toliau kalbėjo 
Anika. 

Tomas pervertė kitą puslapį. 

— Turime parodyti šiokį tokį pakantumą, - pasakė jis. - Tai se- 
nos tradicijos ir šių apylinkių žmonės dar visai neseniai turėjo teisę 
naudotis šiuo žemės plotu. Natūralu, jie niršta, kad jį prarado. Ką, 
manai, galėtum pagaminti ? 

- Žuvienės, - atsakė Anika Svenska Dagbladet laikraščiui, iš- 
kelram priešais Tomo nosį. - Bet juk taryba žemę pardavė, dabar 
čia gyvename mes, ir kaimynai negali tiesiog daryti ką panorėję. 

"Tomas nuleido laikraštį, jį sulankstė ir pagaliau į ją pažiūrėjo. 

— Turėtum būti pakantesnė, jei jau gyveni dideliame privačia- 


me name, - stodamasis pasakė jis. 


= 292 > 


NOBELIO TESTAMENTAS 


Prie laukujų durų Tomas sustojo. 

— Skambino mama, - pasakė jis. - Ji užsuks po pietų. Nori pa- 
žiūrėti, kaip čia įsikūrėme. 

— Gerai, - žiūrėdama į puodelį pasakė Anika. 

„Tam, kad dar kartą save patikintų, jog čia dar ne visai Djurs- 
holmas, ir šimtą pirmą kartą primintų, kad išskyrus vaizdą iš vir- 
šaus, jūros visai nesimato“, - pagalvojo ji. 

Uždarydamas už savęs duris, Tomas išėjo. Ji nustūmė savo puo- 
delį, nulėkė prie lango ir žiūrėjo, kaip jis išbėga pro vartus ir ma- 
žais, lengvais žingsniais nurisnoja Vinterviksvegeno keliu, lengvai 
sukiodamas pečius. Anika stebėjo jį tol, kol jis dingo žalumoje, 
nudūmė link pakrantės, tada jai krūtinę suspaudė kartėlis: kodėl 
jis taip nuo jos tolsta? 

Ji nuėjo atgal prie darbastalio, surinko pusryčių indus, sudėjo 
juos į indaplovę ir nuvalė stalą. 

Anika turėjo susiimti. Turėjo ką nors daryti. 

Vandeniu iš virtuvės čiaupo nusiprausė veidą, nusišluostė vir- 
tuviniu rankšluosčiu ir nuėjo pažiūrėti, ką veikia vaikai. 

Jie Vilhelmo Hopkinso išraustoje duobėje žaidė su sunkveži- 
miais ir kastuvėliais. 

— Pažiūrėk, mamyte, - pamatęs ją suspigo Kalis, - čia vulkanas! 
Jis spjaudo ugnį, bet žmogus voras ketina jį sustabdyti, vruuum... 

Rankose berniukas laikė plastikinį kibirėlį, kuris buvo jo skrai- 
dantis superherojus. Elena paėmė drėgną sunkvežimį ir pasekė 
brolio pavyzdžiu: vruum, vruum... 

— Ar norėtumėte dar pasikapstyti? - paklausė bandydama atro- 
dyti džiugiai nusiteikusi. - Ką, jeigu pasodintume gražių gėlyčių? 

Vaikai metė žaislus ir pribėgo prie jos kiekvienas stverdamas 


už kojos. 

— Man labai patinki, mamyte, - pasakė Elena apkabinusi jos 
šlaunį. 

Anika atsitūpė ir apsikabino abu savo vaikus. 

— Ir jūs man geriausi pasaulyje, - sušnabždėjo vėl suspaudus 
krūtinę. Ji juos pasūpavo ir apkabino - labai juos mylėjo. 

Tada paleido, atsistojo ir atsikrenkštė. 

— Atsineškite savo kastuvėlius, kibsim į kasinėjimo darbus. 

Iš pusrūsio pasiėmė kastuvą ir nusivedė vaikus prie tvoros duo- 
bės, kur Vilhelmas Hopkinsas pirmyn atgal marširavo savo auto- 
mobiliu. Priekinis mersedeso buferis buvo atitrauktas vos metrą 
nuo jos sodo ribos. 

- Štai čia, - pasakė ji. - Čia užsodinsime gražų gėlynėlį. 

Vaikams sukiojantis aplink jos kojas, ji energingai iškasė trijų 
metrų ilgio ruožą išraustoje žolėje velėną klodama kaip užkardą 
nuo kaimyno. 

- Štai, — tarė, - dabar galime vykti nusipirkti gėlių. 

Vaikai nuskuodė prie automobilio ir nesikivirčydami užsiropš- 
tė ant galinės sėdynės. Ji užrakino namus ir įdėjo raktą į guminį 
barą prie durų, kad Tomas galėtų įeiti vidun, šoko į automobilį ir 
nuvažiavo į „Hortus“ centrą Miorbyje. 

Sodininkystės centre žioplinėjo minios žmonių ir ji vis turėjo 
vaikams priminti laikytis arčiau. Savo ruožtu už tai leido jiems iš- 
sirinkti augalus, kuriuos ketino sodinti naujame gėlyne. 

Elena išsirinko našlaites ir vasarinius karklelius, o Kalis - jauta- 
kes ir balzaminines spriges. Anika parinko įvairių rūšių serenčių: 
jų daigų visada ant palangių bute Helefošnese prieš sodindama 
savo namelyje Likebu pasiaugindavo jos senelė. Jaunas vyrukas jai 
padėjo iki visureigio bagažinės nunešti tris didelius maišus kom- 


posto — na ką, jie apsipirko. 

Kai sugrįžo namo, vaikai jau buvo pavargę nuo sodininkavi- 
mo atrakcijos. Jie nubėgo atgal prie savo vulkano ir toliau kasė su 
žmogaus voro traktoriumi. 

Anika išėmė komposto maišus, padėjo juos ant žemės ir nusi- 
tempė prie savo naujojo gėlyno. 

— Galėjai ir pasakyti, kad kažkur išvažiuosi, - už nugaros pasa- 
kė Tomas, priversdamas ją numetus maišą net krūptelti. 

Jis sėdėjo terasoje už namo ir skaitė vakarinius laikraščius. 

— Padėjau raktą į guminius prie galinių durų, - pasakė lenkda- 
masi imti kitą maišą. 

"Tomas atsistojo ir nuėjo už namo. 

„Jis tuojau ateis ir man padės, - pagalvojo Anika. - Jis tuojau 
sugrįš su likusiu kompostu.: 

Anika atplėšė maišą ir viską supylė ant gėlyno, žvilgčiodama į 
namo kampą, už kurio dingo Tomas. 

„Jis apsidžiaugs, kad aš stengiuosi, - pagalvojo. - Galime kartu 
gražinti namus ir sodą, kartu juos paversti mažyte mūsų oaze, kur 
galėtume pailsėti ir atgauti jėgas: 

Tačiau Tomas nesugrįžo. Ji matė jį vaikštantį virtuvėje, stovintį 
prie praustuvės ir kalbantį telefonu. 

Kažkodėl dabar jį pamačiusi vos neverkė. Aplink kaklą kilpą 
veržė nusivylimas, pasidarė sunku kvėpuoti. 

Niekas, ką ji darė, netiko. Kad ir ką darytų, vis kas nors ne 
taip. 

— Ei, labas! — nuo gatvės sušuko Eba. - Ką sodini? 

Anika atsisuko ir prisivertė nusišypsoti, tada įsmeigė kastuvą į 
žemę ir nuėjo prie tvoros. Ją pamatęs, Frančeskas pradėjo paten- 


kintas loti ir vizginti uodegą. 

— Labutis ir tau, - pasisveikino Anika pasilenkdama jį paglos- 
tyti ir pasinaudodama proga nusišluostyti ašaras bei nosį. 

— Vilhelmui nelabai patiks vieta, kurioje sodini naują gėlyną, — 
pažvelgdama į tuščią žemės plotelį pastebėjo Eba. 

— Spėk, ar siekiu jam įtikti, - pasakė Anika. - Gal kavos ar pie- 
tų? Ruošiausi kepti omletą... 

— Ačiū, - pasakė Eba žengtelėjusi kelis nevalingus žingsnius 
truktelėjus šuniui link voverės, - būtų puiku, bet aš susiruošiau į 
institutą. Frančeskai! Ateini čia! 

— Dirbi šeštadieniais? - bandydama nutaisyti ramų balsą pa- 
klausė Anika. 

— Nobelio asamblėja organizuoja išties įdomų seminarą, - pa- 
sakė Eba, - „Visuotiniai centrinės nervų sistemos sutrikimų ir ner- 
vinės sistemos regeneracijos iššūkiai ; po to bus galima pasivaišinti 
gėrimais ir užkandžiais. Tai jau tapo tradicija, atvira darbuotojams 
ir daktarams, paprastai sulaukiama didžiulio dėmesio. 

— Savotiškas darbuotojų vakarėlis? — paklausė Anika pažvelg- 
dama į savo namus. Tomo pro langus ji jau nebematė. 

— Kažkas panašaus, - pasakė Eba. - Nobelio komitetas šian- 
dien renkasi sudaryti preliminarų sąrašą ir greičiausiai tai reiškia, 
kad emocijos liesis laisvai. Beje, ar galėčiau tavęs paprašyti paslau- 
gos? 

Anika atsisuko į Ebą. 

- Žinoma, - patikino ji, - mielai. 

— Rytoj kelioms dienoms važiuoju į Dalarną aplankyti savo 
pusseserės. Pamaniau, gal galėtum užmesti akį į mano namus? 

Pažiūrėdama į didžiulį jos namą, Anika linktelėjo. 

- Žinoma, - pakartojo ji. - Ką man padaryti? Palaistyti auga- 


lus, pagirdyti šunį, atnešti paštą? 

Eba nusijuokė ir kažko ieškodama pagrabinėjo kišenėje. 

— Frančeskas važiuoja su manimi, bet būtų puiku, jei kartą ar 
kelis paimtum paštą. Augalams viskas gerai. Štai raktas nuo pašto 
dėžutės... Labai dėkoju. Skambink, jei kas nutiks - mobiliojo nu- 
meris ant mano kortelės. 

Ji padavė Anikai raktą su mažu raktų pakabuku, savo kortele ir 
pamojusi nurisnojo paskui šunį, kuris yrėsi link Hopkinso sodo. 

— Ne, ne, vyruti, ne čia, einam čia... 

Anika atsiduso ir pasidėjo kortelę bei raktus į kišenę, tada vėl 
: pažiūrėjo į savo automobilį. Komposto maišai vis dar gulėjo šalia 
atidarytos bagažinės. | 


Niekas nesiruošė jai padėti. 


GEGUŽĖS 31 D., PIRMADIENIS 


ĮEIDAMAS Į KABINETĄ Antonas Abrahamsonas pajuto, kad jo 
kojos tarsi guminės. Visi puikiai žinojo, kokie ankstyvą rytą vyks- 
ta susitikimai viršutiniame policijos komplekso Kungsholmeno 
gatvėje aukšte, ypač kampiniuose kabinetuose su vaizdu į Krunu- 
bergo parko medžių viršūnes. 

Dabar atėjo ir jo eilė. 

Saugumo policijos vadovas ir Bertstrandas, jo departamento 
viršininkas, stovėjo prie lango ir tyliai kažką tarėsi. Ankstyvo ryto 
saulė atsimušė priešais stovinčio pastato fasade, ant jų veidų mes- 
dama įvairiaformius šešėlius. Jie maišėsi kavą puodeliuose ir, atro- 
dė, apie kažką konfidencialiai kalbėjo. 

— Na, - trindamas sušalusias rankas tarė Antonas Abrahamso- 
nas, — tai štai kaip čia, viršuje... 
delio medinio apvalaus stalelio ir priėjo prie jo. 

— Sveikas atvykęs, - pasisveikino Saugumo policijos vadas. — 
Kavos, o gal vandens? 


Jis mostelėjo link stalo su įvairiais gaivinančiais gėrimais. 

Antonas Abrahamsonas paspaudė ranką Bertstrandui, tada 
nuėjo ir įsipylė mineralinio vandens „Ramlėsa“. Rankos šiek tiek 
drebėjo, taigi nenorėjo rizikuoti išlaistyti kavą. 

„Kažin ar visi taip jaudinasi prieš susitikimus aptarti paaukšti- 
nimo, - pasvarstė jis. 

— Prisėskite, Abrahamsonai, - pakvietė Saugumo policijos va- 
dovas. 

Jie susėdo žemuose patogiuose tamsiai mėlyno audinio krės- 
luose. Antonas ištiesė kojas. 

— Tikiuosi, šeimoje viskas gerai? — pasiteiravo jo viršininkas. 

Antonas nesusilaikė nenusijuokęs - jie iš tiesų susidomėję! 

— Ačiū, viskas gerai, - pasakė jis. - Dabar mūsų vyrutis jau dide- 
lis, devyni mėnesiai... Turėjome bėdų su diegliukais ir panašiai... 

Bertstrandas palinko į priekį ir sunėrė rankas. 

— Antonai, - pradėjo jis, - norėtume su jumis pasikalbėti apie 
ekstradiciją Bromoje žiemą. 

Antonas Abrahamsonas palinksėjo ir nusišypsojo — taip, jis tai 
puikiai atsimena. 

— Keblus reikalas, - pasakė jis. - Džiaugiuosi, kad viskas taip 
puikiai pavyko. 

Jo vadai žvitriai vienas į kitą žvilgtelėjo ir kažkodėl tai Antoną 
privertė pasijusti nesmagiai. 

— Pranešimas, kurį parašėte, - toliau kalbėjo Saugumo polici- 
jos vadovas, - manau, jis buvo tikslus ? 

Antonas gurkštelėjo vandens ir susimąstęs linktelėjo — taip, jis 
iš tiesų buvo tikslus. 

- Keli dalykai mums neaiškūs, - pasakė Bertstrandas. - Tiki- 
mės, kad galėsite mums paaiškinti įvykių eigą. 


Antonas išsišiepė ir atleido kelius. 

— Klokite, - pasakė jis. 

— Kuriuo metu pastebėjote, kad ekstradicijos metu buvo Ame- 
rikos CŽV narių? 

— Kuriuo metu? 

„Kuriuo metu?“ 

— Na, - kiek svyruodamas pradėjo jis, — greičiausiai tai buvo 
tada, kai Džordžas pasakė, kad atsivežė kartu vyrus, kurie prižiū- 
rės pervežimą. 

— Džordžas? - paklausė Saugumo policijos vadovas. 

— Vyras, prisistatęs amerikiečių komandos vadovu, - paaiškino 
Bertstrandas. 

— Džordžas? - žiūrėdamas tiesiai į Antoną pakartojo Saugumo 
policijos vadovas. 

— Jis buvo labai mandagus ir korektiškas, - pasakė Antonas. 

Saugumo policijos vadas nerangiai pasimuistė krėsle, girdėjosi, 
kaip nežymiai girgžtelėjo apmušalai. 

Bertstrandas atsisėdo ant paties krėslo krašto. 

— Ar tuo metu buvote užsidėjęs kaukę? - paklausė jis, į Antoną 
žvelgdamas kiek kaltinančiu žvilgsniu. 

— Kaukę:? 

— Bet kuriuo šio proceso metu? 

„Žinoma, ne“ 

- Žinoma, ne, kodėl turėčiau? 

— Nereagavote į faktą, kad amerikiečių personalas mūvėjo kau- 
kes? 

— Ne Džordžas, - suskubo pasakyti Antonas. - Jis kaukės ne- 
mūvėjo. Jis buvo labai... 

Mandagus ir korektiškas, norėjo pasakyti, bet verčiau nuspren- 


dė nesikartoti. 

Jo vadai susižvalgė ir Bertstrandas papurtė galvą. 

— Dar vienas dalykas, - vėl pažvelgdamas į Antoną tarė Berts- 
trandas. 

— Kodėl išėjote? 

— Išėjau? Kada? 

- Kodėl jūs ir jūsų kolegos išėjote iš patalpos, kai CŽV vykdė 

— Mes pasilikome, - pasakė Abrahamsonas. - Mes ten buvo 
beveik visą laiką. 

— Taip, — atsargiai ir lėtai pasakė Bertstrandas, - bet kodėl pa- 
baigoje išėjote? 

Antono galvoje nuskardėjo kalinio riksmas, dabar nuaidintis 
šiame kabinete, šiame dideliame susitikimų kambaryje centrinio 
pastato Kungsholmene viršutiniame aukšte, kojas surakinusių 
grandinių žvangėjimas, žirklių rėžiamos storos medžiagos gar- 
sas. Jis girdėjo verksmą ir maldavimą padėti, matė į lubas įbestas 
krauju pasruvusias akis, nuogam vyro kūnui įsitempus, kai buvo 
lendama į išangę. 

— Maniau, kad tai buvo labai nemalonu, - prisipažino jis. 

Saugumo policijos vadovas atsistojo ir nuėjęs sužiuro į parko 
medžių viršūnes. 

— Antonai, - pasakė Bertstrandas, - kaip turbūt suprantate, 
dėl šios ekstradicijos kyla teisinių keblumų. 

Antonas sumirksėjo. „Teisinių keblumų?“ 

- Jūs buvote atsakingas už ekstradiciją, bet reikalas toks, kad 
oficialiai kontrolę perdavėte amerikiečiams, — pasakė Bertstran- 
das. — O tai pagal Švedijos įstatymus neleidžiama. Dėl to turi būti 
pradėtas tyrimas, galiausiai vėliau ar anksčiau iškilsiantis į viešu- 


mą. Ar suprantate, ką tai reiškia? 

Antoną staiga apėmė ypač nemaloni nuojauta. 

— Tai ne mano kaltė, - pasakė jis. - Nieko negalėjau padaryti. 

Bertstrandas supratingai linktelėjo. 

— Visai suprantu jūsų situaciją, - pasakė jis. - Tam, kad išsiaiš- 
kintume, turėsime vieni kitiems padėti. 

— Neaš daviau leidimą perdavimui, - tęsė Antonas. - Jį suteikė 
Užsienio reikalų ministerija. Užsienio reikalų ministras. 

— Taip, - sutiko Bertstrandas, — tačiau ne pats pervežimas kelia 
problemą. 

— Jei kas atsitiktų jiems esant ore, niekuo negalėčiau padėti — 
tada jau pilotas, kuris... 

— Abrahamsonai, - vėl atsisukdamas kreipėsi Saugumo polici- 
jos vadovas. - Problema yra Džordžas. Negi to dar nesupratote? 

Iš lėto jis priėjo prie krėslo, kuriame sėdėjo Antonas. 

— Kaip, po galais, - lėtai pradėjo jis, - paaiškinsime tai, kad jūs 
oficialiai kontrolę Švedijos oro uoste perdavėte suknistiems Arne- 
rikos CŽV? 

Tris paskutinius žodžius jis kone išrėkė. 

Antonas nervingai atsilošė krėsle ir sugriebė jo atramas. 

— Pasvarstykime, - pasakė Bertstrandas. - Vyriausybė nuspren- 
dė, kad teroristas turi būti perduotas kitai valstybei, dėl to mes 
ramūs. Kas su juo galėjo nucikti vėliau, reguliuojama įstatymo, ku- 
rio pareikalauti gali tik vyriausybė, taigi čia irgi viskas gerai. Čia 
galime problemą įžvelgti pačiame pervežime, tokiu atveju tai būtų 
Užsienio reikalų ministerijos galvos skausmas. 

- Suknista Amerikos CŽV? - paraudusiomis akimis pažiūrėda- 
mas į Antoną dar kartą suriko Saugumo policijos vadovas. - Džo7- 


džas?! 

- Jei sugebėsime dėmesio centrą išlaikyti ties pačiu skrydžiu, o 
ne tuo, kas suteikė oficialų leidimą, viskas turėtų būti gerai, - kal- 
bėjo Bertstrandas. - Dauguma redaktorių yra nuspėjami tipažai ir 
lėktuvai jiems daug patraukliau nei teisinės peripetijos, ar ne? 

Saugumo policijos vadas nepatenkintas atsiduso, tada nuėjo 
atsisėsti prie savo stalo. 

— Nuo dabar turime tinkamai visu tuo pasirūpinti, - pasakė 
Bertstrandas. - Svarbu, kad kalbėtume tą, ką reikia, o tam tikrų 
dalykų geriausia apskritai neminėti. 

Jis vangiai šyptelėjo. 

— Kaip sakei tavo vyrutis, Antonai? Devynių mėnesių, ar ne? 
Ar nesvarstei, kad reikėtų su juo praleisti daugiau laiko? 


Antonas tik linktelėjo. Daugiau kalbėti jis negalėjo. 


Saulė jau šildė. Rodės, bus iš tiesų maloni diena, pirmoji tikra 
vasaros diena. 

Anika tingiai slampinėjo po sodą, vaikai avėsi batus. 

Jei atvirai, naujasis gėlynas tvoros tarpe jai pasirodė nelabai vy- 
kęs. Augalai atrodė aplamdyti ir netvarkingi, vienas prie kito pa- 
liegusiai šliejosi ir buvo retai susodinti. Tačiau gal jiems pavyks per 
vasarą išsikeroti ir jie atrodys gražiau? 

Jos anyta anądien raukė nosį ir svarstė, kodėl Anika leido so- 
dinti vaikams. 

— Sodinau aš, - atsakiusi Anika. - Ar jums nepatinka? 

Tada Doris Samuelson pakeitė temą. 

Vilkdamas kojas link jos atėjo Kalis. Jis paėmė jos ranką ir vei- 
dą priglaudė prie džinsų. 


— Mamyte, aš noriu pasilikti namuose, - pasakė jis. 

— Nagi, kodėl? - atsirtūpdama šalia jo paklausė ji. - Gal negerai 
jautiesi, o galbūt tik šiek tiek pavargęs? 

— Aš noriu likti namuose, - pakartojo jis. 

— Ber aš vėl turiu eiti į darbą, - paaiškino Anika glostydama 
jam nugarą. - Po poros savaičių tėveliui bus atostogos ir tada galė- 
si būti namuose, su tėveliu eisi maudytis beveik visą vasarą, tikras 
smagumėlis, ar ne? 

Berniukas linktelėjo. Ji paėmė jo ranką ir nuvedė link automo- 
bilio. 

Elena jau buvo pati užsiropštusi ant galinės sėdynės. Anika jai 
padėjo prisisegti diržą ir jie pajudėjo. 

Kai atvažiavo į darželį, mažoji įsitvėrusi savo katinėlį Rudį ir 
zuikutį nudūmė ir jau čiauškėjo su darbuotojais, o Kalis vis sukio- 
josi prie automobilio. 

— Kas yra, Kali? - paklausė Anika. - Kodėl nenori eiti vidun? 

— Ateiki, - pamojo Lota - darbuotoja, besirūpinanti, kad jis 
čia jaustųsi gerai. - Šiandien jūs labai ankstyvi, todėl turėsi laiko 
prieš pusryčius pažaisti kompiuteriu. Žinoma, jei nori. 

Berniukas linktelėjo, įsikibo Lotai į ranką ir nuėjo vidun. 

„Padėkite jam, prašau, pagelbėkite, kai aš negaliu, - pagalvojo 
Anika. - Prašau, kas nors pasirūpinkite mano vaikais, kai manęs 
nėra šalia. 

Atsisėdusi į automobilį, ji nuvažiavo namo, šiandien paskutinė 


atostogų diena. 


Anika nutvarkė pusryčių stalą. Susirašė pirkinių sąrašą šiandie- 
ninei vakarienei. Užsikaitė kavos. Išgėrė. 
Atsisėdusi prie virtuvės lango pajuto, kaip telkiasi sunkumas 


krūtinėje. 

Padėjusi puodelį į indaplovę, vėl nuėjo prie kompiuterio. 

Vakar ji pabandė terasoje kažką parašinėti, bet naujutėlaitė jos 
baterija buvo su defektu, todėl teko jungtis su kabeliu ir sėdėti vi- 
duje. 

Darbo kambarys buvo ankštas ir jau perkrautas daiktais. Tomo 
popierių, knygų bei pranešimų buvo visur. Ji svarstė, ar jo kabinete 
darbe irgi tokia bervarkė. Anika greitai ant stalo pasklidusius do- 
kumentus sužėrė į krūvą, Tomo kompiuterį pastūmė į šoną ir per 
vidurį pasidėjo savąjį. 

Internete pasitikrino Evening Post pradžios puslapį, bet jame 
mirguliavo tiek daug pulsuojančių antraščių bei judančių elemen- 
tų, kad ji buvo priversta nieko net neperskaičiusi iš puslapio išeiti. 

Sekmadienis buvo santykinai ramus. Sklido gandas, kad prince- 
sė Madlena nusprendė mokytis buriuoti, Darin, garsią popžvaigž- 
dę, neva seksualiai užpuolė, policija Burlengėje į koją pašovė aš- 
tuoniolikmetį. Zlatanas įmušė įvartį. 

Nieko apie Karoliną fon Bering. 

Nieko apie Nobelio vakaro žmogžudystes. 

Lyg nieko nebūtų atsitikę. Žmonės jau ima kalbėti: „O taip, 
Nobelio banketas, ten kažkas mirė, ar ne? Kažkas persisvėrė per 
užtvarą ir įkrito į vandenį ar kaip?“ 

Ji ir pati normaliai negalėjo prisiminti. Praėjus vos šešiems mė- 
nesiams jos atmintis pamažu blanko. Bene visai nutilo muzika, 
išblėso maisto skonis. 

Liko tik Karolina, žvilgsnis jos akyse suvokus, kad yra pašauta, 
tylusis jos maldavimas. 

Kaip daugelį kartų iki šiol, Anika prisijungė prie išorinio savo 
elektroninio pašto, adresu anika-bengtzon(Bbotmail.com ir iš elek- 


troninio savo archyvo išsitraukė tekstą apie Nobelio banketą. 

Laimei, ji viską buvo iš karto užsirašiusi. Pajuto tikrą palen- 
gvėjimą, kad čia suguldytos visos mintys, visos jos reakcijos. Apie 
šviesas, taures, šokius ir, žinoma, Bosę. Kaip buvo pastumta, kaip 


ant kojos atsirado mėlynė, rankinės dirželis, Karolina, kraujas, tos 


geltonos akys. 
Tos geltonos akys... 


Anika užsimerkė ir į jas dabar pažvelgė jau tik atmintyje. 

Kaip greitai viskas išblėsta. 

Ji uždarė straipsnį ir pasitikrino savo įprastą elektroninį paštą, 
prijungtą prie laikraščio per „Outlook Express“. 

Jos laukė trys naujos žinutės. 

„Vakarėlis darželyje - prašome atsinešti torto, mes turėsime ka- 
vos ir sulčių!“ 

Ji spoksojo į šį laišką gerą minutę. 

Darželis, iš kurio atėjo laiškas, buvo Kungsholmene. Žinutė at- 
ėjo per klaidą, macyt, buvo siųsta visiems, esantiems sąraše, iš kurio 
dar nebuvo išbrauktas jos vardas. 

Jie ten jau nepriklausė. 

Tada spragtelėjo atsidaryti kitą: „Nauja baterija“. 

Anika galinti naują bateriją pasiimti iš Spaiko redakcijoje bet 
kuriuo laiku po vienuoliktos. Puiku. 

Jos rankos sustojo pakibusios virš klaviatūros, kai perskaitė tre- 
čiąją Žinutę. 

„Jūs meluojate ir būsite nubausta!“ 

Siuntėjo pasirašytas vardas privertė ją pasilenkti artyn: „Gyva- 
sis Nobelis“. 

„Kas čia dabar?“ 


Ji kliktelėjo atsidaryti laišką. 

„Jūs esate viena iš tų veidmainių, - skaitė, - dedatės kovotoja 
už tiesą, tačiau nešate tik melą ir tamsą“ 

„Kas, po galais?.. 

Skaitė toliau. 

„Žinau visą tiesą apie Nobelio asamblėją, - buvo rašoma to- 
liau. - Didysis veidmainystės žiniuonis, Nobelio komiteto Makia- 
velis, žmogus, apsimetinėjimą pavertęs menu, despotizmą - dory- 
be, mano, kad mane išvydamas užtildė, tačiau tai tik dar didesnė 
užgaulė, paklauskite Nemezidės, paklauskite Karolinos fon Be- 
ring! Paklauskite Birgitos Larsen!“ 

„Aha“, - pamanė ir pakilo prie pasirašyto vardo - „Gyvasis 
Nobelis“. Ji pasižymėjo vardą, nukėlė jį į „savybių laukelį ir rado 
tikrąjį pasirašiusiojo adresą: /b.svensson (Oki. se. 

Anika giliai atsiduso — taip ir reikėjo numanyti! 

"Tačiau ką jis turėjo galvoje - apie ką jis kalbėjo? Ernstą Erikso- 
ną, Karoliną pakeitusį komiteto pirmininką? 

„Visi žino, bet niekas nieko nesako - visi jie žaidžia šį nešvarų 
žaidimą. Įtakingiausias asmuo buvo visiškai nupirktas farmacijos 
pramonės ir dabar ramiausiai tūno monstro nasruose. Jis per daug 
geria ir praleidžia nepatikimus rezultatus — ir dabar išsėtinės skle- 
rozės gydymas bandomas su žmonėmis, tačiau kas atsitiko atlie- 
kant bandymus su gyvūnais? Kodėl jie slapta pakasti? Visi turime 
prisiimti atsakomybę. Kieno gyvenimas svarbesnis? Įtakingojo ar 
ligonio?“ 

Anikai skaitant įtampa vis augo. 

„Jūsų draugužė yra prisitaikėlė, manipuliuojanti kolegomis. Ži- 
nau, kaip viskas buvo, svarbūs tik pinigai, pirmoje vietoje Mamo- 


nos turtai. Dabar ji vėl išsipirko sau vietą po saule, vietą prie alka- 

nųjų stalo, ant kurio diena iš dienos skerdžiamas „visatos šernas * 
nė nesusimąstant apie pasekmes... 

Paskutinėje dalyje buvo kreipiamasi tiesiogiai į ją. 

„Jūs atsakinga už visą pasaulį, kadangi pasiryžote ginti tiesą, 
tačiau ją išduodate. 

Už tai nenubausta nebus. 

NENUBAUSTA NEBUS!“ 

Po laišku pasirašyta nebuvo. 

Apstulbusi Anika spoksojo į ekraną tol, kol ėmė perštėti akys. 

Nieko keista, kad po straipsniais kokiame nors iš vakarinių lai- 
kraščių pamatę vardą tave susiranda visokie keistuoliai. Redakci- 
joje ji turėjo prikaupusi pilną dėžę visokių pamišėlių grasinimų ir 
įvairiausių kitokių laiškų, faksimilių bei atspausdintų elektroninių 
laiškų. 

Čia buvo kas kita, kai kas daugiau. 

Šis iš vėžių išmuštas, išvarytas profesorius iš tikrųjų kažko iš jos 
norėjo. 

Jis po laišku nepasirašė, bet siuntė jį iš įprasto savo Karolinskos 
instituto adreso. Akivaizdu, kad savo tapatybės slėpti neketino. 
Šiuo atžvilgiu buvo kaip eilinis Sveavegeno štabo Socialdemokra- 
tų partijos narys, vykdantis šmeižto kampaniją prieš Nuosaikiųjų 
partiją. Jis galėjo nesunkiai susikurti pašto adresą „hormail“ ir pa- 
sivadinti kokia nors „vieniša mama Alisa“. 

Tai, kad pasirašė „Gyvasis Nobelis“, buvo kiek keista, tačiau 


Anika pažinojo asmenį, kuris Malmėje dirbo Sydsvenskan *" ir stai- 


* Kalbama apie senovės norvegų mitologinę būtybę „Szhrimnir“ [Sarimner), va- 
dinamą „visatos šernu“, kuris yra neišsenkantis maisto šaltinis. Jis kiekvieną naktį 
sumedžiojamas ir suvalgomas tam, kad prisikeltų ir vėl galėtų būti sumedžiotas 


kitą naktį. 


** Svedijoje leidžiamas dienraštis. 

ga pasidarė Šerloku, nors tikrasis jo vardas buvo Andersas, taigi gal 
čia ir nieko keisto. 

Ji pasitrynė kaktą. Tai iš tiesų buvo gana tiesmukiška. 

Arba Larsas Henris Svensonas buvo apsėstas paranojiškos ma- 
nijos, arba iš tiesų norėjo pasakyti kažką svarbaus. 

Anika pažiūrėjo į laikrodį - jau buvo be penkiolikos devynios. 
Nuo stalo pasiėmė mobilųjį telefoną ir surinkusi Karolinskos ins- 
tituto numerį paprašė, kad su kai kuo sujungtų. 

Profesorė Birgita Larsen ragelį pakėlė po pirmojo signalo. Ani- 
ka prisistatė, bet profesorė ją iš karto atžariai pertraukė. 

— Tai ką Karolina sakė šįkart? 

- Šiandien turiu kirą šaltinį, - tarė Anika. - Sulaukiau anoni- 
miško laiško iš Karolinskos instituto ir žinau, kas jį parašė. 

Birgita Larsen garsiai atsiduso. 

— Supratau, - pasakė ji, - Larsas Henris jau rašinėja ir jums, ar 
ne? Kuo jis grasina? 

— Aš paminu tiesą, - paaiškino Anika, - ir už tai neliksiu ne- 
nubausta. Ir dar turėčiau pasidomėti nusikaltimais, kuriais nutil- 
domi žmonės. 

Pasigirdo, kaip grindimis subrūžavo kėdė Birgitai Larsen atsi- 
sėdant. 

— Larsui Henriui kažkas iš tiesų negerai, - pasakė ji. - Viena 
mūsiškių merginų yra psichiatrijos dėstytoja universitete, ji turbūt 
turi tam kokį nors gudrų terminą. Asmeniškai aš manau, kad jis 
tiesiog pamišėlis. Nesijaudinkite dėl jo. 

— Arjis visada taip? 

— Jam užplaukia, tačiau šiuo metu peržengė visas ribas. Ar, ma- 


note, jums grasinama? 

Anika akimirką susimąstė. 

— Ne visai, - prisipažino, — tačiau jis privertė mane susimąstyti. 
Kodėl būtent man atsiuntė tokį laišką? Ar kas nors atsitiko? 

Dabar nutilo Birgita Larsen. 

— Ar po seminaro kalbėjote su Eba? - galiausiai paklausė. 

„Seminaro?“ 

— Eba yra Dalarnoje, - pasakė Anika. - Su ja nekalbėjau jau 
keletą dienų. 

„Seminaras? Šeštadienį? Rengiamas po Nobelio asamblėjos 
pirmojo susirinkimo šių metų premijoms aptarti ir vaišėmis po 
to?“ 

— Kas nutiko po seminaro? - paklausė Anika. - Ir kodėl esu į 
tai veliama:? 

— Kilo šioks toks nesusipratimas, — tarė Birgita. - Kas dar tame 
laiške? 

Anika sudvejojo. 

— Jis kaltina įvairius asmenis, - pasakė ji. 

Birgita Larsen sudejavo. 

— Ir dabar svarstote, ar gali būti dūmų be ugnies, - tarė ji. - Na, 
manau, verta atsispausdinti tą laišką ir atsinešti pas mane, kad abi 
galėtume pažiūrėti, kokie ten kaltinimai. Dešimtą valandą turiu 
susitikimą, taigi turėsite paskubėti. 

— Aš tuoj pat susiruošiu, - pažadėjo Anika. 

— Iš tikrųjų atėjo laikas kartą ir galutinai išsiaiškinti, ką tas be- 
protis paisto, - pasakė Birgita Larsen ir baigė pokalbį. 

Anika kelias sekundes sėdėjo rankose laikydama telefoną. 

Aiškiai užmynė ant skaudžios Birgitai Larsen vietos. 

Ji norėjo išsiaiškinti, ką turėjo galvoje Larsas Henris, norėjo su- 


žinoti, ką tokio jis žino. 

Anika įsijungė spausdintuvą ir atsispausdino elektroninį laiš- 


ką. 


Birgitos Larsen skyriuje buvo daug šviesiau ir erdviau nei Ebos. 
Čia langai buvo dvigubi, visos durys stiklinės, lubos žymiai aukš- 
tesnės. Sienos buvo geltonos, baltos ir mėlynos, grindys šiltos rau- 
donos spalvos. 

— Čia buvo senos „Astra“ patalpos prieš jiems susijungiant ir 
suformuojant „Astra-Zeneca“, - žirgliodama koridoriumi paaiš- 
kino Birgita. - Apie privatų sektorių sakyk ką nori, bet jie žino, 
kaip deramai įrengti darbo aplinką. Kiekvieną rytą sukalbu pa- 
dėkos maldą Hokanui Mogrenui, kad nusprendė verslą perkelti į 
Siodertelję. Šrai ir mano kabinetas. 

Jai rakinant duris, Anika žiūrėjo pro stiklinę sieną. 

Čia stovėjo stalas, kompiuteris, nedidelis mikroskopas, mėgin- 
tuvėliai bei įvairaus amžiaus vaikų nuotraukos. 

— Turite vaikų? — nustebusi paklausė Anika. 

— Ir vaikaičių, - papildė Birgita stabteldama prie fotografijų 
kolekcijos. Ji patenkinta atsiduso. 

— Negaliu pacikėti, kad visi jie mano! 

Paskubomis atitraukė dvi biuro kėdes ir pamodama pasiūlė ant 
vienos prisėsti. 

— Nesijaudinkite dėl radiacijos perspėjimų, — tarė profesorė pa- 
rodydama į raudonus simbolius, įrėmintus geltona lipniąja juosta 
ant grindų prie krašto. - Jie mane patikino, kad dabar jau viskas 
sutvarkyta. Jeigu meluoja, kai eisiu į tamsų kambarį, man neberei- 
kės užsidegti šviesos. Ar atsinešėt laišką? 

Anika padavė atspausdintą lapą. Birgita Larsen skaitė kilnoda- 


ma antakius. 

- Hmm, - tarė permetusi akimis parašytas eilutes. - Na ką, 
supratau... 

Tada giliai atsiduso ir Anika galėjo prisiekti, jog tai buvo palen- 
gvėjimo atodūsis. 

— Čia vis įprastos jo nesąmonės, - pasakė ji. - Nieko, dėl ko 
reikėtų nerimauti. 

Birgita atidavė Anikai laišką. 

— Spėju, Makiavelis čia yra Ernstas Eriksonas, - pasakė Ani- 
ka. - O mano draugė turbūt Eba - jis matė mus kartu. Eba man 
papasakojo, kas nutiko su jos verslu, ir turbūt į tai pažvelgti galima 
skirtingai, bet ką jis turi galvoje kalbėdamas apie nugaišusius gy- 
vūnus? Ar gali būti, kad Ernstas kaip nors suklastojo rezultatus? 

Birgita susierzinusi atsistojo. 

— Šiuose reikaluose savo darbų niekas neafišuoja, — atsakė ji. — 
Tai ne žurnalizmas, kuriame imi ir pili visą tiesą atvirai kiekvieną 
dieną be jokios graužaties dėl nepagarbos. Pas mus dirbi slaptai 
kelerius metus prieš atskleisdamas savo išvadas, taigi Larsas Henris 
akivaizdžiai nieko apie Ernsto tyrimą nenutuokia. Tai klasikinis 
pavydo atvejis. Viskas gerai su Ernsto gyvūnais ir jis juos tikrai 
labai mėgsta. Aš kaip tik dabar ten einu, susitinku su Bernardu 
Torelu, turime aptarti renovacijos planus. 

— Ar aš galiu su jumis? 

Birgita nustebusi dėbtelėjo į ją. 

— Paprastai šiaip sau žmonių neįsileidžiame, - pasakė ji. - Po 
visų gyvūnų teisių gynėjų puolimų tos patalpos laikomos visiškai 
slaptai. Iš išorės nėra jokios nuorodos, kam jos naudojamos. Kodėl 
norit jas pamatyti? 

Anika ramiai į ją pažvelgė. 

— Man įdomu, - tarė ji. 

— Įdomu kas? 

„Tai, ką slepiate, - pagalvojo Anika. - Tai, ko man nesakote. 
Viskas, ko nenorite, kad sužinočiau apie Karoliną ir tai, kas nutiko 
šeštadienį. 

— Mokslas, - pasakė ji. - Jo vystymas ir pažanga. Juk jūs atlie- 
kate darbą - aš tik megafonas. 

Pasirodė, jos atsakymas profesorei Larsen tiko. Iš stalčiaus Bir- 
gita išsitraukė raktų ryšulį ir nuėjo link durų. 

— Reikės kiek paėjėti, - pasakė ji. - Pakeliui prigriebsime gerą 
puodą kavos. 

Jos išėjo iš pastato ir išniro saulės atokaitoje, nušvietusioje veją 
link „Jons Jakob“ kavinukės. Priartėjus automatiškai atsidarė sti- 
klinės stumdomosios durys plieniniais rėmais. Viduje sklandė ti- 
piškas mokyklos valgių — virtų daržovių ir padažo - kvapas. Tam- 
siai raudonose akmeninėse grindyse nuaidėjo jų žingsniai. Lubose 
kryžiavosi maždaug metro pločio medinės sijos. Dar panašesnę į 
mokyklos valgyklą šią vietą darė eilės stačiakampių beržinių sta- 
lų. 

— Mišelino žvaigždučių ši vieta negavo, - pasakė Birgita, - bet 
jie padaro neblogą latę. 

Jos pasiėmė du puodelius latės, už kuriuos sumokėjo Anika. 

— Ar pati atliekate bandymus su gyvūnais? - paklausė joms vėl 
išlindus į saulės šviesą. 

— Šiuo metu jų turiu apie penkiasdešimt, — atsakė profesorė 
užsukdama į takelį. - Daugiausia pelės, bet turime ir triušių. Jie 
labai mieli. 

— Ar neslogu matyti, kaip jie kenčia? - stengdamasi neatsilikti 
nuo kresnos moteriškaitės užklausė Anika. 


Profesorė skubriai dėbtelėjo į Aniką. 

— Brangioji, - pasakė ji, - mano tyrimas pirmiausia reikalauja 
elgsenos stebėjimų. Aš mokau peles sugraibyti saldainio gabaliu- 
kus dešine arba kaire letenėle, perplaukti mažytį baseiną, paimti 
pusryčių dribsnius vidury tuščio atviro ploto. 

— Ką konkrečiai tiriate? 

— Senėjimo procesą, - pasakė Birgita Larsen. - Biologinį senė- 
jimo poveikį daugiausia nervų sistemai. Kodėl klausiat? 

— Ar tam, kad tai išsiaiškintumėte, reikia atlikti bandymus su 
gyvūnais? 

— Tiesa ta, kad mielių, kirmėlių, pelių ir žmonių senėjimo pro- 
cesas labai panašus. Taigi norėčiau atsakyti ne. Tačiau, deja, nesa- 
me pasiekę tokio lygio, kad nereikėtų atlikti bandymų su gyvū- 
nais. Sudėtingi klausimai, liečiantys visą tiek augalo, tiek gyvūno 
organizmą, negali būti atsakyti tiesiog stebint ląstelių mėginius. 

Jos pasuko į taką, apsodintą žema gyvatvore. 

— Ar pavyko padaryti kokias nors išvadas? - paklausė Anika. 

— Ką čia jums galėčiau atskleisti? Na, iš tikrųjų mums senstant 
glijos ląstelių linijos išskiriamo neurotropinio faktoriaus gamina- 
ma daugiau. Jį ir tyrinėjame. 

— Taigi žinote, kiek aš galiu pasenti? 

— Tai, brangioji, iš esmės priklauso nuo tavo genų ir, žinoma, 
to, kaip savimi rūpiniesi, bet kiek suprantame šiuo metu, žmogaus 
biologinio amžiaus riba yra tarp šimto dvidešimties ir šimto tris- 
dešimties metų. 

Ji paplekšnojo Anikai per skruostą. 

— Jums dar liko truputėlis laiko, brangioji. Ar galit išsijungti 
mobilųjį telefoną? Mes čia Faradėjaus narvuose atliekame elek- 
trofiziologinius tyrimus ir nenorime daugiau nei reikia radiacijos. 


Prieš įeidamos turime viską išjungri. 

Moterys prisėdo ant žemo suolelio prie įėjimo. Anika išjungė 
savo mobilųjį telefoną, užsimerkė ir pasinaudojo proga pasimė- 
gauti saulės šiluma. 

— Dėl ko šeštadienį Larsas Henris ginčijosi su Ernstu? - pa- 
klausė ji. - Ką tiksliai jis pasakė? 

Neaišku, ar Birgita Larsen nusijuokė, ar suprunkštė. 

— Larsas Henris kariavo su visais, įskaitant ir mane. Savo aki- 
mis mačiau, kaip užsipuola tiek pavienius žmones, tiek po kele- 
tą iš karto. Tarkime, kad ir Ebą Romanovą bei Bernardą Torelą. 
Sioreną Hamarsteną ir jo žmones, kurį laiką persekiojo ir skyriaus 
vadovą, bet pratrūko, kai prisikasė prie Ernsto. 

— Dėl ko? 

Ji gurkštelėjo savo latės. 

— Maždaug dėl to, ką jums rašė elektroniniame laiške. Kad 
Ernstas prikišo nagus prie jo tyrimo rezultatų, kad jam buvo liepta 
tyrimą atlikti iš naujo, bet jis to nepadarė ir vis tiek paskelbė re- 
zultatus. 

— Turite galvoje, kad jis sufalsifikavo išvadas? Apie ką? 

Birgita Larsen pabaigė savo kavą. 

— Visa tai grynos nesąmonės. Neverta sukti galvos. 

Anika pažvelgė į priešais plytinčias vejas. 

— Tokiu atveju, šiaip ar taip, nesvarbu, ar ne? Galite man ir pa- 
sakyti. 

Birgita Larsen atsiduso ir žvilgtelėjo į Aniką. 

— Juk jūs niekaip nepasiduosite, ar ne? Tai susiję su išsėtine 
skleroze, žinot apie IS? Uždegimą sukeliančią centrinės nervų sis- 
temos ligą? 

— Ja sirgo prezidentas Bartletas seriale The West Wing, - pasakė 
Anika. 

— Negirdėjau, - pasakė Birgita Larsen. - Gydymas ganėtinai 
naujas, skaičiuoja apie dešimtus metus, o Ernstas buvo vienas 
pirmųjų į tai įsitraukęs. Jo komanda patvirtino, kad gydant beta 
interferonais, kitaip tariant, ligos modifikatoriumi, jie kartais yra 
neutralizuojami paties organizmo gaminamų antikūnų. Taigi jis 
pabandė rasti būdų, kaip tokią neutralizaciją sustabdyti. Būtent 
šias jo pastangas Larsas Henris ir palaikė falsifikavimu. 

— Kaip? 

— Ernsto bandymai pavyko ir jis parašė straipsnį, kurį pripaži- 
no Science. Juk girdėjot apie Science - vieną prestižiškiausių moks- 
lo žurnalų? 

— Pažįstu jo vyriausiąjį redaktorių, - atsakė Anika, prisiminda- 
ma savo stalo kaimyną Nobelio bankete. 

— Nava, tuomet žinot! Straipsnis buvo priimtas su viena sąlyga, 
kad Ernstas pakartotinai atliks savo tyrimus ir gaus tokius pačius 
rezultatus. Iki čia viskas teisinga. Larsas Henris tvirtina, kad Erns- 
tas sukčiavo ir antrą kartą vykdydamas eksperimentą sufalsifikavo 
jo rezultatus. 

— Ar taip buvo? 

Birgita prunkštelėjo. 

- Ernstas jau iki tol buvo viską atlikęs du kartus - dėl rezultatų 
jis buvo visiškai užtikrintas. Tačiau, šiaip ar taip, viską pakartojo 
trečią kartą. Prireikė dar keturių mėnesių, bet jam pavyko. Nuo 
šiol kenčiantys nuo IS visame pasaulyje galės pasinaudoti rezulta- 
tais. Ar baigėt savo kavą? 

Anika sulankstė tuščią popierinį puodelį. 

— Gerai, — tarė profesorė Larsen. - Tuojau pamatysit, kad šie 


pastatai nėra dalis senų prabangiųjų „Astra“ valdų. 

Plastikine kortele ir kodu ji atidarė pagrindines duris. Jos įėjo į 
koridorių nubrūžintomis sienomis ir tamsiai pilku linoleumu iš- 
klotomis grindimis. Laiptais nusileido aukštu žemyn, tada įlipo 
į lifrą, kuriuo nusileido dar kelis aukštus žemyn, galiausiai išlipo 
požeminiame koridoriuje. Vienintelis siauras šviesos ruožas lubo- 
se metė melsvai baltą apšvietimą ir ryškius šešėlius jų veiduose. Ke- 
turios vienspalvės šviesiai pilkos durys su kodiniais užraktais buvo 
išsidėsčiusios skirtingose pusėse. 

— Dabar gyvūnai laikomi visiškai izoliuotai tiek vieni nuo kitų, 
tiek nuo išorinių poveikių, - paaiškino Birgita Larsen. - Turėsime 
persirengti. Tikiuosi, savo rankinėje neturite ko nors labai vertin- 
go? 

— Tik pinigų, kreditinių kortelių ir automobilio raktelius, — 
pasakė Anika. 

— Na, tuomet gerai... 

Jos įėjo į slėgio kamerą su persirengimo kambariais abiejose 
pusėse: moterims — dešinėje, vyrams - kairėje. Ji buvo ankšta ir 
netvarkinga. 

- Čia plaukams, - pasakė profesorė Anikai paduodama mėlyną 
popierinę kepuraitę. — Iš šių lentynų pasiimkit chalatą, pirštines ir 
medines klumpes. Ir nusiplaukit rankas, ypač atidžiai panages ir 
prie odelių apie nagus — ten jos nešvariausios. 

Anika susikėlė į viršų plaukus, susirišo juos į mazgą, užsidėjo 
kepuraitę, apsigaubė didžiulį žalią laboratorijos chalatą ir įsispyrė 
smėlio spalvos klumpes. Nusiplovė rankas ir užsimaukšlino pieno 
spalvos latekso pirštines. 

Atrakinus dar vieną kodinį užraktą, jos atsidūrė laboratorijoje 

— Labas, Eva, ar nematei Bernardo Torelo? - eidama link virš 
suolelio palinkusios moters panašiais apdarais paklausė Birgita. 
Moteris akių nepakėlė ir toliau susikaupusi darė savo. 

— Ar turėjau? — paklausė ji. 

Anika pasilenkė ir pamatė, kad moteris laiko mažą pelę. Staigiu 
judesiu ji nupjovė pelei galvą, kūną numetė į krūvą kitų nugaišintų 
gyvūnų ir įdėmiai apžiūrinėjo mažą juodą galvutę. 

Birgita Larsen žvilgtelėjo į laikrodį. 

— Mes turėjome čia susitikti, bet gal aš kiek per anksti. Susipa- 
žink, čia Anika Bengtzon, jai čia viską aprodau. 

Moteris sužiuro į Aniką. 

— Labas, - pasisveikino moteris vardu Eva ir sugrįžo prie pelės 
galvos. 

— Ką darote? - žiūrėdama į miklius moters pirštus paklausė 
Anika. 

— Turiu atpjauti pelės smegenų mėginį dopamino lygiui jose iš- 
tirti, — paaiškino ji. - Kitais žodžiais tariant, patyrinėti signalines 
medžiagas. Iš žymių štai čia, ant ausies, galiu matyti, ar ji genetiš- 
kai modifikuota, ar ne. 

Ji atkišo nurėžtą gyvūno galvą Anikai, kuri tylėdama palinksė- 
jo, tada įgudusiu judesiu ištraukė pelės smegenis ir padėjo jas ant 
mažo stiklinio padėkliuko. Jos buvo tokios pat spalvos kaip avieti- 
nio guminuko formos šviežiai rūkyta dešra. 

— Na gerai, turėsiu palaukti, - pasakė Birgita Larsen. - Ar no- 
rite apžiūrėti gyvūnus? 

Ji pasuko link koridoriaus ir Anika suprato, kad turi sekti jai iš 
paskos. 

— Pažįstate Bernardą Torelą? - paklausė Anika. 


Birgita Larsen nusikvatojo. 

— Nelabai, - atsakė ji. - Jis čia daktaro laipsnį gavo prieš šim- 
tą metų, tada išvažiavo į Angliją ir pabaigė ekonomiką, bet dabar 
gyvena Jungtinėse Valstijose ir yra „Medi-Tec“, juk žinote tokią 
farmacinę kompaniją, vadovas. Ten jie subūrę labai talentingų 
mokslininkų komandą - prieš maždaug metus publikavo kai ką 
labai reikšmingo. 

Kiek sumišusi ji užsuko už kampo. 

— Na, - toliau kalbėjo, — to, ką jie atrado, svarba, žinoma, yra 
ginčijama, bet man įdomu todėl, kad jų tyrimų laukas susijęs su 
manuoju - senėjimas. Jie atrado būdą, kaip aksonuose slopinti 
distrofiją, kuri paveikia iš esmės visus: pirmuosius ženklus galima 
pastebėti devynerių ar dešimties metų amžiaus. 

— Jie rado būdą sustabdyti senėjimo procesą? - paklausė Ani- 
ka. 

— Taip teigia, - atsakė profesorė. 

— Gyvybės šaltinis, - tarė Anika. - Tai bent. 

— Na, - tęsė Birgita, - iš tikrųjų pasaulyje yra ir įvairių kirų ko- 
mandų, pasiekusių panašių rezultatų, todėl negalima tvirtinti, kad 
„Medi-Tec“ grupė buvo pirmoji ar geriausia, bet ji neabejotinai 
įrodė, jog yra sumani ir dirba rimtai. Eisime štai čia. 

Birgitai atidarius duris už jų pasirodė eilėmis sudėtos organinio 
stiklo dėžės su gyvūnais. 

- Štai Čia gyvena pelės, — parodė ji. - Kaip matot, jos savo nar- 
vuose turi pjuvenų, o tie balti dalykėliai yra jų žaislai. Visos šioje 
eilėje yra mano. 

— Jų žaislai? - paklausė Anika nusprendusi, kad profesorė kal- 
ba apie baltus pūkus narvuose. 

— Atlikome eksperimentus, kuriuose leidome pelėms pasirinkti 


tai, su kuo smagiausia Žaisti: mažyčiais plastiko nameliais, karto- 

niniais kiaušinių dėklais ar „Kleenex“ servetėlėmis. Pasirodo, joms 
labai patinka servetėlės: jos jas kramto, plėšo į skutelius, iš jų suka 
lizdus. Kitas mėgstamiausias pasirinkimas yra kartoniniai kiauši- 
nių dėklai, o visai nesidomi mielais mažyčiais nameliais. Labiau- 
siai joms patinka tampyrti servetėles į kiaušinių dėklus ir jas visaip 
perdėlioti. 

— Įspūdinga, - tarstelėjo Anika įsitikinusi, kad pelė, kurią ste- 
bėjo, iš tikrųjų žaidė su servetėlėmis. - O kas, jei Larsas Henris 
buvo teisus? 

Birgita Larsen į ją skubriai žvilgtelėjo, tada išsitraukė aplanką 
ir ėmė sklaidyti lapus. 

— Norite pasakyti, jog Ernstas sukčiavo ir nusiuntė melagingus 
rezultatus? Ar kas nors galėtų įrodyti, kad būtent taip ir buvo? 

— Taip, kaip tai paveiktų Ernsto karjerą? 

Ji peržiūrinėjo popierius ir prieš atsakydama akimirką mąstė. 

— Jei jis būtų demaskuotas kaip melagis? Na, kas, manai, nu- 
tiktų? 

— Tuomet, be jokios abejonės, nebūtų paskirtas Nobelio komi- 
teto pirmininku, - pasakė Anika. 

Birgita Larsen stabtelėjo ir pažiūrėjo į koridorių. 

- Žinoma, jo karjerai tada visiškas krachas. Galbūt jis kur nors 
ir susirastų laboratorijos asistento darbą. 

Pliaukštelėdama užvertė aplanką ir padėjo atgal į lentyną. 

— Pelės nėra socialūs sutvėrimai, - paaiškino Birgita. - Patelės 
dar gali vienos kitas pakęsti, bet patinai vienas kitą pašalina pa- 
sitaikius pirmai progai. Žiurkės, kita vertus, yra gaujos gyvūnai, 
jos kitoje patalpoje kiek toliau. Kartais turime ir triušių, jie kitoje 


pusėje. Iš viso institute laikome apie du tūkstančius narvų. 

— O neturite kačių, šunų, beždžionių? - pasidomėjo Anika. 

— Turėjome, bet jau seniai, - pasakė Birgita Larsen. - Devinto- 
jo XX amžiaus dešimtmečio pabaigoje pasirodė naujas reglamen- 
tavimas ir visa bandymų su gyvūnais pramonė buvo sugriežtinta. 
Ber iki tol - kokių tik gyvūnų neturėjome... 

Ji uždarė duris ir perbraukė kortele; jos pateko į patalpą, pana- 
šią į operacinę ir pavadintą „Užbaigimas“. 

— Ar matei Bernardą Torelą? - paklausė jauno vyruko, kuris iš 
graužikų vienoje dėžėje ėmė kraujo mėginius. 

— Kas čia? - paklausė Anika žiūrėdama į plieninę konstrukciją 
ant vieno iš stalų. 

— Stereotaktinis instrumentas, - paaiškino Birgita Larsen. - Jis 
naudojamas gyvūnams išlaikyti vietoje, kai juos operuoja. Štai čia, 
ant sienos, yra skausmą pašalinanti įranga. Kaip matote, štai šiame 
yra sraigtai ir grąžtai, kuriais kaukolė pergręžiama milimetrų tiks- 
lumu. Tai pakankamai maža versija — turime ir didesnių. 

Anika pažiūrėjo į keistą prietaisą su stipinais ir atšakomis ir net 
nusipurtė — anksčiau buvo mačiusi panašiais instrumentais įtvars- 
tytų gyvūnų fotografijų. 

— A, štai kur jūs! - patenkinta šūktelėjo profesorė nurūkdama 
koridoriumi. - Matote, kokiose baisiose sąlygose turime dirbti? 

Vyras kažką atsakė, bet Anika neišgirdo. Ji negalėjo atplėšti 
akių nuo operacinių instrumentų stalo gale. 

— O kas čia? — pasiteiravo šalia esančio jauno vyro. Jis ką tik 
baigė imti pelių kraujo mėginius. 

— Įvairūs įrankiai, - atsakė jis. - Skalpeliai, veržikliai, adatų lai- 
kikliai, replės, chirurginės žnyplės... 


— O gyvūnams neskauda? - paklausė Anika. 

Vyras droviai šyptelėjo. 

— Juk jie būna be sąmonės, o tiems, kuriuos čia reikia pribaigti, 
duodama kiek daugiau skausmą malšinančių vaistų. 

— Ar visada juos pribaigdami duodate vaistų? — pasidomėjo 
Anika žvilgreldama į užbaigimo patalpos duris. 

— Lengviausias būdas pribaigti peles yra greitas galvos truktelė- 
jimas: iš esmės nutrauki stuburo smegenis. Didesni gyvūnai talpi- 
nami narvuose ir jiems duodamas deguonies ir anglies dvideginio 
mišinys. 

„Dujų kamera“, - linksėdama pagalvojo Anika. 

Prie jos netrukus priėjo Birgita Larsen su Bernardu "Torelu. Jis 
taip pat mūvėjo mėlyną kepuraitę ir vilkėjo žalią chalacą. 

— Čia Anika Bengrzon, - pristatė profesorė. 

Anikos lateksu aptraukta ranka paspaudė Torelo lateksu ap- 
trauktą ranką. 

— Tokie doktorantai kaip jūs yra mokslo ateitis, — pasakė jis 
plačiai, švytinčiai nusišypsodamas. 

Birgita Larsen nusijuokė. 

— Anika korespondentė, - patikslino. - Ji čia nori apsižiūrėti ir 
parašyti apie mokslinių tyrimų pasaulį. Anika, gal norėtumėt ką 
nors parašyti apie Bernardą, jis pažadėjo padėti finansuoti terito- 
rijos renovaciją. 

— Na, dėl to dar tik deramasi, - pasakė Bernardas Torelas šyp- 
sodamasis Birgitai Larsen. 

— Įsivaizduokite, - skėsteldama rankomis aiškino profesorė, — 
ryškiai geltonos sienos, ramios spalvos, geresnis apšvietimas, grin- 
dų dangos. 

Ji atsisuko į Aniką. 

— Bernardas institutui yra didžiulis turtas, - tarė paimdama 
kompanijos vadovą už rankos. - Mums taip pasisekė, kad jus čia 
turime! 

Birgita patapšnojo jo lateksu aptrauktą ranką. 

— Niklai, ar galėtum palydėti ponią Bengtzon? 

Už jų atsirado gyvūnus prižiūrintis jaunas vyrukas žaliu chala- 
tu ir mėlyna kepuraite. 

Profesorei Larsen kartu su prie jos šono prilipusiu Bernardu 
Torelu pradingstant žiurkių pilnoje patalpoje, Anika sau mintyse 


pagalvojo, kad ji labai jau meilinga jam. 


Tomas nervingai žvilgtelėjo į laikrodį. Liko tik dešimt minu- 
čių. 

Jis pasitrynė pečius ir pabandė atsipalaiduoti — tai jau juokin- 
ga. 

„Juk čia ne mano vestuvės, - pagalvojo, - o tik eilinis trumpas 
pasitarimas. Jie vyksta kiekvieną pirmadienį, ko taip nerimauti?" 

Negalėdamas ramiai išsėdėti, atsistojo ir nuėjo koridoriumi iki 
Pero Kramnio kabineto. 

— Arjau eisime? - paklausė. 

Kramnis nervingai bandė į plastikinį aplanką, kuris buvo gero- 
kai per mažas, sugrūsti šūsnį popierių. 

— Jūs prisijungsite nuo penkto punkto, - pasakė skyriaus va- 
dovas. - Pirmasis nusižengimas bus susijęs su teismais, jei gerai 
prisimenu, kažkas apie įdarbinimo praktiką. Tada keli skirtingi 
klausimai dėl policijos. Užteks, jei pasirodysit apie vienuoliktą. 
Dabar turiu padirbėti prie naujojo asignavimo dokumento, kaip 


tik einu. 

Jausdamas, kad kiek nuraudo, Tomas linktelėjo. Jis žinojo, kad 
paprastai peržvelgti dokumentą, reglamentuojantį policijos vy- 
resnybės darbą, reikėjo nemažai laiko. Išlįsdavo visokie sutormu- 
lavimo niuansai, punktų išdėstymo eiliškumas, reikėjo nuspręsti, 
kurie prioritetai turėjo atsidurti pirmajame puslapyje. 

— Ar sugalvojote čia persikraustyti? — iš už durų paklausė 
Kramnis. 

Tomas išskubėjo iš savo kolegos kabineto ir sugrįžo į savąjį. 

Jis neįsivaizdavo, ką dar galėjo padaryti. 
kartu su Kramniu, teisingumo departamento direktoriumi bei 
ministro pavaduotoju - neliko jokių akivaizdžių klaustukų. Po to 
jo darbas turėjo būti perduotas ministrui, kad šis galėtų per sa- 
vaitgalį viską pertikrinti. Tomas pastebėjo, kaip ministrui vėliau tą 
popietę buvo nunešta dokumentų šūsnis. Tačiau net skaitydamas 
kiaurą parą nebūtų visko perskaitęs. 

Susierzinęs ir atsidusęs Tomas vėl sėdo prie savo kompiute- 
rio. Dukart spragtelėjęs atsidarė kantrybės reikalaujantį žaidimą 
„Freecell“, kurį pavykdavo puikiai sužaisti, jei protas veikė pakan- 
kamai aštriai. Statistika parodė, kad jis surinkęs 87 proc. ir laimėjęs 
vienuolika paskutinių žaidimų. Spragtelėjus ant nuorodos „naujas 
žaidimas“, jam išmetė iš tikrųjų sudėtingą kombinaciją, kurios 
apačioje stovėjo trys karaliai ir du tūzai viršuje, dešinėje. 

Pagalvojo, kad dabar nepasisekti tikrai negali. Jis nebūtų laimė- 
jęs, jei rezultatas būtų buvęs per silpnas ar neįtikinamas. 

Laisvuose langeliuose pastatė dvi devynakes bei triakę ir ati- 
dengė tūzą. 

Nuo minties apie tai, kas nutiks po šios dienos pasitarimo, jam 


lengvai sukosi galva. Siūlymas turėjo būti pradėtas tvirtinti par- 


23541 


NOBELIO TESTAMENTAS 


tijoje, paskui informuota vyriausybė bei parlamento grupės, gali- 
mas daiktas, kad jis pasieks vadovybės komitetą. Jeigu visi pritartų, 
būtų sudarytas įstatymo siūlymas, kuriuo remdamasis Aukščiau- 
siasis teismas bei Vyriausiasis administracinis teismas svarstytų, ar 
siūlymas neprieštarauja Konstitucijai. 

Ir tai jo darbas. Jo darbas. 

Kažkur portfelio dugne suskambo telefonas ir jis nuėmė ranką 
nuo pelės norėdamas jį išsitraukti. Tomas žvilgtelėjo į ekraną. Da- 
bar neturėjo laiko nesąmonėms. Nepažįstamas numeris. 

— Ar čia Tomas Samuelsonas, Kalio tėtis? 

„Velnias, darželis: 

— Bijau, kad įvyko nelaimingas atsitikimas, — pranešė darželio 
auklėtoja, kurios balsas buvo ganėtinai sunerimęs. - Kalis nukrito 
nuo karstyklės ir ganėtinai giliai prasikirto kaktą — nerimaujame, 
kad nebūtų smegenų sukrėtimas. Žaizdą reikia siūti - per kiek lai- 
ko galite atvažiuoti? 

"Tomas pajuto, kaip viduriuose susisuko kietas gumulas, ir dirs- 
telėjo į laikrodį. 

Be dešimt vienuolika. 

— Dabar esu siaubingai užimtas, - pasakė jis žiūrėdamas į kor- 
tas ekrane. - Ar bandėte skambinti Anikai? Šiandien ji nedirba. 

— Namuose niekas neatsiliepia, o mobilusis išjungtas. 

Auklėtojos balsas dabar skambėjo dar griežčiau. 

„Velnias, šūdas, sumautas šūdas!“ 

Persibraukdamas plaukus Tomas atsistojo. 

— Dabar atvykti negaliu, - atsakė jis. - Aš susirinkime iki kokių 
penkiolika po vienuoliktos - anksčiau išeiti niekaip negaliu. 

- Jūsų sūnui galbūt smegenų sukrėtimas, nes jį kiti vaikai pa- 


stūmė nuo dviejų metrų aukščio karstyklės, - dabar jau pasipik- 

tinusiu balsu aiškino moteris kitame ryšio gale. - Per kiek laiko 
galite atvažiuoti ? 

— Kiek trunka atvažiuoti nuo Rosenbado? - paklausė bandy- 
damas kalbėti šaltai ir solidžiai. 

Į tai, kad jis nurodė vyriausybės adresą, auklėtoja niekaip ne- 
sureagavo. 

— Mes jūsų laukiame, - atsakė ji, - bet jei vaikas praras sąmonę, 
kviečiame greitąją. 

Tada numetė ragelį. 

"Tomas liko laikyti telefoną ir dėbsojo į ekraną. Tada vėl atsisė- 
do ir pabaigė ėjimą, kurį buvo numatęs prieš suskambant telefo- 
nui, šešakę ant septynakės, tada suvirpėjo ekranas. Jam buvo likęs 
tik vienas ėjimas, tada jis būtų žaidimą pralaimėjęs. 

Ką, po paraliais, jam daryti? Ar lėkti ir pasitarimo Mėlynajame 
kabinete medžiagą perduoti kam nors kitam? Leisti kažkam per- 
imti jo vairą? 

Jis atidengė devynakę ant dešimtakės. 

„Apgailestaujame, jūs pralošėte!“ 

Tomas išjungė ekraną, susirinko savo popierius, prie stalo pri- 
stūmė kėdę ir pasitaisė apykaklę. Paprastai jis kaklaraiščio nery- 
šėdavo, bet šiandien apie tai pagalvojo. Vis dėlto nusprendė ne- 
sirišti, nenorėjo atrodyti dirbtinai pasitempęs — atrodytų kažkaip 
nenatūraliai. 

Apsauginį mechanizmą atrakindamas specialia kortele, liftu 
pakilo į šeštą aukštą. 

„Jo darbas, jo pasiūlymas, jo įraka“ 

Pristačius Įstatymų leidžiamajai tarybai, jo siūlymas būtų svars- 
tomas ministrų kabineto susirinkime, tada visas įstatymų paketas 


pristatomas parlamentui kaip vyriausybės siūlymas. 

Dieve Maloningasai, ką jis sau galvoja? Jis juk turi apsisukti ir 
išeiti, jis turi būti su Kaliu. 

Fojė, prie Mėlynojo kabineto, rankas susikišę į kišenes min- 
džiukavo keletas tarnautojų. Tomas atsisėdo prie stalo koridoriaus 
gale. 

Jis pagalvojo, kad greičiausiai jie susisieks su Anika. Ir ką gi jis 
turėtų daryti? Viską mesti ir perduoti Kramniui? 

Po akimirkos atsidarė dvigubos pasitarimų kambario durys ir 
pro jas sugužėjo apie tuzinas žmonių. Paskutinis buvo Kramnis, 
pamatęs Tomą stabtelėjo ir pamojo ateiti. 

— Rokenrolas prasideda, - pasakė jis. 

Tomas praėjo pro tarnautojus, jausdamas į save nukreiptus jų 
žvilgsnius. Visiems įėjus į Mėlynąjį kabinetą, Kramnis uždarė du- 
ris. 

Jis buvo didesnis nei Tomas įsivaizdavo. Sienos šviesiai mėly- 
nos su baltais apvadais, kambariui jie suteikė gaivią, gal net kiek 
šaltoką atmosferą. Dideli langai įsileido šviesą tiek iš šiaurės, tiek 
iš vakarų. Už baltų plonų užuolaidų jis galėjo matyti Stokholmo 
senamiesčio, katedros bokšto smailę, taip pat ir miesto Rotušę su 
trimis auksinėmis karūnomis. 

— Pasiklausymas, - pasakė Džimis Haleniusas. - Sveiki atvykę! 
Jei kas norite, šaldytuve yra mineralinio vandens. 

Jis parodė į šaldytuvą kairėje durų pusėje. 

Tomas papurtė galvą, tada nusekė paskui Kramnį į kambario 
gilumą atsukdamas nugarą Ridarfhjerdeno* vandenims. Aplink 
juos susėdo septyni ar aštuoni tarnautojai, dalyvavę praeitame pa- 
sitarime, kurie, panašu, dalyvaus ir šiame. 


* Ridarfjerdenas (Riddarfarde) - Melareno ežero įlanka, esanti Stokholmo cen- 
tre. 

Jis tyliai atsikrenkštė. 

„Ar ką nors užsiminti apie Kalį? - svarstė. - Ministras turi vai- 
kų, esu tikras, kad suprastų. 

Džimis Haleniusas pasilenkė kažką tylomis pasakyti ministrui, 
o pastarasis klausėsi ir žymėjosi. 

Tomas apsidairė bandydamas nepasirodyti sunerimęs. 

„Kalį pastūmė kiti vaikai, draugai jį taip stipriai sužeidė, kad 
gali prireikti važiuoti į ligoninę susiūti žaizdą?“ 

Kambario viduryje stovėjo apvalus beržinis stalas, ant grindų 
patiestas aštuonkampis mėlynai pilkas kilimas. Ministras sėdė- 
jo šalia savo asistentų, nusukusių nugaras dideliam paveikslui su 
archipelago vaizdu. Jame dominavo pilka spalva, kokia pakimba 
esant iš tikrųjų blogam orui. 

„Aš jiems dar įkrėsiu, - pagalvojo Tomas. - Niekas mano sū- 
naus neskriaus. 

Ant masyvaus židinio atbrailos buvo iškeltos Švedijos ir Eu- 
ropos Sąjungos vėliavos. Aplink stalą bei palei sienas išrikiuotos 
beržo medienos kėdės pilkos odos sėdynėmis. Tomas pažiūrėjo į 
lubas - virš jų, virš balto porceliano šviestuvų, buvo ministro pir- 
mininko kabinetas. 

— Ar galite pateikti turinio santrauką? — kreipėsi Haleniusas. 

Tomas atsitiesė. Pagrindinius projekto, kuriam paskyrė pasta- 
ruosius šešis mėnesius, punktus jis aiškino kiek užsikirsdamas. 

„Kali, aš jau lekiu! Aš viską sutvarkysiu!“ 

Ministras sėdėdamas paskaitė, peržvelgė medžiagą ir kažką pa- 
sižymėjo. 

— Gerai, kad pabrėžti teisiniai apsaugos mechanizmai, — tarė 


ministras. - Bet kas, kurio pasiklausoma, turi turėti teisę būti ats- 

tovaujamas juridiškai, visi atvejai turi būti patvirtinti teismo ir dar 
kartą autorizuoti kiekvieną mėnesį, čia gerai. 

Jis pasklaidė tolimesnius lapus ir tylomis kelias sekundes 
paskaitė dar. 

— Bet čia matau vieną pasiūlymo dalį, kurią norėčiau pašalin- 
ti, - pagaliau tarė. - Pasiklausymas prevenciniais tikslais, 43 pus- 
lapis. Čia nueita per toli. 

„Birger Jarls gatve bus greičiau, - pagalvojo Tomas, - šiuo metu 
ten turėčiau susisukti greičiau nei važiuodamas Sveavegenu: 

— 43 puslapis, - tyliai pasakė šalia sėdintis Kramnis, ir Tomas 
pajuto, kaip į veidą plūsteli karštis jam sklaidant lapus ir bandant 
surasti reikiamą puslapį. 

— Prevencines priemones apribosime iki telefoninių pokal- 
bių pasiklausymo ir korespondencijos perėmimo, - pasakė mi- 
nistras. - Pasiklausymą apribosime iki nusikaltimų, kurie jau yra 
įvykdyti. Gerai! 

Jis padėjo aplanką į šalį ir paėmė kitą, tada lyg gavę signalą atsi- 
stojo Kramnis ir kiti valstybės tarnautojai. 

„Ar jau baigta?“ 

„Ar jis jau gali eiti?“ 

— Dabar pereisime prie Saugumo policijos, — sušnabždėjo 
Kramnis, — tai reiškia, kad visi, neturintys įgaliojimų, turi išeiti. 

Tomas skubriai susirinko savo popierius ir paskui kitus išėjo. 

— Turiu išeiti, — atsiprašė Kramnio. - Mano vaikui smegenų 
sukrėtimas, turiu nuvežti jį į ligoninę. 

— Tai tau! - pasakė Kramnis. - Ar vakare vis dar susitinkame? 

- Žinoma, - patikino Tomas išspausdamas šypseną. Jis jautė, 


kaip ant kaktos sunkiasi prakaitas. 

— Tik pasakyk, ar tiesa, kad ateina ir Haleniusas? — užklausė 
Kramnis. 

— Taip, jis man rašė, kad bus. 

— Na, - prieidamas arčiau sušnabždėjo Peras Kramnis. — Pa- 
prastai politikų niekas nekviečia, sakau tik šiaip, tarp kitko... 

Skyriaus vadovui atsitraukus Tomas pajuto, kad jo skruostai 
dega. 

— Tai aštuntą valandą, ar ne? Vinterviksvegenas, Djurshol- 
mas? 

Sudūzgė užraktas ir Tomas pastumdamas atidarė duris. 


— Vinterviksvegenas, - pakartojo ir movė į fojė. 


Atėjusi į redakciją Anika vėl pasijuto labai keistai. Viskas buvo 
pažįstama ir tuo pačiu metu skirtinga, lyg kas būtų prikišęs nagus 
prie jos rankinės ir viską sudėjęs ne į savo vietas. Jos žvilgsnis stab- 
telėjo ties stikline konstrukcija ryškiai mėlynomis užuolaidomis: 
ties senuoju darbo kabinetu, kuris dabar virto radijo studija. 

„Įdomu, kur atsidūrė visos mano senos rinkmenos, popieriai ir 
rašikliai?“ — svarstė. 

Berit sėdėjo prie kompiuterio ir užsidėjusi skaitymo akinius 
kažką rašė. 

— Kas nors įdomaus? — paklausė Anika įsiraisydama Patriko 
kėdėje. 

— Peržiūrinėju visus teisinius siūlymus, ribojančius asmens mo- 
ralumą, - įsistebeilijusi į ekraną pasakė Berit. - Turbūt to kažkuo 
jaudinamai įdomiu nepavadinsi... 

Ji pažvelgė pro akinių kraštą ir nusišypsojo. 


— Bet gera tave vėl čia matyti. 

— Ar nežinai, kur atsidūrė visos mano rinkmenos? - apsidairy- 
dama paklausė Anika. 

— Išsaugojau viską, ko, mano manymu, būtum norėjusi, ir pa- 
dėjau spintoje, štai čia. 

Berit pamojo į šalia geriamojo vandens bakelio stovinčią pilką 
spintą. 

Anika atsistojo, priėjo prie jos ir atsidarė viršutinį stalčių. 

Viduje gulėjo pluoštai popierių, pirmą kartą gyvenime sudėti 
šiek tiek tvarkingiau. Apylinkės teismo nutartys, apeliacinio teis- 
mo nuosprendžiai, vyriausybės pasiūlymai, pranešimai, šaukimų 
paraiškos, seni laikraščių straipsniai bei užrašai. Berit viską buvo 
sutvarkiusi pagal bylą ir datą. 

— Fantastika! - atsisukdama į savo kolegę pasidžiaugė Anika. — 
Ačiū! 

— Iš tikrųjų visai įdomu buvo ten pasikuisti, - nusiimdama aki- 
nius tarė Berit. - Visai nieko prisiminti. Ten yra viskas, apie ką aš 
nerašiau, buvo naudinga prisiminti. 
zefinos Liljeberg bylos nutartį ir nuosprendį jos vaikinui Joakimui 
kalėti penkerius su puse metų ne už jos žmogžudystę, bet nesą- 
žiningą elgesį su kreditoriais, klastotą buhalteriją bei sukčiavimą 
dėl mokesčių, vengimą juos mokėti bei trukdymą kontroliuoti. Ji 
susimąstė, ką jis veikia dabar. 

Čia buvo septynerių metų senumo balandžio 7 d. telegrama iš 
„Associated Press“. Ji buvo dėl Ratko - vyro, nužudžiusio Aidą 
bei po karo Bosnijoje vadovavusio cigarečių kontrabandai Skan- 
dinavijos šalyse. Antraštė skelbė: „Karo nusikaltimais kaltinamas 
ieškomas vyras įkuria slaptą armiją“, atsiųsta iš „AP“ Pietų Afrikos 


biuro. 

Serbijos karo nusikaltėlis Ratko, įtariamas žudynėmis Vukova- 
re ir Bijelinoje prasidėjus Bosnijos karui, buvo subūręs slaptą ar- 
miją Pietų Afrikoje. 

„Bent jau žinau, kas jam nutiko“, - pagalvojo Anika. 

Ratko buvo apšaudytas ir nužudytas vieno Maskvos viešbučio 
priimamajame prieš trejus metus. Akivaizdu, kad galimybės atsi- 
mokėti Rusijos mafijai jis neturėjo. 

Anika padėjo telegramą argal ir ištraukė iškarpą iš Evening Post, 
interviu su Andersu Šiumanu, kai jis buvo paskirtas vyriausiuoju 
redaktoriumi vietoj seno kierakakčio Torstensono. Straipsnį pa- 
rašė Sjolanderis. Stokholmo policijos ekonominių nusikaltimų 
skyriaus tiriamas įtariamas buvusio redaktoriaus pasinaudojimas 
viešai neatskleista vidine informacija buvo gvildenamas šalia in- 
terviu pateiktoje faktų lentelėje. 

Po straipsnio iškarpa dar buvo pateiktas praeitų metų birželio 
27 dienos pranešimas. Anika rado įrodymų, patvirtinusių, kad 
Torstensonas, parduodamas savo kompanijos akcijas „Global Fu- 
ture“, pasinaudojo vidine informacija. 

„Aš Šiumaną padariau šio laivo kapitonu, - pagalvojo. - Gal- 
būt kada nors reikės jam tai priminti: 

Po metų Torstensonas buvo pripažintas kaltu pasinaudojus 
viešai neatskleista vidine informacija ir jam skirta šimtas dienų 
neapmokamo visuomenei naudingo darbo. Anika peržiūrėjo 
nuosprendžio pranešimą. Tai, kad jis spaudoje buvo kalamas prie 
gėdos stulpo ir prarado darbą, laikoma tarsi kaltę sumažinančia 
aplinkybe. 

- Įsivaizduok, - garsiai tarė Anika, - vien tai, jog apie sukčius 
rašome spaudoje, jiems jau yra bausmė, ir jie net neturi sėsti į ka- 


lėjimą. 

— Valstybė nori turėti bausmės skyrimo monopoliją, - pasakė 
Berit. — O dabar dar užsigeidė ir teisės daryti netikėtas kratas mūsų 
namuose neturėdami jokių įrodymų ir klausytis mūsų telefoninių 
pokalbių. 

Anika padėjo aplankus atgal į spintą ir sugrįžo į Patriko kėdę. 

— Jei esu gerai informuota, tokį įstatymą turi visos kaimyninės 
šalys, - pasakė Anika. - Norvegija, Danija, Suomija... 

— Taip, - patvirtino Berit, - tačiau jų patirtis skirtinga. Pas juos 
nėra panašios vienpartinės socialdemokratų vyriausybės, valdan- 
čios jau nemažą šimtmečio dalį, pasiklausančios, fiksuojančios ir 
persekiojančios asmenis jau vien dėl to, kad jie ne vietoje ir ne laiku 
pasistatė automobilį, kur vyko kažkoks slaptas „įtariamojo“ susiti- 
kimas. 

— O taip, tai neginčijamai sunkinanti aplinkybė, - pritarė Anika. 

— Dabar socialdemokratai tvirtina, kad jie elgiasi gražiai ir dera- 
mai bei kad tokios priemonės niekada, nieku gyvu nebus naudoja- 
mos niekaip kitaip, tik išskirtinai kilniausiais sumetimais. Jie sako, 
kad nebedarys to, ką darė, kol viskas netaps teisėta. Nejau mano, 
kad mes vakar gimę? 

— Anika! - iš naujienų redakcijos sušuko Spaikas. - Ką, po para- 
liais, ten darai? Juk tu dabar ne nusikaltimų skyriuje. Ateik čia! 

Anika suraukė veidą ir atsistojo. 

— Pietų? 

- Žinoma, - sutiko Beri. 

Anika nuėjo prie Spaiko ir demonstratyviai ant jo popierių už- 
metė savo rankinę. Jis vieną išsitraukė ir jai atkišo nepakeldamas 
akių. 

— Apiplėšimas parduotuvėje Fitjoje, - pasakė jis. — Ar gali pa- 


sidomėti? 

Anika pasiėmė rankinę ir persimetė ją per petį. 

— Ir tave malonu matyti, - pasakė ji. - Nepradėsiu iki rytojaus. 
Aš čia atėjau pasiimti naujos baterijos savo kompiuteriui. Kiek ži- 
nau, ji turi būti pas tave. 

Spaikas padėjo lapą atgal į krūvą, atidarė žemutinį stalo stalčių 
ir padavė Anikai naują nešiojamojo kompiuterio bateriją. 

— Kaip nuo šiol dirbsime? — pasiteiravo Anika. — Aš čia kas- 
dien tikrai neateisiu. Ar tu man paskambinsi, ar skambinti man? 

"Tuo momentu suskambo Spaiko telefonas ir jis pačiupo jį. 

„Tai gali virsti tikra kankyne“, - pagalvojo Anika ir pasuko link 


kavinės. 


Atsipalaidavusi po pietų, Anika lėtai važiavo Fridhemsplanu 
link Estermalmo prekyvietės po stogu. 

„Švieži moliuskai, — pagalvojo, - krevetės iš Smiogeno, jūrų 
liežuvis, norvegiška lašiša, tunas, riebus 240/i“, daug šafrano, pu- 
siau sausas baltasis vynas. Citrinos žievelės juostelės, čiobrelis, svo- 
gūnai ir pomidorai. Žinoma, omaro sultinys, daug krapų, šviežiai 
kepta česnakinė duona su jūros druskos gabaliukais ir daug bazi- 
liko. 

"Tomas jau buvo nupirkęs vyno. Jis tokios užduoties jai nepati- 
kėdavo, ką buvo galima puikiai suprasti. 

Ji kirto Barnhusbrono tiltą ir nuvažiavo Tegnergarano gatve. 
Užsidegė raudonas šviesoforo signalas ir ji sustojo. 

„Ar namuose yra lauro lapelių? O nemaltų juodųjų pipirų?“ 

Kraustydamasi daug senų prieskonių išmetė. 

„Turbūt geriausia, jei vis dėlto nusipirksiu: 


Salia sustojo mašina, Anika žvilgtelėjo jos pusėn. 
* Prancūziškas česnakų padažas (vert. past. ). 

"Tai buvo raudonas universalas Vo/vo, prie vairo sėdėjo moteris. 

Ji vėl pažiūrėjo į šviesoforą — vis dar švietė raudona. 

Anika dar kartą pasisuko pažiūrėti į šalimais stovintį automo- 
bilį... ar tai tik ne Eba? Eba Romanova, ar ji sugrįžo anksčiau? Ar 
neturėjo būti išvykusi iki rytojaus? 

Anika pamosikavo, bet moteris jos nematė. 

Vis dar raudona. 

Anika ant sėdynės šalia numestoje rankinėje sugrabaliojo mo- 
bilųjį, kad jai paskambintų. Velnias, jis vis dar buvo išjungtas nuo 
tada, kai buvo laboratorijoje. 

Už jos stovintis visureigis ėmė signalizuoti, todėl Anika metė 
telefoną ir nuvažiavo per sankryžą. Raudonas Vo/vo pasuko į kairę 
ir dingo. 

Privažiavus prie Vestmanagatano gatvės vėl užsidegė raudona, 
pasinaudojusi laisva minute, ji įvedė PIN kodą telefonui įjungti 
ir vos po kelių sekundžių jis supypsėjo, pranešdamas apie gautą 
žinutę. Tada dar kartą ir dar, ir dar. 

— Kas, po galais?.. 

Žinutė sąrašo viršuje buvo iš žinučių tarnybos centro. 

„Jūs gavote... aštuonias... naujas žinutes. Norėdami jas išklausy- 
ti, spauskite vienetą. 

Ji sustojo prie perėjos netoli Enskildos vidurinės mokyklos. 

— Sveika, Anika, čia Lota. Kalis nukrito ir stipriai kraujuoja — 
ar galite kuo skubiau mums paskambinti ? 

„Pypt. 

— Anika, atrodo, kad Kaliui pablogėjo - manome, kad jam 
gali būti smegenų sukrėtimas, žaizdą, rodos, reikia siūti. Ar galite 
mums tuojau pat paskambinti ? 


„Pypt. 

— Kaliui visai prastai. Ar galite mums paskambinti ? Ruošiamės 
skambinti greitajai... 

Anikos rankos ėmė drebėti, moteris įjungė pavarą ir nuvažia- 
vo. 


— Mamyte, kur tu, aš... aš nukritau nuo karstyklės, man taip 
skauda... 

„Pypt. 

— Anika, kur, po galais, esi? Išbėgau iš pasitarimo ir su Kaliu 
esu Danderiudo ligoninės priimamajame - skambink! 

Klausydama žinučių Anika pradėjo verkti. 

„Pypt. 

— Geriau jau sakyk, kad buvai užsiėmusi kuo nors sušiktai svar- 
biu. Paskambink man. 

„Pypt. 

— Aš dabar buvau pas gydytoją, mamyte, man ant galvos užrišo 
didelį baltą bintą, jis toks didelis. Kada pas mane atvažiuosi, ma- 
myte? 

„Pypt. 

— Mesjau namie. Ruošiu pietus. Turiu grįžti į darbą, todėl būtų 
labai malonu, jei išgirdusi paskambintum. 

Paskutiniojoje žinutėje Tomo balsas buvo šaltas kaip ledas. 

„Man juk turi būti leidžiama elgtis taip, kaip man reikia, — 
šluostydamasi ašaras galvojo. - Turiu turėti teisę keturioms valan- 
doms išjungti telefoną, kad manęs niekas netrukdytų. Tai netei- 
singa. 

Visą kelią namo ji viršijo greitį, o sustojusi dar subuksavo ir 
atlapojusi duris nulėkė į namus. 

— Kali! — sušuko skubėdama laiptais į berniuko kambarį. — 


Kali, kur esi, kaip tu? 

Jis sėdėjo ant darbo kambario grindų ir kažką piešė, o Tomas 
sėdėjo prie kompiuterio. 

- Labas, mamyte, pažiūrėk, koks didelis bintas! 

Berniukas atsistojo ir priėjo prie jos, ji atsiklaupė ir stvėrė jį į 
glėbį. Ramiai pasūpavo iš paskutiniųjų gniauždama ašaras. 

— Atleisk man, - sušnabždėjo ji. - Aš buvau išvažiavusi ir nejsi- 
jungiau telefono, todėl nežinojau, kad susižeidei. Kas nutiko? Ar 
nukritai? 

Jį paleidusi paglostė plaukus, įdėmiai įsižiūrėdama į kaktą. Ber- 
niuko lūpa ėmė virpėti, o akys pritvinko ašarų. 

— Ar tau skauda? Ar nepykina? 

Berniukas papurtė galvą. 

— Kas atsitiko? — paklausė ji. - Pasakyk mamytei, kas nutiko? 

— Jie mane skriaudė, - pasakė jis. - Kiti berniukai su manimi 
negražiai elgiasi. Jie mane pastūmė, kad nukrisčiau. 

Anika pažiūrėjo į Tomą, kuris stojosi nuo kėdės. 

— Ar tiesa? — paklausė ji. - Ar tai padarė tie maži darželio niek- 
šeliai? 

— Galvok, kaip šneki, - pasakė Tomas. - Bet panašu, jog taip ir 
buvo. Kalbėjausi su darbuotojais. Jie apie tai su tais vaikais žadėjo 
pašnekėti šią popietę. 

Ji paleido sūnų ir atsistojo. 

— Gerai, — tarė ji, - jeigu jau taip. Aš... 

Tomas žengė link jos ir sugriebė. 

— Anika, - griežtai tarė. - Nusiramink. Darbuotojai apie tai 
ketina pasikalbėti su tų berniukų tėvais. Neapsunkinkime padė- 
ties dar labiau. 

Ji ėmė verkti. 

— Negaliu to pakęsti, - iškošė ji. - Negaliu jaustis tokia bejėgė. 

Tomas ją paleido ir atsiduso. 

— Gydytojai padarė kompiuterinę tomografiją ir smegenyse 
nerado jokio patinimo ar kraujavimo, - nežiūrėdamas į ją pasakė 
vyras. — Tačiau šią popietę geriau būtų jį stebėti - simptomai gali 
pasireikšti ir po kelių valandų. Jis gali miegoti, tik jį vis reguliariai 
pažadink, kad įsitikintum, jog nepraradęs sąmonės. 

- Arjam reikia duoti kokių vaistų? 

Tomas žvilgtelėjo į laikrodį. 

— Ligoninėje jam davė skausmą malšinančių, bet po kokios va- 
landos galima duoti acetaminofeno. Aš važiuoju į darbą. 


Jis išėjo iš kambario ir neatsigręždamas nulipo žemyn. 


Išėjus Tomui, Kalis kurį laiką pamiegojo, o pabudęs buvo bu- 
drus ir gerai nusiteikęs. Jis nenorėjo dūkti ir laikėsi prie Anikos, 
padėjo gražiai terasoje padengti stalą. Jie užtiesė tamsiai mėlyną 
staltiesę, padėjo geriausias stiklines ir baltus indus. Kalis patikino, 
kad jam jau neskauda ir nepykina. 

Vėliau Anika paskaitė jam istoriją apie Alfį Arkinsą, jį sūpuo- 
dama savo glėbyje leido vaiko šilumai skverbtis į savo kūną. 

„Ačiū kažkam už tai, kad viskas nesibaigė liūdniau, ačiū už tai, 
kad kažkas leidžia man dabar būti su juo, ir už tai, kad jis apskritai 
yra. 

Kartu jie nuvažiavo iki Arningo ir nupirko paruoštos žuvienės, 
kurią reikėjo tik pašildyti, ilgų prancūziškų batonų ir puokštę le- 
lijų. 

Tada likus dešimčiai minučių iki darbo pabaigos, nuvažiavo pa- 
siimti Elenos. Visi vaikai jau buvo pasiimti. Kaip ir mieste, atrodė, 
čia taip pat vyko lenktynės „kas paima vaiką anksčiau, tas laimi“, 


pasirodo, Anika visada jas pralaimėdavo. 

— Kas tie berniukai, pastūmę Kalį? — tyliai paklausė Anika, 
Elenai ropščiantis ant galinės sėdynės. 

Lota, dirbusi dvi pamainas iš eilės, giliai atsiduso. 

— Bendžaminas ir Aleksandras, - pasakė ji. - Juk žinai, kas jie? 
Iš tiesų jie nieko blogo nenorėjo. 

- Žinoma, ne, — ramiai atsakė Anika. — Ar su jais kalbėjotės? 

— Taip, ir su jų tėvais taip pat... 

Ji leido žodžiams nugrimzti. 

- Ir? - sukluso Anika. - Kaip jie sureagavo? 

Lota nudelbė žvilgsnį į grindis. 

- Jie linkę tai laikyti nelaimingu atsitikimu, - pasakė Lota pa- 
spirdama plastikinį kamuoliuką link žaislų spintos. - Jie pamanė, 
kad per daug nerimauju ir išpučiu reikalą. Berniukai yra berniukai 
ir panašios giesmelės. Aš jiems tiksliai nupasakojau, kas įvyko, kad 
jų berniukai Kalį nustūmė nuo karstyklės. Neabejoju, jog jie tai 
padarė tyčia. 

— Ar matėte, kaip viskas įvyko? — pasiteiravo Anika. 

— Ne, bet matė Malina, auklėtoja, dirbanti su mažesniais vai- 
kais. Ji dėl to tikra. 

— Gerai, - tarė Anika. - Ačiū, kad pabandėte. 


Anika su vaikais grįžo namo ir pastatė šildyti sriubą. Ji pamiršo 
į šaldytuvą pastatyti vyną, todėl dabar kelis butelius įdėjo į šaldiklį 
ir tikėjosi, kad jų kaip visada nepamirš. Abu vaikai buvo išalkę, 
todėl paruošė žuvies pirštelių su bulvių koše iš miltelių, kad jie pa- 
valgytų prieš atvykstant svečiams, ir leido jiems valgyti iš geriausių 
savo indų. 

Tada patenkinti galės susirangyti prie televizoriaus ir žiūrėti 


„Barbapappa“ filmukus. 

Anika valgomajame surankiojo jų kreideles ir piešimo sąsiu- 
vinius bei komiksų knygeles, užtiesė staltiesę ir pamerkė gėles. 
Greitai prasiurbė grindis ir nuvalė virtuvės darbastalių paviršius. 
Greitai prabėgo pro namus surankiodama ir padėdama į vietas 
drabužius, skalbinius bei žaislus, pravalė tualetus bei praustuves, 
pakabino švarius rankšluosčius. 

„Žvakės - ar reikia žvakių gegužės pabaigoje?“ 

Nusprendė, kad neverta. 

Štai. Lyg ir viskas. 

Ji pakilo į miegamąjį nuspręsti, ką čia apsirengus. 

„Gal suknelę, ar atrodysiu per daug išsipusčiusi ?" 

Lauke vis dar buvo šilta, virš 20 *C, nors jau buvo pusė aštuo- 
nių. 

„Tikriausiai tuojau turėtų sugrįžti Tomas“ 

Ji pasišukavo plaukus, apsivilko medvilninę suknelę, pasidažė 
lūpas ir įsisegė auksinius auskarus. Pažvelgė į veidrodį ir nuspren- 
dė, kad atrodo kaip kokia Helefošneso šokėja, bandanti išsipustyti 
kaip tikra Djursholmo namų šeimininkė. 

Paskubomis nusivilko suknelę, nusivalė lūpdažį ir verčiau įšoko 
į džinsus bei apsivilko baltą palaidinę. Pasiliko tik auskarus - juos 
buvo padovanojusi senelė. 

Pasigirdo durų skambutis - „velnias“. Tomo dar nebuvo, ir ką 
jai reikės daryti? 

Basa nustriksėjo laiptais žemyn ir atidarė duris. 

Už jų stovėjo sutrikęs vyras, kuris skubriai žengė žingsnį atgal, 
o tada nusijuokęs paklausė: 

— Laba diena, ar mes čia pataikėme, ar čia Samuelsonų reziden- 
cija? 

Jis buvo aukštas, plaukai tamsūs, kiek išstypęs, jo žmona — 
smulkutė, tvarkingai apsirengusi ir simpatiška. 

— Taip, pataikėte, - tarė Anika išdžiūvusia burna. - Prašom, 
užeikite... 

Ji plačiai atvėrė duris ir žengė kelis žingsnius atgal. 

— Tomas dar negrįžo, bet prašom, užeikite... 

Pora, Larsonai, paspaudė jai ranką ir prisistatė. Anika apie jį 
buvo girdėjusi: jis buvo dar vienas tų, kurie stengėsi apriboti žmo- 
nių privačią erdvę sekimo priemonėmis ir naujais įstatymais. 

Jie atnešė gėlių ir butelį raudonojo vyno dailia, įmantria eti- 
kete. 

— Ar norėtumėte ko nors išgerti? — pasiteiravo Anika staiga 
pajusdama, kad jos rankos tarsi buvo gerokai per didelės pagal 
kūną. 

— Gal visai nepakenktų sausas martinis? - pasakė ponas Lar- 
sonas. 

— Taip, kodėl gi ne, - šypsodamasi pritarė ponia Larson. 

Anika pajuto, kad jos šypsena darosi nenatūrali. 

„Kaip, po galais, daryti tą sausą martinį?“ 

„Ar tikrai būna žmonių, kurie jį mėgsta?“ 

Ji pažvelgė į grindis suvokdama, kad reikia spręsti greitai. Arba 
imtis daryti tai, ko nemoka, ir taip įsivelti į vis daugiau nemalonių 
situacijų viso vakaro metu, arba iš karto pasiduoti, nuryti nesma- 
gumo piliulę ir nesukti sau galvos. 

— Aš nemoku jo pagaminti, — prisipažino ji. - Tomas turėtų 
mokėti, bet mes paprastai namuose daug gėrimų neturime. Į šal- 
diklį įdėjau keletą butelių baltojo vyno. Nežinau, ar jie jau spėjo 
atvėsti, bet jei padėtumėte man vieną atidaryti, galėtume paska- 


nauti, ką manote? 

Larsonai nežymiai kilstelėjo antakius, bet tuoj pat nusprendė 
nutaisyti supratingas minas. Jam pavyko atkimšti butelį, nors vy- 
nas buvo beveik visai užšalęs. Vyras pareiškė, kad vynas yra idea- 
lios temperatūros. 

— Puiku, - pasakė Anika. - Gal ir kitą jau padėti į šaldytuvą, 
kaip manote? Kai jis užšąla, labai nepatogu. 

Kai tik jie įsitaisė ant pintų baldų terasoje su taurėmis vyno, 
grįžo Tomas. 

— Žinokite tikrai labai atsiprašau, nenorėjau... - paskubomis 
susakė jis vos atgaudamas kvapą sveikindamasis su svečiais. 

— Viskas gerai, - nuramino ponas Larsonas. - Aš ne koks Die- 
vas. 

Visi nusijuokė išskyrus Aniką, kuri nuėjo patikrinti, kaip vai- 
kai. 

— Kaip jautiesi, Kali? - paklausė įdėmiai pažiūrėdama. - Ar ką 
nors skauda? 

— Mamyte, tu man užstoji, - pasakė berniukas pasilenkdamas į 
šoną, kad galėtų macyti televizorių. 

- Elena, - pasakė ji, - laikas vilktis pižamas. Ar jums padėti? 

— Ar yra spragėsių? - viltingai paklausė mergaitė. 

— Ne šiandien, juk tik pirmadienis. Spragėsių gausite penkta- 
dienį. 

— Bet tėvelis juk gaus vyno, - pasakė Elena. 

— Dar penkias minutes, - pasakė Anika. - Tada laikas į lovas. 

Ji nuėjo į virtuvę patikrinti žuvienę. Žuvienė virė ant lėčiausios 
ugnies kiek pravertu dangčiu. Kai ją reikės patiekti į stalą, grei- 
čiausiai bus suvirusi į gumuluotą žuvies padažą, bet dabar jai tai 
mažiausiai rūpėjo. 

Atrodė, kad Kalis po savo sukrėtimo laikėsi visai neblogai. Ta- 
čiau jam reikės apsiprasti su kaktoje atsiradusiu randu. 

Sugrįžusi į terasą pasisveikino su jau atėjusiais ir vyną gurkšno- 
jančiais Althinsais. Tomas Anikai padavė taurę. 

— Hansas sako, kad nemoki daryti sauso martinio, — tarė kiek 
priverstinai nusijuokdamas. 

— Ar kada nors per pastaruosius septynerius metus matei mane 
darančią nors vieną kokteilį? - ramiai paimdama taurę paklausė 
Anika. 

Vėl suskambo durų skambutis ir tuo pat metu atvyko paskuti- 
niai svečiai - Peras Kramnis ir ministro padėjėjas Haleniusas. Vi- 
siems jiems buvo paduota po taurę vyno ir jie pristatyti Anikai. 

— Malonu susipažinti, - pasakė Džimis Haleniusias šypsoda- 
masis Anikai. - Daug apie jus girdėjau. 

— Na, tuomet pakelkime taurę, - pasiūlė Tomas, - ir sveiki at- 
vykę, užeikite! 

— Maniau, vardas tokia malonybine galūne gali būti tik kokio 
nors smulkaus gangsterio, - pasakė Anika. - Kodėl niekada nesu 
girdėjusi pabėgusių kalinių tokiu vardu, kaip, pavyzdžiui, Stigas- 
Bjornas? 

— Iš tikrųjų mano senelio vardas buvo Stigas-Bjornas, - pasakė 
Džimis Haleniusas. - Jis buvo nuteistas už žmogžudystę skalby- 
kloje Angerede septintajame dešimtmetyje, gal apie jį esate girdė- 
jusi... Bet, kiek žinau, jis nepabėgo, jūs teisi. 

Anika į jį įsižiūrėjo. Jis buvo ganėtinai žemo ūgio, tikrai daug 
žemesnis už Tomą, jo rusvi plaukai buvo nešukuoti, vilkėjo lan- 
guotus marškinius. Atrodė baisiai rimtas. 


— Jūs mane maustote, - pasakė ji. 

Jo veidas praplyšo plačia šypsena, nuo kurios akys susiaurėjo. 

— Nagi, kas jus verčia taip manyti? 

Jis manė esantis toks žavingas. Varžė žmonių laisvę, suabejo- 
davo jų sąžiningumu vien dėl to, kad galėtų siekti karjeros, ir, be 
jokios abejonės, manė, kad yra tikras šaunuolis. 

— Iš kur jūs apie mane esate girdėjęs? - pasmalsavo Anika. 

— Turėjote seną Volvo, ar ne? — paklausė jis. - A 144, tamsiai 
mėlyną, surūdijusį ? 

Anika į jį stebeilijo jausdama, kaip kūne įkaista kraujas ir už- 
plūsta į veidą. 

— Tokį turėjo mano vaikinas, - pasakė ji. - Aš pardaviau auto- 
mobilį už jį. 

— Kokia jūs šaunuolė, - pasakė ministro padėjėjas. - Turbūt 
esate gera automobilių pardavėja. Niekas nesuprato, kaip jūs suge- 
bėjote už tą griuveną gauti penkis tūkstančius kronų! 

— Svenas pats jos parduoti negalėjo, - tarė Anika. - Jis... jis 
mirė. 

Ji padėjo savo taurę ant stalo ir nuėjo į virtuvę, rankos drebėjo. 

„Kas, po galais, man pasidarė?“ 


„Aš tikra idiotė“, - pamanė, o skruostai degė. 


Tomas svečius vedžiojo po savo valdas, o Anika paguldė į lovas 
vaikus ir paskaitė jiems trumpą pasaką. Tada nusileido į virtuvę 
ir stikliniame dubenyje iš tūbos išspaudė parduotuvėje nusipirkto 
aioli, į jį dar papildomai įmaišė sutraiškyto česnako. Prancūzišką 
batoną užtepusi česnakiniu sviestu, įdėjo jį į orkaitę pro langą ste- 
bėdama, kaip po sodą vaikštinėja svečiai. Ji matė, kaip gestikuliuo- 


damas su taure rankoje kažką aiškina jos vyras. 

„Jis mumis didžiuojasi, - pagalvojo, - nori savo kolegoms pa- 
rodyti, ką turi. Visa tai jam yra labai svarbu. Viskas su mumis bus 
gerai. 

Kitoje gyvatvorės pusėje kažką kilnojo Vilhelmas Hopkinsas. 
Anika negalėjo macyti, ką taip įnikęs jis darė, bet atrodė, kad no- 
rėjo pastumti kažką labai sunkaus. 

„Greičiausiai jam be galo smalsu, - pamanė, - lažinuosi, jis nori 
sužinoti, kas tie mūsų svečiai. 

Abiejų vyrų žmonos su Anika beveik nebendravo. Abiem buvo 
daugiau nei keturiasdešimt, abi vilkėjo madingus vidutinio ilgio si- 
jonus ir buvo pasipuošusios dailiais papuošalais. Jos buvo lieknos, 
labai tvarkingomis šukuosenomis, reikalaujančiomis brangaus 
kirpimo ir daug kosmetinių priemonių. Dabar sekiojo vyrams iš 
paskos ir tarpusavy kažką šnekučiavosi gurkšnodamos vyną ir dai- 
rydamosi aplink. Abi turėjo paauglius vaikus, kurie greičiausiai 
buvo kur nors mieste ar su draugais. 

„Ar ir aš tapsiu tokia, kaip jos? — svaičiojo Anika. — Ar irgi 
gurkšnosiu atšaldytą baltąjį vyną visokiuose kažkieno užmiesčio 
soduose visą likusį savo gyvenimą?“ 


Kažkodėl nuo šios minties jai kūnu nubėgo šiurpuliukas. 


Terasoje Anika patiekė sriubą ir nusprendė, kad visai pavyko. 
Joje buvo pakankamai druskos, daug krapų, o ir a/o/ž išėjo visai 
gardus. Duonos kraštai buvo kiek apdegę, bet nelabai baisiai. 

— Na, ir vėl į jūsų visų sveikatą, - šūktelėjo Tomas. - Skanaus! 

Visi atrodė išalkę ir kurį laiką tylėdami valgė. Sklandė lengvas 
vėjelis, kvepėjo alyvos. 

— Dar daug yra, - tarė Anika ir visi pakartojo dar. 

Vyrai pradėjo kiek garsiau ir vis labiau gestikuliuodami kalbėtis 
apie bendradarbius, įvairius nevykusius pasiūlymus, apie tai, kokia 
užsispyrusi Įstatymų leidybos taryba. Dabar, kiek išgėrę, jie buvo 
labai linksmi. 

- Jūs žurnalistė, ar ne? - paklausė Larsonas papildydamas visų 
taures. 

— Ačiū, man nereikia, - tarė Anika jį sustabdydama. - Taip, aš 
Evening Post korespondentė. 

— Apie ką rašote? —- paklausė jo žmona. 

— Daugiausia smurtas ir politika, - atsakė Anika sukiodama 
vyno taurę. 

— Tikrai? - susidomėjo Larsonas. - Gal ateitumėte dirbti pas 
mus? 

Anika padėjo savo taurę. 

— Tiek jūs, tiek aš kėsinamės į asmeninę erdvę, tik skirtingai, — 
atsakė Anika. - Ar ne taip? 

— Taigi, juos nubaudžiate įdėdami į pirmuosius puslapius, o 
mes pasirūpiname, kad jie patektų į kalėjimą? - paklausė Džimis 
Haleniusias. 

Pačios nuostabai, Anika nesusilaikė nenusijuokusi. 

— Už tai ir išgerkime! — pasiūlė Tomas. 

Visi jie vėl pakėlė taures ir per savosios kraštą Anika pastebėjo, 
kad Tomui palengvėjo: jis nerimavo, ar jai pavyks suvaldyti situa- 
ciją ir pokalbį. 

Po akimirkos Vilhelmas Hopkinsas įjungė žoliapjovę. Ne mo- 
dernią mažą elektrinę, kurią paprastai naudodavo, o gremėzdišką 
monstrą, riaumojantį kaip valcavimo staklynas. Erzinantis triukš- 
mas drebino šalimais esančių namų langus. 


— Negaliu tuo patikėti, - pasakė Anika. 

— Ką? - sušuko Džimis Haleniusias. 

Kaimynas savo seniena kitoje gyvatvorės pusėje, vos dešimt 
metrų nuo terasos, kur visi dabar sėdėjo ir valgė, važnyčiojo neį- 
tikėtinai lėtai. 

— Arjis visada taip daro? - suriko ministro pavaduotojas. 

— Kaip ir ne, - atsakė Anika, - bet manęs tai nestebina. 

Džimis Haleniusas nustebęs pro krūmokšnius žiūrėjo į stotin- 
gą vyro rėmą. 

- Jis iš tikrųjų nejuokauja, - Anikai į ausį rėkė Džimis. 

Po kelių minučių juos pasiekė išmetamieji dūmai. Anika ėmė 
kosėti ir ranka užsiėmė nosį. Kuo, po galais, tas daiktas varomas, 
žaliavine nafta? 

"Tomas atsistojo ir priėjo prie Anikos. 

— Nieko nebus, - sušnabždėjo jis. - Reikia eiti vidun. 

Anika linktelėjo, pasiėmė taurę, lėkštę, servetėlę ir atsistojusi 
svečiams pamojo padaryti tą patį. Atsargiai, stengdamiesi nepra- 
rasti pusiausvyros nešdami brangius indus ir krištolines taures, ku- 
rie priklausė dar Tomo seneliui, jie suėjo į valgomąjį. 

Anika uždarė terasos duris, bet mašinos garsas vis tiek brovėsi 
pro langų tarpus ir mažiausius plyšelius. 

- Jis kiek keistokas, tas mūsų kaimynas, - atsiprašinėjo "To- 
mas. 

— Mūsų namas stovi seniau buvusioje bendro naudojimo žemė- 
je, - papildė Anika. - Ir šis kaimynas niekaip negali susitaikyti su 
tuo, kad Danderiudo taryba ją pardavė su projektavimo leidimu. 
Jis nepaliaujamai tvirtina turintis teisę ją naudoti. 

Anika žvilgtelėjo į Tomą ir suprato, kad jis nori, jog ji užsi- 


čiauptų. 

— Kalba pacys faktai, - toliau kalbėjo Anika, - kad ginčai tarp 
kaimynų Švedijoje kiekvienais metais priveda net prie žmogžudys- 
čių. Žmonės krinta nuo laiptų, susižaloja skalbyklose, ant žaidimų 
aikštelių sūpynių — įvairiausiose vietose. 

Ji pakėlė savo taurę. 

— Bet, žinoma, apie visa tai jūs puikiai žinote, juk esate savo 
srities profesionalai, - pasakė gurkšteldama. 

O Dieve, kaip rūgštu. Anika iš tikrųjų nepakenčia baltojo 
vyno. 

— Neseniai kaimynų ginčą sprendėme Aukščiausiame teisme, — 
tarė Džimis Haleniusas. 

— Ar kas nors mirė? - paklausė Anika. 

— Nukentėjo tik vyšnia, - atsakė ministro pavaduotojas. — Ir 
viskas tik dėl griovio, užkasto, jei gerai prisimenu, kažkur netoli 
Gotenburgo. Kaimynai bylą stumdė teismuose gal dešimt metų 
niekaip nesugebėdami susitarti. Galiausiai vieningo sprendimo 
negalėjo priimti net Aukščiausiasis teismas. 

— Tokie reikalai keblūs, - papildė Larsonas. - Skaičiau apie ne- 
seną atvejį, nutikusį Torslande: vienas kaimynas bandė įbauginti 
kitą dėl valčių pastogės. 

Po akimirkos Anika pro tarpą gyvatvorėje, pro kurį jis papras- 
tai važiuodavo, pamatė Vilhelmą Hopkinsą. Jis taip sunkiai stūmė 
savo gremėzdišką žoliapjovę, kad ritosi prakaitas, nesustodamas 
išsuko iš savo sodo ir įrėpliojo tiesiai į Anikos ir Tomo sklypą. 
Pamankštinęs raumenis kaip tankas prariedėjo tiesiai per Anikos 
naujai užsodintą gėlyną. 

Praradusi žadą, ji atsistojo. 


Kaip tik tuo momentu Vilhelmas Hopkinsas sustojo, kelias se- 

ties laipsnių kampu ir toliau tampė ją išilgai gėlyno. Į orą lakstė 
džeržgiančių ašmenų kapojami sėjamieji linai, serenčiai ir balza- 
mininės sprigės. 

Kažkas jos viduje pratrūko. Visos tos gėlės, vaikų gėlės, kurias ji 
sodino, laistė ir puoselėjo. 

— Na gerai, niekše, — tarė ant žemės numesdama servetėlę. 

Anika išlėkė, atlapojo terasos duris ir nukūrė laiptais, per žolę. 
Abiem rankomis stumtelėjo Vilhelmą Hopkinsą priversdama jį 
paleisti žoliapjovę, kuri susprigsėjo ir nutilo. 

— Padėkite, — teatrališkai subliovė Vilhelmas Hopkinsas, - ji 
mane puola, padėkite! 

— Tu ką, visai proto netekai? - suriko Anika, jos balsas nuaidė- 
jo staigiai stojusioje tyloje. - Ar visai neturi padorumo? Kaip, po 
paraliais, gali imti ir užgriozdinti savo žoliapjovę ant mano gėly- 
no? 

Anika jau ruošėsi jį stumti dar kartą, bet jis įsitvėręs į žoliapjo- 
vę žengė žingsnį atgal. 

— Tu, apgailėtina menkysta, - rėžė panieka purslojančiu įsižei- 
dusiojo balsu. Hopkinsas dėbtelėjo į savo krūtinę pažiūrėti, ar ji 
nepaliko kokios žymės, tada klupdamas žengė dar žingsnį atgal. 

— Tu už tai sumokėsi, - bliovė. - Aš ketinu skambinti policijai. 
Girdi mane? Policijai! 

— Labai prašom, - atgal išrėkė Anika. - Žinoma, kad kvieskite. 
Tai, ką pridirbote, matė pusė Teisingumo departamento... 

Staiga ją sugriebė Tomo rankos, jis ją suėmė taip, kad Anika 
prarado sąlytį su žeme, ir staigiai nusuko į kitą pusę. 

— Aš iš tiesų atsiprašau už savo žmonos elgesį, - pasakė vyrui 
Tomas. 


— O taip, kurgi ne! - šaukė Anika, bandydama iš jo ištrūkti. 

Tomas įraudo iš gėdos ir pykčio. Svečiai susispietė prie terasos 
durų ir spoksojo apstulbusiais veidais. Visi, išskyrus Džimį Ha- 
leniusą, kuris stovėjo ant žolės ir tiek kvatojosi, kad net ašaros iš- 
tryško. 

— Ir dar kažkas pasistatė automobilį ant kelio! — rėkė vyras. — 
Šįkart jūs jau nuėjote per toli! 

— Atsiprašau, - savo kolegoms pasakė Tomas ir Anika pastebė- 
jo, kad jis beveik verkė. — Aš iš tikrųjų siaubingai dėl to apgailes- 
tauju. Anika, nesuprantu, kas tau pasidarė... 

— Daugiau nebegaliu, - iškošė ištrūkdama iš jo rankų. - Turi 
mane palaikyti, nes, priešingu atveju, mes turėsime išsikraustyti. 
Kodėl, tavo manymu, iš čia išsikraustė prieš tai gyvenę žmonės? 
Juk pagaliau tu sužinojai, kad jie parduodami turėjo prarasti ma- 
žiausiai apie du su puse milijono kronų. Dabar gal jau supranti 
kodėl? 

Jis vėl ją sugriebė, bet Anika ištrūko ir skubriai nuėjo link lau- 
kujų durų. 

Prie namo kampo stovėjo niekaip nustoti kvatojęs negalintis 
Džimis Haleniusas. 

— Kas taip juokinga? - praeidama paklausė. 

- Atleiskite, - valydamasis akis tarė jis. - Tikrai, nepykite, bet 
buvo neįtikėtinai juokinga... 

— Džiaugiuosi, kad galėjau jus pralinksminti, - tarstelėjo eida- 
ma atgal į namus. 

Pusiau užlipusi laiptais, išgirdo skambant telefoną. 

„Leisiu atsiliepti Tomui“, - pagalvojo staiga suvokusi, kad yra 
išsunkta kaip citrina. Visas kūnas virpėjo, ji vos galėjo užlipti laip- 


tais. 

„Ar toks turėtų būti gyvenimas? — svarstė. - Kodėl niekas nie- 
kada negali būti paprasta?“ 

Pajutusi perštėjimą akyse, atsirėmė į turėklus. 

Visas sumanymas buvo persikraustyti į ramią ir saugią vietą — 
todėl jie ir čia. Tai turėjo būti jų saugi užuovėja, Tomas pagaliau 
turėtų ja didžiuotis, bet jai niekaip nepavykdavo prisitaikyti. Kad 
ir kaip stengėsi, viskas subliūkšdavo. 

„O Dieve, - pagalvojo, - kodėl niekada negali būti paprasta?“ 

— Anika, - už savęs išgirdo Tomo balsą. - Anika, skambina iš 
laikraščio. 

Ji nurijo kartėlį ir užsimerkusi stipriai ranka paspaudė kaktą. 

— Aš pradedu dirbti tik rytoj. 

— Tai jau už dviejų valandų. Jie sako, kad svarbu. 

„Taip daugiau nebegaliu, - pagalvojo. - Nebegaliu taip. 

— Kas? 

— Kažkas numirė. Paskendo savo vonioje, ir kaip supratau, gy- 
vena netoli mūsų. 

— Kas? 

— Sako, tu jį pažinojai - kažkas susijęs su visu tuo Nobelio rei- 


kalu. Jo vardas Ernstas Eriksonas. 


TEMA: Nobelio testamentas 
KAM: Andrietai Alsel 


Asmuo, neišėjęs iš galvos Alfredui Nobeliui paskutiniaisiais 
gyvenimo metais, buvo miręs jau daugiau nei tris šimtus metų: 
tai buvo Beatričė Čenči. 

„Nemezidės“ projektas užbaigia Alfredo Nobelio gyvenimo 
ratą. 

Jis buvo gimęs būti poetu. Jei dėl ko nors yra tikras, tai tik 
dėl to. 

„Sakai, aš mįslė“, - dar būdamas paaugliu rašo jis 425 poemos 
apie Paryžių ir meilę eilutėje. Jis kuria ir eilėraščius, ir poemas, 
daugybę jų - „Nakties mintys“; pradeda rašyti romaną „Seserys“. 

Kai jam sukanka septyniolika, jo tėvas Imanuelis supranta, 
kad Alfredo ambicijos tapti rašytoju — o Viešpatie! — iš tiesų 
tikros ir nuoširdžios. 

Jie gyvena carinėje Rusijoje, Sankt Peterburge, netoli Nevos 
krantų. Bet kas, negalintis sumokėti skolų, metamas į kalėjimą. 
Gerokai sušlubuoja tėvo verslas - argi Alfredas norėtų, kad į 
belangę sėstų jo tėvas? Ar Alfredas gali atremti tokią naštą? Ar 


jis pasirengęs prisiimti atsakomybę? 

Alfredai, Alfredai, jie neturėjo iš jūsų tiek reikalauti! Tai 
nesąžininga! 

Ir jis sudegina savo eiles. Supleškina jas visas. 

Lieka tik du darbai. „Seserys“ baigtas, bet niekada 
neišleidžiamas. 

Slenka dešimtmečiai. Alfredas skaito, rašo laiškus, 
sukaupia milžinišką biblioteką. Iš visų meilių be atsako 
Alfredo Nobelio gyvenime literatūra yra didžiausia. Galiausiai 
jis nusprendžia - pagaliau! - likti ištikimu pačiam sau. 

Prozinėje pjesėje teatrui Alfredas, poetas, atskleis tiesą apie 
savo gyvenimą ir mirtį. Siužeto linijai jis pasirenka klasikinę 
istoriją apie tragišką Čenči šeimos likimą. 

Poetas kuria negailestingą atsiskaitymo su bažnyčia ir 
visuomene dramą. Pačioje pirmoje scenoje jis rašo: „Nėra 
teisingumo nei čia, nei kapuose: 

Prisidengęs jaunąja Beatriče, jis šaukia: „Aš esu keršytojas 
už nekalto nuteisimą ir pamintą teisingumą. 

Atsiskairymas ypač žiaurus. Prievartos auka Beatričė 
nukankina savo prievartautoją tėvą iki mirties. Ji į ausis 
jam pila išlydytą šviną, išmuša dantis mėgaudamasi tokia 
patirtimi: „O, tavo klyksmas manęs nejaudina. Jokia muzika 
dar nėra buvusi tokia maloni mano ausims, kaip ši: 

Alfredas savo pjese labai patenkintas. Jis parašo Bertai 
fon Sutner, kad parašė pjesę poetine proza su labai stipriu 
vaidybiniu efektu. 

Alfredas pabando pasirūpinti, kad ji būtų išversta į 
vokiečių ir norvegų kalbas, bet jam nepavyksta. 

Vietoj to jis nusprendžia savo darbą publikuoti tokį, koks 


yra, švedų kalba, ir nusisamdo jauną dvasininko žmoną, Aną 

Sioderblom, ištekėjusią už Nacano ir gyvenančią Paryžiuje, 
atlikti korektūrą. 

Spaustuvė įsikūrusi Sen Pero gatvės 19 numeriu 
pažymėtame name. 

Ant signalinio egzemplioriaus, kuris turi būti nusiųstas 
jaunai moteriai, uždėtas antspaudas: 

Expėdiče le 10 Decembre 1896". 

Pjesė baigta, Alfredai! Dabar ji, dieną, kai mirštate, 
pabaigta! 

Naujai išspausdintos knygos, dvasinis poeto Alfredo 
Nobelio testamentas, sudėtas krūvomis pastoriaus Natano 
Sioderblomo biure Zou7 des Dames gatvės 6 numeriu 
pažymėtame name. 

Perskaito pastorius, jo giminaičiai ir kolegos — visi jie 
sutinka. 

Turi būti prisimenamas pramonės magnatas, ne asmuo. 

Vertinami jo pinigai, o ne kūryba. 

Niekam nereikalingas nei kritiškas sąskaitų suvedinėjimas 
su bažnyčia, nei žiauri kraujomaišos drama, nei šiurkšti iš 
kapų siunčiama žinia visuomenei. 

Niekas nenori pripažinti Alfredo, poeto. 

Taigi pastorias knygas sudegina. 

Jis sudegina visą tiražą, išskyrus tris kopijas, kurios lieka 
paslėptos šimtą metų. 

Ir štai jūs nutildytas, Alfredai, kartą ir visiems laikams. 

Esate apkvailinamas paskutinį kartą. 


Bet dabar jau viskas baigta. 


* Išsiųsta 1896 m. gruodžio 10 d. (pranc.) 


TREČIA DALIS 


Birželis 


ANTRADIENIS, BIRŽELIO 1 D. 


VIDURNAKTĮ PRADĖJO LYTI. Lyg iš niekur atsivėrė dangus ir 
akimirksniu jame tvykstelėjo švytintis žaibas. 

Anika nuskuodė atgal prie savo automobilio, kurį buvo paliku- 
si kitoje tvoros pusėje. Tuo pat metu teismo medicinos ekspertai 
iš namo puolė teritoriją bei įvažiavimą padengti neperšlampama 
medžiaga. 

„Jie tikrai nenori, kad būtų nuplauti bent menkiausi įkalčiai , — 
pamanė Anika. Ekspertai vis dar turėjo daug ką padaryti viduje, 
bet žinojo, kad vėliau reikės apžiūrėti ir lauką. 

Vyrai pliaupiant lietui judinosi sparčiai ir efektyviai, tada vėl 
pradingo namo viduje. 

Prikandusi lūpą Anika susimąstė. Apėmė iš tiesų keistas jaus- 
mas. Kas juos galėjo taip ilgai čia užlaikyti ? 

Ji išsitraukė mobilųjį telefoną ir dar kartą paskambino Policijos 
kriminalinių nusikaltimų skyriui, pypsinčio signalo klausėsi žiūrė- 
dama pro lietaus plaunamą langą. 

Ernsto Eriksono namai buvo vos už kilometro nuo Vinterviks- 


vegeno pavažiavus Djursholmo aikštės link. Namas buvo klasiki- 

nė dviejų aukštų geltona trečiojo XX amžiaus dešimtmečio vila. 
Sodas aplink buvo plynas ir be fantazijos, ne ką skyrėsi nuo jos 
pačios, bet čia už namo buvo didelis baseinas. 

Namas pulsavo šviesomis, mirguliuojančiomis tarsi Kalėdinė 
eglutė. Teismo medicinos ekspertų komandos blykstės susišauk- 
davo su žaibų pliūpsniais lauke parodydamos, kad jie atidžiai 
šukuoja visą namą. Akies krašteliu viename iš antro aukšto lan- 
gų pastebėjo havajietiškus marškinėlius — vadinasi, ten jau buvo 
ir Kju. Jai atvykus čia jau darbavosi tiek reguliarioji policija, tiek 
Kriminalinių nusikaltimų skyriaus komanda, o teismo medicinos 
ekspertai pasirodė penkiolika minučių vėliau. 

Ji žvelgė į namą ir viduje judančius šešėlius. 

Akivaizdu, kad policija mano, jog Ernstas Eriksonas buvo nu- 
žudytas, bet kodėl? 

Paskendo savo vonioje, pranešė laikraščiui vienas vyrukas, ku- 
ris visą dieną seka policijos radiją. 

Tai gali būti tiesa, o gali būti ir visiškai kitaip. 

Užkardą įvažiavimo gale saugantis pareigūnas, kaip ir papras- 
tai, nebuvo iš šnekiųjų. Iš jo pavyko išpešti ne daugiau nei tris 
žodžius — „ar galite pasitraukti“ — taigi jis nepadėjo išaiškinti nė 
vieno iš klaustukų. 

Čia dar nebuvo jokių kitų spaudos atstovų, tik ji ir laikraščio 
fotografas, puskvailis Ulfas Olsonas. Jis sėdėjo savo automobilyje, 
o Anika tik džiaugėsi, kad laikosi atokiau. 

„Ačiū Dievui, kad negėriau daugiau vyno“, - pagalvojo. Tada į 
jos skambutį atsiliepė priimamasis. 

— Tik norėjau pasitikslinti, ar preliminariam Ernsto Eriksono 
žmogžudystės tyrimui buvo paskirtas vyriausiasis tyrėjas, — pasi- 


teiravo ji, tada sulaikiusi kvėpavimą laukė atsakymo. 

Išgirdo, kaip budintis pareigūnas pasikuičia tarp popierių. 

— Mes dar sprendžiame, - pranešė jis. 

„Patvirtinimas, kad tai žmogžudystė“, - pasižymėdama sau 
mintyse pagalvojo Anika. 

— Ar tai Brolin? —- paklausė sulaikiusi kvėpavimą. 

Šįkart pareigūnas parylėjo. 

— Nežinome, - galiausiai atsakė. 

Linda Brolin, vyriausioji prokurorė, vadovavo Karolinos fon 
Bering ir Nobelio banketo apsaugos darbuotojų nužudymo by- 
loms. 

— Kas nors kitas būtų kiek nelogiška, - po truputį norėjo iš- 
traukti daugiau Anika, bet pareigūnas susigriebė, kad ir taip pa- 
sakė per daug. 

— Turėsite paskambinti vėliau, - pasakė jis ir padėjo ragelį. 

Ji išsiėmė ausines ir vėl pažiūrėjo į namą. Jokio judesio. Šešėliai 
nurimo. 

„Jie sėdi viduje, - pagalvojo Anika. — Sėdi viduje ir galvoja, ką 
daryti toliau. Galbūt beveik baigė. 

Tą akimirką į gatvę įsuko ir priešais ją išniro tamsus automo- 
bilis, pagauta instinkto ji pakėlė ranką užsidengti akis nuo šviesų. 
Lietuje automobilis lėtai privažiavo ir sustojo prie Ernsto Erikso- 
no įvažiavimo. Išsijungė šviesos ir variklis. 

Net žioptelėjo pamačiusi, koks tai buvo automobilis. 

Policijos furgonas, o ne greitosios pagalbos automobilis. 

Policija buvo iškvietusi transportą kūnui išvežti. Tai reiškė, kad 
kūnas buvo visiškai ir neginčytinai miręs, bet taip pat reiškė ir dar 


kai ką. 

Vadinasi, galva atskirta nuo kūno. Per metų metus ji buvo įvai- 
riose nusikaltimo vietose mačiusi panašias transporto priemones 
ir visos jos turėjo vieną bendrą aplinkybę: auka paprastai buvo pa- 
tyrusi brutalią ir smurtinę mirtį. 

„Ernstai, - svarstė ji, - ką jie tau padarė?“ 

Gatvėje pasirodė dar vienas automobilis, šį kartą už jos. Ji pro 
galinį veidrodėlį sekė šviesas, stebėjo, kaip pro ją pravažiuoja ir su- 
stoja priešais. 

Nepaženklintas $225 95. Anika ištiesė kaklą bandydama įžiū- 
rėti, kas buvo viduje. Koroneris? Daugiau teismo medicinos eks- 
pertų? 

Išlipo du vyrai, vienas jų laikė didelį fotoaparato dėklą. 

„Velnias, atvažiavo konkurentai. Būtų buvę geriau, jei išnešant 
kūną ji čia būtų buvusi viena. 

Fotografas užsimetė gobtuvą norėdamas apsisaugoti nuo lie- 
taus, tada iš dėklo išsitraukė fotoaparatą ir ėmė žvalgytis tinkamo 
žiuro į jos visureigį. Skersakiuodamas pasilenkė į priekį, žengė ke- 
letą netvirtų žingsnių ir atidarė keleivio pusės dureles. 

— Ar galiu? 

Tai buvo Bosė. 

Anika pajuto, kaip įsitempia gerklė, todėl tik linktelėjo. 

Puikaus sudėjimo vyras atsisėdo šalia jos ir užtrenkė dureles. 

— Siaubingas oras, - pasakė Anika žvelgdama tiesiai pro prie- 
kinį stiklą. 

— O taip, - pritarė Bosė. Anika pajuto, kad jis jai nusišypsojo, 
taigi atsisukusi žvilgtelėjo į jį. „O Dieve, koks jis žavus“ 

— Kaip sekasi? — pasidomėjo Bosė, o ji giliai ir garsiai įkvėpė. 


— Na, viskas kick... 

Jis pasilenkė prie jos ir nuo skruosto nubraukė šlapią plaukų 
sruogą, ant odos palikdamas deginančią pirštų giją. 

— Neatsiliepei į mano žinutes, - tyliai pasakė. 

Ji nudelbė žvilgsnį. 

— Aš... aš negaliu, - bandė pasiteisinti. 

Viduje pakibo sunki cyla, lietaus barbenimas per stogą, atrodė, 
darėsi vis garsesnis ir garsesnis. 

— Ar nenori manęs matyti? — paklausė Bosė, jo balsas nuskam- 
bėjo keistai prislopusiai. 

Anika vėl į jį žvilgtelėjo: jo veidas skendėjo tamsoje. Bosė, ro- 
dės, užgožė visą erdvę. Jo buvimą ji galėjo jausti fiziškai, tarsi jis 
būtų laikęs ją stipriai apsikabinęs. 

Anika nusuko akis. 

— Negaliu, — pasakė žiūrėdama į savo rankas. 

— Gerai, — po trumpos pauzės tarė jis. - Viskas gerai... 

Bosė atidarė automobilio dureles ir jau ruošėsi lipti į lietų, ta- 
čiau ji kilstelėjo ranką jam pavymui. Vyras tyliai ir atsargiai už sa- 
vęs uždarė keleivio pusės dureles. Tuo metu atsidarė namo durys ir 


į lietų ratukiniais neštuvais buvo išvežtas kūnas. 


Anikai sugrįžus, Tomas jau miegojo. Ji užvėrė miegamojo du- 
ris, nuėjo į darbo kambarį, užsidegė stalinę lempą ir paskambino 
Jansonui. 

— Ar tai žmogžudystė? - paklausė naktinės pamainos redak- 
torius. 

— Be jokio abejonės šešėlio, - atsakė Anika. - Manau, kad jie 
vyriausiąjį tyrėją turėtų paskirti per ateinančias keletą valandų, ir 
lažinuosi, kad tai bus Brolin. 


— Kiek to galima paskelbti? 

— Kol kas ne kažin ką. Nebent tik tam tikrus pastebėjimus iš 
įvykio vietos ir faktą, kad yra skiriamas prokuroras. Bet ten buvo 
Kju, todėl tikiuosi su juo vėliau susisiekti. 

— Kaip jis mirė? 

— Nežinau, bet greičiausiai tai smurtinė mirtis. 

— Kodėl? 

— Policijos furgonas, ne greitosios pagalbos automobilis. 

- Tai nebūtinai ką nors reiškia, - pasakė Jansonas. — Šią nak- 
tį įvyko daug nelaimių - galbūt greitosios pagalbos tarnyba buvo 
perkrauta. Dar kas nors? 

Ji prikando lūpą. 

— Daugiau nieko. 

— Paraisyk, jei klystu, - pasakė Jansonas, - turime mirties atve- 
jį, kuris ga/; būti žmogžudystė, bet kuris dar oficialiai nebuvo pa- 
tvirtintas ir ga/i būti smurtinis, tačiau tai tik spėjama. Ar tik tokios 
naujienos? 

— Na, tai jau antras kartas per šešis mėnesius, kai nužudytas 
Nobelio komiteto pirmininko pareigas einantis asmuo, - pridūrė 
Anika. - Tai jau daug. Kokios alternatyvos pirmajam puslapiui? 

Naktinės pamainos redaktorius atsiduso. 

— Turime princesės Madlenos nuotraukas jachtoje Sandhamne. 

Anika užsimerkė ir giliai įkvėpė. 

— Klausyk, - tarė ji. - Rask ką nors, kas parašytų nekrologą 
Ernstui Eriksonui, trumpą jo gyvenimo aprašymą su nuotrauko- 
mis. Rinktis tikrai yra iš ko: mūsų iliustracijų besivaikantys kole- 
gos iš rytinio laikraščio apie jį praeitą žiemą rašė didžiulį straipsnį, 
kai vienos Amerikos farmacinės kompanijos tyrimui buvo skirta 


trijų ketvirtadalių milijardo vertės dotacija. 
— Man kiek skystoka, - pasakė Jansonas. 

— Palauk, kol gausi mano dalį, - pasakė Anika ir baigė pokalbį. 

Ji pabandė pagauti Kju tiesiogine jo linija. 

Niekas neatsiliepė. 

Tada vėl paskambino budinčiajai tarnybai. 

Jie visą šią istoriją buvo įšaldę. 

Galiausiai paskambino nelaimingų atsitikimų kontrolės cen- 
trui ir paklausė, ar jiems praeitą vakarą skambinta dėl mirties atve- 
jo Djursholme. 

Skambinta dėl dviejų atvejų ir dar vieno Miorbyje. 

„Ar kas nors įtartino?“ 

Nelaimingo atsitikimo Miorbyje atveju įtariamas sužalojimas 
peiliu, vienos iš nelaimės Djursholme aplinkybės buvo nenustaty- 
tos, į įvykio vietą iškviesta policija. Trečiasis buvo širdies smūgis. 

„Tai kas gi skambino pranešti apie neaiškų nutikimą Djurshol- 
me? 

Pranešime nieko nenurodyta. 

„Na gerai. 

Ji dar kartą paskambino Kju. 

Vėl nieko. 

Su kuo dar galėtų susisiekti? 

Kas pažinojo Ernstą Eriksoną ir galėtų žinoti ką nors verta dė- 
mesio? Anika nuėjo į internetinę telefonų numerių direktoriją ir 
įvedė paprasčiausias paieškas. 

Čia buvo dvidešimt devynios Birgitos Larsen, keturios jų nuro- 
dytos Stokholmo apylinkėse: viena Haninge, viena Bandhagene, 
Kungsholmene ir Resersberge. Paskutinioji buvo vienintelė, nuro- 
dyta pavardėje raidę „e“ rašant su kirčio ženklu. 


Anika kelis kartus giliai įkvėpė prieš surinkdama numerį. 

— Labas vakaras, - pasakė ji atsiliepus apsimiegojusiam vyriš- 
kam balsui. - Aš esu Anika Bengtzon, jums skambinu iš laikraščio 
Evening Post. Ar skambinu teisingu numeriu? Norėjau susisiekti 
su profesore Birgita Larsen iš Karolinskos instituto. 

Vyras giliai atsikvėpė į telefoną — pasirodė, lyg jis būtų perša- 
lęs. 

— Ką? 

— Norėjau susisiekti su profesore Birgita... 

— Birgita, - kažkam, akivaizdžiai esančiam šalia, pasakė vy- 
ras. - Tavęs prašo kažkokia profesorė. 

— Ką? - Anika išgirdo apsimiegojusį moters balsą. 

Anika atsiduso ir užmerkė akis klausydama kitame ryšio gale 
pasigirdus traškesiui ir šiugždesiui. 

— Klausau, - atsiliepė moteris ir Anika iš karto suprato, kad tai 
ne jos ieškoma profesorė. 

— Atleiskite, kad trukdau taip vėlai, - pasakė Anika. - Mano 
vardas Anika Bengtzon. Jums skambinu iš laikraščio Evening Post 
ir bandau rasti profesorę Birgitą Larsen iš Karolinskos instituto. 
Ber tai ne jūs, ar ne? 

— Kas? - klausė moteris. - Ar kas nutiko mamai? 

— Ne, tikrai nieko, - patikino Anika. - Tiesiog surinkau ne tą 
numerį. Bandžiau susisiekti su kita Birgita Larsen. Atsiprašau, kad 
sutrukdžiau. 

Moteris atsiduso. 

— Nieko, - atsakė ji ir padėjo ragelį. 

„Velniava: 

Ji nuėjo į www.infotorg.se interneto tinklalapį ir peržiūrėjo vi- 
sus puslapius, kol rado tą, kuriame galėjo ieškoti Birgitos Larsen. 


Išmetė tris šimtus aštuoniolika rezultatų. 

Nieko nebus. Turėjo sugalvoti, kaip susiaurinti paiešką. Kiek 
jai metų? Kur gyveno? Koks jos vyro vardas, jei ji ištekėjusi ? 

Anika sunkiai atsiduso. 

Verčiau nuėjo į „Google“. 

Profesorė Birgita Larsen, ieskoti. 

Aštuoni tūkstančiai septyni šimtai rezultatų. 

Straipsniai apie jos tyrimus, vėl tyrimus, ir toliau tyrimus, rožių 
auginimas... 

Rožių auginimas? 

Ji spragtelėjo ant šios nuorodos. 

Antraštė skelbė: „Profesorė, turinti rožinį pomėgį“. 

Straipsnis iš Gardening News. 

„Biofizikos profesorė Birgita Larsen stebina daugybe sugebėji- 
mų. Savo gražiame sode Melarhiojdene, Stokholmo pietuose..“ 

Anika pasitikrino pietinės Stokholmo dalies pašto kodus. Me- 
larhiojdenas priklausė Hegerstenui, kur visi pašto kodai prasidėjo 
skaičiais 129. Straipsnis Gardening News buvo trejų metų senu- 
mo, bet Anika nemanė, kad ji būtų kur persikrausčiusi. Juk visą 
laisvą laiką skyrė puoselėdama savo sodą. 

Sugrįžo į „Infotorg“ puslapį ir susiaurino paiešką iki „birgita 
larsen 129“, ir - bingo! 

Vienas rezultatas. Bisitargatano gatvė septyni. Jos vyro vardas 
Tage Fribergas. Jis buvo nurodytas telefoninėje direktorijoje. 

Birgita atsiliepė po pirmojo signalo. 

- Čia Anika Bengtzon, - prisistatė Anika. 

— O, koks siurprizas, - pasakė Birgita Larsen. - Kažkodėl nu- 
jaučiau, kad su manimi susisieksit. 

— Vadinasi, nemiegate, - tarė Anika. - Turbūt žinote, kodėl 


skambinu? 

Birgita Larsen garsiai nusišnypštė nosį. 

— Man jau per daug, - šnarpšteldama pasakė ji. - Nežinau, ar 
begaliu atlaikyti — visa tai nuėjo per toli. Kai jie man paskambino 
pasakyti, pamaniau: „O ne, tik ne Ernstas... 

Garsiai šnopuodama ji prapliupo verkti į telefoną. Anika atsi- 
sėdo ir tylėdama klausė. 

— Ar žinot, kas nutiko? - paklausė profesorė. - Ar žinot, kaip 
jis mirė? 

- Ernstas Eriksonas gyveno netoli manęs, — pasakė Anika. - Šį 
vakarą buvau prie jo namų. Policija sodą atitvėrė kordonu ir apieš- 
kojo visą namą. Atrodo, jie mano, kad visa tai įrartina. 

Birgita ėmė kūkčioti dar garsiau. 

— Taip ir sakiau! - verkšleno ji. - Dabar jie pašalino ir Ernstą, 
ar nesakiau, Tage? Ar jis buvo nužudytas, ar žinot ką nors, ar kas 
nors sakė, kad jis buvo nužudytas? 

— Ne, - atsakė Anika. - Tačiau labai panašu į tai. 

Moteris nutilo ir dar kartą išsišnirpštė nosį. 

— Taip ir maniau, - sušnabždėjo ji. - Kai tik Siorenas paskam- 
bino, taip ir pagalvojau. Dabar jie ir juo atsikratė, štai ką pama- 
niau... 

— Kas tie jie? - atsargiai užklausė Anika. 

— O, brangioji, - dabar jau visiškai praskaidrėjusiu ir aiškiu bal- 
su pasakė Birgita Larsen. - Jei žinočiau, nebūtų jokios problemos, 
ar ne? Galėtume tiesiog imti, juos susemti ir uždaryti už grotų, 
argi ne? 

— Turbūt taip, - pritarė Anika. - Ką paskambinęs sakė Siore- 
nas? 

Ji suprato, kad jos kalba apie Sioreną Hamarsteną, vicepirmi- 


ninką. 

— Tik tai, kad Ernsto sūnus rado jį paskendusį vonioje ir kad 
policija išsikvietė Larsą Henrį apklausai, lyg jis su tuo ką nors ben- 
dra turėtų... 

Anika nuščiuvo. „Jie jau kažką sulaikė?“ 

— Bet juk jis galėjo vonioje ir užmigti, - pasakė Birgita. - Ne- 
norėčiau, kad tai atsidurtų pirmuosiuose puslapiuose, bet kartais 
Ernstas per daug gerdavo. Be to, mano manymu, dar buvo kiek per 
daug įnikęs į „Celexa“. O kai ant viršaus dar išmaukdavo viskio, 
pasidarydavo gyva bėda. 

— Ir praeitą šeštadienį? - paklausė Anika. - Po seminaro? 

Birgita Larsen išsišnypštė nosį ir prunkštelėjo. 

— Tai, ką darė Larsas Henris, yra visiškai nepateisinama. Žinau, 
kad mirus Karolinai turiu labiau juo pasirūpinti, bet tai labai var- 
gina. 

— Kodėl turėtumėt užsikrauti atsakomybę už Larsą Henrį? Ar 
taip elgėsi Karolina? 

Profesorė sušnopavo ir vėl išsipūtė nosį. 

— Tai taip siaubinga, - pasakė ji. - Ar tikrai manot, kad jis buvo 
nužudytas? Galbūt tai klaida? Gal jis tiesiog užsnūdo? 

— Galbūt, - pasakė Anika. - Aš ruošiuosi pasikalbėti su polici- 
ja, rytoj viskas bus aiškiau. 

— Ačiū, kad paskambinot, - padėkojo Birgita. 

„Tai aš turėčiau dėkoti , - pagalvojo Anika. 

— Skambinkit man, jei ko reikia, - pasakė ji ir padiktavo prote- 


sorei savo mobiliojo telefono numerį. 


Kju vis dar neatsiliepė. Anika buvo tikra, kad jis darbe, nors 
nebūtinai savo biure, o ji neturėjo jo mobiliojo numerio. To dar 
nebuvo iš jo išpešusi. 

Tačiau turėjo elektroninį paštą. Pabandė pasiųsti provokuojan- 
čią žinutę: 

„Ar ilgai Brolin užlaikys Larsą Henrį Svensoną? Paskambink 
man. Anika: 

Po trisdešimties sekundžių sučirškė telefonas. 

— Apie Brolin dar viešai nieko neskelbiame, o juo labiau apie 
Svensoną, - piktai drėbtelėjo detektyvas inspektorius. 

— O kąjūs apskritai viešai skelbiate? 

— Ei, kieno esi pusėje? 

Anika žvilgtelėjo į laikrodį. 

— Prieš tris su puse valandos aš vėl pradėjau dirbti ir iki mano 
darbų termino liko trisdešimt minučių. Arba rašysiu tai, kas, ma- 
nau, yra tiesa, arba rašysiu, ką žinau. 

Kju garsiai sudejavo. 

— Gerai jau. Galime pakalbėti apie Brolin, bet ne apie Svenso- 
ną. 

— O kaip dėl „kažkieno“, naktį iškviesto apklausai ? 

— Ai, bala nematė. Gerai. 

- Žmogžudystė? - paklausė Anika. 

- Šimtas procentų. 

Akimirką stojo tyla. 

— Atmetate atsitiktinės mirties galimybę? — pasiteiravo Ani- 
ka. — Staigus sveikatos sutrikimas? Savižudybė? 

— Iš visų mano matytų savižudybių šią būtų sunkiausia paaiš- 
kinti, - pasakė Kju ir padėjo ragelį. 

Trisdešimčia eilučių ji parašė apie tai, kaip per šešis mėnesius 
buvo nužudytas dar vienas Karolinskos instituto Nobelio komi- 
teto pirmininkas. Pridūrė, kad nepatvirtinto pranešimo duome- 


nimis, jį mirusį rado giminaitis ir kad policija mano, jog tai žmog- 

žudystė. Tada ėjo trumpas įvykio vietos aprašas ir policijos darbas 
joje, taip pat nurodyta, kad vyriausioji Nobelio žmogžudysčių 
tyrėja yra Linda Brolin, kuriai paskirta ir ši byla; pabaigoje pami- 
nėta, kad policija jau kažką iškvietė apklausai. 

Ji paskambino Jansonui iš karto išsiuntusi elektroninį paštą su 
tekstu ir tyloje laukė, kol jis perskaitys. 

Naktinės pamainos redaktorius daugiau nedūsavo. 

— Tu teisi, - pasakė jis. - Tai sensacinga. Madleną iškeliame iš 
pirmo puslapio ir sumaketuojame puslapio viršuje. 

— Ar parengei atsiminimus apie Ernstą Eriksoną? 

— Patikėjau tavim, kad reikės, todėl viskuo pasirūpinta. 

Jiems baigus kalbėti, Anika sėdėjo žvelgdama pro darbo kam- 
bario langą. Lyti nustojo, lindo saulė. Ji girdėjo Vilhelmo Hop- 
kinso gyvatvorėje čirškančius paukščius. Jei atidžiai įsiklausytų, 
išgirstų ir miegančią savo šeimyną: ritmingą Tomo kvėpavimą už 
sienos, per miegus šniurkščiojančią Eleną - nebent ji viską tik įsi- 
vaizdavo? Gal girdėjo tik savo pulsą? 

Kai tik pasidavė, ją apėmė nuovargis. Mintys tapo miglotos, 
sopėjo kūną, galva buvo tarsi pilna švino. 

„Na ką, - pamanė ji, - laikas į lovą. 

Ji nuėjo į vonią, nusirengė, išsivalė dantis ir įsliūkinusi į lovą 
susirangė šalia Tomo. 


Jis nepabudo. 


Vanduo vonioje buvo drumzlinas ir pilkas. Jame plaukiojo kaž- 
kokie ilgi tįsalai, lyg dumbliai, kyšantys iš paviršaus ir keliantys 
nedideles bangeles. 

Anika stovi tarpduryje ir žiūri į vonią. Ji čia būti visai nenori, 
neturėtų viso to matyti, apima jausmas, kad viskas nuėjo per toli. 

„Tai tavo galutinis terminas, - sako už jos stovintis Andersas 
Šiumanas. - Jei nori išsaugoti savo darbą, verčiau paskubėk“ 

Anika žino, kad jis teisus, ir žengia į vonios kambarį. 

Vonios dugne plūduriuoja moteris. Dumbliai yra jos plaukai, 
vandenyje išsidraikę kaip gyvatės. 

„Mums reikia policijos furgono“, - pasakė Anika ir tuo mo- 
mentu moteris atsimerkė. 

Akys vienspalvės - baltos. 

Ji bando rėkti, bet neišleidžia jokio garso. Apsisuka bėgti, bet 
vietoje durų - tik plytelių siena. 

Moteris atsisėda vonioje, jos aklos akys žiūri į Aniką. Ji nuoga, 
oda apsivėlusi gleivėmis. Bando kažką pasakyti, bet išleidžia tik 
šnypštimą, ir Anika supranta, kad ši moteris - Karolina fon Be- 
ring. 

Bandydama atgauti kvapą, Anika nugara prisispaudžia prie sie- 
nos. 

„Nesuprantu, - tesugeba pasakyti. - Nesuprantu, ko norite: 

Tada kažkas acsilaisvina jos krūtinėje ir ji vėl gali kvėpuoti, jai 
taip lengva, galėtų tarsi skristi. 

„Palik mane ramybėje! - sušunka. - Leisk man gyventi! Tai ne 
mano kaltė!“ 

Jos riksmas aidi mažoje patalpoje ir ji vėl atsisuka bėgti, bet 
dabar už jos stovi kita moteris. Tai Sofija Grenborg, ji išblyškusi 
ir pamėlusi, ledo šaltumo ir šlapia. Moteris arveria burną, o ten - 
nieko, tik juoda anga, jos gerklė sugurga lyg nuotekų vamzdis. 

„Dabar jis myli mane“, - sugurguliuoja ji. 


— Anika, kas? 
Palinkęs virš jos Tomas purtė jos petį. 

— Ar girdi mane, Aniki, ar sergi? 

Anika nusisuka nuo vaiduokliškai pabalusios Sofijos Grenborg 
į kitą pusę, į plytelėmis klotą sieną. 

— Ką? - ištaria ji. 

-— Anika, turi keltis, aš jau einu į darbą. 

— Kaip Kalis? - paklausė Anika stipriai užsimerkdama. 

Tomas atsisėdo ant lovos krašto šalia ir atsiduso. 

- Šiandien jis turi pasilikti namuose ir pailsėti. 

Ji pagulėjo kelias sekundes, jausdama, kaip miegas ir sapnas dar 
nešioja jos kūną. 

— Šiandien mano pirmoji diena darbe, — tarė užsimiegojusi. — 
Negaliu pasilikti namuose. 

— Ką turi galvoje? - sukluso Tomas. - Juk dirbai visą naktį. 
Kada atėjai gulti ? 

Anika prisivertė atsisėsti ir nustūmė į šoną apklotus. 

— Tai mano pirma diena darbe po šešių mėnesių atostogų, — 
pasakė ji. - Negaliu likti namuose, ne šiandien. 

— Betjuk gali dirbti ir iš namų! - atsistodamas sušuko Tomas. — 
Gavai nešiojamąjį kompiuterį ir visa kita! 

Nuovargis varstė visą galvą - „kas per velniava“ - dabar ji nega- 
li imti spręsti panašių dilemų, ji turi savo smegenis nukreipti kitur, 
ne namų rūpesčiams! 

— Daugiau nebegaliu! — šaukė ji. - Negaliu užsiimti panašio- 
mis nesąmonėmis, man reikia išeiti iš namų! 

Apkvaitusi ir jausdama šleikštulį, ji griebė chalatą ir nurūko į 
vonią. Įėjusi staiga suvokė, kad prieš kelias minutes čia buvo - mi- 
rusi vonioje plūduriavo Karolina fon Bering - apsisukusi sugrįžo 
į miegamąjį. 

- Sakei dirbsi iki pristatysi savo projektą, - tarė Anika. — Ir tai 
buvo vakar, o dabar man sakai, kad tęsi savo sumautą darbą. O 
kaip, po velnių, aš? Kam aš rūpiu? Kada ateis mano eilė? 

Besiplaikstančiu švarku Tomas praėjo pro ją ir žengė į darbo 
kambarį. 

— Tavo eilė? - klausė jis. - Užgrobei visą stalą — pažiūrėk - ant 
mano atmintinių voliojasi tavo suknisti užrašai. 

— Dėl Dievo! - šaukė Anika ir pribėgdama griebė savo užra- 
šus. - Atleiskite! Labai atsiprašau, kad drįsau piršteliu prisiliesti, 
atsiprašau, kad esu! 

— Aš išeinu, - pareiškė Tomas ir pasuko link laiptų. 

Anika pribėgo ir išskėtusi rankas pastojo kelią, įsistebeilydama 
jam į veidą. Chalatas nuslydo, ji prieš vyrą stovėjo beveik nuoga. 

- Žinoma, kurgi ne! 

Jo paraudusiose akyse blykstelėjo pyktis. 

— Aš einu net jeigu man tave reikės iš kelio patraukti jėga, — 
griežtai pasakė jis. 

— Negaliu šiais namais rūpintis viena, - rėžė jam Anika. — 
Ivarkytis, gaminti, skalbti 7 viena rūpintis vaikais, žr dar dirbti 
visą darbo dieną nepalikdama jokios žymelės darbo kambaryje. 
Tik nesakyk, kad nematai! 

Jis sunkiai šnopavo ir žiūrėjo jai tiesiai į veidą. Žandikaulis 
buvo taip stipriai sukąstas, kad net oda pabalo. Ir tada atlėgo, kelis 
kartus giliai įkvėpė, pasirodė, tarsi sukūkčiojo. 

— O Dieve, - pasakė jis apsisukdamas ir užsidengęs ranka akis 
sugrįžo į miegamąjį. 

Anika stebėjo, kaip plačiuose pečiuose įsirėžia švarkas, nužvel- 


gė tamsius džinsus ir nublizgintus batus. 

— Tomai, - puldama paskui ir apsikabindama per juosmenį tarė 
ji. - Aš atsiprašau. Atleisk man. Nenorėjau šaukti... 

Tomas prisitraukė ją arčiau, bučiavo plaukus ir švelniai sūpavo. 

— Tai mano kaltė, - ištarė. - Atsiprašau. Žinoma, kad suprantu, 
jog šiandien tikrai negali likti namuose. 

— Bet juk tu beveik visai nemiegojai. Negali perdegti tada, kai 
reikia sugrįžti į darbą. 

Anika pirštais nuslydo už kelnių juosmens, ištraukė jo marški- 
nius paliesdama karštos rausvos odos plotelį ir pabučiavo jo ka- 
klą. 

— Myliu tave, juk žinai, - sušnabždėjo, o gal tik pagalvojo, nes 
jis nieko neatsakė. 

Tomas perbraukė ranka jai per plaukus ir pirmą kartą per visą 
amžinybę ją vėl aplankė tas jausmas, tas, kurį jautė būdama su 
Bose. 

— Kodėl šauki? 

Tarpduryje, gniauždama kacinėlį Rudį ir zuikutį, stovėjo Elena. 

„O ne, - pagalvojo Anika ir nuslydo ant žemės. - Tik ne da- 
bar“ 

— Ar tu pyksti? 

Tomas paleido Aniką ir priėjo paimti savo mažosios. 

— Jau nebe, - pasakė jis. - Ar šiandien nori eiti į darželį, ar ge- 
riau pasiliksi namuose su manimi ir Kaliu? 

— Namuose su tavim, tėveli! - spygavo Elena rankomis apsivy- 
dama jam aplink kaklą. 

Anika užsimerkė ir atsirėmė į durų staktą, visas namas sukosi. 

— Aš dar kokią valandėlę numigsiu, - pasakė ji, bet niekas jos 


negirdėjo. 

Vaikai sėdėjo prie valgomojo stalo ir piešė. Švietė saulė ir nuo 
langų rėmų ant ąžuolinio parketo krito šešėliai. Durys į terasą 
buvo praviros ir vidun įleido vabzdžių dūzgesį bei žolės kvapą. 

"Tomas virtuvėje plastelėjo į kėdę prie pusryčių stalo su rytiniu 
laikraščiu bei puodeliu kavos ir palaimingai atsiduso. Kai jis pa- 
skambino ir paaiškino, kad sūnus jaučiasi prastai, Kramnis nepyko 
ir net, atrodė, užjautė. 

— Vargšelis, - pasakė jis, nors neaišku, ką turėjo galvoje - Tomą 
ar Kalį. 

„Lyg likti namuose su savo vaiku būtų bausmė“, - pamanė To- 
mas. 

Nieko panašaus. Iš tikrųjų buvo visai smagu. 

Visa diena skaitinėjant laikraščius, žurnalus, popiet pasižiūrint 
šiek tiek sporto. Iš tikrųjų visai neblogai. 

— Tėveli, - nepatenkintas suriko Kalis. - Ji paėmė mano tuši- 
nuką. 

Tomas pakėlė akis nuo vedamojo straipsnio ir pažvelgė per val- 
gomojo stalą. 

— Kas čia atsitiko? 

— Ji paėmė rudą tušinuką, o jis 72220. 

— Ber aš piešiu medžius, - paaiškino Elena įnikusi į piešinį. 

Berniukas pasilenkė virš stalo ir kumščiu trinktelėjo savo se- 
sutei per galvą. Mergaitė metė tušinuką, susiėmusi už galvos ėmė 
verkšlenti ir netrukus paleido visas triūbas. Kalis triumfuojančiai 
išsišiepęs griebė tušinuką. 

— Tėveli! Jis man trenkė! 


Tomas padėjo laikraštį ir atėjo į valgomąjį. 

— Klausykit, — tarė atsisėsdamas šalia Elenos. - Peštynėms laiko 
nešvaistysime, mes visi kartu puikiai praleisime dieną, ar ne? 

— Ji pirma pradėjo, - pasipūtusiai dėstė Kalis tušinuku brėžda- 
mas ilgas rudas linijas. 

Elena verkė, o Tomas glostė jai nugarą. 

— Gerai, maže, — pasakė jis paimdamas dukrą ant rankų. - Ar 
vis dar skauda? Ar nori, kad papūsčiau? 

— Jis man trenkė, tėveli! Jis man trenkė labai stipriai! 

- Žinau, - pasakė Tomas pūsdamas mergaitei į plaukus. 

Apsirengusi ir susitvarkiusi, per petį persimetusi didelį krepšį, 
į apačią nusileido Anika. 

— Kas vyksta? - paklausė ji. 

— Nieko, - atsakė Tomas. 

Elena ištrūko jam iš rankų ir nubėgo prie Anikos. 

— Kalis man trenkė labai smarkiai, štai čia. 

Ji parodė į galvą, vietą kaktos viršuje, ir Anika šalia pasidėjusi 
rankinę apžiūrėjo įdėmiau. 

— O, brangute, jau iššoko guzas, - pasakė ji. - Taip negalima. 

Ji pabučiavo mergaitę, atsistojo ir nuėjo prie Kalio. Paėmusi už 
kėdės atramos atsuko jį į save, priversdama berniuką pažiūrėti jai 
į akis. 

— Negalima taip elgtis su savo mažąja sesute, - pasakė žiūrėda- 
ma jam tiesiai į akis. 

— Bet tai ji... 

— Nė žodžio daugiau! - garsiai nukirto. - Tau jokiais būdais 
neleidžiama mušti savo mažosios sesutės. Tu netapsi mušeika, 
skriaudžiančiu mergaites, girdi mane? Ar girdi? 

— Taip, - nudelbęs akis burbtelėjo Kalis. 


— Nurimk, - pasakė Tomas, bet ji nekreipė dėmesio. 

— Pažiūrėk į mane, - paliepė berniukui ir jis iš padilbų pažiū- 
rėjo. — Kali, turi nustoti melavęs ir liautis sakyti, kad tai kažkieno 
kito kaltė, turi nustoti peštis. Juk tau nepatinka, kai su tavimi ne- 
gražiai elgiasi kiti vaikai, ar ne? Kaip, tavo manymu, jaučiasi Ele- 
na, kai su ja šitaip negražiai elgiesi? 

Jis vėl nuleido akis. 

- Liūdnai, - pasakė jis. 

Anika prisitraukė jį arčiau savęs ir kelias sekundes laikė apka- 
binusi. 

— Dabar jau eisiu į darbą, - tarė ir jo rankutėmis stipriai apka- 
bino savo kaklą. 

— Ne! — suriko jis. - Lik namuose, mamyte! Lik šiandien su 
manimi namuose! 

— Bet namuose liks tėvelis, - tarė Anika ir berniukas greitai bei 
droviai žvilgrelėjo į Tomą prieš panarindamas veidą ilguose Ani- 
kos plaukuose. 

— Noriu, kad liktum namie, mamyte, - niurzgėjo berniukas. 

Ji išsilaisvino iš jo glėbio ir pažiūrėjo į Tomą. 

— Būtų gerai, jei prieš pradėdami piešti, nusivalytumėt stalą, — 
tarė. - Piešiniai išmėtyti po visus namus ir visur viską išteplioja. 

Jam tarsi šaltu šlapiu skuduru tvokstelėjo nuovargis. 

— Dabar gali važiuoti į darbą, - atsistodamas ir nusisukdamas 
tarstelėjo Tomas. 

Ji išėjo daugiau netarusi nė žodžio. Jis palaukė, kol trinktelėjo 
durys, ir vėl atsisėdo gerti kavą. 

Anika negalėjo susilaikyti nepasakiusi, kad stalas nenuvalytas. 
Jei jau jis buvo toks apskretęs, galėjo pati imti ir nuvalyti. Larsono 


ir Althino žmonos vakar nunešė indus nuo valgomojo stalo ir su- 

dėjo juos į praustuvę. Susierzinęs Tomas pastebėjo, kad jie vis dar 
ten - niekas jų nesudėjo į indaplovę. 

Kuo ji vakar prisidėjo prie vakarėlio? Nupirko apgailėtino pa- 
ruošto maisto, kurį tik pašildė mikrobangų krosnelėje! Jo kolegų 
akivaizdoje apsikvailino ir siaubingai elgėsi su kaimynu. Be to, jį 
vieną paliko su svečiais, paliko indus ir visa kita. 

Jam apie tai galvojant sukilo siutas; kaip ji šaukė ant jų kaimy- 
no, kaip į jį žiūrėjo kitų žmonos, kaip vyrai pakeisdami temą pra- 
dėjo kalbėti apie kažką kita. Jo nuostabai, visi liko iki gerokai po 
vidurnakčio. Kramnis ištuštino jo konjaką ir paprašė dar, tik Alt- 
hinas įjungė stabdžius ir visiems priminė, kad rytoj reikia dirbti. 

Galbūt dėl to, kad su jais buvo ministro pavaduotojas. Tomas 
suvokė, kad padarė klaidą pakviesdamas Haleniusą, bet jis buvo 
lengvai bendraujantis žmogus ir turbūt dėl to visi taip ilgai ir užsi- 
buvo. Dėl Haleniuso viešnagės viskas buvo kiek kitaip. 

O gal visi norėjo sulaukti Anikos, kad ši sukeltų dar vieną skan- 
dalą? 

Jis dar įsipylė jau atšalusios ir nebeskanios kavos. 

Be to, Anika niekada nebenori sekso. 

Iki šiol Tomas niekada nebuvo taip ištroškęs sekso, net tada, 
kai reikalai su Eleonora buvo visai prasti. Jo buvusioji bent jau 
kartkartėmis tai formaliai atlikdavo dėl šventos ramybės, o Anika 
nuo visos tos „Rudojo vilko““ istorijos jo nėra nė palietusi. Tarsi jo 
nekęstų, lyg jis nebeviliotų jos. 

O dabar žmona vėl pradėjo dirbti, lyg jam ir taip nebūtų pa- 
kankamai bėdų. Iš pradžių užsimanė persikraustyti, o dabar dar — 


* „Rudasis vilkas“ - „Den roda vargen“ yra dar vieno Lizos Marklund romano 
bei jame gvildenamos bylos pavadinimas. 

tada, kai reikėjo sutelkti dėmesį į savo karjerą — užgriuvo krūva 
dažymo ir remonto darbų. 

„Ar nuo šiol viskas taip ir bus?“ - svarstė jis. 

„Ar visą likusį savo gyvenimą praleisiu taip sėdėdamas?“ 

„Ar nesugebu daugiau?“ 

Tomas kakle pajuto trvinkčiojimą ir visus šiuos klausimus metė 
į šalį pasijutęs per daug pavargęs, per daug pagiringas. Vietoj to vėl 
pasiėmė laikraštį ir sugrįžo prie vedamojo straipsnio. 

Galbūt šį vakarą ji sugrįš, pagamins valgyti, užsimanys sekso ir 
viskas sugrįš į savas vėžes. 

Straipsnis buvo apie išsakytas nuomones, susijusias su jo kon- 
sultacijomis dėl pasiklausymo pasiūlymo. Teisininkų asociacija 
buvo nusiteikusi prieš, tokios pat nuomonės laikėsi ir Parlamento 
ombudsmenas. Jie į tai audringai sureagavo teigdami, kad pateikia 
objektyvias priežastis, kodėl visą siūlymą reikėtų atmesti. 

„Žinojome, kad taip nutiks, - pagalvojo Tomas. — Laikraščiai 
nesupranta, ką rašo. 

— Tėveli, - kreipėsi Elena. 

Tomas atsiduso. 

— Ką? 

— Aš noriu gerti. 

Jis atsitokėjo, padėjo laikraštį į šalį ir pripylė stiklinę vandens. 
Padėjo ją priešais dukrą ir sugrįžo prie laikraščio. 

— Aš noriu vaisvandenių. 

— Vaisvandenių negausi, - pasakė Tomas. - Jei nori gerti, gali 
atsigerti vandens. 

Vedamasis straipsnis toliau kritikavo siūlomas priemones, jame 
tvirtinama, kad jos žeidžia individo sąžiningumą, ir teigiama, jog 


siūlomi metodai nereikalingi, kadangi yra neefektyvūs. Sakoma, 

kad visos ES direktyvos, susijusios su duomenų saugojimu, prastai 
apsvarstytos, be to... 

— Tėveli! - pašaukė Elena. 

— Kas dabar?! - sušuko Tomas vėl mesdamas laikraštį. 

Mažoji žiūrėjo į jį didelėmis akimis, pravėrusi burną. Ji nieko 
nepasakė, tik pasigriebusi savo katinėlį Rudį ir zuikutį nusliūkino 
į viršų, į savo kambarį. 

— Ką valgysime pietų? - paklausė Kalis. 


Tomas rankomis užsidengė akis ir sunkiai atsiduso. 


Spaikas už savo naujienų redakcijos stalo sėdėjo užsikrovęs kojas. 

— Na, kas dėl to mirusio vyro? - paklausė į ją nė nepažiūrėda- 
mas. 

— Tai antras Nobelio komiteto pirmininkas, nužudytas per šešis 
mėnesius, - tarė Anika. 

Jis demonstratyviai atsiduso. 

— Taip, - tarstelėjo, - marau iš laikraščio. Kas nors dar? 

— Aš ką tik įžengiau, - pasakė Anika. - Maždaug prieš penkio- 
lika sekundžių. 

Jis į ją dėbtelėjo, nukėlė kojas, stvėrė už stalo ir ratukine kėde 
prisistūmė arčiau. 

— Manau, kad tai žlugęs reikalas, - pareiškė. — Šiandien dar tą 
pasakėlę pasek, bet nemanau, kad rytoj iš jos bus galima išspausti 
romaną. 

— Maniau, kad man negalima rašyti apie kriminalinius įvykius? — 
pasiteiravo Anika paimdama šalia Spaiko telefono gulinčią kriaušę. 

Naujienų redakcijos vadovas virš stalo palinko į priekį ir stulbi- 
nančiu greičiu griebė vaisių jai iš rankos. 


— Palik, - sudraudė. 

Anika kelias sekundes į jį įdėmiai pažiūrėjo ir pagalvojo, kad jis 
kiek sulysęs. 

— Spaikai, — tarė ji, - tu laikaisi dietos! 

— Berit užsiėmusi su kita istorija, — paaiškino atsikąsdamas 
kriaušės. - Tikrai geras pagrindinis straipsnis. Galbūt galėtum su ja 
pasikalbėti, pasirankioti kokių naudingų patarimų... 

Anika pasiėmė rankinę ir nuėjo pas Berit. 

— Labas, - tarė klesteldama į Patriko kėdę. - Kaip reikalai? 

Berit pakėlė iš po akinių akis. 

- Puikiai vakar naktį padirbėjai. Konkurentus palikome už bor- 
to — tas jų Bosė nieko nesugebėjo išpešti. Beje, ar jis ten bent buvo? 

Anika pajuto, kad ją išmušė raudonis. 

— Taip, - atsakė ji, — bet jie ten pasirodė per vėlai. 

— Kas tas asmuo, kurį jie iškvietė apklausai? — paklausė Berit. 

— Dar vienas Karolinskos instituto profesorius, - atsakė Ani- 
ka. - Jis toks keistuolis: sau į galvą įsikalęs, kad jo pareiga visiems 
grasinti ir aiškinti, ką jie daro ne taip. Be to, jis dar ir kreacionistas. 

— Kas kas? - sukluso Berit. 

— Jis mano, kad moksle turi būti daugiau Dievo. Kokį čia straips- 
nį turi? 

— Džemalas, - pasakė Berit. - Tėvas iš Bandhageno. 

Anika linktelėjo - taip, ji atsiminė jį. 

- Tai tikra beprotybė, — pasakė Berit. — Švedijos vyriausybė nu- 
sprendė, kad Džemalas turėtų būti deportuotas iš Švedijos, ir laiko 
jie negaišo. CŽV jį perėmė iš Bromos oro uėsto dar tą patį vakarą. 

Anika nutaisė skeptišką žvilgsnį. 

- CŽV? - paklausė ji. - Skamba kaip iš prasto filmo. 

Berit nusiėmė akinius ir kėdę prisitraukė arčiau Anikos. Jos bal- 


sas buvo prislopintas ir emocionalus. 

— Amerikos agentai, prisidengę galvas gobtuvais, jį perėmė iš 
patalpos Bromos oro uoste. Jie nuplėšė nuo jo drabužius, landžiojo 
į burną ir sėdynę, prifarširavo jį žvakutėmis ir užmovė sauskelnes. 
Ant galvos užmetė gobtuvą ir nuvesdino į privatų savo išnuomotą 
lėktuvą. Prirakino prie fuzeliažo ir taip parskraidino iki pat Ama- 
no. 

Anika net išsižiojo. 

— Kas, po galais, tą reikalą sankcionavo? - sušnabždėjo balse su- 
virpėjus nuostabai. 

— Sprendimą jį deportuoti priėmė vyriausybė, o užsienio reikalų 
ministras buvo informuotas apie transportavimo būdą, bet Užsie- 
nio reikalų ministerija tvirtina nežinojusi nei to, kad su tuo susijusi 
CŽV, nei apie bet kokį šiurkštų elgesį. Tai neva buvo eilinio teroris- 
to eilinė deportacija, o malonieji amerikiečiai pasiūlė jį pavėžėti. 

— Argi JAV slaptoji tarnyba gali taip tiesiog iš oro uosto paimti 
žmones ir niekas tokiuose reikaluose negali nieko pasakyti? — ge- 
rokai per garsiai paklausė Anika. 

Berit apsižvalgė. 

— Vyriausybė negali nurodinėti, kaip tvarkytis policijai, o Sau- 
gumo policija kaltina kažkokį nelaimėlį pareigūną, kuris ten buvo 
nusiųstas prižiūrėti deportacijos procedūrą, - tyliai paaiškino ji. — 
Pasirodo, tai jo kaltė. Problema ta, kad jis perdavė deportacijos 
kontrolę amerikiečiams, ar žinai, ką dar jis vėliau padarė? 

— Ką? - sukluso Anika. 

Berit atsiduso, lyg prieš atsakydama būtų turėjusi surikiuoti 
mintis. 

— Kai šiurkštų elgesį buvo per sunku stebėti, viską palikęs išėjo. 
Taigi lėktuvas pakilo jam taip ir nežinant, kas vyko toliau. 


— O Viešpatie... - negalėjo atsitokėti Anika. 

Kokią minutę ji sėdėjo ir susikaupusi mąstė. 

- Žiūrėk, tai ne pavienis atvejis, - pagaliau prakalbo ji. - CŽV 
aiškiausiai nuomojosi privačius lėktuvus ir per pastaruosius keletą 
metų suimdavo žmones visoje Europoje. 

— Jordanijoje jam skirta bausmė iki gyvos galvos, - pasakė Be- 
rit. - Jį kankino, mušė, naudojo elektros šoką, kol prisipažino; tada 
karo tribunolas paskelbė, kad jis pripažintas kaltu dėl teroristinių 
aktų planavimo bei vykdymo. Jo advokatui nebuvo leista kreiptis į 
jokius liudininkus, sprendimo apeliuoti negalima. Jis tame kalėji- 
me mirs, o dukterys savo tėvo nebepamatys. 

Berit prisistūmė kėdę atgal prie savo stalo. Anika kelias sekun- 
des žiūrėjo į ją. 

— Kaip, po galais, visa tai sužinojai? - paklausė ji. 

— Fatima aplankė jį kalėjime. Jis papasakojo, kad buvo kanki- 
namas. 

— Okaip CŽV? 

— Pavyko iškasti informaciją apie lėktuvą. Tai buvo „Raytheon 
Hawker 88 XP", registracijos numeris N168BE Jis vienos mažos 
amerikiečių kompanijos nuosavybė. 

— Ir? — toliau laukė Anika. 

— Aš paskambinau ir pasakiau, kad noriu jį išsinuomoti. 

— Ir? 

— Man buvo pasakyta, kad jie dirba tik su vienu klientu: JAV 
vyriausybe. 

— O Viešpacie, - vėl tarė Anika. 

— Patrikas patikrino informaciją apie tą lėktuvą - jis skraidė ir 
surinkinėjo žmones visame pasaulyje. Jis dažnai skrenda į Kubą, 


Gvantanamą. 

— Ber kas nors turi už tai prisiimti atsakomybę, - pasakė Ani- 
ka. - Kas nors turėtų atsakyti! Švedija juk konstitucinė valstybė — 
mes nesiunčiame žmonių kankinti ir nužudyti. 

— Vyriausybė teigia, kad jiems Jordanijos institucijos garantavo, 
jog Džemalas bus teisiamas pagal įstatymus ir tikrai nebus kanki- 
namas. Na, dabar jau matome, ko vertas toks pažadas. 

— Kada tai paviešinsime? 

— Tikiuosi, rytoj, — atsistodama pasakė Berit. - Dabar turiu 
eiti. Susitinku su užsienio reikalų ministre. 

- Iš jos nieko nepeši, - patikino Anika. 


— Žinoma, kad ne, — pasiimdama rankinę sutiko Berit. 


Anika dar kurį laiką sėdėjo prie Berit stalo, o tada griebėsi te- 
lefono. 

Birgita Larsen neatsiliepė nei darbiniu, nei namų Bisitargatano 
gatvėje telefonais. 

Paskambinusi Kju, buvo nukreipta į priimamąjį. 

Kriminalinių nusikaltimų skyrius atsisakė komentuoti Ernsto 
Eriksono mirtį. 

Ryšių su visuomene skyrius tik nurodė apie spaudos konteren- 
ciją, numatytą vėliau popietę. 

Valstybinėje duomenų bazėje ji pabandė surasti Ernsto Erik- 
sono vaikų kontaktus vildamasi surasti tinkamo amžiaus sūnų, 
tačiau jo pavarde buvo pernelyg daug rezultatų. Jai pavyko išsiaiš- 
kinti, kad buvusi jo žmona persikraustė į Provansą. 

Anika paskambino į Nobelio forumą ir pasikalbėjo su labai 
mandagia, bet tik apgailestaujančia sekretore, nesugebėjusia jai 
apie nieką nieko pasakyti. 


„Velnias, tai beviltiška!“ 

Galbūt ką nors žinojo Eba. 

Ji išsitraukė telefoną ir pabandė paskambinti numeriu, kurį 
buvo išsaugojusi. 

— Klausau! 

— Eba! - pasisveikino Anika. - Kaip džiaugiuosi girdėdama 
tavo balsą! 

— Anika? 

Eba atrodė nustebusi ir kiek sunerimusi. 

— Taip! Ar girdėjai, kas atsitiko? 

Kitame ryšio gale girdėjosi nemažas triukšmas. 

— Ką? Ar kas nors įsilaužė? Ar gaisras? 

Anika keliskart sumirksėjo, jos akys buvo tarsi pripiltos smėlio. 

— Įsilaužė? Ne, ne, nieko nenutiko tavo namui. Tai Ernstas. 
Ernstas Eriksonas. Ar negirdėjai paskutinių naujienų? 

— Aš automobilyje, važiuoju link kooperatyvo Vansbru, Dalar- 
noje, turiu paimti maisto ir laikraštį. 

Staiga automobilio triukšmo jau taip nesigirdėjo. 

— Ernstas Eriksonas negyvas, - pasakė Anika. - Mirė praeitą 
naktį. 

Kelias akimirkas stojo tyla. 

— Eba? 

— Taip, aš čia. Ar tu tuo tikra? 

— Policija mano, kad tai žmogžudystė. 

— Juokauji? - nusistebėjo Eba. 

— Bijau, kad ne, - pasakė Anika. 

— Nužudytas, kaip? 

— Dar neaišku — mirties priežastis dar nepaskelbta. 

Fone aidėjusios radijo naujienos staiga nutilo; atrodė, kad Eba 


sustojo. 

— Tai siaubinga, - pasakė ji. - Aš juk jį dar šeštadienį mačiau. 

— Žinau, - tarė Anika. — Sakei, kad vyksi į tą seminarą. Kaip 
sekėsi ? 

— Labai gerai, tačiau po jo kilo šioks toks sąmyšis. Per vaišes pa- 
sirodė Larsas Henris Svensonas ir situacija tapo visai nevaldoma. 
Viskas baigėsi tuo, kad atvažiavo policija ir jį paėmė. Man labai 
gaila. 

— Arjis kalbėjo su Ernstu? 

— Nežinau, manau, kad taip. Jis turbūt kalbėjosi su visais. Ko- 
dėl klausi? 

— Policija Larsą Henrį iškvietė apklausai, - pasakė Anika. 

Eba garsiai prunkštelėjo. 

— Tai jau juokinga, - pasakė ji. - Larsas Henris negalėtų nė 
musės nuskriausti. 

„Nuvalkiora mėnesio frazė“, - pamanė Anika. 

— Arjis tau ką nors sakė? 

Eba atsiduso. 

— Jis buvo pasipiktinęs, nes mano, kad aš nusipirkau sau vietą 
mokslinėje bendruomenėje ir, atrodo, už tai negali man adleisti. 
Tačiau iš esmės jis visiškai nepavojingas. Pamatysi — policija jį tuoj 
paleis. 

Anika išgirdo, kaip Eba vėl užveda automobilį, tada jai pajudė- 
jus sugurgždėjo Žvyras. 

Staiga Anika prisiminė, kad vakar sėdėdama savo automobilyje 
prie Barnhusbrono tilto šviesoforo kitoje juostoje pamatė raudo- 
ną Volvo universalą, prie kurio vairo sėdėjo moteris. 

— Kur esi? — paklausė ji. 

— Katik pravažiavau Huloną, važiuoju link Skamhedo. 


— Ar vakar po pietų nebuvai Stokholme? 

— Turėčiau sugrįžti rytoj po pietų, nebent išvažiuočiau anks- 
čiau dėl Ernsto. Na, turbūt reikėtų... 

Anika užsimerkė ir pabandė įsivaizduoti Ebą, važiuojančią 
automobiliu, bandydama įsiklausyti, kokie garsai girdėti. Kokia 
aplinka ją supo už automobilio? Tankus pušynas? Gyvenama vie- 
tovė? Ji juk tikrai galėtų pajusti skirtumą? 

— Žinoma, - tarstelėjo Anika. - Skambink, jei ką nors norėsi 
sužinoti. 

Ji baigė pokalbį. Kelias sekundes palaikė pirštą ties telefono 
mygtuku, o tada surinko Karolinskos instituto priimamojo nu- 
metį. 

Paprašė pakviesti Sioreną Hamarsteną. 

Jo nebuvo. 

Paprašė sujungti su Ernsto Eriksono asmeniniu sekretoriumi. 

Jai buvo pasakyta, kad jo nėra. 

Anika išjungė telefoną ir žiūrėjo į Berit kompiuterio ekraną. 

Kam dar galėjo paskambinti? Kas galėtų žinoti ką nors, kas 
įvyko šeštadienį? Akivaizdu, kad ten dalyvavę žmonės, bet kas no- 
rėtų su ja kalbėtis? 

Ji vėl paėmė telefoną ir paskambino į Karolinskos institutą. 

— Norėjau pasiteirauti, ar yra Bernardas Torelas? 

Fone pasigirdo klavišų barškėjimas. 

— Torelas, iš „t“? 

— Taip. 

Toliau barškesys. 

— Taip, turiu jį. Tai mobiliojo telefono numeris. Palaukite, tuo- 
jau jus sujungsiu. 

Telefono signalas pypsėjo tris, keturis, penkis kartus... 


— Torelas. 

Anika įkvėpė ir atsikrenkštė. 

— Taip, — pratarė ji, - laba diena, mano vardas Anika Bengt- 
zon, jums skambinu iš Evening Post. Mes trumpam buvome susi- 
tikę vakar, bandymų su gyvūnais laboratorijoje. Ten buvau kartu 
su Birgita Larsen... 

— A, taip, - tarė jis. - Doktorantė. 

Anika nusišypsojo. 

— Ar skambinu netinkamu laiku? 

— Priklauso nuo to, dėl ko skambinate, - atsakė farmacinės 
kompanijos vadovas ir atrodė, kad jis irgi nusišypso. 

— Dėl mirties praeitą naktį, - paaiškino Anika. - Norėčiau su- 
žinoti, kaip tai galėtų paveikti jūsų darbą. 

— Kiek man žinoma, šį atvejį tiria policija, - atsakė Bernardas 
Torelas. - Žinoma, tai ypač tragiškas įvykis, tačiau ypatingo povei- 
kio mūsų tyrimo projektui jis neturės. 

Jo akcentas panėšėjo į aukštesniosios klasės švedų, o ne į ame- 
rikiečių anglų kalbą. 

— Mirė vienas profesorių, - pradėjo Anika, - kitas dėl šio įvy- 
kio apklausiamas. Akivaizdu, kad tai gali paveikti santykius ir 
darbo atmosferą institute. Žinau, kad jie šeštadienį po seminaro 
ginčijosi, taip pat žinau, kad ten buvote ir jūs... 

Bernardas atsikvėpė taip greitai ir sunkiai, kad Anika net su- 
stojo. 

— Nežinau, dėl ko jie ginčijosi, - lyg nukirsdamas tarė, — taigi 
natūralu, kad ir nieko pasakyti negaliu. 

— Aš visiškai suprantu, - atsakė Anika. - Tik norėjau maždaug 
įsivaizduoti, kas tą vakarą įvyko, žinau, kad Larsas Henris įsivėlė į 
ginčą su keliais žmonėmis, įskaitant ir jus. 


Torelas kelias sekundes tylėjo. 

— Iš esmės, tai tiesa. 

— Suprantu, kad nenorite kalbėti padrikai, be konteksto, - tarė 
ji, - bet pamaniau, kad galbūt galėtumėte man pasakyti, ką Larsas 
Henris jums asmeniškai pasakė? 

Ryšys ėmė traškėti. 

- Fakulteto klube turiu pietų susitikimą, - pasakė Bernardas 
Torelas. - Susitikime prie jo, lauke, po pusės valandos. 

Jis nuspaudė baigti rysį nesulaukdamas atsakymo. 

„Fakulteto klubas?“ 


„Ar tai tas pats, kas „Juodoji lapė?“ 


Anika automobilį pastatė prie seno medinio pastato, pažymė- 
to Nobelio rako 2 numeriu. Tai buvo raudonai dažytas namas gel- 
tonomis langinėmis ir baltomis užuolaidomis. Ji išlipo, užrakino 
automobilį ir smalsiai žvilgtelėjo pro vieną langų. Atrodė, kad vi- 
duje vyko kažkokia konferencija. 

Su savo brandžiais medžiais ir plačiomis vejomis ši teritorija 
skleidė gerą ramybės jausmą, greitkelio triukšmas liko tik tolimas 
gaudesys kažkur fone. Vėjyje švytavo į kuodus surišti plaukai ir 
marškinių kraštai, tarp pastatų aidėjo žingsniai ir juokas. Nuo til- 
telio link Karolinskos ligoninės žibėjo dviračių stipinai. 

Anika palengva nužingsniavo akligarviu, praeidama Medici- 
nos bendruomenės bei „FriskisšcSvettis“* sporto salę, ir pasuko 
link restorano, kuriame praeitą savaitę pietavo su Eba ir Birgita. 
Taip, fakulteto klubas vadinosi „Juodoji lapė“. Pažiūrėjusi į lai- 
krodį įsitikino, kad atvyko pačiu laiku. Dėl visa ko dar praeidama 
* „Friskisš<Svettis“ („Liek prakaitą ir būk sveikas“, šved.) yra ne pelno siekianti, 


viena didžiausių Svedijos organizacijų, propaguojanti įvairias sporto rūšis; joje 
daugiausia dirba savanoriai. 

Larsen nepastebėjo. 

Ji prisėdo ant laiptų, vedančių link varinių durų. 

Saulė plieskė tiesiai į galvą, Anika atsuko veidą pasimėgauti ši- 
luma ir užsimerkė. 

Kaip malonu - ji jau buvo pamiršusi, kokia glostančiai švelni 
gali būti saulės šiluma. 

Užsimerkusi sėdėjo tol, kol galva nusviro ir ji susigriebė, kad 
buvo beužsnūstanti. Staiga Anika atsitiesė ir nuo veido nusibrauk- 
dama plaukus pasipurtė. 

Iš miestelio gilumos jos link žingsniavo Bernardas Torelas, ran- 
kas buvo susikišęs į kelnių kišenes. Jo pilkas kostiumas su švelniu 
blizgesiu prie kūno buvo prigludęs tarsi antra oda. Vėjas draikė 
plaukus, oda aplink akis jam prisimerkus prieš saulę buvo susi- 
raukšlėjusi. 

„Suprantu, kodėl Birgita Larsen į jį taip įsikibusi“, - atsistoda- 
ma ir nueidama jo pasitikti pagalvojo Anika. 

Jis ištraukė rankas iš kišenių ir pasisveikino. 

— Kartais Švedija tikrai puiki vieta, - nužiūrėdamas ją tarė To- 
relas. 

Savo pačios nuostabai, Anika pasijuto kiek pamaloninta, kūnu 
nuvilnijo karštas šiurpuliukas. Moteris ištraukė ranką. 

— Ar čia persikraustėte su visam? - guviai paklausė. 

Bernardas Torelas nusijuokė parodydamas savo lygius baltus 
dantis. 

— Visai ne, - pasakė jis. - Po nelaimingo atsitikimo su tėvais 
aš pasilikau šeimos ūkį Roslagene ir kiekvienais metais stengiuosi 


ten praleisti bent savaitę ar kelias, sugrįžti prie savo šaknų. 

Anikos šypsena sustingo - ar jai reikia žinoti, kas nutiko jo tė- 
vams? 

— Jūsų tėvai? — pasijutusi kvailai paklausė. 

Akimirką jis nudelbė žvilgsnį į žvyro taką, o kai vėl į ją pažvel- 
gė, vaiskiose akyse šmėstelėjo krislas melancholijos. 

- Jie žuvo, kai aš buvau paauglys, - paaiškino. 

„Ar tik Berit apie juos nebuvo pasakojusi, apie rizikos kapitalo 
kompanijos vadovą tėvą ir automobilio avariją Alpėse?“ 

— O, - pasakė ji. - Man labai gaila. 

Bernardas nusišypsojo. 

— Nesijaudinkite, - pasakė Torelas. - Aš su tuo jau susitai- 
kiau — tai įvyko prieš daug metų. Šiuo metu esu čia tik pažiūrėti, 
kaip klostosi reikalai su mūsų tyrimo projektu. 

Anika į jį žvilgrelėjo iš padilbų. Jis buvo aukštesnis nei atrodė 
iš tolo. 

— Ar užtai numatoma gauti Nobelio prizą? 

— Už tai? 

Jis nusijuokė. 

— Niekada negali žinoti. Yra labai daug vertų kandidatų, be to, 
dažnai, žmogau, nebežinai, kurie atradimai atlaikys laiko išbandy- 
mus, taigi to negalima pasakyti. Nobelis norėjo, kad tai, už ką su- 
teikiamas prizas, žmonijai pasitarnautų ilgalaikėje perspektyvoje, 
taigi gerai, kad komitetas neskuba nuspręsti. Norėjote sužinoti, ką 
man pasakė profesorius Svensonas? 

- Jei jūs nieko prieš... 

Bernardas Torelas akimirką giliai susimąstė, žvilgsnį nusukda- 
mas į vėją. 

— Profesorius labai kritiškai žvelgia į mūsų darbą, - galiausiai 


prakalbo. - Kadangi mes radome būdą prilėtinti senėjimo proce- 

są, netgi jį sustabdyti, jis mus kaltina siekiu atskleisti amžino gyve- 
nimo paslaptį, tačiau mūsų tyrimas ne apie tai. 

— Jis mano, kad apsimetate Dievu, - nusišypsodama tarė Anika. 

Bernardas Torelas irgi nusišypsojo. 

— Liūdna, bet su šiuo brangiu kolega neįmanoma jokia protin- 
ga diskusija. Turėčiau jį apibūdinti kaip ekstremalų kreacionistą. 

— Vadinasi, farmacijos pramonė yra monstro nasrai? 

— Būtent. Ir mes turime pasisaugoti, nes mūsų laukia pe/>yta 
bausmė. 

Paskutinius žodžius jis ištarė kimiu balsu išpūsdamas akis. Ani- 
ka nusijuokė. 

— Tai jus nubaus Nemezidė? - paklausė ji ir Bernardo Torelo 
šypsena pasidarė dar platesnė. Skruostuose atsirado dvi duobutės, 
jo akių spalva pasidarė sodresnė. Anika į jas pažiūrėjo ir pamanė: 
„O ne, tik ne vėl, nereikia dar vieno Bosės“ Vis dėlto nesusilaikė 
nenusišypsojusi. 

— Jūs žinote apie Nemezidę? - paklausė Bernardas Torelas pri- 
eidamas arčiau jos. 

— Arpildo deivė, - pasakė Anika. - Ir Alfredo Nobelio pjesės 
pavadinimas. 

Jis palenkė galvą taip, kad net dantys sužibo. 

— Nedaug kas žino, - pasakė jis. - Kad Alfredas Nobelis labai 
domėjosi Beatriče Čenči. 

Jis stovėjo taip arti, kad Anikai ėmė svaigti galva. 

— Ji buvo žavinga moteris, kuriai teko žiaurus likimas, - pasakė 
Anika pamaniusi, kad jos balsas nuskambėjo kažkaip keistai - per 
aukštai, per švelniai. 

Neatitraukdamas nuo jos žvilgsnio, vyras linktelėjo, tada įsiki- 


šo rankas į kišenes kiek kilsteldamas pečius. 

„O Dieve, - pagalvojo Anika, - koks jis žavingas. 

— Tokia jauna, - tyliai tarė, — ir tokia graži... 

Jo žodžiai tarsi glamonėjo ją. 

- Žinau, - sulaikydama kvapą tarė Anika. - Ji buvo nepapras- 
tai graži. Mano kaimynė Eba savo svetainėje turi jos paveikslą... 

Staiga tarp jų stojo visiška tyla. Dabar Bernardas Torelas įdė- 
miai į ją sužiuro, akių spindesys sklaidėsi ir priblėso. 

— Ar ne Gvido Reni? 

Anika pabandė prisiminti, kas, Eba sakiusi, jį nutapė. 

— Nežinau, galiu paklausti, - išspausdama sumišusią šypseną ir 
žengdama žingsnelį atgal atsakė. 

— Eba? - paklausė Bernardas Torelas. - Ar ne ta, kuri dirba čia, 
laboratorijoje? Eba Romanova? 

Anika linktelėjo - taip, ta pati. 

Jis vėl taip pat šiltai nusišypsojo. 

— Ar galite įsivaizduoti, - pasakė jis, - koks mažas pasaulis. 


Daugiau nieko nepasakęs, pasuko link „Juodosios lapės“. 


Karė aukščiau ant peties užsitraukė krepšį su teniso rakete ir 
rankomis suėmė dviračio rankenas. Nugaroje kyburiavo į uodegą 
surišti plaukai, teniso bateliais braukdama per žvyruotą kelio dan- 
gą, pasitaisė kepurės snapelį. „Gerai, lekiam“ — ir stipena dviratis 
ėmė sklandžiai riedėti. Ką jau ką, o įsilieti į prabangią priemiesčio 
aplinką ji sugebėjo be vargo. 

Tai buvo pirmas kartas, kai ji šioje sumautoje šalyje įžvelgė kaž- 
ką gero. Pirmą kartą jai toptelėjo krislas suvokimo, kodėl žmonės 
gyvena šiame Šiaurės ašigalyje. 

Žinoma, ji suprato kodėl - tam paaiškinti nereikėjo kreiptis į 


psichoanalitiką: ši vietovė jai priminė apylinkes prie Bostono, ku- 

riose apsigyveno po skyrybų. Dideli, patogūs privatūs pastelinių 
spalvų namai. Saulėje blizgantys „languoti“ langai. Švariai nupjau- 
tos vejos, už tvarkingai nudažytų tvorų ir dailiai suformuotų gy- 
vatvorių dideliuose soduose žydintys vaismedžiai. 

Ji turėjo pripažinti, kad buvo nustebinta. 

Vis dėlto ši vieta buvo paliesta civilizacijos. 

Išimtis buvo tos puskvaišės žurnaliūgos gremėzdiškas moder- 
nus baisuoklis. 

Plyname sklype, išraižytame padangų provėžų, ji išvydo akį 
rėžiantį, apgailėtinos architektūros namą, nepasižymintį nei tra- 
dicija, nei proporcijomis. Kaip atrodo namas, buvo visai nesunku 
rasti sename skelbime internete. Modernus namas su atviro plano 
pirmu ir keturių miegamųjų antru aukštu. Nereikėjo būti Einštei- 
nu, kad susigaudytum, kaip Bengtzonų šeima buvo paskirsčiusi 
kambarius. 

Dviejuose miegamuosiuose namo priekyje miegojo mažieji 
zuikučiai: mėlynos užuolaidos su žaislų piešiniais berniuko ir pa- 
stelinių spalvų su gėlytėmis — mergaitės. Vaje, Katė galėjo iš karto 
apsivemti. Galinėje dalyje buvo pagrindinis miegamasis su nedi- 
deliu darbo kambariu, kur ponia Bengtzon tvarkingai dulkinosi 
su savo nuobodyla biurokratu vyru ir kurpė savo kokčius straips- 
niukus. 

Galva nubėgo šiurpuliukas, pasidarė sunku kvėpuoti, Katė pa- 
sijuto keistai sunerimusi. 

Ji turėjo susitelkti - dabar reikėjo planuoti ir susidėlioti punk- 
tus. 

Kas susikoncentruotų, švytuodama į arklio uodegą surištu 
kuodu, prikando lūpą. Nutaisiusi atsipalaidavusią veido išraišką, 


žvalgėsi po dailesnes vilas. Iš karto už niekam tikusio griozdo sto- 

vėjo iš tiesų gražus namas, prie kurio aukštas senyvas vyras blizgi- 
no mersedesą. 

Kitoje kelio pusėje stovėjo gražiausias šiose apylinkėse namas. 
Romantinio stiliaus trijų aukštų su pusrūsiu vila su paslapties 
gaubiamais gotiško stiliaus elementais. Fasadas buvo masyvus ir 
tamsus, įspūdį stiprino dideli langai bei asimetriškomis medžio 
dirbinių detalėmis puošta veranda. Sode augo subrendę ir gerai 
prižiūrėti augalai, čia taip pat matėsi vasarnamis. Gale vieta buvo 
skirta šuns voljerui. 

„Netgi tai, - akimirką stabteldama nusistebėjo Katė. - Netgi 
šuns voljeras: 

Ji beveik galėjo nuspėti, kas viduje. Katė žinojo, koks kvapas, 
koks jausmas, aukštos lubos, kaip pro švino skersinukais dekoruo- 
tus langus srūva šviesa, kaip žiemą traukia pro durų plyšius. 

Būtent tokiame name gyveno Grantas: vasarnamis, šuns vol- 
jeras ir visa kita. Ji nusišypsojo prisiminusi savo vaikystės draugą. 
Jis užaugo name šalia jos tėvo namų, o apsilankymai juose jai buvo 
griežtai ribojami. Jai čia atvažiuoti buvo leidžiama tik tuomet, kai | 
motina būdavo beprotnamyje. Laimei, tai nutikdavo ne taip ir re- 
tai: kaip ir tuomet, kai ji persirėžė sau riešus ir prisiliuobusi laiš- 
kuose liejo apie s/ykštynę kekšę (naująją tėvo moterį, kurios niekaip 
kitaip ji negirdėjo vadinant). 

Tai būdavo stebuklingi momentai, laikas, kai jai buvo leidžia- 
ma nueiti pas Grantą. Katė prisiminė gotikinį pastatą. 

Vasarnamis, kuriame jie pirmą kartą pabandė parūkyti žolės. 

Mansarda po stogu, kurioje pasislėpę laikė pornografinius žur- 
nalus. 

Rūsys, kuriame statydavo spąstus pelėms ir po to senu virtuvi- 


niu peiliu nupjaudavo joms galvas. 

Prisiminusi, tyliai sukikeno. 

Grantas buvo toks mielas. Gaila, kad užaugęs tapo toks apgai- 
lėtinai nuobodus. Sumauto simfoninio orkestro dirigentas - kas 
dar gali būti nuobodžiau? 

Katė atsiduso ir vėl ėmė minti dviračio pedalus - vienas, du, 
vienas, du - šiugždėjo žvyruota kelio danga. Ji buvo stipriai palin- 
kusi prie dviračio rėmo, kad ne taip skaudėtų kairę koją. Tai, kad 
šlubavo, sunkiai buvo galima pastebėti. 

Netrukus jos treniruotė čia bus baigta. Ji tik turėjo padaryti 
kelis dalykus ir pasitikrinti laiką. 

Dar kartą dėbtelėjo į neskoningą, baisų baltą namą, protinguo- 
lės žurnaliūgos pasibaisėtinus namus. 

Šiai vietovei Karė padarys didelę paslaugą nušluodama jį nuo 


žemės paviršiaus. 


Anika sugrįžo į redakciją ir staiga pasijuto sutrikusi ir išsekusi. 
„Ką ji čia veikia?" 

Ji neturėjo savo darbo stalo, jos nešiojamasis kompiuteris buvo 
rankinėje, nežinojo su kuo pasikalbėti dėl darbo. 

„Spaikas?“ 

Jis nesivargino net akių į ją pakelti. 

„Berit?“ 

Ji ir taip daugiau nei reikia turi savų rūpesčių. 

Visa tai jai priminė dvyliktą klasę, kai ekspertai nusprendė, jog 
puiki idėja mokiniams pasimokyti ne klasėse, o savarankiškai gru- 
pelėse ir be mokytojo. Tai buvo neefekryvi ir niekam tikusi mintis. 

Ji nuėjo į vietą, skirtą dienos pamainos korespondentams. Sta- 
lai čia buvo apkrauti sudžiūvusiais obuolių graužtukais, užrašais ir 


tuščiais kavos puodeliais. 

Pasirodo, dabar jai čia dar reikės būti ir valytoja. 

Anika sukando dantis ir susirado didelę šiukšliadėžę, nušlavė 
viską nesivargindama šiukšles išrūšiuoti, tada nuėjo į tualetą ir pa- 
siėmė drėgną pašluostę. Nuo vieno iš stalų nuvaliusi kavos dėmes 
ir bananų likučius, išsitraukė savo kompiuterį. 

Atėjo laikas viską susiplanuoti. 

„Ką ji ketino apie visa tai parašyti?“ 

Ernsto Eriksono mirtis susijusi su Nobelio žmogžudystėmis — 
tuo ji buvo visiškai įsitikinusi. Čia buvo kažkokia struktūra, kurios 
kol kas ji negalėjo sudėlioti, bet žinojo, kad visos į ją vedančios 
gijos nėra atsitiktinės. 

Bet kokios jos, ar joms atsiras vietos rytojaus laikraštyje? Ar 
kam nors įdomu, kad keli įkaušę mokslininkai po seminaro susi- 
ginčijo? 

Anika garsiai atsiduso. Jei atvirai, nelabai. 

Jei jai pavyktų sužinoti, ką tiksliai pasakė Larsas Henris ir Erns- 
tas Eriksonas, iš to galima išspausti istoriją, bet vien tik faktas, kad 
ji žinojo, jog jie susiginčijo — ja nė nekvepėjo. 

Neturėdama nieko, už ko būtų galima užsikabinti, naciona- 
linėje registrų bazėje paieškojo informacijos apie Larsą Henrį ir 
rado jo adresą Ringvegeno gatvėje Siodermalmo saloje, Stokhol- 
me. Tinkle „Ielia“ prie jo vardo buvo nurodytos dvi telefono lini- 
jos: viena Ringvegeno gatvėje, kita - Vermdėje, Tavastbodavegeno 
gatvėje. Mobilusis numeris nepateiktas. 

Anika paskambino abiem numeriais. Niekas neatsiliepė, net 
autoatsakiklis. Anika įsipylė kavos ir bandydama surikiuoti mintis 
vaikščiojo po redakciją. 

Per šešis mėnesius, kol nedirbo, apie Nobelio žmogžudystes 


buvo surinkusi visą informaciją. Viskas buvo paslėpta asmeninėje 

jos pašto dėžutėje internete. Ji vėl sugrįžo prie laikinojo savo darbo 
stalo ir prisijungė prie anika-bengtzon(BObotmail.com. 

Galbūt atėjo laikas pažvelgti į bendrą vaizdą. Praleisti detales 
ir verčiau pažiūrėti į visumą. Pasidomėti didžiulėmis į mokslinius 
tyrimus investuojamomis sumomis ir farmacijos pramone. Numa- 
tyti kelią nuo projekto iki patento, tuomet iki vaisto ir galiausiai 
vartotojo. 

Ji peržvelgė visus savo užrašus. Tekstas buvo nesistemintas ir 
vienoje krūvoje sugulė faktai, detalės bei pamąstymai. Ji rado iš 
Kju gautą informaciją apie žudikę, Katę, apie tai, ką ji padarė ir 
kaip policija buvo viską sudėliojusi. Tada apie Nemezidę ir Alfre- 
dą Nobelį. Ji rado savo pačios atliktą tyrimą apie mokslinėje ben- 
druomenėje cirkuliuojančius pinigus, tai, ką jai pavyko sudėlioti 
po spaudos konferencijos, kurioje buvo paviešintos „Medi-Tec“ 
investicijos į Karolinskos institutą. Anika taip pat peržvelgė savo 
pastabas po susitikimo su Kju, kurio metu jo biure anądien buvo 
tikrinamos fotografijos. 

„Man viso to jau gana, - pagalvojo. - Tylėjau pakankamai il- 
gai. 

Ji paėmė telefoną ir dešimtą kartą tą dieną tiesiogine linija pa- 
skambino Kju. Jis vis dar neatsiliepė. 

„Velnias“ 

Anika trenkė telefoną. Daugiau taip sėdėti nebegalėjo, visiškai 
priklausoma tik nuo vieno šaltinio. 

Trūkus kantrybei nusprendė padaryti tai, ką padarė praeitą va- 
karą — parašyti elektroninį laišką ir tikėtis, kad jis susisieks. 

„Ketinu paviešinti informaciją apie Katę, — parašė ji. — Turiu 
pasitikrinti, ar nepraleidžiu ko nors svarbaus. 


Atsakymas ją pasiekė gal už kokios minutės. 

„Atleisk, brangioji, aš išeinu. Neskambink man. Aš tau pa- 
skambinsiu: 

Nieko nelaukdama, ji iš karto atsakė: „Gerai, brangusis. Sutei- 
kiau tau progą pasisakyti. Nepasinaudojai. Kvailelis: 

Po dešimties sekundžių suskambo telefonas. 

— Susitikime kavinėje Nor Melarstrande po dešimties minu- 
čių, - pasakė Kju. 

— Melaro paviljonas? - pasitikslino Anika. 

— Iš kur, po galais, žinau, kaip ji vadinasi? - pasipiktino Kju ir 
numetė ragelį. 


Anika nusišypsojo ir padėjo savo kompiuterį į šalį. 


Oras buvo išties puikus. Plazdeno švelnus vėjelis, kvepiantis 
žeme ir asfaltu — miesto ir vasaros kvapai, kuriems neįmanoma 
atsispiFti. 

„Štai čia noriu gyventi, - pagalvojo Anika. - Čia mano vieta“ 

Ji užrakino automobilį ir raktus įsimetė į rankinę. Ji buvo nej- 
tikėtinai sunki — tai buvo vienas trūkumų, kurį turėjo „nešiojamas 
darbas“. 

Melaro paviljonas buvo viena mėgstamiausių vietų Kungshol- 
mene, nedidelė lauko kavinukė paklerusiais stalais ir tvarkingai 
sušluotu žvyru, kurioje galėjai čiupti didelį samuštinį, kakavos 
ir panorėjus pasiimti pledą, kurių, labai tikėtina, prireikdavo va- 
karais. Melareno ežero vanduo raibuliavo vos kelis metrus nuo 
staliukų, o kitoje pusėje matėsi Longholmeno sala ir Hiogalido 
bažnyčios smailė. 

Kju jau buvo čia: sėdėjo ir pro saulės akinius žiūrėjo į Vakarų 
tiltą, priešais pasidėjęs avižinį sausainį. 

— Ar ką nors be havajietiškų marškinių dar nešioji? - paklausė 
Anika su palengvėjimu ant žvyro numesdama sunkią rankinę. 

- Jie ne iš Havajų. Jie iš „Iuki Pareau“, iš Avarujos, Rarotongo. 
Kai vykstu į vestuves ar aukštos klasės laidotuves, apsivelku rankų 
darbo piešiniais puoštus šilkinius marškinius, pirktus pas Nelso 
Mandelos siuvėją Keiptaune. Ar kada nors sakiau? 

Anika pasitraukė kėdę priešais detektyvą inspektorių ir ant sta- 
lo pasidėjo rašiklį bei bloknotą. 

— Ar pavyko rasti ryšį tarp Katės ir vaikino šaldiklyje? 

— Pavyko Johaną Isaksoną susieti su Nobelio žmogžudystė- 
mis, - pasakė Kju. - Ką ketini rašyti apie Katę? 

Anika bloknote pabraukė rašikliu patikrinti, ar jis rašo. 

— Kad tai padarė ji. Kad Jūrmaloje nušovė gydytoją latvį ir savo 
bendrą. Kad ji įtariama Johano Isaksono nužudymu. 

Kju atsiduso. 

— Mes negalime įrodyti, kad atsitikimas šaldiklyje buvo žmog- 
žudystė, jau nekalbant apie tai, kad dėl to kalta ji. 

Anika bloknotą prisitraukė arčiau. 

— Gerai, - pasakė ji. — Greitas pataisymas. Nieko apie Johaną 
Isaksoną, išskyrus tai, kur ir kaip jis mirė bei faktas, kad tu juos 
susiejai su tomis žmogžudystėmis. Kaip? 

— Jo mobilusis. 

— Radai jį? 

— Ne, vis dar ieškome, bet jo mokslinio darbo patarėjas mums 
davė išankstinio apmokėjimo plano telefono numerį, kuris šiame 
tyrime jau buvo iškilęs. 

— Tas pats numeris, kuriuo jis siuntė žinutę „šoka šalia Šv. Eri- 
ko?“ - pasitikslino Anika. 


Kju pavargusiai nusišypsojo. 

— Ne, čia tu klysti, - pasakė jis. - Mes vis dar bandome sudėlio- 
ti visą dėlionę ir radome keletą numerių bei kelis skirtingus teks- 
tus. Manome, kad Katė buvo žinutės „šoka šalia Šv. Eriko“ gavėją, 
tada dar viena žinutė buvo iš jos numerio nusiųsta kažkam kitam. 
Žinoma, mes tą numerį taip pat bandome rasti. 

— Kieno tai buvo telefonas? - paklausė Anika. 

— O kieno, manai? - klausimu atsakė jis. 

Anika susimąsčiusi sužiuro į avižinį detektyvo sausainį. 

— Na žinoma, kad jos bendro, - pasakė ji. 

— Ir vėl teisingai. Ir kas jį „paveldėjo“, kai mirė bendras? 

— Žinoma, kad žudikas, - pasakė Anika kažką pasižymėdama 
bloknote. - Vadinasi, Johanas Isaksonas į bendro telefono numerį 
šį pavasarį išsiuntė penkias žinutes, o jas vietoj jo gavo Katė. Ar 
žinai, ką jis rašė? 

— Ne, o ką, manai, galėjo rašyti? 

Anika gūžtelėjo pečiais. 

— Greičiausiai jis su bendru palaikė ryšį, - pasakė ji. - Galbūt 
tai bendras jį į visa tai įvėlė? Gal jis po žmogžudysčių turėjo kokių 
nors klausimų, o gal tik jautėsi kaltas. Ar galimas variantas, kad jis 
grasino jiems? 

— Galbūt, - atsakė Kju. - Dabar jis jau miręs. Ar dabar aišku? 

— Manau, kad taip, — tarė Anika rašikliu kasydamasi galvą. 

Kju numetė sausainį į vandenį prie kranto plūduriuojančioms 
antims. 

— Palauk, - tarė Anika. - O kodėl dabar jau nieko, jei paviešin- 
siu informaciją apie Katę? 

— Nieko čia gero, - patikslino Kju, - bet suprantu, kad tavęs 
sustabdyti negaliu. 


Anika atsivertė kelis lapus atgal ir pasitikrino užrašus. 

— Vėlgi, tik tarp mūsų, - pasakė ji. - Ar gali būti, kad Katė nu- 
žudė Johaną Isaksoną? 

Kju atsiduso ir stebėjo, kaip antys taršo sausainį. 

— Labai tikėtina, - pasakė jis. - Tai jos braižas. Efektyvu, ap- 
skaičiuota, gerai suplanuota ir be papildomo smurto. Sukontro- 
liuota, profesionalu. 

Anika lėtai linksėjo. 

— Ji nenužudė Viselio, - pasakė ji. 

- Jis pasimaišė jai po kojomis, - pasakė Kju. - Ji šovė jam į koją, 
kad netrukdytų pasiekti taikinio - fon Bering. Ją nugesino vienin- 
teliu šūviu. Katė taip pat šovė į jai kelią pastojusius apsaugininkus 
norėdama tik juos nukenksminti, nenužudyti - kiekvienam po 
kulką. 

— Ernstas Eriksonas, - pasakė Anika. — Tai jos darbas? 

— Ne, - atsakė Kju. 

— Ne? - sukluso Anika. - Kodėl ne? 

Ji pabaksnojo rašikliu į stalą ir pažvelgė į Nor Melarstrandą. 
Tada padėjo jį ant bloknoto. 

— Ernsto žmogžudystė labai netvarkinga, — tyliai pasakė ji. — 
Čia buvo įvelta kažkas asmeniško. Kažkas jam padarė kažką siau- 
bingo, ar ne? 

Kju nejudėdamas žiūrėjo į ją. 

— Kaip bjauru, - pasipurtydama tęsė Anika. - Ar jau paleidote 
Larsą Henrį? 

- Šį rytą. Jis nieko bendra su Ernsto Eriksono mirtimi neturi. 

— Ir tuo esate įsitikinę? 

— Nė šešėlio abejonės. 

Kju atsistojo. 

— Privilegijas su istorija apie Katę turi iki vidurnakčio. Rytoj 
ryte, aštuntą valandą, skelbiame spaudos konferenciją ir paskui in- 
formacija pradės nutekinėti. 

— Oho, koks tu kilnus, - tarė Anika išskėsdama rankas. - Mac 
kaip: aš tyliu užčiaupusi burną šešis mėnesius ir galiausiai gaunu 
kelias minutes parašyti visą istoriją. 

— Jei gerai tave pažįstu, tu jau toje savo nušiurusioje rankinėje 
turi aštuonias skirtingas šios istorijos versijas, - pasiimdamas dan- 
tų krapštuką ir nueidamas pasakė Kiju. 


„Per daug gerai mes vienas kitą pažįstame“, - pagalvojo Anika. 


Anika nuėjo į redakciją ir šiandien jau antrą kartą išsiėmė savo 
kompiuterį. Tada nuėjo į archyvą internete ir išsitraukė įvairias 
juodraštines savo parašytų straipsnių versijas — tris, ne aštuonias. 
Pirmojoje buvo .einama tiesiai prie reikalo ir atkartojama tai, ką 
Kju jai buvo pasakęs tą dieną, kai ji išėjo atostogauti. Kitos buvo 
ilgesnės bei detalesnės, dalis jų galėjo būti panaudota tolimesniuo- 
se straipsniuose. 

Anika tekstą iš elektroninio pašto nusikopijavo ir sudėjo į do- 
kumentą laikraštyje naudojamoje teksto apdorojimo programoje 
„Scoop“ („sensacija“ — vert. past.). Atidžiai jį perskaitė, rado kelias 
spausdinimo klaidas, pataisė informaciją apie bendrininko mo- 
bilųjį teletoną. Dokumentą išsaugojo savo aplanke ir nusprendė 
prieš viską vienoje krūvoje nusiųsdama į bendrą straipsnių bazę 
užbaigti kitus straipsnius. 

Tada išsitraukė juodraštinį straipsnį apie Johaną Isaksoną. Apie 
jo mirtį skelbė trumpas naujienų pranešimas, kuriame ji apibūdi- 
nama kaip tragiškas nelaimingas atsitikimas. Anika papildė savo 


tekstą faktu, kad policija dabar doktoranto mirtį sieja su Nobelio 

žmogžudystėmis, todėl jai reikėjo sugrįžti ir neminėti Isaksono ta- 
patybės. Kai tik tyrime būdavo paviešinama apie kieno nors įsipai- 
niojimą ir dalyvavimą nusikaltime, jų tapatybė paprastai laikoma 
paslaptyje. Žinoma, visi, pažinoję Johaną Isaksoną ir dirbę labo- 
ratorijoje, žinos, apie ką straipsnis, bet nuo visų likusių skaitytojų 
jo tapatybė, bent jau kurį laiką, turėjo būti slepiama. Mirusiojo 
šmeižimas buvo rimtas reikalas. 

Galiausiai susidėliojo straipsnio apie Ernsto Eriksono mirtį ga- 
balėlius. Greičiausiai ji buvo siaubinga, bet kol tiksliai nežinojo, 
kokia siaubinga, vietos rytojaus laikraštyje jai nebuvo. 

Visus straipsnius nusiuntė į bendrą straipsnių bazę. Patikrino, 
ar jie pateko į pirmųjų rytojaus leidimo straipsnių bloką. 

Anika peržvelgė savo straipsnių pavadinimus: „Nobelio žmog- 
žudystės išaiškintos“ (apie Katę), „Dar viena žmogžudystė Nobe- 
lio byloje“ (apie žmogžudystes Jūrmaloje), „Mirtis Karolinskos 
institute siejama su Nobelio žmogžudystėmis“ (apie Johaną Isak- 
soną). Ir štai jie jau čia - konkuruojantys dėl vietos su Berit ir Pa- 
triko supersensacijomis apie CŽV bei ekstradiciją Bromoje. 

„Turiu pasakyti Šiumanui, ką parašiau, - pagalvojo, - turiu pa- 
aiškinti, kodėl taip ilgai tylėjau: 

Tą akimirką suskambo jos telefonas. 

Ji pažiūrėjo į ekraną: skambina Ana S. 

„Ko ji šįkart nori?“ 

— Kur tu? - piktai drėbtelėjo Ana Snaphanė. 

Anika dešine ranka nuo kaktos nusibraukė plaukus. 

— Ką? - paklausė ji. 

— Mano paskaita! Tu pažadėjai man šiandien padėti — tik ne- 


sakyk, kad pamiršai! 

Anika stipriai užsimerkė ir iš vidaus krimstelėjo sau į skruostą. 
Velnias! 

- Žinoma, kad ne, - sumelavo ji. - Aš tiesiog apsikrovusi dar- 
bais, 

— Ką turi galvoje apsikrovusi darbais? Ką, lankstai servetėles 
savo rytinėms kavutėms? 

- Šiandien vėl pradėjau dirbti. Šiuo metu esu redakcijoje. 

— Tai vadinasi, gali tiesiog pamiršti apie apgailėtinus nevykė- 
lius, kurie šiukšliadėžėje nerado milijono kronų? 

Anika žvilgrelėjo į laikrodį, buvo tik penkiolika po keturių. 

— Turiu pasikalbėti su Šiumanu ir tada iki tavęs atvažiuosiu, 
maždaug už valandos, gerai? 

Ana Snaphanė kažką burbtelėjo ir numetė ragelį. 

„Šūdas, šūdas, šūdas“ 

„Ar skambinti Tomui ir pasakyti, kad grįš vėliau?“ 

Ji jau siekė telefono, bet staiga sustojo. 

„Vėliau? — juk į namus grįš iki septintos, argi vėlai? Ar per pas- 
tarąjį mėnesį Tomas kada nors grįžo anksčiau nei septintą? Ar 
kada nors paskambindavo pranešti? Ne, niekada“ 

„Tuojau puolu ir skambinu“ 

Ji vėl padėjo kompiuterį į šoną, puodelį įmetė į šiukšlinę ir nu- 
ėjo į mažytę Anderso Šiumano darbo zoną. 

Jo čia nebuvo. 

Anika giliai atsiduso ir numetė ant grindų rankinę. 

Dabar teks kalbėtis su Spaiku. 

Naujienų redakcijos vadovas sėdėjo įbedęs akis į ekraną ir valgė 
obuolį. Anika atsistojo šalia jo. 

— Kažkoks idiotas bendroje straipsnių bazėje pridėjo krūvą 


straipsnių, kuriuose tvirtina, kad Nobelio žmogžudystės išspręs- 

tos, — rėžė Spaikas nepakeldamas į ją akių. — Ar reikia suprasti 
kaip nevykusį juokelį ? 

— Šiandien vėl pradėjau dirbti, — tarė Anika. — Maniau, kad 
mano darbas rašyti straipsnius. 

Jis nusisuko nuo ekrano ir pažiūrėjo į ją. 

— Kodėl nieko panašaus neparašei iki šiol? 

— Man buvo liepta sėdėti namuose ir šešis mėnesius dailintis 
nagus, — pasakė Anika pasitaisydama petį nusvarinusią sunkią 
rankinę. - Jei manęs prireiks, skambinkit į mobilųjį. 


Eismas buvo siaubingas. Ji pajudėjo iki Fleminggatano gatvės 
ir prie senojo vaikų darželio paskambino Šiumanui. Pasigirdus si- 
gnalui pamatė link metro einantį mėgstamiausią Kalio mokytoją 
Lenartą. Anika jam pamojavo, bet šis nepamatė. Įsijungė vyriau- 
siojo redaktoriaus balso paštas ir ji paliko kiek padriką žinutę apie 
tai, kad parašė straipsnį apie Katę, ir likusioji žiniasklaida detales 
sužinos rytoj aštuntą valandą ryto. Sėdėdama beviltiškoje spūsty- 
je prie Birger Jarlsgatano ir Runebergsgatano gatvių sankryžos, 
bergždžiai pabandė paskambinti dar du kartus. Čia prasėdėjo, 
rodės, daugiau nei visą amžinybę ir šiaip ne taip valdėsi nesigna- 
lizavusi. 

Pagaliau ištrūkusi iš sankryžos, kaip reikiant paspaudė ir nu- 
lėkė Karlsvegeno gatve, paskui pasuko į dešinę, įvažiuodama į 
bjaurią vienpusio eismo gatvelių raizgalynę tarp Jungfrugatano ir 
Sibylegatano garvių, kol pagaliau pastatė automobilį oficialiai ne- 
leistinoje vietoje prie Šventosios Trejybės bažnyčios. 

„Velniai griebtų“, - pagalvojo užtraukdama rankinį stabdį. 

Iki Anos Snaphanės buto reikėjo gerokai paėjėti, todėl kelias 


sekundes pasvarstė, ar verta imti rankinę. 

Nusprendė, kad reikia, nes priešingu atveju greičiausiai kas 
nors ją pavogs. 

Dejuodama Anika užsimetė ją ant peties. 

Estermalmė iš tiesų keista miesto dalis, pamanė lėtai žingsniuo- 
dama pro sunkius amžių sandūros pastatų fasadus. Atmosfera čia 
buvo visai kitokia nei Kungsholmene, Siodermalme ar Vasastane. 
Viskas buvo kiek per daug ramu, kiek per prabangu, nuobodoka. 

Pasijausdama kalta pagalvojo, kad Anai ši vieta nelabai tiko. 

Tai ji rado šį butą. Tai ji Aną įkalbėjo jį pirkti. 

Tačiau save Anika ramino tuo, kad už jį sumokėjo, todėl netu- 
rėtų dėl Anos jaustis prastai. 

Ji pasuko į Komendiorsgatano gatvę ir sunkiai atsiduso pagal- 
vojusi, kiek toli dar jai teks žingsniuoti bereikalingai ant peties tį- 
siant visą tą svorį. Gal vertėtų pasiduoti ir nusipirkti kuprinę, kaip 
kartą pasiūlė Tomas, jai pasiskundus, kokia sunki jos rankinė. 

„Nieku gyvu“, - pagalvojo ir persimetė rankinę ant kito pe- 
ties. 

Tą akimirką pastebėjo už kokių dešimt žingsnių nuo jos šali- 
gatviu žingsniuojančią ir klubais linguojančią moterį pažo šu- 
kuosena. Ji vilkėjo pečius išryškinančią suknelę, o iš po kelius vos 
dengiančio sijono matėsi nepaprastai išraiškingos blauzdos. Ant 
peties kabojo nedidelė rankinė, kitoje rankoje ji nešėsi šviesiai 
rudą odinį portfelį. Moteris grakščiai žingsniavo aukštakulniais 
ir, atrodė, mėgaujasi popietės saule. 

Anika sulėtino žingsnį ir įsižiūrėjo į moters nugarą nesupras- 
dama, kodėl ji pasirodė pažįstama. 

Tada sustojo žvilgtelti į parduotuvės vitriną ir Anika pamatė 
jos veidą iš profilio. 

Prireikė dar kelių sekundžių, kol Anika suprato, kas ji. 

Ji net aiktelėjo, iš po kojų ėmė slysti žemė. 

Tai buvo Sofija Grenborg. 

Tai tikrai buvo ji. 

Anika sustojo nebegalėdama pajudėti. Nutilo visi aplinkiniai 
garsai — „ne, negaliu tuo patikėti, negaliu patikėti“. 

Ji atrodė taip, kaip Anika ją prisiminė, kokia pasirodydavo jos 
sapnuose, kokia buvo tą žiemos vakarą, kai prie universalinės par- 
duotuvės pabučiavo Tomą, tokia, kokia atrodė paso nuotraukoje, 
kurią Anika buvo užsakiusi, o tada sudraskiusi į skutelius ir nulei- 
dusi tualete. 

Ir štai dabar ji čia - žvalgosi antikvariato vitrinoje tokia smalsi, 
susidomėjusi, pasistiebusi į kažką žiopso. 

Nesąmoningai žengė tiesiai link jos. Anika judėjo tarsi slysda- 
ma šaligatvio paviršiumi, kol priėjo visai prie pat ir netrukus jau 

Sofija Grenborg atsitiesė ir nustebusi pažvelgė į Aniką. 

— Sofija Grenborg? — pasiteiravo keistai skambančiu balsu. 

— Taip? - kiek suglumusia šypsena atsakė moteris. 

— Aš Anika Bengtzon, - prisistatė Anika. - Esu ištekėjusi už 
"Tomo Samuelsono. Vis galvoju, kaip tau mano vyras lovoje? 

Moteris dar kokią sekundę kitą šypsojosi, o tada žioptelėjusi 
išblyško. Jos veidas trūkčiojo, tarsi būtų gavusi antausį, ji žengtelė- 
jo atgal, koja atsimušdama į sieną. Plasnojo savo blakstienomis ir, 
atrodė, tuoj nualps. 

Anika stovėjo ir žiūrėjo į šią išblyškusią moterį, kol pajuto, kad 
neapykanta ją uždusins. 

— Velniai rautų! - rėžė Anika. - Kad tave kur! Kaip jis galėjo? 

Staiga ji pajuto, kad negali čia likti nė akimirkos, šio žmogaus, 


šios kekšės akivaizdoje nenorėjo būti nė sekundės. 

Taigi atsisuko į akinančią saulę ir nuskubėjo. Lėkė tolyn jaus- 
dama svilinantį tos moters žvilgsnį. Pastatai aplink sukosi, rodės, 
tuoj supykins, o kai jau buvo gatvės gale ir atsisuko, galėjo prisiek- 


ti, kad moteris stovėjo ir šypsojosi. 


Ana duris atidarė vienoje rankoje laikydama tušą, kitoje — 
blakstienų rietiklį. Ji buvo įsisupusi į chalatą ir užsimovusi nailo- 
nines kojines. 

— O jergutėliau, kas tau? - paklausė. - Atrodai taip, tarsi vai- 
duoklį būtum pamačiusi. 

Anika stovėjo įsitvėrusi į durų staktą ir lengvai susverdėjo. Šir- 
dis vis dar buvo kulnuose, burna - visiškai išdžiūvusi. 

— Ar galiu ko nors atsigerti? - pabandžiusi suvilgyti lūpas pa- 
prašė. 

Ana žengė atgal leisdama Anikai įeiti vidun. Koridoriuje buvo 
visiška betvarkė: mėtėsi laikraščiai, krūvos drabužių, viename 
kampe stovėjo dviratis. 

Anika nuėjo į virtuvę ir įsipylė stiklinę vandens, ją išmaukusi 
vienu ypu, įsipylė dar. 

— Buvo žiauru, - pasakė ji. - Ką tik sutikau Sofiją Grenborg. 

— Tą kekšę? - paklausė Ana. - Kur? 

- Čia, gatvėje, vos už kelių kvartalų, - pasakė Anika. - Turbūt 
ji čia gyvena, ten, kiek paėjus Grevo Turegatano gatve. 

Su stikline rankoje pamojo į pietinę pusę. 

— Kodėl buvo žiauru? - paklausė Ana ant grindų nusimesdama 
chalatą ir nueidama į vonią. Ji mūvėjo kelnaites su juostele ir baltą 
permatomą liemenėlę. 

Kurį laiką Anika virtuvėje stovėjo užsimerkusi, prie kaktos lai- 


kydama vėsią stiklinę. 

— Aš ją sapnuoju savo košmaruose, - tyliai pasakė. - Sapnuoju, 
kad nužudau ją, kad ji lavonas. Aš jos bijau ir nekenčiu. Štai kodėl 
buvo žiauru. 

Ana pasirodė virtuvės tarpduryje, šįkart šešėliais pasidažiusi 
vieną akį. 

— Tikiuosi, nepridirbai ko nors kvailo? - apgailestaudama pa- 
klausė. 

Anika giliai įkvėpė ir atsiduso. 

— Ne, - atsakė ji. - Nieko. Tik pasakiau, ką apie ją galvoju. 

Ana buvo benueinanti atgal, bet stabtelėjusi sugrįžo. 

— Dieve, Anika, - pasakė ji. - Ko prikalbėjai? 

Anika loštelėjo galvą. 

— Pasakiau jai, kas esu ir kas mano vyras. Tada paklausiau, ar 
geras mano vyras lovoje. 

Kelias sekundes Ana į ją dėbsojo išsižiojusi. Tada užsimerkė ir 
tris kartus patrankė galvą į durų staktą. 

— "Tu išprotėjai, - drėbtelėjo į Aniką mesdama įtarų žvilgsnį. — 
Kodėl taip kvailai pasielgei? Na iš tikrųjų! Tu taip ir pasakei? Pa- 
klausei, kaip, jos manymu, tavo vyras lovoje? 

Anika įsipylė dar vieną stiklinę vandens ir vos neužsipylė sau 
ant galvos. 

— Taip kalbėdama apsikvailinai! - mosteldama rankomis šūk- 
telėjo Ana. - Ir apsikvailink tu man šitaip! Ar žinai, ką tik ką pa- 
darei? Tu Sofijai Grenborg parodei, kokia ji svarbi. Patvirtinai, 
kad ji kažką reiškia - papylei žibalo į ugnį, kuri jau buvo užgesusi. 
Velniai rautų, Anika, kartais tu tokia buka. 

Anika apsisuko ir nuėjo į vonią. 

— Nieko panašaus aš nepadariau, - jau nebūdama tokia tikra 


atsakė Anika. 

— O taip, dar ir kaip padarei, - atsakė Ana Snaphanė, - ir pui- 
kiai žinai. Greičiausiai Tomui ji nieko nereiškė, jei jis taip lengvai 
ją paleido. Ji tiesiog prie jo atsirado, o jis pasinaudojo proga. O tu 
dabar ją iškėlei į aukštumas, iki išskirtinio statuso, kažko, kas vis 
veikia tavo šeimą. Ir taip pasielgti buvo labai kvaila. 

— Ber ji veikia mano šeimą, - pasiskundė Anika. 

— Visai ne, - iš vonios atsakė Ana. - Ji veikia /ave ir nieko kito, 
ir viskas tik tavo galvoje. Verčiau nueitum pas terapeutą, o ne pul- 
dinėtum ją gatvėje. 

Anika į kriauklę išpylė vandenį, jos skruostai degė. 

— Ar nori peržvelgti paskaitą? - paklausė ji. 

Ana išėjo iš vonios nusitepliojusi storu makiažo sluoksniu. 

- Atleisk, - pasakė ji, - bet paskambino Robinas. Mes einame 
į salsos klubą. 

— Kas? - suglumusi paklausė Anika. 

Ana movėsi laisvą kraujo raudonumo suknelę, kurią susižvejojo 
drabužių, sumestų ant žemės, krūvoje, ir atsuko Anikai nugarą. 

— Ar gali užsegti? Ačiū! Ar nepasakojau tau apie Robiną? 

Anika užsegė užtrauktuką, ir Ana subanguodama sijonu apsi- 
suko. 

- Jis toks šaunus! - šūktelėjo koridoriuje pasibandydama kelis 
šokio žingsnelius. - Tikras saldainiukas, ir jam tik dvidešimt ketve- 
ri. O salsą šoka kaip tikras vyras. 

— O kaip su paskaita? — pasijutusi kvailės vietoje paklausė Anika. 

— Gal galime ją peržiūrėti kitą savaitę? Man tai tikrai didžiulė 
proga! 

Anika stovėjo koridoriuje žvelgdama į visą tą jovalą, galvoje tarsi 
pagreitintame kine lekiant visokiausioms mintims ir vaizdiniams: 


čia išnyrant Sofijos Grenborg blyškiam veidui, čia neleistinoje vie- 

toje jos pastatytam automobiliui, vaikams, su kuriais šiandien vi- 
sai būtų norėjusi pabūti, čia virš galvos pakibusiai Anos paskaitai, 
kol pajuto, kaip grimzta į neviltį, atsiduria kažkokioje tamsiausio- 
je, drėgniausioje skylėje. 

- Žinoma, - tarė ji. - Galime ir kitą dieną. 

Apsisukusi ji nuėjo prie durų pasijutusi tokia maža, kad vos gali 
pasiekti durų rankeną. 


Anika gavo baudą už neleistinoje vietoje pastatytą automobilį. 
Septyni šimtai kronų už automobilio pastatymą vietoje, kur gali 
sustoti tik ką nors pristatantis transportas. Seniau būtų nesutiku- 
si mokėti net jeigu ir bauda paskirta teisingai. Ji būtų rašinėjusi 
ir melavusi, įrodinėjusi ir privertusi tarybą atidirbti tuos septynis 
šimtus prieš jai galiausiai pasiduodant ir sumokant. 

Dabar tai mažiausiai rūpėjo. 

Ji įsimetė baudos lapelį į rankinę ir iš karto pamiršo. 

Atsisėdo į automobilį ir tiesiog spoksojo pro langą. 

„Ar kvaila buvo užkalbinti Sofiją Grenborg?“ 

Anika užsimerkė jausdama, kaip dega skruostai. Taip, Ana tei- 
si. Tai buvo didelė suknista klaida. 

— Aš nenorėjau, - sušnabždėjo tvenkiantis ašaroms. - Visai ne- 
norėjau. 

„Tik noriu, kad jis būtų mano“, - pagalvojo ji. 

Nusivaliusi akis automobilio daiktadėžėje susirado nosinių ir 
išsišnypštė. 

Iš tikrųjų, reikia važiuoti namo. Reikia leisti Tomui pailsėti ir 
perimti vaikus, paguldyti juos, o tada susirangius ant sofos kartu 
pažiūrėti kokį filmą. Arba pasikapstyti sode, arba pasitarti, ką da- 


ryti su vėja. 

— Negaliu, - garsiai ištarė ji. - Tik ne dabar. Galbūt greitai, bet 
tik ne dabar. 

Ji užsikišo plaukus už ausų, kelis kartus giliai įkvėpė, tada užve- 
dė automobilį ir pajudėjo laisva pavara. 

Iš rankinės išsitraukė mobilųjį ir paskambino Šiumanui. 

„Velnias, neatsiliepia“ 

Tada išsitraukė užrašų knygelę ir susirado Larso Henrio Sven- 
sono telefono numerius. Pirma paskambino į jo butą Siodermal- 
me - čia niekas neatsiliepė. Tada paskambino į Vermdę, čia irgi 
nieko. 

„Kur eitum tik paleistas po apklausos policijoje? Išgerti kavos 
kur nors mieste? Vargu - veikiau važiuotum namo ir norėtum 
nuo visų pasislėpti. Bute Siodermalme? Ar sėdėtum ten visą dieną 
ir neatsilieprum telefonu? 

Nelabai tikėtina. 

O gal važiuotum į vasarnamį Vermdėje? Galbūt tūnotum įlin- 
dęs tarp pakalnučių ir leistum viduje telefonui skambėti į valias? 

Čia jau daug panašiau“ 

Tavastbodvegenas — skambėjo gražiai. Tik kur jis yra? 

Adresą ji įvedė į navigacijos sistemą. Ji parodė vietą salyne, 
Fogelbrolandete. Reikėjo pravažiuoti Nacką ir Gustavsbergą, va- 
žiuoti link Stavsneso. 

O ką, jeigu ji nuvažiuotų ir jį aplankytų? Jam sėdint tarp gėlių 
paprašytų situaciją pakomentuoti ? 

Buvo laikas grįžti namo. Laikas dar kartą paskambinti Šiuma- 
nui. Laikas pasikalbėti su Jansonu, kuris ką tik buvo pradėjęs savo 


pamainą. 

Jis atsiliepė iš karto, balsas buvo šaižus, tik pažadintas iš nekal- 
bėjimo. 

— Tu kažkoks sunerimęs, - pastebėjo Anika apsidžiaugusi, kad 
ne ji viena išmušta iš vėžių. 

- Šią savaitę pas mane vaikai, - pasakė naktinės pamainos re- 
daktorius. 

— Visi? - paklausė Anika. 

— Ar išprotėjai? Tik du vyriausi. Ir tai per akis. Ar galime Katę 
užlaikyti iki savaitės pabaigos? Rytoj turime publikuoti Berit eks- 
tradicijos straipsnį. 

— Katės istorija išeis į viešumą jau po vidurnakčio, - pasakė 
Anika. - Jei galėtume ją paleisti šįvakar, greičiausiai būtume vie- 
ninteliai ją publikuojantys. 

Jansonas sunkiai atsiduso. 

- Numeris jau pilnas, - pasakė jis. - Šiumanas mums uždraudė 
pridėti papildomų puslapių. Ar žinai, kur jis? 

— Aš niekada nieko nežinau, - pasakė Anika. - Kai pasirodys, 
pasakyk jam, kad man paskambintų. 

Padėjusi ragelį ji sėdėjo kurį laiką su ausinėmis ausyse. 

Namo važiuoti nenorėjo. 

Prisiminti Sofijos Grenborg nenorėjo. 

Taigi vietoj to užvedė automobilį ir pasuko į rytus, link jūros, 


link Fogelbrolandeto. 


Važiuojant link Stavsneso kraštovaizdis darėsi vis uolingesnis ir 
skurdesnis. Atsidarius langą pasirodė, kad užuodžia druską ir jū- 
rinius dumblius, bet greičiausiai tai tebuvo jos vaizduotės vaisius. 
Ryškiai mėlynas vanduo driekėsi iš abiejų pusių čia įsiliedamas į 
ežerus, čia vėl pasiliedamas šalta mėlyna jūra. Paplūdimiai ir įlan- 

kėlės buvo išraižyti šviesiai pilka uoliena, palei kelią rikiavosi gum- 
buotos pušys ir liauni berželiai. Pievose ir ant uolinio pagrindo 
tvirtai stovėjo geltoni mediniai namai baltais stogo kraigais, prie 
jų driekėsi sidabrinės prieplaukėlės. 

Čia ji niekada nebuvo. 

Pravažiavusi Striomos sąsiaurį, atsidūrė vaizdingoje Švedijos 
salynų oazėje. 

Kaip čia gražu! 

Kelią sekė pagal navigacijos sistemą — priešingu atveju, ji tos 
vietos pati niekaip nebūtų radusi. Pavažiavusi apie penkis kilome- 
trus nuo sąsiaurio, pasuko į dešinę ir atsidūrė vingiuotame žvyr- 
kelyje, besirangančiame per kalveles, berželių gojus, pravažiavo 
Frideną ir riedėjo link Tavastbodo prieplaukų. 

Pro Larso Henrio namą ji pravažiavo ir turėjo apsisukti bei su- 
grįžti gavusi tris nuorodas. Anika sustojo sklypo viršuje, automo- 
bilį pastatė šalia seno fordo ir pažvelgė į nedidelį namelį. 

Kokia idiliška aplinka: šlaitas priešais jūrą, aplink jokių kaimy- 
nų, tik gamtos apsuptis. Medinis namo fasadas buvo rudai raudo- 
nas su baltomis pakraigėmis bei senais, autentiškais langais. 

Kažkada tai turėjo būti žvejo namelis. Languose atsispindėjo 
saulė. 

Už namo ji įžiūrėjo lauko tualetą ir didelį laužą, kiek tolėliau 
prie vandens - dar vieną medinį namelį, greičiausiai malkomis ku- 
riamą sauną. 

Anika išjungė variklį ir atidarė automobilio dureles. 

Blogiausia, ką jis galėjo padaryti, tai ją išvyti. 

Čia buvo kiek vėsiau nei mieste, oras gaivesnis ir švaresnis. Ji 


kelis kartus giliai įkvėpė, leisdama vėjui plakti plaukus. 

Gal geriausia gyventi taip? Galbūt Tavastbodavegene ji galėtų 
jaustis kaip namuose? 

Anika nusileido į sodą, kuriame tiesiog styrojo laukinių gėlių 
guotai. Čia iš tikrųjų buvo pakalnučių, taip pat ir vėdrynų, miš- 
ko plukių, prie srovele tekančio vandens kyšojo nemažas kuokštas 
snapučių. Takeliai nuberti į visas puses išsidraikiusių pušų spyglių, 
kurie buvo tvarkingai užtverti nugludintų akmenų tvorele. 

„Įdomu, ar visa tai padarė pats, - svarstė Anika. — Ar jis atos- 
togas leidžia ieškodamas akmenų, lygindamas žemę ir klodamas 
takelius?“ 

Larsas Henris registre buvo nurodomas kaip nevedęs, bet tai 
nereiškė, kad neturėjo draugių. 

Ji priėjo prie verandos ir pabeldė į duris. 

Tyla. 

Pabeldė dar kartą, stipriau. 

Niekas neatsiliepia. 

— Pone Larsai Henri? - garsiai ir aiškiai šūktelėjo. 

Pušyse sušiureno vėjas. 

Anika žengė atgal ir nuėjo už namo, prie tualeto ir laužo. Ap- 
degusios malkos buvo susisluoksniavusios ir pabalusios, laužas čia 
tikrai nedegė bent kelias dienas. Tualetas buvo mažytis, nudažytas 
tradiciškai raudonai, ant durų netgi kabojo žalia širdelė. Tai jai vėl 
sugrąžino prisiminimus apie senelę ir Likebu, jos regėjimų lauke 
blykstelėjo auksinis ruožas. 

— Kaip gražu... - sušnabždėjo. 

Tada vėl nuėjo prie namo durų ir pasibeldė. Pabandė pakliben- 
ti duris. Jos buvo neužrakintos. Atsargiai jas stumtelėjo ir kyštelėjo 
nosį į mažą blyškiai melsvą prieangį. 


— Laba diena?.. 

Nieko. 

Įėjo vidun. Kairėje buvo nedidelė virtuvė, tada mažas miegama- 
sis. Dešinėje - didesnis kambarys, kuris buvo kartu ir valgomasis, 
ir svetainė. Girdėjosi pritildytas televizorius. Ant mažo valgomojo 
stalo padėta lėkštė su silke ir bulvėmis, šalia jos — stikliukas degti- 
nės. Degė viena iš lempų. 

Svensonas greičiausiai buvo kažkur netoli. 

Anika pagalvojo, kad greičiausiai jis bus nuėjęs prie vandens. O 
galbūt išvažiavo prie maisto parsivežti alaus. 

Bet juk stovintis senas fordas jo? 

Pasijutusi kalta, kad šniukštinėja, išėjo iš namo ir atsipūtė, kad 
vėl buvo lauke. 

Apačioje, už namo, į vandenį leidosi saulė, ji palengva nužings- 
niavo link prieplaukos, kurioje suposi irklinė valtis. 

„O gal jis išplaukė kita valtimi? - pagalvojo Anika. - Gal tikri- 
na savo rakandus ir tinklus: 

„Bet įsipylęs stikliuką degtinės?“ 

Anika sustojo ir žvelgiant į saulėlydį ją apėmė vis stiprėjantis 
jausmas, kad kažkas čia ne taip. Tuomet sugrįžo prie automobilio, 
iš savo sunkiosios rankinės išsiėmė mobilųjį telefoną ir paskambi- 
no į nacionalinį automobilių registracijos centrą. 

Priešais pastatytas tordas priklausė Larsui Henriui Svensonui, 
kurio registruota gyvenamoji vieta buvo Ringvegeno gatvėje, 
Stokholme. 

Ji įsidėjo telefoną į kišenę. 

„Na, turi jis juk kur nors būti: 

„Kiek laiko jo jau nėra? Ar bulvės dar buvo šiltos? Degtinė šal- 


ta?“ 

Anika nuskubėjo argal į namelį ir nudūmė tiesiai į svetainę pa- 
tikrinti maisto. 

Bulvės buvo šaltos. Degtinės stikliuke kondensacijos — nė žy- 
mės. 

„Kažkas čia ne taip: 

Anika nuėjo prie lango ir pažvelgė į medžius, jūrą, tįstančius 
šešėlius. Šalia keliuko stovėjo fordas, už jo - jos visureigis. Nuban- 
guojančios laukinės gėlės, vidury keliuko į mažytę medinę sauną 
stovi apkiužęs sodo suolelis. 

Saunos durys praviros. 

Ji palinko arčiau lango, bandydama geriau įsižiūrėti. 

Iš kamino dūmas nesklido, mažame langelyje buvo tamsu, bet 
durys - tikrai praviros. 

Anika vėl išėjo į lauką, tada nužingsniavo pušų spygliais nuklo- 
tu takeliu akmeniniais pakraščiais ir priėjo prie saunos durų. Iš čia 
girdėjo į prieplaukėlę besiplakančias bangas. 

Jai plačiau atvėrus duris, į nedidelį persirengimo kambarė- 
lį įsliūkino blausi prieblanda. Cia buvo sukrauta krūvelė malkų, 
tvarkingai sulankstyti mėlyni rankšluosčiai. 

Už sienos priešais matėsi pati sauna. 

Anika žengė tris žingsnius pirmyn ir truktelėjo už durų. 

Jis kabojo ant sienos. 

Nežinia kaip, bet suprato, kad jis kabojo ant sienos, nebuvo tie- 
siog į ją atsirėmęs, nebuvo tik prigludęs. Jis kabojo. 

Iš dešinės akies kyšojo didelė geležinė vinis. 

Išsprogusi ir pasruvusi krauju į ją dėbsojo kairė akis. 


Dar viena vinis buvo jo kakle, ėjo per gerklę. 

Uždarė duris ir atsidūrusi lauke ant skruzdėlyno ištuštino savo 
skrandžio turinį. 


Tada paskambino Kju. 


Pirmas pasirodęs policijos automobilis buvo paprasta patrulio 
mašina: ji atvyko vos už penkiolikos minučių. Sustoję apačioje, 
netoli saunos, apsidairydami išlipo du tipiški pareigūnai. 

Anika sėdėjo savo užrakintame automobilyje įsijungusi variklį 
bei šildytuvą. Jai buvo taip šalta, kad visa drebėjo ir negalėjo nu- 
stoti žvilgčiojusi per galinį veidrodėlį. Vis tikrino, ar niekas nesė- 
lina iš pasalų. 

Atvykus patruliams pasidarė ramiau. 

Vienas pareigūnų užlipo ant kalvelės ir priėjo prie jos. Jai nepa- 
norus išlipti, pabeldė į automobilio langą. 

Anika kelis centimetrus pravėrė langą. 

Linktelėjo. 

— Namo savininkas, sakėte, yra saunoje. Miręs. 

Ji vėl linktelėjo. 

Policininkas atsiduso. 

— Netrukus turėtų atvykti kas nors iš Kriminalinių nusikalci- 
mų skyriaus ir jums užduoti keletą klausimų, - pasakė ir nuėjo prie 
patrulio automobilio. 

Anika uždarė langą ir vėl sustingusi sėdėjo apatišku žvilgsniu. 

„Vinis, perverta per akį, išsikišusi gal kokius du ar tris centime- 
trus. 

„Tai reiškia, kad kažkas ją įkalė naudodamas plaktuką, kuriuo 
kalė profesoriaus galvą tol, kol liko keli centimetrai: 

„Kokio ilgumo gali būti vinis? Kokio gylio yra kaukolė? Apie 


septyniolika centimetrų? Virš dvidešimties?“ 

„Ką apie Svensoną anądien sakė Kju?“ 

„Jis su Ernsto Eriksono mirtimi neturi nieko bendra“ 

Atmintyje išgirdo savo paties atsakymo aidą: 

„Ir tuo esate įsitikinę?“ 

Jis atsakė: 

„Nė šešėlio abejonės: 

Anika atsiduso. 

Dabar jau žinojo, kodėl jie buvo tokie tikri, kad Ernstas Erik- 
sonas nenusižudė. 

Gal ir galima buvo įsikalti vinį sau į kaklą, bet tik ne tuomet, jei 
viena jau perdurta per smegenis. 

Anika išsiėmė telefoną pagalvojusi, kad reikia paskambinti To- 
mui. 

Tik niekaip negalėjo tam susikaupti. 

Ji ir taip, per atstumą, jautė jo pyktį. 

„Su juo susitvarkysiu grįžusi, - pamanė, - priešingu atveju, rei- 
kės už tą patį atsiimti du kartus: 

Maždaug po dešimties minučių keliuke išsirikiavo dar trys ne- 
pažymėti automobiliai. 

Antrajame šmėstelėjo havajietiški marškinėliai. 

Ji išjungė variklį, užsirempė megztinį, kurį rado ant galinės sė- 
dynės, ir išlipo pasitikti detektyvo inspektoriaus. Anika kantriai 
laukė prie jo automobilio, kol jis nuėjo į sauną ir įsitikino, kad ji 
neprifantazavo. 

— Nė šešėlio abejonės, - pasakė Anika. - Puiku. 

Jis mostelėjo į vėmalus ant skruzdėlyno prie saunos durų. 

— Ką ten darei? 

— Ar čia jau prasidėjo oficialus tardymas? 


Kju skėstelėjo rankomis. 

— Ar aš panašus į mikrofoną? 

— Tikėjausi gauti komentarą apie Ernsto Eriksono mirtį, — pa- 
sakė Anika. - Namo viduje degė šviesa, o saunos durys buvo pra- 
vertos, todėl ir įėjau vidun. 

— Aresi tikra, kad durys buvo pravertos? 

— Aš tai pastebėjau iš namo, - pasakė Anika parodydama į lan- 
gą viršuje, kuriame degė šviesa. 

— Buvai namo viduje? Ką ten veikei? 

— Ten, ant stalo, buvo padėta lėkštė su silke ir bulvėmis, norėjau 
patikrinti, ar maistas dar buvo šiltas. 

Kju nepatenkintas suinkštė. 

— Nori pasakyti, nusikaltimo vietoje visur landžiojai ir viską 
lietei? 

Anika krimstelėjo sau lūpą. 

— Kūno ne, - pasakė ji. - Jo neliečiau. Ir saunoje prie nieko 
nesiliečiau, išskyrus durų rankeną. 

Kju nuėjo prie savo automobilio, atidarė dureles ir kažką iš- 
traukė iš daiktadėžės. 

Anika nuo jo nesitraukė. 

— Tai turėtų būti susiję su kokiu nors asmeniniu motyvu, ar 
ne? - paklausė. - To niekaip nepavadintum švariu ar profesiona- 
liu darbu. Vadinasi, Katė atkrenta? O Ernstas Eriksonas taip pat 
ne jos darbas, taip? 

Detektyvas inspektorius išlindo iš automobilio rankoje laiky- 
damas nedidelį magnetofoną ir užtrenkė automobilio dureles. 

— Liudininkės Anikos Bengtzon apklausa, - pradėjo jis. - As- 
meninės detalės bus pridedamos vėliau; birželio 1 d., antradienis, 
19:55 val., įvykio vieta Tavastbodvegene, Fogelbrolandete, įtaria- 


ma Larso Henrio Svensono žmogžudystė... 

Anika apsisuko ir patraukė link savo automobilio. 

— Kur tueini? 

— Laikraštis, - pasakė Anika. - Net negalvok man uždrausti 
atskleisti informaciją ir šį kartą. Aš netylėsiu. 

— Niekada tyrimo nesi stačiusi į rizikingą padėtį, - pasakė 
Kju. 

— Prašau, — atsisukdama veidu į jį tarė Anika. - Tai mano pir- 
ma sugrįžimo į darbą diena. Negaliu leisti, kad vėl mane išmestų. 

Kju įžūliai į ją pažvelgė. 

— Na, žinoma, kad paskelbsiu tau draudimą atskleisti informa- 
ciją, — pareiškė, - pagal Teismo proceso įstatymo dvidešimt trečią- 
jį skyrių, dešimtąją dalį. Noriu, kad čia pasiliktum, kol baigsime, 
kad vėliau galėčiau tave deramai apklausti. 

— Aš atvažiavau ir išlipau iš automobilio, - kalbėjo Anika. — 
Apsižvalgiau aplink ir pabuvusi dvidešimt tris minutes radau 
kūną. Tada apsivėmiau ir paskambinau tau. Atvažiavusi daugiau 
nieko nemačiau. Nepravažiavo joks automobilis, nepraplaukė jo- 
kia valtis. Buvau visuose pastatuose, įskaitant ir lauko tualetą, ir 
beveik viską paliečiau. Tai va, o dabar jau važiuoju. 

— Draudžiu tau išvažiuoti, - pasakė Kju. 

— Tai nušauk mane, - pasakė Anika apsisukdama ir žengdama 
link savo automobilio. 


Ji išsitraukė telefoną ir paskambino laikraščiui. 


Andersas Šiumanas numetė portfelį ant stalo mažoje savo dar- 
bo zonoje. Diena buvo siaubinga. 

Laikraščio savininkai perspėjo dėl apgailėtinų rytinio laikraš- 
čio rezultatų pirmajame metų pusmetyje ir ėmė skambinti visais 


įmanomais pavojaus varpais. 

Jų viloje Djurgordene surengtas susirinkimas priminė tardy- 
mą. 

"Turėjo būti peržvelgti visi kaštai. 

Įšaldomos visos naujos iniciatyvos. 

Visoje jų žiniasklaidos imperijoje stabdomas naujų darbuotojų 
samdymas. Neleidžiama net priimti laisvai samdomų žmonių. 

Laimei, tarp redakcijos vadovybės būta keleto protingų vyrų ir 
moterų. Kartu jie savininkus ir valdybą įtikino, kad stabdyti viską, 
kas pradėta, ne krizės sprendimo būdas. 

Kritinės padėties pripažinimas yra viena, bet visai kas kita rasti 
būdų, kaip žmonėms susidoroti su frustracija, kylančia žlugus jų 
viltims. 

Reikia rasti jėgų ir judėti pirmyn. 

Jis nebuvo tikras, ar jį suprato, tačiau žinojo, kad ateinantį mė- 
nesį turės stengtis gelbėti naująsias iniciatyvas, kurias, jau manė 
esant saugias. 

Andersas delnu pasitrynė smakrą. 

Kodėl, po galais, jis taip elgėsi? 

Tokio spyrio jam pakako, kad šoktų į savo jau aplamdytą gel- 
bėjimosi parašiutą, galintį jį saugiai nuleisti ant žemės, vykstant 
sprogimui žiniasklaidos pasaulyje. 

Atsakymą jis jau žinojo. Jį suformulavo vienas senas Švedijos 
televizijos politikierius, nušvietęs globalius konfliktus, pradedant 
Vietnamu, baigiant Iraku: „Griebti jautį už ragų vykstant karui 
niekada nesunku. Tik kai taika, atrodo, prasmegtum skradžiai 
Žemę. 

Dabar būtent karas siautėjo priešais jo nosį, atsivėrė naujas 
frontas su idiotiškais laikraščio savininkų prioritetais priešakyje, 


kartu su nesiliaujančia kova su kitu vakarinių naujienų laikraščiu, 

taip pat ir ateities nesutarimais dėl prastų technologinių investici- 
jų sprendimų bei pozicijų įtvirtinimo. 

Jo jau laukia žmona. Jis turėjo važiuoti namo. 

Andersas giliai atsiduso. 

Ji veikiau norėtų, kad vyras į namus sugrįžtų vėliau už nugaros 
palikęs visas batalijas nei pasirodytų anksti joms vis dar nesibai- 
gus. 

Būtent todėl suskambus telefonui Andersas ir atsiliepė, nors 
jau turėjo būti pakeliui namo. 

— Aš vėl tai padariau. 

Tai buvo Bengtzon, vaikščiojanti bėda. 

Jis susmuko kėdėje ir užsikėlė ant stalo kojas. 

— Žinau, — pasakė jis, — mačiau. „Katė“, kokia čia pravardė? 
Kiek laiko rengei šią istoriją? 

— Kalbu ne apie Katę. Aš ką tik aptikau kūną ir šįkart tylėti 
neketinu. 

Pažiūrėjęs į lubose šviečiančią lempą, kelis kartus sumirksėjo. 

- Ką? - sukluso Šiumanas. 

— Profesorius, kuris buvo apklausiamas dėl Ernsto Eriksono 
žmogžudystės, miręs, - pranešė Anika. 

- Kas toks? - nesuprato Šiumanas. 

— Dar vienas Karolinskos instituto profesorius. Aš jį radau. Jis 
buvo prikaltas vinimis savo paties saunoje, per vieną akį perverta 
apie dvidešimties centimetrų vinis, o kita per gerklę. 

Jis žiūrėjo į lempą tol, kol neatlaikęs akinančios šviesos užsi- 
merkė. Prieš akis pabiro šviesos raibuliai. 

— Prikalras?.. 

— Prikaltas jau po mirties, jis pasmaugtas. Ernsto Eriksono kū- 


nas buvo sužalotas tokiu pačiu būdu. 

Ji kalbėjo tarsi prisukta be jokių priimtinų saugumo limitų. 

— Pati nieko rašyti negaliu, - dėstė Anika, - galbūt išskyrus 
apžvalgą. Iš naujienų pusės turės rašyti kas nors kitas. 

— Ar tau leidžiama apie tai kalbėti? Tau nedraudžia atskleisti 
informacijos? 

— Bando, bet aš nepasiduodu. Pakankamai ilgai tylėjau. Mane 
turės apklausti kas nors, kas nusimano apie šį draudimą, tada jau 
jūsų sprendimas, ar mes tai publikuosime. Ar yra Berit arba Patri- 
kas? 

- Jie neatsitiesdami dirba prie ekstradicijos Bromoje istorijos — 
rytoj turime ją publikuoti. 

— Ar yra dar kas nors, nusimanantis, kokias taisykles bandome 
apeiti? 

Jis vėl atsisėdo ranka pasiremdamas galvą. 

— Jansonas, bet jis atsakingas už visą laikraščio numerio redak- 
ciją. 

Anika nutilo. 

— Supratau, — tarė ji. - Tai man tiesiog važiuoti namo ir viską 
mesti ? 

— Aš, — pasakė jis. - Aš galiu tai padaryti. Atvažiuokite į redak- 
ciją ir aš paimsiu interviu. 

Kelias akimirkas Anika tylėjo. 

- „Anderso Šiumano interviu“? — skeptiškai paklausė. 

— Manai, kad praeityje man niekada nieko nėra tekę sukombi- 


nuoti? — paklausė jis. 


BIRŽELIO 2 D.. TREČIADIENIS 


SUSKAMBUS ŽADINTUVUI Anika pagalvojo, kad išmušė pas- 
kutinioji. Visą kūną varstė slogus nuovargis, atrodė, kad buvo ne- 
miegojusi kelias dienas. 

Ji pasirito ant nugaros atsargiai dirsteldama į kitą lovos pusę. 
Kažkas ten gulėjo, alsavo šiltas kūnas, tik tai buvo ne Tomas, o Ele- 
na. Ant baltos pagalvės išsidraikę plaukai. Anika palinko virš jos 
ir nutraukė nuo veido antklodę. Mergaitės blakstienos virpčiojo 
išduodamos, kad ji sapnuoja. 

„Mano brangutė“, - švelniai perbraukdama dukters plaukus 
pagalvojo Anika. 

Tada acsigulė ir įsiklausė, kas vyksta virtuvėje. 

Čiaupas nebėga. Laikraščiai nešiugžda. Indai neskimbčioja. 

„Tikiuosi, išėjęs“, - pamanė. 

Tai reikštų, kad jai pavyks konfrontaciją atidėti vėlesniam lai- 
kui. 

Vakar vakare ji nepaskambino, to nepadarė ir Tomas. Kai su- 
grįžo į namus, jis jau miegojo. Jai pavyko į lovą šalia jo ir Elenos 


įsliuogti nė vieno nepažadinant. 

Dabar Tomas išvažiavo nepažadinęs jos, su palengvėjimu Ani- 
ka atsiduso. 

Elena neramiai pasimuistė, tada lėtai, tingiai pasirąžė, primin- 
dama seną katiną Viską, kurio jau seniai nebebuvo. 

„Reikia keltis, - pagalvojo, — turiu paruošti pusryčius ir nuvež- 
ti vaikus į darželį: 

Šiandien į darželį turėjo sugrįžti ir Kalis. 

Pagalvojus, koks jis pažeidžiamas, jai sugniaužė vidurius. 

Jei tik galėtų ką nors dėl to padaryti... 

Jei tik turėtų kokios nors galios... 

„Bet juk turiu“, - staiga pagalvojo. 

Leisdama susidėlioti mintims, ji pažvelgė į lubas. 

Būdų įgauti įtakos, jei jos dar neturi, visada buvo. Iš tikrųjų 
buvo visai paprasta — su tuo ji susiduria visą gyvenimą. Šiaip sau 
jos neįgausi, ji visada turi savo kainą, bet Anika buvo pasirengusi 
ir sumokėti. 

„Turiu iš ko rinktis, - šmėstelėjo jai. - Jeigu noriu, galiu tai pa- 
daryti... 

Anika nusirito į Tomo lovos pusę ir prisiglaudė prie savo duk- 
ters. 

— Elena, - sušnabždėjo, - laikas keltis. 

Ji glostė mergaitės plaukus, kol ši atmerkė akis ir kurį laiką ne- 
siorientuodama žvalgėsi. 

Pamačius mamą jos veidelis nušvito šypsena — o, ta šypsena — 
ta visišką pasitikėjimą ir besąlygišką meilę skleidžianti šypsena; ir 
tada apsimiegojęs balsas. 

— Mamyte! 

Miego sudrėkintos rankutės apsivijo jos kaklą, dvelktelėjo sal- 


dus vaikiškos odos ir medvilninės pižamos kvapas. Anika pasū- 

pavo savo mažą kamuolėlį rankose ir norėjo, kad joms niekada 
nebūtų reikėję keltis. 

— Ar šiandien važiuosime į darželį, mamyte? 

— Taip, - sušnabždėjo Anika, - šiandien darželio diena. 

Mergaitė pasirangė jos glėbyje ir patenkinta striksėjo lovoje ant 
beprotiškai brangaus čiužinio. 

- Šiandien mesiu lauk savo krepšį, - pasakė ji išsidraikiusiais 
plaukais. - Aš darau krepšį, mamyte, su raudonomis kišenėmis ir 
daug daug sagų. 

— Skamba labai įdomiai, - pasakė Anika. 


Anika sustojo prie darželio. Buvo kiek prieš devynias, žaidimų 
judantį jų spiečių, ieškodama dviejų tvirto sudėjimo berniukų ma- 
dingomis šukuosenomis ir brangiais sportiniais bateliais. 

Štai. Šrai ir jie. Jie stoviniavo prie tvoros ir spardė triratį. 

— Eime, - išjungdama variklį pasakė Anika. - Greitai susirin- 
kimas. 

Elena atsisegė savo diržą ir šoko lauk, tačiau Kalis kažko lūku- 
riavo. Jis pirštais persibraukė per didelį tvarstį kaktoje. 

— Mamyte, ar galiu jį nusiimti? 

— Jokiu būdu, - pasakė Anika. - Į žaizdą gali patekti nešvaru- 
mų. Turi man pažadėti, kad paliksi jį vietoje, gerai? 

Berniukas linktelėjo. 

— O jeigu jie vėl su manimi elgsis negražiai? - paklausė jis. 

Anika prie jo pasilenkė. 

— Kali, - žvelgdama į jį tarė Anika. - Aš tau pažadu. Aleksas 
ir Benas daugiau niekada bjauriai su tavimi nesielgs. Aš tuo pasi- 
rūpinsiu. 

Jis atsiduso ir palinksėjo, o tada išlipo iš automobilio. 

— Labas, Kali, - prie įėjimo sušuko Lota. - Ar gali ateiti man 
padėti? Galėtum išdalyti knygas! 

Kalis išspaudė šypseną ir paleidęs Anikos ranką nubėgo. 

Netrukus jie eis vidun, ji turėjo vos minutę. 

Anika pajuto, kaip kala širdis, o galvoje tuksi pulsas. Ji prasi- 
brovė pro būrį vaikų, kol susiaurėjo jos regėjimo laukas. Jis darėsi 
vis siauresnis ir siauresnis, kol ištįso į tunelį, kurio gale buvo tik dvi 
mažos figūros, du šešiamečiai, tvoros gale spardantys triratį. 

Ir štai netrukus jie stovėjo priešais ją, prie pat kojų, bet jos vis 
tiek nepastebėjo - toliau šūkavo ir rėkavo spardydami triratį, tada 
Anika prie jų pasilenkė. 

— Bendžaminai, - tyliai kreipėsi, stipriai sugriebdama berniu- 
ko ranką. 

Vaikas į ją pažiūrėjo nuostabos kupinomis akimis pusiau nu- 
kąsdamas savo paleistą garsą. Ji veidu priartėjo vos kelių centi- 
metrų atstumu nuo jo ir stebėjo, kaip nuostaba virsta nervingu 
nerimu. 

— Bendžaminai, - dar kartą kreipėsi į jį. - Ar tu su Kaliu ne- 
gražiai elgeisi? 

Berniuko žabtai atsivėrė ir kyštelėjo liežuvis. 

— Noriu, kad kai ką įsimintum, - iškošė Anika širdžiai tuksint 
taip smarkiai, kad vos girdėjo savo pačios žodžius. - Jei kada nors 
nuskriausi Kalį, turiu galvoje dar kada nors, aš tave užmušiu. Su- 
pratai? 

Berniuko akys išsipūtė kaip burbulai ir pagaliau prisipildė su- 
pratimo ir siaubo. 


Tada griebė kitą vaikį. 

— Aleksandrai, - jo veidą nusvilindama tariamais žodžiais su- 
šnabždėjo. - Jei dar kada nors nuskriausi Kalį, aš ateisiu, susirasiu 
tave naktį ir nužudysiu. Supratai? 

Berniukas ėmė drebėti ir siaubo kupinu žvilgsniu spoksojo į ją. 
Galiausiai Anika abu berniukus paleido ir nužvelgė. 

— Ir žinote ką? - tyliai pridūrė. - Kalbu ne tik apie Kalį, bet ir 
apie visus kitus vaikus. 

Tada atsistojo, nusisuko ir nuėjo. Prasiyrė pro vaikų jūrą prie 


tunelio gale stovinčio savo automobilio. 


Link miesto ji važiavo apimta keisto jausmo, tarsi ne vairavo 
automobilį, o pilotavo lėktuvą. Ratai, rodės, nesiekia žemės - ji 
skrodė per debesis ir dangų. 

„Ar tai buvo kvaila, 27 kvaila, ar kvaila?“ 

„Koks skirtumas, - tuo pat metu pamanė pajausdama, kaip ra- 
tai paliečia žemę. - Jei prireiktų, dar kartą padaryčiau tą patį. 

Jai statant automobilį, dangus buvo prisisunkęs pilkumos, ore 
kybojo lietaus debesys. 

Anika nuėjo į redakciją ir vėl ją pasitiko ankšta erdvė, kurioje 
tvyrojo keista tuštuma. 

Berit jau buvo čia - sėdėjo prie savo stalo ir užsidėjusi akinius 
rašė. 

— Tęsinys? - paklausė Anika. 

— Kas ką žino, - retoriškai klausė Berit. - Ar kas nors kam nors 
davė leidimą ką nors daryti? Kas sankcionavo prievartą? Kas vedė 
derybas su Jordanijos vyriausybe? Šioje betvarkėje nepasiduosiu 
tol, kol padarysiu viską, kas įmanoma. Kaip tau sekasi? 


Anika susmuko Patriko kėdėje. 

- Šeštadienį kažkas įvyko, — pasakė ji. - Nobelio rato nariai tu- 
rėjo susitikimą, paskui vyko seminaras, po jo gėrimai, užkandžiai. 
Kažkuriuo metu tą popietę turėjo įvykti kažkas, kas paskatino 
Ernsto Eriksono ir Larso Henrio Svensono žmogžudystes. 

— Paklausykite visi, prašau! — nuo savo darbo stalo sušuko Spai- 
kas. Anika ir Berit acsitiesė ir sužiuro į jį. 

Visai kaip senais laikais ant naujienų redakcijos stalo be batų, 
pražergęs kojas pasilipo Šiumanas, - kaip tuomet, kai popiet pa- 
sirodžiusias naujienas visi redakcijos darbuotojai it darbo bitelės 
apdorodavo - kurpdavo straipsnius, redaguodavo ir fotografuo- 
davo - anksčiausiam laikraščio leidimui, kuris kažkur rūsiuose 
dienos šviesą išvysdavo apie 4:45 ryto. Kitaip tariant, jis elgėsi 
taip, kaip seniau elgdavosi visi redaktoriai. 

Dabar tai atrodė kiek kitaip. 

Šiumanas stovėjo ant daug mažesnio stalo, į jį sužiurę stovėjo 
daug mažesnis ir ne tokių entuziazmo apimtų darbuotojų perso- 
nalas. 

Vyriausiasis redaktorius iškėlęs virš galvos laikė tos dienos lai- 
kraščio numerį. 

— Tai, - prašneko jis, — yra geriausias numeris laikraščio istori- 
joje. Dar niekada kiekviename puslapyje nebuvo tiek sensacingų 
naujienų. Mus cituoja „AP“, „AFP“, „Reuters“, „CNN“. 

Kiek sutrikę visi žvalgėsi vieni į kitus. Daugelis jų prie apdulkė- 
jusios popierinės versijos visai neprisidėjo, o dirbo prie interneti- 
nės, vietinėje televizijoje, komerciniame radijuje ar rengė kurį nors 
blizgų priedą. Dauguma jų paries laikraščio net neskaitė. 

- Berit atskleidė, kad užsienio valdžiai buvo leista veikti Šve- 
dijos teritorijoje ir šiandien tai tiriama toliau, - triumfuodamas iš 


savo „sakyklos“ pareiškė Siumanas. - Jau galite matyti, koks susi- 

domėjimo šia istorija antplūdis. Taip pat laukiame detalių Anikos 
straipsnių apie Nobelio žmogžudystes tęsinio. Šiandien atskleista, 
kas įvykdė šias žmogžudystes, ir žinome, kad jos vis dar nesibaigia. 
Tai mums visiems puiki diena. O dabar grįžkime prie darbo! 

Kažkada tokią kalbą būtų palydėję šūksniai ir plojimai. 

Dabar žmonės buvo sumišę, prieš išsiskirstydami vieni į kitus 
žvalgėsi lyg nesuprasdami, kas vyksta. 

Anika ir Berit sėdėjo sukryžiavusios rankas ir atrodė sunerimu- 
sios. 

— Jo laikas nė kiek nepakeitė, - pasakė Berit. - Kartais pagalvo- 
ju, ar jis apskritai nutuokia, ką daro. 

— Manau, jis pradeda suprasti, - atsakė Anika. - Jis turi viską 
sugrąžinti į savo vėžes — tai ką tik ir pabandė padaryti. Turi pasiek- 
ti, kad visi dirbtų siekdami vieno tikslo. Vėl turi atkreipti dėmesį į 
tikrąjį žurnalizmą. 

— Nori pasakyti, kad svarbu tai, ką sakome, o ne iš kokios tribū- 
nos kalbame? - samprotavo Berit. 

— Maždaug, - atsakė Anika. - Beje, ar žinai, ką padariau šį 
rytą? Kaip reikiant baimės įvariau vaikigaliams, nuskriaudusiems 
mano Kalį. 

— Oho, - nusistebėjo Berit. — Ar tik tau tai neatsilieps? 

Anika atsiduso. 

— Man nesvarbu, svarbiausia, kad nereikėtų kentėti Kaliui. Tai 
kas, tavo manymu, ką nors žinojo apie ekstradiciją Bandhagene? 

Berit pasitaisė akinius ir siektelėjo pluošto popierių. 

— Na va, viskas atrodo štai taip: ekstradicijai leidimą davė vy- 
riausybė. Vienoje įstatymo dalyje kalbama apie terorizmą: tai 
įstatymas apie užsienio piliečių kontrolę, kuriuo jie visada ima 


dangstytis, kai nenori, kad kas sužinotų apie jų veiksmus. Žinai, iš 

serijos „dėl taikos karalystėje“ ir panašiai, o aukščiausia valdžia — 
vyriausybės. 

— Ir tai naujas įstatymas? 

— Ne, jis jau veikia daugiau nei trisdešimt metų ir buvo panau- 
dotas apie trisdešimt kartų, juo per daug nepiktnaudžiauja. Tačiau 
kiekvieną kartą nutįsta koks nors įtarimo šešėlis, nes labai retai at- 
skleidžia, kas iš tiesų už jų sprendimo stovi. Jei nenutariama, kad 
atvejis yra ypač neatidėliotinas, vyriausybė turi kreiptis į Migracijos 
tarnybą, tada procesas turi būti sankcionuotas Apylinkės teismo. 
Vis dėlto kažkodėl beveik visada panašūs atvejai ir tampa ypač me- 
atidėliotinais... 

— Bet juk jie negali tiesiog išspirti žmonių žinodami, kad jie 
bus kankinami? — paklausė Anika. 

— Ne, negali, - atsakė Berit. — Pagal tą patį įstatymą vyriausy- 
bė privalo ekstradiciją sustabdyti ar jai sutrukdyti, jei yra mirties 
bausmės ar kankinimo tikimybė, ir vietoj jos taikyti privalomąją 
įtariamojo teroristo registraciją. Tai reiškia, kad jis turi policijos 
nuovadoje kiekvieną savaitę prisistatyti tam tikrą skaičių kartų ir 
taip įrodyti, jog nieko neprisidirbo. Tai gali trukti trejus metus, 
tada byla perduodama teismui. 

— Tuomet daug paprasčiau tokiu asmeniu atsikratyti, - pasakė 
Anika. 

— Ypač jei pačiu laiku pasirodo pakeliui skrendantys amerikie- 
čiai, - pridūrė Berit. 

— Kam dėl to metami kaltinimai? 

Berit nusviedė šūsnį popierių ir nusiėmė akinius. 

— Iš tiesų viską sujaukė Saugumo policijos pareigūnas oro uos- 
te. Jo vardas Antonas Abrahamsonas. Jis oficialiai kontrolę per- 


leido užsienio policijos autoritetui. Tai techninė klaida, tačiau ne 

čia tikrasis skandalas. Kaip galime leisti paprastam spynų meistrui 
iš Bandhageno klijuoti teroristo etiketę ir išspirti nesant visiškai 
jokių įrodymų? 

— Ką kalba Saugumo policijos pareigūnas? 

— Negaliu su juo susisiekti, - pasakė Berit. - Jis išėjęs tėvystės 
atostogų. 

— Kaip patogu, - pasakė Anika. 

— Taip, argi ne? — pritarė Berit. 

— O ką sako Teisingumo departamente? - pasiteiravo Anika 
pagalvodama apie Tomą. 

— Kad ministras apie ekstradiciją buvo informuotas tik sausio 7 
d. Kitaip tariant, po kelių savaičių. 

— Ar tu tuo tiki? 

Berit atsiduso. 

— Džemalui nuo to jokio skirtumo, - pasakė ji. - Užsienio rei- 
kalų ministerija tvirtina, kad buvo patikinta, jog su juo bus dera- 
mai elgiamasi. Mūsų ambasadorius pas jį apsilanko kas mėnesį ir 
sako, kad jam viskas gerai, tačiau Fatima teigia, kad jis visas ran- 
duotas nuo patirtų kankinimų. 

— Na, belieka tau nuvykti ir jį aplankyti, - tarė Anika. 

- Šiandien popiet iš ambasados sužinosiu, ar galiu kitą kartą 
vykti su jais, - pasakė Berit. 

Anika pasiėmė savo rankinę ir patraukė prie dieninės pamai- 
nos korespondentų darbo stalų, kad leistų Berit dirbti toliau, be 
to, ir pati turėjo paskambinti į kelias vietas. 

Ji buvo įsitikinusi, kad praeitą šeštadienį kažkas įvyko. 

Kažkas paskatino naujas Nobelio žmogžudystes, o gal jas jau 
vadinti Karolinskos instituto žmogžudystėmis? Gal šios neturi 


nieko bendra su Nobelio žmogžudystėmis? 

Ji surinko Karolinskos instituto priimamojo numerį ir paprašė 
sujungti su Birgita Larsen. 

Telefonas skambėjo keturis, penkis, šešis kartus... 

Birgita paprastai atsiliepdavo po pirmojo signalo, todėl Anika 
buvo bepadedan:ti ragelį, kai kitame laido gale acsiliepė dvejojantis 
balsas: 

— Klausau, laba diena? 

— Birgita? Laba diena, čia Anika Bengtzon iš... 

Ją pertraukė užtęstas sukūkčiojimas. 

— Birgita? - sukluso Anika. - Kaip jūs? Ar žinote apie Larsą 
Henrį? 

— Gyvūnai, - sušnopavo Birgita Larsen tokiu balsu, lyg būtų 
verkusi valandų valandas. 

- Gyvūnai? - pakartojo Anika. 

Profesorė garsiai išsišnirpštė nosį ir kelis kartus sušnopavo. 

— Nugaišo visi mano testuojami gyvūnai, - drebančiu balsu 
tarė ji. - Kažkas juos naktį išžudė. 

Anikai prieš akis iškilo eilės organinio stiklo dėžių, mažos juo- 
dos ir baltos pelės, besukančios lizdus iš servetėlių ir besikrapšti- 
nėjančios aplink savo kiaušinių dėklus. 

— Nužudė? Kaip? 

— Pelėms nusukioti sprandai, o triušiai ir žiurkės mirtinai nu- 
plakti. 

— O varge, - pasakė Anika. - Kas galėjo tai padaryti? 

— Policija įtaria vieną gyvūnų teisių apsaugos organizaciją, bet 
aš tuo netikiu. Niekas nežino, kur yra laboratorija. Nėra jokių įsi- 
laužimo pėdsakų ir nenugaišinti niekieno kito, tik mano gyvūnai. 


O dar Larsas Henris, girdėjot? Tai siaubinga! 

— Ašjį ir radau, - pasakė Anika. 

Birgita vėl šnirpštelėjo nosį. 

— A, taip, žinoma, man jie sakė. Ar tiesa, kad jis buvo be gal- 
vos? 

Anika nurijo sunkų oro gurkšnį. 

— Gal galiu atvykti pas jus? - pabandė pasiūlyti Anika. 

Atrodė, Birgita Larsen atsiduso. 

— Na gerai. Žinoma, kodėl gi jums?.. 

Anika baigė pokalbį ir su savimi tįsdama rankinę nuėjo pas 
Spaiką. 

— Važiuoju į Karolinskos institutą, - susakė, — tada rašyti vyk- 
siu namo. 

Naujienų redaktorius kažką burbtelėjo nepakeldamas akių. 

— Galvojau, kaip dėl kokios nors kompensacijos už benziną, juk 
darbo reikalais važinėju savo automobiliu, - pasiteiravo Anika. 

Spaikas nustebęs į ją sužiuro. 

— Neturiu supratimo, - pasakė jis. 

— Tai kieno man klausti? - klausė ji. 

Jis gūžtelėjo pečiais ir paėmė suskambusį telefoną. 

— Dėl manęs, gali važinėti nors ir dviračiu, - drėbtelėjo. - Arba 
plaukti. Taip, čia Spaikas... Ei, po velnių, juk sakau k/ausau! 

Anika apsisuko ir išėjo į pilką lauko niūrumą. 


Kai Anika pastatė automobilį prie „Juodosios lapės“, lietaus 
debesys vis dar kabojo, tačiau tarsi kažko laukdami neprapliupo. 
Vėjas aršiai taršė medžius, savotiškai padvelkė rudeniu. 

„Tai tiek tos vasaros?“ — svarstė Anika. 

Ji nuėjo tiesiai į Birgitos Larsen skyrių, buvusias prašmatniąsias 


„Astra“ patalpas, kur ją įleido grupelė studentų. 

— Pasakokit, - ištraukdama kėdę vos tik Anikai peržengus švie- 
saus jos kabineto su perspėjimu apie radioaktyvumą slenkstį tarė 
Birgita. 

Buvo matyti, kad biofizikos profesorė kurį laiką verkė; ji bandė 
nutaisyti rimtą veidą, bet ši kaukė buvo labai trapi. 

— Ar čia jau buvo policija? - paklausė Anika įsitaisydama kėdė- 
je. - Ką jie pasakė dėl nugaišusių gyvūnų? 

— Mane jau apklausė, - pasakė profesorė. - Dabar jie nusileido 
į laboratoriją. O kas nutiko vakar? 

— Aš nuvažiavau į Svensono vasarnamį Fogelbrolandete už- 
duoti jam keletą klausimų, - pradėjo Anika. 

— A, supratau, - tarė Birgita Larsen ant stalo priešais jas padė- 
dama sausainių pakuotę. - Kodėl ten važiavot? 

— Maniau, kad šeštadienį kažkas įvyko, todėl norėjau jo apie 
tai paklausti, - paaiškino Anika atsisakydama sausainių. — Susi- 
rinkimo, seminaro arba vaišių metu įvyko kažkas, kas paskatino 
Ernsto ir Larso Henrio žmogžudystes. Šiandien dar labiau esu tuo 
įsitikinusi. 

— Na taip, - tarė Birgita Larsen nusivalydama pirštus į baltą 
laboratorijos chalatą, - bet aš juk visą laiką ten buvau ir nepaste- 
bėjau nieko neįprasto. Kas galėjo įvykti? 

Moters balsas buvo pernelyg pagyvėjęs, kiek dirbtinis, akys per 
daug nerimastingos. 

— "To norėčiau jūsų ir paklausti, - tarė Anika. 

— O, aš tikrai nieko nežinau, - suskubo atsakyti sužiurusi į šo- 
koladinį savo sausainį. Anika pasidavė instinktui ir prie jos palin- 
ko arčiau. 

— Birgita, - žiūrėdama į moterį taip, kaip paprastai žiūrėdavo 


į Kalį, kai šis išsidirbinėdavo, tarė Anika. - Jūs kažką slepiate apie 

Karoliną. Manau, pradedate ne juokais baimintis. Ernstas negyvas, 
Larsas Henris taip pat, žinote, kaip jie mirė? Kažkas juos nužudė, 
o tada sudarkė kūnus. Suvarė vinį į vieną akį, kiaurai perskrosda- 
mas smegenis, tada kitą per burną ir tiesiai per stuburo smegenis. 
"Tas pat padaryta abiem. Ką tai sako? 

Šnekėdama Anika nenuleido nuo moters akių, ji matė, kaip 
moters akyse tvenkiasi siaubas, galiausiai ji apsipylė ašaromis. 

— O Dieve mano... - aiktelėjo Birgita Larsen. 

— Dabar nugaišinti ir jūsų gyvūnai. Ką jums tai sako? Argi ne- 
panašu į perspėjimą? Ką žinote, Birgita, ką tokio svarbaus? 

Profesorė kelis kartus sumirksėjo, tada persimainė jos veidas ir 
įsikniaubusi į rankas moteris pravirko. 

Anika tylėdama laukė, kol ji nurims. 

— Tai niekaip nesusiję, - apsiraminusi pasakė Birgita Larsen. — 
Visas įvyko seniai, ir žinojome tik aš su Keri — tai liečia tik mudvi, 
mes vienintelės, kurios... 

— Ką? - paklausė Anika. 

Birgita Larsen sunkiai atsiduso nuleisdama pečius. 

— Nenoriu, kad patektų į viešumą, - pasakė ji. - Tai gali suga- 
dinti Karolinos reputaciją ir pastatyti į pavojų mano pačios kar- 
jerą. 

Dabar jos balsas buvo kitoks. Gilesnis, ramesnis. 

— Jūs — mano šaltinis, - pasakė Anika. - Jūsų tapatybę saugo 
įstatymas. Negaliu nieko rašyti be jūsų leidimo. 

Birgita Larsen linktelėjo tarp pirštų sukiodama servetėlę. 

— Tai nelengva, - tarė ji. - Aš tylėjau dvidešimt merų. 

Anika tylėjo. 

Profesorė giliai atsiduso ir kelioms sskundėms užsimerkė, ban- 


dydama susikaupti. 

— Lemtingas posūkis Keri karjeroje tarptautiniu mastu įvyko 
jai pradėjus tyrinėti Hudo ir Tonegavos atradimą - imunoglobu- 
lino genų atpažinimą, —- pagaliau tyliai pradėjo pasakoti ji. - Jos 
tyrimas 1986 m. buvo spausdintas Science. Šis straipsnis jai leido 
tapti profesore bei prisijungti prie Nobelio asamblėjos. 

Anika palinksėjo - tai ji jau buvo girdėjusi. 

— Problema ta, kad Science pirminės jos straipsnio versijos ne- 
priėmė, - staiga paplonėjusiu ir prislopintu balsu pasakė Birgi- 
ta. - Žurnalo valdžia norėjo, kad ji pakartotų tyrimą ir gautų tuos 
pačius rezultatus, bet Keri žinojo, kad jie ir taip patikimi. 

— "Ta pati istorija ir su Ernsto IS rezultatais, - pasakė Anika. 

— Būtent, - nepakeldama akių tarstelėjo Birgita. - Kam tuo- 
met jai tris mėnesius dirbti, jei ji dėl rezultatų buvo visiškai tikra? 
Staiga Anika pažvelgusi į Birgitą suprato, apie ką ji kalbėjo. 

— Karolina melavo, - pasakė Anika. - Ji nekartojo tyrimo ir 
pateikė suklastotus rezultatus. 

Birgita vėl nudelbė žvilgsnį ir linktelėjo. 

— Negalima teigti, kad tyrimas buvo nepabaigtas ar netikslus. 
Viskas atlikta deramai. Ji tik praleido įprastinę kontrolės procedū- 
rą. O pakartotinius rezultatus suklastojau aš. Tą savaitę Keri buvo 
konferencijoje Helsinkyje, taigi aš užpildžiau jos bandymo rezul- 
tatus ir išsiunčiau. 

Anika žiūrėjo į moterį negalėdama tuo patikėti. 

Jei metų metus atkakliai dirbi, kam rizikuoti pačioje finišo tie- 
siojoje? 

— Kodėl? - paklausė ji. 

Birgita išsišnypštė nosį. 

— Su tyrimu viskas buvo gerai, - pasakė ji. - Keri žinojo, kad 


jis visiškai patikimas. Tiesiog Science dirbantys žmonės buvo per- 

nelyg uolūs, be to, ji iš tiesų labai norėjo sudalyvauti toje suomių 
konferencijoje. 

— Ber kažkas sužinojo, - pratrarė Anika. 

Birgita sudvejojo, bet linktelėjo. 

— Nežinau kas - Keri man niekada nepasakė. Bet ji visą gy- 
venimą jautė gėdą dėl to, kad pasidavė šantažui. Nežinau, kas ją 
šantažavo. 

— Kažkas kažko reikalavo mainais už tylėjimą, - tarė Anika. 

Birgita atsiduso ir vėl linktelėjo. 

— Nežinau, kada tai buvo, bet greičiausiai tas asmuo su ja vėl 
susisiekė visai prieš Keri mirštant. 

— Kodėl taip manote? - pasiteiravo Anika. 

— Praeitą rudenį ji kartą pasakė, kad „daugiau grasinimams 
nepasiduos. Daugiau nebe“ Štai taip ir pasakė. Kartą jau leidosi 
įbauginama, tačiau daugiau neketino to daryti. 

— Kada tai buvo? 

— Iš karto paskelbus praeitų metų premijos laimėtojus Viselį ir 
Vatsoną. 

— Beje, ar jie gėjai? — paklausė Anika. - Ar jie pora? 

Profesorė nustebusi į ją pažiūrėjo. 

- Žinoma, kad taip, — pasakė ji. - Argi nežinojot? 

— Atleiskite, - atsakė Anika. - Nukrypau nuo temos. Ir kas nu- 
tiko tada? 

Birgita Larsen pirštų galiukais pasitrynė kaktą. 

— Štai čia ir prasideda keblumai, — pasakė ji. — Kelias savaites 
prieš mirtį Keri pasakė kai ką labai paslaptingo: - „Noriu, kad ži- 
notum, jei kas nors man nutiks, viską rasi asmeninėje mano duo- 
menų saugykloje. Viską ten esu surašiusi: 


- Ir kas joje? - paklausė Anika. 

— Čia ir problema. Policijai pasakiau, kad Keri jautė, jog jai gra- 
sinama, ir kad ji apie tai parašė savo duomenų saugykloje, bet nie- 
ko neradome. Ieškojo policija, ieškojau aš, jos vyras Knutas, tačiau 
neradome nieko, kas atskleistų, ko ji taip bijojo. 

— Ar policijai pasakėte, kad Karolina siekdama savo didžiulio 
perversmo moksle melavo? 

Profesorės kaklas truktelėjo. 

— Nemanau, kad yra reikalas, - pasakė ji. 

— Vadinasi, nepasakėte? 

— Ne, nes nemanau, kad reikėjo. 

Anika į ją sužiuro. Buvo dar kažkas, ko ji nenorėjo atskleisti. 

— Kiek žmonių iš visų tą šeštadienio popietę susirinkusių paži- 
nojo Karoliną devintojo dešimtmečio viduryje? - paklausė Ani- 
ka. 

Birgita Larsen kilstelėjo antakius ir akimirką susimąstė. 

— Gal apie pusę jų. Kodėl klausiate? 

Anika žvilgtelėjo į laikrodį. 

— Turiu parašyti straipsnį apie Larsą Henrį Svensoną, - pasakė 
ji. - Ar galiu jus cituoti kalbėdama apie jo mirtį? Ar ką nors, kaip 
viena iš jo kolegų, norėtumėte apie jį pasakyti? 

— Jis visur tik rūpesčių pridarydavo, - tarė Birgita Larsen. - Jei 
nebūtų numiręs, vis tiek būtume turėję kaip nors jo atsikratyti. 

Anika dėmesingai linktelėjo. 

— Gal geriau pirmoje pastraipoje to nerašysiu, — tarė ji. - Beje, 
kodėl pasakėte, kad po Karolinos mirties turėjote labiau juo pasi- 
rūpinti? 

Birgita Larsen atsistojo. 

— Karolina norėjo pasirūpinti visais ir viskuo, - pasakė ji. - Jei 


tai buvo ne Alfredas Nobelis ir jo atminimas, tai Larsas Henris 

Svensonas ir jo karjera. Kartais tai būdavo išties gniuždantis reika- 
las, esu tikra, kad galite įsivaizduoti. 

„Kur buvote vakar vakare? — pagalvojo Anika. - Ir iš kur žino- 
jote, kad mirė Ernstas Eriksonas? Ar iš tiesų paskambino Siorenas 
Hamarstenas?“ 

— Na, turiu lėkti ir pasirūpinti vargšeliais savo gyvūnais, - pasakė 
Birgita Larsen. 

Anika nusekė jai iš paskos. 

— Kas konkrečiai žinojo, kurie gyvūnai būtent jūsų? 


Birgita Larsen klausimo neišgirdo ir išnyko koridoriuje. 


Anika grįžo namo ir į darbo kambarį nusinešė savo kompiuterį. 
Buvo tikrai nepatogu kaskart iš naujo junginėti laidus ir gaudyti be- 
laidį ryšį norint pasitikrinti elektroninį paštą ar ką nors pasižymėti. 

„Daug geriau, kai darbe turėjau savo kabinetą ir atskirą kompiu- 
terį namuose“, - pagalvojo. 

Viską išsikrovusi ir susijungusi paskambino Kju. Jis neatsiliepė, 
todėl nusiuntė jam elektroninį prašymą su ja kurią nors dieną su- 
sitikti. Kadangi ketino ignoruoti jo nurodytą draudimą atskleisti 
detales, puikiai suvokė, jog nebuvo jo mėgstamiausių žmonių sąrašo 
viršuje. 

Šiumanas vakar vakare paėmė iš jos interviu apie tai, ką ji matė 
Fogelbrolandete, tada parašė straipsnį, kurį pati pakoregavo. Namo 
grįžo apie antrą nakties ir jau ėmė jausti to pasekmes. 

„O gal prieš pradedant kiek prigulti?“ 

Kol ilsėjosi, jai reikėjo surasti idėją. 

Larsas Henris Svensonas nebuvo toks svarbus, kad jam per visą 
puslapį būtų paskirtas nekrologas. Jis buvo tiesiog urgzlus, piktas 


profesorius, kuriam per akį kažkas pervėrė vinį. 

Lavonų išniekinimas visada kėlė susidomėjimą, bet jei gerai 
prisimena, Evening Post po dar vienos neseniai įvykusios žmogžu- 
dystės jau viską aprašė. O gal jai tereikia nupūsti dulkes, paskam- 
binti į kelias vietas patikrinti faktus ir apsimesti, kad tai naujiena? 

Anika nuėjo į internetinį Evening Post straipsnių archyvą ir 
rado Patriko vos prieš tris savaites rašytą straipsnį. 

Būtų įžūloka vėl taip greitai atgaivinti šią temą. 

O gal parašyti ką nors apie tai, kad Katė ir Nobelio banketo 
įvykiai su šiomis žmogžudystėmis nesusiję dėl pastarųjų smurtinio 
braižo ir įsivėlusio asmeniškumo motyvo? Ji jau buvo susidėliojusi 
panašaus straipsnio planą. 

Pasitikrino asmeninę duomenų saugyklą adresu anika-bengt- 
zon(Obotmail.com. Vesdama slaptažodį pajuto, kad pirštai sustin- 
go. 

„Rašau, kad žinotum, jei man kas nutiktų, viskas mano asmeni- 
nėje duomenų saugykloje. Ten viską surašiau: 

Anika spoksojo į ekraną. 

„Mano asmeninėje duomenų saugykloje. Viskas surašyta. 

Ji paėmė telefoną ir paskambino į Karolinskos institutą. 

Birgita Larsen buvo nusileidusi laboratorijoje prie savo testuo- 
jamų gyvūnų. 

— Ar Karolina be oficialaus savo darbinio adreso KI dar turėjo 
kitą elektroninį pašto adresą? —- paklausė Anika pajusdama, kad 
viską susakė sulaikiusi kvapą. 

— Ne, - abejingai atsakė Birgita Larsen. - Nemanau, o ką? 

Atrodė, kad kalbėdama ji dar kažką veikė. 

- Arjūs susirašinėjote elektroniniu paštu? 

Anika išgirdo, kad kažkas nukrito ant grindų, profesorė sude- 


javo. 

— Visą laiką - visada būdavo milijonai reikalų: darbas, susirin- 
kimai, seminarai ir, žinoma, mūsų kolektyvas. Kad tik žinotumėt, 
kiek darbų ji buvo apsižiojusi vienu metu... 

- Ir visada naudojo instituto elektroninio pašto serverį? - per- 
traukė ją Anika. - Jos darbo adresas buvo Ąa70lina.fon.beringa 
ki.se? 

Birgita giliai atsiduso ir kelias sekundes patylėjo. 

— Taip, - pasakė ji, - išskyrus moterų grupę. 

— Moterų grupę? 

— Mūsų kolektyvą. „Alfredo amazonės“. 

„Alfredo amazonės“?! 

Birgita Larsen atsikrenkštė ir atrodė, kad kiek sutriko. 

— Tai buvo ne mano idėja, - paaiškino profesorė. - Aš ne No- 
belio fanatikė. Karolina sukūrė kolektyvo adresus — visi jie buvo 
kaip nors susiję su Alfredu Nobeliu. Taigi aš buvau Sofija Hes, 
nors visada tai laikiau kaip ir įžeidimu. Lyg būčiau buvusi kokia 
šios grupės siurbėlė, švaistytoja ir kvailelė, visada prašinėjanti pi- 
nigų. Ir ką ji sau galvojo?.. 

Anika užsimerkė ir pabandė susivokti šios moters tariamų žo- 
džių sraute. 

— Tai vadinasi, Karolina kiekvienai „Alfredo amazonių“ grupės 
narei paskyrė elektroninio pašto adresą? 

— Ji sakė, kad Alfredas labai mėgo Sofiją, kad neturėčiau pagal- 
voti nieko blogo, nes Sofija Hes juk mokėjo įtikinti, buvo žavinga, 
kitaip Alfredas juk nebūtų... 

— Birgita, - pertraukė Anika. - Ar Karolina turėjo elektroninį 
paštą internete, skirtingą nei tas, kurį naudojo darbe? 


— Na, taip, - su kartėliu pasakė Birgita Larsen. - Tai ir bandau 
pasakyti. 

- Ji turėjo elektroninio pašto adresą, susijusį su Alfredu Nobe- 
liu? Kokį? Berta fon Sutner? 

— Ne, - pasakė Birgita Larsen. - Ji buvo Andrieta Alsel. 

„Kas? 

— Kas? 

— Alfredo Nobelio motinos vardas. Manau, būtent taip save 
Keri ir įsivaizdavo, lyg būtų atsakinga už Alfredą ir jo atminimą. 
Atrodo, Karolina manė, jog jos vaidmuo gyvenime yra tęsti jo vi- 
ziją. Turiu pasakyti, kad kartais ji į tai žiūrėdavo kiek pernelyg as- 
meniškai... 

— Koks buvo domeno pavadinimas? - paklausė Anika. 

— Kas toks? 

— Domenas. Ar tai buvo „Hotmail“, ar „Yahoo“, ar „Namepla- 
net“, ar koks? 

— Iš kur man žinoti? 

Anika užlaikė susierzinimo atodūsį. 

— Kas žinojo, kokiais adresais siųsdavote elektroninius laiškus? 

- Žinot, - pasakė Birgita Larsen. — Aš visada maniau, kad tai 
kiek kvaila. Ir dar man nepatiko, kad buvau Sofija Hes, todėl nela- 
bai ir kreipiau dėmesio. Kodėl norite žinoti? 

- Elektroniniame pašte ji galėjo laikyti elektroninę savo duome- 
nų saugyklą, - paaiškino Anika. - Pabandysiu išsiaiškinti. 

— Na, jei manote, kad verta, — tarė Birgita Larsen ir atsidususi 


padėjo ragelį. 


„Andrieta Alsel?“ 
Anika žiūrėjo į ekraną. 
„Kiek kombinacijų galima sugalvoti su šiuo vardu, nežiūrint į 


domeno pavadinimą?“ 

„Galima imti vardą ir pavardę, įterpti brūkšnelį arba naudoti 
inicialus, arba rašyti su brūkšneliu apačioje: 

„Kokie dažniausiai naudojami domenai, kuriuose lengviausia 
užregistruoti elektroninio pašto adresą?“ 

„Hormail“ ir „Yahoo“, bet „Google“ turėjo „Gmail“, dar galėjo 
būti ir „Nameplanet“. 

Ji nuėjo į savo darbinį paštą ir pabandė padėlioti labiausiai pa- 
plitusias kombinacijas naudodama žinomiausius domenus. 

Iš viso šešiolika elektroninio pašto adresų. 

Anika į visus juos iš karto nusiuntė elektroninę žinutę. 

Elektroninės žinutės, išsiųstos neegzistuojančiu adresu, iš kar- 
to turėjo sugrįžti atgal pašto pristatymo sistemai pranešus apie 
siuntimo klaidą. 

Laiškai, kuriuos išsiųsti pavyko, turėjo pasiekti registruotą 
adresą. 

Ji stebėjo, kaip kibernetinėje erdvėje išnyksta visos jos elektro- 
niniu paštu siunčiamos tikrinamosios žinutės. 

Dabar beliko laukti. 

„Andrieta Alsel, Alfredo Nobelio mama. Ką su visu tuo bendra 
turi Nobelis?“ 

Anika pasitrynė akis. 

„Kas galėjo įvykti šeštadienį ? Kažkas, susijęs su premija, su No- 
belio premija medicinoje?“ 

Ji nuėjo į Karolinskos instituto pradžios puslapį adresu www. 
ki.se ir susirado informaciją apie tai, kaip vyksta premijos gavėjo 
pasirinkimo procesas. 

Jis užtrukdavo beveik metus. Rugsėjį apie trims tūkstančiams 
žmonių — asmenų ir institucijų, turinčių teisę iškelti kandidatus 


premijai gauti — visame pasaulyje išsiuntinėjamos anketos. Sie as- 

menys būdavo Karolinskos instituto Nobelio asamblėjos nariai, 
Karališkoji Švedijos mokslų akademija, ankstesnieji Nobelio pre- 
miją medicinoje gavę asmenys bei pasirinkti Švedijos ir kitų šalių 
universitetų mokslininkai. 

Ji nusižiovavo ir pagalvojo, kad gerai būtų nusileisti žemyn pa- 
sidaryti puodelį kavos, bet nenorėjo trukdytis. 

"Tokie asmenys, toliau skaitė Anika, iki vasario mėnesio turė- 
davo pateikti atsakymą su siūlomais kandidatais. Tarp kovo ir ge- 
gužės siūlomi vardai siunčiami specialiai išrinktiems ekspertams, 
kurie tuomet įvertindavo iškeltųjų kandidatų darbus. Iki gegužės 
pabaigos ekspertai savo atsakymus pateikdavo Nobelio komitetui. 

„Štai čia dabar esame mes“, - pagalvojo Anika. 

Per vasarą, iki rugpjūčio, Nobelio komitetas parengia rekomen- 
daciją, kuri vėliau turės būti pristatoma asamblėjai. Rugsėjį komi- 
tetas asamblėjai pateikia pranešimą su potencialiais premijos ga- 
vėjų vardais. Pranešimas turi būti pasirašytas visų komiteto narių. 
Tada asamblėja pranešimą aptaria dviejuose susirinkimuose. 

Spalio pradžioje rengiamas balsavimas ir daugumos sprendimu 
išrenkamas premijos gavėjas. Tada laureato ar laureatų vardai pa- 
skelbiami viešai. Toks sprendimas būna galutinis ir nekeičiamas. 

Taigi Anika sumojo, kad svarbiausias darbas trumpinant sąrašą 
vyksta gana anksti. Iš tikrųjų būtėnt dabar. 

Ji perskaitė, kad premija teikiama gruodžio 10 d., Nobelio mir- 
ties metinių dieną. Ją sudaro medalis, diplomas bei dokumentas, 
nurodantis finansinį apdovanojimo dydį, šiuo metu - dešimt mi- 
lijonų Švedijos kronų. 

„Nemaža suma vienam asmeniui , - pagalvojo Anika. Bet tai 
neprilygo sumoms, kuriomis žongliruojama farmacijos pramo- 
nėje. 

Anikavis dėlto pagalvojo, kad didžiausia vertė buvo pati premija, 
pripažinimas apdovanojant Nobelio premija. „Kokia suma tai būtų 
galima įvertinti? Gauti didžiausią pasaulyje apdovanojimą, išgirsti, 
kad /abiausiai pasitarnavai žmonijai. 

„Velnias, - pagalvojo, - aš vos gyva: 

Ji pakilo nuo stalo, nuėjo į miegamąjį ir prigulė ant neklotos lo- 
vos. 


Ir akimirksniu užmigo. 


Pabudusi neturėjo nė menkiausios nuovokos, kiek praėjo laiko. 
Galėjo būti praėję ir penkiolika minučių, ir aštuonios valandos. 

Už lango vis dar buvo šviesu, sklido ta pati blausa, kaip ir prieš 
užmiegant. 

Vis dar apsimiegojusi Anika pakilo, pastebėdama, kad ant pagal- 
vės išbėgo seilės. 

Nuėjo į vonią nusišlapinti ir pažiūrėjo į laikrodį. 

Ji išmiegojo dvi valandas. 

Kelias minutes pasėdėjo ant tualeto galvodama, kad neturės jėgų 
atsistoti. 

Tada prisiminė išsiųstas elektronines žinutes ir nuo šios minties 
ją užplūdo energijos pliūpsnis. 

Savo pašto dėžutėje turėjo penkiolika laiškų. 

Penkiolika žinučių, pašto pristatymo sistemos skelbiančių apie 
siuntimo klaidą. 

Ji jomis perbėgo patikrindama, kurie adresai neegzistuoja. 

Visi sugrįžo atgal, išskyrus siųstą adresu andyieta alse/yaboo.se. 

Vadinasi, šis adresas registruotas. 

Ji nuėjo į yzbv0.se, spragtelėjo 22ai! ir vartotojo vardo laukelyje 


įvedė andrieta alsel. 

„Slaptažodis?“ 

„Koks, po galais, galėjo jai ateiti į galvą pirmiausia?“ 

„Alfredas?“ 

Neteisingas slaptažodis. 

„Nuo ko pradėti?“ 

„Karolina“ 

Neteisingas slaptažodis. 

„Kuo vardu buvo jos vyras? Knutas? 

„Knutas“ 

Neteisingas slaptažodis. 

Ji paslinko puslapiu žemyn ir paskaitė. 

Pabandykite šiuos žingsnius: 

Ar jūsų klaviatūroje aktyvuotos didžiosios raidės? 

Jeigu taip, paspauskite „Caps Lock“ prieš suvesdami dar kartą. 

Ar pamiršote savo vartotojo vardą arba slaptažodį arba juos ne- 
teisingai įrasėte? 

Galite aktyvuoti savo vartotojo vardą ir / arba slaptažodį patvir- 
tindami savo konfidencialią informaciją. 

Vis dar neveikia? 

Pabandykite prisijungti prie pagalbos. 

Anika paspaudė komandą sukurti naują slaptažodį. 

Ekrane atsidarė naujas langas, pasitrynusi apsimiegojusias akis 
palinko arčiau. 

Norėdami gauti naują slaptažodį, turite teisingai atsakyti į ap- 
sauginį klausimą: 

Koks buvo jūsų pirmosios mokyklos pavadinimas? 

„Kaip vadinosi pirmoji Karolinos fon Bering mokykla?“ 

Ji čiupo telefoną ir dar kartą paskambino Birgitai Larsen. Profe- 


sorė buvo sugrįžusi prie įprastinių savo darbų ir atsiliepė iš karto. 

— Pirmoji Keri mokykla? Visada buvo tik viena. Prancūzų mo- 
kykla. Karolina buvo nepagydoma frankofilė, sakyčiau, tikra sno- 
bė. Ką dabar sugalvojot? 

— Papasakosiu vėliau, - pasakė Anika ir padėjo ragelį. 

Įrašė prancūzų. 

Atsivėrė naujas langas. 

Sukurti naują slaptažodį. 

Patvirtinkite slaptažodį. 

Anika pasirinko 2//redą. 

Ekranas mirktelėjo. 

Sveiki atvykę, Karolina! 

Ji net žagtelėjo. Karolina internete turėjo elektroninį paštą ir 
Anika į jį įsilaužė! 

Ji paskubomis peržvelgė puslapį. Jis buvo toks, kaip dauguma 
kitų elektroninio pašto puslapių. 

Turite (1) neperskaitytą žinutę. 

Kairėje buvo įprastų aplankų sąrašas: gauti laiškai, juodraščiai, 
išsiųsti laiškai, nepageidaujami elektroniniai laiškai, ištrinti laiš- 
kai. Gautų laiškų aplanke ji rado savo siųstą laišką. 

Žemiau šio sąrašo buvo žymena Mano aplankas. 

Jame buvo aplankas, pažymėtas Duomenų saugykla. 

Anika stipriai plakančia širdimi spragtelėjo. 

Jame buvo šeši laiškai — visi Karolinos fon Bering siųsti Andrie- 
tai Alsel: „Mirties šešėlyje“, „Meilės kaina“, „Didžiausia baimė“, 
„Nusivylimas“, „Nobelio testamentas“ ir „Alfredas Bernardas“. 

Anika atsidarė visus paeiliui. 

Skaitant kiekvieną, nusivylimas vis augo. 


Tai nebuvo paslaptys. 

Tai buvo trumpi pamąstymai apie Karolinos fon Bering didvy- 
rį, trumpučiai liūdni komentarai apie Alfredo Nobelio gyvenimą 
ir mirtį. 

Ji pele pavažiavo toliau ir stabtelėjo virš paskutiniojo, šešto, do- 
kumento, prieš spragteldama kelis kartus giliai įkvėpė. 

Jis buvo parašytas praeitų metų rugsėjį, trys mėnesiai iki Karo- 
linos mirties. 


Anika ėmė skaityti vis lėčiau. 


TEMA: Alfredas Bernardas 
KAM: Andrietai Alsel 


„Štai ir jo vardas — Alfredas Bernardas - visai kaip ir jo 
bendravardis Nobelis, bet jo pavardė Torelas. 

Jam įėjus, viskas nušvisdavo. 

Bernardo Torelo paskaitos auditorijoje visada sukurdavo 
mažytį stebuklą, tokį tarsi nutviskantį auksu, nuobodu 
niekada nebūdavo. 

Bernardui būnant šalia, jausdavausi tokia gyvybinga, tokia 
įdomi ir dvasinga, mano analizės ir išvados tokios švytinčiai 
aiškios. 

Vieni jo akivaizdoje būdavo tarsi žado netekę, kiti keistai 
sunerimę. 

Aš juos visus niekinau. 

Negaliu pasakyti, kad buvau įsimylėjusi (ne taip galėčiau 
tai apibūdinti), greičiau pamaloninta, o gal susižavėjusi. Jis 
turėjo kažką, kas žmones paveikdavo, ir jeigu tik būtų kiek 
stropiau studijavęs, būtų tapęs puikiu daktaru. 


Tačiau pasirinko būti mokslininku. 


= 45D-— 


NOBELIO TESTAMENTAS 


Įsikaliau sau į galvą, kad jis tai darė dėl manęs. 

Del mangs. 

Štai kaip jis veikdavo žmones: mes visi pasijusdavome 
išrinktaisiais, visoje pilkoje masėje išskirtiniais. 

Bernardas su manimi susisiekė ir pasiteiravo, ar mano 
tyrimų grupėje nėra daktaro pozicijos; buvau tokia 
pamaloninta, kad net nežinojau, ką galvoti: jis norėjo dirbti 
su manimi, su mano projektu. Šis jo noras buvo mano 
pačios talento, mano pedagoginio bei mokslinio pranašumo 
patvirtinimas. Niekada nepagalvojau, kad jis pasirinko būti 
mokslininku dėl prastų savo egzaminų rezultatų. 

Karolina, Karolina, kokia tu gali būti naivi? 

Kai su manimi pasikalbėti ateidavo pirmieji doktorantai, 
aš juos pravydavau. Ant vieno jų pradėjau rėkti: tai buvo 
jauna moteris iš Čekoslovakijos, kuri tam, kad atvyktų čia, 
atidavė viską, o aš ją išvijau. Dabar apie tai pagalvojus iš 
gėdos užkaista skruostai. Jos vardas buvo Katerina; ji buvo 
neaukšta, tamsiais plaukais. Namuose, savo šalyje, tarsi įkaitus 
ji paliko savo vyrą ir mažametę dukrą dėl galimybės atlikti 
tyrimą Karolinskos institute (tai įvyko prieš pakylant geležinei 
uždangai). Kartais ji palinkusi virš mėgintuvėlių pravirkdavo, 
nes jų be proto ilgėjosi. Nenoriai Katerina pas mane atėjo ir 
apkaltino Bernardą keisčiausiais dalykais. 

Esą jai nepageidaujant jis bandė užmegzti asmeninius 
ryšius, jai atsitraukus ir mandagiai atsisakius, su jos tyrimu 
pradėjo dėtis keisti dalykai. 

Katerina buvo įsitikinusi, jog Bernardas Torelas sukeitė 
jos mėginių žymenis, kad jos eksperimentas žlugtų. Ji buvo 


visiškai tikra, o aš vis dar prisimenu, kaip pasiutau. 

Kaip ji d7žso pas mane ateiti su tokiomis paskalomis? 

Kaip ji galėjo? Ar ji neturinti garbės jausmo? Po savaitės 
pasirūpinau, kad ji būtų išmesta iš instituto ir išsiųsta atgal į 
savo betoninį bunkerį netoli Prahos, kur jai ir buvo vieta. 

Niekada nesužinojau, kaip toliau susiklostė jos gyvenimas. 
Vis dar nežinau, kas nutiko jai grįžus namo. Dabar mažoji jos 
dukrelė jau turėtų būti užaugusi. 

Apie tave, Katerina, labai dažnai galvoju... 

O Dieve, jei tik būčiau laiku paklausiusi! 

Kita pas mane atėjusi ir kaltinimus išlemenusi moteris 
buvo Tula - nuostabių gabumų suomė, kurios šeima buvo 
kilusi iš švedų apgyvendintos Ostrobotnijos. Ji buvo pakeliui 
link didelio atradimo. Kaip tik baigė pirminį straipsnio, kuris 
preliminariai buvo priimtas Journal of Biological Chemistry, 
variantą. Mokslininkė jau buvo sulaukusi pripažinimo ir 
institute. 

Savo tyrimui ji paskyrė trejus metus, trejus metus 
vaikščiojo paraudusiomis nuo nemigos akimis, trejus metus 
apleido asmeninį gyvenimą, tačiau, kaip pati sakė, buvo verta. 
Buvo verta. 

Tai sakydama ji šypsojosi — tai buvo pirmas kartas per tuos 
trejus metus, kai mačiau jos šypseną. 

Ir šypsojosi tol, kol pas ją atėjo Bernardas ir priminė kai 
ką, ką ji buvo pamiršusi: kad prieš kelis mėnesius jis buvo jai 
pagelbėjęs kažkokiame visai paprastame reikale, kokiame mes 
visada vieni kitiems padedame. 

Bernardas Tulos paprašė jį įrašyti kaip straipsnio 
bendraautorį. Ji, žinoma, atsisakė. Na žinoma! Nebuvo 


jokio pagrindo jį ten minėti. Bernardas jos paprašė apie tai 


=-452 — 


NOBELIO TESTAMENTAS 


pagalvoti iki penktadienio pasakęs, kad geriau savo pačios 
labui persigalvotų. 

Tačiau Tula laikėsi savo. Ji metė jam brangiai kainavusį 

Kitą pirmadienį atvykusi į laboratoriją, šaldiklį rado 
atjungtą. Jo dangtis buvo atidarytas ir trejų metų tyrimas 
virtęs dvokiančia pliurza mėgintuvėlių dugnuose. 

Tula KI paliko jau kitą dieną. Ji nuvažiavo į Angliją ir visus 
savo eksperimentus pakartojo Kembridže. Tyrimo rezultatus 
publikavo Science po dvejų su puse metų. 

Visa tai man ilgame laiške, kurį iš karto sudeginau, ji 
papasakojo tik po šios publikacijos. 

Laikui bėgant Bernardas leidimo jau nebeprašydavo. 

Jis tiesiog pasivogdavo kitų tyrimus ir publikuodavo juos 
savo vardu. Savo už dyką dirbantiems asistentams tiesiog 
nurodydavo pasirūpinti jo daktaro darbu. Jam daktaro laipsnį 
užtikrino viena be galo talentinga jauna moteris, kurios vardo 
neprisimenu. 

Mano pačios atsitokėjimas buvo ypač skausmingas. 

Visada jaučiau silpnybę gyvūnams. Tais laikais turėdavome 
visokiausių gyvūnų, jų buvo visur — ne tik atskirose patalpose, 
bet ir kitose vietose. 

Vieną vėlų vakarą atėjau į laboratoriją patikrinti vieną 
negaluojantį mažą šuniuką. Koridoriuje, vedančiame į 
laboratoriją, šviesos buvo užgesintos, durys užrakintos, bet 
kiek tolėliau nuo operacinio stalo sklido ryški šviesa. 

Aš nuėjau pažiūrėti pagalvojusi, kad kažkas ją ten paliko, 


bet pusiaukelėje sustojau. Laboratorijos patalpas perskrodė 

gyvūno stūgsmas, nuogose sienose skambėjo mirtinų kančių 
aidas, tarp lentynų pamačiau kažką judant. 

Kažkas kankino gyvūnus. Veriantis kniauksmas nusirito 
sienomis užslopindamas mano žingsnius, kol sėlinau pro 
šešėlius, kol pamačiau, kas vyksta. 

Tai buvo Bernardas. Įstatęs stereotaksinį rėmą jis įnikęs 
pjaustė gyvūno gimdą. Katė buvo neužmigdyta ir kniaukė 
nesavu balsu, tokio dar niekada negirdėjau. Gyvūną jis buvo 
pritvirtinęs varžtu, perskrodusiu kaukolę ir smegenis. Mačiau 
Bernardo veidą profiliu, jis tiesiog buvo persikreipęs nuo 
ekstazės. 

Bernardas nesitvėrė pasitenkinimu. 

Pajutau tuoj nualpsianti, bet kažkaip atsilaikiau. 

Stovėjau šešėlyje, kol katė, prisriegta prie prietaiso, mirtinai 
nukraujavo, kniauksmas darėsi vis silpnesnis ir Bernardas 
atsisėdęs pakerėtas žiūrėjo į rankose laikomus organus: gimdą 
su kačiukų embrionais ir dviem mažomis kiaušidėmis iš šonų. 

"Tada jis švariai nuvalė stalą. Katės kūną sudegino krosnyje, 
kurią tuo metu naudodavome, ir užpildė savo eksperimento 
protokolą. 

„Optinio nervo tyrimas, - parašė jis. 

Galiausiai išėjo iš laboratorijos už savęs užgesindamas 
šviesas ir švilpaudamas nužingsniavo. 

Visą kitą savaitę praleidau namuose kankinama siaubingo 
karščio ir baisingų pilvo spazmų. 

Sugrįžusi į institutą pasišaukiau žavingąjį Bernardą. 

Pranešiau, kad nedelsdama panaikinu jo daktaro poziciją. 
Jam išsinešdinti daviau trisdešimt minučių. 

Tačiau Bernardas tik nusišypsojo. 

„Kodėl?“ - tiesiog paklausė. 

„Katė“, - pasakiau aš. 

„Ak“, - pakreipdamas galvą atsakė jis. 

„Trisdešimt minučių , - pakartojau aš. 

„Aš taip nemanau“, - pasakė Bernardas. 

Tada jis papasakojo apie mūsų grupės fotografiją iš 
konferencijos Helsinkyje. Jis laikė ją saugioje vietoje, kartu su 
dokumentais, patvirtinančiais fotografijos datą. 

Jis taip pat buvo atkapstęs ir mano užbaigto papildomo 
tyrimo straipsniui Science datą - a7 galite tuo patikėti? - ji 
buvo tokia pati kaip ir Helsinkyje vykusios konferencijos. 

Tos pačios datos. 

Bernardas Torelas vis kvatojosi, kvatojosi ir kvatojosi. 
„Taigi, miela mano Karolina, - stovėdamas šalia manęs 
tuomet pasakė jis, - tu patvirtinsi mano disertaciją šį pavasarį. 

„Niekada“, - pasakiau prisiminusi katės kniauksmą. 

Bet vis dėlto įvykdžiau tai, ko jis prašė. Vis dėlto 
pasidaviau. 

Aš patvirtinau jo disertaciją. 

Įsivėliau į jo pinkles ir vis dar jaučiu didžiulę gėdą. 

Niekam nesakiau, netgi tau, Birgita. 

Ber dabar privalau tai padaryti, nes jis sugrįžo. 

Jis vėl čia ir dabar nori dar daugiau. 

Nobelio premijos, Birgita. Jis nori Nobelio premijos už 
savo „Medi-Tec“ remiamą senėjimo proceso tyrimą, priešingu 
atvėju, ketina mane demaskuoti. „Tik ne šį kartą, - pasakiau 
jam, - daugiau niekada. Verčiau jau žlugsiu. 

Jis netiki manimi, matau, kad netiki. Jam atrodo, kad aš 


tikrai sutiksiu. 

"Tačiau klysta. 

Jis klysta. 

Jis klysta ir pateikė man ultimatumą. 

Savo sprendimą paskelbsime po trijų savaičių, ir jeigu 
nebus pagerbti „Medi-Tec“ tyrėjai, aš mirsiu. 

„Įspūdingai, - sako jis, - kaip ta katė“ 

Bet dabar svarbiausia Alfredas, A/fredo Bernardo Nobelio 
paskutinė valia ir testamentas. Dėkui Dievui, kad yra dalykų, 


didesnių už mus“ 


jausdama galvos svaigimą ir šleikštulį. Ją apėmė toks pat jausmas, 
kaip ką tik nubudus - ji nenutuokė, kiek laiko praėjo. Bernardas 
Torelas. 

„Ar jis buvo seminare šeštadienį ?“ 

„Turėjo būti. 

„Įdomu, kiek gavusi Nobelio premiją už mediciną „Medi-Tec“ 
susižertų? 

Ji vėl griebė telefoną ir paskambino Birgitai Larsen. 

— Radau Karolinos asmeninių duomenų saugyklą, - profesorei 
nespėjus nė išsižioti susakė Anika. — Ji viską parašiusi apie savo 
apgaules ir apie jai grasinusį asmenį. Birgita, prašau, papasakokite, 
kas nutiko šeštadienį... 

— Kas tai buvo? — paklausė Birgita Larsen. - Kas jai grasino? 

— Papasakokite, kas įvyko šeštadienį, ir aš jums persiųsiu Karo- 
linos laišką. 

— Ne, ne jums čia viską spręsti! 

Anika tylėdama įsistebeilijo į paskutinę Karolinos teksto eilu- 


tę: 

„Bet dabar svarbiausia Alfredas, A/fredo Bernardo Nobelio pa- 
skutinė valia ir testamentas. Dėkui Dievui, kad yra dalykų, dides- 
nių už mus. 

— Gerai, - tarė Anika. -— Spręsti jums. - Arba aš padedu ragelį, 
arba papasakojate, kas įvyko tą šeštadienio popietę. 

— Tai konfidencialu, - pasakė Birgita Larsen. 

— A, tada supratau, - pasakė Anika ir padėjo ragelį. 

Tylomis ji sėdėjo kėdėje klausydamasi garsų savo galvoje ir 
svarstydama, kiek užtruks, kol Birgita ims ir jai perskambins. 

Viena minutė ir trisdešimt sekundžių. 

— Apie slaptą duomenų saugyklą Keri papasakojo man, - įskau- 
dinta ir pasipiktinusi pasakė profesorė. - Kaip jūs galėjot? 

— Prašyčiau viską, - pasakė Anika. - Nuo Nobelio komiteto 
susirinkimo iki seminaro ir bufeto. Visą informaciją, kurios man 
prireiks išsiaiškinti, kas įvyko. Kai baigsite, aš jums persiųsiu laiš- 
ką. 

Birgita Larsen garsiai ir demonstratyviai suinkštė. 


— Negaliu tiesiog atkartoti, ką šeštadienį kas pasakė, - pradėjo 


|m 


„- Tai ne taip paprasta - viskas labai komplikuota. 
— Klausau įdėmiai, - patikino Anika. 


Ji dar kartą suniurnėjo. 


J 


— Na gerai jau, gerai, - pasakė Birgita Larsen. - Štai kas įvyko. 

Geras kelias sekundes ji parylėjo. 

- Viskas, kas susiję su Nobelio premijos paskyrimu, paviešina- 
ma tik po penkiasdešimties metų, — tarė ji. — Iškeltų kandidatų 
vardai, su kokiais konsultuotasi ekspertais ir ką jie pasakė. 

— Taip, - pasakė Anika. 

— Nobelio komitetą sudaro šeši asmenys: pirmininkas, vicepir- 


mininkas, trys nariai ir Nobelio asamblėjos sekretorius. 

— Darau prielaidą, kad tai yra svarbu, - įsiterpė Anika. 

— Turėsit būti kantri, - pasakė Birgita Larsen, — nes tai, ką pa- 
pasakosiu, turėsite laikyti paslaptyje keturiasdešimt devynerius 
metus. Praeitais metais Karolina atsisakė pasirašyti kandidatūros 
dokumentus, kuriuose potencialiais premijos gavėjais nurodyti 
„Medi-Tec“ tyrėjai. Likusieji penki nesuprato kodėl, bet ji katego- 
riškai atsisakė ir tiek. 

Anikai vėl ėmė tvinkčioti smilkiniai. 

— Ką padarė „Medi-Tec“, kad nusipelnytų nominacijos? 

— Juk jau sakiau, jie rado būdą, kaip aksonuose sustabdyti dis- 
trofiją. 

— A, taip, - pasakė Anika. - Neišsenkantis gyvybės šaltinis. Ir 
kiek jis atneštų jiems, jei būtų apdovanoti Nobelio premija už šį 
konkretų atradimą? 

— Nobelio premija? Pinigine išraiška? „Medi-Tec“? 

Ji kiek pagalvojo. 

— Keista, kad to klausiat, kadangi Ernstas tiksliai išsiaiškino. 
Institute tokius dalykus žinojo būtent jis. Pripažinimas bei rekla- 
ma, kurią būtų suteikusi premija, skirta už tai, ką pati pavadinot 
neissenkančiu gyvybės šaltiniu, būtų verta bent jau penkiasdešimt 
milijardų dolerių, o gal ir dukart tiek. 

Penkiasdešimt 24/žjardų dolerių. 

„Irys šimtai penkiasdešimt milijardų kronų, - pavertė Ani- 
ka. - Ar dar būna tokių sumų?“ 

— Grynai iš objektyvios perspektyvos „Medi-Tec“ turėjo būti 
įtraukti į preliminaraus protokolo sąrašą, - paaiškino Birgita Lar- 
sen. - Bet Karolina buvo neperkalbama. Ji pareiškė, kad atsistaty- 
dins, jei Siorenas reikalaus tai patvirtinti. 


— Ar pati tai matėte? 

— Žinoma, kad ne - į komitetą buvau išrinkta tik šiais metais. 
Man papasakojo Keri. 

— O praeitą šeštadienį ? 

— Vėl panaši situacija. Kad ir kaip keista, šiais metais vėl siū- 
loma „Medi-Tec“ ir vėl to paties asmens - Sioreno Hamarsteno. 
Ernstas buvo kategoriškai prieš nuo pat pradžių ir atsisakė įtraukti 
ją į sąrašą. Siorenas pasiuto teigdamas, kad tai korupcija ir intri- 
gos. Ernstas pratrūko ir apšaukė Sioreną šunuodegiaujančiu ver- 
gu. Na, galit įsivaizduoti, kaip atrodė. Kiti nariai taip pat turėjo 
savo kandidatų, kuriuos norėjo įsiūlyti ar atsikratyti, taigi užkaito 
nebloga pekla. 

- Ir tada?.. 

— Po susirinkimo komitetas nuėjo į seminarą. Dauguma mūsų 
nuėjome į bufetą. Seminare pasirodė Larsas Henris, čia dalyvavęs 
pernai, bet dabar pašalintas. Mes negalėjome jo neįsileisti, nes at- 
eiti galima visiems darbuotojams. 

— Ir per seminarą jis ėmė šūkauti? 

— Larsas pačios paskaitos metu tylėjo, tada išėjo ir pradėjo gerti 
vyną. Mes organizavome švedišką stalą, prie kurio kiekvienam da- 
lyviui priklausė taurė raudonojo vyno, o jei norėjo daugiau, turėjo 
susimokėti. Nobelio fondui skiriami pinigai turi būti panaudoja- 
mi premijai, o ne puotoms Instituto prieigose. 

— Ir, - skubino Anika. 

— Nair ką - galiausiai jis per vakarą įsivėlė į kelias karštas dis- 
kusijas ir kaip reikiant įsismarkavo. 

— Ar Larsas Henris ką nors sakė apie Bernardą Torelą? 

— Taip, jis prikibo ir prie jo, kad pradėjo plyšauti... 


— Ką nors asmeniško, ką nors konkretaus? 

— Jis pasakė, kad žino, koks žmogus yra Bernardas. Apšaukė jį 
galinčiu dėl Nobelio premijos padaryti bet ką. Tada dar pasakė, 
kad Bernardas turėtų pasisaugoti, kad taip paprastai neišsisuks, ka- 
dangi jam žinoma, ką jis padarė su bandomaisiais gyvūnais. Kad 
Karolina papasakojo jam apie katę, kad ji matė jį ir kad pasakiusi, 
jog jis - blogio įsikūnijimas... 

- Jis taip ir pasakė? - sukluso Anika. - Kad Karolina papasako- 
jo jam apie katę? 

— Larsas Henris tapo labai prielankus Karolinai, - šiek tiek susi- 
erzinusi tarė Birgita Larsen. - Jai gyvai esant jis toks nebuvo. Karo- 
lina turbūt jam pripasakojo įvairiausių dalykų, kurie... 

— Ar Bernardas galėjo kaip nors sužinoti, kad Ernstas sutrukdė 
„Medi-Tec“ būti įtrauktiems į protokolą? - paklausė Anika. 

— Ne, - atsakė Birgita Larsen, - jūs jau čia gerokai improvizuo- 
jat. 

- Birgita, - pasakė Anika, - ar Bernardas galėjo kaip nors gauti 
vidinę informaciją apie tai, kas buvo kalbama susirinkime? Ar tai 
įmanoma? Ar kas nors galėjo prasitarti ? 

Birgita Larsen kelias sekundes parylėjo. 

- Jis ilgai šnekėjosi su Siorenu, - pasakė ji, - bet Siorenas nie- 
kada... 

— Ar galit prisijungti prie savo elektroninio pašto? Po kelių se- 
kundžių gausite Karolinos laišką. 

— Aš atsidariusi paštą, kaip tik dabar žiūriu į ekraną. 

Anika profesorės adresu į Karolinskos institutą išsiuntė tekstą, 
pažymėtą „Alfredas Bernardas“. 

— A, štai jis, - pasakė Birgita Larsen. — Ar norit, kad jį perskai- 
tyčiau? 


— Aš palauksiu, nededu ragelio, - pasakė Anika. 

— Literatūrinės ambicijos, - suniurnėjo moteris. 

— Skaitykite toliau, - pasakė Anika. 

Protesorės kvėpavimas kitame ryšio gale darėsi vis sunkesnis. 

Perskaičiusi profesorė nepratarė nė žodžio. 

— Ar ką nors pasakėte Bernardui, dėl ko jis galėtų supykti ar pa- 
sijusti nesaugus? 

— K3 turite galvoje? - kimiu balsu paklausė profesorė. 

— Jis žinojo, kurie gyvūnai yra jūsų, - pasakė Anika. — Ar taip? 
Jūs pati juos parodėte, o tada jis nugaišino juos. Ką jam pasakėte? 

— Nieko, mes tik šiaip šnekučiavomės. 

— Apie senėjimo procesus, apie „Medi-Tec“ tyrimą? 

- Šalia kitų dalykų ir apie šiuos, — atsakė Birgira. 

— Jei perskaitėte laišką atidžiai, - tyliai pasakė Anika, - pastebė- 
jote, kad Karolina pripažįsta apgaulę. Bet jūsų įsitrraukimo nemini. 
Jūs saugi. Ar norite, kad šį tekstą nusiųsčiau policijai ? 

Birgita Larsen kitame ryšio gale tyliai pravirko. 

— Taip, - pagaliau sušnabždėjo. - Taip ir padarykite. 

Spragtelėjusi Anika dar kartą atsidarė laišką ir persiuntė jį Kju. 


Anikos skruostai, atvažiavus pasiimti vaikų iš darželio, tiesiog 
degė, o rankos drebėjo. Gali būti, kad dabar atėjo laikas sumokėti 
už savo galios demonstravimą. 

Žaidimų aikštelė buvo tuščia, lengvas vėjas siūbavo sūpynes. 

Jai įėjus, Lota sėdėjo ir su Kaliu bei Elena žaidė žaidimą. Kitų 
vaikų jau nebuvo. 

— Labas, brangučiai, — pasisveikino Anika apsikabindama vai- 
kus šiems atlėkus jos pasitikti. - Ar jūs čia paskutiniai? 

— Manau, Linda dar žaidžia su lėlėmis ir keliomis mažesnėmis 


mergaitėmis, — nusišypsodama pasakė Lota. - Ilga diena? 

Anika kilstelėjo antakius. 

— Nepatikėtumėt, jei imčiau pasakoti, - pasakė ji. 

— Elena pabaigė savo krepšį, - atsistodama pasakė Lota. - Ele- 
na, ar nori jį šiandien pasiimti į namus? 

Mergaitė linktelėjo. 

— Einu atnešti, - pasakė Lota ir nuėjo link siuvimo kambario. 

Anika pasilenkė prie Kalio ir palietė tvarstį. Jis buvo kiek su- 
teptas. 

— Ar šiandien buvo gera diena? - tyliai paklausė ji. 

Berniukas palinksėjo. 

— Ber Benas ir Aleksas turėjo išeiti namo, nes Aleksas apsišla- 
pino. 

Anikos skruostai užkaito. 

— Vaje, - pasakė ji. 

— Mes iš jo pasišaipėme, - patenkintas pasigyrė Kalis. - Mes jį 
pavadinome mižniumi! 

Anika jį sugriebė kiek stipriau nei norėjo. 

— Kali, - tarė ji, - negalima Aleksandro taip vadinti. Ir niekie- 
no kito taip pat. Tau juk nepaciktų, jei kas tave pavadintų mižniu- 
mi, ar ne? 

— Ber jis mane skriaudė, - paniurdamas tarė berniukas. 

— Žinau, bet dėl to tau nereikia negražiai elgtis, — paaiškino 
puikiai suvokdama, kad yra nebloga veidmainė. 

— Mamyte, aš noriu valgyti, - suniurnėjo Elena. 


— Gerai, važiuojam namo, - pasakė Anika. 


Grįžus namo kaip tik prasidėjo mėgstamiausia vaikų televizijos 
programa, taigi Anika jiems leido įsitaisyti ant sofos, o pati nuėjo 


į virtuvę ruošti vakarienės. Ji supjaustė daržoves ir kelias juosteles 

kalakutienos filė, užkaitė nedidelį puodelį „Jasmine“ ryžių, išsi- 
traukė skardinę kokosų pieno, aitriųjų paprikų, žuvies padažo ir 
kapotos kalendros. Greitai padengė stalą sudėliodama servetėles 
ir uždegdama žvakes, tuo metu plačioje keptuvėje įkaito aliejus. 

Ji nedirbdavo visą laiką. Paprastai sugrįžusi namo suspėdavo 
pagaminti vakarienę netgi tada, kai dirbo visą darbo dieną. 

Nervingai bėginėdama po virtuvę, paskubomis nušluostė dar- 
bastalio paviršius, šiukšliadėžėje suspaudė šiukšles, stengdamasi 
viską pabaigti iki sugrįžtant Tomui. 

Jis pro laukujes duris įžengė Anikai kaip tik nuo viryklės nui- 
mant keptuvę. 

— Labas, - švelniu balsu pasisveikino. - Pačiu laiku — maistas 
jau paruoštas. 

Tomas prie durų pasidėjo portfelį ir nenusiavęs batų įėjo į vir- 
kė dvi porcijas ledų. 

— Ką tu darai? - paklausė Anika. - Aš tuoj dedu maistą. 

Netaręs nė žodžio nusisuko ir nuėjo pas vaikus. 

— Kali, Elena, - tyliai, tačiau taip, kad Anika girdėtų, kreipė- 
si jis. - Noriu, kad trumpam eitumėt į savo kambarius. Štai, abu 
imkite po ledų porciją ir bėkite į viršų, kol mes su mamyte pasi- 
kalbėsime. 

— Bet mums negalima ledų prieš vakarienę, - pasakė Elena. 

— Šiandien galima, - pasakė Tomas Anikai žiūrint, kaip mer- 
gaitė paima ledus ir atsargiai, kruopščiai arplėšia popierėlį. 

— Ačiū, tėveli, - padėkojo Kalis prieš nubėgdamas viršun dar 
greitai apsikabindamas tėtį. 

Nusisukęs nuo Anikos jis stovėjo, kol vaikai užkurnėjo į viršų, 


kartu ir katinėlis Rudis su zuikučiu. Laikydama keptuvę bei spe- 

cialų trikojį stovą, Anika stovėjo tarsi suakmenėjusi ir įbedusi akis 
žiūrėjo į jį. 

Jo akys, o Dieve, kokios buvo jo akys. Pasruvusios krauju ir su- 
siaurėjusios — jis tarsi nesavas. Instinktyviai žengtelėjo žingsnį at- 
gal, kulnu stukteldama į barinį pusryčių stalą. 

— Kas yra? — paklausė ji. - Kas atsitiko? 

Tomas žengė kelis žingsnius link jos ir ji pamatė, kad tai buvo 
liūdesys, jo akyse tūnojo liūdesys. „O Dieve, kas atsitiko?“ 

— Ką padarei? - užkimusiu balsu paklausė Tomas. 

— Ką? - nesuprato ji. 

„Ar tai dėl vaikų, dėl to, ką pasakė Bendžaminui ir Aleksan- 
drui?“ 

"Tomas atsistojo priešais ją, ištraukė iš jos rankų keptuvę bei 
trikojį stovą ir padėjo juos ant granitinio darbastalio paliedamas 
kokosų pieno padažą. 

„Kada sužinojai?“ 

„O ne, tik ne tai. 

— Kas? - paklausė ji. 

- Sofija, - labai tyliai ištarė. 

Jos širdis nesitvėrė krūtinėje. 

— Kodėl nieko nesakei? — dabar jau daug garsiau paklausė. To- 
mas gniaužė kumščius, lyg bandydamas pravarinėti kraują. 

Anika nusisuko. 

— Nesuprantu, apie ką tu, - pasakė ji. 

— Nustok man melavusi! - suriko griebdamas jai už peties ir 
atsukdamas ją taip stipriai, kad Anika kone parvirto. 

— Oho, - ištarė žiūrėdama į paraudusį ir perkreiptą jo veidą. 

— Kiek laiko jau žinai ir apsimetinėji? - šaukė jis. - Kaip, po 


velnių, galėjai su manimi taip pasielgti? 

Pyktis užvirė su tokia jėga, kad Anika vos galėjo prakvėpuoti. 

— As? - gergždžiančiu balsu suriko ji. - Kaip as galėjau taip 
pasielgti su ž2v:2242 Tu gal proto netekai, tu, šlykštus, apgailėtinas, 
neištikimas šunsnuki? 

Paskutinius žodžius ji išrėkė taip stipriai, kad jam ant veido 
užtiško jos seilės. Tomas jau žengė link jos, bet nusvarinęs rankas 
sustojo. 

— Ak, štai kas, — pasakė jis. — Štai kur šuo pakastas. 

— Kas? - svaiginama deguonies trūkumo paklausė ji. 

— Štai ką iš tikrųjų apie mane galvoji. Kodėl niekada manęs ne- 
belieti. Dėl ko mūsų santuoka tapo sumautu 2224 dekoravimo ir 
sodininkavimo spektakliu. 

Blaškydamasis iš kampo į kampą ir šūkaudamas, Tomas nusisu- 
ko ir mostelėjo rankomis. 

— Gyvenau suknistame mele! Kaip didžiausias visame pasau- 
lyje kvailys tikėjau, kad tai, ką matau - tiesa, ir iš kailio nėriausi 
stengdamasis tave palaikyti, vertinti bei rūpintis tavo idiotiškai 
saldžia idile... 

Anika pribėgo prie jo ir ranka nestipriai, tik jam nutildyti, tvo- 
jo per veidą. 

— Tu, išpuikęs, egocentriškas šūdžiau, - drėbė pati nustebinta 
savo balso ramumo. — Aš myliu tave, myliu vaikus; randi darbą, 
kuriame esi vertinamas, aš šešis milijonus išleidžiu, kad turėtum 
namus, maistas patiektas ant stalo ir tu dar drįsti w2ks7i! Tesugebi 
vaikščioti susiraukęs, dejuoti bei išsisukinėti, o dabar dar sugalvo- 
jai visą bėdą suversti man. 

— Manai žinanti visus atsakymus, - toliau dėstė jis, ir Anika 
pastebėjo jo drebančias rankas. - Manai žinanti viską — tu ir tavo 


šutvė laikraštyje. 

Anika pažiūrėjo į savo vyrą, jo nevaldomą pyktį ir staiga ją už- 
liejo visiška panieka. 

— Na čia tai suskėlei, - pasakė ji. - Lyg laikraštis būtų kaip nors 
susijęs su faktu, kad vaikeisi svetimo sijono. 

Jis buvo toks įtūžęs, kad vos galėjo kalbėti. 

— Tu tokia apgailėtina pasipūtėlė, - sugebėjo iškošti jis. — Va ir 
Berit šiandien prirašė krūvą šlamšto apie tai, apie ką neturi žalio 
supratimo. Ir tu tokia pati... 

— Paistalai, - pasakė Anika. 

— „ir ji tikrai tiki tomis nesąmonėmis apie tą Jordanijos teroris- 
tą? Ar ji tikrai tiki viskuo, ką paisto? 

„Jis iš tikrųjų manosi esąs nuskriaustoji pusė“, - suvokė Anika 
jausdama, kaip pyktis persimaino į nuostabą. „Jis įrūžęs stovi prieš 
mane ir mano, kad visoje šioje istorijoje yra auka“ 

— Tu neįtikėtinas, - pasakė ji. - Tu susimauni, bet kažkokiu 
būdu sugebi viską išnarplioti taip, kad gailėti reikia tavęs. 

Tomas vėl skėstelėjo rankomis, atsuko nugarą, persibraukė per 
plaukus ir atsisuko. 

— Ne, tu niekada nieko blogo nedarai! — rėkė jis. - Tu man 
meluoji, apsimetinėji ir kvailini mane ištisus mėnesius, ir taip visą 
laiką. Tu nusprendi, koks yra pasaulis, ir bet kas, kas su tavimi ne- 
sutinka - lieka idiotas. 

Anika susikryžiavo rankas ant krūtinės, į šį jo komentarą atsa- 
kydama niekinančiu prunkštelėjimu. 

— Pasirodo, tu tapai tikriausiu arogantišku šikniumi, — rėžė ji 
nugara atsiremdama į barinį pusryčių stalą. 

"Tomas šoko prie jos iškeldamas ranką. 


Anika iš paskutiniųjų stengėsi nemirktelti. 

— Nuostabu, - pasakė ji. — Nagi, trenk man. Tai viskas, ko 
trūksta. 

— Karališkoji Danijos šeima, - pasakė jis. — Sosto įpėdinis, 
princesė ir jų vaikas. Jis ketino juos ir save susprogdinti Amerikos 
karinio jūrų laivyno vizito metu vasarį. 

— Tik išdrįsk man trenkti, - pasakė ji. 

Tomas nuleido ranką. 

— Jis žudė vaikus, Anika. Jis mokėsi Pakistane ir Afganistane. 
Oficiali versija skelbė, kad jis padėjo savo tėvų ūkyje Jordanijoje, o 
iš tikrųjų gilinosi, kaip veikia įvairūs sprogmenys netoli Chaibero 
perėjos. Anika, mes turime įrodymų. Yra dalykų, kurių tu nežinai. 
Daug dalykų, apie kuriuos nė nenutuoki. 

— Vaje, kokie mes įtakingi, - pasakė Anika. - Turėčiau likti su- 
Žavėta? 

Atrodė, kad Tomas tuoj pravirks. 

— Tu man taip ir nesuteikei progos, - pasakė Tomas. - Kodėl 
man nieko nesakei? 

Anika bandė susitvardyti ir pasitrynė kaktą. Atrodė, sukasi vi- 
sas kambarys. 

— Kaip sužinojai? — staiga pasijutusi visiškai išsunkta paklausė 
ji. - Ar ji tau paskambino? 

— Žinoma, kad taip. Sofija nori susitikti. 

Anika net prunkštelėjo. 

— O Dieve, tai apgailėtina, - pasakė ji. 

— Dabar pat ten ir einu, - pasakė Tomas. 

Anika staiga nutilo ir nuščiuvo. Ji dėbsojo į jį, jo marškinių apy- 
kaklę, kurią pati lygino, kelių dienų barzdelę, kurią beveik galėjo 


jausti, plačius jo pečius ir susivėlusius plaukus. 

- Jei išeini, - tesugebėjo pasakyti ji, - jei dabar išeini, daugiau 
gali nebegrįžti. 

Tomas pažvelgė į ją nebeatpažįstamomis, keistomis susiaurė- 
jusiomis akimis, savo baisiomis paraudusiomis bejausmėmis aki- 
mis. 

— Gerai, - tarė, apsisuko ir išėjo. 

Anika stebėjo, kaip jis nueina, pasiima savo portfelį, atsidaro 
duris į pilką dulksną, peržengia slenkstį ir nebeatsisukdamas jas 


uždaro. 


Anika padėjo ant stalo maistą. Pakvietė vaikus sėstis valgyti. 
Įpylė pieno, padėjo ryžių ir net prisivertė paimti kelis kąsnius 
pati. 

— Kodėl šaukėte? — paklausė Kalis, ir Anika užsimerkė. 

— Mes tiesiog pavargę, - atsakė Anika. 

— O kur tėvelis? - paklausė Elena. 

— Jis išėjo atgal į darbą, - atsakė Anika. 

Vaikai beveik nieko nevalgė, jų apetitas buvo sugadintas „Ma- 
gnum“ ledų. Ji neliepė jiems pabaigti lėkštėse įdėto maisto ir leido 
žiūrėti filmą, kol nutvarkė stalą ir įjungė indaplovę. 

Jos judesiai buvo mėšlungiški tarsi sulėtintame kine. Rodės, at- 
sidūrė kitoje tikrovėje. 

— Mamyte, - pasakė Kalis. - Aš pavargau. 

Anika prisėdo ant sofos ir apsikabino jį. 

— Galbūc taip jautiesi dėl gumbo galvelėje, - pasakė. - Gal ei- 
kime anksčiau miegoti? 

— Noriu miegoti su tavim, mamyte, — tarė ant sofos prie jos 
prisiglaudusi Elena. 


— Aš irgi, - paantrino Kalis susirangęs iš kitos pusės. 

Ji sėdėjo apsikabinusi vaikus ir vos sulaikė ašaras. 

— Abu galėsite miegoti su manimi, - pasakė ji. - Gerai? 

— O kaip tėvelis? - paklausė Elena. 

— Jam irgi liks vietos, - pasakė Anika abu juos paimdama nuo 
sofos. - Nagi, eime! 

Jie įsitaisė jai iš šonų plačioje dvigulėje lovoje, Anika ilgai juos 
apkabinusi sėdėjo skaitydama pasakas, pašnibždomis su jais kal- 
bėdama. 

„Iuriu vaikus, - pagalvojo. - Jis negali iš manęs atimti vaikų. 

Jiems užsnūdus, Anika užtraukė miegamojo užuolaidas ir at- 
sargiai uždarydama duris nuėjo į jų kambarius. 

Elena buvo kūrybinga maža mergaitė, kuri laiką leisdavo krapš- 
tinėdamasi ir kurpdama įvairius dalykėlius - viskas jos kambaryje 
skleidė nepaprastą užsidegimą ir entuziazmą. 

Kalis buvo santūresnis, mėgo viską tvarkytis, savo mašinėles iš- 
sidėlioti tvarkingomis eilėmis. 

Ji aprvarkė jų kambarius, sudėliojo drabužius, piešinius ir pieš- 
tukus, pasilenkus pakelti obuolio graužtuką ir ledų pagaliuką, iš 
pasalų užklupo neviltis, ji nebegalėjo nuo jos pabėgti. 

„Tomai, - mintyse kreipėsi. - O Dieve, aš iš tikrųjų tave myliu, 
man taip gaila, taip gaila!“ 

Staiga suskambo telefonas ir ji metusi Elenos piešimo sąsiuvinį 
nubėgo į apačią. „Iai jis, tai tikriausiai jis!“ 

„Kokie mes kvailiai! Kaip lengvabūdiškai viską griauname! Ži- 
noma, kad galime viską išspręsti, tiek daug turime ką prarasti. 

Ji griebė telefoną ir pajuto, koks laimingas buvo jos balsas: 

— Klausau! 

— Ką jūs padarėte? — pasigirdo moters balsas. 


[ė4 
„Kas?.. 

— Klausau?.. - pakartojo. 

- Čia Bendžamino mama. Ką padarėte? Ar grasinote nužudyti 
mano vaiką? 

„Na štai. Ji užsimerkė ir prispaudė ranką prie kaktos. 

— Taip, - sušnabždėjo Anika, - taip, aš tai padariau. 

Atrodė, moteris tuojau sprogs iš pykčio. 

— Ar visai netekote proto? Ateinate ir grasinate nužudyti 724- 
žamečius vaikus? 

— Taip, - tarė Anika. - O ar žinote, kodėl? 

- Jus reikia vždaryti už grotų! Kaip galite vaikščioti /aisvėje? 

- Jūsų sūnus nustūmė mano sūnų nuo dviejų metrų karstyklės. 
Susiūti kaktai jam reikėjo dešimties siūlių, be to, jam nustatė sme- 
genų sukrėtimą. Gydytojai turėjo daryti smegenų tomografiją no- 
rėdami įsitikinti, ar smegenyse nėra kraujavimo. Jūsų sūnus galėjo 
užmušti mano sūnų, 0 jums ir jūsų vyrui į tai nusispjauti? 

— Tai skirtingi dalykai, - atsakė moteris. - Nebuvo taip jau blo- 
gai. Tai ne tas pat, kaip grasinti nužudyti mažamečius vaikus. 

— Ne, - tyliai pasakė Anika susmukdama į kėdę. - Ne taip blo- 
gai. O ar žinote, kas iš tiesų blogai? 

Kitame ryšio gale stojo tyla. 

— Ir kas gi? - paklausė moteris. 

— Iš tiesų blogai yra tai, - neatlyžo Anika, - kad aš kalbėjau 
rimtai. Ir jeigu mano sūnus kada nors būtų padaręs ką nors pana- 
šaus kitam vaikui, tikiuosi, kad jo tėvai jam taip pat kaip reikiant 
įkrėstų baimės. 

— Negali būti, kad kalbate rimtai, - tarė moteris dabar jau dau- 
giau nustebusi nei įpykusi. 

— Taip, gali, - atsakė Anika. - Ir tikiuosi, kad su savo vaiku 


pasielgsite tinkamai. Sugebėsite jam paaiškinti, kad tai, ką padarė, 

buvo blogai. Blogai, kad jam grasinau, puikiai tai suprantu, bet aš 
kalbėjau rimtai. Jei jis dar kartą užsipuls Kalį, aš už savo veiksmus 
neatsakau. 

— Jūs suaugęs žmogus, turite rodyti tinkamą pavyzdį, - toliau, 
dabar jau ne taip piktai, kalbėjo moteris. 

— Pasakykite man, - paklausė Anika. - Ką padarytumėte Ka- 
liui, jei jis jūsų sūnų nuskriaustų taip, kad jam reikėtų smegenų 
tomografijos? 

Moteris minutę tylėjo. 

— Turbūt tą patį, ką ir jūs, - pasakė ji. 

— Va ir gerai, - tarė Anika. - Ačiū jums. 

Ji padėjo ragelį, žemė slydo iš po kojų. 

Stereotaksiniame rėme įsprausta katė, vinis, kyšanti iš Larso 
Henrio Svensono akies, „ar grasinote nužudyti mano vaiką?“ 

Pakėlęs ranką, pasiruošęs suduoti Tomas, tvarstis ant Kalio 
kaktos, jos automobilyje šalia sėdinčio Bosės nebylus maldavimas, 
„jei dabar išeini, daugiau gali nebegrįžti“. 

Netvirtomis kojomis ji atsistojo, nusvirduliavo į vonios kam- 
barį šalia laukujų durų ir išsivėmė. 

„Tu nusprendi, koks yra pasaulis, ir bet kas, kas su tavimi nesu- 
tinka — lieka idiotas: 

„Jis žudė vaikus, Anika“ 

Atgaudama kvapą ji įsirvėrė į klozetą, smilkiniuose kalė galvos 
skausmas. 

„Turiu su kuo nors pasikalbėti, - šmėstelėjo jai. - Negaliu čia 
sėdėti. 

Palengva atsikėlusi nusliūkino pas vaikus, miegamojo duris 
stengdamasi atidaryti kiek galėdama cyliau. Anika įėjo į kambarį 


ir klausėsi ramaus jų kvėpavimo. Jie abu greitai užmigo. 

„Jis sugrįš, - mintyse pasakė. — Tėvelis sugrįš: 
šviesa. Ji grįžo iš pusseserės Dalarnoje. 

Ją ėmė spausti kambario sienos — „o kas, jeigu jis nesugrįš?" 

Arji taip čia sėdės ir lauks? 

Uždariusi miegamojo duris, vėl išėjo į koridorių, nuėjo į Elenos 
kambarį, iš jo - į Kalio, kiek pabuvusi išėjo. 

„Ar jiems nieko nenuriks, jei ji trumpam nueis pas Ebą?“ 

„Bet kas, jei paskambins Tomas?“ 

Ji negalėjo išeiti. Kas, jei paskambins Tomas? 

Anika galėtų peradresuoti skambučius, tada jie ir vaikų nepa- 
žadins. 

„Ar kažkas lauke sujudėjo?“ 

„Gal Tomas sugrįžo?“ 

„Negaliu sėdėti rankas sudėjusi, - pagalvojo. 

Ji suspaudė komandą peradresuoti skambučius ir įvedė savo 
mobiliojo numerį. Patikrino, ar pakankamai įkrauta baterija, tada 


į kišenę įsimetė mobilųjį ir pasuko link laukujų durų. 


Lauke buvo tamsu, nors dar tik vasaros pradžia. Debesys dangų 
buvo nukloję tarsi šlapiu betonu. 

„Blogu oru priemiesčiai iš tiesų niūri vieta , - pagalvojo Anika. 
Nusitrina visos spalvos, lieka tik pilka. Mieste yra visokiausių kam- 
pelių, atsiranda vietos visiems, jo gatvės ir skverai — vieša erdvė, 
kur niekieno netrikdo kito buvimas. Čia jautiesi tarsi užspaustas, 
nors vietos ir daug daugiau. 

„Kodėl apie visa tai dabar galvoju? - svarstė. - Kaip tokiu mo- 


mentu galiu svaičioti apie taiką ir santarvę tarp kaimynų?“ 

Lyg nugirdęs jos mintis, priešais ją ant šaligatvio išniro Vilhel- 
mas Hopkinsas. Jis parodė į raudoną sportinį automobilį, pastacy- 
tą prie jos namo. 

— Man jau gana! — garsiai pasakė jis. - Tai paskutinis kartas. 
Kviečiu policiją! 

Raudonas Ebos Vo/vo stovėjo ant žvyrkelio įvažiavimo priešais 
jos namą. Fontanas buvo išjungtas, šuns gardas — tuščias. 

Anika palypėjo laiptais ir paskambinusi į duris viduje išgirdo 
skambučio aidą. Frančeskas neatsiliepė, nesigirdėjo jokių besiarti- 
nančių žingsnių. Aidas išblėso, ji nuėjo į sodą ir apsidairė. 

Mašina vis dar vos girdimai spragsėjo, lyg būtų ką tik sustojusi 
po ilgos kelionės. Pirmojo ir antrojo aukštų languose degė šviesos. 
Ji vėl nuėjo prie pagrindinių durų ir paskambino. 

Nieko. 

Atsisukusi pažiūrėjo į kelią. 

Vilhelmo Hopkinso nesimatė. 

Anika atsargiai atsirėmė į duris ir pabarbeno į stiklą švininiame 
rėme. 

— Eba?.. - šūktelėjo. - Eba, ar esi? 

Galbūt ji nori likti viena. Gal po ilgos kelionės guli vonioje ir 
nenori šlapia eiti per visą namą pažiūrėti, kas prie durų... 

Viduje pasigirdo, tarsi kažkas nukristų ant grindų. 

Anika ant laiptų stabtelėjo. 

— Eba! - pašaukė ji stipriai spausdama durų skambutį. - Eba! 
Ar viskas gerai? 

Durys atsilapojo ir Anika iš netikėtumo net žengtelėjo atgal. 

— O Viešpatie, - pasakė ji sužiurusi į prieangį. 

Jame nieko nebuvo. 

— Kas gi čia?.. — ištarė įeidama vidun. - Eba? Labas?.. 

Ji žengė dar keletą žingsnių ir pažvelgė į laiptus. 

Jai už nugaros trinktelėjo durys, išsigandusi net pašoko ir atsi- 
suko. 

Čia, atsirėmęs į prieangio sieną, šypsodamasis stovėjo Bernar- 
das Torelas, rankoje jis laikė ilgą pistoletą. 

— Nagi, pažiūrėkime, kas gi čia, mūsų doktorantė, - pasakė 
jis. - Kaip malonu. Prašau užeiti! 

Akimirką Anikos širdis sustojo. Ji suakmenėjusi spoksojo į jį. 

— Ką, po galais, čia veikiate? —- paklausė ji. 

— Ai, - kiek palenkdamas galvą pasakė jis. - Dabar prisiminiau. 
Jūs juk korespondentė, ar ne? Viena tų, kurie uždavinėja klausi- 
mus ir kaišioja nosį visur, kur jiems nepriklauso. 

Anika apsidairė. 

— Švedų kalboje tokio posakio nėra, — pasakė ji. - Kur Eba? 

— A, ji jaučiasi puikiai, visai kaip namie, - pasakė Bernardas 
Torelas. — Prašau užeiti į svetainę! 

Bernardas pamojo ginklu link bibliotekos, ir Anika nedrąsiai 
žengtelėjo kelis žingsnius link dvivėrių durų nenorėdama atsisuk- 
ti nugara į pistoletą. Bernardas Torelas ją taip stipriai stumtelėjo, 
kad Anika galva atsitrenkė į durų staktą. 

Ji sukando dantis iš skausmo, nenorėdama jam suteikti malo- 
numo išgirsti jos aimanas. Vyras priėjo prie jos ir kitu stumtelėji- 
mu įvarė į biblioteką. Už kažko užkliuvo ir nugriuvo tiesiai prie- 
šais židinį. 

Pasirėmusi viena alkūne pakilo pažiūrėti, už ko užkliuvo. 

Tai buvo Frančeskas, veikiau jo palaikai. Šuo buvo nušautas į 
galvą, turbūt dar visai neseniai. Iš jo kūno sunkėsi kraujas ir sme- 


genys, permerkdami persišką kilimą. 


474. 


NOBELIO TESTAMENTAS 


Anika tylėdama atsistojo. 

Eba susirangiusi ant sofos plūdo ašaromis. Kelius prisitraukusi 
prie smakro rankas buvo sukabinusi per kulkšnis. Į Aniką ji net 
nežvilgtelėjo, matė tik savo ant grindų gulintį šunį. 

Nesumojusi, ko griebtis, Anika susimąstė. 

Bernardas Torelas buvo grynakraujis sadistas, kuris mėgausis 
kiekviena skausmo ir širdgėlos akimirka. Greičiausiai jis godžiai 
rijo kiekvieną Ebos sukūkčiojimą. 

„Katė, įsprausta rėme, akį pervėrusi vinis: 

Kojos ėmė drebėti, - o dangau, kas jų laukia? Ar jos bus nužu- 
dytos ir išniekintos? 

„Jokios baimės, - pagalvojo. - Tik nereikia sielvarto ir skaus- 
mo. 

Ji dar kartą atsisuko į farmacinės kompanijos vadovą. 

— Aš rimtai jūsų klausiu, - prakalbo Anika. - Ką, po galais, čia 
veikiate? 

Kitame kambario gale prie tolimesnės sienos stovintis Bernar- 
das Torelas dabar pritariamai linktelėjo. 

— Gal galite atsisėsti prie tos verksnės? Ačiū. Iš tiesų aš čia atė- 
jau kai ko pasiimti, - tarė ginklu mostelėjęs į paveikslą su Beatriče 
Čenči. 

Anika lėtai ir atsargiai perėjo per kambarį neatitraukdama akių 
nuo vyro, stovinčio šalia paveikslo. 

— Šio momento laukiau jau ilgai, - toliau kalbėjo jis. - Progą 
prieš trejus metus praleidau aukcione Sankt Peterburge ir visą lai- 
ką bandžiau išsiaiškinti, kur jis atsidūrė. Tu sugebėjai jį išlaikyti 
neblogai užslėptą! 


Jis linktelėjo Ebai ir nusišypsojo. 

Anika atsisėdo šalia Ebos ir paėmė jos rankas - jos buvo atša- 
lusios kaip ledas. Moteris nereagavo. Ji vis dar ignoravo Aniką, tik 
įsmeigusi žvilgsnį žiūrėjo į nugaišusį šunį. 

— Kodėl jums rūpi senas paveikslas? - paklausė Anika. 

— Aš noriu ne paveikslo ar rėmo, - pasakė jis. - Tai Beatričė. 

— Ji tebuvo žmogžudė, - kalbėjo Anika. - Kodėl ja taip domi- 
tės? 

Dailiame jo veide šmėstelėjo susierzinimo šešėlis. 

— Apie Beatričę jūs nieko nežinote, — tarė Bernardas Torelas 
pakeldamas į jas ginklą. - Žinote, kad ji nužudė savo tėvą Frančes- 
ką Čenči, bet ar žinote, kokį ginklą ji panaudojo? 

Anika neatsakė. 

Bernardas nuleido ginklą ir kiek ramesniu balsu tęsė: 

— Dvi vinis. Vieną suvarė į tėvo akį per smegenis, o kitą - per 
gerklę į stuburą. 

Anikai sukilo šleikštulys. 

— Maniau, kad į ausį supylė lydyto švino ir išlupinėjo dantis, — 
tarstelėjo Anika. 

Dabar Bernardas Torelas nerūpestingai nusikvatojo, blykstelė- 
jo gražios jo akys. 

— Per daug giliai kapsteisi Nobelio testamente, - tarė jis. - „Ne- 
mezidė“ nėra faktais paremtas Beatričės Čenči gyvenimo ir mir- 
ties aprašymas — ši pjesė yra kur kas daugiau. Tai moraliniai pa- 
mąstymai apie žmogiškąjį atpildą ir kaltę, bažnyčios galią ir tėvo 
nuodėmes. 
tėvo nuodėmės: 

„Kodėl jis ėmė žudyti žmones taip pat, kaip Beatričė Čenči?“ 


„Kodėl jis taip glaudžiai su ja tapatinasi?“ 

— Ar žinote, kaip jie privertė ją prisipažinti? — paklausė Bernar- 
das Torelas. - Žinote, kaip Vatikano budeliai ją palaužė? 

Anika pažvelgė į kilimą. 

— Jie nurėžė jai plaukus, - kalbėjo jis, — išrengė nuogai ir su- 
rišo rankas už nugaros. Tada už jų, surištų už nugaros, iškėlė ją į 
viršų. Galite įsivaizduoti? Ar matote ją prieš save? Ar matote ją 
kabančią, tokią nuogą, sulysusią, susitraukusiomis krūtimis? Vis 
aukštyn, aukštyn, kol pakyla iki dviejų metrų, o tada staigiai pa- 
leidžia kristi, nuo trūktelėjimo rankos išsinarina. Ir tada ji prarado 
sąmonę. 

Bernardas nusikvatojo. 

— Bet net tai neprivertė jos prisipažinti. Ji pasidavė tik tada, kai 
kankinimų kameroje pasirodė jos broliai ir išdavė paslaptį. Dau- 
giau kovoti nebebuvo prasmės. 

Anika užsimerkė: mintyse sukosi viena mintis, kažkas, ką pasa- 
kė Bernardas Torelas - o gal Berit? 

Saulė, karštis, žolė. 

„Po nelaimingo atsitikimo su tėvais aš pasilikau šeimos ūkį Ros- 
lagene..“ 

— Turbūt svarstote, iš kur visa tai žinau, - pasakė jis. - Galbūt 
manote, kad viską išsigalvoju. Tikrai ne. 

Anika vis dar neatsimerkė. 

Redakcija, Berit su kavos puodeliu, trupiniai jos lūpų kampuo- 
se. 

„Simonas Torelas, rizikos kapitalo valdytojas, tikras verslo ryklys, 
bene pirmasis gerai iš to prisiplėsęs pinigo. Jis ir jo žmona žuvo auto- 
avarijoje Alpėse, jei gerai prisimenu. Iš tiesų tragiška istorija... 

- Aleksandras Diuma, - pasakė Bernardas Torelas. - Jis aprašė 


Beatričės teismo procesą ir visus jo užkaborius. Viskas labai deta- 

liai apibūdinta pirmos „Garsiausių pasaulio nusikaltimų“ knygos 
antroje dalyje. Skyrius vadinasi „Čenči“. 

„Bažnyčios galia. Tėvo nuodėmės. Viskas sudėta dvasiniame No- 
belio testamente.“ 

Anika atsimerkė ir pažvelgė vyrui į akis. 

— Jūs jaučiate sąsają tarp savęs ir Beatričės, — pratarė ji. — Jūs 
žavitės ja, kadangi elgėtės taip, kaip ji. Jūs nužudėte savo tėvą taip, 
kaip ir ji. 

Bernardas Torelas kilstelėjo antakius ir nusišypsojo. 

— Kažką padarėte jų automobiliui, todėl jie ir žuvo avarijoje, — 
pasakė Anika. - Kaip tai padarėte? 

— Tai buvo /2ba/ tragiškas nelaimingas atsitikimas, - atsakė jis. 

— Kaip žinojote, ką daryti? - paklausė Anika. - Juk buvote tik 
vaikas. 

Bernardas Torelas atsistojo ir nuėjo prie paveikslo, nuėmė ap- 
sauginį stiklą ir susižavėjusiu žvilgsniu nužvelgė mergaitės veidą. 

— Šešiolika, — tarė akimis glostydamas paveikslą. — Man irgi 
buvo šešiolika, buvau panašiai tokio paties amžiaus kaip ir Bea- 
tričė. 

„O Dieve švenčiausias, - šmėstelėjo Anikai. - Jis tikras išsigi- 
mėlis: 

— Ką padarėte stabdžiams? — paklausė prisiversdama nutaisyti 
ramų balsą. 

Vyras į ją atsisuko ir ginklu pamojo į kelią. 

— Arlauke matei jaguarą? Raudoną, 63 modelį - jį susitvarkiau 
sutaisydamas kiekvieną menkiausią detalę. Jį gavau iš savo dėdės, 
kai man buvo keturiolika. Sugadinti stabdžius man buvo vieni 


juokai - teužtruko kelias sekundes. 

Anika pajuto, kaip smarkiai dunksi jos širdis, ji suleido nagus 
sau į delnus prisiversdama ramiai kvėpuoti. 

— Kodėl? - paklausė ji. - Kodėl tai padarėte? 

Pažvelgusi į Bernardą Torelą iš karto suprato. Žinoma, dabar 
jau buvo labai paprasta. 

— Manote, kad Alfredas Nobelis rašė apie jus, ar ne? — pasakė 
Anika. - Manote, kad literatūrinis Nobelio palikimas iš tikrųjų 
yra jūsų gyvenimo istorija? 

Susidomėjęs jis pakreipė galvą. 

— Jūs iš tiesų manote, kad esate Beatričė, - kalbėjo Anika. — 
Jūsų tėvas buvo turtingas ir įtakingas, visai kaip Frančeskas, ir jis 
jus skriaudė, ar ne? Prievartavo, kaip ir Beatričę jos tėvas. 

Bernardas Torelas nukreipė į ją pistoletą ir Anika matė, kad jis 
visas dreba. 

— Ber klystate, - įsmeigusi į jį žvilgsnį pasakė Anika. - Jūs visai 
ne Beatričė Čenči ir nieku gyvu negalite ja būti. Niekas apie jus 
pjesės neparašys. Jūs niekada nebūsite keršytojas už sutryptą ne- 
kaltybę ir pamintą teisingumą. 

— A, - vėl nuleisdamas ginklą pasakė jis, - čia jūs klystate. 

— Ne, - pasakė Anika. - Teisybė yra - tiek čia, tiek anapus. 

Bernardas su pasimėgavimu nusikvatojo, bet Anika pajuto ne- 
tikrumo užuominą. 

— Ir niekada negausite Nobelio premijos, - pasakė ji. - Juk tai 
žinote, ar ne? 

Šypsena išblėso ir jis ėmė artintis. 

— Karolina pasirūpino, kad praeitais metais jums nepavyktų, — 
pasakė Anika, - Ernstas padarė viską, kad nepavyktų šiais, o nuo 
šiol jums tai padaryti trukdys kalėjimo nuosprendis. 


Jis vėl nusikvatojo, tačiau šįkart su panieka. 

- Ir kas gi mane pagaus? — paklausė jis. - Gal jūs? 

Po sekundės su trenksmu atsilapojo dvivėrės durys ir iš virtuvės 
pasipylė balsai. Bernardas Torelas nusisuko nuo Anikos ir Ebos 
ir ginklą nukreipė į prieangio duris, paskui pakaitomis į virtuvę. 
Abiejuose tarpduriuose pasirodė šalmuoti specialiojo būrio poli- 
cijos pareigūnai, visi savo automatinius ginklus buvo nukreipę į 
Bernardą Torelą. 

— Revolverį ant žemės! - sušuko vienas jų. 

Eba pradėjo garsiau verkti. 

Bernardas Torelas su siaubu pažiūrėjo į policiją. 

— Bet, - pradėjo jis, - kas, po galais, vyksta? 

— Padėkite ginklą ir atsitraukite du žingsnius, — vėl paliepė pa- 
reigūnas. 

— Bet aš juk nieko nepadariau, - išlemeno jis. - Ką jūs darote? 

Policija ėmė artėti žingsnis po žingsnio ir Bernardas iškėlė ran- 
kas. 

— Gerai, gerai, - pasakė jis. - Padedu jį ant stalo, ar taip tinka? 

Jis vėl pakreipė galvą ir nusišypsojo policininkams. 

„Nieko sau, - pagalvojo Anika. — Jis mano, kad ir dabar gali 
išsisukti pasitelkdamas savo žavesį. 

— "Tai tik nesusipratimas, - aiškino Bernardas Torelas. - Aš čia 
atėjau pasiimti paveikslo. 

Jie uždėjo jam antrankius ir išvedė iš kambario. 

Tarpduryje sustojo ir liūdnai pažvelgė į Ebą. 

— "Iurėjote savo šunį geriau išdresiruoti, - tarė jis. - Man atro- 
do, jis apsišiko. 

Nepajėgdama pasikelti, Anika liko ant sofos, kai policija išsive- 
dė Bernardą Torelą. Tuo metu Eba nusvirduliavo prie Frančesko ir 


susmukusi apsikabino nugaišusį šunį. 

Kambaryje pasirodė keli policijos pareigūnai paprastais drabu- 
žiais, paskui jie vėl išėjo. Jie vieni su kitais šnekėjosi per racijas, 
kurios vis tai sutraškėdavo, tai supypsėdavo, bet Anika nesuprato, 
ką jie sako. Ji tik girdėjo sunkius Ebos kūkčiojimus, bet negalėjo 
jos paguosti. 

Sustodamas tarpduryje ir apsidairydamas į kambarį įėjo detek- 
tyvas inspektorius Kju. 

— Ar tau viskas gerai, drąsuole? — paklausė Anikos. 

Tylėdama ji linktelėjo. 

Prie židinio priėjo pareigūnas ir kažką pasakė Ebai. Tada paly- 
dėjo ją atgal ant sofos, kur ji klestelėjo šalia Anikos. 

— Kaip viskas įvyko? - paklausė Anika girdėdama, koks kimus 
jos balsas. Gerklėje vis dar jautėsi tas pat rūgšties skonis, kurį paju- 
to, kai sukilo šleikštulys. 

— Greitoji pagalba jau važiuoja, - pranešė Kju žiūrėdamas į 
Ebą. - Ar jus fiziškai sužalojo? 

Eba papurtė galvą. 

— Jums šokas, todėl noriu, kad nuvyktumėte į Danderiudo li- 
goninę, - laikydamas jos ranką pasakė. - Ar suprantate, ką jums 
sakau? 

Eba linktelėjo. 

— Iš kur sužinojai? — paklausė Anika, bet Kju parodė, kad ji 
lukteltų. 

— Ar galite pasakyti, kas įvyko? — paklausė jis Ebos. 

Moteris atsikrenkštė ir giliai įkvėpė. 

- Jis... jis paskambino į duris, - drebančiu balsu skubriai pažiū- 
rėdama pirma į Aniką, paskui į Kju, pradėjo ji. - Aš jį įleidau. Jis 
pasakė, kad nori pažiūrėti į paveikslą, mano Gvidą Reni, Beatričės 


Cenči portretą. 

Eba papurtė galvą. 

— Iš kur jis sužinojo, kad jį turiu? 

Anika nudelbė akis į rankas. 

— Ašjam pasakiau, - tarė ji. - Apgailestauju. 

Eba kelias sekundes žvelgė į ją. 

— Pasakiau jam, kad negaliu, kad nesiruošiau jam atiduoti pa- 
veikslo... ir tada jis nušovė Frančeską. Pasakė, kad ir mane nušaus, 
jei nedarysiu taip, kaip man liepta. Tada vėl suskambo durų skam- 
butis. 

— Tai buvau aš, - žiūrėdama į Kju pasakė Anika. 

— Jūsų vardas Eba? - paliesdamas moters ranką paklausė Kju. — 
Žinote, aš pasirūpinsiu, kad jūs nuvyktumėte į ligoninę, o mes tuo 
metu pasirūpinsime jūsų šuniu, tada norėsiu su jumis pakalbėti 
apie tai, kas įvyko šį vakarą, jei jūs nieko prieš? 

Kju atsisuko į Aniką. 

— O kaip tu, ar tau nieko nenutiko? 

Ji papurtė galvą. 

— Mano namuose kitoje kelio pusėje miega vaikai, — pasakė 
ji. - Turiu pas juos sugrįžti. 

— Palauk čia, - nurodė Kju. 

— Tik vienas dalykas, - pasakė Anika atsisukdama į Ebą. - Ar 
tu pirmadienį vairavai automobilį Barnhusbrone? 

Eba suglumusi į ją pažiūrėjo. 

— Ką? - paklausė. 

— Maniau, kad mačiau tave automobilyje Barnhusbrone pir- 
madienį. 

- Pirmadienį? — nustebo Eba. - Bet aš juk tuo metu buvau pas 
Johaną ir Tiną. Juk sakiau tau. 


Anika susigėdo dėl savo klausimo. 

— Pamaniau, kad ten tu, - pasakė ji, - bet greičiausiai apsipa- 
žinau. 

— Nieko tokio, - pasakė ji. - Tu čia niekuo dėta. Labai džiau- 
giuosi, kad šįvakar pas mane užsukai. 

Eba kiek parylėjo. 

- Ir nesijaudink dėl kitų kaimynų. Jie nurims. 

Kju išsivedė moterį ir palydėjo iki laukiančio greitosios pagal- 
"bos automobilio. 

Anika liko ant sofos, tuo metu atėjo du policijos pareigūnai ir 
paėmė Frančeską. Jie su nugaišusiu gyvūnu elgėsi ypač atsargiai ir 
pagarbiai. 

— Gal tu irgi nori vykti į ligoninę? - sugrįžęs į kambarį paklau- 
sė Kju. 

Anika papurtė galvą ir nuo veido nusibraukė plaukus. 

— O dabar pasakyk, iš kur čia atsiradai? — žiūrėdama į jį pa- 
klausė. 

— Paskambino jūsų kaimynas, - pasakė jis. 

Anika sumirksėjo. 

— Vilhelmas Hopkinsas? - apstulbusi paklausė. — Iš kur jis su- 
žinojo, kad čia yra Bernardas Torelas? 

- Jūsų kaimynas paskambino budinčiai tarnybai pranešti, kad, 
anot jo, neleistinoje vietoje pastatytas automobilis. Jis buvo nusi- 
rašęs jo registracijos numerį ir išpyškino jį operatoriui. 

Anika atlošė galvą ir užmerkė akis. 

— Kaip patekote vidun? 

— Durys buvo neužrakintos, - paaiškino Kju. - Gavau tavo, 


tiksliau, Karolinos, elektroninį laišką. Žinojome, kad Bernardas 

Torelas buvo Djursholme tada, kai įvykdyta Ernsto žmogžudys- 
tė, ir Fogelbrolandete, kai buvo nužudytas Larsas Henris. Taigi jis 
mūsų akiratyje buvo net prieš gaunant Karolinos pasakojimą. 

Anikai sukosi galva. 

— Iš kur sužinojote? - paklausė ji. - Iš kur sužinojote, kur buvo 
Bernardas? 

Kju nieko neatsakė, pakėlusi akis Anika sutiko jo žvilgsnį. 

- Žinoma, jo mobilusis telefonas, — pasakė jis. - Labai dažnai 
nusikaltėliai yra visiški žiopliai. Abiem atvejais jis paskambino iš 
savo telefono. Kalbant apie žioplus nusikaltėlius, vakar vakare San 
Diege FTB suėmė nelegalių paslaugų tiekėją. Jis buvo ištrynęs savo 
standųjį diską ir jau manė, kad pasišvilpaudamas gali vykti namo, 
bet po trijų su puse valandos jų vyrukai viską atkūrė ir ten taip pat 
išlindo Bernardo vardas. Jis kompanijos pinigais sumokėjo Katei 
už paslaugas du kartus. 

Anika vėl užsimerkė. 

— Nori pasakyti, kad būtent Bernardo Torelo ir ieškojote? 

— Taip pat ir jo automobilio, apie kurį nacionalinį perspėjimą 
buvo ką tik gavęs budintis policijos pareigūnas. Jis negalėjo patikė- 
ti, kai paskambino įgristi spėjęs mūsų senas bičiulis iš Vinterviks- 
vegeno ir padiktavo tą patį numerį. 

Be nuoširdaus džiugesio, Anika sausai šyptelėjo. 

Vadinasi, Vilhelmas Hopkinsas išgelbėjo jai gyvybę. Koks ab- 
surdas. 

— Bet kaip sužinojote, kad mes čia? 

— Turiu pastebėti, kad jūs čia iš tiesų vieni kitais labai rūpinatės. 
Ponas Hopkinsas tiksliai žinojo, kur esi. Bet ką čia veikė Bernardas 


Torelas? 

— Iš tiesų jis atėjo to paveikslo, - pasakė Anika. - Viskas dėl 
to, kad manė esantis kaip Beatričė Čenči, keršytojas už išniekintą 
nekaltybę ir pamintą teisingumą. 

Anika pažvelgė į Kju ir būtų galėjusi prapliupti ašaromis. 

— Bernardą išprievartavo pats jo tėvas, - pasakė ji. - Ir už tai jis 
jį nužudė. 

— "To nežinojau, - pasakė Kju. 

Anika pažvelgė į lubas. 

— Visos kitos žmogžudystės buvo dėl pinigų, - toliau pasakojo 
ji. - Nobelio premija medicinoje jo „Medi-Tec“ atneštų penkias- 
dešimt milijardų dolerių. Ji taprų stambiausia farmacijos kompa- 
nija pasaulyje. Žinai, ten miega mano vaikai. 

Anika parodė link savo namo. 

— Ar galime apklausą palikti rytojui? 

Kju į ją kelias sekundes pažiūrėjo ir linktelėjo. 

— Ar turi, kas tavimi pasirūpintų? Ar Tomas bus namie su ta- 
vimi? 

Pro ašaras ji nusišypsojo. 

- Žinoma, - patikino ji. - Tomas manimi pasirūpins. Parašysiu 
ką nors laikraščiui ir tada persiųsiu ir tau. Ar man panaikinamas 
draudimas atskleisti detales? 

— Ne, - pasakė jis, - bet drįstu manyti, kad vis tiek pasielgsi 
kaip nori. 

Anika nuėjo per pievelę link namų. Užlipusi laiptais įsitikino, 
kad dvigulėje lovoje miegantiems vaikams viskas gerai, uždarė du- 


ris ir koridoriuje susmuko ant grindų. 


BIRŽELIO 3 D., KETVIRTADIENIS 


GREIČIAUSIAI JI UŽMIGO, nes staiga atsibudo vidury nakties, 
aplink buvo tylu. Pasijutusi nesmagiai užklupta kaltės jausmo, vis 
dar apsiblaususi ir nesiorientuodama, Anika pakilo ir nuėjo pa- 
žiūrėti vaikų. 

Elenos nykštys buvo burnoje, Anika priėjusi jį atsargiai ištrau- 
kė. Ji paglostė mergaitės plaukus, ši per miegus pašnopavo. Kalis 
miegojo prasižiojęs ir knarkseno. 

„Jis sugrįš, - pagalvojo. - Tėvelis sugrįš pas mus į namus: 

Ji negalėjo net pagalvoti, kad gali būti kitaip. Skausmą pabandė 
nustumti vieninteliu jai žinomu būdu - nuėjo į darbo kambarį ir 
įsijungė kompiuterį. 

Ir pradėjo rašyti — rašė apie viską: Karolinos šantažą, jos pa- 
slaptį, nusižengimus, apie tai, ką pasakė Bernardas, Ebos reakcijas, 
savo pačios išvadas, policijos pasirodymą. 

Tada tekstą išsiuntė dviem gavėjams: Kju ir Jansonui. Laišką 
pavadino „Atsargiai: draudimas atskleisti informaciją!“ 


Jie galėjo su juo daryti ką nori. 

Galiausiai išjungė kompiuterį ir atsisėdusi kelias minutes žiūrė- 
jo pro langą. Už jo vasaros naktis buvo nusispalvinusi mėlynai, vė- 
juota, bet šilta. Hopkinsų name virtuvėje ir pusrūsyje vis dar degė 
šviesos. Ebos namų languose buvo tamsu, turbūt ji dar negrįžo iš 
ligoninės. 

Nors akys perštėjo, pagalvojo, kad užmigti jau nepavyks. 

Todėl pasuko link vonios, tačiau tarpduryje stabtelėjo įsiste- 
beilydama į vonią. Ji buvo tuščia ir švari - Anika emalį buvo iš- 
blizginusi zomša. Daugiau mirusių moterų joje nebus. 

Giliai įkvėpė, iškvepiant gilus atodūsis virto sukūkčiojimu. 

„Jis sugrįš. Jis turi pas mus sugrįžti. Dieve maloningas, prašau, 
leisk jam grįžti į namus!“ 

Anika klestelėjo ant klozeto dangčio ir klausydama savo pačios 
alsavimo rankomis pasirėmė galvą. Smilkiniai pulsavo, rankos vir- 
pėjo. 

„Man tavęs reikia. Myliu tave. Atleisk man: 

— Aš nenorėjau, - sušnabždėjo ji. 

Galvą panarinusi savo delnuose ji pravirko ir verkė tol, kol iš- 
seko jėgos, namuose nusileido visiška tyla ir jos viduje įsikerojo 
absoliuti tuštuma. 

Ji dar kiek taip pasėdėjo ir galiausiai apkvaitusi bei išsunkta at- 
sistojo. 

„Viskas išsispręs. Viskas kaip nors išsispręs: 

Anika pasiėmė dantų šepetėlį, tačiau pamatė, kad pasibaigusi 
dantų pasta. Išsivalė dantis vien vandeniu, nusiprausė veidą bran- 
giu muilu ir susišukavo plaukus. Pažvelgė sau į akis - jos buvo pa- 
burkusios ir lyg kažkur klajojo. Vėl pasilenkė virš kriauklės, virš jos 
likusi šviesa veidą užliejo tamsiais šešėliais. 

Užsimerkė, atsitraukė ir apsidairė. 

Nušveista ir spindinti, kvepianti antiseptiniu valikliu. 

Išjungusi šviesas, išėjo į koridorių. Ją apgaubė tamsa, giliai atsi- 
kvėpusi atsipalaidavo. 

„Viskas priklauso nuo manęs. Jei pabandysiu, galiu tai padary- 
ti. Blogiau jau nebus: 

Nuaidėjus trenksmui, ji buvo pusiaukelėje. Garsas ją pasiekė 
tarsi per sapną — rodės, toks nerealus ir tolimas; jis neišgąsdino, 
tik nustebino - smarkus trenksmas, po kurio pasileido krištolinis 
stiklo šukių lietus. 

— Kas, po galais?.. 

Priėjus prie laiptų į ją plūstelėjo vėjo gūsis - lange šalia laukujų 
durų žiojėjo aštriakampė skylė, už kurios atsivėrė naktis. Ji žengte- 
lėjo staiga susivokusi — tada apėmė baimė. Kažkas vidury nakties 
išdaužė jos langą, kažkas priėjo prie jos namų ir išdaužė didelį lan- 
gą... 

Širdis ėmė daužytis, ji pradėjo kvėpuoti tarsi gavusi komandą 
pulti, pasileido žemyn vienu ypu nužirgliodama per tris laiptus ir 
atsidūrė tarp pabirusių šukių, o tada namus sudrebino antras dūž- 
tančio stiklo pliūpsnis. Anika suakmenėjo - šį kartą garsas sklido 
iš viršaus. 

Elenos kambario langas. 

Ji apsisuko ir pasileido į viršų, atlapojo mergaitės kambario du- 
ris ir tą akimirką pro išdaužtą langą įskriejo kažkas tamsaus, sun- 
kaus, stačiakampio formos su mažyte kibirkščiuojančia uodega. 

Prieš pat daiktui nusileidžiant ant grindų, Anika suprato, kas 
tai. 

Didelis stiklinis butelis su skysčiu, apvyniotas degančiu skudu- 


ru. Molotovo kokteilis. 

Ji trenkė durimis buteliui sudūžtant, ir kambarys prasprogo 
ugnimi. Anika pajuto, kaip į duris pliūptelėjo karščio banga, ją 
nublokšdama savo jėga. Mosikuodama rankomis susvirduliavusi 
atsitiesė ir išgirdo, kaip kitoje pusėje, už plonos medinės plokštės 
sienos, plaikstosi liepsnos. „O Dieve, nejaugi tai vyksta iš tikrųjų?“ 
Kitą akimirką dužo Kalio kambario langas ir per praviras duris 
Anika pamatė, kaip plyta nusileidžia ant berniuko lovos. Ji matė ją 
čia gulinčią ir žinojo, kad turi pulti prie jos, tačiau kūnas neklausė. 
Anika jautė, kad perkreiptu veidu spokso į išdaužtą langą stebė- 
dama, kaip toks pat sunkus butelis atskrieja per kambarį, toks pat 
tamsus stačiakampis degančia uodega, tik tai jau buvo kitas bute- 
lis - ar jų daugiau nei vienas? 

Liepsnų liežuviai Kalio kambaryje lyžtelėjo lubas akimirksniu, 
kai tik stiklinis butelis sudužo atsimušęs į sieną virš berniuko lo- 
vos. Skystis sekundės mirksniu išgaravo pliūpteldamas liepsnomis, 
kurios metėsi ant mėlynų užuolaidų su mašinėlėmis ir „IKEA“ 
lentynoje sudėtų spalvotų knygelių. 

Anika spoksojo į liepsnas negalėdama pajudėti; ji pajuto, kad 
kaitra užlieja jos plaukus, odą ir instinktyviai klupinėdama prisi- 
plojo prie uždarų miegamojo durų. 

„Vaikai. O Dieve, vaikai!“ 

Ji atlapojo duris ir įsvirduliavo vidun jas už savęs uždarydama. 
Priešais save pamatė antklodėse išsikišusius kontūrus - „ištraukti, 
dabar, greitai!“ 

Pavojingiausi buvo dūmai - jie, o ne liepsnos galėjo pražudyti, 
pro jas jau skverbiasi mirtinos dujos, tada metėsi ant lovos ir nuo 


Elenos nutraukė antklodę. 

— Vaikai!! - suriko mesdama apklotus ant grindų po durimis, 
bandydama jų apačioje užkamšyti visus plyšelius, tada puolė atgal 
prie lovos. 

— Elena! - sušuko sodindama vaiką. - Elena, turime bėgti iš 
čia. 
go. Anika ją griebė ir nusinešė prie lango, nedidelis Elenos kūnas 
po pižama buvo slidus ir įkaitęs. 

— Elena, - vos galėdama kvėpuoti sušnabždėjo Anika. — Pas 
mus gaisras, aš tau padėsiu išlipti, o kai būsi lauke, noriu, kad bėg- 
rum prie gyvatvorės ir ten palauktum manęs su Kaliu. Gerai? 

Išsigandusi mergaitė pradėjo garsiai verkti. 

— Mamyte, - rėkė ji, - mamyte, ne, mamyte... 

Anika atplėšė mergaitės rankas sau nuo kaklo ir pastatė ją ant 
semės šalia lango. Tada nubėgo atgal prie lovos ir nutraukė Kalio 
antklodę. 

— Kali! — rėkė purtydama berniuką, nuo lovos Tomo pusėje 
rraukdama paklodes. - Kali, bėk ir stok prie Elenos, namas dega! 

Berniukas mirksėdamas pasišiaušusiais plaukais atsistojo. Tam- 
soje švietė baltas jo tvarstis. Anika girdėjo, kaip kitoje pusėje, už 
durų, plaikstosi ugnis. 

— Kali, bėk ten! 

Ji puolė atgal prie dukters, mergaitei spiegiant susuko paklo- 
dę į storą virvę ir apvyniojo ją per pilvą — Elena nenorėjo, kad jai 
aplink pilvą užrištų paklodę, ji norėjo tėvelio ir puolė prie durų. 
Anika ją pagavo. 

- Elena! - šaukė ji. - Elena, paklausyk manęs, Elena, mes mir- 


sime, jei nedarysi taip, kaip tau liepsiu! 

Kūkčioti pradėjo ir prie lango stovintis, dabar visas drebantis, 
Kalis. Anika pastebėjo, kaip jo pižama nutįsta tamsi dėmė - jis 
apsišlapino. 

— Mamyte! - rėkė jis. - Aš nenoriu mirti! 

Akimirką Aniką užvaldė neviltis, atrodė, jie visi čia mirs, kad 
išsigelbėti jau neįmanoma. 

Tačiau kažkur giliai viduje ji vis dėlto suprato, kad šią mintį 
reikia vyti šalin, viskas priklauso nuo jos. Ji privalėjo suvaldyti si- 
tuaciją, privalėjo pasirūpinti vaikais. Kaip ir visada. 

Anika nulėkė prie lango, pastatė Eleną šalia brolio, tada prieš 
juos atsitūpė ir apkabino. 

— Gerai, dabar darysime taip, - kiek įmanoma ramiau susakė 
ji. - Pradėsime nuo tavęs, Kali, nes tu jau didelis berniukas, ir ži- 
nau, kad gali tai padaryti, bus visai paprasta. Aš aprišiu šią paklodę 
tau aplink pilvelį, tai bus tarsi didelė virvė, tada nuleisiu tave že- 
myn ant terasos, tu ten palauksi ir padėsi savo mažajai sesutei, kai 
ji nusileis, gerai ? 

— Nenoriu mirti, - kūkčiojo berniukas. 

— Kali, - tarė Anika pakeldama jo smakrą ir pažiūrėdama 
į akis. — Kali, paklausyk manęs — dabar turi man padėti. Tu jau 
didelis berniukas ir turi padėti savo sesutei, ar girdi mane? Ji dar 
labai maža. 

— Aš ne maža, - pasakė Elena. 

Anika paglostė savo dukters skruostą ir pabandė nusišypsoti. 

— "Tu teisi, - pasakė Anika. - Kaip manai, ar galėsi man padėti 
nuleisti Kalį? 

Pamiršusi savo ašaras, mergaitė ryžtingai linktelėjo. 

Berniukas įtariai stebėjo mamą, rišančią jam apie liemenį mė- 


lyną paklodėę. 

„Ar man pavyks? - pagalvojo Anika. — Kas, jei aš jį išmesiu?" 

Į kambarį jau plūdo dūmai, atrodė, patalai durų apačioje pra- 
dėjo rusenti. 

— Gerai, - tarė Anika atidarydama langą. - Ar pasiruošęs? 

Ji prisivertė sūnui šyptelti jam vėl pradėjus virpinti apatinę 
lūpą, tačiau staiga jis žengė link durų. Anika greitai jį užkėlė ant 
palangės, atsuko į sodą, kojas perkėlė per kraštą ir dabar jos ka- 
bojo išorinėje namo sienoje. Apvyniojo paklodę apie lango rėmą 
ir stumtelėjo berniuką. Stipriai truktelėjus virvei, vaikas iš siaubo 
suriko ir slystelėjo pusę metro, bet Anika sustabdė paklodę, kad ji 
nenuslystų toliau. 

„Kas, jeigu jis išsiners pro kilpą?“ — nerimavo atleisdama dar 
šiek tiek, tada truputėlį dar ir dar, kol apie lango rėmą apvyniotos 
paklodės galiausiai neliko. 

Ji negalėjo jos paleisti ir persisverti pažiūrėti, kiek jis nusileido. 

— Kaip tu, Kali? - suriko ji. 

Berniukas neatsiliepė. 

— Ar toli dar? 

Jokio atsakymo. 

Ji turėjo surizikuoti. 

Apsišarvavusi ryžtu atleido likusią paklodę nuo lango rėmo ke- 
lis centimetrus ir išgirdo, kaip jis nusileidžia ant terasos apačioje. 
Anika paleido paklodę ir išlindo pro langą. 

— Kali? Ar tau viskas gerai? 

Berniukas susirietęs tupėjo terasoje ir išpūstomis akimis žiūrė- 
jo į namus. 

— Mamyte! - sušuko jis. - Virtuvė dega! 

Miegamajame dūmai buvo pilki ir tiršti. Duris užkamšę patalai 


dabar jau liepsnojo. 

— Kali, - pasakė Anika. - Aš nuleisiu Eleną. Kai ji nusileis, tu 
jai padėsi, gerai? 

Nelaukdama atsakymo, ji pasilenkė prie Elenos. 

— Dabar tavo eilė, - pasakė pabandydama nusišypsoti. - Kalis 
jau apačioje ir tau padės. Ar gerai? 

Mergaitė tik linktelėjo ir tylomis kantriai laukė, kol Anika dre- 
bančiais pirštais aplink jos krūtinę pririšo kitą paklodę. Tada mer- 
gaitę pasodino ant palangės kaip ir Kalį ir stumtelėjo. 

Šį kartą paklodė truktelėjo ne taip stipriai, Elena buvo daug 
lengvesnė už Kalį. 

Už Anikos užsidegdamos dusliai plykstelėjo durys. 

Ji mergaitę nuleido bene paskutinį metrą. 

Už nugaros tvokstelėjo karščio banga, nušluodama visą susi- 
kaupimą. Nebegalėdama racionaliai mąstyti, užsiropštė ant pa- 
langės ir iššoko. Ji nėrė lauk iš viršutinio aukšto kaip tik tada, kai 
kambarys už jos sprogo ugnimi. 

Anika nusileido ant terasos stalo. 

Pėdomis atsitrenkė į stalo vidurį, kuris nuo jos svorio sudrebė- 
jo. Trenksmas kūną nudilgino skausmo banga, kuri nuvilnijo kau- 
lais ir raumenimis, oda ir nervais. Judesio inercija ją nubloškė ant 
stalo krašto nusileisti keturiomis. Ji vos nenusivertė žemyn galva, 
bet sugebėjo pagriebti už vienos priešais stovinčios kėdės. 

Pasaulis tarsi sustojo. Anika užsimerkė ir giliai įkvėpė. 

Skausmas greitai atlėgo. Atsisėdo ištiesdama kojas. Jas visas 
skaudėjo, bet lūžių nebuvo. 

„Kaip vaikai?“ 

Ji nusiropštė nuo stalo ir atsargiai atsistojo. Labai skaudėjo klu- 


bus. 

Kalis ir Elena stovėjo šalia vienas kito žemiau terasos išpūtę 
akis. 

— Arjums viskas gerai? — paklausė atsargiai žengdama link jų, 
vis dar netikra, ar kaulai nelūžę. - Ar besileisdami neužsigavote? 

Vaikai papurtė galvas, jų plaukus pakedeno nakties vėjas. 

Karščiu prasprogo už jos esantis langas, į orą iššaudamas stiklų 
krušą - Anika instinktyviai pasilenkė, rankomis uždengdama vai- 
kus. 

— Eime, - pavesdama juos per veją paragino, - pasitraukime 
toliau. 

Visi trys nutipeno per rasos sudrėkintą žolę link Ebos namo. 
Tolumoje pasigirdo sirenos, choru pasileido pagalbos tarnybų au- 
tomobilių signalai, aplinkinių namų languose vasaros nakty ėmė 
rastis Šviesos. 

Ir tada Anika pamatė jį. 

Visas jos kūnas tarsi susimazgė į kietą gniužulą, ją užliejo adre- 
nalinas, vėl pradėjo drebėti rankos. 

Jis stovėjo prie savo gyvatvorės ir žiūrėjo į jų sodą. Anikos jis 
nematė, nes tiesė kaklą pažiūrėti į viršutinį aukštą ir tarp šakų šmi- 
rinėjo bandydamas rasti geriausią vaizdą. 

- Žiūrėk! — rodydamas į Vilhelmą Hopkinsą sušuko Kalis. — 
Ten mūsų kvailas kaimynas. 

Anika jį nutildė ir tamsoje pasivedė toliau. 

„Negaliu jam leisti sužinoti, kad mes gyvi, - pagalvojo. - Jis 
mūsų išlipant nematė, taigi tegul galvoja, kad jam pavyko“ 

Tylutėliai Anika su vaikais nusėlino į kirą kelio pusę link Ebos 
sodo. 

— Mamyte, kodėl mūsų namas dega? - paklausė Elena. 


Anika pabandė atgauti žadą, apsilaižė lūpas. 

— Nežinau, brangute. Namai kartais ima ir užsidega. 

Apatinė mergaitės lūpa ėmė virpėti. 

— Ber kur tėvelis? 

— Tėvelis darbe, - pasakė Anika. - Tėvelis turi ilgai dirbti. 

- Jūs susipykote, — išpyškino Kalis. 

— Kur karinėlis Rudis? - paklausė Elena. - Mamyte, katinėlis 
Rudis su zuikučiu, ar jie dega? 

Ji beviltiškai prapliupo verkti ir metėsi bėgti į namus, privers- 
dama Aniką ją dar kartą sulaikyti. 

„Negaliu čia daugiau būti, - nusprendė. — Negaliu čia su vai- 
kais likti ir leisti jiems žiūrėti, kaip sudega jų namai. Negaliu leisti 
jiems suprasti, kad kaimynai padega mūsų namus ir dabar tyko 
krūmuose stebėdami, kaip mes gyvi sudegame. 

— Karinėlis Rudis, - kūkčiojo mergaitė. - Noriu savo katinėlio 
Rudžio... 

Anika kišenėje turėjo mobilųjį telefoną. 

Išsitraukusi pažvelgė į ekraną. Niekas neskambinęs. Tomas ne- 
skambino. Niekas neatsiuntė žinutės. 

Ji paskambino Tomui, bet jo telefonas buvo išjungtas ir įsijun- 
gė balso paštas. Ką ji galėjo pasakyti? Kaip pradėti? 

Anika nuspaudė bazgti ir išsikvietė taksi. 

Jie neturėjo pinigų, ir netgi neturėjo kur važiuoti. 

Ji pažvelgė į namus. 

Subyrėjo paskutiniai langai. Ugnis karaliavo jau visuose kam- 
bariuose. Sirenos jau buvo arti, bet gaisrininkai jau nieko negalėjo 
padaryti. Netrukus įgriuvo stogas. 

Anika norėjo bliauti, bet jautėsi paralyžiuota. Norėjo rėkti, bet 


jautėsi tarsi nebylė. 

Prie jos stipriai glaudėsi vaikai, ir ji tik žinojo, kad čia jai būti 
ne vieta. 

Nusitaikyta į vaikus. Į jų kambarius įmestas padegamasis už- 
taisas. Molotovo kokteiliai buvo trys: vienas prie laiptų, apačioje, 
kiras į Elenos kambarį ir dar vienas į Kalio. 

Nieko miegamajame. 

„Jie žinojo, kad eisiu pas vaikus, žinojo, kad bandysiu juos gel- 
bėti. Tada būtume negalėję ištrūkti. Turėjome mirti. 

Tai buvo asmeniška. 

Kerštas dėl paprasčiausio fakto, kad jie čia gyvena. 

Vilhelmas Hopkinsas paliko savo stebėjimo postą krūmuose 
ir pasuko link verandos. Prieš įeidamas į namus sustojo ir gerai 
nusivalė batus. 

„Tuužtaisumokėsi, - pagalvojo Anika. - Net jei tai bus pasku- 


tinis dalykas, ką padarysiu, tu už tai, ką padarei, sumokėsi: 


Vos už kelių minučių pasirodęs taksi užsuko į Ebos įvažiavi- 
mą. 

Anika su vaikais įsitaisė ant galinės sėdynės ir nurodė vairuoto- 
jui Anos Snaphanės adresą. 

— Oho, - spoksodamas į kitoje pusėje degantį namą tarė taksi 
vairuotojas. - Ar kas nors iškvietė gaisrinę? 

Tuo metu Vinterviksvegene pasirodė pirmoji gaisrinė ir užsu- 
ko į Anikos įvažiavimą. 

— Turiu nuvažiuoti į vieną butą, - kimiu balsu pasakė Anika. — 
Tačiau neturiu pinigų. Ar galėsite manęs palaukti, kol užeisiu ir 
paimsiu pinigų? 


"Taksi vairuotojas pažiūrėjo į ją pro galinio vaizdo veidrodėlį. 

— Ne, man tai nepatinka, - pasakė jis. 

Ji užsimerkė ir atlošė galvą. 

— Čia mano namas dega, - pasakė ji. — Prašau jūsų. 

Jis užvedė automobilį ir Viterviksvegeno gatve lėtai pravažiavo 
pro pagalbos tarnybų automobilius. Tarp gaisrinių ir didelių ma- 
šinų, mėlyną naktį tirpdė jų stogų lempos. 

„Ši naktis tuoj pasibaigs“, - pagalvojo Anika. 

Taksi važiavo pakrante link miesto. Vakaruose dangus vis dar 
buvo tamsus, bet už jos jau buvo apšviestas ne gaisro. Horizonte 
ruošėsi pasirodyti saulė - jau netrukus. 

— Dėl ko kilo gaisras? — paklausė taksi vairuotojas. 

— Tikrai nenoriu apie tai kalbėti, - pasakė Anika. 

Ji sėdėjo iš abiejų pusių pasisodinusi vaikus ir glostė juos. Mo- 
notoniškai judant automobiliui jie užmigo. 

"Tada Anika išsitraukė telefoną. 

Kju savo tiesiogine linija atsiliepė po pirmojo signalo. 

— Nemaniau, kad tave išgirsiu anksčiau nei dar po kelių valan- 
dų, - pasakė jis. 

— Mano namas dega, - tyliai pasakė Anika. - Kažkas jį tyčia 
padegė. Įmetė Molotovo kokteilius į vaikų kambarius. 

Detektyvas inspektorius nutilo. Anika išgirdo popieriaus 
šiugždenimą. 

— Ar tau viskas gerai? - pagaliau paklausė jis. 

— Aš vaikus išgelbėjau pro kiemo pusę, nuleidau juos paklodė- 
mis. 

— Ar namą galima išsaugoti ? 

- Jokių šansų, - pasakė Anika. - Jo nebėra. 

Jis atsiduso. 

— Tu išties visada žinai išeitį... - pasakė jis. 

— Aš žinau, kas tai padarė, - pasakė ji. - Vilhelmas Hopkinsas, 
senis, gyvenantis šalia, tas, kuris paskambino dėl Bernardo Torelo 
automobilio. Jis stovėjo krūmuose ir tykojo, kai mes išsigelbėjo- 
me. Jis viską pradėjo. 

— Kodėl taip manai? 

Anika nusibraukė plaukus nuo veido ir pastebėjo, kad yra išsi- 
tepusi suodžiais. 

— Jis bando mumis atsikratyti nuo pat to momento, kai atsi- 
kraustėme. Jis naudojasi mano veja keliui nukirsti ir savo žoliapjo- 
ve šienauja mano gėlynus. 

— Tai nebūtinai reiškia, kad yra pasiruošęs nužudyti tave ir tavo 
šeimą. 

- Jis nori mumis atsikratyti jau nuo pirmosios dienos. Jis iška- 
sė... 

Staiga, nebegalėdama tęsti, nutilo. 

— Tai asmeniška, - pasakė ji. - Tai padarė kažkas, kas norėjo 
mane įskaudinti kiek įmanoma labiau. Pirmiausia jis išdaužė langą 
šalia laukujų durų ir padegė laiptus, kad negalėtume nusileisti že- 
myn. Tada išmušė langus vaikų kambariuose — mačiau, kaip plyta 
įkrinta į Kalio kambarį, tada pro išdaužtus langus į vaikų kamba- 
rius sumetė padegamąsias bombas. Į vaikų kambarius. Vaikų kam- 
barius! 

Anika pradėjo verkti. 

— Aš vis dar nebaigiau su Bernardu, - pasakė Kju. - Pamiegok 
ir paskui užsuk pas mane. Tuomet ir pasikalbėsime išsamiau. 

— Gerai, - sutiko Anika. 

Ji dar kartą pabandė paskambinti Tomui. 

Vėl įsijungė balso paštas. 


Prašome po signalo palikti žinutę. Pypt. 

Kelias sekundes stebėdama pro langus slystančias priemiesčių 
šviesas, be garso giliai įkvėpė, iškvėpė, tada atsikrenkštė. Ji turėjo 
jam pranešti, kas nutiko, turėjo pasakyti, kad vaikams viskas ge- 
rai. 

Nes jo ten nebuvo. Jo fe nebuvo. 

Anika turėjo susidoroti viena. Jis paliko ją, ji privalėjo susiimti 
ir su vaikais gelbėtis viena pati. 

Taksi pravažiavo pro senąsias miesto ribas žymintį Roslagstulą 
ir pasuko link Stokholmo centro. 


Anika nuspaudė baigti skambutį. 


Katė priėjo prie pasų kontrolės tankiai kvėpuodama, delnai 
drėko. Ji nekentė šios sumautos šalies. Net oro uostas atsidavė pa- 
sipūtimu: tuščias, skoningas, toks tvarkingai efektyvus. Arlanda — 
ir kas gi galėtų taip pavadinti oro uostą, kažkoks nesusipratimas. 

Ji bandė mąstyti racionaliai. Suvokė, kad greičiausiai problema 
buvo ne pati geografinė vieta. Natūralu, kad tai siejosi su ja asme- 
niškai. Ji susimovė, ne ženkliai, bet užtektinai, kad galėtų baigtis 
nesėkme. 

Viskuo kalti čionykščiai žmonės. 

Šios šalies policija nenormali. Jie lindi savo apskretusiuose ka- 
binetuose, knisasi prie savo apgailėtinų užduotėlių ir jaučiasi pa- 
saulio bamba. Nevengia naudoti sudėtingų ir kontraversiškų tech- 
nologijų. Tai taip užknisa! 

Be to, dar yra šunsnukiai įstatymams besilankstantys, viską 
matantys, viską girdintys jos piliečiai. Jie visur: viską atidžiai ir są- 
žiningai fiksuoja, vos tik kas krepšt — tuoj, tik pastebėję ką nors 
įtartino, puola kviesti bičiulius policininkus. Kokie suknisti nevy- 


kėliai! Net ir visiškoje sumautoje dykynėje atsiranda vedžiojančių 

šunis ir viską matančių bei pranešančių. Kaip jie gali pakęsti save 
pačius?! 

Bet visų blogiausia buvo ta apgailėtina šlykšti didvyrė, puikioji 
ir nuostabioji korespondentė. Tokia sąžininga! Tokia atidi! Tokia 
stulbinančiai apdairi ir kruopšti! 

Taigi, ją atpažino. Na ir puiku! Nemažai jie sugriovė jos apsau- 
ginių barjerų, bet ne visus. Žala nemaža, bet atitaisoma. 

Eilė prie pasų kontrolės judėjo lėtai ir netvarkingai. Ji atsidu- 
so, pasidėjo ant žemės savo lagaminą, kurį ketino neštis į lėktuvą, 
kišenėje pasitikrino mažą dėžutę. (Kai turėdavo reikalą su kokių 
nors įstaigų pareigūnais, visada pasitikrindavo, ar dėžutė vietoje.) 

Apgailėtina žurnalistė. Na, daugiau ji visuomenės nebeintor- 
muos. 

Katė pabandė išgauti ramaus pasitenkinimo jausmą, kuris ap- 
lankydavo gerai atlikus darbą, bet kažkodėl nepavyko. 

Žmogžudystė padegant buvo žemiausioje jos orumo kertėje. 
Tai buvo pernelyg gremėzdiška ir nepatikima. 

Tačiau šįkart suveikė puikiai, Molotovo kokteiliai nusileido 
tiesiai į vaikų lovas. Katė stebėjo namą, kol jis kaip reikiant įsi- 
liepsnojo, iki pasirodant gaisrinėms. Pagrindinės durys nė karto 
neatsidarė, niekas neiššoko pro degančių vaikų kambarių langus. 
Apsmilkusių vaikigalių susirinkti neatvažiavo ir greitoji pagalba. 

„Tai tave kaip reikiant pamokys, kale“, - pagalvojo ji. 

Nepaisant to, ji negalėjo atsipalaiduoti. 

Nerimauti tikrai nebuvo pagrindo. Jos rusiškas pasas buvo ge- 
riausias, koks tik galėjo būti suklastotas dokumentas, ir tebuvo 
naudotas tik vieną kartą. Nebuvo jokios priežasties nuogąstauti, 
kad jie galėtų jos rusišką tapatybę susieti su tikrąja. 


„Nusiramink“, - tarė sau. 

Jos apartamentai Kosta del Solyje buvo konfiskuoti taip pat, 
kaip ir vila Toskanoje (dėl jos širdies neskaudėjo, jai vis tiek vila 
nepatiko, italai beveik prilygo švedams). Apie grįžimą į šeimos 
namus ūkyje prie Bostono nebuvo nė minties. Bet ji vis dar turė- 
jo savo Šveicarijos banko sąskaitas, taip pat Beka slėnyje jos laukė 
nuomojamas kambarys. Libanas buvo nuostabi maža šalis. Iš ti- 
krųjų ji čia jautėsi laimingiausia. Nereikėjo dėl nieko gailėtis. Vi- 
siškai nieko. 

Atėjo jos eilė. Pasitaisiusi akinius per stiklinio posto langelį 
padavė savo pasą nusišypsodama ir bandydama pasirodyti nuobo- 
džiaujančia. 

„Nagi, greičiau baigiam. 
prisikišo arčiau ir palietė nuotrauką, tada kažką įvedė į kompiu- 
terį; Katė pajuto, kaip padažnėja pulsas. Ji apsilaižė lūpas ir nurijo 
seiles. 

„Greičiau, nagi, judinkis!" 
kad jis geriau atsiverstų. „Atsargiai, - norėjo perspėti. — Jis nau- 
jas! 

— Kokios nors problemos? - laužyta anglų kalba paklausė 
Katė. 

Policininkė jai nieko neatsakė; „arogantiška ragana“. Tik pakė- 
lė telefono ragelį, surinko trumpą numerį ir laukė. Tada pažvelgė 
į ją, Katė pajuto, kaip visą kūną kiaurai tarsi rentgeno spinduliai 
persmelkia jos žvilgsnis, pasiekdamas neišmatuojamas jos sielos 
gelmes. Tada moteris savo neaiškia vikingų tarsena kažką subur- 
bėjo į telefoną, kelias minutes palaukė ir padėjo ragelį. Atsistojo, 


kėdę pastūmė po stalu ir išėjo pro šonines savo kabinos duris. Katė 

įdėmiai sekė moterį negalėdama pajudėti, nepajusdama nė men- 
kiausio impulso bėgti. 

— Panele Hausman? - kreipėsi priešais ją atsistojusi ir už alkū- 
nės ją suėmusi policijos pareigūnė. - Panele Frances Hausman, 
prašau eiti su manimi. 

Jie žinojo tikrą jos tapatybę, prisikapstė iki pat jos šerdies — 
Frances gavo pirmosios moters JAV vyriausybėje vardą. 

Katė įkišo ranką į kišenę ir atidarė mažytę dėžutę. 

— Turėjau paklausyti tėvo, - pasakė ji. 

Susiradusi piliulę įsidėjo ją į burną. 

„Turėjau ištekėti už Granto“, - pagalvojo ir stipriai perkando 


cianido kapsulę. 


Padėkos žodis 


ŠIAME ROMANE visi įvykiai yra išgalvoti. 

Vis dėlto rašydama šią išgalvotą istoriją rėmiausi tam tikrais 
faktais. 

Pavyzdžiui, Karolinskos institutas iš tikrųjų egzistuoja ir kuo 
puikiausiai veikia. 2005 m. jis įtakingo britų leidinio THES („Ti- 
mes Higher Education Supplement“) paskelbtas ketvirtu tarp ge- 
riausių biomedicinos universitetų pasaulyje po Harvardo, Kem- 
bridžo ir Oksfordo. 

Tačiau Karolinskos institute nėra nei MEM, Medicinos epide- 
miologijos ir molekulinės biologijos, nei FBF, Fiziologijos ir bio- 
fizikos, skyrių. Šie skyriai yra autorės vaizduotės vaisius, tačiau jų 
veikla iš esmės atitinka panašių institucijų kitose pasaulio vietose 
funkcijas. 

Net jeigu Karolinskos instituto Nobelio asamblėja bei Nobe- 
lio komitetas funkcionuoja taip, kaip apibūdinama šiame romane, 
norėčiau pažymėti, kad tiksliai nesekiau jų darbo praktikos ir ne- 


teigiu, kad ją apibūdinant pateikta faktiškai tiksli informacija. 

Taip pat būtina paminėti, kad Solnoje, Berzeliuso kelio pabai- 
goje, nėra modernaus balto pastato. Jį tiesiog iš Karolinskos insti- 
tuto Hudingio miestelio perkėliau į pagrindinę teritoriją Solnoje. 

Neegzistuoja ir Evening Post redakcija, nors ji primena dauge- 
lio žiniasklaidos organizacijų, kuriose dirbau ilgus metus, veiklą. 

"Tačiau Alfredas Nobelis yra reali figūra kartu su broliu Emiliu 
(Emil), Beatriče Čenči (Beatrice Cenci), Berta fon Sutner (Bertha 
von Suttner) bei Sofija Hes (Sofie Hess). Viskas, ką romane rašiau 
apie šiuos asmenis, apie jų gyvenimą bei mirtį, paremta istoriniais 
faktais. 

Beatričės Cenči portretas, nutapytas Gvido Reni (Guido Reni) 
arba galimai jo dukters Elizabetos Sirani (Elisabetta Sirani), taip 
pat yra realus, tačiau jis yra privačios kolekcijos nuosavybė ir sau- 
gomas Djursholme, Stokholme, o ne Nacionalinėje Antikos meno 
galerijoje Romoje. 

Visa liūdna pjesės „Nemezidė“ istorija, keturių veiksmų trage- 
dija, parašyta Alfredo Nobelio, pateikta tiksli. Šiandien išlikusi 
tik viena šio kūrinio originalo kopija, saugoma Nacionaliniuose 
archyvuose Stokholme. Kur atsidūrusios kitos dvi kopijos, ku- 
rias nuo liepsnų išgelbėjo Natanas Sioderblomas (Nathan S6der- 
blom), nežinoma. 

Šiandien Nobelio dvasinį testamentą gali nusipirkti ir perskai- 
tyti visi. Jį įsigyti galima nuo 2003 m., Stokholme jį išleidus leidy- 
klai „Esperantof6rlaget“. 

2005 m. gruodžio 10 d., per Nobelio mirties metines, Strind- 
bergo teatre „Intima“ Stokholme pagaliau įvyko pasaulinė pjesės 
premjera. 


Tiek pati pjesė, tiek jos aktoriai susilaukė puikių atsiliepimų. 

Pagaliau pripažinimo, nors ir po 109 metų, Alfredas Nobelis 
sulaukė ir kaip poetas. 

Šio romano nebūčiau parašiusi be daugelio labai kantrių žmo- 
nių pagalbos. Visiems tariu ačiū! 

Karolinskos instituto doktorantei Secilijai Bjorkdal (Cecilia 
Bjorkdah|) dėkoju už pagalbą renkant medžiagą romanui ir su- 
pažindinimą su laboratorijos darbo praktika (ir už tai, kad Ebai 
Romanovai leidote pasiskolinti savo tyrimą!). Be tavęs, Secilija, to 
būčiau nepadariusi! 

Medicinos psichologijos profesorei ir rašytojai Osai Nilsonei 
(Asa Nilsonne) dėkoju už naudingas pažintis, žmogžudysčių mo- 
tyvų aptarimą bei supažindinimą su mokslinių tyrimų pasauliu. 

Buvusiam Švedijos teisingumo ministrui Tomui Bodstriomui 
(Ihomas Bodstrėm) esu dėkinga už galimybę susipažinti, kaip 
vyksta darbas Teisingumo departamento viduje, taip pat patikrin- 
ti kai kuriuos faktus, aptarti, kaip pradedami rengti ir išleidžiami 
įstatymai. 

Karolinskos anatomijos profesoriui Brunui Ulfhakui (Brun 
Ulfhake) dėkoju už tai, kad aprodė KI bandymų su gyvūnais tyri- 
mų patalpas, laboratorijas ir koridorius. 

Oficialiai Srokholmo Rorušės gidei Aleksandrai Karlberg (Ale- 
xandra Carlberg) ačiū už tai, kad supažindino su didžiąja dalimi 
pastato patalpų, taip pat liftais bei tarnybiniais įėjimais. 

Laikraščio Expressen pagrindinės redakcijos darbuotojams esu 
dėkinga už tai, kad leido susipažinti su jų darbine aplinka, ypač vy- 
riausiojo redaktoriaus pavaduotojai Kerstin Tornstriom (Kerstin 
Thornstrom) bei kriminalinių įvykių korespondentui Andersui 


Faleniusui (Anders Fallenius). 

Karolinai Ekeus (Carolina Ekeus), Švedijos nacionalinės po- 
licijos tarybos atstovei spaudai — už informaciją apie draudimą 
atskleisti įvykių detales bei įstatymus, susijusius su žodžio laisve, 
paremtus Teismo proceso įstatymo dvidešimt trečiojo skyriaus de- 
šimtąja dalimi. 

Rašytojui Janui Guilu (Jan Gouillou) už paaiškinimą apie įvai- 
rius ginklus bei jų panaudojimą. 

Rašytojui ir TV4 prodiuseriui Jonasui Gumesonui (Jonas 
Gummesson) už informaciją apie politinių sprendimų priėmimo 
procesą. 

Policijos sunkių kriminalinių nusikaltimų skyriaus detektyvui 
inspektoriui Danui Bojui (Dan Boija) dėkoju už supažindinimą 
su fotorobotų sudarinėtojų darbu. 

Stokholmo vyriausiojo policijos komisariato vyresniajam ins- 
pektoriui ir 2005 m. Nobelio banketo apsaugos viršininkui An- 
dersui Sigurdsonui (Anders Sigurdson) dėkoju už tai, kad api- 
būdino įprastines saugumo procedūras ir atitinkamų institucijų 
įtakos sferų pasidalijimą Nobelio renginių, Stokholme vykstančių 
kiekvienų metų gruodžio 10 d., metu. 

Nacionalinės chemijos inspekcijos chemikei Margaretai Es- 
tman (Margaret Ostman) už informaciją apie įvairius degius skys- 
čius bei paaiškinimą, kaip geriausia padegti namą. 

Savo broliui Erikui Marklundui (Erik Marklund), puikiai nu- 
simanančiam apie automobilius, ačiū už tai, kad paaiškino, kaip 
sugadinti automobilio stabdžius. 

Taip pat už puikų darbą dėkoju savo literatūros agentui Niklui 
Salomonsonui (Niclas Salomonsson) ir jo „Salomonsson“ leidybi- 


nės agentūros Stokholme komandai. 

Ir žinoma Emilei Bestler (Emily Bestler) bei Keitei Cetrulo 
(Kate Cetrulo) iš „Emily Bestler Books“, Polui Olsevskiui (Paul 
Olsewski), Deividui Braunui (David Brown) ir visiems iš „Atria“ 
už paramą bei uolų darbą. Jūs patys geriausi! 

Galiausiai dėkoju dramaturgei bei redaktorei Tuvei Alsterdal 
(Tove Alsterdal), kuri visada tai, ką parašau, perskaito pirmoji. Jei 
nebūtumėte įkūrusi savo kabareto senosios Nobelio laboratorijos 
teritorijoje Vintervikene, šio romano būčiau neparašiusi. 

Taip pat labai daug pasisėmiau iš Keno Fanto (Kenne Fant) 
„Alfred Bernhard Nobel“ („Alfredas Bernardas Nobelis“), Vilgo- 
to Sjomano (Vilgot Sjėman) „Vem alskar Alfred Nobel?“ („Kam 
patinka Alfredas Nobelis?“), labai padėjo ir internetas. 

Prisiimu visišką atsakomybę už bet kokias pasitaikiusias klai- 


das. 

Korespondentė Anika Bengtzon patenka į nepavydėtiną situaciją: savo akimis 
mato, kaip nušaunama Nobelio komiteto pirmininkė, yra vienintelė, mačiusi žudikę, 
bet policija priverčia neskelbti jokių detalių. O juk pokylyje ji lankėsi kaip tik dėl 
straipsnio! Lyg priverstinių atostogų būtų negana, persikraustymas į užmiestį ne tik 
negrąžina ramybės į šeimą, bet iškelia naujų problemų... Šiame detektyve, be įtempto 
ir netikėto siužeto, nepaprastai įtaigiai pasakojamas šiuolaikinės moters gyvenimas, 
nesibaigiantis lėkimas ir nuolatinis plėšymasis tarp geros specialistės, motinos, žmonos, 
kaimynės, draugės ir bendradarbės vaidmenų. 

Evening Post reporterei Anikai Bengrzon teko patirti šiurpių momentų — 
žurnalistės karjeroje, o dabar duota nuobodi užduotis aprašyti Nobelio 
premijos teikimo pobūvį. Vis dėlto vakaras baigiasi taip, kaip ji visai 
nesitikėjo: šokdama susiduria su bėgančios žudikės žvilgsniu ir po 
akimirkos pamato, kaip susmunka šios auka - Nobelio komiteto 
pirmininkė Karolina ton Bering. Pirma mintis - skambinti į redakciją, 
tačiau elitinio vakarėlio apsauga nesnaudžia, visi dalyviai operatyviai 
apklausiami ir turi pažadėti viešai neskelbti jokios informacijos. Netekusi 
teisės parašyti straipsnį, žurnalistė priversta imti mokamų atostogų. Prie ir 


taip nelengvos kasdienybės prisideda problemos šeimoje. Vienintelė viltis 
nepanirti į depresiją - pamėginti pačiai išsiaiškinti, kodėl buvo pasamdyta 
Kate vadinama amerikiečių žudikė. Visos paieškos nuveda ją pas tą patį 
žmogu: paslaptingai, tragiškai mirusį turtingą ir garsų pramonininką, 
kuris atsakingas už vieną iš geidžiamiausių pasaulio dovanų... 


Uzas (g. 1962 m.) yra garsi žurnalistė, 
neginčijama skandinaviško detektyvo karalienė, 
UNICEF gerosios valios ambasadorė, vienos iš. | > 
sėkmingiausių Švedijos leidyklų bendrasavininkė. 4 | 
Po debiuto 1995 m. L. Marklund parašė vienuolika: 
romanų ir dvi negrožines knygas, su Jamesu 
Pattersonu kartu sukūrė romaną Atvirukų ši |, 
kuris tapo tarptautiniu bestseleriu. Ji yra ai antroj 
švedų autorė, pasiekusi New York Times sel 
sąrašo pirmąją vietą. Detektyvai apie guvią Ži žum; 
reporterę Aniką Bengtzon jau išversti į 33 kalbasi 
išleisti daugiau nei 15 milijonų egzempliorių tiražu. i. 

